


Slovanska knihovna 
SLOVANSKA KNIHOVNA 


makana 


> moo 





— mom 
> rp rar “ stu omoti Dabo + 


Digitized by (Google 


a Li i Le 


"om e - 


mre 


a i 


A 


“I 


\ 


FRANOVCI 


DRŽAVE PRESVET. ODKUPITELJA 


I 


HRVATSKI PUK: 


U 


DALMACIJI. 


11941062 


NAPISAO. 


OT. STIPAN ZLATOVICĆ, 


REDOVNIK ISTE DRŽAVE. 


tatoo 


| 


De AE E 


— binji ——— 


ZAGREB. 
KNJIGOTISKARA I LITOGRAFIJA C. ALBRECHTA. 
| 1888. 


, 
' i 
| 





Ad Nm. 102. 


Imprimatur. 


Datum in conventu nostro B. M. Virginis. 
Spalati die 16 Junii 1887. 


(L. S.) Frater Vineentius Ganović, 
Minister provincialis. 


Ad Nm. 867. 
Nihil obstat quod imprimatur. 
Ex Episcopali Curia. 
Sibenici die 23 Junii 1887. 


(L. S.) f Antonius Joseph, 
Episcopus. 


neee o —_ LL i i 
. 


= 


mm. so ana nn m d  — 
upa ki Fund a o : 


Predgovor. 


Vrlo znamenit bio je položaj i djelovanje franovaca 
na slavenskom jugu, još od postanka njihova reda. Riedko 
je koja redovnička zadruga utjecala u život naroda, kao 
što je stara bosanska redovnička država. 
| Kad muslomanski fanatizam i bies razuzdanih balija 
onamo razrušiše veći broj redovničkih pribivališta, onda 
iz žerave izgorjelih matica, kao pomladjena fenix izletiše 
sinovi ubogoga Serafina, okupiše progonjene vjernike i u 
velikom broju uskočiše u naručaj svomu narodu preko 
Save u Hrvatsku, ili preko gora u Dalmaciju, da ostanu 
vjerni Bogu i svomu redu. 

Gorska Dalmacija zapuštena od svoga kralja bila raz- 
pučena, jer turski četnici iz Bosne sustopice prodirali, 
palili sela, plienili i puk u sužnje odvodili. Prestrašen 
narod bez obrane, morao bježati i zaklanjati se za gradske 
bedeme pri moru, navozit se na pustošne otoke ili pre- 
voziti na talijanske obale. Na pustošnom zemljištu franovci 
namješćali svoje sirote dovedene iz nesretne otačbine pre- 
tvorene u zemlju izagnanja i oni posred njih gradili nove 
samostane, koji su postajali sveta ognjišta vjere i kršćanske 
prosvjete, zakloništa i luke spasenja u svakoj pogibli. 

U Bosni Turčin stao gvozdenom nogom na vrat krš- 
ćana, ali u Dalmaciji još se ne dao narod skučiti pod robski 
jaram, dokle turska poplav ne pritište i gorsku Dalmaciju, 
te biedan narod nadje se u nemilom zagrljaju mrženih go- 
spodara. Tada su Turci po divjem nagonu razrušili crkve 
1 manastire, razagnali biskupe i svećenike, razmetnuli župe 
i biskupate i ne ostavili na prisvojenom zemljištu krščanske 
uspomene, do u srdcih franovaca i njihova puka. 

Uz rukovet carskih fermana franovci opet podigoše 
crkve i manastire, okupiše okolo sebe vjernike i čuvali ih 
ko zenicu svoga oka, dokle u sgodau čas, kada se razpali 

rat izmedju Turaka i Mletčana, digoše listom narod na 
oružje, predvodiše ga u ratove, na obsade i juriše tvrdjava, 
redobiše Turke, protjeraše preko gora i oslobodiše zemlju 
ušmana. | 
Obljubljeni od harnoga naroda i kao dobrozaslužni 
pomilovani od vlasti ove im priznaše pravo, da kao pa- 
stieri duša sliede upravljati onim pukom, koga su preko 
vjekova održali u svetoj vjeri, s njim napučili gorsku 
Dalmaciju, varoše zasnovali, župe uredili i gradovim sta- 
novnike pomnožali. S težkih političkih sumnja  poprieko 
se gledajućih vlada, samostani na oslobodjenom zemljištu 
pod mletačkim vladanjem morali se odružiti od svoje braće 
u Bosni, ter god. 1725. u Dalmaciji uzpostaviti samostalnu 
porno ju sv. Kaja m. p. pak presv. Odkupitelja, koja i 
an danas upravlja sa preko sto hiljada ovoga puka iz- 
medju rieka Neretve, Cetine, Krke i Zrmanje. 
Poviest ovoga puka i rada franovaca ležaše u arkivih 


samostana, u ne obielodanjenih kronakah, sgodopisih i po- - 


viestnih pokušajih ot. Nagnanovića, Lekušića i Radnića, 
u snopovih izvornih svjedočba prabiskupa, biskupa, gje- 


 nerala, vojvoda, providura i zapovjednika tvrdjava, u po- . 


hvalah obćinskih zastupstva, kolunela, serdara i pučkih 
poglavica. U rukopisnih dnevnicih ot. Gojka i Glumčevića, 
a osobito u preznamenitom djelu Compendio Storico 
ot. Gaspara Vinjalića i u službenih spisih protokola 
državnika. 

Ovim se gradivom poslužismo u pisanju naše poviesti 
a pomogosmo se s turskimi listinami sačuvanimi do 2000 
komada u naših arkivih Visovca, Makarske i Zaostroga, 
za sve vrieme turskoga vladanja kod nas. Okoristismo se 
i pečatanimi knjigami, koje su se o nama bavile i uvažismo 
kntičke razprave suvremenih učenjaka. 

Poviest je razdieljena na dva djela: 


Prvi dio povieda samo trkimice rad franovaca od 


njihova nastanenja u Dalmaciji i u Bosni u zajedničkoj 
redovničkoj državi od godide 1212 do 1735. 

Drugi dio kaziva djelovanje samostalne države u 
Dalmaciji od godine 1735. do 1880. | 

Odgovori li narod našoj nadi, obielodaniti ćemo u 
trećem dielu dokumenta, veće stotina izvornih listina 
uvršćenih kao gradivo u ovu radju, koji se odnose i na 
poviest našega naroda. | 

Fortis est ut mors dilectio; dura sicut infernus aemulatio, lam- 
pades ejus lampades ignis atque flammarum. Cant. cant. c. 8. 


Poglavje prvo. 
1212—1339. 


1. Viek sv. Frane. — 2. Njegov dolazak u Dalmaciju i utemeljenje dr- 
žate hrvatske (Slavoniae) — 3. Prvi poslanici u Bosni. — 4. Gjeneral 
reda Gerard Odon zasnovatelj bosanske  Vikarije. Uredba prvih s1- 
mostana u Bosni i razdielba kuštodija. — 5. Obrazloženje. 


le Dvanaesti viek bijaše zašao u godišta vječnosti pustom 
ostavštinom raztrzanoga rimskoga carstva, koje njemački cesari 
mjesto da okupe i ukriepe, mjesto da svoju vlast obezbiede od 
pohlepe silenih velmoža, — oni im dieliše povlastice, vlasti i ve- 
like posjede, tako su bivali sami sebi cari i gospodari, a cesara 
samo kitili liepimi nazivi. Na taj način oni isti sudjelovahu, da 
im se žezlo slomi, skrši vrhovna vlast i sruši razklimano prestolje. 

Osjetivši se napokon, da im je ugled pred svietom izče- 
zavao i moć na sve strane malaksavala, ulagahu tada sve na- 
pore, da koliko su zemaljske vlasti gubili, onoliko naknade du- 
hovnom; da crkvu božju skuče pod svoju vlast i s njome 
zavladaju. Tako grabežljiva svojatanja moradoše uroditi nemi- 
limi posliedicami u vrieme, kad krivovjerstva podkapahu te- 
meljne članke vjere, kad usilni velikaši bez obzira i zapreke 
mogahu kaliti razuzdane strasti. kada vladike i svećenici pod 
zaštitom razkalašenih velmoža, zaboravljajuć sami sebe i svoje 
svete dužnosti, zavoliše zemaljska i vladahu se prema tadanjemu 
vieku i svietu. Stoga naravnom posliedicom morala je vjera oslabiti 
i strasti se to veće razpaljivati, po kojih razuzdanost i raz- 
puštenost sa svakojakimi pohlepami omotaše tminom neznanstva 
i divjačtva pitomu Europu. 

Veći tada dio gradjanstva bijaše opojen i utopljen u tjelesne 
naslade i ludovanja neizmjernih požuda vlasti i bogatstva, kojimi 
se dušiše u razsipnom sjaju svake razpuštenosti. Usilnost poje- 
dinaca prezirom tlačijaše siromašni puk, po čem, koliko je 
kršćanska ljubav izčezavala, toliko većma su se razpirivale po- 
gibne strasti  Nenavidost i usilnost, zloba i osveta bijahu se 
podigle na vrhunac družtvenih osjećaja, ter za najmanji uzrok, 

pod izmišljenom izlikom, susjedni su se gradovi na propastne 
ratove izazivali; gradjani istih  varoša  najdivljijim se _bojem 
tamanili, bratskom krvlju brljali gradske ulice i medjusobno se 
propastili. Riedko kad je poviest mogla ubilježiti sličnu stra- 
hotu, kakva bijaše tada zapadom obladala! 

U to isto vrieme sa iztoka provalili Turci i razkolnici, a 
na zapadu Gibelini kidisali na vlast Pape, dok Albigezi, Val- 
dezi i kako se zvali svakakimi krivovjerstvi nagrdjivahu djevi- 
čansko lice Isusove zaručnice, crkve svete . .. 

Posred tolike oluje uzbunjenih svjetskih valova, Petrov 
nasliednik na krmilu povjerene mu plavi, klečeć vapijaše pomoć 
Onoga, koji mu bijaše obećao, da će s njim biti do konca svieta. 
Kao da je njegova molitva uslišana bila, na jedan mah pokaza 
se posred gustih tmina tračak svietla, tračak nade u poduzeću 
križarnoga rata za oslobodjenje svete zemlje; ali vajmeh, i taj 
na brzo ugasnu! Strah izmedju bogostrašnih duša bijaše za- 
vladao, bijahu se pobojale, da je sve propalo, da su zar pa- 
klena vrata prevladala! 

Ali dobri Bog, koji kara i oprašta, koji pedepsuje i mi- 
luje, kako je u sličnih nepogodah svojom providnošću narode 
spasio, tako je i u ovom obćem metežu i vrtlogu iztakao muža, 
vanrednoga značaja, komu je povjerio silnu zadaću. da prevede 
čovječanstvo na spasenje. Taj velikan bijaše Asiski siromašak 
Patrijarka Sveti Frano, koji čudnovatom priprostitošću i uztraj- 
nošću, rječju i izgledom pokaza pokvarenomu svietu čistu sliku 
kršćanske savršenosti. ' 

Na Petrovoj stolici sjedjaše Isusov namjestnik slavni Inocent 
III., pravi velikan svojega vieka, koji je najbolje mogao suditi 
i dostojno procieniti poslanstvo Serafina božje providnosti. On 
duboko zabrinut skrbi svega svieta visokim umom  motrijaše 
dubinu propasti i uvidjaše, da sam Bog milosrdnom providnošću 
svojom može od razsula spasiti stranputno čovječanstvo, zašto 
ga i moljaše čvrstom vjerom živoga pouzdanja. Bog uslišao 
njegovu molitvu i u vidjenju mu pokazao svoju pomoć. Gledao 
je, kako Lateran, matica crkava svega kršćanstva, koje stubovi 
bijahu popucali i zidovi se raztrošili, nagnuta stoji kao da će se 
strovaliti; ali priteče ubogi čovuljak, obuhvati stubove plećima 
podupre zidove i svukoliku sgradu izpravi i učvrsti. Dokle Papa 
začudjen promišljaše, što bi ono vidjenje moglo znamenovati, 

prikaza mu se Patrijarka sv. Frano sa svojih dvanaest drugova, 
koji, pokazav mu upravu novozačetoga po njem reda, moljaše 
ga za njegov. blagoslov i potvrdu istoga. Papa na prvi mah 
pripozna u Frani onoga istoga ubožnog čovuljka, koga u vidje- 
nju bijaše spazio, da je izpravljao stube i zidove Laterana i 
održao, da se ne sruši. Tada shvati znamenovanje vidjenja, obra- 
dova se nadom, da bi taj red izpravio stranputno ljudstvo putem 
Krstova nasljedstva i spasio crkvu božju od prieteće propasti Bla- 
goslovi njega i njegove drugove i potvrdi mu upravu. Tim zako- 
nito. uzpostavi franovački red, koji poput evangjelskoga zrnea go- 
rušice nabrzo uzraste veliko. stablo, koje razkrili plodne grane nad 
cielim svietom, od kojih jedna je ova, što od obale Jadranskoga 
mora do Dunava širi se cielim Jugoslavenstvom. Nju još u klici 
zasadi svojom vlastitom rukom isti sv. Patrijarka Frano. 

2. Godine 1212. kad je vidio sv. Patrijarka, da je Bog 
blagoslovio njegov . red, koji se je množao čudnovatim načinom 
po svih narodih i pokrajinah, da njegovi sinovi svuda, kud 
riečju, izgledom sijahu evangjelsko sjeme, ono je prinosilo sto- 
struki plod. u uztrpljenju; pokle razasla one svoje sinove na 
sve strane, da propoviedaju narodim pokoru; on koji je u sva- 
čem prednjačio, . odabra sebi najmučnije i najpogibeljnije no- 
slanstvo.u iztoku medju Turci, tvrdom odlukom, da bi unišao 
u šatorje egipatskoga sultana, da mu navijesti Isusa : stazu 
istine i život. vječni. . - | 

 Ukrcavši se.dakle. te iste godine sa nekoliko . sinova .u 
Jakinu, zajedri put, iztoka. Ali božja providnost bijaše odlučila 
S njim usrećiti narod, kog je ona svedjerno . milovala — narod 
hrvatski. Na sred mora: duhnuše južni vjetri, brod nemogaše 
napred. Svrnut od protivnog | vjetra .i suzbiven od valova, morao 
se je kraju prikučiti i zakloniti medju dalmatinske otoke. Od 
suvremenika sv. Frane do zadnjih njegovih životopisaca i po- 
viestničara, svi ovu okolnost pominju i. potvrdjuju,. koju i sv: 
Bonaventura uvrsti u legendu sv. .Patrijarke. Od Zadra do 
Bojane. veći .dio starih franovačkih samostana, . osobito Zadra i - 
Dubrovnika, bilježi.svoj postanak suvremeno ovomu  dolazku ; 
kao da su temeljeni od istoga Patrijarke, a ostali pri moru od 
prvih. njegovih - drugova. Tako ovi samostani još od početka 
reda sačinjavahu državu: Slavonjae, koja je izmedju prvih i i 
najstarijih šerafinskoga reda. 

Kako se primorski gradovi dičiše ovimi božjimi ugodnici, 
tako su malo kašnje hrvatski velmože njih zaželjeli uz svoje 
županijske p.. ter još na početku XIV. viska .bani Šubići 

načiniše im samostane u Bribiru i Skradinu. Za ovaj u Skradinu 
dobiše dozvolu od Pape god. 1319. na državnika Slavonije, da 
ga može primiti i upravljati koludricami sv. Klare ondje u drugom 
samostanu, koga načini Ursa banica, žena Pavlova, mati bana 
Mladina, u kom se bijaše zakoludričila Stana, sestra bana Pavla 
i u njem sveti život provodila.! 

Velmože Nelipići u Cetini podigoše takodjer Franovcem 
samostane, i drugi velmože u Kninu, u Livnu, u Imoti i dalje. 

To njihovo čudnovato u malo vremena uzmnoženje po 
hrvatskoj zemlji, najbolje dokaziva, kojom srdčenošću bijahu od 
naroda primljeni, ljubljeni i obskrbljeni. Kakvo bijaše ponašanje 
franovaca i djelovanje na korist naroda, vidi se iz toga što 
ih je još god. 1225. pozvao, da s prabiskupom Guncelom i 
ninskim biskupom razsude razpru izmedju Templara i Benediktina 
Biograda; * a god. 1243. da prisustvuju odabranju prabiskupa u 
Spljetu* i god. 1267. da poravnaju razpre medju šibenskim 
svećenstvom i trogirskim biskupom.“ 

Svjedoči nam i to, što još na početku njihova nastanjenja 
u Dalmaciji, njekoji od njih bili su odabrani za arcibiskupe i 
biskupe poglavitih gradova ;5 što Skradinski biskup odreče se 
časti i vlasti, da obuče siromašne haljine Franovih sinova, i što 
ljudi od prvih velikaških dvora zaklanjahu se u pokorne sobice 
njihovih samostana. 

Franovci su na početku živjeli tiho i mirno u samotnih 
prebivalištih, dokle se ne započeše razliegati erni glasovi, da 
su se krivovjerstvom okužile susjedne pokrajine i da je onamo 
katolička vjera u pogibli. 

U Bugarskoj pojaviše se Pavlićani i Bogomili. Odatle 
protjerani i kruto kažnjeni, pridjoše u Srbiju; ali im još 
gore bilo kod Nemanjića, ter širom uskočiše u Bosnu, gdje ih ban 
Kulin objeručke primao, štitio i obdarivao. pak se i on novom 
jerezi okužio i za sobom poveo biskupa Daniela, svećenstvo i 
veliki dio boljara. Puk _nevin i priprostit bez učitelja i nauka, 
lahko se dade zavesti, ter kroz nedugo vrieme sva jugoslavenska 
zemlja do Save postade razsadnicom razkolničtva i krivovjerstva. * 
| Vuk Nemanjić zetski knez obznani papu Inocenta III. još 
da 1199. o propasti, koja je prietila vjeri u Bosni, moleć ga, 

a ' uznastoji kod ungarskoga kralja Emerika, neka iztriebi 


1 Parlat. Illyr. Sacri. IV. 16. — * Vinjalić Comp. storico. Rp. u 
Visovcu. — Toma Arcidjakon. Rp. kod mene — “ Farlat ibid. IV. 454. 
— * Theiner. Vet. Doc. Slav. Mer. 1. 85—89, 96 —97, 109— 113. — * Rački 
Rad Jugoslav. akad. VII. 124. 

onaj kukolj iz krstove pšenice.! Kralj bijaše unišao 
vojskom u Bosnu, ali se pred njom sve pokunjilo. Ban Kulin 
ge ogovori, da je po neznanstvu zašao u jerez. Svi obećaše, da 
će katoličke dogme primiti i krivojerstva se javno odrekoše. 
Kralj, javljajuć papi, kako je “nalog ovršio, dodaje, da je sretan 
što mu može zasvjedočiti, da već u Bosni nejma krivo- 
vjeraca.? 


Ali ova vrst krivovjerstva bijaše kao paklena srda sa 
gedam glava, koja nemogaše poginuti, van da bi svih 
sedam izgubila. Za odlazkom vojske opet buknu bogomilska 
vatra pod pepelom sakrivena, ter se sad digoše prabiskupi 
Ostrogona i Kaloče, da ju križarnom vojskom poduše. Ovu 
vojsku god. 1235. povede Koloman preko Slavonije u Bosnu; 
gatre nekoliko sela .. . Bogumili opet se pokunjili ili potrpali, 
ter on opet tješi sv. Otca Papu pišuć mu: da je božja desnica 

obiedila i pridigla se katolička vjera." Badava, opet po od- 
bin vojske krivovjerstvo poput troskati proniknu širom zemlje. 
Videć to kralj i biskupi, osjetiše se, da se onake duhovne rane 
ne lieče mačom i vatrom, ter prirediše pristajniju vojsku na- 
oružanu vjerom, ljubavi i istinom. Ta vojska bijaše sastavljena 
od nekoliko poniznih sinova patrijarke sv. Dominika, koji križem 
u ruci i krstovom ljubavi u srdcu, unidjoše u Bosnu i zapo- 
češe apoštolski posao. Oni naidjoše na težke mučnosti, ali vi- 
težkom uztrajnošću podniše i prosliediše, dokle Tatari vraćajuć 
ge iz Dalmacije popališe, satroše i opustošiše onu pokrajinu. * 
Oni se i kašnje navraćivahu, dokle ih franovci u ovom poslanstvu 
zamieniše i održase baštinstvo vjere do današnjega dana 


3. Crni se glasovi to većma razliegahu u Dalmaciji o 
propasti vjere u Bosni. Franovci kojim je sveti Patrijarka kao 
u oporuci naložio, da ne živu za same sebe, nego dai 
drugomu koristuju, digoše se iz starih dalmatinskih ma- 
tica i kao apoštolski poslanici unidjoše u Bosnu. Na veliku 
sreću oni nadjoše kod bana Sebislava pomoći i zaštite. On ih 
je rado slušao, odvažno katoličku vjeru prigrlio i po njegovu 
izgledu i ponutkovanju dobar broj puka i njihovih poglavica. 
Redovnici objaviše Papi dobar uspjeh poslanstva, što ga je 
veoma obradovalo i pisa banu ljubezan list, u kom raduje mu 
ge, što mu ge vjera dično iztječe kć ljiljanizmedjudrača? 


| 1 Farlat ibid. V. 45. — ?* Farlat ibid: V. 45, — * Rački ibid 156. — 
4 Ljubić Ogledalo knjiž. I. 220. — * Fabianić Storia dei:fr. min. I. 42. 

Početak franovačkoga poslanstva bijaše okrunjen najljepšim 
uspjehom. Oni začimahu najbolju nadu, da bi nad Bosnom opet 
zas;ao ugled katoličanstva. Ali žetve bijaše mnogo, a poslovača 
premalahni broj. Srbski kralj Stjepan Dragutin jednako se je 
radovao sreći male čete franovaca, ter joj želio pomoći, da što 
uspješnije prosliedi, i pisa papi: neka se što bolje pobrine za 
kršćanstvo u Bosni.! 

Papa mu najljubeznije odgovori, i u isto vrieme pismom 
naredi državniku franovaca u Dalmaciji, da odredi dva iztraži+ 
telja svete vjere, razborita i i podobna tome poslu, koji poznaju 
jezik naroda.? 

Odredjeni iztražitelji dodjoše u Bosnu i započeše svoj posao ; 
ali naidjoše na velike protivštine i mučnosti, koje bi možda 
bile osujetile sve njihovo i braće im nastojanje, da nebudu kod 
srbskoga vladara, komu ih Papa bijaše preporučio, našli pomoći, 
utjehe i zaštite. Oni su srdčeno i odvažno mučni nalog vršili i 
svojom braćom npravljali, koju su na sgodna mjesta postavljali, 
i tim udarali temelje budućoj državi, koja je imala spasiti ka- 
toličanski puk od svakovrstnih zasjeda i nasrtaja kriv ovjerstva, 
razkolničtva i muhamedanstva. 

Najstariji domaći franovački sgodopisci u rukopisnih kro- 
nakah i uspomenah stavljaju početak svoga stalnoga djelovanja, 
kao uredjeno poslanstvo u ovo vrieme, pod Nikolom papom IV. 
pri svrsi XIII. vieka, što i kašnje veće krat ponavljahu starje- 
šine u pismih na rimsku kuriju i na mletačku skupnovladu.? 

Za Nikolom IV. Benedikt XII. bijaše opremio u Bosnu vried- 
noga franoyca ot Fabiana velikom vlašću, koji još bolje uredi po- 
slanstvo svoje braće, rad česa imade prepirku sa otci sv. Do- 
minika, I ova hode tja do pape, ali po izvješću prabiskup4 
Zadra. i Spljeta, papa odsudi za franovce, o od tada ostadoše 
sami u tom poslanstvu.* 

Ali što bijaše taj. mali broj fo natik laika naprama 
silnom broju krivovjeraca razasijanih po onako prostranoj pokra- 
jini, posred naroda već okorjela u krivovjerstvu, u zlih navadah,; 
u: razpuštenom , življenju? Posao je svakako zapinjao, ter papa 
odluči, da će u tu svrhu uložiti sve nastojanje i vrhovnu vlast, 
neka se poslanstvo. što bolje ukriepi i uredi, kojim će se zapriečiti 
dalje širenje jerezi i nastojati o spasenju onako zavedenoga puka. 


(1 Farlat 'ibid 55: — ? Farlat ibid. — "U državn. arkivu sam. Ši- 
benika — * Farlat ibid. 57. 

Franovački red tog “vremena bijaše se čudnovatim - nači: 
nom razprostranio:; njegovi poslanici navješćivahu krstovu vjeru 
do zadnjih krajeva poznatoga Svieta; vrhovni starješina gjeneral 
Gerardo Odon bijaše muž velikog ugleda, koji rad svoje uče- 
nosti, razbora i vještine u: vodjenju najmučnijih razmirica bijaše 
se odlikovao na papinu dvoru i kod raznih poslanstva, kao i na 
upravi. franovačkoga reda. Pošto otčinskom brigom bijaše uredio 
mnoge države, imao je. namjeru otići u Ungarsku, gdje onda 
bijaše cvatuća država sa: velikim brojem samostana i redovnika. 
Izmedju ovih bijahu počele pronicati različite razmirice i ne- 
sporazumljenja, što brižni otac želeć u zametku: izravnati od- 
luči, da će on tamo poći, da sve popravi i uredi. On naviesti 
papi svoju namjeru, koji buduć odavna promišljao, kako:bi se 
što bolje uredilo bosansko poslanstvo, uvidi, da je to božje na- 
dahnuće potaklo ot. Gerarda, da se uputi na one strane gdje je uz 
ostale posle mogao urediti ibosansko poslanstvo, te mu ga papa živo 
preporuči. Gerard obeća, da će po.mogućstvu sve urediti i upraviti: 
4. Godine 1339. gjeneral Gerard liepom četom redovnika 
primiv blagoslov sv. otca, zaputi se u Ungarsku. Nekoji spisas 
telji tvrde s poviestničarom Prep. Gonzagonf,!' da je najprvo došao 
u Dalmaciju i odovle prosliedio u Ungarsku, te kad jena sboru 
u Oštrogonu.svoje posle: opremio. i sporazumio . se: kraljem 'K: 
Robertom, i od njega: preporučna pisma dobio na: bana: Stjep: 
Kotromanovića, tada je iz Ungarske preko Slavonije unišao-:1 
Bosnu,* gdje ga je han Stjepan: najsvečanije dočekao. 

.. < Povieda državni arkivar, da je:ban znao za dolazak Ge- 
rarda, i da je ovaj. pod .zaštitom kralja i.pape, ter cienio, da 
će taj velikan unići.u Bosnu sjajom i pratnjom svjetskoga veličan-+ 
stva u bogatstvu blaga i zlata, ter i on izadje muna: susret u 
svetčanom odielu, i pratnji svojih dvorana.-Kad ugleda pobožnu 
četu golih glava i bosih nogu, gdje prekriženim , rukama. por 
nizno stupa; predstavljahu .mu se kao tajinstveni duhovi, pred 
kojimi se razbudi u njegovoj. duši i, svega  družtva. pobožna 
iskra vjere i ljubavi božje.“ Ban zagrli Gerarda i povede ga.u 
svoje dvore.sa svim. družtvom,. gdje ih -je pristojno gostio i što- 
vao. Gledajuć njihovo izgledno:bogoljubstvo i slušajuć spisonosn& 
nauke, najvećim oduševljenjem prigrli on i dobar. dio.. velikaša. 
katoličku vjeru, koju .na njihov izgled primiše mnogi pičani: 
> (Gerard ge zadrža u Bosni za. cielu. godinu dada. Bah mu 
sagradi samostan u svojoj“ priestolnici u Mileševu, pa i drugi 


! Fabianić ibid 118. — .* Liber Archiv. Prov. u Šibeniku.“ '“ - 

velikaši na svojih posjedih. Franovci se namještahu po pokrajini, 
krivovjerci se obraćahu i redovnička pribivališta na sve strane 
temeljiše tako, da isti ot. gjeneral mogaše opredieliti krajine 
na razne kuštodije.! | 

Ot. Laštrić da odmakne što dalje postanje bosanske vikarije, 
pita drugog mnenja poviestničare, kako je vikarija mogla u isti 
mah začeti se, narasti i razploditi se u sedam kuštodija 2 Moglo bi 
mu se odgovoriti: Gerard je mogao razdieliti pokrajinu u sedam 
kuštodija i ako na mah nisu svi samostani bili načinjeni, 
niti dogotovljeni, k6 što kašnje bijahu. Svakako ovom prigodom 
načiniše se mnoga prebivališta i različiti se samostani zasnovaše 
Rp. kronaka ot. Jerkovića u Zaostrogu tvrdi, da ovoga vremena 
bijahu zasnovani samostani Konjica, Ljubuškoga i Mostara izvan 
drugih u Bosni, koji kašnje, kada bijahu dovršeni, sačinjavahu 
kuštodije bosanske vikarije. 

Gerardo i njegovi drugovi srdčeno uznastojaše, veli Rački, 
o prosvietljenju puka, kojim nastojanjem na izgled bana mnogi 
velmože ipak prigrliše svetu vjeru.! Ali broj blagoviestnika ne- 
dotjecaše velikim potrebam puka, ter ot. Gjeneral razasla listove 
na okolne države, neka mu šalju redovnika u pomoć. Na poziv 
otca sinovi pridodjoše sa svih strana, a osobito iz dalmatinskih 
matica, za koje se prirediše pribivališta, što stara popravljena 
a što nova načinjena, * i uredi se velika franovačka zadruga pod 
imenom. vikarija Bosne. 


3. Pošto dva veleučena bosanska povjestničara s dobrim bro- 
jem stranih pisaoca uztvrdiše, da je čudo davnije njihova država 
zasnovana, još suvremeno svetim Patrijarkom Franom, dužnost 
nam nalaže, da obrazložimo svoje protivno mnenje. 


Oni za sebe imaju prvoga poviestničara franovačkoga reda 
Wadinga, koji se oslanja na imenik, cienjen da je sastavljen u 
vrieme sv Bonaventure, na obćem sboru u Narboni god. 1260. U 
tom se imeniku pominje kao već tad obstoje ća vikarija Bosne. Po 
tom spisatelju i imeniku svi njegovi sljedbenici j jurantinverba 
tanti magistri. Mi takodjer možemo suprot staviti strane 

oviestničare Marka Lisbonskoga i Gonzagu, gjenerale reda, 
kojim su sve isto bili na razpoloženje arkivi i dokumenti, 
a ipak su protivnoga mnenja. Možemo iztaknuti i drugih do- 
kaza ito: mnenje svih naših domaćih spisatelja, kao ot Dubo- 
čanina_i Fojničku Rp. kronaku u Livnu, kronake Rp. u 


] Marko Lisbonski MBnIE i Pr Liber Archiv. Prov. u Šibeniku. 
2 Rad Jugošl. akad. VILI. 128. — 3 Bala Katol. crkva 147. 

Zaostrogu ot. Nagnanovića, Bandića i Jerkovića, poviest Rp. 
Vinjalića u Visovcu i učene radje ot. Marijana Lekušića i Bone 
Radnića u Liber archivialis Provinciae. 

Fojnička kronaka bilježi ovako na god. 1339.: , Dodjoše 
prvi fratri u Bosnu, kojim ban Stjepan učini prvi manastir u 
Mileševu u komu se čini ukopat kad umri“. Što jednako 
tvrdeć Ot. Nagnanović, dodaje: ,. .. licet ante ipsum 
(Gerardum)-alii iverant in Bosniam, gratia verbum 
Dei seminandi, ibi tamen non manebant, sed ad 
suam Provinciam revertabantur“.! 


Da bude u Bosni bilo redovnika, samostana i država, nebi 
srbski kralj molio papu, da onamo pošalje nekoliko sposobnih 
redovnika vještih jeziku puka, koji bi ponašanjem suglasno 
spasonosnoj obuci svima bili za primjer poštenoga življenja 
i izgled čistoće. (1291.)? 

Papa Ivan XX. god. 1319. jadikuje, da je clericalis 
ordo extirpatus radicitus. Gdje dakle bijahu samostani 
gdje li svećenici? Sva pokrajina bijaše okaljana takom ljagom 
krivovjerstva, da ondje crkve opustiše, red svećenički se iz- 
triebi do korena, a Isukrstove se svetinje kužnom porugom 
gaziše.* 


Bula Pape Grgura X. 1274. pominje sve pokrajine frano- 
vačkoga djelovanja, pa tu se spominje i hrvatska država 
Slavoniae; ali se nespominje, da je u Bosnu dosizala.* 

Da od stotine godina prvo bude u Bosni vikarija osbtojala, 
je li moguće, da se nebi igdje ikakva uspomena našla kod naših 
samostana, ili po arkivih okolnih država, jali u Rimu kod papinih 
ili gjeneralovih arkiva, koja bi spomenula koga redovnika, vikara, 
samostan il državu, i to u vrieme onake borbe, koja je morala 
nastati medju katoličkim svećenstvom i jerezi okuženim pučan- 
gtvom? Da bude samo koji pravi samostan obstojao do god. 
1325., nebi Dominikanci mogli bili uzprotiviti se poslanstvu 
ot. Fabijana, i prot uplićanju franovaca u Bosni zametnuti 
pravdu? | 

Ne preostaje dakle protivnomu mnenju, nego jaka poluga 
Narbonskoga imenika, na koju se oslanja ot. Wading i njegovi 
nasliednici. Ali zalud poluga i jaka ruka, ako nejma quo pede 
sistat. Onaj imenik neima stalna temelja, jer: 


! Izvorna u ark, samost. Zaostroga — 2 Farlat ibid. IV. 41. = 
2 Rački po Vet. Doc. Hungar. IV, 445. Rad. III. 173. — * Batinić, Dje- 
lovanje franjevaca u Bosni. I. 30: — > Epit Vet. Bosni 4. 

1) Njega ne pominje nijedan izmedju starih pisaoca prvo god; 
1340., a kako ihje bilo i mnogo i vriednih, nebi ga doista 
propuštali, da bude prvo pomenutoga vremena obstajao. 
b) On nije. bio moguć, jer na pomenutom sboru u Narboni 
 izbrojem je i naznačen broj država i vikarija. Da tad bude 
bosanska vikarija obstojala, bila bi jedna. veće, ter broj 
pogriešen ; dočim naznačeni broj najbolje odgovara imeniku 
vikarija. bez Bosne. 
o: Ove uzroke i razloge preokupiv ot. Pamfilio u učenoj raz- 
pravi Storia Compendiosa. Roma 1816. II 562. taj imenik, 
odbija kao podmetnut i svakako usmenu potla odlazka Gera ar- 
dova. u Bosnu. 


za 


Poglavje drugo. 
1340 —143G. 


1. Nevolje franovaca pod bosanskime kralji. — 2. Samostani u Dalma- 
cijt na Visovcu 1 u Karinu. — 3. Papini poklisari Karnajola i Toma 
Hvarski biskup. — 4. Papa jači bosansku vikariju da"matinskimi sa- 
mostani — 5. Turci osvajaju Bosnu. — G. Stradanje redovnika t 
samostana. 


1. Uredbom nove države, na upravu koje bi postavljen 
vriedni starešina ot. Peregrin, kašnje bosanski biskup, najljepše 
ge nade mogahu začimati o najboljem uspjehu tranovačkoga 
poduzeća. Ali svim tim slabo se u obće napredovalo, jer puk 
tup i neuk, duboko bijaše propao u poćudne bogomilske obrede 
i nedao se 'od istih odvratiti, i jer možda premalahni broj frano- 
vaca poznavaše kako bi trebalo pučki jezik, da bi uspješno 
njihova pripoviedanja djelovala na slušatelje, a pri tom svakako 
Djih bio premalahni još broj, naprama prostoru države i broju 
pučanstva. ,Franovci se množali“, kaže veleučeni Rački, i ure- 
djivali, ali svakako, bilo žetve mnogo a poslovača premalo, za 
to ot. Peregrin zamoli Papu, da mu šalje u pomoć učenih re- 
dovnika, koji poznaju jezik onoga puka, jal bi mu se barem 
mogli podučiti, ili mu dozvoli, da sam može prizvati sveće- 
nika u pomoć.! | 
rom Na ovaj poziv izmedju pridošle braće iz različitih samo- 
stana bijaše i ot. Nikola Tavelić rodom iz Šibenika, pobožni 
redovnik, koji od: prve mladosti Bogu se posvetio pokorom, mo- 
litvom i izglednim bogoljubstvom. U Bosni prosliedi za dvanajst 
godina svetim življenjem i koristnim propoviedanjem apostolat 
poslanstva, dokle željan krv svoju proliti za ljubav Spasitelja, 
od starješina bi poslan u Palestinu, gdje u Jeruzolimu utam- 
ničen od Turaka i na žestoke muke stavljen, dana 11,12 i 13. 





! Rad Jug. akad. VIII. 124. 

studenoga 1391. bi pogubljen za svetu vjeru.' Franovački ređ 
štuje ga kao blaženog mučenika, a nadamo se, da će naskoro 
biti riešena istraga kod sv. sbora i da će od sv. crkve biti 
proglašen svetim mučenikom. 

Oskudici poslovača nadodje i druga nesgoda. Dokle srbski 
kralj Dušan bavijaše se vojskom u Rumeliji, Bošnjaci porobiše 
mu susjedne zemlje, a on da im se osveti, udari vojskom na 
Bosnu. Ban ga nesmjede dočekati, nego se s prestrašenim pukom 
povuče u gore. Dušan popali mnoga sela i prisvoji dobar dio 
Banovine.? 


Kako se puk bijaše razbiegao po planinah, i sela bila po- 
paljena i razrušena, franovci moradoše jednako seliti i bježati. 
Srbska vojska tako opustoši zemlju, da dokle je ona dopirala, dotle 
se izgubiše tragovi sv. poslanstva.* I kao da je to malo bilo; 
za vojskom se pojavi kuga, a za njom žestok glad, te od ova 
tri bića pogibe množtvo puka i veliki broj Franovaca.* 


Pri toj nesreći, dok franovci gledahu da se okupe i po 
mogućstvu naknade gubitak, bogomili se listom na njih digoše, 
da ih iz zemlje protjeraju. Prolićahu kroz mjesta dižuć narod 
proti njima i bodreć hrišćane, koji se tada bijahu s njima 
sdružili, uhvajuć se u Dušanovu pomoć, te složno udare na La- 
tine. To bi se dogodilo bilo, da nastojanjem okolnih vladara 
nebude se ban Dušan pomirio god. 1356. i tad nastade nešto 
reda i franovcem mira." | 

Prekratak bijaše i taj mir, jer iste godine umre ban 
Stjepan a za njim i biskup Peregrin. 1za zahoda ovih dviju 
zviezda prehodnica, bogomili opet digoše glavu i silovito se 
pojaviše u cieloj zemlji.$ : 

Bana Stjepana nasliedi Tvrdko, odlučiti privrženik grčke 
vjere. Tim franovcem nesamo nestade zaštite i pomilovanja, 
nego se sad. hrišćani bolje sdružiše sa Bogomili i svakake im 
prkose praviše, osobito kad neuspješe dogovori s rimskim dvorom, 
o sdruženju Srba sa katoličkom vjerom. Franovci se tad nala- 
žahu u svih nesgodah, pa i u pogibelji samoga obstanka, kad 
im bijahu..uzkraćene običajne milostinje o kojih su jedino ži- 
vjeli, bez baština i ikojih posjeda, da ih tim prisile: ili se iz zemlje 
izseliti, ili od gladi i potrebe izginuti. Franovci tada zaprosiše 
pomoć od pape koji naredi, da se za njih kupe milostinje po 


! Fabianić Storia I. 140. — * Jukić Dogod. Bosne 102. — Ljubić 
Ogledalo 1. 227. — 3 Fabianić Storia 1. 115. — * Liber  Archivialis Pro- 
vinciae u Šib. — 5 Liber Archiv. ibid. — * Rački Rad. VIII. 125. 

Ungarskoj, Dalmaciji i Hrvatskoj, samo da ustraju rad Boga 
i spasa onoga puka.' To nevoljno stanje prosliedi i pod Tvrd- 
kom II., pače se još većma pogorša kroz domaće ratove medju 
jagmacim za bosansku krunu. Dodaje Dr. Balan: ,kada je k 
mržnji heretičkoj pridošla srdčba zkismatika, onda progonstvo 
posta malo ne obćenito. Za duga vladanja Tvrdka II. te se 
stvari dan na dan pogoršavale; brižljivošću ipak rimskih papa 
i junačkom * krispošću - franovaca "zaprieči se, da vjera: u «Bosni 
nije sasvim ugasnula.“? 

Kao da malo bijaše progonstva od urodjenih neprijatelja, 
ratujuće stranke bijahu i Turke u zemlju prizvale, koji dokon- 
čaše ono, što oni bijahu započeli. Mnogi tad katolici i franovci 
pogiboše, drugi se posakrivaše u planine i guste gore, a treći 
ostaviv nesretnu domovinu, uskočiše preko Save u Hrvatsku, ili 
preko gora u Dalmaciju. Ono što u Bosni ostade, žalujuć 
propast vjere i tolikim trudom i znojom uredjeno poslanstvo, 
zaprosiše da gjeneral reda zaprieči taki odlazak bez dozvole 
svojih starješina.? 

Kako se bijahu sela razpučila i samostani opustili, mali 
broj preostavših redovnika, nemoguć se drugčije uzdržati, zaklo- 
niše se kod imućnijih obitola, življahu bez redovničke stege i 
uredbe. Radi toga posla gjeneral povjerenika sv. Jakova od Mar- 
kije, da upravi i uredi ono nevoljno poslanstvo. 

2. Prigodom bježanije franovaca i puka iz Bosne, nekoji 
od onih koji dodjoše u Dalmaciju, zaustaviše se na obalah 
rieke Krke, gdje na jezeru izmedju rožkoga slapa i donjega 
buka bijaše na malenom ostrovu samostanić augustinijanskih 
remeta koga oni ostaviše pusta rad straha turskih provala, 
nalik onoj god. 1415. kad porobiše hrvatske županije i zapališe 
stolnu crkvu kninskoga biskupa Sv. Mariju.* 


Na Visovcu uz samostan bijahu grobovi hrvatskih vel- 
moža Utješinovića s Kamička i Martinušića s Rogova. Pošto 
arkivialna knjiga bilježi, da se franovci ondje smjestiše god. 
1445. kad pomenuti plemenitaši još bijahu na svojih posje- 
dih u Dalmaciji, moramo suditi, da su ih oni isti ponudili i 
namjestili. To bi bio prvi i najstariji samostan sadanje države 
presvetoga Odkupitelja, jer nemožemo brojiti onoga u Karinu; 
koga još god. 1428. sagradi veliki župan knez Nikola Plančić; 
Kak0 Se na nam mjestu kazati. Onaj stari samostan 


|! Balan kat. crkva 189. — ? Balan ibid. — 3 Rački Rad ibid, 
VIII. 1389. — * Klaić poviest B. 252. — MI ibid. Rp. 

u prvatač bijaše države Hrvatske (1514), a pokle ga Turci 
razrušiše, tekar god. 1730. pripade ovoj državi, koja ga iz ru- 
ševina opet uzkrisi, kao i one u Kninu i Imoti. 

Ob ovom starom samostanu u Karinu nadjosmo u naših arki- 
vih jedinu uspomenu od god. 1459. u kojoj su pobilježeni mali 
posjedi staroga samostana, koje za miraz crkvi ostavi Elizabeta 
udovica bana Nikole, jer kaže: da je istu crkvu, njezin pokojni 
muž načinio.! U ovo isto vrieme u mejaših sadanje države bijahu 
samostani: u Imoti, Cetini, Vrlici, Kninu, Skradinu i Klisu, koje 
kušnje Turci razrušiše, kć što sui druge kud je njihova divljač doprla. 

Pohoditelj sv. Jakov od Markije došavši u Bosnu, oblazio 
je nevoljna pribivališta svojih redovnika, i skupljao razbiegnutu 
braću; uredjivao i izpravljao po ustanovah reda, da braća 
ukriepljena šerafinskim žarom svoga patrijarke, ojačani srdcem 
i duhom, budu spravni na nove borbe, koje su im prietile od 
ojeretika, razkolnika i Turaka. 

Živa predaja uvršćena u arkivialnu knjigu inibši sa- 
mostana povieda, da je sv. Jakov pohodio -tari samostan ondje 
kod izvora rieke Vrlike, gdje se je. onda dogodio grozni slučaj: 
da se je žaba zapuhača utopila u uljenu posudu, kojom je za- 
činjena uboga večera, da one iste noći umrieše otrovani njih 
pet misnika i dva brata laika, te pokopani u dva groba — 
u jedan misnici, a u drugi laici. Ove grobove i danas puk po- 
kaziva u starom groblju, koje je nova cesta presjekla. Po na- 
govoru svetoga  pohoditelja, franovci se preseliše na otočić 
proložkoga jezera, gdje načiniše novi samostan, a staroga se 
Zidine vidjele do godine 1883.; sada su razmetnute, ter i ovaj 
zadnji spomenik jednoga od najstarijih samostana stare bosan- 
ske vikarije, izbrisan je s lica zemlje i trag mu se zameo! 
Od nikud nemogosmo znati, da je sv. Jakov bio poslan kao 
inquizitor vjere u Bosnu,“ nego kako spomenusmo koliko 
kronike, toliko uspomene državnoga arkiva kažu da sbog po- 
menutih uzroka progonstva i nesnosljivosti, buduć samostani i 
različita pribivališta razrušena? pa i redovnici svukud razmet- 
nuti i razprhani, vrhovni starješina reda posla sv. Jakova kao 
svoga povjerenika i vikara* u Bosnu, da upravi i izpravi ono 
što bijaše pokvareno, da se iz posebnih obitola po mogućstvu 
u redovničku zadrugu povrate. Preostavši redovnici bijahu 


! Nadamo se sve dokumente obielodaniti kao treći dio — prilog 
poviesti. — * Smičiklas Poviest 1 497. — "Vidi 'Theiner_ Monum. Slav. 
merid. i. p. 37h. Klaić Poviest Bosno 1, 216, — * Lastrić PO Vet. 
Bosn. 71. 

se“ kod pobožnih svietovnjaka zaklonili, ne da po svietov- 
njačku živu, nego za težku nevolju. Pošto im milostinju s 
drugih strana uzkratiše, da ne skapaju od potrebe, bili su 
prisiljeni taj zaklon tražiti. Izvan pomenute dozvole, da po 
okolnih pokrajinah kupe milostinju, ! isti se kralj smilovao nji- 
hovim nevoljam, ter prisilno naredio, da im se neki danjci 
davaju, kako će moći živjeti.“ jer je uvidjao, da bi se inače 
država već rasula." Dakako da je sv. Jakov sretno svoj po- 
sao izvršio, odbio kraljevu milost, kao protivnu franovačkoj 
upravi, i svoju braću uredio po ustanovah reda.* 


3. Pape su srdčeno nastojali, da jedinstvom vjere ujedine 
puk bosanski i ojače onu nevoljnu kraljevinu raztrganu, ne 
samo vjerskimi razlikostima, nego i gradjanskim ratom, koji 
je u zemlji plamtio, dok mu s dvora još veće pogibli prietile, 
osobito tada već neizbježive turske navale. Ovo isto nastojanje 
papa za ujedinenje i sreću naroda, neki pisaoci osudiše kao 
pritisak, kao nezakonito uplićanje u tudje posle, kao progonstvo.? 
To domaći povjestničar Jukić odlučito odbija 1 kaže: ,kad su 
oni (Bogomili) bili taki domorodci, ter su se opirali papinskomu 
uticaju, braneć narodnu nezavisnost, jer su se svi uticali k 
Turčinu, Turke protiva braći svojoj zvali, i kad su imali po- 
moći braću svoju protiva Turčinu, to neučiniše. Erceg Stjepan 
njihov odvjetnik ne htjede pomoći svoga kralja! Radak pako 
predade na izdaju Bobovac Turčinu, na posliedknu pako svi -se 
poturčiše. Da dobrih mi i krieposnih gradjana!“ 

Da su pape imali jakih i nuždnih razloga da uznastoje 
utrnuti vatru krivovjerstva u Bosni, kao što i u zapadnih kra- 
jevih, koje je prietilo ne samo vjeri, dali svemkolikom druž- 
tvenom redu, za koga uzdržanje onih vremena sami su mogli 
se zauzeti, doznajemo iz žalostne povjesti onih doba koja nam 
kaže: kako je, ,ova jerezija tako bila mah preotela, da je 
razdor zavladao izmedju muža i žene, otca i sina, svekrve i 
nevjeste. Svećenici pustili su se zavesti, crkve su zapuštene 1 
razpadaju se, uzteže se krstiti, sveta je pričest omrzla i zamr- 
zila izpoviest. Neće se vjerovati u stvorenje čovjeka i uskrsnuće 
puti; jednom nja sva su svetotajstva uklonjena 1 uvedena 
dva načela . .. »Ovako Sebmidt L 100. s. 


1 Balan ibid. 170 — 2 Liber Archiv. Prov. u Šibeniku: Farlat. ibid: 
IV. 71. —* Rački. Rad VIII. 139. — + Liber Archiv. Prov. u Šibeniku. — ? a 
Petranović Bogomili. 97. — 5% Dogodopis 95: — ? Rački Rad VIII. 130., 

Nisu dakle nastojanja pape bila progonstva, ili što slična, 
nego srdčena briga ljubeznog Otca, da ujedini i uzsnaži onaj 
puk, koji bi u zajednici prosvietljenih država lakše se mogao 
obraniti turske propasti, koja ga je u najzad razrušila i upropa- 
stila. Pape su često preporučivali Bosnu ungarskomu kralju, 
koji je i preko mjere utjecao u posle one kraljevine. Papa je slao 
svoje poklisare, da upute bosanskoga kralja na spasonosno jee 
dinstvo, i kardinal je Carvajola najboljim uspjehom posao obavie. 
Kralj Toma Ostojić prigrli katoličku vjeru i postade prijate- 
ljem i zaštitnikom franovaca; izdade oštre naredbe proti Bo- 
gomilim, kojih se veliki broj izseli u Hercegovinu,' a drugi se 
potajaše. Nego sve ove okolnosti pokrućivahu nesgode poslan- 
stva. Hrišćani bijahu nezadovoljni, a bogomili razdraženi, nezna 
ge koji veće: ili ovi koji se pokazivahu katolici, ili oni koji se 
bijahu preselili u Hercegovinu; svi čekahu sgodu odmazde. 
Vatra je pod pepelom tinjala, dok napokon odkriše se kao pravi 
buntovnici, očito počam vapiti Turke, paliti franovačke samo- 
stane i smicati redovnike.“ Papa se opet ganu na nesgode i 
muke Franovaca, ter posla kao svoga poklisara u Bosnu Tomu 
hvarskoga biskupa. Na izvješće ovoga srdčenoga poklisara 0 
pogibli Bosne i kršćanstva, papa odredi sazvati u Montovi c?r- 
kovni sabor, jeda bi sklonio kršćanske vladare, da se okupe u 
križarnu vojsku protiva Turčinu. Posla u Ungarsku franovca 
sv. Ivana Kapištrana, gdje bogonadahnutim propoviedanjem za- 
nese slušaoce i za kratko skupi se križarna vojska, koja pod 
vodstvom slavnoga Sibinjanin Janka smlati Turke pod Biogra- 
dom i oslobodi obsade onaj grad. Kada su se najbolje nađe 
začimale, da će se slomiti turska sila i urediti vjerski i narodni 
posli u Bosni, nemila nagla smrt umori dobroga kralja To- 
masa, i još veći metež zavlada u Bosni. Pravo božje pokaranje 
u času, kada je najveća potreba bila sloge i najveća pogibio 
prietila, da kako je Turčin satrao i prisvojio okolne države 
Bugarsku i Srbsku, bio je red došao na Bosnu, koju je jednaka 
sudbina čekala. 

4, U Dalmaciji franovci bijahu pomnožali samostane uže 
duž obale jadranskoga mora, koji razdieljeni na razne kustodije 
sačinjavahu uglednu državu nazvanu Slavonije, a i u Bosni proti 
svim progonstvom, oni se dobro održaše. Posred svih nesgođa 


1 Jukić Dogodjaji ibid. 120. — ? Liber Archiv. Provinciae u Ši- 
beniku. 

stali se samostani popravljati, i novi na sgodnih mjestih podi- 
zati. Ovi samostani razdieljeni na kustodije, sačinjavali su 
veliku vikariju Bosne, koja je zasizala i u Dalmaciju, Dubro- 
vačku i Hrvatsku. Znajuć Papa za težke muke i nevolje ljute 
franovaca u Bosni, i ležeć mu na srdcu spasenje ovoga puka 
okuženoga razkolom i jerezi, pošto franovci sami onamo se 
nalazahu na braniku vjere, on ih je hrabrio i tješio ljubeznimi 
poslanicami nazivljuć ih jakim zidom doma Izraelova 
proti krivovjerstvu, i pomagao ih svimi mogućimi načini. 
Na predlog njegovoga poslanika vriednoga biskupa hvarskoga 
Tome, da bolje ujačeni brojem redovnika, koristnije djeluju na 
obraćenje zašlaca i održanje vjernika, Eugenio IV. god. 1446. 
naredi, da svi samostani od obale jadranskoga mora do karpat- 
skih gora budu ujedinjeni bosanskom vikarijom ,..... sva 
mjesta i prebivališta reda i obsluženja gdje se godj nalazila od 
jadranskoga mora do tatarskih mejaša, kakva bila i kog mu 
drago broja, naredjujemo da budu bosanske vikarije i njoj pod- 
ložna.“! Je li ovo ujedinenje sliedilo i koju su pomoć bosan- 
ski otci od dalmatinskih primili, viesti naših arkiva o tom 
nam nikakvu uspomenu ne dohraniše. Zna se pače, da dalma- 
tinski redovnici u mirnih samostanih pod kršćanskom vladom, 
nebijahu voljni izlagat se mukam i tegobam, bosanskih osku- 
dica, i mučno im bijaše da bosanski otci do potrebe zaklanjahu 
se u primorske samostane, na što valja da su se papi tužili, 
kad je prvo Nikola pa kašnje Kališt III. god. 1455 naredio : 

da bošnjacim budu ustupljeni nekoji samostani u primorskih 
stranah, koji bi im u nuždi i potrebi služili za zaklon i uto- 
čište.2 Rodjenici dakle bošnjaci bijahu na braniku vjere, osobito 
kad Turci, pod izlikom da osvete smrt poginuvšega kralja To- 
masa, vojskom unidjoše i neprocjenjive štete n zemlji počiniše, 
s kojimi, proti katolicim a osobito franovcem, bijahu se sdru- 
žili nezadovoljni hrišćani i razdraženi bogomilj. I već bi tada 
Bosna bila pala pod tursku vlast, da novi kralj nebude odvra- 
tio Turke mitom i obećanjem godišnjega danjka. 

Zaludu je papa želio od Bosne. propast odvratiti, zaludu 
proglasio križarnu vojsku na Turčina, i na crkvenom saboru u 
Montovi uznastojao  sdružiti kršćanske vladare na obranu ne- 
voljnoga kraljevstva. Čaša srdžbe božje bijaše puna, pokaranje 
je imalo pasti na ono nesretno kraljevstvo zavadjeno vjerskimi 


_ LL. 


! Laštrić Epitome 5. — ? P. Sebastianus Monumenta Racusina 34. 

sliedbami, razdieljeno nepodložtvom velmoža, i raztočeno raz- 
kalašenošću krivovjerstva. Prokletstvo bijaše izrečeno, a Turci 
bijahu ovršitelji. 

5. Sultan Mehmed II. posla u Bosnu, čauše da prime od 
kralja ugovoreni harač; medjuto držaše na okupu vojsku. 
kojom je naumio zauzeti Bosnu. Kralj nagovoren, ne htjede 
ga dati, a car na čelu silne vojske god. 1463. provali u Bosnu. 
Država pociepana, i nesložna, iznenadjena, ne imaduć vojske na 
okupu, postade trlom turskih čopora. Kralj se zatvori u tvrdi 
Ključ a velmože s pukom iz daleka slali ključe gradova, da 
dobiju milost velikoga padišaha. Nevjerni bogomil Radak iz- 
dade najtvrdji grad Bobovac i kroz malo dana sva Bosna pade 
pod kopita turskih paripa. Pogibe kralj, deset hiljada gra- 
djana bi nemilo sasječeno, trideset hiljada uvršćeno u janjičare, 
a dvista hiljada preseljeno u Aziju.! Finis Bosnae! consu- 
matum est!! Bezi, age i spaije razjagmiše gospoštine i 
baštine svekolike kraljevine, i dočim odže naviešćuju. da Turci 
nepoznaju drugoga zakona do svoga ćitapa, bogomili listom 
ga primiše mjesto svetoga evangjela, te se svi poturčiše, uto- 
pivši se u gnjusobe zabludne  musulmanske razpuštenosti. Da 
neizgube zemaljska, odrekoše se nebeskih uživanja; i kako bi- 
jahu poglavitim uzrokom propasti svoje otačbine, tako kašnje 
kao poturice bijahu najžešči zulumčari i progonitelji krsta i 
svoga naroda. 

Ako su Turci tako svoj bies izkaljivali na puku, može 
se suditi kako je moralo biti sa svećenstvom! Trideset i osam 
samostana i prebivališta kroz malo dana vatra uništi i razkopa 
fanatizam osmanlija, u kojih pogiboše svetinje, riedkosti 1 
dragocienosti .sakupljane preko sto i dvajest godina sa svih 
strana svieta; propadoše knjige i pismohrane (arkivi), uspomene 
i rukopisi ; malo što u nagloj pometnji mogoše sahraniti preko 
granica u Hrvatsku, Dalmaciju i Dubrovačku, kamo jedan dio 
redovnika sa pograničnim pukom uskoči * 

Koji živi izbjegoše iz ruševina i garišta samostana, posa- 
krivaše se sa svojim pukom u visoke planine i guste gore, odkle 
na poziv sultanov izadjoše, kad otcu Angjelu Zvizdoviću zajamči, 
da će:moći slobodno vršiti obrede svete vjere, našto se sultan 
bijaše zakleo i na Milodraže izdao carski ferman. 


! Kronaka ot. Bobotoninad i Liber Archiv. Prov. u Šibeniku. — * Li- 
ber Archiv  Prov. u Šib. Farlat. po Maneu Annales min. IV. 74. Ba- 
tinić Djelovanje. 1: 129... 


21 


Koje štete franovci pretrpiše, kakve li muke podnesoše? 
Dr. Balan kaže: , .. . neki izgoriše u zapaljenih samostanih, 
neki živi na kolac nabiveni, dokle druge nemilim načinom mr- 
cvariše, koji sama okrutnost i tursko divjačtvo znadijaše izmi- 
sliti.! Koliki broj bijaše ovih žrtava, nije sgodopisje zabilježilo ; 
ali je morao biti ogroman. Stare uspomene  dohraniše nam 
samo gdjekoje.“ Ali kaločki ljetopisac nastavlja, da kada bi ih 
se htjelo spoznati, valjalo bi čitati popis onoga Boga, koji ih 
je okrunio. Oni za koje mi znamo sačinjavaju najmanji diel 
mučenika ubijenih za vjeru na hiljadu okrutnih načina.? 

Blaženi ovi mučenici potla hrvanja bijahu na nebu na- 
gradjeni krunom slavodobića; ali njihova braća preostavša, na 
obrani krstova stada posred turskih vukova, da čuvaju ostanke 
katoličke vjere u Bosni, bijahu prave žrtve. ljubavi božje i 
svoga roda, svedjer spremne da budu vitežkom smrti prikazane 
Bogu na posvetilište. Što patiše koliko li pretrpiše? to ne 
spada na naše poviedanje, to su vještiji kazali. Buduć mi od- 
redili baviti se samo djelovanjem franovaca u Dalmaciji, što 
smo dosele morali ako i malo, ako i uzgredno, ako i letimice 
u Bosnu zalaziti, to smo prinuždeni bili, da dokažemo naš po- 
četak s koga smo potekli 1 uzrok s koga su otci naši prisi- 
- ljeni bili, da se u Dalmaciju povuku. Od3le ćemo manje, jer nam se 
otvara polje djelovanja na ovom kraju, gdje onaj dio redovnika 
koji brojnim pukom bijaše u Dalmaciju uskočio,  prosliediše s 
njime ne samo duhovno upravljati, dali i živo se postaraše da 
ga sgodno namjeste, kako su mogli iz samostana u svakoj po- 
trebi u pomoć mu priskočiti, za što su izvan starih samostana 
i nove posred puka gradili, kako ćemo dalje vidjeti. 


! Katolička crkva 206. * Fabianić Storia. I. 210. — * Dr. Balan 
ibid 208, 209. — | | 


Poglavje treće 
1464 — 1513. 


1. Franovci pod turskom vlasti. 2. Dalmatinski samostani diele se od bo- 
sanske vikarije. 3. Utemeljenje samostana u Zaostrogu 4. Zupniko- 
vanje po selih turske vlasti. 5. Kršćani pod Turcim od Neretve do Ce- 
tine. Turci u Cetini ruše manastire. 


1. Pokle Turci turski zavladaše Bosnom, nevoljni kršćani 
postadoše izmećari, kmeti, raja, koju su novi gospodari smatrali 
manjom i manjega obzira zaslužnom, nego što bijahu robovi 
starih Grka i Latina. Iztjerani iz gradova i varoša, bez svojih 
kuća i baština, nastanjivahu se po gorskih predjelih i divjač- 
nih mjestih, pak da bi i tude na miru bivalo! Turcim se ho- 
tjelo da raja radi i svojimi trudi tovi gospodare, ter narod 
progonili i nagonili na trude i muke za tudju korist. 

Ako je tako puku bilo, nije bolje ni njegovom svećenstvu. 
Franovci bez samostana i sjegurnoga zaklona stajahu posred 
svoga puka, podnoseć s njim zajedno muke i oskudice svako- 
jake ,... Sveje do mora porušeno, nesmje nitko da se pokaže 
kršćaninom. Sami franovci kroz šume pastiruju. Muhamed II. 
ih zove preda se na sud. Oni mu dohode gotovi na smrt. 
Sultan kao smeten na njihove odgovore, da se Bosna ne raz- 
puči dade im ferman, nek prosto idu kamo ih volja, odkle ih 
volja i nek sa svojim pukom budu mirni.! ,I poslanici i župnici — 
veli povjestničar poslanstva, — oni sami ostadoše do naših doba 
posred krutoga divjačtva i krvavoga turskoga progonstva ; . . . 
puk kršćanski mnogobrojan i bujan, čuvan je svom pomnjom i 
pobožnom brigom, trudom i svedjernom pogibli života od do- 
brih i skromnih sinova sv. Frane.“? Sto i naš sgodopisac Farlat 
isto ovako povieda: ,Katoličko pučanstvo koje je u znatnom 
broju bilo, ostade neoskvrnjeno od svih zahoda razkolničtva, 


' Pavlinović. Različiti spisi 119. — *P. M. de Civezza Storia delle 

krivovjerstva i muhamedanstva, čuvano, da se ne okuži osobi- 
tom  brižljivošću franovaca od obsluženja, kojih je u tom sva 
zasluga, jerbo oni još od prvoga početka svoga reda obradjuju 
ovaj gospodinov vinograd, neustrašeni nikakvom pogibli života, 
velikim trudom i znojom, brižno i postojano . . . Ovi otci 
provode život u svedjernih trudih i nezgodah, uvriedjivani i i pro- 
gonjeni od Turaka, česa da se izbave, strahovite i nesnosljive 
novčane harače primorani su izplaćivati .. . Svaku stvar po- 
trebitu za posvetilišta moraju sami pribavljati. KI 

I današnji prvi učenjaci priznaju ove franovačke zasluge, 
izmedju kojih prinit ćemo svjedočbu jednoga, koji je osobito 
proučio poviest našega naroda, i djelovanje franovaca u ze- 
mljah jugoslavenskih, ovako se izraziva: ,Istinito je, ako vjera 
i izobraženost nisu do kraja u onih mjestih izkorjenute, nije to 
ičija zasluga, nego katoličkoga svećenstva i reda franovačkoga, 
kojega redovnici bijahu najjači oslon biskupata; a kad i ovoga 
nestade, radi usilnosti muslomanske za veće viekova oni bi- 
piu pravi i jedini održatelji prosviete u Bosni i Hercegovini 

. Najljepša slava onih doba otaca franovaca, koji ne samo. 
prvo i potla izgubljenja onih kraljevina uznastojaše, da u srcih 
puka kršćanskoga njihovim apoštolatom održe vjeru, dali u 
veće navrutaka ovršiše vitežka junačtva, latiše se oni isti oružja, 
osobito u obrani Jajca god. 1464, s česa bijahu od pape Pia 
II. u velike pohvaljeni.“? 


I ako bismo mogli nastaviti sličnih svjedočanstva koliko 
iz domaćih uspomena, toliko iz stranih pisaoca, cienimo, da bi 
suvišna bila i dosadna postala, pošto su svakomu poznana i | 
nemožemo se bojati, da bi mogla od ikoga biti oprovrgnuta 
Tako bijaše njihovo djelovanje u Bosni na korist vjere i domo- 
vine, a vidit ćemo kakvo bijaše u Dalmaciji. 

2. Dokle se franovci u Bosni zalagahu strašnimi. mukami 
i nevoljami ljutimi, u svedjernom strahu za sebe, za vjeru i za 
svoj narod, u Dalmaciji veliki su se. prevrtaji dogadjali po 
samostanih njihove braće. 

Davno bijahu se opazile dvie različite struje u redu, koje 
su ti&ekom vremena sve to veće se razstajale. Jedna onih koji 
nastanjeni po gradovih, stanovahu u starih poglavitih samo- 
stanih reda, oskrbljeni i nadareni zadužbinami i podarštinami, 
Koji tiekom vremena bijahu zakonitim načinom noi od sve- 


: Nlyr. Sacr. IV. 41. — 2 P. Pressuti. La Santa sede e i Slavi meri- 
dionali 33—58. sa 

toga sjedališta velike oproste i povlastice; dokle drugi po pu- 
stošnih mjestih tiesno su živarili svakdanjom milostinjom ; pravi 
ubožari siromašnoga patrijarke sinovi, koji niti su željeli, niti 
tražili oprosta i polakšica u strogom obsluženju uprave. Po- 
četkom XV. vieka prosjaše sjajne zviezde franovačkoga reda: 
Bernardin iz Siene, Ivan Kapištran, Jakov iz Markije, Bernar- 
din iz Fosse i mnogi drugi, koji su riečju i djelom zagovarali 
strogo ubožtvo i točno obsluženje uprave, dok prvi nedadoše 
se skloniti, nego ostadoše uz dobivene oproste i polakšice. 

Kako svagdje, tako i u Dalmaciji bijahu mnenja razdie- 
ljena. Njekoji samostani davniji i oskrbljeniji s posjedi i zaduž- 
binami sdružiše se i proglasiše za uživane oproste, dok drugi,. 
i to veći dio samostana izjavi se za obslušenje uprave, bez 
povlastica, a medju timi bijahu i svi bosanske vikarije. 

Nego i izmedju onih od obsluženja bijaše priepora iz- 
medju primorskih redovnika i onih iza gora. Prvi naučeni 
“mirnomu življenju, nisu se mogli odvažiti na trude i smrtna 
hrvanja ostale braće bosanskoga poslanstva pod turskom vlasti. 
Oni su željeli svoj mir uživati, a za prekogorska poslanstva, 
neka služe sinovi onih pokrajina, koji bijahu jur navikli 
hrvanju i podnašanju svakih muka i nesgoda. Oni su željeli: 
da se od Bosne odiele, k6 što i prvo posebno se vladahu. - 
Tomu se pridružiše druge okolnosti, koje su primorale, da se: 
ujihova nakana oživotvori. 

Mletačka skupnovlada u veće navrutaka bijaše prisvojila 
različita mjesta i otoke Dalmacije. . Kralj Sigismund, zabavljen. 
nesgodami svoga mučnoga kraljevanja, nije imao sgode niti 
moći, da joj preotme ono što bijaše očenula od njegove hrvat- 
ske krunovine, ter u pogled: pogibli turske prietnje, po nutko- 
vanju pape Eugenija 1V. dade se skloniti godine 1433. na mir 
s Mletčani po kom, morao je Mletčanom ostaviti .sve što su 
u: Dalmaciji posjedovali, i to: od Novigrada obalu sve do: 
Omiša i otoke, izuzam Dubrovačke. Po čem njegovoj. hrvatskoj 
krunovini preostajaše u Dalmaciji: Karin i Obrovac s Podgor- 
jem; Bukovica i Kotar do Skradina; Zagora do Klisa i Knin--. 
sko, Kosovo i Petrovo polje ; Vrba i sva Cetina do Trilja. 
Zemljište preko Cetine pripadaše bosanskoj državi. 

i Dok se je skupnovlada okružila svojimi mejaši: u. Dalma- 
ciji, odmali je počela izdavati zakone, po kojih nisu mogli ino- 
stranci obnašati nikakve vlasti starješinstva u samostanih- koji 
bijahu u podaničtvu prejasne republike. Iz početka te naredbe bile 
protiva Bošnjacim, a kašnje se protego“ i na dubrovačke po- 

danike. U naših: arkivih nahode se samo one od 11. travnja 
1473. i 3. lipnja 1474. obedvie se odnose na jur prije izdane 
istoga sadržaja. U prvoj se zabranjuje bosanskim franovcem: 
stanovati u samostanih Dalmacije pod mletačkom vlasti; u 
drugoj da nemogu biti odabrani za .vikare, guardijane ili dr- 
žavnike. Što ti zakoni, a što želja kralja Matijaša, da se bo- 
sanski samostani i oni pod njegovom vlasti u Hrvatskoj odjele 
od mletačkih, bijahu možda poglaviti uzroci rad kojih Dalma- 
tinski samostani okupiše se u posebnu državu. Iz početka ova 
država zauzimala je sve samostane pod mletačkom i dubrovač- 
kom . vlasti. Ovo -razdieljenje kao zakonito bi. priznato na 
obćem redovničkom sboru god. 1469. Do nekoliko vremena. 
opet radi političkih uzroka samostani dubrovačke vlade odieliše se 
(1481.) u posebnu državu ; a tada bosanskoj vikariji estadoše samo 
oni šta još obstojahu u Bosni i po zemljah hrvatske krunovine.! 
Samo smo uzgredno to pomenuli, bez da se mislimo dalje ba- 
viti S ovima dviemi državama. | 

Tim prestade stara država Slavonija: a prozva se sv. Je- 
rolima dalmatinska. Bosanskoj vikariji ostadoše izvan onih u: 
Bosni i Hrvatskoj, u sadanjoj Dalmaciji samostani: u Imoti, 
Cetini, Vrlici, Klisu, Skradinu, Visovcu, Kninu i Karinu, kojim 
< se malo kašnje pridruži nov onaseljeni u Zaostrogu. 

3. Kad su se Turci .u Bosni usjednuli i po tursku uredili, 
zar su se tim zadovoljili? Nipošto! Nagon osvojenja, propast: 
kršćanstva i razprostranjenje korana Ssilovalo ih je, da gone 
napred do Zlatnoga Praga i do Rima. 

Iz Bosne odmah udariše na Hercegovinu, kojom je vladao 
junački herceg Stjepan. Njegova zemlja ne bijaše onako: raz- 
 okidana kao Bosna vjerskom neslogom i nepokornošću velikaša ; 
ali bijaše na žalost domaćom neslogom . . . Stjepan nije imao 
dovoljno vojske, kao što je imao junačkoga srdca i: vojničke: 
vještine, ter nije ni mogao na polju dočekati tursku vojsku, 
već se zakloni i utvrdi u planinah, gdje ga nesmjedoše Turci 
napadati, ali isto porobiše i satrše. mu pokrajinu 1 velikim se 
plienom nazad povukoše. | 

Na prvi glas turske provale u Hercegovinu, puk iz Pri- 
morja preveze se na otoke i s njim Augustinianci, koji su imali 
malahna pribivališta u Zaostrogu i Makarskoj, a veliki samo- 
stan na Sućurju u vrh otoka Hvara. Ovo pribivalište u Za- 
ostrogu kod crkve sv. Marije utemeljeno od fra. Augustina 


| Fabianič ibid. I. 202—209. 

Vlatkovića kneževske obitoli, koja je imala velike posjede u 
Primorju i Neretvi sa jakim gradom Vratarom.!' Vlatkovići 
dakle utemeljiše ovu zadužbinu i obdariše baštinami, pa i drugi 
velikaši, u osobito knezovi Dragičevići darovaše zemlje za uz- 
držanje redovnika i crkve, kako se razabire iz parbenih listina 
sadržanih a arkivu samostana. Kako primorski puk od turskoga 
straha bijaše na otoke prebjegao, tako puk iz Hercegovine koji 
se nemogaše zakloniti u tvrde gradove ili planine, pobježe k 
moru u Primorje, koje tad bijaše u pričuvi mletačke skupno - 
vlade, u nadi, da će ih ona od prieteće propasti obraniti.? 

S ovim pukom dodje u Primorje nekoliko franovaca iz 
porobljenih u Hercegovini samostana, i namjestiše se u pusto 
augustinijansko pribivalište kod sv. Marije u Zaostrogu i kao 
duhovni pastieri prosliediše upravljati pukom, kog bijahu priveli 
i po Primorju namjestili. 

' Kad vidiše Primorci, da se Turci nisu u Primorje svalili, 
osobito bogatiji povratiše se na svoje dvore i baštine, pak i 
augustinianci potražiše svoje pribivalište. Predava na kojoj je 
osnovana povelja Zarka Hunskoga (sic) biedila je augustiniance 
zaostrožke velikom razkalašenošću, pa i krivovjerstvom. Vel- 
moža Vlatković fra. Augustin* — povieda Lukari — da je odbacio 
redovničke haljine i oženio se, tako se i drugih bezakonja do- 
gadjalo; s toga puk zavolio franovce i u Zaostrogu ih držao, 
obdariv ih izvan zadužbine od Vlatkovića crkvi ostavljene, se- 
oskom zemljom i oprostom kako svjedoči izvorna darovnica bo- 
sanicom napisana u arkivu samostanskom: , Neka se zna kako 
se sasta sva župa pod Zaostrogom sa svim krajem i dogovo-- 
rom ostaviše Bogu i crkvi luku Despotovića, što je god toga 
župskoga sve župe prija na se, da mu nejma u župi ki posa 
ni u seoski zapoviditi župljanim ni selanin ni knez ni porota 
nere ni u jedan posao župski ni seoski i ako bi od župe aliti 
od sela ovoga neposluša, da se ima potužiti gvardijan župi, a 
župa gospodi a gospoda neka čine što po sudu bude. Ovo čini 
pisati knez Jurić, knez Pava, knez Grgur i svi siromasi sa 
svim dogovorom.“ Ali i tako usilno pleme Kačića htjede sebi 
prigrabiti crkvenu baštinu ; franovci ih tužiše turskomu sudu, jer 


" Po izvornih turskih listinah bosanicom i turskim pismom XV. 
vieka u arkivu samost. Zaostroga, to je nepobitno; a od toga i gornje 
Primorje zvalo se Fraguštinova. — Bez temelja sude i piskaraju oni koji 
tvrde, da je u Zaostrogu bio grčki ili srbski neki samostan, on je nači- 
njen za augustinijane, pa ove su nasliedili franovci. — ? Ibid. — * Ijubić 
Ogledalo II. 65. — * Annali di Ragusa. L..3. 196. Sul. 

Turci već bijahu i Hercegovinu zapremili te dostigoše razne od- 
luke. Kako su Vlatkovići i Dragičevići ostavili zadužbinu 
crkvi sv. Marije Zaostroga, da budu i unapred iste crkve, a Ka- 
čići da ih ne uzimlju i ne muče fratre.! 

Kad nemogoše tim putem pomenute baštine prisvojiti, 
onda digoše iz Sućurja dva augustinca i dovedoše u Zaostrog, 
potjerav franovce, koji kroz nekoliko godina bijahu nado- 
gradili i obnovili pribivalište. Oni se opet potužiše turskomu 
sudu na Kačiće i dostigoše od cara ferman god. 1492., koji 
kaže: Kako se povratiše iz susjednoga vladanja fra. Duman i 
Proto, da preotmu crkvu sv. Gospe, ali to neka .se ne dopusti, 
nego da drže franovcikao i dosad. Ova odsuda bi izdana uslied 
izjave baštinika knezova Vlatkovića, braće fra. Augustina Petra 
i Pavla, da pribivalište i baštine. zadužbine ostanu franovcem.* 
Ove nam sgode liepo dokaziva izvorna listina hercegovačkoga 
sandžaka bosanicom napisana i dohranjena u arkivu samostana : 
»Sandžak beg hercegove zemljeiod .... Kuštod dojde meni 
.. . . što je crkva sveta gospodja od 30 godina u njih ruci 
bila i što je u Zaostrogu baština, to je sve rečene crkve za- 
dužbina. I kad je bio prkstinik (sic) Hercegovine potvrdi 
crkvu i sve nje zadužbine na rečenoga fratra Kuštoda; od toga 
vremena oni ju do danaske držali. Sada su došli ljudi od sela 
Kačića i učinili crkvi bezakonje i silom fratre izagnali i njih 
imanje uzeli i doveli od razmine zemlje fratre, tere iste posta- 
vili u njih crkvu Zatoj učiniše ovim fratrom golemo bezakonje. 
Ako je tako zapovidam da učinite tefliš, ako je ovako kako 
mi fratar kazova, da su manastir držali 30 godišta i kako je 
zastao Prkstinik njih baštine, tere ih su Kačići izagnali iz njih 
crkve i uzeli njih baštinu bezudno i bezakono. Za to da im ste 
uzet činili i crkvu dali u ruku i naplatili što je učinjeno štete 
Inako da nebude, I kako je na nje u tefteru pripisnina, da 
ste tako učinili. I što bi ovi fratri izprosili ili vina ili žita ili 
inu rabotu, što je potrebno za crkvu od okolnih sela, da od onoga 
nitko nemore dootka uzeti, nego akoli što siali pod timarnika 
i od štete nam kazaše, kako je nekoliko crkvi naših hercegove 
zemlje u koji su popove stali i puk dohodio na velike svece 
ter su se nekolike razkinule a mi hoćemo opet sagraditi, ali 
nam nedadu. I to vidite, ako do sade nije ostala pusta i raz- 
metnuta, ako se je što s ke strane razkinulo ili krov, zakon je, 
da se može napraviti kako je prvo bilo, da već neučine, nego da 


! Turska izrorna u ark. samost — * Turska bpsanicom u ark. samost. 

ste činili kako je božji zakon. Pisano miseca pramana na svrhu 
za našega tarha“ 903—1490. Kačići se ni tim ne smi- 
riše, nego navedoše sućuranske augustince, da franovce zaprav- 
daju na crkovnom sudu. Parnica se zadi oštra i dosadna dokle 
obedvie stranke skloniše se, da ju stave na dobre ljude. Ali prvo 
nego je odsuda izrečena, Turci zapremiše Primorje i augustini- 
anci ostaviše franovce u mirnom posjedu zadužbine', gdje tiekom 
vremena načiniše najuredniji i prostraniji samostan, koji odr- 
žaše do današnjega dana. 


4. S Hercegovinom i Primorjem Turci zapremiše istočni dio 
Dalmacije do rieke Cetine, izvan Omiša i okolice. mu, što su 
Mletčani krepko branili. Dumanjski biskup de Ruschi na vrieme 
se zakloni u Spljet i franovcem preporuči kršćane svoje bisku- 
Pije, jer: oni sami ostadoše u tih: mjestih na braniku katoličke 
vjere; da puk kršćanski, veli Farlat,! nebi ostao bez učitelja, 
pod turskim jarmom, i podlegao čudo grdjemu vječnoga izgu- 
bljenja. > U isto vrieme spljetski prabiskup preporuči fra-— 
novcem kršćane svoje prabiskupije, po selih od Turaka pre- 
svojenih, i ostalih uz granice po Cetini; jerbo Turci bez pre- 
stanka četami navaljivahu i robljahu pogranična mjesta, kuda 
se bijahu nastanili kršćani iz Bosne prebjegli. * Turci su ih 
opet odvodili, da im pod moraš obradjuju begluke i spajiluke 
po Bosni. Popim onamo nebijaše prosto duhovnu službu obav- 
ljati, jerbo Turci jedva su i franovce trpili, kojeremetli Meh- 
med car bijaše pomilovao fermanom izdanim na Milodraže: da 
im je prosto po svom zakonu Boga moliti i po svom puku 
hodati. Ovo su početci franovačkoga župnikovanja u Dalmaciji, 
koje preko vjekova održaše posred. muka i nevolja svake vrsti, | 
evo do naših doba. 


Franovci služahu kao apoštolski poslanici medju nevjernici, 
povlasticami kojimi bijahu obdareni od sjedališta apoštvlskoga, 
osobito od Pape Eugenije IV. god. 1444 ; što buduć dojavljeno 
prabiskupu, on ih prizva prida se, da mu dokažu dotične spise. 
Oni zaprosiše nekoliko dana dokle ih pribave iz državničkoga 
arkiva, što im on dopusti,* i oni mu zasvjedočiše i prosliediše 
se s njima služiti, dokle je trajala potreba za koju im bijahu. 
podieljene. 

Ali kako bijaše franovcem u toj težkoj službi? Svjedoče 
najbolje stotine tužba i odluka u izvornih turskih listinah u 


! Farlati ibid. IV. 190. — ? Ibid. — 3 Farlat 1II. 426. — 3 Far- 
lat. ibid_ IV. 67. 

Zaostrogu i Makarskoj, po kojih se vidi, da i ako je ferman 
cara Mehmeda vriedio na kapiji i visokih sudištih, kod zane- 
šenjaka, kod pojedinih Turaka, to bijaše papir bez vriednosti. 
Turci su jednostavno redovniku govorili: ,Nejma Boga do Boga, 
a Muhamed je njegov prorok. Jedan car i jedan Bog“. Po čemu 
su smatrali franovce i kršćane, da su nevjernici protiva caru i 
alkoranu, ter ih na sve jade mučili i progonili, a oni se tu- 
Žžili agi, begu, kadiji, paši, veziru i samomu caru u Stambolu, 
kazujuć usilja i progonstva prot visokomu fermanu. Oni su to 
priznali i dielili druge oprostne odluke i fermane; ali Turci sve 
isto bivali Turci i po tursku kršćane progonili.! 

Kako su sve -većim dielom crkve i samostani u prvoj 
provali biesnih Turaka razrušeni bili; tako franovci niti ima- 
djahu opredieljenoga stana, stalne crkve, niti naznačene župe ; 
sve bijaše zameteno i pomršeno. Stara se sela .razpučila 
biegom stanovnika, koje su oni tražili po gorah i planinah, da 
ih pri onakoj pogibli tješe i u svetoj vjeri kriepe. Ali ta 
njihova skrb apoštolske ljubavi veće krat bijaše kažnjena krv- 
lju i smrti;* jer kad bi ih Turci susretnuli, svezali bi ih i na 
sud vodili kadiji, kao da bune puk proti caru i izlamu, ter na 
bašku ono što su primali dokle bi ih na sud dotjerali ; ovaj 
bi opet nemilu odsudu izdavao sa zatvorom, ili sa novčanom 
svotom?, za pedepsu da plate. Da ubjegnu te zulume, pošto ih 
Turci lahko poznavahu po redovničkih odjećah, bijahu prisiljeni, 
prohodati u svietovnjačkih haljinah, kako su običavali trgovci 
nositi, koji su po. onih mjestih prohodali, i tako torbom o ra- 
menu, zalazili po sbjegovih i selištih, da puk tješe i u vjeri 
kriepe. U torbi nosili svete moći, kalež, molitvenik i svetu 
odjeću, pa gdje bi se narod skupio, ondje mu pod vedrim .nebom 
svetotajstva dielili i krstov zakon tumačili. Ali kad Turci sa- 
znaše, da papazi'hodaju preobučeni, počeše tad opreznije na njih 
paziti; u klance zasjedati i u puku protraživati. Ako bi ga 
našli i upoznali težko njemu; ali to se je riedko trefilo, jer 
ako bi došli Turci i propitivali tko je što, domaćin bi za- 
klonio redovnika kažuć, da mu je ujak došao u pohode i tim 
ga često oslobodio muke i progonstva.* 

.Od ovoga vremena do zadnjih godina franovci su po Bosni 
hodali u svietovnjačkih haljinah ; po: selih u župnih službah, 


a Izmedju mnogih, nekoje ćemo na drugom mjestu spomenuti. — * Li- 
ber archiv. Prov. u Sibeniku. — > Izvorne turske odsude u ark. Zaostraga, 
ira Po i Visovca — 4 Liberarch. Prov..u Šibeniku — Vinjalić Compen- 
dio R 

vršeći službu redovničkih i duhovnih obreda, čitajući sv. mise i 
dieljeći svetotajstva. Tako ih prosliedi puk ujaci zvati do 
današnjega dana. 

5. I ako Turci spraviše Primorje pod svoju vlast, oni se 
u njem ne smjestiše, kao što činjahu po drugih krajinah,_i to 
možda s uzroka, što su onda prolazile mletačke galije, koje 
u čestih ratovih, nebi im nikad dale mira; a kašnje i rad 
uskočkih šajka, koje im dodijaše većma nego mletačke galije.! 
Koliko s jedne strane bijaše mirnije puku bez njih, ipak 
morali su osiećati težinu turskoga jarma, jer im mira nisu da- 
vali, nego čestim prohodanjem i kupljenjem poreza svake vrste, 
često ih pohadjali pa i zlostavljali. S druge strane nebijaše ni 
to bolje, što puk ostao bez vlade, bez suda i bez straha kazne, 
pa se često proglasivalo hajdukovanje, deračine. kradja, štete i 
druge nevolje. Kadiji nerado puk bi odlazio, da od njega pra- 
vicu ište, a i daleko sjedio i sudio u Mostaru ili u Imotskom. 
Može se pojmiti kakvih je nereda i bezakonja moralo biti ta- 
kim bezvladjem u ono vrieme krvavih ratova i hrvanja! Nego 
svećenici i svjestni pučki poglavari znadoše sami po sebi 
doskočiti nestašici, na obćih pučkih sborovih stvarajuć za- 
kone i ustanove, koje je svak morao obsluživati pod mrtvu 
glavu. Ovi sborovi, na kojih se stvarahu i vršiahu zakoni 
zvahu se Liga. U sboru bi se okupljali knezovi i siromasi, za 
svaku potrebu zakon ustanovili i riedko kad upisivali; oni se 
zadovoljavahu obćim znanjem sbora. Izmedju velike sbirke sta- 
rih listina bosanicom napisanih i sahranjenih u arkivu samo- 
stana Zaostroga, nadjosmo zabilježeno nekoliko zaključaka ovih 
sborova podpisom poglavica različitih župa i jedan cio zakonik 
u 28 točaka sastavljen na sboru u Zaostrogu god. 1551. koji 
predadosmu strukovnjaku, da bude obielodanjen. To bijahu 
strahoviti zaključci, kojim se je smrtimice kaznilo svako beza- 
konje: ali sa svjem obrazloženo i potrebito u onakom  bezvla- 
dju. Ove je pučke sude kašnje upotrebljavala skupnovlada, kao 
najuspješnije, da: se dokinu razbojstva i otimačine.“ I danas 
potla stotina godina u Primorju održaše naziv sbora mjesta, 
gdje u davna vremena držani bijahu. 

Ovako bilo jedino u Primorju, gdje nebijaše medju pu- 
kom nastanjenih Turaka; ali po drugih mjestih, gdje su oni 
stanovali, bilo sasvim drugčije. Mogli bismo nasukati dugi 


1 Uspomena bosanč. u arkivu samost. Makarske — ? Ljubić Ogledalo 
275. 

niz bezzakonja i strahota počinjenih proti kršćanskomu puku, 
od bezdušnih sudija turskih, ali jer se omedjašismo na samo 
djelovanje redovnika, na drugom ćemo mjestu prozboriti ob 
onom što su od Turaka podnosili. U pogled puka priložit 
ćemo ono što je prabiskup Bernardo Zane nabrajao pred otci 
u Rimu na lateranskom saboru, koga svjedočanstvo nemože se 
u sumnju staviti. Na istom crkvenom saboru, modruški biskup, 
Šimun Benja najprvo izpripovjeda strahote od Turaka poči- 
njene u Kotarih i po Lici, a spletski Zane kaza ono što se 
je po Dalmaciji dogadjalo : »...Da nenabrajam davnije ža- 
losti, uzrokovane nam od Turaka, koje jur poznajete, promi- 
slite otci današnje nesgode kršćana, na koje oni kruto nava- 
ljuju. Dječicu otimlju iz rukuh roditelja i s majčinih prsiju 
otrguju; žene pred očima muževa oskvrnjuju, djevojke grabe s 
majčina ogrljaja, da ih oskvrnu i osramote. Stare roditelje i 
rodbinu, kao nekoristne sjeku na oči njihovih sinova, mladiće 
mjesto volova pod jarme hvataju i s njima oru zemlju. Pa što 
dalje da sliedim? Turci neimaju nikakvog opaza na slabi spol, 
nit milosrdja na dječicu, a još manje sažaljenja na starost . . 

ja sam ne čuo, nit čitao, dali gledao! Mojima očima ja sam 
vidio, po predgradjih moga prabiskupskog Spljeta, onoga ne- 
sretnoga grada, kako se zaliću, da sve ruše vatrom i mačem, 
i da u sužanjstvo gone moju i vašu djecu obojega spola; a to 
su jednako vidjeli po svojih gradovih dvanajst odvisnih mojih 
biskupa . . . 

»Čestokrat tužna mene i nevoljna! stojeć pri službi bož- 
joj, bio sam prisiljen da svučem crkovnu odjeću, latim oružje 
i poletim na gradska vrata, da hrabrim ustravljeni sviet i tje- 
šim ožalošćene, da se krepko opru krutomu krvopiji.“! 

Ako prabiskup stojeć za bedemom tvrdoga Spljeta mo- 
gaše znati i vidjeti nabrajane strahote, franovci stojeć posred 
puka slaba i satrvena, bez zaklona i bez obrane, nisu li morali 
znati i svakdano gledati stoput grdjih i žalostnijih nesreća?! 
Oni nam ostaviše zabilježenih uspomena krutog progonstva 0 
kojih vjerojatnosti moglo bi se danas sumnjati, da nejmamo 
nesumnjivo priloženo svjedočanstvo prabiskupa Zane. Na dru- 
gom ćemo mjestu imati sgodu da o tom što navedemo ; sada 
nam srdce nedopušta, da živoj slici dodajemo boju, nego ćemo 
samo opaziti, kako je bilo franovcim, kad su ta bezakonja gle- 
dali u puku, komu oni bijahu jedini učitelji, branitelji, tješitelji 


! Farlat.. ibil. III. 4£6. 

i otci. Kakvim su srdcem morali pratiti onake nedjela na svom 
narodu, svojoj rodbini i na samim sebi? Ostavljeni i zaboravljeni 
od svakoga, nebo visoko a zemlja tvrda, nebijaše nigdje utjehe, 
od nikuda pomoći: jedino im uhvanje na nebu, kamo su uz- 
dignutim srdcem i rukama mogli svoje upravljati uzdahe, te 
oni i njihovi nasliednici utjehom zadovoljstva kazati: ,Milosrdje 
gospodnje, da nepropadosmo na vieke!“ 

G. Turska poplav sve to veće je zasizala, osobito na onaj 
lapat zemljišta, što u Dalmaciji izmedju turskih posjeda uvla- 
čio se je i rastavljao ih od mletačkih, a pripadao još hrvat- 
skoj krunovini. (Vidi Pog. III 2.) 

Ovo nevoljno zemljište izmedju rieke Cetine i planine 
Velebita bijaše u najlošijem stanju. Ugarski kralji zabavljeni 
razmiricami .velmoža «i u svedjernom ratu s okolnimi vladari, 
nisu se ni sjećali ovoga kraja svoje krunovine. Tvrdi gradovi 
u vlastničtvu zapoviednika bez blaga i vojnika, zalud vapijahu 
u prietećoj pogibli kraljevu pomoć; dok Turci na čete i na 
jake odiele prodirahu sad na jedan, sad na drugi kraj, plieneć, 
paleć i puk u robstvo odvodeć bez odpora i straha, jer nebi- 
jaše vojske, niti mogućstva okupiti ju i uzdržavati U samoj 
Cetini bijahu zapušteni bez čuvaoca tvrdi gradovi Glavaš, Vr- 
lika, Potravje, Vir, Sinj, Nutjak i Cačvina. Knezovi vlastnici 
velikih posjeda i vlastitih tvrdih gradića, videć se izloženi ne- 
izbježivoj pogibli divjih čopora, ostaviše dvore i imanja, 1 za- 
kloniše se u mletačke tvrde gradove pri moru, ili preseliše u 
Hrvatsku. Ugrinovići, Draškovići, Utješenovići, Bogetići i mnogi 
ini ostaviše pusta kulišta Bieline, Bribira, Kamička, Bogočina, 
Rogova, Ključica, Nečvena, CUučeva, Zelengrada, Karina, Obrovca, 
i tolikih drugih tvrdih gradova. Za gospodari odseliše se i 
kmetovi, te zemlja ostade pusta na potarluku turskih  paripa. 

Zapovjednici Knina, Klisa, Sinja, Vrlike i drugih oma- 
njih gradova, bijahu ostali bez branitelja i stražara, jer ih opusto- 
šena pokrajina nemogaše uzdržavati. Tako je god. 1508. spljetski 
providur poslao svoje vojnike da čuvaju izpražnjenu tvdjavu 
Sinj;' a malo kašnje zapoviednik Knina zaklinjao zadarskoga 
gjenerala, neka pošalje nekoliko vojnika da čuvaju Vrliku, koja 
bijaše ostala bez branitelja. Kako su Turci zastopice na 
Cetinu navaljivali, tako odonud mu je najveća pogibio prietila.? 
Turci su dakle mogli na volju preuzeti puste gradove po Ce- 


.-. 

tini, ali jošim nisu trebali; oni su se zadovoljavali robljem i 
plienom. 

U Cetini bijahu dva stara samostana jedan u Vrlici! a 
drugi na vrelu Cetine. Ovaj drugi još prvo godine 1400. pri- 
padaše kuštodiji Duvna,“ kašnje (1457) postade glavnim po- 
sebne kuštodije, koja se je po njem nazivala Cetinae. 
U onako zapuštenoj krajini, od Turaka satrvenoj, okolo go- 
dine 1512. obadva Turci porobiše i zapališe. Od vrličkoga 
ostade samo uspomena u temeljih pod zemljom kod ukopa sv. 
Petra pred varašom, a od onoga na vrelu Cetine obstoje još 
cielokupni zidovi crkve, koju je narod odkad vrlički župnik na 
Spasovdan dolazi s kršćanskim pukom u hodočašće, blagoslovi 
polje i reče sv. misu na oltaru pokraj zvonika, prozvao sv. Spas. 
Koliko je ugledan bio, i koje štovanje u narodu uživao, naj- 
bolje pokaziva prostrano grobište i stotine veličanstvenih ste- 
ćaka, pod koje se pokopavahu prvaci naroda iz sve krajine. 
Potla karlovačkoga mira, pustu Cetinu naseliše uskoci iz Bosne, 
medju kojimi bijaše i hrišćana. Kršćani se namjestiše u Varošu 
i okolici, a hrišćani okolo vrela Cetine. Počeše  pokopavati 
svoje mrtve pod stare stećke, čim prisvojiše ono grobište i 
pokušaše u veće navrataka i crkvene zidine preuzeti, ali im 
toga kršćani ne pripustiše, nego pomenutim godišnjim hodo- 
čašćem uzdrže vlastničtvo na crkovnoj zidini. Zamjerno je, da 
ovi častni ostanci, od preko 370 godina, ne samo prkose gromu 
.1 vremenu, dali što je začudnije i ljudskoj zlobi, koja bi inačije 
poprieko riešila prieporno pitanje vlastničtva. Ali za sreću 
uvriežilo se je osvjedočenje u puku, da ako bi se zlobno ka- 
men oborio, ili grana odčenula starodavnoga dubja okolo crkve, 
da bi grad i grom unesrećio Cetinu. Ta nam je predsuda od 
propasti učuvala sgradu, koja nam barem kaže, gdje stari sa- 
mostan bijaše. 

Mi smo na dugo i široko ob ovih samostanih pisali u 
Viestniku hrvatskoga arkeologičnoga družtva god. 1883. br. 3 
1 102—1881. br. 3, 4 


1! Vet. Monum. Ung. Viestnik hrv. ark. družtva god. 3. III. 68. — * Wa- 
ding. Anales Minorum XV. 331. 

Poglavje četvrto. 
1514—1600. 


1. Dioba Hrvatske države od bosinske 2. Utemeljenje samostana u Ma- 
karshoj. 3. Progonstvo pod carem Sulenanom. 4. Turci osvajaju za- 
padnju Dalmaciju. 5. Franovci u Dalmaciji pod turskom vlasti 6. Sa- 
mostan na Osinju. 7. Nesgode biskupa, župnika + puka turskih podanika. 


1. Isti uzroci 1 razlozi rad kojih se bijahu dalmatinski 
samostami od bosanske vikarije razstavili, i u posebnu državu 
sastali ;' isti odlučiše redovnike hrvatske krunovine, da potraže 
kod nadležne vrhovne vlasti u Rimu, da se od Bosne odruže i 
sastanu u posebnu drzavu. Kada su to dostigli na redovnič- 
kom sboru u Uetingradu, zakonito se razdieliše i uzpostaviše 
državu onda nazvanu Bosno-Hrvatsku, koje mejaši bijahu do 
Vrbasa naprama Bosni, a do Cetine napram Hercegovini. Bo- 
sanska vikarija bijaše proglašena državom, koja se je pružala 
po pokrajinah turskoga vladanja. 

U Dalmaciji samostani Klisa, Solina, Skradina, Knina i 
Karina pripadaše hrvatskoj državi i kuštodiji Trsata.* Sto se u 
ovoj diobi spominje samostan u Solinu, gdje se od nikud ne 
može znati, da ga franovci imadjahu, a ne pominju se oni Ce- 
tine 1 Vrlike, to nam tumači, da pošto toga vremena Cetina bila 
od Turaka robljena i samostani razrušeni, prilično je, da re- 
dovnici pomenutih samostana Cetine i Vrlike bit će se zaklo- 
nili blizu tvrdoga Klisa, gdje imadjahu svoj samostan, a drugi 
možda u nadi, da bi se u Cetinu mogli povratiti, za koje vrieme 
pristadoše u Solinu, onda kad se je država uzpostavljala. Ne- 
pokazujuć se sgoda, da bi se na starinu vratili, koju su Turci 
sve to gore robili i palili, a u Solinu neimali sgodna mjesta za 
samostan, valjalo im se je dieliti i nastaniti u koji drugi sa- 
mostan svoje države. Nit o. Glavinić, niti Greiderer znadu ka- 


! Glavinić Dell origine 21. — ?* Greiderer Germania Franciscana I. 
2. n. 181. 201. 

zati, što od njega bijaše? Zučudno je, što se u ovoj diobi ne- 
spominje samostan Visovac, koji je morao isto pripadati hrvat- 
skoj državi, jer bijaše pravo na razkršću izmedju Klisa, Ka- 
rina, Skradina i Knina! O. Greiderer kaže, da je toga vremena . 
bio opustio i da su ga kašnje bosanski redovnici zaposjeli.! To 
nebi začudno bilo, jer ćemo dalje vidjeti, da su ga rodovnici 
veće krat ostavljali i on pust ostajao . . . Načinjen na sred 
dubokoga jezera, u sred divjačne okolice, na samom kamenom 
guvnu, bez igdje išta čim bi se redovnici u onakoj pustoši 
mogli uzdržavati, pokle gospodari Utješenovići i drugi velmože 
preseliše u Hrvatsku, zemlja ostala bez kmeta i oni bez po- 
moći, bijahu prisiljeni, da se zaklone, gdje bi mogli preživiti, 
a pošto se nezna, da su u koji varoš prešli, prilično je, da su 
za koje vrieme živjeli posred onoga puka, što su iz Bosne bili 
doveli i po okolicah namjestili. Kad malo kašnje i ona mijesta 
Turci prisvojiše, onda su se opet na Visovac povratili, kako 
Greiderer_povieda. Oni su i kašnje za gladnih godinah veće 
krat bili prisiljeni da ga ostave. ali dok bi nesgoda mienila, 
opet bi se na nj povratili." O tom imamo izmedju turskih li- 
stina razne sudbene odluke na tužbu redovnika, od kojih po- 
menut ćemo jednu cara Hamida god. 1630. u kojoj kaže: ,da 
se tratri manastira Visovca, kad je bio glad, preseliše u Drniš, pa 
kad su se vratili, nadjoše erkovna vrata odvaljena i sve po- 
robljeno.“ Naredjiva da se zabrani, i krivci pedepsaju. Br. 7. Ovoj 
slična ima opet god. 1636. od velikoga Livna kadije komu pri- 
kazaše tužbu da: ,kad u nekih godinah zavlada glad, za nuždu 
moramo umaknuti u grad Drniš, gdje se zaklonimo dokle po- 
treba traje; sad kada se povratismo, nadjosmo da su neki zli- 
kovci razbili vrata samostana i porobili sve naše siromaštvo. 
Br. 102 * Prigodom odieljenja hrvatskih samostana od države bo- 
sanske još zamašitija dioba dogodila se je u cielom redu sv Frane. 
God. 1517. bijahu prizvani u Rim svi državnici različitih ogra- 
naka franovačkoga reda na obći sbor u Aracoeli, jeda bi se spo- 
razumili i odabrali obćega starješinu gjenerala, i poravnali razlike 
koje u redu bijahu se ukorenule. Većina glasova naginjaše. 
da bude odabran vriedni i pobožni o. Kristofor od obsluženja i 
da se red povrati na tiesno prvašnje obsluženje uprave, bez od- 
pusta i povlastica. Samostanci nepristadoše, nego se odieliše i 


" Germania Franciscana ]. 2. n. 184. 201, — ? Liber archiv. Provin- 
ciae u Šibeniku. — 3 Pomenuti nam je, da turske listine visovačke bi- 
jahu hrvatski prevedene u Livnu od gosp. Pave Jazvića, a Zaostroga 
i Makarske u Mostaru od Mustafe Sefića. Broj se odnosi na izvornik 

hodoše u samostan svetih apoštola. Papa potvrdi izbor 0. 
Krištofora i potla dopusti samostancim, da se po sebi vladaju 
i dobivenimi se povlastivami služe, pod posebnim  starješinom 
gjeneralom. Uslied ove diobe, nekoliko samostana u Dalmaciji 
pridružiše se samostancim, a svi ostali Dalmacije, Dubrovačke, 
Hrvatske i Bosne prosliediše u obsluženju 

2. Djelovanje franovaca bosanske države u Dalmaciji bi- 
jase izmedju rieke_ Neretve i Uetine, gdje imadoše dva samo- 
stana, jedan u Imoti, a drugi u Zaostrogu, pa su redovnici istih 
samostana ovršivali duhovnu službu puku na tom prostranom 
zemljištu. 

Kad su Turci god. 1498. zapremili Primorje,! domaće 
uspomene poviedaju, da su stari grad Makarsku razrušili, bi- 
skupa i sbor kanonika pogubili,“ ostali se svećenici razbiegli 
kud koji mogao; pa Turci mjesto kršćanskoga grada napravili 
tursku kasabu na trokut, zidom ogradili, visokimi kulami 
utvrdili i nazidali tančice 1 čardake, proglasiv ju poglavitom 
skelom, trgovištem pri moru. Mletčani se smatrali gospodarim 
mora i trgovine, te ne mogli mirno gledati tursku takmu. Oni 
su na vrieme pute preplićali i svom se silom protivili sreći i 
napredku te nove Makarske i toliko uspješe, da se Turci 
nit mogoše un Makarskoj dobro utvrditi, niti zamašitu trgovinu 
razvijati. Svakako imajuć za ledji bogate krajine i u Makar- 
skoj poglaviti odušak na more, skela se je napučivala, i trgo- 
vina se ponešto razvijala. Nego Turci u svedjernom strahu što od 
Mlečana a što od senjskih uskoka, nisu se mogli odvažiti, da se 
u Makarskoj bogati bezi i trgovci nastane, nego su ovi iz da- 
ljega svoje promete slali, a u Makarskoj držali careva pobira- 
ča Emina i nekoliko stražara. 

Što su se Turci manje u Makarskoj šepirili, to su krš- 
ćani prostiji bili i trgovačke posle vodili; tako da kroz kratko 
vrieme Makarska postade prilični kršćanski gradić. Ali ovi krš- 
ćani bijahu bez crkve i bez svećenika, ter uznastojaše kod re- 
dovničkih starješina, da bi dobili franovca za svoga župnika 
god. 1503.2 Na mjestu gdje je sadanja samostanska crkva, bi- 
jaše u drevnija vremena crkva blažene Gospe, za koju, god. 
1511., dostigoše milost od ljubuškoga nadzora Omera, da ju 


1 Kad godj pominjemo Primorje mislimo na ono od Vrulje do 
Neretre. — ? Lulić. Comp. Stor. di Makarska, 35. — % Farlat ibid. 
iV. 33 

fratar može napraviti, jer da je to želja puka i korist careve 
skele. ! 

Uz ovu crkvu kršćani napraviše prilično pribivalište, u 
koje nadodje još redovnika za službu puka i duhovnu potrebu 
mjesta i okolnih kršćana. Tako god. 1518. ovo pribivalište bi 
proglašeno pravim samostanom,“ pa do malo postade pribiva- 
lištem makarskih biskupa, a samostanska crkva postade župna 
i stolna za blizu 200 godina. 

Izvan duhovne službe grada i okolice imadoše gorsku 
župu, koja se je prostirala izmedju Biokova i imotskoga polja 
od Zagvozda do Vrhgorca. 

»Svom pomnjom veli o. Farlat nastojaše ovi redovnici, 
kod zdravih i bolesnih, u svem što je bilo za spasenje duša.“ 
Kad su franovci u novom pribivalištu po redovničku se uredili, 
prva im briga bila starati se veće za drugoga nego za sebe. 
Oni su ubogi sinovi siromašnoga otca, njima se malo htjelo, 
ali se čudo hotielo drugomu. 

Turci se smatrahu gospodarim nad svim i svega što je 
bilo na carevoj zemlji te da oni imaju pravo, a kršćani duž- 
nost primati i gostiti svoje gospodare. Oni bez obzira do- 
Jazili u svako doba, i bez javiti se gospodaru zasjedali za 
trpeze čekajuć, da se on sjeća što se gostu hoće. Na drugom 
ćemo mjestu potanje, ovdje samo bilježimo, kako su svi ostali 
samostani imali posebne gostione za nezvane ove goste, tako 
je i makarski malahni samostanić morao namah uz svoje pri- 
bivalište graditi drugo za Turke, da ih svojom gamadi ne po- 
gane u redovničkom stanu. 

Izvan ovih nemilih gostiju franovci imadoše i svoje mile 
goste, a to bio siromašni puk sve krajine, koji bi za po- 
trebe dolazio na skelu, a pristaništa i zaklona nije nalazio, nego 
kod svojih ujaka. Franovci bijahu njihovi sinovi, braća, rodjaci, 
prijatelji i pokrovitelji, a oni njima duhovni sinovi i uzdržava- 
telji; prava slika ljubavi kršćanske. Za ove takodjer franovci 
pripraviše ubogi konak, gdje bi ih zaklonjali i s njima dielili 
onaj komadić kruha, što su malo prvo od istih kršćana za mi- 
lostinju dobili.* Nebi još svršen samostan i ostale sgrade okolo 
njega, al ga snadje nesreća, odkud se joj nadao nije! Mletčani 
što su nenavidnim okom gledali napredak Makarske, kad su 
se s Turcim zaratili god. 1537. navališe najprvo na Primorje, 


1 Izvorna tur list. M. 35. — * Gonzaga Farrlat i Liber _ archiv. 
.u Sibeniku — * Ibid. Farlat. IV. 191. — “* Uspomena u ark. samost. 

ne tobože da ga prisvoje i kršćane oslobode od turskoga su- 
žanjstva, nego jedino da naškode Turcim i razmetnu skelu, 
koja se je u Makarskoj sve to bolje mažvijala. Na žalost oni 
su Turcim najmanje naškodili a najveće kršćanim, koji su mirno 
ondje trgovali. Škodili su još gore franovcem, jer pod izlikom, 
da se u novom samostanu Turci ne utvrde, Mlečani ga zapa- 
liše. Siromašni franovci naviknuti ovakovim nesgodam, duhom 
ne kloniše, nego milostinjom svoga puka opet prikrpiše sgradu, 
kako bi se u njoj mogli zakloniti “od zla vremena. Kad se Turci 
povratili, htjedoše i oni sliediti nazore Mlečana, ter i oni pod 
izlikom, da bi se Mlečani mogli povratiti i u samostanu ume- 
teriziti, ne samo što su ga opet zapalili, dali su mui zidove raz- 
kopali. Ni tim ne malaksa postojana uztrajnost krstovih  voj- 
nika, oni i opet počeli sakupljati milostinju, i zapitaše dozvolu 
od turske vlasti, bez koje nije se mogao kamen pomaknuti, da 
iznova naprave razrušeni manastir. To dostigoše god. 1540. po 
Halil Husejinu imotskom kadiji, koji , ...na prošnju fra 
imuna, Marka i Ante dopušta od strane šerijatskog suda, da 
se popravi crkva sveta Gospoja na skeli Makarskoj srušena u 
vrieme kad su bila neprijateljstva. “! 

U ovoj prigodi bogati trgovac iz Olova Martin Ljubičić, 
da obezbiedi od slične nesreće stan i svoje redovnike, dade im 
na svoj trošak sazidati samostan vas sćemeren, koliko u podru- 
mih, toliko u hodnicih i razdieljenih stanicah, kako mu vatra 
već nemogaše škodovati. To je onaj dio sadanjega samostana od 
crkovnoga pročelja k moru, koji i ako je kašnje paljen, sgrada 
se je svedjerno održala.? 

3. Godine 1520. Suliman II. turski car zasjede osmansko 
priestolje. Junačkoga srdca i ratobornoga duha, cijenio je, da 
mu je dosudjeno, da će on svladati svih sedam kralja svieta, 
1 da će na zvonicih i kubetih kršćanskih crkava nasaditi polu- 
mjesec, koji bi krvavim sjajom pomrčao sunčanu svjetlost križa 
krstova. Nehtjede on znati za slabu popustljivost Muhameda 
1I. u pogledu vjerozakona u Bosni, kojom je dopuštao, da se 
kršćani krstom krste. Nepoznajuć on do sama sebe, drugoga u 
carstvu gospodara, hotio je silno carstvo urediti, kako u njem 
nebi bio nego jedan Bog, jedan zakon i jedan car na zemlji 
gospodar . . . Razasla dakle po Bosni odže i emire, da uče 
raju klanjati, a tko nebi cara poslušao, taj nebi mogao dalje 

! Izvorna turska u ark. samost. — * Gonzaga, Farlat. IV, 192. Liber 

ostati na carevoj zemlji.! Bosanski Turci rekoše emirim, da su 
fratri krivi, što raja cara ne sluša (ne klanja), ter oni zasuž- 
njiše njihovoga starješinu državnika 0. Stjepana _ Vučilića iz Ku- 
čića nad Omišom i svezana sa drugih dvanaest redovnika  po- 
vedoše u Sarajevo na stratište. Državnik srećom se izmače i 
pobježe u Dalmaciju, a dvanaest drugova u Sarajevu bi posje- 
čeno. Tad Turci kidisaše i na ostale franovce. Razoriše samo- 
stan Sutjeski i još četiri od poglavitijih, koje na velike muke 
1 prošnje bijahu podigli potla prvoga razrušenja u zapremi 
Bosne, i mnoga druga pribivališta popališe po Bosni i Herce- 
govini." Drugi tvrđe, da su redovnici progonjeni i samostani 
razrušeni sbog malahnih darova paši nedanih. To nam se čini 
manje vjerojatno, od prvoga uzroka, zabilježena u arkivialnoj 
knjizi, gdje i ova druga poznata je bila po kronaci o. Dubo- 
čanina. I u ovoj prigodi bježeć izpred pogibli, redovnici s pu- 
kom uzkočiše u Dalmaciju. Neka predava tvrdi, koju spo- 
minje 0. Vinjalić?, da iz sutjeskoga samostana dodjoše nekoji 
redovnici na Visovaci cieni se, da uprav tada ondje sliku done- 
soše Majke Božje, kojoj je s desna naslikan sveti Ivan Krsti- 
telj a s lieva sv. 0. Frane. Ova stara sv. slika štovala se na 
Visovcu do god, 1648. velikom pobožnošću i bogoljubstrom 
okolnoga puka, a pokle ju onda doniše u Šibenik, ondje ostade 
a za Visovac na povratku god. 1676. sličnu naslikaše.* Na toj 
staroj slici u Sibeniku štije se: Frater Marchus de 
Chrescevo fieri fecit. 

Prilično je, da ovih doba visovački samostan započe se 
nazivati, Bl. Gospe, dok u stara vremena bijaše sv. Pavlu po- 
svećen, pa i kašnje u spisih čita se: sv. Pavla)? dok ga puk 
nazivaše Gospe, kako se i danas naziva. 

U ovom strašnom progonstvu pod carom Sulemanom, 0. 
Vinjalić cieni, da se je dogodila nesreća na Visovcu; da su 
Turci unišli i jednoga redovnika iz puške ubili, a dva o bristih 
objesili. te od toga vješanja mjesto se prozvalo Visovac. Kad 
bi se grozni dogodjaj bio na Visovcu“ dogodio, bilo bi prilič- 
nije ovo doba, od onoga po Paviću zabilježena god. 164 ., što 
nije moguće, jer je onda samostan bio, i mirno u njem redov- 
nici pribivali, kako ćemo dalje vidjeti. Ali to se ne može 
ičim dokazati, da se je na Visovcu ikad dogodilo,? dok se zna, 


"Liber archiv. Prov — * Liber archiv. o. Vinjalić. — *Ibid Comp. Stor. 
anno 195.3 — Kronaka bosanicom u ark. Sibeniku. — * Liberarchiv. Conv. Vis. 
— ?* Annales minorum, tant. Wand. — * Ramus vir. olivae. " Gonzaga ibid. 

da već god. 1496. Visovac se je tako nazivao.! Svakako pro- 
gonstvo pod Sulemanom bijaše strašno i obćeno, mnoge crkve 
i samostani bijahu popaljeni, redovnici raztjerani i kršćani 
ustravljeni, posakrivani u planinske sbiegove, ili se preko me- 
jaša izselili; tako, da vjera kršćanska u ovoj prigodi bijaše na 
ovomu kraju na pogibli, kakva se do sada nije upamtila.“ * Sa 
svim tim franovci se nadjoše na svom mjestu i održaše 
na okupu krstovo stado, posred svih muka i progonstva, što 
im u zaslugu pripisuje 0. Farlat kažuć: , ... da to po Bogu 
ima se priznati otcim franovcim od obsluženja, njihovoj oprez- 
nosti, trudnim nastojanjem i načinom, razžeženoj ljubavi prama 
Bogu i iskrnjemu, koje niti oskudica potrebitih stvari, niti 
nezgoda i mučnosti množina, niti pogibio, da će život i slobodu 
izgubiti, ništa ih nije strašilo i priečilo da nastoje o spasenju 
onoga puka.“? 

I kninski biskup je tada znao dostojno uvažiti požrtvo- 
vanje franovaca, te ih pohvali papi: , .. . Ovi redovnici sami 
su naravni prijatelji i dobrozaslužni otci onih pravovjernih ; 
njima samim ima bit zahvalna katolička crkva, ako onamo još 
obstoji . . .“* 

4. Velika oluja, koja se iz Stambula podigla bila, pome- 
nutoga vjerskoga progonstva, nebijaše nego predteča grada i 
groma, što se imadjaše izkrenuti na onaj lapat zemljišta hrvat- 
ske krunovine, što se je do Cetine rieke provlačio izmedju tadanje 
turske Bosne i mletačke Dalmacije. 

Prvo nego nastavimo poviedanje turskoga osvojenja, neće 
biti suvišno, da koje što primjetimo ob ovom zemljištu ungar- 
sko-hrvatske krunovine izmedju Zrmanje i Cetine rieke. 

Pomenusmo u pogl. III. 6. nekoje gospodarske gradove u 
cetinskoj županiji do Trilja, a da nismo označili ostale tiekom 
rieke do mora, kao: Radobolje, Zadvarje i Viseć nad Omišom, 
pa tako i nekoje izmedju Krke i Zrmanje. Kad još vidimo 
ostanke tvrdih kula i gradića u kninskoj županiji, po Bu- 
kovici i po Kotarih izvan spomenutih i to samo oveće kao : Zvo- 
nigrad, Kegljević, Oton, Plavno, Strmicu, Topolje i Petrovac ; 
a na zapadu kutarske: Zečevo, Ostrovicu, Uzdah, Skradin, 
Dazlina, Rakitnica, Velim, Kašić, — Banjevac, Stankovac, Budak, 
Vuksić, Mišljen, Perušić, Kožulovac, Benkovac, Novigrad, Nadin, 
Zemunik, Vruna; bez omanjih kulišta do Zadra, do Biograda, 





" Viestnik hrv. arkeologičkog družtva 1881. 3. 68. — ?* Liber Archiv. 
lrov. u Šibeniku. — 5 Illir. Sacr. II. 258. — * Fabianić Storia I. 264. 

i do Nina. Dakako, ovi gradovi nisu bili svi jake kakve tvrdjave ; 
ali pošto bila jedna na pogled druge, mogle su se fnedjusobno 
pomagati i braniti, osobito one pri tiesnih klancih i pogibnih gazih, 
riekah i potocih, na zemljištu izprekidanom potoci i dubokimi rie- 
kami bez mostova, visokimi planinami i bezputnimi dolinami, kuda 
nebilo prolazka velikim vojskam. Može se doisto suditi, da 
samo jedna hiljada oskrbljene vojske na straži rečenih tvrdjava 
mogaše zaustaviti turske četnike i spasiti zemlju od propasti. 
Na žalost! nesretni kralj Ljudevit neznadijaše ni sebi pomoći 
u Urgarskoj; hrvatskom banu bilo dosta posla, da se sam 
brani prot svoj turskoj sili; Kvžulić u Kotaru za života vitežki 
ge branio, ali on umre, a na istočnom kraju junak Dražo- 
ević Zarko poginuo, zemlja ostade bez branioca. Mlečani utvr- 
djeni u svojih posjedih, ne samo da nisu već pomagali hrvat- 
ske vojvode i zapoviednike gradova u Dalmaciji, nego su Tur- 
cim na ruku bili, kako .da lakše preuzmu susjedna pusta 
mjesta, te postanu Turcim komšije. Dokle poplav turske voj- 
ske zauze Cetinu i Petrovopolje, ter se razli po Bukovici 
i Kotaru. U pustošnom zemljištu ne nalazili zajiru, nit ju 
mogli bezputicom goniti. Mlečani narediše svomu zapoviedniku 
u Šibeniku, da propasti turske brodove kroz tjesnac do Skradina, 
neka mogu onim putom svoju vojsku oskrbiti.! 

Turci bez odpora zauzimahu mjesta jedno za drugim. 
God. 1520. smjestiše veliku naselbinu na kraj Petrova polja, 
pri izmaku Cikole i zasnovaše prostrani varoš Drnis s jakom 
tvrdjavom; zauzeše manje okolne gradove, koji bijahu ostali 
bez čuvaoca. U Nečven i Cučevo staviše jaku stražu, da štiti 
prolaz Krke u Bukovicu i Kotare; zapremiše Zečevo, Bribir i 
Biline, Zelengrad i Zvonigrad. God. 1522. unidjoše u Knin, za 
tim u Skradin, razvališe Kamičak, Rogovo, Bogočin i Ključico ; 
uzese malo kašnje Karin i Obrovae, čim sastaviše svoje gra- 
nice s mletačkimi posjedi. 

Po nesretnoj bitci na Mohaču Ferdinand se zadovolji 
tim, što su ga i Hrvati na saboru u Uetingradu za kralja pri- 
mili. Slabo se je brinuo za obranu Hrvatske, a još slabije za 
ovi kraj gdje mu preostajaše samo Klis i Nehorić. Junački ih 
je branio vitez Petar Kružić, koji napokon iznemogao od če- 
stih nasrtaja i duge obsade pade na bojnom polju i s njim god. 
1537. Klis i Nehorić. U Dalmaciji neostade kralju ungarsko- 
hrvatskomu niti pedlja zemlje. 


! Ljubić Ogledalo, II. 123. 

Mlečani nabrzo osjetiše blagodati turskoga susjedstva. 
Odmah godine 1538. uzeše im Nadin i Vranu, a malo kašnje 
Zemunik, koga ukriepiše jakimi utvrdami i sjedoše im pred 
vrata Zadra. Turci dakle bijahu gospodari sve Dalmacije izvan 
tkanice od Novigrada obalom mora do Omiša, tako da se je 
turski pievac čuo pievati u primorskih gradovih. 

9. Nismo bez uzroka pratili tursku poplav, nego da s 
njom naznačimo djelovanje franovaca. Do njihova dolazka na 
ove strane franovci u Dalmaciji provodiše miran život u sa- 
motnih manastirih; jer sva mjesta bijahu providjena od davnih 
vremena svećenstvom i samostani različitih redova. U Skra- 
dinu, Kninu i Ninu bijahu biskupi sa kanoničkimi sborovi i 
brojnim svećenstvom; u Klisu, Vrlici, i Zvonigradu nadpopi i 
druga mjesta sa svojimi župnici. A sad za turskim satarlukom ? 
Stolne su i župne crkve popaljene, župe 1 sela razmetnuta, samo- 
stani razkopani i svećenstvo se razbjeglo i razsulo. Zaklonio se 
tko je živ utekao, da sahrani glavu za mletačke bedeme po- 
kraj mora. Od Cetine do Zrmanje nigdje svećenika,. niti sve- 
toga mjesta, nego se usjednula prava abominatio deso- 
lationis! 

Usred tame gustih tmina na sred ubunca nizkog jezera 
zaokruženoga strmimi brinami i gustimi gorami, u pustošnoj 
samoći prosjajiva svjetlo još neutrnute zublje na božjem žrtve- 
niku, kojom će opet prosvietljenje doći biednim kršćanom, koji 
i ako već raja i turski kmetovi, franovci će ih okupiti i ukrie- 
piti u svetoj vjeri. Taj žrtvenik, na kom se vatra vjere i krš- 
ćanske prosviete utrnula nije, to je samostan Visovac na jezeru 
rieke Krke, gdje ,je providnost božja na sred malušnoga otoka 
posadila živac kamen posred vodenih dubina, da s tog osam- 
ljenoga žrtvenika, što ga pere val od vode, pokorni Bogu ugod- 
nici miris molitava i krieposti posvetilište prikazuju; da s 
toga kremenoga ognjišta varnice istina jevangjelskih razasip- 
lju na prosvietljenje okolnoga naroda.“ 


Neće franovci u tako skrajnoj nesreći svoj narod zapu- 
ostiti; oni će i život žrtvovati za braću i prijatelje svoje, 
bez obzira na trude i pogibli, bez misli na muke i nemile 
smrti; oni će onako srdčeno u Dalmaciji pred silnike izaći, 
kako je u Bosni njihov brat Zvizdović izašao pred samoga 
cara Muhameda II., da brane svoj narod i vjeru mu očuvaju. 





! Prof. Matas. Uspomene Ry. 

Oni sad primiše na svoju dušu sve kršćanstvo od Dinare do 
Velima, od Cetine do Zrmanje. 

Župnici morali su svedjerno sobom nositi ovjerovljen pre- 
pis visokoga fermana Muhameda II. i nasliednih cara. Oproste 
paša, sandžaka, vojvoda i drugih dostojanstvenika putne li- 
stove kapetana, aga, begova itd., koje dobivahu za velika mita 
i darove, ali sve to nije ih moglo spasiti od zanešenoga 
biesa prnjavih drviša i surovih balija. 

Kako bilo braći na zapadnom kraju, tako bilo njihovoj 
družini na iztočnom, medju Neretvom i Cetinom. U arkivih 
Zaostroga i Makarske nadjosmo veliki broj jednakih prepisa 
fermana, oprosta i putnih popratnica, pa i sličan broj tužba i 
odsuda, kako bijahu veće krat hvatani i vučeni pred kadiju u 
Imotski u Citluk i u Mostar, koliko puta bivenii zlostavljani 
bez uzroka, koliko li puta robljeni i globljeni proti istim fer- 
manim. Za primjer navesti ćemo, kako u prvom zaposjednuću 
Turci digoše zvona sa svih crkava. Franovci Zaostroga i Ma- 
karske upraviše god. 1522. prošnju na cara, da buduć zvona 
bila na crkvah prvo osvojenja, i nebuduć blizu džamija i na- 
stanjenih Turaka, prose, neka im bude dopušteno, da ih opet 
postave. Mjeseca zilkade, godine iste, car dopušta, da se mogu 
postaviti; ali ne dopuštaju Turci. God. 1599. istu prošnju po- 
navljaju i car opet dopušta -- zaludu! Jedva god. 1622. uz ve- 
liko mito mogoše svoju želju izpuniti. Carevim fermanim redov - 
nicvi bijahu oprošćeni ne samo od harača i svakoga zuluma, 
dali od svake carske daće. To amo služilo nije; nalazi se puno 
tužba, kako su dizdari na silu harače izgonili i robili bez mi- 
losrdja. Na sudu bi bila priznana njihova pravica, ali Turci 
opet po tursku globili i odnosili na volju. Ima tužbi, kako su 
u samostanu ranjeni bili i ubijeni, kako su Turci na konjih u 
crkve ulazili, slike grdili i sveto mjesto poganili. Na sudu su 
parnicu dobili, ali Turke ne kaznili, pak se opet oni na zlo 
navraćali. U jednoj tužbi god. 1390. visovačke fratre čauš 
Zulfikaraga doveo pred kadiju na visoki sud i obtužio, da su 
nagovarali uskoke _ na Turke. Gvardijan Lovro veli: ,ako se 
to dokaže, da smo krivi u ičem, neka smo svi pogubljeni i 
neka nam se crkva iz temelja razkapa.“ U razvidjenju pravde, 
doznalo se, da su krivo potvoreni, ter pušteni iz tamnice u 
Klisu, gdje su dva mjeseca zatvoreni bili.! 

6. Kako pomnjivo sakupljasmo viesti svih samostana stare 
države bosanske u Dalmaciji, i pomenusmo ih na odnosnih 


' Iz izvornih sudbenih turskih listina. 

mjestih, tako nam je pomenuti mjesto i samostan, o kom na- 
djosmo uspomeni i predaje, ali sve dvojbeno i sumnjivo, tako, 
nemogosmo pravoga suda izreći o njegovu bitisanju, nit odlučno 
zaniekati, da je obstojao. 

Pri kraju neretvanskoga polja, gdje zapadni trak rieke 
utječe u more, diže se iz mora dugoljasti otok sačinjen od 
tri glavice pružen od iztoka k zapadu. sriednja je glavica 
manja, zapadna najviša i na vrh nje još se vide ostanci 
ovećega tvrdoga grada. Cienimo da je to ona tvrdjava, koju 
vojvoda Žarko Dražoević okolo god. 1470. sa pripomoći Du- 
brovčana sagradio, ' da brani ulazak u Neretvu i morski 
zaliev Pelješca i Stona. Na podnožju istočne glavice prama 
jugu još obstoji duguljasta sćemerena crkvica i uza nju 
sa sjevera propale sgrade razdieljene na tri pregrade. Dvie uz 
crkvu bijahu prizemne, a treća prama pročelju crkvice pro- 
stranija i na tavan odignuta. Sgrada i crkovno pridrorje, 
gdje bijaše ukop, ogradjeno bijaše debelim klačarnim zidom, 
koga se danas jedino temelji naziru. Okolo crkvice i sgrade 
ima zemlje za vrtle; još slabo raste jedan čempres i nekoliko 
maslina; ostalo je ostrova sve krševito, ljut gologa kamena, iz 
medju koga samo drač raste i odiže se koji rast i česmika. 
Kad su Turci iz Neretve protjerani, kolunel Nonković prisvoji 
ovaj otok, koji se: zove Osinj, a kašnje njegovi baštinici proda- 
doše ga u treće ruke. On pust stoji, samo što vlastnik uzdr- 
žaje crkvicu, na koje oltaru sad je slika sv. Ivana. Na dan toga 
svetca bude misa i okupi se nešto bogoljubnika iz okolice. Živa 
predava u puku kaže, da to bijaše franovački samostan svetih 
evangjelista_ Luke 1 Marka, i sve okolnosti potvrdjuju, da na 
tako pustošnom mjestu drugomu ne mogaše biti sgodna stanja, 
do jedino osamljenim redovnikom. Ot. L. Vladimir ostavi u ar- 
kivu samostana Zaostraga čudo uspomeni o ovom samostanu, 
koji bi po njegovom mnenju na polovici XIV. vieka bio sa- 
gradjen franovcem od Radoša Vladimira. To potvrdjuju prepisi 
višebrojnih listina. Po pomenutih listinah i uspomenah samo- 
stan bi trajao bio do god. 1570., u kojoj ga Turci razrušiše ; 
ali kršćani radi bogoljubstva, da su crkvu opet napravili, u ko- 
joj je obavljana služba božja na svetkovine zavjetovanih sve- 
taca Luke i Marka uz veliki broj hodočastnika. kojima je 
papa Inocente X. god. 1650. udielio velika proštenja na te 
dvie svetkovine. God. 1744. kad su otok Osinj i crkva došli u 


' Ljubić Ogledalo II. 12. 

posjed _kolunela Nonkovića, da je crkva zapuštena i njezinimi 
kupami pokrivena župna crkva sv, Stjepana na Opuzenu; ali Ot. 
Luka kao župnik Opuzena opet ju je pokrio i povratio službi božjoj. 

Pošto je 0. Luka mnogo i svakako pisao, nemožemo nje- 
gove uspomene primiti za poviestnu istinu, jer poviest pobija 
navedene izprave. Na priliku on prilaže dopise, koje je knez 
Radoš imao sa gjeneralom franjevačkoga reda toga samo- 
stana, sve sliedeći do godine 1343—44., kad se za stalno 
zna, da je 0. Gerard, koji je tobože dopisivao sa knezom, 
već god. 1342. prestao biti gjeneralom a postao prabiskupom 
Capue, a u starješinstvu zamienio ga nasliednik Fortuna- 
tus. Pri tom, kako u djelu Annales Minorum i drugih 
sgodopisaca reda, koji u razlika vremena pominju Kuštodije i 
odvisne samostane; ovaj na Osinju nikad se spomenuo nije, nit 
o njem ikakva uspomena u arkivu države, izvan onih za koje 
jedino znao 0. Luka. Svim tim što se i nebi obzirali na peča- 
tana djela 0. Luke i na nepečatane uspomene zaostrožkog ar- 
kiva, namjerismo se na jednu uspomenu, koju nebismo znali 
kako ne uvažiti. Ona je napisana bosanicom, vrsta papira i 
oblik slova odava njezinu starinu i nebi se znalo po čem bi 
se sudila potvorenom. Nalazi se u istom arkivu veće prepisa u 
različita vremena bosanicom i latinicom, al izvornik pokaziva 
neku vjerojatnost. On glasi: ,U ime Boga 1510. na 15. mi- 
seca Juna. — Ostavljam uspomenu ovu upisanu neka se zna 
dogadjaj, koji se sgodi u ovi dan; zašto u isti dan upališe Turci 
manastir sv. Luke i Marka na Osinju. I ovomu nesretnomu 
dogodjaju bi uzrok megdan, koji se u zao čas za nas dogodi 
ovde; zašto vojvodu Ivana Senjanina zazva na megdan Ramo 
Kovačević iz Gabele, jer mu bijaše ugrabio sestru Fatimu i 
pokrstio. Izazvavši na megdan, rečeni Senjanin odsiče mu ruku i 
odnese u Senj. Na ovo se veoma Turci rasrdiše i navrgoše mu- 
šavedu na siromahe redovnike govoreć, da su oni svemu tomu 
krivi, bivši dali moći rečenomu vojvodi Ivanu, da ga nemože 
sablja sići. Poradi toga skupi se i dodje na manastir više od 
tri stotine Turaka, koji porobiše, upališe i oboriše; pogubiše 
0. fra. Petra Grabkovića ex Definitara, jednoga laika i remetu 
odvedoše u robiju, raniše otca fra Nikolu Kevića, vikara od 
manastira, od koje rane umri, jer ovi bijahu ostali čuvati ma- 
nastira. Siromasi-redovnici prividjajući njihovo zlo, bijahu uklo- 
nili svu sakrišliju na Sućura, koja posli bi prenešena u Zaostrog. 

Pisa ju fra. Grgar Bukovac budući gvardijanom a mini- 
star 0. M. P. fra Marijan Kosović iz Zaostroga.“ 


A6 


Ovu uspomenu, koja ima sve uvjete vjerojatnosti, 0. 
Tvrdković uvrsti u svoju kroniku. Sa obstojećom  crkvicom i 
razvalami malahnoga manastirića, kakvi se običavahu ovih vre- 
mena, i ako ne primamo maštanija o. Vladmira, cienimo, da 
je sbilja mogao biti kakav franovački manastir i to, po prilici 
onih redovnika koji iz razrušenih, god. 1563. samostana  Ko- 
njica, Mostara i Ljubuškoga možda se skloniše na otok  Osinj 
i ondje napraviše pomenutu crkvicu i malahno privremeno pri- 
bivalište, koje buduć samo za kratko vrieme obstojalo, moglo je 
biti nepoznato koliko domaćim arkivarom, toliko sgodopiscim reda. 

1. Trudna i puna pogibli bijaše  pastjerska služba kod 
kršćana pod turskom vlasti! Jedna bosanska kronika bilježi 
jedino ono što biskupi podniše, a po tom, da se računa, kako 
bijaše prostim franovcim na upravi župa. Njihove uspomene 
slažu se sa viesti 0. Farlata i to: 

Biskup Juraj poginu na _ mohačkom polju. (1526).! 

Njegov nasliednik Blaž bježeć pred potjerom uduši se u Drini.? 

Toma morade se odkupiti velikom svotom novca sabrana 
od redovnika i kršćanskoga puka.? 

Antun bježeć progonstvo u Dalmaciji umri u Požegi.* 

Daniel progonjen pobježe na more, i kod Korčule bi od _Tu- 
raka pogubljen.? 

Baličevića bježećega prevezoše fratri zaostrožki na Suću- 
raj), s česa Turci porobiše crkvu i manastir. 

Nikolu Ugrinovića prvo odkupiše, a malo kašnje pogubiše 
Turci pod Klisom.“ 

O biskupu Ugrinoviću neki misle, da je poginuo kod Ključa 
u Bosni, a drugi da je u Makru nad Makarskom, dok je stavno 
pod Klisom, odklen izmrevarena prenesoše ga rodjaci u rodno mu 
mjesto Dubravu u Poljicih, gdje kad treći dan izdahnu poko- 
paše ga u župnu crkvu, gdje se i danas vidi njegov grob s mi- 
trom i orlom dvoglavim i nadpisom : 

Nicolai Ugrinovich Eppi Samodriensis Obi- 
tus MDLXXII. Godina je smrti pogriešno urezana, jer se zna, 
da je god. 1584. bio u Zlatnom Pragu kod cesara Rudolfa i 
od njega dobio na 15. veljače oprostnu povelju za Poljičane, 
da ih uskoci senjski ne robe i da im je prosto putovati i trgo- 
vati po zemlji cesara i nadvojvode Ferdinanda. Takodjer god. 


! Farlat. ibid. IV. 76. — * Idem ibid. 77. — * Vinjalić Rp. — 4 Idem 
ibid. — * Laštrić Epit. Vet 68. — % Lulić Comp. Stor. di Macarsca 37. 
— 7 Laštrić ibid. 88. — * Lulić ibid 37. 

1587. bio je zastupan na pokrajinskom saboru u spljetu, god. 
1583.! bi zasužnjen u Livnu, a godine 1603. pominje ga kao 
još živa Priulus papin poslanik u Trogiru.“ Državni arkiv 
bilježi, da je poginuo god. 1606. Kakav je pak bio život žup- 
nikovanja prostih redovnika? Liepu nam sliku o tomo stavi 0. 
Vinjalić u veće spomenutom Compendio Storico: 

»Po svih zemljah njegda Ungarsko-hrvatske krune sami 
franovci obavljahu duhovnu službu po župah, kud su godj 
Turci zavladali, U svih ovih mjestih ne ostade drugih sveće- 
nika do samih franovaca bosanske države. Oni su župnu  služ- 
bu obavljali kod katolika latinskoga obreda u jednom dielu bi- 
skupije senjske i modruške ; služili svu kninsku i skradinsku ; 
dio zadarske, šibenske, trogirske, i spljetske; svu makarsku, 
duvanjsku i bosansku; tako iz samostana Bosne i Hercegovine 
u Srbiji, Slavoniji, Erdelju, Vlaškoj, Moldavskoj i Bulgariji.“ 

» Državnici, pohoditelji i župnici, morali su putovati pre- 
obučeni po svietovnjačku, inačije nitko ih nebi obranio od 
uvrieda i progonstva turskoga.“ 

»Da naknade broj redovnika za množtvo služba na toli- 
kom prostoru, svaki je manastir uzgojavao po desetak mladića 
u nauku. Ovi kad bi postali redovnici, jedni su odredjivani na 
službu samostana i župa, a drugi koji bi sposobniji bili, od 
državnika su slati na visoke nauke u talijanske samostane i 
drugih kršćanskih država. Kad bi se tamo izučili, jedni bi se u 
otačbinu povraćali, da u samostanih svoje države druge po- 
dučavaju. Tako medju redovnici bijaše vazda mudrih uči- 
telja i vriednih redovnika, koji su svojim naukom  prosvietlji- 
vali katoličko svećenstvo i po njem ostali narod, ne samo u 
svojoj otačbini; dali su se s njima služili i drugi državnici oda- 
biruć ih za učitelje na najodličnija učilišta, i isti rimski dvor 
imenujuć ih biskupi, te sui kod istih svietskih vladara najljepši 
ugled uživali“ . .. 

Isti otac naslika življenje puka ovih doba ovako: ,Iz svih 
mjesta otvorenih turskom pogazu pribježe puk u Primorje i 
nastani se u blizini mletačkih tvrdih gradova, ili se naveze na 
otoke. Polja i ravnice bile u turskom području, ali većinom ne 
obradjivane, puste i divjačne. Samo krše i planinska mjesta, 
gdje bijahu sjegurni od turskih navala, kršćani napučiše. Ondje 
u čistu zraku preko izma svieta se narodi i uzmnaža, ako 
gu i živjeli u oskudici svakih potreboća i svaku hrdju i potrebu 


! Laštrić ibidem — ? Ljubić Prilozi za životopis M. A. Dominisa 76. 

podnosili. ,Riedko i za kratko vrieme mogahu se žitom okru- 
šiti; oni običavahu odbijati koru klenova duba, kog je onda 
obilno bilo po silnih dubrovah, nju bi mlili i od nje kruh mi- 
sili. Ljeti je lakše bilo, jerbo su od brojnih stoka imali dosta 
mlieka, ali zimi bijaše težko i užasno! 

»Iurci su ih većekrat pozivali na polja i ravnice, te na 
dobre uvjete nudili im zemlje, jer ni njima nebilo najbolje bez 
kmeta i poslenika. U mirno vrieme prihvaćali bi ponude i uvjete, 
orali bi i kopali; knezovi se pogadjali i jamčili za pravednu pre- 
daju dohodaka, ali turska bi lakomost često posao pokvarila. 
U vrieme pak rata Turci bi pobiesnili; negledali pogodbe i 
uviete, nego usilno nosili i grabili kmetske trude, ter _uzroko- 
vali smutnje i zavade. S toga bi se narod opet povukao u pla- 
ninske sbiegove i volio podnositi svoju potrebu, nego u svak- 
danjih zavadah i pogiblih živjeti. 

»Do ovoga vremena u svih prošastih  preselenjih puka iz 
Bosne i Hercegovine, koje su običajno franovci dovodili i po 
pustošnih priedjelih namiešćali, sami su katolici dolazili; a od 
god 1577. počeše s njima dolaziti i hrišćani, od kojih neki bi 
s katolici i vjeru katoličku primili, a drugi koji su voljeli 
grčku uzdržati, oni bi se okupljali u posebne komšiluke, ali 
svedjerno su živjeli u najljepšoj slogi i ljubavi jedni s 
drugim .. .“! : 

Nastavit ćemo malo što o književnom radu do svrhe XVI. 
vieka, koji u tužnih okolovštinah, u kojih se redovnici naho- 
djahu, nemogaše biti plodan niti obilat. 

Većih učilišta neimadoše u samostanih države, jer su bili 
na svedjernoj pogibli propasti. Vidjesmo, da učeniji redovnici 
u inozemstvu predavahu nauke, a njihove učene radnje osobito 
filozofije i bogoslovja onamo ostajahu ili izgoriše u popaljenih : 
samostanih. Ono što nam preostaje od ovih vremena, odnosno 
na književnost, to je najveće u hrvatskom jeziku pisano samo. 
bosanicom, i to: koja kraćušna kronaka, naredbe drzavniki, 
matice računa i dobar broj poslanica ili dopisa; oporuka, ostav- 
ština i pogodba sa dobrim brojom pripoviedi, koje se nahode: 
po arkivih samostana ; ostalo pisalo se latinskim jezikom, a 
talijanskomu još nebijaše traga. 

Hrvatska pisma izvan što su bosanicom pisana, sva su i 
čistom ikavstinom, koja rek bi da se je obće običavala u Bosni, 
Hercegovini i Dalmaciji, medju katolici i Turci. 





1 Vinjalić Compendio Storico. Rp. 


— a... —- — 


Poglavje peto 
1601. —1644. 


1 Spljetski prabiskup M. A. Dominis kani ukinuti biskupije u Makarskoj 
i Duvnu 2. Zasnovanje samostana sv. Križa u Zivogostu. 3. Turski zu- 
lumi. 4. Što franovci i katolički puk pretrpiše od grčkih patrijara i 
hrišćanskih vludika. 5. Pohoditelj 0. Pavao iz Rovinja. 6. Fra Bartul 
Zarković biskup. 7. Biskupi 1 narodno svećenstvo u poslanstvu. 


|. Na prabiskupskoj stolici prvostolne crkve u Spljetu sje- 
dijaše muž, koga je učeni sviet ubrajao medju prve učenjake svog 
vremena ; taj muž bijaše Marko Anton Dominis mitropolit prvo- 
stolnik Dalmacije i Hrvatske. On je već dobro poznat svietu, 
pa i našoj Hrvatskoj po razpravi prof. s. Ljubića, ter mi ne ka- 
nimo zalaziti u njegove posle, nego jedino iztaknuti oštru 
razpru, koju prabiskup na početku XVII. vieka bijaše razjario 
s franovci u pogledu biskupija Duvna i Makarske. Covjek veli- 
kog znanja i velikih osnova nije se mogao okaniti slavohlepja i 
veličanstva — prirodjene mu mane, koja ga napokon strovali u 
skrajnu propast. | 

Velikomu čovjeku hotjelo se velika prostora i zamašita 
obsega, na kom bi razvio svoje djelovanje; ali nesgode vre- 
mena, u kom je živio, zaokružiše mu biskupiju bedemom grada 
Spljeta ; sve ostalo pritisnuli Turci: na Kamenu stražu čuvali, ana 
solinskomu mostu gjumruk primali — nemogaše se prabiskup dobro 
niti prošetati po svojoj biskupiji. Htjelo mu se daljega prostora. 
Ali kudikamo? Preko mora nije bilo lasno, a sa zapada sjedio 
u Trogiru jak suparnik i čuvao prava svoje biskupije. Svud naokolo 
težko i nesgodno. Baci pogled na liepo Primorje — zaželi, 
da makarsku i duvanjsku biskupiju svojoj pridruži i razširi 
krila od Mosora do Veleži i Porima preko Biokova. Davno one 
dvie biskupije ost:doše bez vlastitoga biskupa, a toga vre- 
mena s njima upravljaše franovac Nikola Ugrinović, posvećeni 
biskup Smedereva. 'Taj starac slomljen bijaše od silnih truda 
i iznemogao od patnja tamnovanja u Livnu. Zarke duše i 

vitežkoga srdca, do malo je isti život žrtvovao Bogu na 
posvetilište mučeničkom smrti u vršenju  pastierskih  duž- 
nosti. Prabiskup upotriebi slaboću biskupa Nikole, te ga 
osvadi papi, da je zanemario kršćanstvo u onih biskupi- 
jah, da nije uputno franovcem povjeriti ono poslanstvo, dru- 
goga neima lieka, nego da se ukinu obedvie one biskupije i 
na vieke utjelove sa spljetskom. 

Godine 1603. papin poslanik Priulus nalazaše se u "rogiru, 
gdje mu se prikazaše seljani iz Brela i predadoše tužbu na bi- 
skupa Ugrinovića, u kojoj izvan mnogih bieda kažu. da rad 
progonstva biskupova mnogi su se kršćani poturčili! Pri- 
ulusu se razžalilo i on imenova popa Stipanovića tužitelja 
stalnim župnikom Brela. Sad je Dominis mogao dobru nadu 
začeti, pošto je Priulus obaviešćen o stvari, da će njegove 
osvade u Rimu potvrditi, čim je dobar uspjeh nedvojben bio. 
Da stvar još bolje bude preporučena, pisa na 23. pros. 1604. 
duždu mletačkomu, moleć: neka preporuči poklisara u Rimu, 
da bi kod pape tu stvar zagovarao, pošto kani zavesti dvgo- 
vore, kako će osloboditi svoju prabiskupiju od franovaca i svoju 
vlast razprostraniti oslobodjenjem onih mjesta iz ruku stranaca.! 


Kako rimska kurija običajno ne nagli u ovakovih pita- 
njib, tako se ono oteglo bilo do potla smrti biskupa Nikole: 
(1606). 

Na 23. srpnja opet prabiskup prikaza obrazložno pismo 
papi Pavlu V. u kom prvašnjim osvadam nadodaje, kako kr- 
šćani iz pomenutih biskupija k njemu dolaze i klečeć mole, 
neka bi se on zauzeo za njihovo spasenje; a on videć, da nije 
moguće onamo uzpostavljenje vlastitoga biskupa, i kako nije: 
sjegurno, da se franovcem povjeri uprava onih kršćana, s toga. 
on kao mitropolit. da je naimenovao svoga namjestnika. Bilo bi 
njegovo mnenje, da se one biskupije na vieke sdruže sa spljet- 
skom  prabiskupijom ; njim bi on imenovao jednog franovca 
svojim namjestnikom, koji bi morao biti neodvisan od svojih 
starješina reda za vremena svojeg službovanja.? 

Papa napokon uvaži prošnju i predlog, te naredi svom. 
nunciju u Mletcih, da se točno obaviesti, kako stoje stvari, S 
kojimi se pomenuto pismo bavi. Nuncij se obrati dvama kano- 
nicima u Šibeniku: Don Ivanu Grunjoviću i don Tadiji Mile- 





_—_ 





! Ljubić Prilozi za životopis . . . 90. 91. — Farlat ibid. IV. 181. 
— ? Ljubić ibid. 112. 

niću, obadva rodom Bošnjaci, koji su mogli najbolje znati i 
pravo kazati, kako su vjerski posli stali na onom kraju. 

Šibenski knez doznade za ovo pitanje i obaviesti skupno- 
vladu, koja po mnenju savjetnika _P. Sarpi-a ne uvidjaše u 
tom poduzeću državne koristi, nego uzrok smetnje, pogibli i 
zavada. 

Franovci i oni saznaše, ter znažno prosvjedovaše u Rim 
proti usilnim namjeram prabiskupa, dokazujuć stečene od sv. 
sjedališta povlastice, koje stekoše radi velikih svojih zasluga. 
Prosvjed bijaše podpisan od bosanskog državnika, biskupa i 
otmenijih otaca. U njem se iztiču neprestana uznemirivanja sa 
strane prabiskupa, kao da im je malo bilo onih, što su im Turci 
bez prestanka uzrokovali. Prosvjeduju i proti nametnutomu na- 
mjestniku za duvanjsku biskupiju 1 Krajinu; jer da bi to moglo 
uzrokovati propast samostana u onih mjestih.! 

Mletački poklisar u Rimu po nalogu svoje vlade protivan 
se je pokazao namjeram prabiskupa ; a poslana izviešća od nun- 
cija, nisu mu u prilog bila. 

Kako ova izviešća dobro slikaju ona vremena, i u njih 
djelovanje franovaca, vriedi da ih upoznamo. 

Kanonik don Ivan Grunjević na 7. siečnja 1609. , medju 
ostalim izjavljuje: 

pr U biskupijah Duvna i Krajine obavljaju fra- 
novci duhovnu službu velikom ljubavju, buduć otačbenici i si- 
novi o istih mjesta.“ 

»Ona mjesta puno bolje mogu biti nadgledana i poma- 
gana i bosanskoga biskupa sa njegovimi redovnici, nego li od: 
spljetskoga, sve kada bi i namjestnika onamo držao: jer su 
franovci stalno onamo nastanjeni i utvrdjeni poveljami i potvr- 
dami turskih cara, što drugomu nebi bilo lahko dostignuti.“ 

3. ,Od sto i pedeset godina, moglo se je sveto sjedalište 
osvjedočiti, da franovci dobrim uspjehom drže ono poslanstvo, 
koje nebi bilo razborito zamieniti drugim.“ 

»Napokon kad bi se ove biskupije sa spljetskom sdružile, 
ili se upravljale novim namjestnikom, franovci bi morali za- 
pustiti ono pet manastira, jer se nebi mogli uzdržavati, a tim bi 
propalo kršćanstvo; jer se neda pomisliti, da bi ih prabiskup 
mogao kako zamieniti.““ 

U svom izviešću kanonik Milenić na 16. veljače iste g0- 
dine kaže: , . . . Neka znade vaše gospodstvo, da Duvno nije 

nego jedna ravnica s nekoliko sela i okolo TO katoličkih obi- 
tola, ! tako i Krajina sa seli pri moru imati će 200 obitola. 
Skupa okolo 14.000 duša. Od osvojenja Bosne bit će 150 go- 
dina i duhovnu službu svedjer obavlja franovac biskup sa re- 
dovnici, koji ga odabiru; izvan kog pojedinoga popa, bit će do 
40 franovaca u sedam samostana, i govorim rukom na prsima, da 
do danas dobro upravljaju. Tamo se nije nikad uplićao spljets«i 
prabiskup. jerbo je onaj biskupat zavisio od kaločkoga  prabi- 
skupa u Ungariji. 

»Iomu je nastaviti, da patrijarke carigradski dobivaju od 
cara fermane, du mogu pobirati poreze i harače od svih kršćana, 
pod kojim imenom zauzimlju ne samo grčke sliedbenike, doli i 
katolike, da ih lukavo podmetnu prvo pod harač i odvisnost, 
kako bi ih _kašnje u razkol_ dovukli. Tomu se franovci živo 
opiru velikim trudom i troškom; a kad njih nebi bilo; proti 
onakovim progonstvim, nebi ostalo samo jednog katolika, ne 
samo u duvanjskoj biskupiji, doli u cieloj Bosni 

p Vjerujte mi gospodine, ako bi se što onamo promienilo 
kroz kratko vrieme, izgubilo bi se ono sedam manastira, jer 
bi ih franovci rad ubožtva zapustili, pošto se jedino uzdrža- 
vaju sa župama i trudi onih siromašnih kršćana; pak bi se 
tad u malo dana izgubile duše onih vjernika. kad bi ostali bez 
svojih pastiera, koji ih brane od zlobe carigradskih patrijara 
razkolnika, buduć franovci otačbenici 1 rodjaci siromašnih 
kršćana. 

» Kada se razmisli, da spljetski prabiskup već sada ne- 
smi izaći iz grada u bližnja sela pod turskom vlasti, da 
krizma pravovjerne, koji su mu preko svega života bez toga 
svetotajstva, kako bi on u Duvno odlazio, toliko daleko medju 
Turke, razkolnike i druge neprijatelje svete vjere? Dokle bo- 
sanski biskup, nastanjen u Turskoj, buduć njihov podanik ima- 
juć mnoge povlastice i milosti od Turaka i njihovoga cara, 
može hodati, oblaziti kršćane, učiti zakon i obavljati potrebite 
pastierske poslove Kako bi prabiskup u onih mjestih vršio 
svoje dužnosti. kad neima nigdje crkve izvan onih kod frano- 
vačkih samostana u Krajini, gdje puk dolazi, da se hrani riečju 
božjom i kršćanskom naukom.“* ,. , Rimska kurija obzirom 
na sve pomenute okolnosti, odgovori prabiskupu, ,Nihil inno- 
vandum“, ter sve ostade na staru, 


: Toliko možda bijaše u župi, a u biskupiji moglo ih je biti veće 
od 400. — * Ljubić ibid. 125. — 

Videć prabiskup kako mu je poduzeće protivnim putem 
krenulo, položi oružje i pisa u Mletke na 4. svibnja 1609., da 
mu je puno žao što se nije shvatila njegova namjera, pa se 
je suviše krivo sudila; uz to i franovci zamutili stvari, ter da 
će on poslušati svoju vladu i od svega odustati, pošto ga je 
na to najveće navodila sama korist republike (sie).! 
U ovoj prepirci franovci imadjahu učena i vriedna branitelja, 
i to svoga redovnika o. Bartula Žarkovića Kačića, koga mudri 
spisi bijahu uvaženi u Rimu i Beču, gdje je on rad svoje uče- 
nosti stekao ugleda i poštovanja, što mu je pomoglo, da je 
onako dično obranio prava svoje države i obstanak biskupija 
Duvna i Makarske, ter i nagradu dostigao, da on isti bude 
odabran biskupom svoje otačbine. 


2. Kadno u potjeri biskupa Daniela god. 1563. Turci 
razrušiše samostane Mostara i Ljubuškoga (Pogl. IV. 6. 7.) ostav- 
ši redovnici bez krova i zaklona, oni se iz Ljubuškoga pri- 
kloniše braći u Zaostrogu; a mostarski uhvanjem, da kad pro- 
dje oluja turskoga biesa, možda bi im se opet smilovali i do- 
pustili da onaj samostan naprave i smjeste se u svoje staro 
kućište, sa ono malo svetoga posudja i crkovnoga ruha bijahu 
se zaklonili u pećinu, obraslu gustim grmom, kod Skakala pri 
rieci Neretvi k sjeveru od Mostara, gdje skrovito pomagani 
od kršćana jadne dneve provodiše, dok začuše da Turci u bo- 
jazni, da bi car dopustio, da se samostan opet napravi, raz- 
kopaše ogorjele zidove do temelja i na tom mjestu počeše gra- 
diti džamiju. 

> Ožalošćeni redovnici predjoše tad u Broćno i smjestiše se 
u tiesnu kućaricu podnoseć svaku muku i nevolju. Videć da u 
razpaljenom fanatizmu osmanlija, nepokaziva se nikakova nada, 
da bi se njihove želje izpunile o podignuću svoga samostana, 
okupiše siromašno pokućtvo crkovno, sveto posudje i odjeće i 
dieliše se k Imotskom, gdje su sa onom braćom stanujuć u sa- 
mostanu jednako se održali u posebnoj zadrugi, nadom, da 
bi bud ikad samostan svoje domovine obnovili. 

Taj imotski samostan bijaše na proložkom jezeru, tiesan 
i posve nesgodan Ovaj baškaluk, u kom se držali mostarski 
redovnici, jedno što bijaše proti ustanovam reda, a drugo što za- 
davahu neprilike onoj redovničkoj obitoli, koja ih zamoli, da ili 
se ujedine s njima u redovničku jednu zadrugu, ili traže sebi 


' Idem u Radu jugoslav. akadem. X. 80. 

sgodnije mjesto, oni se tad dieliše u Primorje i pristadoše u 
u samostanu Makarske kod braće redovnika; ali i tude svedjer 
razdieljeni i posebni, svedjerno u nadi, da će se njihova želja 
izpuniti, da će stari mostarski samostan obnoviti. Makarski re- 
dovnici nemogoše ravnodušno taj baškaluk podnositi i trpiti 
obitol u obitoli ; to nebijaše zakonito, ter ih nutkovaše, da se 
prodju neizvedljivih osnova i sdruže s onom obitoli, ili puste 
njih, da se vladaju k6 što su i dosle. 

Mostarski se nedadoše skloniti, nego skupiv svoje siro- 
maštvo. dieliše se uz Primorje i stadoše u Drašnicah, selu iz- 
medju Podgore i Igrana_ kod crkve sv. Jurja, odlukom ondje 
se nastaniti.! Crkva sv. Jurja bijaše jedna od najstarijih u Pri- 
morju Na jednoj ploči bijaše urezano bosanicom: Ovda prodje 
Stipan Erceg.? | 

U arkivu samostana  Zaostroga  nadjosmo vlastoručno 
pismo župnika Drašnica 0. Jakova Antičića god. 1679., koje 
kaže: . . . . nadjoh u obloku kamen i na njemu djačka slova, 
koja kažu, da je pomenuta crkva bila posvećena od biskupa 
fra Petra Soljanina na 1. ožujka 1606., blagoslovljeno šemato- 
vije i otar posvećen . . . kašnje otar prominut, kad bijaše bi- 
skup fra Marijan Lišnić, koji nadje u njemu pismo na kožici. 
koje kaže ovako: MDCVI. Pro gloria Deiethonoresancti 
Georgii Martiris, hoc altare consecravi ego fra- 
ter Petrus Solinensis Episcopus Sardicensis seu 
Sophiensis.“ — 

Godine 1580. kada mostarski redovnici dodjoše u Draš- 
nice, ondje im se prkaza sgodno mjesto za pristanište, ter na 
brzu ruku uz pripomoć seljana načiniše blizu crkve ubogo tie- 
sno pribivalište, kojega mirine i danas se vide; ali se tu za 
malo ustaviše, jer sirote nisu znali, da ondje bura takom stra- 
hotom more uzmieša, te tako posolicom oplače sve naokolo, 
da se ni živa duša tu održati nemože, i tako uz sve muke, 
opet se digoše odtle godine 1584., predava kaže radi bure 
i posolice, a državni arkivar piše: radi bure inevire 

Iz Drašnica dodjoše u Zivogošte i pristadoše nad mor- 
skom obalom kod vode Pokrivenice. 

Na tom mjestu bijaše zidina puste male kule, koju im 
darovaše. Nju najprvo pokriše i sbiveni u nju se zakloniše. Tu 


! Sve ove potankosti crpismo iz Liber _ Archiv  Prov. i Uspomene 
o. Marjana Lekušića o utemeljenju samostana sv. Križa u Živogošti. 
— “ Lulić Comp. Stor. 8!, 

videć, da se njihove želje izpuniti neće, da im već puta u 
Mostar neima, dogovoriše se i zapremiše starješine, neka im do- 
puste ondje samostan načiniti i u njemu se po redovničku ure- 
diti. Kada su to dostigli, udariše temelje novom manastiru i 
po svoj prilici, da ga posvetiše uzvišenju sv. Križa, i nazvaše 
sv. Križa u Zivogoštu. 

. Ovaj samostan, kako od ubogih redovnika nije se mo- 
gao graditi po osnovi, nego na komade, kako bi okolnosti do- 
pustile. tako i prikaziva sliku različitih sgrada ujedno okup- 
ljenih. Svakako god. 1614 bi toliko dogotovljen, da se redov- 
nici mogoše urediti po ustanovah reda i te godine bi progla- 
šen manastirom i odabran mu na sboru prvi gvardijan o. Pa- 
vao Jakić. Službu božju obavljahu u unutranjoj kapeli, dokle 
god. 1620. načiniše prvu crkvu, kako svjedoči nadpis nad 
vrati: Ecclesia haec sanctae Cruci dicataprimum 
sonstructa fuit A. D. 1620. 

Kako je u ono doba puk pomagao i samostane darivao, 
vidi se iz sliedećega pisma, koje iz izvornika bosanicom na-. 
pisanoga evo prilažemo: 

Na 1628 na 9. decembra. | 

, Budući gvardijan pošt. otac Jura Kačić u manastiru sv. 
Križa pod Zivogoštom i želeći graditi manastir, koji bijaše jur 
počet na Pokrivenici, a neimajući gore mi mista, da bi mogli 
učiniti koju klačinu za istu gradju i za to zamoli s otara sve 
Živogoštane, da bi mu digodi poklonili zemlje i gore obćene, 
da bi mogao učiniti koju klačinu s vrimenom: koji ozdol pod- 
pisani seljani i baštinici Zivogošta dogovoriše se jednokupno 
po misi, pokloniše rečenim fratrom sv. Križa svu Suzinu od 
Privora do mora i od Pokrivenice do Male Dube: što je godi 
naše aliti općene svega sela i učiniše medju sobom ugovor 
općeno, da za to u napridak neima spomenuti nigda nitko, ni 
dite nakon diteta, nego da je vazda uvike crkovna zemlja i 
gora i na službu manastira vazda. Potom toga moliše isti Ži- 
vogoštani i fratri ujedno prisvitloga fra Bartula Kačića biskupa 
makarskoga, da ima staviti proklestvo oblastju crkve svete, da 
nitko nejma sići gore u Suzini, ni pod Suzinom ni u jednu stvar, 
već ako kad bude potriba za gradju rečene crkve i manastira. 
I to učini priv. biskup na 3. maja 1628. kada čini krizmu u 
istoj crkvi sv. Križa. Za koji poklon lipo poštova rečeni gvar- 
dijan Živogoštane i mnoge druge, koji se onde prigodiše u ovi 
dan ; još nikim od njih dade uzdarje, kojim rekoše seljani iz- 
medju sebe da se dar dade. I biše svidoci ovomu daru i pismu 


2)0 


ljudi izvanski: Ivaniš Matijašević iz Drašnica, Bartul Čabarić 
iz Igrana, Ivan Rožčić iz Podgore, Stipan Devčič iz Podgore, 
Radoš Kostanić iz Drvenika, Miloš Vlajinović iz Zaostroga.“ 

Podpisaše križom dvanaest baštinika iz Zivogošta, po čem 
se vidi malica stanovnika tada po primorskih selih. 

» Pisa i svidokujem ja Pava Klasanić iz Makarske. Isti 
dan rečeni Živogoštani pokloniše fratrom sv. Križa Blato, od 
Marinovca do Bilestine, koji biše svi dali izvan Jagetića, još 
obećaše svaki davati za svaki posao manastirski po jednoga 
težaka. 

Tomu su isti svidoci.“ i 

Potvrdjiva podpisom i pečatom biskup Bartul Kačić Zar- 
ković, tako isto god. 1664., na 28. juna biskup fra. Marijan 
Lišnić.' Na ovaj su se način onda samostani gradili i stari po- 
pravljali. Po ovih mostarskih redovnicih može se znati, kojom 
mukom i kakvim trudom gradiše se naši samostani. s toga smo 
se upustili u potankosti, da pokažemo pravu sliku gradjenja 
samostana i vitežku uztrajnost u svakom plemenitom poduzeću. 
Po ovoj se vidi, kako franovci bježeć s garišta popaljenih sa- 
mostana u Bosni i Hercegovini ili izpred razpaljenoga biesa 
krvoločnih Turaka, nisu sobom nosili zlata nit blaga; ma niti 
vreća, niti sanduka, nego sve njihovo blago i posjedovanje bilo 
križ i kalež sa svetom odjećom ter štapom i torbom  preho- 
dali od mjesta do mjesta, proseć ubogu koricu kruha, da se 
duša održi u tielu, dokle bi se namjerili, gdje bi se stalno na- 
mjestili. 

Tako evo vidismo ove mostarske franovce kriti se po špi- 
ljab, primjestiti se u Broćno, odlaziti u Imotski, Makarsku, 
Drašnice, dok se napokon smjestiše u Zivogoštu i uz pripomoć 
puka samostan utemeljiše. 

Zivogoštski redovnici za dugo vrieme sliediše održavati 
duhovnu službu u Hercegovini na župah: Mostarsko Blato, 
Bilo Polje, Rasno, Goranci i Broćno ; a pokle u Primorju sa- 
mostan načiniše, pridodje puka u sela Drašnice, Igrane i Ži- 
vogošte, ter i u tih selih namjestiše svoje župnike. Po Farlatuž 
u Hercegovini imadoše 300) obitola a u Primorju 60. — Po kar- 
lovačkom miru hercegovačke župe moradoše ostaviti bosanskim 
samostanom, a njima ostadoše novoosnovane u Dalmaciji. U 
E običajno stanovaše 13 redovnika i 8 mladića na 
nauku. 


! Izvorna listina u samost. arkivu. — * Illyr. Sacr. 1V. 195. — 
3 Ibid. 

3. Da nabrajamo kronologično različita progonstva i zu- 
lume, koje pretrpiše franovci pod turskim vladanjem, o kojih se 
uspomene nahode po arkivih samostana, naša radnja nebi 
drugo bila, nego neprekidna žalba i nabrajanje težkih muka i 
ljutih nevolja; ali da tim preveć ne dosadimo čitatelju, i svaki 
čas neprekidamo tiek drugih skazanja, odlučismo, prvo nego 
nas zateku veliki dogodjaji kandijanskoga rata, samo krupnije 
trkomice poredati, da još bolje zubljom poviestne istine raz- 
svietlimo mukotrpno življenje ondašnjih redovnika. Nemislj- 
mo osvrćati se na nevolje Bosne, nego u koliko naši samo- 
stani po Dalmaciji bijahu pod vlasti istih gospodara Bosne 
i Hercegovine, što bijahu turski posjedi u Dalmaciji, na kojih 
su obstojali naši samostani Imote, Zaostroga, Zivogošte, Ma- 
karske i Visovca, ter i ovim kao i onim Turci jednako su po 
tursku pravdu dielili. | | 

Početkom dakle ovoga XVII vieka franovci dalmatiu- 
skih samostana, bijahu duhovni pastieri, ne samo od Zrmanje 
do Cetinje i Neretve, doli i preko Velebita u Lici i Krbavi i 
preko Prologa i Zavelima do Veleži; jer oni iz Živogošta i 
Zaostroga služiše mostarsku i ljubušku krajinu, ramski gla- 
močku, livanjsku, ramsku i Duvno, a imotski Veljake i Go- 
ricu.! 

Nemogoše dakle biti razlikosti; pod istimi gospodari i 
upravom, slične su ih biede snalazile i iste su muke podnosili. 
U državnom arkivu u Sibeniku nahodi se izvješće latinski na- 
pisano po prilici u ovom XVII. vieku i možda u Rim poslano, 
koje doslovce prevedeno glasi : 

p ... Velikim mitom jedino mogu se naši samostani 
održavati, koji svaki mora da natvori svake godine paši od 500 
do 1000 groša (Reales), a napose drugi sui darovi veziru, paši 
i različitim kapidžijam, koji preko godine amo iz Stambula 
dolaze. 

.Kako smo carskim fermanom od svakog harača opro- 
šteni jednako smo prisiljeni davati pomenntih groša 500, koji 
se zove gjulvez, jer je to jedini uvjet našega obstanka i pro- 
stoga vjervizpoviedanja. 


! Župa u Gorici bijaše od onih riedkih. koja je od cara dostigla 
bila dopust, da može crkvu načiniti i u njoj službu božju obavljati. U 
arkivu samostAna Imote nadjosmo prepis nadpisa koji bosanicom bijaše 
urezan na pragu ovako: S dopuštenjem cara i druge gospode turske, fra 
Stipan Kunić Imoćanin sagradi i ponovi ovu crkvu sv. Stipana na 
1613 god. 


D8 


,Odje stanuju franovci, oni moraju smoći treći dio sva- 
kog danjka i poreza; ako je na mjesto 300 groša, franovci će 
sami dati 100. 

»Kad Turci dodju na vrata samostana (a po vas dan se 
izmienjuju) počmu udarati ćulumom u vrata i redovnike kad 
koga susretnu, psovati Krsta i prietiti vatrom. hvataju se za 
nož i priete kuburom, ter ih valja na ljepe uvoditi i gostiti ; 
toga je preveć u vrieme rata, i tako običavaju po svih pribi- 
valištih, gdje stanuju franovci. 

p Kod svakoga turskog veselja, kad pripravljaju gostbe 1 
sazivlju prijatelje, valja da franovci naknade troškove. 

,Kad dodju u selo. valja da ih oni u goste prime, i to 
ne samo njih, nego i njihove momke i konje, za koliko ih volja 
vremena;! ali često mjesto hrane traže novca, pak jizbinu traže 
po selu od biednih kršćana. 


»Kad kadiji novca uztreba, nagovori koga Turčina, da 
reče, kako je čuo ujaka psovati proroka i turski zakon. Kadija 
ga zovne preda se, proštije osvadu i dotičnu odsudu ; ali on je 
prijatelj ujaku, on će to sve potrpati, samo hoće se ujače pari ; 
i valja natvoriti i poniti od 50 do 100 groša, pak je sve leglo, 

»Kad turčin ugleda dobra paripa i poruči kršćaninu, da 
mu ga dovede, bolje mu ga je pokloniti, nego se izpričavati ; 
on će ga isto dobiti, na liepe ili ružne. 

pRiedko silimice što otimlju, jer kažn da im to zakon 
ne dopušta ; ali prisiliti prietnjami, dosudom, napastovanjem i 
progonstvom, to smatraju kao darovano, pak im prosto pri- 
miti dar. 

»O naših blagdanih Božiću, Uskrsu i Duhovih, valja Tur- 
cim dieliti dare; valja nositi osobita uzdarja najvećim obzirom, 
da se koji od velikaša ne mimoidje ; na to bi se kruto uvriedio. 

»Počme se od paše, njemu je uzdarje šest najdebljih ko- 
punova operušanih, šest samuna pšeničnoga finoga kruha, dva- 
naest komada finoga safuna i dvanajst voštenih svieća. To mora 
svaki samostan prikazati za pomenute blagdane. Kadiji, diz- 
daru, begu, vojvodi i sličnim častnikom polovinu rečenog dara ; 
nižjim Turcim četvrtinu. 


Koliko se puta paša promieni, novomu valja doć u po- 
hode, na pozdrav i svaki put prikazati dobrodošlicu sa pome- 


! Ovaj je nesretni običaj trajao u Hercegovini do zadnjih doba, 
kako nam zasvjedočiše prep. biskup Buconjić i m. p. ot. Petar Kordić. 

nutom svotom novca; on obeća obranu i zaštitu sa svoje strane. 
Većekrat se trefi, da se promjena dogodi veće puta u istoj go- 
dini, ali to ne smeta, dar se svaki put ponavlja.“! 

U visovačkom arkivu nahodi se stara matica računa bo- 
sanicom pisana od god _ 1675. nazvana tefter, u kojoj nadjosmo 
čudo zabilježenja i uspomena o turskim danjcim. Ondje se kaže, 
kako izvan crkvenih desetina i spaijskih trećina, svaki se dan 
izmišljahu novi porezi. ,Dolažahu dizdari i vojvode ne samo 
od ovih mista i okolnih, doli iz daljih krajina i gradova i ku- 
piše harače od 3, 6 i 9 godina na ime kadije, bega, kapetana, 
dizdara i tako dalje iz Vrane, Knina, Drniša, Nečvena, Skra- 
dina i tja iz Klisa i Livna; koji izvan što bi odnili, veću bi 
štetu počinili oni i njihovi momci, konji i pseta . . . Na- 
baška bijahu darovi okolnim gospodarom za sve naše blagdane 
i turske svetke: za sunetćenje, kumovanje, pirovanje, bajrame 
i slična, valjalo je prikazivati darove ovnova, kokoši, kavu, 
glave šećera, finoga safuna, biloga kruha, voštenice, naranče, 
smokve i slične poslastice; uz to zelene čoje, žutih papuča i 
drugih oprava. Ali najtežji harač bijaše svakdanja gostba; kad 
bi htili i koliko bi htili. 

Za jednu od ovih gostba imamo svjedočbu očevidca ot. 
Pavla iz Rovinja pohoditelja god. 1640. koji u svojih uspome- 
nah kaže: 

. U svih samostanih fratri drže množtvo golubova 
i kokoši, jerbo dolaze Turci na čete po četrdeset i pedeset 
na mah i svim valja dati jesti Kršćani su u dogovoru s re- 
dovnici; oni donose, a ovi spravljaju, jer kršćani tako Turke 
mrze, da su pripravni svaku pregoriti, samo da im kući ne 
dolaze. 

Turci žderu što veće mogu, pak izrigaju silimice 
što su izjeli, da mogu opet jesti; s toga smetu trostruko 
veće nego bi im trebalo. Oni redovnici misle, da to čine, kao 
da će umesti kršćane; ali ja cienim da nije, nego sa živinske 
pohlepe za jićem, kojim pretrpaju želudac, ter su prisiljeni 
vraćati; nego bilo kako mu drago to sam ja vidio u Visovcu. 

»Širomašni redovnici prisiljeni su, da ih goste i služe, a 
potla nego ih liepo podvore i i nahrane. za plaću primaju udarce 
i napokon valja im još novaca dati; jerbo sakriju uzdu ili što 
od oružja i obuzroče redovnike, da su im to ukrali, pak udri 
dokle im dadu novca kao za naknadu. 


! Theca B. II. 36. 

»Kadkad se čuje, da sa sve četiri strane zovu, da _ budu 
uvezeni . . . Jednom dodje ih okolo pedeset razdieljenih u tri 
čete; ja sam ih gledao kroz jednu šupljinu u samostanu. Potla 
nego se nažderaše, napokon se zavadiše. Ot. Bogetić unidje 
medju nje, njemu razderaše odjeću, te dodje k meni prestrašen 
govoreć: Vidite m. p. otče, što od nas Turci rade. 

. U drugu sriedu korizme dodje dvanaest softa, 
turskih učenika, mučenici vražiji; provedoše cielu noć jeduć, 
pijuć i pjevajuć. Tako prosliediše u četvrtak i nehtili otići, 
dokle im ne dadoše safuna, voska i novca. Stvari ako tko nevidi, 
nemože da vjeruje.!“ 

God. 1610. turska navaljivanja u Visovac bijahu dozlo- 
grdila. Zaludu carski fermani, zaludu odluke okolnih sudišta, 
da budu na miru ostavljeni. Ako i velikom mukom i po- 
gibli, poslaše svoga čovjeka tužbom u Carigrad, na koju car 
pisa bosanskome veziru Skender-paši, kako mu se tuže  viso- 
vački fratri: , .. . Mi hodamo po mjestih kud stanuju slied- 
benici naše vjere, po starom običaju po crkvah i manastirih i 
propoviedamo evangjelije dozvolom carskih adhnama i milosti, 
što nemoguć da podnesu neki zločinci kao teftedari, tatari, 
emini, spaije, janjičari, softe, i ostali skitanci, stali su od 
crkava danjke uzimati i zabranjivati svetkovanje nedjelje i dru- 
gih blagdana, dapače mrcvariti nas i ubijati naš puk, koji od 
straha i žalosti k nama se utiče“ . .. 

Car koji želi, da raja bude mirna i spokojna, naredjiva 
veziru neka to zabrani. Br. 103. God. 1611: tuže se skradin- 
skomu sudu: 

- . . . Naša crkva i manastir nalaze se na putu, onamo do- 
laze nemirujući iz okolnih mjesta, razjagme i odnesu sve što 
smo imali i stekli od našega postanka. Izvan drugih nasilja, 
postavljaju nam ucjene na glave, tako da od straha pomućeno 


nam je svietlo naših očiju i jasnost našega lica . . .* 
God. 1613. skradinski kadija izdade bujruntiju na tužbu 
redovnika: ,. ... nazad malo dana dodje množtvo aga i 


vojnika iz Udbine u pol dana kano gosti, i na_božjoj pravdi 
ustadoše na nas, razbiše devetera vrata; oteše i odnesoše mnogo 
robe i gotova novca, a osim toga na nama grdna nasilja po- 
činiše i nečuvena zločinstva. A. 68. Kadija kaže, da su to i 
svjedoci potvrdili, ali je li Turke zabolila glava? 


—— —_ - 





! P. Paolo de Rovigno. Religione della visita in Provincia Bosna 
Argentina 1640. 

Iste godine po kliškomu kadiji šalju tužbu na cara: ,.. 
Zloglasni softe preveć nam dosadjuju, i muče nas; dolaze i 
prenoće veće noći, dosta kruha izjedu, pak onda nasilja i svaka 
bezakonja prave. Skoro su različite ranili i isti Turci svjedoče, 
da su ih ostavili ležeće na jastucih, ćilimih i prostiračih, ter 
zaklinju cara, da to zabrani...“ C. 91. | 


God. 1637. krčki kadija sudbeno priznaje opačinu Mu- 
stafa Veljage, Turak spaije i njihovog družtva. koji potla ve- 
likoga nasilja udariše robiti manastir, te počiniše neopisiva 
usilja na božjoj pravdi, a rečeni Mustafa s prozora iz kubure 
rani fra Ivana od koje je rane i umro . . .“ A. 95. 

U ostalih samostanih  Imoti, Zaostrogu i Makarskoj ne- 
bijaše drugčije; snopovi turskih tužba i odsuda to svjedoče. — 
Ako bi iz samostana izašli, ako bi kud prolazili, ili koju duž- 
nost vršili, za sve je valjalo u pismu za novce dopust dobiti, 
a taj isti nije ničemu vriedio, jer kad carevi fermani nisu pri- 
znavani, manje su doista činovnika i častniki Za uzdržanje 
sgrada, crkava i samostana bijaše još težje; zato su bili odre- 
djeni nadgledaoci, koji su mogli sve nadzirati i svagdje zavi- 
riti. Ako su htjeli sliku naslikati, crkvu ili koju drugu sobu 
obieliti, dasku promieniti, ploču na krovu podmazati, čavao uda- 
riti, za sve je valjalo za novac pismen dopust dostignuti, 
često od paše iz Travnika, pak i od cara iz Stambula. 


Nećemo neke sramotne strahote pominjati, to nam čed- 
nost zabranjiva i kršćanska ćudorednost nedopušta ; ali pošte- 
njem tvrdimo, da iz nemiloga snopa listina mogli bismo iztak- 
nuti čudo gorih 1 čemernijih od divjačtva i grde usilnosti mu- 
slumanske počinjenih, i to jedino onih, koje su na sud bile 
prijavljene. Matice popisa mrtvaca stare države kažu veliki broj 
redovnika na putu iz zasjede ubivenih, na svom domu zadav- 
ljenih ili posječenih, na sudu pred kadijom iz kubure pogub- 
ljenih, na gostbu izdajom pozvanih i otrovom  usmrtćenih . . . 

Na skupštinah i sastancih poniženi i osramoćeni udara- 
njem plesaka. džilitom i kandžijom, silovanih da mu ujak voda 
paripa po derneku i pomaga uzjahati, a kadkad da ga na sebi 
nosa, i to ne koga častnika ili velikaša, nego gnjusnoga baliju 
iii prnjavoga derviša.! 

Zar je župnik mogao na paripu prejašiti kroz selo gdje 
jo Turčin bio? Zar kad bi Ture susreo, na konju ga dočekati? 


' O. Nagnanović. Notitiae Prov. Bosnae Argent. Rp. u Zaostrogu. 

Jok! morao je sjašiti ma bio na polju, na kamenu, na glibu,, 
na vodi do ramena . . .“ Ove su strahote sliedile u Hercego- 
vini do Homer-paše, kako pripovieda otac Bakula u knjizi : 


I Martirii . . . in Ercegovina. Roma 1862. 
Završiti ćemo riečmi ot Ivana krst. da Vietri u izviešću 
na propagandu god. 1708: Nemogu potanko opisati 


muke i patnje, koje pretrpiše franovci kroz prošasta vremena 
u službi božjoj i svete vjere, jer nebih imao snage da pišem, 
nego da plačem i suze prolievam: ipak velju istinu svećenič- 
kom vjernošću, da neima komada zemlje u onih mjestih, 
koji nebi bio natopljen krvlju siromašnih fratara. Ovu istinu 
izpoviedaju sgodopisi države, a još bolje dokazuju oni starci, 
od kojih neki su hromi od primljenih udaraca, drugi nagrdjeni 
rizotinami od Turaka primljenih rana, neki leže u posteljah, 
kao zabezeknuti; to dokazuju napokon isti samostani, koji veće- 
krat bijahu od Turaka paljeni i u njih redovnici izranjeni.“! 

4. Hrišćanski rodoljubi za prosvietu svojih  privrženika, 
najradje se grade nekimi davnimi mučenici, kao da je njihova 
vjera progonjena, ter donose na jav starodavne uspomene i pre- 
dave, da to potvrde. 

Još god. 1850. u pučkoj knjizi Srbsko-dalmatinski 
magazin pečataše pod osobitom rubrikom: Biede što je 
pravoslavnacrkvapod Venecianimatrpilauokružju 
kotorskom, pod kojom iztiču grozne dogodjaje ; ali ti knji- 
. ževnici neće prinieti jednog dogadjaja, kojim bi dokazali, da su 
te biede od katoličke crkve naredjene i od biskupa ovršivane. 
Ali biede koje pretrpiše franovci i puk katolički na turskih 
zemljah od hrišćana, ne bijahu od vlade, činovnika ili posabitih 
kipa, nego od carigradskoga patrike i srbskih mitropolita i vla- 
dika, dakle od crkve hrišćanske. 


Da to dokažemo poslužit ćemo se najveće izvornimi do 
sad nepečatanimi listinami, koje su nam dohranjene u arkivih 
samostana, i to većim dielom sudbenimi odlukami turskih vlasti, 
koje nisu ni najmanje katolicim bile u prilog. 

Najstarija je od godine 1548. livanjskoga kajmakana, koji 
na tužbu fratara iz manastira Fojnice, Rame, Visovca i sv. 
Petra u okolici livanjskoj odlučuje : ,pošto su od davnih vremena 
oprošćeni slavnimi odlukami od harača i drugih danjaka, a 
sad navaljuju mitropoliti i traže od njih danjke, pregledavši 





1 U arkivu Propagande u Rimu. Volume V. 

slavne izprave u rukuh im, naredjivam, da se nebi nitko usudio 
s naše strane, niti od sud i vladika proti visokim od- 
redbam njih mučiti“ ... Prvi dan mjeseca redžepa godine 
965==1548. V. C. 85. | 

Ali ova je odluka po turskom običaju malo hasnila. Do- 
šaste godine opet se potužiše livanjskomu begu Hamidu, koji 
na tužbu visovačkih fratara zabranjiva: ,da mitropoliti koji 
dolaze od patrijara i od njih traže nezakonite daće, da odsle 
ne mogu fratre uznemirivati. V. Br 96. 

Fra Blaž gvardijan Karina tuži se skradinskomu sudu 

»da dolaze mitropoliti poslani od patrijara i traže od kršćana 
danjke i namete, ali jer je to protiva visokim naredbam, dz se 
strogo zabranjiva. Mjeseca džemazijulevela 967==1590. V. Br. 
91. Carev ferman 25. zilkade 974==1557. na tužbu fratara 
Makarske i Zaostroga, naredjiva Hercegovačkome sandžaku, neka 
zabrani mitropolitim pobirati pristojbe od katoličkih crkava. 
2. 22. godine _ 1565. na velikom sudu u Alkhisaru prikazaše 
kršćani iz Kotara i Zagradja kliškoga sandžaka, da je odža. 
bosanskoga harema, koga su postavili patrijar i srbski vladike 
svojim zastupnikom izgonio prihode od vjenčanja i njihovih 
crkava; što buduć prot visokim naredbam, zabranjuje se patri- 
jaru i vladikam, da toga u napred ne rade. V. B. 86. 

Jednako sudi kadija imotski za onu krajinu. Z. 22. Isto: 
tako car fermanom za Hercegovinu god. 1566. Z. 2. pak opet. 
iz Beograda mjeseca ramazana 1009==1592. izdade ferman u 
kom kaže, da su mu fratri poslali čovjeka tužbom ,da pošto: 
su oprošćeni visokimi fermani od daća i poreza, i nisu davali 
mitropolitim ni jednu paru, niti zrnca, sad je došao mitropo- 
lit i kupi od prvog vjenčanja 12 akčeta od drugoga 24, a od 
trećega 48, i buduć jasno da rečeni mitropoliti nesmiju se u 
to mješati niti uplićati, odlučito se zabraniva“ ... Br. 87. 

Na drugom mjestu bi se poštovale sudske odluke i carske 
naredbe; ali kod Turaka evo vidimo, da se je jednako stavljalo 
i razstavljalo, osobito u pogledu kršćanskoga vjerozakona. Oni su 
davali pravicu i jednim i drugim, samo da oni obadvie strane 
mogu bolje perušati. Pomenusmo nekoje odluke i naredbe sa 
različitih krajeva, da se vidi kako je katolicim svud jednako 
bilo od Kotara do Mostara, od Drine do mora. 

U XVII. vieku ova se rubačina kruto *razpalila, osobito 
preko kandijskoga rata. Jajnička kronaka na god. 1661. povieda 

»kako izadje Paćara i donese carev ferman, kojim htijaše pod- 
ložiti pod svoju vlast fratre: i sve kršćane; ali se diže malo i 


64 


veliko i Turci ga potjeraše. God. 1662. opet vladika dodje ve- 
likom opravom, da podloži sve kršćane od Bosne na svoj rit, 
oliti pod svoj grčki jaram, i pomoću Alipaše Seraškera učini 
kršćanom veliki zulum ; ali kršćani hodaše u Uarigrad, izgubiše 
mnoge jaspre, ali svoju slobodu dobiše i u vjeri se ukriepiše.“ 
Ove nemile sgode opisa ot. Laštrić u pomenutom djelu Epi- 
tome . . 91. Ovaj je zulum trajao sve do godine _ 1760. kad 
je napokon svršena pravda potroškom sa strane katolika od 1300 
zlatnih cekina.! Dok je stvar stala na novčanih porezih, mogla 
se je nekako pravdati; ali je s poreza prešlo na vjeru. Foj. 
kronaka pisana u blizini vremena i mjesta kaže, da je Paćara 
hotio podložiti kršćane na svoj rit, oliti pod grčki jaram, to 
potvrdjiva i ot. Laštrić, a ot. Vinjalić točno opisiva ovu cielu 
sgodu. 

.God. 1661. pećki patrijar grčkoga zakona dobi od ka- 
pije ferman aliti naredbu, da mu svi svećenici kršćanski imaju 
biti podložni i poslušni pod prietnju pedepse. Ovu naredbu sa- 
rajevski mitropolit prikaza  Uedinpaši, koji i ako se je bio po- 
turčio. održao je ipak neku naklonost naprama prvašnjem grč- 
kome zakonu. On odlučno naredi kadijam i drugim  zapovjed- 
nikom neka točno vrše visoke naredbe, ter najprvo zabraniše 
franovcim vršenje službe božje latinskim jezikom i obredom, a 
a misle li ostati župnici, da se moraju iznova rediti grčkim ob- 
redom od njihovih vladika. Franovci se nadjoše u velikih mu- 
kah. Ne smjedoše se pokazati na javu, nego preobučeni kradomice 
moradoše se provlačiti kroz katolička sela i po gorah i dubravah 
sviet okupljati, svetu misu govoriti i svetotajstva dieliti. Crkve 
samostanske bijahu zatvorene, u njih se nije smjelo služiti, 
niti moliti; dokle na tužbu redovnika bijaše iz Rima poslan 
kao apoštolski poslanik ot Frano Svimirović, koji došavši u 
Bosnu, kad je drugi paša zamienio Uedina, dokaza mu tvrdimi 
razlozi i prvašnjimi fermani, da onaj ferman Paćare nemogoše se 
odnositi, nego na svećenike njegovog grčkoga zakona, a fra- 
novci buduć od njih neodvisni, nije ih mogao silovati, da mu se 
pokore. 

Paša uvaži razloge i dokaze i izdade odsudu tumačeću 
carevu odluku, koja se ne odnašaše na katolike, nego na same 
grčke sliedbenike. Tada se crkve katoličke otvoriše i puk odahnu 
od nepravednog pritiska.“ 





! Laštrić ibid. 92. —- * Compendio Storico. Rp. 

Nego i ovo veselje nebilo dugotrajno. U državnom arkivu 
u Šibeniku nalazi se prepis prošnje bosanskoga biskupa fra. 
Nikole iz Olova god 1679. na 24, lipnja, upravljene cesarovu 
poklisaru u Carigrad, kao osobitomu  pokrovitelju katolika u 
turskom carstvu. U tom pismu biskup jadikuje na neprestano 
progonstvo i napastovanje sa strane grčkih vladika, ter zakli- 
: nje, da mu se jednom dostigne oprost. Nebi nam toliko 
žao bilo, veli, da nam ove nesgode od "Turaka dolaze, već su 
nam gorkije, što potječu od grčkih patrijara, koji su si zabili u 
glavu, da će nas skučiti pod svoj harač, koji svetogrdno iz- 
gone od svojih grčkih sliedbenika. Svakoga mjeseca šalju 
svoje vladike ovud po Bosni i okolnih sandžacih, tolikimi ka- 
vazi, carevim i vezirovim pismom, da i nas katolike narenu, da 
mu ga davamo, kao i ostali njegovi sliedbenici. Ali i ako pro- 
gonjeni i nagonjeni katolici nisu nikad podložni bili njegovome 
haraču, niti njegovim vladikam, osobito sad kada vidimo 
Njihovu razkolničku silu, živo prosimo pomoć i pokrovitelj- 
stvo vaše preuzvišenosti, da nam  dostignete pomenuti ha- 
tišerif . . .“ Pominje mu četri osobite točke, koje bi vriedilo 
da u fermanu budu pomenute, da se zaprieči lukavo tumače- 
nje, kojim se znaju vješto poslužiti, i preporučiva dva redov- 
nika, koji će mu ovu prošnju pridati. Poklisar dostiže traženi 
batišerif izdan u Edreni na sredini mjeseca zilkade 1082, 
koga se ovjerovljeni prepis nahodi izmedju ostalih u arkivu 
samostana Visovca Ali i ovaj imade vriednosti prvašnjih, dokle 
ova neharna razpra dovrši, kako pomenusmo god. 1760. Ot. 
Laštrić Epit. Vet. Bosnen. '91—92. 

Na ovaj nemili pritisak i na druge zasjede oštro se izra- 
Ziva u Farlatu učeni ot. Laštrić: , ... et quidem hosin- 
festiores hostes toleramus, quam Turcos ipsos. 
Nunquam enim nobis non insidiantur, quo nos 
suae jurisdictioni subjiciant“ .. .' 

U prvašnja vremena, dokle pomenuta razpra nije svršila, 
katolici nisu mogli vjenčavati svoje župljane nit mrtve poko- 
pavati bez dozvole vladike i paroka hrišćanskoga. Njihov pa- 
trijar u Carigradu lasno je dobivao od cara povlastice, ter se 
tim tumači, što dok crkve katoličke i samostani većekrat bijahu 
paljeni i rušeni, njihove se mogle bolje uzdržati.? 

to spada na Dalmaciju, gdje potla mletačkoga osvojenja 
patrijari i vladike i ako bi prokradom amo svoje posle obav- 


!lIlyr. Sacr. IV. 87. — *0. Bakula [ Martirii ibid 120. 

ljali, svakako dalje cd usilnoga upliva, narod je u najizgled- 
nijoj slozi živio, nit su se opažale mržnje, priekori, jal, protiv- 
nosti. Kao prvu bilježi ot. Vinjalić god, 1693. ovako: ,Narod 
obaju obreda živio je u Dalmaciji u najboljem miru i slozi. 
Serdar Božo Miljković bijaše pobratim i prijatelj serdara Janka 
Mitrovića i njihove krajine složne kao braća; ali kad godine 
1693. postade serdarom njegov brat Ilija, on započe ludom 
porugom zadirkivati u vjerozakonske obrede katolika, što bu- 
duć veće krat ponavljao, uvriedi zakonsku ćut serdara Bože i 
njegove krajine. S toga bi se dogodile bile nemile  posliedice, 
da ih nebude utužio gjeneral Dulfin, sbaciv i prognavši Iliju, 
dokle njegov brat Staniša zaprosi oprošćenje, ter s gjeneralom 
utanači, da ostavi krajinu i nastani se u Zadru, a gje- 
neral uslied silnih zastupa njegove braće udieli mu pomilo- 
vanje “! 

Cienimo da ove mržnje i zadjevice nisu pronikle na našoj 
zemlji, gdje im klice nije bilo. Viekove su braća živila u iz- 
glednoj bratskoj slogi, nego pakleno je ovo sjeme od drugamo 
donešeno i zasadjeno u nevino srdce prostodušnog puka, koji 
bezazlen i dobroćudan, lahko se dao zavesti od onih, o kojih je 
sudio, da ga nebeskom manom pitaju, Možda se na to odnosi 
pečatani proglas providura gjenerala Frane Dieda od 27. veljače 
1750. kojim kaže, ,da s uzroka ruzlikosti obreda, veće krat 
se dogadjaju nemiri i inadi dolazkom kojekakvih popa i kalu- 
djera grčkih iz tudjih vladanja; odkud zavade i zadirkivanja sa 
pogibli žalostnih posliedica . . . . Radi toga naredjiva, da se 
po izdanih naredbah odstrane iz pokrajine grčki popi i kalu- 
djeri, koji su drugoga vladanja, a amo dolaze iz dalekih strana 
-kao prosjaci i skitavci.“ 

To bismo mogli i bolje potvrditi učenim spisom pra- 
biskupa Vinka Zmajevića: Dpecehio di Verita Rp.,? ali stvar _ ne 
spada na naš predmet. 

5. Čudnovat se slučaj dogodio u Bosni god. 1699. ne 
običajan u katoličkoj crkvi. Ondje se u isto vrieme nadjoše tri 
biskupa! To bijahu: Fra Jerolim Lukić Bagalović, posvećeni 
biskup Drivasta, ali jer Turci razmetnuše biskupiju i biskupat, 
on je stanovao kod svoje braće redovnika u Bosni i upravljao 
onom povjerenom mu biskupijom, tad bez svoga osobitog bi- 
: skupa. Drugi bijaše fra. Pavao Posilović, posvećeni biskup Skra- 





' Comp. Stor Rp. — * U arkivu saunost, Sinja. — * U ark. samost. 
u Šibeniku. | | 

dina i onih mjesta, koja nisu imala svog biskupa. On jednako 
nemogaše stati u Skradinu, u kom su Turci bili upropastili 
kršćanstvo. Stanovao je u Visovcu, ali jer su Turci preveć do- 
dijavali njemu i samostanu, otidje i on u Bosnu, gdje uprav- 


ljaše jednim dielom prostrane pokrajine stanujuć u manastiru 
kod braće redovnika. | 


Treći bio fra Toma Mrnjavić Pilas, odabran od cesara bo- 
sanskim biskupom uslied prava ungarske krune, koje pokraji- 
nom smatrao je Bosnu. Ovoj dugo je stao kao odabran, a po- 
svetio se u Sibeniku stoprv u ožujku 1640. 


Kako biskupi bijahu nastanjeni u različitih manastirih, 
tako je svaki upravljao sa župnici i pukom, koji su od istog 
manastira odvisni bili Župnici dakle bijahu upravom razdie- 
ljeni, pak i puk s njima, ter se vremenom  porodile prepirke, 
zadjevice i omraze. Pociepane stranke počeše prietiti neposlu- 
hom i razdorom; medjusobno se osvadjati i obuzročavati tako, 
da starješine u Rimu nikako nemogahu dostignuti pomirbe i 
poravnanje zamršaja. 


Bosanska država, radi osobitih okolnostih, bila je davno 
dostigla povlasticu, da si sama odabira pohoditelja predsjed- 
nika državnoga sbora; ali rad pomenute okolnosti, nemogavši se 
ovoga puta složiti u izboru istoga, vrhovni gjeneral reda na 
svrhi god. 1639. naimenova pohoditeljem i predsjednikom sbora 
ot. Pavla Pellizera iz Rovinja, vriedna i učena redovnika, ku- 
oštoda države sv. Jerolima u Dalmaciji. 


Neustrašiva i smiona srdca, primi se Tam i u ovo 
vrieme pogibnoga posla; obadje sve samostane širom prostrane 
bosanske države, izmiri stranke, redovnike i biskupe, ter u 
Rami iste godine na sv. Ivana krst. ovrši izbor državnika i 
ostalih starješina na obće zadovoljstvo svekolike države. Toga 
vremena u sadanjoj Dalmaciji bijahu samostani u Visovcu, Ma- 
karskoj, Živogošti, Zaostrogu i Imoti 

Ot. Pavao sastavi obširno izviešće svih mjesta, kud je 
prolazio. Iz njega ćemo razsvietliti stanje, u kom su se naho- 
dili samostani, župnici i kršćanski puk u to vrieme. 


| Prošav poklade u Krapnu, gdje s pukom u kolu 
igraše. fratri, i vidivši izabranje kralja što se u tom mjestu 
običava, i zadnje večeri blagovavši s harambašom i drugimi 
.geljani u Pa dielih se na_ 22. jac 1640. za Ši- 
benik . | 


* 


68 


, Odonuda prodjosmo preko Prukljana, pokraj Skradina, 
gdje kažu, da su Turci opaki, predjosmo vodopad i samostan- 
skim brodom odvezosmo se na Visovac, gdje nas dočeka biskup 
Toma i drugi častni otci . . 


Biskup Toma bi posvećen u Sibeniku u ožujku ove go- 
dine, gdje mu gospoda onoga grada pokazaše veliku počast 
prateć ga na konjih i pucanjem topova . . . 

» Ovaj samostan Visovac stoji na ostrovu, razdieljen je 
na tri konaka i naliči velikoj kućetini. Ima mjesto za Turke, 
a drugo za siromahe. ... Drže dva broda, jedan za 12 kipa 
a drugi za 4. To su ladje izkopane u debeloj trupini, a voze se 
lopatami, kojimi se žito vije. Imaju i sobu za oružje. 

» Ulazi se uz kamene stepene, pak na drvene listve. U sgradi 
bit će do _ 16 soba. U prostranom  blagovalištu poredani su 
stolovi, za kojimi se sjedi sa obadvie strane. Kuhinja je nova 
ljepušna, crkva srednja; molište posve liepo sa sjedali u dr- 
vetu urezanimi dragocjenoga rukodjela. Ono je na dno crkve, 
koja je sva napengana po zidovih na četvrtaste razdiele. Riznica 
je malahna, ali dobro providjena dragocienimi odjećami, vrlo 
liepimi i u velikom broju: tako 1 srebrarijom, kao što su ka- 
leži, križi i kadionici. Po svoj državi tim su crkve dobro ob- 
skrbljene . . . 

»U samostanu bijaše 14 misnika, 3 djaka, 2 laika i 4 mla- 
dića na nauku, koji služe mjesto djaka i službenika. Na večer 
kleknu pred učitelja i govore, što je koji naučio; prevode iz 
latinskoga svaki po svojoj vriednosti. Kažu. da su na dvoru 
imali do 20 sluga na obradjivanju zemlja. 

»Na istočnom kraju Brine u Kobiljači imaju nazidani 
manastir ali nedovršen. Ot. Luka Kačić htjede onamo samo- 
stan premjestiti, jerbo je ovaj na ostrovu pod dva sandžaka, a 
onamo bi bio pod jednim ; ali kažu, da im Turci nedopuštaju. 

»Drže šestnaest konja, a kažu da bi im još osam tre- 
bovalo ... | 

»U drugu sriedu korizme sluge podjoše ribati i donesoše 
5600 komada ribe, izmedju kojih bijaše jedna pastrva od tri li- 
brice. Otci drže puno mreža, ter isti dan podje ot. Petar Kunbat 
učitelj i donese puno ugora i #2 pastrve . . . 


»Na dan sv. Tome aksinskoga, dok sam misu govorio, 
unidje u crkvu mladić Turčin ludov, uze mi svieću s otara 1 
š njom podje k mome drugu u molište i stavi mu ju pod noz- 
drve, i ljuto ga ožeže, s česa se čudo prepade“ . 

Opisavši okolice i mnoge potankosti običaja kod krš- 
ćana i Turaka, i ovršivši svoj posao opet se povrati u 
Krapan, odkle se dieli za Makarsku, svrati u Zivogošte i pro- 
gliedi u Zaostrog. , ... Ovaj je manastir najljepši u državi, 
u njem stanuje biskup fra Bartul Kačić, čovjek uzorna izgleda 
i častna obličja, nakićen odličnimi kriepostmi i ukrašen dičnom 
bradom, koja mu pojas mimolazi, orijaškoga stasa. U blagova- 
lištu imaju veliku kamenu ploču, koja im služi za trpezu, ši- 
roku četvrtastu. Stanuje ovdje 8 misnika, 5 djaka i 4 službenika.“ 

x U petak pred evjetnicu imao je poći u Italiju na nauke 
mladi misnik fra Petar Bogetić. Dodje na svrhi večere pitati 
oprošćenje, i ja zamolih biskupa Bartula, da mu on koju pri- 
pomene ; on mu reče ovako: Sinko moj! Ti odlaziš u Italiju, 
gdje ćeš učiti; ali valja da tvoje ponašanje bude tomu odgo- 
varati, neka se dokaže, da si pravo učio i prosvietljenje stekao, 
a ne samo da vidiš svieta, i da si na ladanju bio. Ovdje si 
pošteno živio, gledaj da se i tamo budeš u svem dobro pona- 
šati, da ti se bude blagoslivati otac, koji te je porodio, mati 
koja te je odhranila, otačbina u kojoj si se rodio, redovnik 
koj te je obukao, i oni otci s kojimi si pribivao. 

»Ovdje drže malo konja, jerbo neima siena; ali ima dosta 
vina, masla i životinja. Drže 40 vinograda i 50 ljudi na obra- 
djivanju, a mnogi mukte rade i služe ciele godine . . . 

» U ponedeljak po evietnici, zlim vremenom dielismo se 
i dodjosmo mokri od kiše i valova na žalo sv. Križa. 

. Ovaj je samostan nedovršen, jer od malo vremena ov- 
dje se fratri nastanili, i malo po malo nadogradjivali, kako im 
je siromaštvo dopuštalo, te i sada sliede nadogradjivati i sa- 
vršivati. On je sagradjen pod velikom planinom, koja se zove 
Catena mundi (?); u njem stanuje 6 misnika, 2 laika, 3 djaka 
i četiri mladića na nauku. Imaju četiri župe. Opremiv posao, na 
4. travnja djelismo se za Makarsku, priestolno mjesto biskupa 
Bartula. | 

,» Gradić je malušan uz liepu morsku obalu na ravnici. 
Ovdje stanuje emin turski pobirač; kažu da okuplja 13.000 
groša na godinu, što nisam mogao vjerovati, ali kažu, da je 
istina, jer pobiru ne samo carinu na trgovinu, dali i svaka 
kuća kršćanska dava po 3—5 groša, kako koja može, uz to 
uzima i na zajme, što kršćani zaduživaju. 

»U samostanu stanuje 10 misnika, 3 laika, 3 djaka, 
3 mladića na nauku i 5 poslužnika ; četiri su misnika na službi 
župa. 

U ovom samostanu dra su blagovališta, dvie kuhinje, 
dvie konobe; jedne za redovnike, a druge za Turke i za goste. 
Imaju plemenitih erkovnih odjeća, a izmedju njih jednu zlatom 
otkanu. koja divno izgleda . . . 

. Vrata ovoga samostana odveć su nizoka i tiesna, mora 
se na bok ulaziti, tako su po svih samostanih države tiesna 
vrata 1 odveć malalhini prozori. To rade, kažu, da unutra Turci 
na konjih ne ulaze . . 

» Ovdje me počasti gosp. Marlin Brkljačić i kuću mi svoju 
ponudi, kad bi mi Turci što zanovetali i posluži mi svog paripa 
do Vrhdova . .. 

Na %. travnja podjoh sa osam drugova i tri poslužnika. 
Nemogosmo pravim putem na Zadvarje, jer kažu da su ondje 
Turci preveć opaki, ter morasmo taj sukob  izbiegnuti preva- 
livši nemilim putem preko Biokova, kud prolaz bijaše tako mu- 
čan i pogiban, kakova do tada vidio nisam. Na jednom mjestu 
morao sam sjašiti i rukami se pomagati po sniegu, koji je one 
noći padao i s velikim simetovim zameo. 


»Na Vrhdovu pristadosmo u kneza Marka, ie okretna. 
On je poznavao turski jezik, i bio vješt turskoj zemlji, sve do 
Carigrada. Imao je za ženu kćer gosp. Martina Brkljačića iz 
Makarske. Svi izadjoše pred nas, on, žena, djeca i služba i svi 
nam dubokom čašću ruku poljubiše, po običaju onih mjesta. 
Veliko bogoljubstvo pokazuju pram odjeći sv. Frane i njego- 
vih sinova . . . 


»Knez je imao puno kuća, ali sve ne sačinjavahu jednu 
pristojnu. Ovdje stoji župnik sa drugom, s kojim sam se i prvo 
poznavao. Liepo me pričekaše i počastiše, pak se na 10. travnja 
dielismo za samostan Imote .... gdje stigosmo o večernji. 

.U ovom samostanu nadjosmo 8 misnika, + djaka, 3 la- 
ika i četiri mladića na nauku. Služe četiri župe i drže pet 
konja. 

»Bamostan je na ostrovu; naokolo njega podignute su 
pozide. na okrug i povrh njih razapete lozove odrine sve okolo 
otoka, tri jedna povrh druge; to je ljepota gledati! Naokolo 
jezera vide se planine pune životinja: kozjači i vunjači, čuje 
se pjevanje čobana, janjaca i žaba po jezeru, da je divota slu- 
šati toliku razlikost glasova i napjeva! Ovdje drže tri ladje 
trupine za prevoz. Rekoše mi, da sbog turskoga zuluma mora- 
doše premiti u Poljica erkovno ruho i posudje, i da su onamo 

započeli samostan zidati, ali da im Turci ne dopuštaju. 

»Zapitah ih: zašto seiz Italije povraćate u ovakva mjesta 
puna muka i nezgoda? a oni mi odgovaraše: rad ljubavi, vjere 
i svoga puka, koji da mi još ostavimo, sve bi 'Turci preuzeli 
i uništili.“! | 

Iz [motskoga samostana na proložkom jezeru ot. Pavao 
praćen od redovnika preko planine pridje u Bosnu, i od samo- 
stana Rame prosliedi pohadjanje svih samostana do Slavonije. 

6. Kačići pleme u povjesti hrvatskoj poznano još od po- 
slanstva ungarskomu kralju KKolomanu kao hrvatskomu kralju, 
bijaše razvilo kitne grane od Cetiue do Neretve cielim  Pri- 
morjem, od Zrnovice do Baćine i svaka grana po imenu do- 
maćina dobivala pridjevak prezimena, kojim su se potomci slie- 
dili nazivati. Jedna od ovih grana po imenu Kačića Zarka 
prozva se Zarkovići, od kojih se porodi makarski biskup fra 
Bartul onda u župi Podači. Zidine njihovih kneževskih dvorova 
1 danas se vide nad selom Bristom. 

Otcu mu bilo ime Nikola a materi Lucija; imali su šest 
sinova i jednu kćer. Sinovi bijahu: Juraj, Šimun, Grgur, Perić, 
Luka i Bartul ; s ostalom .braćom učahu knjigu u samostanu 
Žaostrogu. Braća su se bavila domaćimi posli, a njih dva uni- 
djoše u red sv. Frane. Fra Luka god. 1519. postade državni- 
kom franovaca bosanske države, a Bartul god. 1615. makar- 
skim biskupom. Potla nego je veće godina kao učitelj bogo- 
slovja pohvalno predavao nauke u Napulju, Zagrebu i Bud- 
vaisu (Budjejovicah) u Českoj, bečki dvor i rimska kurija uva- 
žiše njegov nauk. Kadno pri početku ovoga XVII. vieka spljet-“ 
ski prabiskup Dominis pokuša, da se ukinu biskupije Ma- 
karske i Duvna, te na vieke sdruže sa splitskom  prabi- 
skupljom, onda fra Bartul vitežki obrani obstanak obiju i 
zasluži, da on isti bude odabran biskupom svoje otačbine. Još 
dokle je Bartul nauke predavao na pomenutih učilištih, valja 
da su njegova braća što krupna Turcim natrunili, jer se već god. 
1607. svi izseliše iz Primorja na Sućurje, gdje su imali kne- 
ževske dvore i liepe baštine, a kuće i velike posjede u Pri- 
morju, kao vladi pripadajuće, na javnoj dražbi prikupi Abdul- 
Kerim aga barjaktar iz Vrhgorca za 14.000 aspra i dobi god. 
1614. zakonite tapije od emina_ Makarske i visokoga suda Ga- 
bele. Braća mu bijahu vriedni vojvode i hrabri vitezovi, ter 
ih mletačka skupnovlada odabere za zapoviednike i upra- 


* P. Paolo. Memoria de'la_visita in Provincia di Bosna Argen- 
tina _Rp. 

vitelje brodova i nagradi dobrom plaćom častima i odliko- 
vanji.! 

Izmedju važnih uspomena i rukopisa u arkivu Zaostroga 
nadjosmo vlastoručno pismo bosanicom napisano biskupa Bar- 
tula o različitih sgodah njegova života, iz koga sliedeće pre- 
pisivamo : 

» . . . Nahodeći se ja u Budvaisu na 14 februara 1614. 
bih imenovan i učinjen biskupom od cesara Matijaša pripomoću 
sv. ot. pape _ Pavla V. i stao sam nekonšakran godište i pet 
miseci, cića nemoći koja me biše obuzela, u kojoj ležah u Zadru 
i u Mletcih veliko vrieme, i kada se podigoh u Mletcih u crkvi 
sv. Frane alla vigna male braće na dan sv. Ane miseca 
ilištuka na 26. godišta gospodnjega 1615. bih konšakran.? Bi- 
skupi koji me konšakraše, jedan bijaše iz Kandije gosp. Alešan- 
dro, drugi biskup kotorski, treći biskup  Verancio iz Sibenika. 
Tada se namiri u Mletcih gospodin guvernator Perić Kačić 
naš brat s kojim se dilih put Capo d' Istria, pak put 
Zadra. U Zadru me umoli gosp. arcibiskup, da činim ordi- 
nacione, i nemogući mu iz volje izaći, činih ih u crkvi sv. 
Frane na 18. miseca agušta. Odovlen otidjoh u Visovac, 
u komu činih ordinacione, odovle u Ramu, iz Rame u Olovo, 
a s Olova u Sutisku i ovdje nadjoh p. 0. Grgura Marino- 
vića Dumljanina, koji bijaše tada ministar od provincije, čovik 
dobar, vridan i naučan u provinciji bosanskoj. Do malo vri- 
mena otidjoh u Banjaluku, potom na Unu, i bivši u No- 
vomu nikoliko dana, opet dodjoh u Banjaluku. Dokle stasmo 
poljičani došavši narinu parnicu, onda Vicsku Doriću, paši, ali 
paša čini glave odsići. Odovle idjosmo na sv. Katu u Kreševo 
na congregacion, u kojoj primiše p. ot. Luku Kačića brata 
našega za komesara. Ovo je sve bilo godine 1615. Nakon toga 
otidjoh po biskupatu vižitajući i moje oficije čineći, do pet 
godišta i po. U to vrime bijaše ministar p. 0. fra. To- 
mas Ivković, pak za njim p. 0. fra Lnka Kačić brat naš. 
Njegova drugoga godišta na 16. marča 1620. godišta go- 
spodinovih, otidjoh u Rim u koji dodjoh na sv. Marka i u 
njemu stah osam miseci. Stojeći u Rimu izprosih od sv. 0. pape 
Grgura XV. proštenje od sv. Karla Boromea kardinala mila- 


! Iz turskih listina i uspomena u arkivu Zaostroga. — * Doslovce 
prepišavamo ove najstarije listine, po kojih će jezikoslovci moći prosu- 
diti o 1azvoju jezika, o načinu izgovora i pisanja slova bosanice izrazu- 
juć biljezi sadanjega pravopisa. : 

nežkoga na 60.000 medaljica i križića, koje onda ne iznih, ne- 
majdući za što kupiti. Opremivši moje posle i učinivši moje 
devocione i bivši na kanonizaciji od pet svetih na dan sv. 
Grgura, dilih se isti dan iz Rima na 12. marča_1621., oti- 
djoh put Mletaka i bih u Mletcih na uskrs, odovle otidjoh i 
dodjoh doma u Zaostrog na sv. Jurja.“ 

Pripovieda ot. Farlat, da je biskup Bartul neizkazivim 
trudom preveliku korist svomu puku prinosio, od koga je čaš- 
ćen i ljubljen bio preko izma. ,Kad je prvi put u otačbinu 
došao kao biskup, vas je puk predanj izašao na susret i naj- 
većom ga radosti i veseljem dočekao. Obično je stanovao kod 
braće redovnika u Makarskoj i Zaostrogu. Cesto je oblazio 
svoje stado; crkve od Turaka porušene ili od starosti propale 
svojim je imanjem popravljao; dnevom i noći puk je učio i 
pomagao ne samo u božanstvenih, dali i u potrebitih za živ- 
ljenje. Njegovo pastiersko djelovanje nije omedjašeno bilo na 
samu njegovu biskupiju, dali po nalogu sv. sjedališta on se je 
brinuo i za ona mjesta po turskom vladanju, koja neimadjahu 
vlastitog biskupa. On je običajno pješke od sela do sela pre- 
odao, crkve i kapele oblazio, ter je od sv. Skupa velike po- 
hvale zaslužio. God. 1623. bijaše se zadila parnica kod sv. sje- 
dališta radi sustjepanske biskupije u Neretvi, i u toj fra Bartul 
vitežki obrani svoja prava na onom kraju.! 

Veliku brižljivost ovoga biskupa u vršenju  pastierskih 
dužnostih, dokazuju stare matice popisa krščenih, vjenčanih i 
pokopanih po uredih župa u Primorju, na kojih se čitaju nje- 
gova vlastita zabilježenja izdanih naredba u vrieme sv. poho- 
djenja, crkava posvećenih, šematorja, zvona i otara blagoslov- 
ljenih i tako dalje. 

n . + Drugi put“, sliedi pomenuti rukopis, ,otidjoh u Rim 
na 10. aprila dodjoh na 25. maja 1629. i stah u Rimu dva 
godišta manje jedan dan ; za poći i doći stratih 28 miseci, i 
tada iznesoh proštenje od. sv. Karla na medaljah, kojih izne- 
soh 42 hiljade i pečat, za koje dadoh 135 groša i dvadeset 
aspri, i to sve razdilih za ljubav božju u Primorju, Zajezerju, 
Čitluku, Blatu, Rakitnom, Duvnu, Livna, Rami, Imoti, u gor- 
skoj župi, i ništo malo u Sarajevu onizim kršćanom. Ka 

Kad je pohoditelj ot. Pavao god. 1640. bio u Zaostrogu 
i ondje našao biskupa Bartula povieda u svom  izvicšću, da 





-_—- 


1 Iilyr. Sacr. IV. 195. — * Iz izvornika bosanicom u arkivu Za- 
ostroga. 

mu je kazivao biskup o pomenutih medaljah, kako vraćajući se 
u otačbinu, mornari misleć da su novci razdriešiše vreću, te 
kad su vidjeli, da su se prevarili, ostali zasramljeni ! 

Bosanski je biskup Toma Ivković često poboljevao od 
uloga, a Bartul je većekrat u Bosnu odlazio, da mjesto njega 
biskupske posle obavlja. Isto je tako pomagao okolnim bisku- 
pim u Dalmaciji, na Korčuli posvećivati biskupa Jerolima za 
Drivast, a u Spljetu istoga Tomu Ivkovića za Skradin. Poma- 
gao je svjetom i podporom fra Matiji Divkoviću pri izdavanju 
njegovih djela, koji mu iz harnosti posveti svoje Besjede.! 

Stanujuć Bartul u Zaostrogu bolnim je srdcem gledao, 
kako Turčin uživa njegovu otčevinu, ter uz pripomoć onoga 
samostana prikupi liepu svotu novca i god. 1625. podje na sud 
u Gabelu, kamo prizva agu Abdul-Kerima iz Vrhgorca, i po- 
traži, neka mu povrati baštine njegove otčevine, dokaznjuć za- 
konito svoje gospodarstvo nad istim. Njegovi razlozi bijahu 
tako odlučujući, da kadija bi primoran uvažiti ih i odsudi: 
da biskupu budu baštine povraćene, a on agi povrati potro- 
šene novce. To biskup namah učini i odbroji agi 210 groša ili 
6.800 osmanlija; dostiže od emina tapiju, i tad _ biskup pri- 
druži svoju otčevinu posjedim samostana. koji mu bijaše u tu 
svrhu uzajmio 52.000 aspra, da od Turčina odkupi zemlje svoje 
otčevine. To je biskup sve oprezno učinio, jer inačije poslie 
njegove smrti Turci bi bili one baštine opet preuzeli kao vladi 
pripadajuće, pošto iza biskupa nije ostajao nasliednik ; da to 
preprieči, on je pismom samostan utvrdio, kao da _ mu je iste 
baštine zakonito prodao.“ 

Biskup Bartul bijaše ostario i oslabio potla 39) godina 
muka i truda težkoga biskupovanja. Pet njegove braće pomrlo je 
bez nasliednika, samo sestra Mande još je živa bila, koludrički 
život provodeć u samoći na Sućurju. 

Videć Bartul god. 1644. mrke oblake, koji se potajno 
okupljahu po turskih pokrajinah, predteče kandijanskog rata, 
da ubjegne prietećoj pogibli, preveze se na Sućuraj Hvara u 
obiteljske dvore, gdje do malo umri u 63. godini života. 

Na 18. lipnja 1645. dade napisati zadnju oporuku, u 
kojoj ostavlja svoju otčevinu u Primorju i sto groša novca sa- 
mostanu Zaostroga, uvjetom da izgovara svake godine pet sv. 
misa za mrtve zarkovića. Sestri Mandaleni ostavlja kuće i ba- 


! Batinić Djelovanje 11. 97. — ? Iz izvornih izprava u arkivu Za- 
ostroga. i 

štine na Sućurju, crkvi sv. Jurja kalež brata Perića, misal, 
odjeće, predotarnik, 100 groša za zvono i jedan vinograd.! 

Tako istom oporukom nagradjiva različite osobe onoga 
mjesta, i naredjiva da njegovo tielo pokopano bude u njegov 
grob, koga je načinio u kapeli župne crkve, gdje mu je i brat 
knez Perić ukopan ; za to su kaže i načinili pomenutu kapelu 
i u njoj otar, na _ kom je na sriedi slika Bl. Gospe, s desne 
joj kleči biskup Bartul primljenima rukama, onako izočan, kako 
ga opisao god. 1640. ot. Pavao u Zaostrogu, a s lieve knez 
Perić u sjajnom narodnom odielu, navezenom i DAM naki- 
ćenom. 

Tako dobri Kašt dovrši svoj zaslužni život, i bi poko- 
pan u pomenutoj kapeli pred otarom pram epištoli. Na grob- 
noj ploči urezan je grb Kačića: okrunjeni krilati zmaj i bi- 
skupska mitra bez pisma. Danas se još nahode u župnoj crkvi 
dvie paramente sa papinim grbom, što mu ih je možda da- 
rovao, kad je bio u Rimu. Druge dvie paramente s njegovim gr- 
bom čuvaju se u riznici zaostrožke crkve, a priestolje ostade 
u Makarskoj i od istoga redovnici načiniše predotarnike.? 

Biskupovanje na ovom kraju, što nije bilo od Turaka pro- 
ganjano, tomu je možda mnogo doprineo ugled biskupa Bartula, 
koga, kako je puk u velike ljubio l štovao, tako je poštovanje 
od Turaka jednako primao, koji mu nepriplićahu puta pastier- 
skomu djelovanju, k6 što se je to dogadjalo na zapadu pokra- 
Jine bez prestanka. 

7. God. 1613. fra Antun iz Požege odabran bi skradin- 
kim biskupom i upraviteljem onih mjesta, koja nisu imala 
vlastitoga biskupa; ali on niti je mogao u Skradinu prebivati, 
niti je bilo uzroka da ondje stanuje, pošto u gradu ne osta 
kršćana niti kršćanskih uspomena. Turci ondje bijahu sve 
zameli i uništili. On je stanovao izprva u Visovcu kod 
braće redovnika, ali netom saznaše to Turci cieneć, da on 
prima silni novac od cesara i pape, polakomiše se za masne 
bakšiše, navratiše se u manastir, i onako od njih pre: 
već uznemirivan, i začestiše biskupu u pohode, da primaju da- 
rove. Biskup, da oslobodi braću take napasti, pridje u Bosnu 1 
onamo umri. Nasliedi ga god. 1625. fra Tomas Ivković, koji je 
takodjer stanovao na Visovcu, a Turci su jednako navaljivali u 
pohode i redovnike bez prestanka uznemirivali. Biskup, da se 


' Oprruka u arkivu samostana Zaostroga. — * Uspomena u ark. 
samost Makarske. 

oslobodi tolike napasti, dostiže od cara ferman, kojim se po- 
tvrdjuju stare povlastice i oprosti i zabranjuje svako  uzne- 
mirivanie i smetanje sa strane Turaka.' Netom on prikaza do- 
stignuti ferman, Turci kao da su pobiesnili! Povieda ot. Vi- 
njalić, da počeše još gore navaljivati i naviestiše biskupu : 
neka im dade veliku svotu novca, inače da će ga odvući u 
skradinsku tamnicu. Znaduć da bi oni vriedni bili to učiniti, da 
oslobodi sebe i svoje redovnike pobježe u Požegu, gdje su se 
bolje poznavale carske naredbe i ondje dovrši svoj život.“ 

Njega nasliedi fra Pavao Posilović u vlasti i u nesgodi. 
On je takodjer stanovao u Visovcu i podnosio tursko progon- 
stvo, koje i njega prisili, da se zakloni u Bosnu, gdje ostane do 
svoje smrti. : 

Po smrti biskupa Bartula, biskup Pavao i na onom kraju 
u makarskoj biskupiji vršio je biskupsku vlast, dokle se po- 
svetio nasliednik biskup Petar. Toga nam osta svjedočba ure- 
zana u ploči crkve svih svetih u Zagvozdu bosanicom, koja 
glasi: ,fra Petar Posilović iz Glamoča posveti ovu 
crkvu na poštenje sviju svetih na 5 pros. 1645.“ 

Svi ovi biskupi bijahu odabrani izmedju braće redovnika 
franovaca ove bosanske redovničke države, i to uslied osobite ' 
povlastice, kojom su bili obdareni od apoštolskoga  sjedališta : 
»Propter singularia ipsorum merita in rem chri- 
stianam“* — veli ot. Farlat. 

Ako se je katoličko poslanstvo u turskih pokrajinah dobro 
održalo, potla božje milosti najveće tomu doprinilo narodno sve- 
ćenstvo. 

“ Mogosmo opaziti, kako u prvih godinah, kad poslanici bi- 
jahu inostrani svećenici pošiljani od posebnih državnika, pozi- 
vani od prvih upravitelja bosanske vikarije, oni čestokrat osta- 
vljahu svoja mjesta i vraćahu se u otačbinu. Samo kad star- 
ješine počeše uzdizati pučke sinove i ulagati ih u duhovne 
službe, ovi pokriepljeni ljubavju vjere i svoje otačbine, znadoše 
predobiti sve mučnosti i protivštine, nesgode zraka i mjesta, 
oskudice i nedostašice; oni već nikad svoga naroda ne zapu- 
stiše, niti svoja mjesta ostaviše. Ako bi pak morali ostaviti 
rodno mjesto, od Turaka protjerani ili smrtnimi progonstvi pri- 
siljeni, oni bi okupili svoje stado, da ne ostane na potarluku 


! Izvornik čuva se na Visovcu. — ?* Vinjalić Compendio Storico. 
Rp. — Farlat IV. 28. — * Bulletino di Archeologia . . Spalato 1879. 
37. — * Farlat ibid IV. 23. 

turskih vukova, te ga zaklanjali u planinske sbjegove, ili 
preko granice prevodili, vaviek posred svoga stada, da s njime 
diele sreće i nesreće, život i smrt. 

To se je opazilo i po drugih stranah svieta, da narodno 
svećenstvo najbolje uspieva, ter i pape uvidiv korist i potrebu 
svećenstva, živo preporučuju, da se u poslanstvih za svećenike 
uzgajaju domaći sinovi i po mogućstvu pomažu, da se u drugih 
zavodih izučavaju i da se sjemeništa podižu za njih u istih po- 
krajinah. 

Da ne spominjemo za dokaz daleka mjesta, navesti ćemo 
jednoga u blizini. Otci Isusovci onako učeni i brižni za poslan- 
stva, bijahu se primili nazad nekoliko vremena uprave nekih 
župa u Hercegovini trebinske biskupije, ali sa svom brigom 
i nastojanjem nemogoše dostignuti željenoga uspjeha. Oni ne- 
bijahu narodni sinovi, njih je puk težko podnosio i bijahu pri- 
morani ono poslanstvo ostaviti. 

To nam dokaziva i katoličko poslanstvo u Albaniji. 
Ondje su franovci istoga reda kao i oni u Bosni i Hercegovini, 
ali njihovo poslanstvo ne napreduje, oni nisu narodni svećenici, 
oni nemogu s onim svietom ništa da učine,' oni se neprestano 
na puk tuže i njima se puk ne može da navikne, jer oni kao 
inostranci nepoznaju mahne i krieposti puka, da ih urede i 
lieče, nego ozlovoljeni izgube srdčenost i uztrpljenje, počem ne- 
vide nego samo zlo, ter se to veće otudjuju od naroda, a narod 
od njih. 

Ot. Bakula to tvrdeć navodi izgled Crnegore, gdje puk po 
naravi, navadi i ćudi, u ničem ne zaostaje za Arbanasim i gdje 
je svećenstvo manje izučeno, ali jer su domorodci i znaju kako 
da pukom vladaju, narod ih štuje i u duhovnih stvarih dade 
im se upravljati. Ta je okolnost uvidjena i pripoznata, ter sad 
se u Albaniji uzgajaju domaći sinovi, a tako se srećom i u 
Bosni prosliedilo. — Neka Bog blagoslovi! 


! Ot. Bakula I Martirii in Ercegovina 119. 

Poglavje šesto. 
1645.—1649. 


1. Kandijanski rat, pokret na južnom kraju Dalmacije. 2. Pokret na za- 
padu u Šibeniku. 3. Bieg franovaca i puka na otoke, zasnovanje pri- 
bivališta na Vrh-Braču 1 na Sučurju 4. Ugovori na zapadnom kraju, 
sretno vojevanje u Kotarih, Drnišu t Kninu. 5. Osvojenje_ Klisa # po- 
duzeće 0. Kumbata na Imotski 6. Što su morlacchi — rlasi. 7. Franovci 
ostavljuiju Visovac. 8. Nevoljno stanje prebjega u Šibeniku. 


1. Do polosine. XVII. vieka u pogled ratovanja Dalma- 
cija bijaše prilično mirna. Turci zabavljeni na drugih krajevih, 
amo su jedino turkovali, to jest uživali blago i bogatstvo ; go- 
spodovali plodnimi čitluci i polji, koje je raja krvavim znojem na- 
 tapala i plodove gospodarom donosila; a Turci se sastajali na 
siela, na prela, na gostbe, na igre, pjevali i veselili se, plivali u 
medu i šećeru, dok utučena raja nije se niti živa pokazivala. 

Car Osman zaglavio, a Ibrahim imao uz koljeno mudra 
savietnika, vezira Jusuf Mačkovića iz naše Vrane, koji kivan na 
Mletčane, što su utvrdili gradove od Nina do Omiša i zaoku- 
pili morsku obalu, kako se tursko carstvo nemogaše pružiti do 
jadranskog mora, nagovori cara gospodara, da pripravi po- 
morsku silu, da salomi krila i svrne šape grabežljivomu lavu ; 
ali da se posao sjegurnim uspjehom izvede, valjalo je oprezno 
se vladati i potajno vojsku sakupljati, da se nitko na svietu 
ne osjeti. ' 

Sultan prigrli savjet i pohvali, i njemu istomu povjeri, 
da ga izvede. Jusuf to tako mudro i oprezno ovrši, da je 
god. 1649. digao silnu vojsku i velikim se brodovljem iz Ca- 
rigrada dielio, a da nije znao mletački bailo i sva četa nje- 
govih poslovača, na koga se je ta sila podignula, dokle se ona 
izkrca na Kandiji, naviesti rat i obsjede Kaneju! 

Mletčani koji su sa više strana primali izvješća o skup- 
ljanju vojske i ratne sprave po mejašnih pokrajinah, znajuć, da 
ta oluja ma kud projurila, neće biti bez njihove štete, nisu za- 

tečeni nespravni. Oni su znali da turski mač ne zahrdjava u 
koricah, ter su i oni bez prestanka skupljali novca i snage, 
tvrdili gradove i silnom zakladom blaga i zlata, praha i olova, 
topova i ratnih brodova. spravni čekali dušmansku navalu. 


Kad se je pomorska sila izkrcala na Kandiju, u isti mah 
u Bosni se bijaše vojska okupila, da navali na mletačke po- 
sjede u Dalmaciji i na dvie strane razdieli njihovu snagu. 


Durat-beg vlastnik Vrane i Zemunika, stari gospodar Ka- 
padum-paše Jusufa, bi odlikovan vlašću ličkoga sandžaka, te 
da to veće zasluži kod cara pozva bosanskoga pašu da sadje 
S vojskom u Kotare, gdje će mu on pomoći da osvoji Zadar. 
Paša se izpričavao, da neima jakih topova za takvo poduzeće, 
nego sadje u Cetinu čekajuć obećanu pomoć okolnih paša, 
namjerom, da bi na Spljet udario, kamo za pokušaj bi- 
jaše poslao jedan odiel vojske, ali se nabrzo dio DS 
povratila. 


Gjeneral Vandramin bijaše u Dalmaciji navršio redovnu 
službu i dodje mu zamienik Leonardo Foscolo. koji dovede so- 
bom mjerače, vojvode i častnike sa dobrom svotom novaca za 
ratne sprave. On pregleda tvrdjave, razredi posade, i živo uz- 
nastoja, da se dovrše utvrde okolo gradova; u Spljetu zaokruži 
nasipe, a u Šibeniku na svu prišu visokim zidom ogradi Dolac, 
i naredi, neka se  Vrpoljac razkopa, a stanovnici presele na 
Krapan. Vriedan vojvoda uvidi, da mu je malo vojske za obranu 
dugog pojasa od Novigrada obalom do Omiša, on nije imao na 
tom zemljištu nego 6000 plaćenika, što nije dotjecalo za po- 
sade gradova, ter zamisli obći ustanak, svak da je vojnik. 
Znao je on, da nitko srdčenije svoj prag ne brani do domaće 
čeljadi. — 


Još god. 1566. bijaše izdala skupnovlada neke iiredke o 
ustroju domaće vojske ove prekomorske strane, ali toga do 
sad ne trebalo, ter se 1 neoživotvorilo. Sad se Foscolo prihvati 
te uredbe, da ustroji narodnu vojsku, — ali čim ? Odkud svieta, 
kad je toga premalo bilo na uzkoj tkanici mletačkih posjeda, 
a dalje sama raja turskih podanika! Znaduć on koliki upliv 
imaju, koji li ugled uživaju franovci u onih stranah, odredi 
s njima se posavjetovati, bili se moglo pribaviti kršćana, tur- 
skih podanika, da pomognu kršćanskome oružju proti Turcim. 
Odjedri najprvo u Spljet, te pozva uz ostale svoje vojvode na 
ratno vieće ot. Petra Kačića, starešinu franovaca makarskoga 
samostana. 


80 


Makarski biskup Bartul bijaše jur preminuo, ali još za 
života, kad je vidio ratne priprave i slutio, da bi se moglo iz- 
krenuti na njegovu otačbinu i biskupiju, dok on slomljen veće 
od truda nego od starosti, nemoguć ih čekati, bijaše se zaklo- 
nio na Sućuraj, ali da njegovi vjernici u tih nesgodah nebi 
ostali bez pastierske uprave i utjehe, naimenova najprvo na- 
mjestnikom svoga rodjaka fr. Petra Kačića Lilju iz Kotišine, 
onda starješinu samostana franovaca u Makarskoj i zaprosi u 
isti mah od svetoga sjedališta, da bi mu sa naimenovalo po- 
moćnikom i nasliednikom. 

Fra. Petar bi pozvan u Rim i imenovan nasliednikom 
onda, kad je jur u Kandiji rat započeo i Foscolo u Dalmaciji 
skupljao snagu, da se Turcim opre i naredjivao potrebita za 
obranu mjesta. To znamo po oporuci biskupa Bartula, u kojoj 
ostavlja svotu novca sestri Mandaleni .koju sam uzajmio m. p. 
otcu Petru Kačiću, kad je pošao u Rim, da bude mjesto mene 
uzpostavljen za biskupa.“! 


Foscolo je bio osvjedočen, da će mu franovci pokrenuti 
narod u turskom podaničtvu ; te sada na ratnom sboru u Spljetu 
ugovaraše s fra Petrom, kako bi se kršćani turski podanici 
listom dignuli i pomagali kršćanskoj (mletačkoj) vojsci vojevati 
na Turke. Fra Petar sve obeća, da će ovršiti s pripomoći svoje 
braće redovnika i župnika izmedju rieke Uetine i Neretve. 
Ugovori tada s knezom Caotortom, kako će se Primorje odmet- 
nuti od Turaka i preći pod krilo skupnovlade. Fra Petar ga je 
osvjedočio, da će to vas puk svesrdno učiniti, samo neka se 
pošalje koji ratni brod, da ga do potrebe brani, ako bi Turci 
na njih navalili. Predlog bi primljen i dva ratna broda odprav- 
ljena da križare izpod Primorja. 

Fra. Petar na povratku sazva u Makarsku starješine pri- 
morskih manastira i župnike; prikaza im poruku i ponudu 
gjenerala, koju jednodušno svi prigrliše i odlučiše prihvatit onu 
prigodu, o kojoj je zavisila sreća i nesreća vjere i otačbine. Odnosni 
dogovori i spisi nalaze se u arkivu fran. samostana u Makarskoj. 
Dogovoriše se sa seoskimi knezovi, pučkimi poglavicami i ko- 
linovići odličnih porodica, koji na urečeni dan sastadoše se u 
Makarskoj i sastaviše uvjete svojevoljne predaje u podaničtvo pre- 
jasne republike,.odredivši istog fra Petra imenovanoga biskupa, da 
u družtvu odličnih mješćana prikaže starovieću uvjete predaje ko- 


! Prepis u ark samost. Zaostrvga. 

jom se podvezivahu, da su spravni svi žrtvovati životi ima-. 
nja slavodobiću svoga kršćanskoga oružja.! : 

Fra. Petar podje s družtvom u Mletke i ovrši nalog. Sta- 
rovieće ih najprijaznije primi, prihvati uvjete predaje i obeća 
izpuniti iztaknute želje onih pravovjernih novih podanika. Iz- 
medju uvjeta bijaše i to, da se osvoji tvrdjava Zadvarje, 
od koje pritjaše svedjerna pogibio obima krajinama Omiša i 
Makarske. — Onamo bi fra Petar posvećen biskupom Makar- 
ske i obdaren od skupnovlade novčanom godišnjom pripomoći. 

Na povratku prikaza knezu Caotarti naredbu starovieća, 
da se porenu Turci sa Zadvarja. Dokle je vojvoda u Spljetu 
okupljao ratno brodovlje, vojnike i okolne. krajine za to po- 
duzeće, biskup pisa samostanskim starješinam, župnikom i kne- 
zovom Primorja, neka sada pokažu svoju vjernost, da se svi 
skupe pod barjake i dodju u Vrulju, odkle će vojska krenuti 
na Zadvarje. 

Vojvoda Caotarta nakrca u Spljetu vojsku, prizva puk iz 
Brača, Hvara i Kurčule, primi biskupa na gjemiju i zaveze u 
Vrulju, gdje jur bijahu prispili oni iz Primorja i okolnih otoka. 
Tu biskup blagoslovi vojsku, koja najvećim oduševljenjem udari 
na tvrdjavu i jurišem ju osvojiše i zapališe. 

Caotarta sa slavodobitnom vojskom podje u Makarsku, 
da namjesti biskupa, primi zakletvu podaničke vjernosti i uz- 
postavi vlast skupnovlade. 

Bijaše dan Velike Gospe. U manastirskoj crkvi biskup 
drža svečanu službu i zanosan govor, izpjeva ,Tebe Boga hva- 
limo“, blagoslovi barjak sv. Marka, na kom izreče sa svim pu- 
kom prisegu vjernosti, pak ga predade vojvodi, a on odredje- 
nomii providuru, koji ga pa na ; kulu, gdje se je do tada turski 
mjesec vijao. 

Turskog pobirača emina na liepe izpratiše k Vrhgorcu i 
tim sve Primorje od Cetine do Neretve postade mletačkom 
krajinom. Tim puk onih mjesta doživi najradostniji dan, kog 
proslavi velikim uzklikom veselja i pucnjavom pušaka od jed- 
nog do drugog kraja. | 

Vojvoda postavi u kule nešto straže i u luci ostavi ratni 
brod, da čuva grad i do potrebe primorska sela. Pozdravi se 
sa biskupom polažuć u njegove ruke upravu i obranu krajine, 
obećanjem da će na svaki njegov poziv  priletiti na pomoć i 





=! Lulić Comp. Stor. di Makarska. 47. 

poslati mu koliko uztreba brodova i vojske za obranu vjernih 
podanika. 

S ostalom vojskom povrati se u Spljet i obznani Foscola 
o sretnom zauzeću Zadvarja i uzpostavljenju duždeve vlasti 
u Makarskoj i Primorju.! 

Po drugih uspomenah rek bi da je imenovani biskup 
Petar iza dogovora i ugovora sa Caotartom u Spljetu namah po- 
zvao sviet i s vojskom osvojio Zadvarje, pak onda pošao u Ma- 
karsku, odpravio emina i uzpostavio mletačku vlast, pak se 
dielio s kolinovići u Mletke i ondje se zaredio za biskupa i 
Mirno se na svoje priestolje u Makarsku povratio . . .“ 

2. Kad je gjeneral Foscolo sretno u Spljetu posao ovršio, 
posredovanjem vojvode u Sibeniku providura Zarzi započe do- 
pisivati sa gvardijanom franovaca samostana Visovca na Krci, 
koga odvisni redovnici vršili su duhovnu župnu službu kod krš- 
ćana turskih podanika u gorskoj Dalmaciji, izmedju rieka Ce- 
tine, Krke i Zrmanje, te preko Velebita u Lici do Udbine. 

Po nalogu gjenerala vojvoda je tražio, da skloni župnike 
na odvažno djelo, da svojim uplivom i dogovorom pučkih poglavica 
urede obći ustanak svih kršćana po turskih mjestih, na ure- 
čeno vrieme. dignu se na Turke i pomognu mletačkoj vojsci ra- 
tovati na dušmane. 

Iza pismenoga sporazumljenja vojvoda dojavi gjeneralu 
dobar uspjeh, pozva ga u Šibenik gdje mu dodje na poklon 
gvardijan ot. Mijo Bogetić i vikar ot. Ružić, te pred biskupom 
držao se tajni sbor ob ovom poslu. 

Ondje Foscolo prikaza redovnicim, kako je ovoga puta 
skupnovlada odredila izbaviti kršćane turskoga sužanjstva, ši- 
riti kršćansku vjeru i goniti Turke iz Europe. 

U tu svrhu da je pripravila silno blago i veliku vojsku 
na moru i kopnu; a da će joj i ostali kralji kršćanski pomoći, 
pa i turski podanici svi, koji se krstom krste. To da su obe- 
ćali svi biskupi i svećenici i potvrdio sv. otac papa. S toga 
uzroka da je njega poslao dužd u Dalmaciju velikim blagom, 
hranom i džebanom, neka sa kršćani ovoga kraja udari na 
Turke, kako će se sa svih strana rat upaliti i prisiliti dušmane, 
da bježe iz naše zemlje, a kršćani da zaposjednu svoju otče- 
vinu. Prikaza im, da je sada sreća njihova i svega kršćanskoga 


' Iz uredovnih spisa biskupa Petra i ot. Vinjalića Rp. — 2 Lalić 
compend. stor. cron. 40. 

puka u njihovima rukama, da bi sagriešili Bogu i narodu, ako ju 
nebi prihvatili, svetu vjeru širili i svoj puk nemiloga sužanj- 
stva oslobodili. | | 

Zajamči vjerom i poštenjem, da bi princip prigrlio vas 
puk kršćanski kao predrage sinove i podanike; da bi ih štitio 
i branio u svakoj pogibli, da bi ih hranio i obskrbio oružjem 

i svakom ratnom spravom, kako bi složno na Turke udarili te 
ih raztjerali. 

Redovnici vjerovaše gjeneralu, rieč prihvatiše i zajamčiše 
vjerom i besjedom, da će najodlučnije nastojati, da se ta liepa 
i sveta namjera sretno obavi, obećaše, da će oni, njihovi žup- 
niči i vas njihov puk sve pregoriti do zadnje kapi krvi za to 
spasonosno djelo. Foscolo pohvali njihovu vitežku spravnost, 
obeća milja i obilja, darova i nagradi, te preporučiv vojvodi, 
da mudro dokonča započete dogovore i pismeno utvrdi nagodbu 
sa: pučkimi poglavari. On se povrati u Zadar, a franovci na 
Visovac. 

Visovački gvardijan na povratku ne počasi časa, nego na 
taj mah prizva sve okolne župnike i raztumači sve, što je u 
Sibeniku čuo od gjenerala Foscola i vojvode Zarzi-a, ter ih sad 
zakljinjaše živim Bogom, da nepropuste ovu sretnu prigodu, o 
kojoj zavisi spas njihov i svega kršćanskoga puka; dokaza 
im, da je eto napokon ogranula sretna zora od njihovih otaca 
i od njih istih dugo uzdisana i očekivana. Pri onakih obećanjih 
, 1 posiguranjih gjenerala oni već nisu sumnjali, oni su sigurni 
bili da će Turke predobiti i za vazda iz naših mjesta pro- 
tjerati i tim osloboditi svoj puk krutih zuluma i nemilog su- 
žanjstva. 

Nama se čini, da nebi ni poviestno sagriešili, ako bismo 
uztvrdili, da je u ovoj prigodi ot. gvardijan govorio skupljenoj 
braći ono, što slavni otac papa Pio II. u sličnoj prigodi besi- 
djaše svemu kršćanstvu, kad iza propasti Bosne pozivaše krš- 
ćanski puk na obranu vjere . . . ,Jao nama na što smo ro- 
djeni, da gledamo poniženje svoga puka i svete vjere naše, da 
gledamo kako nam dušmani braću grabe, kako ih muče i raz- 
trguju, a mi se ipak ne smućujemo ! jaa 

»Ireba se latiti svakoga sredstva radi spasenja krstova 
stada . . . Mi ćemo se izložiti svakoj pogibli i glavu ćemo iz- 
niti na boj protiva Turcim . . . Nama se ne pristoji krv pro- 
livati, ali ako je vjera u pogibli, te se bez nas ne može obra- 
niti, nije nam tada zabranjeno što Samuelu i Iliji bijaše do- 


zvoljeno sA 
*k 

»Sliedit će nas ostala braća, ne samo da se mole, nego 
da se i bore kad uztreba... Potreba nas siluje, jer nemožemo 
drugim načinom da ganemo srdca kršćanska na obranu za- 
kona“ ... 

Nemožemo sumnjati, da župnici, koji su znali i svojima 
očima sto puta gledali težke muke i žalosti ljute posred svoga 
puka, da nisu i sami spravni bili na odmazdu i svako moguće 
poduzeće, da pomognu svom narodu u onako skrajnoj nuždi i 
potrebi. Sada kad su čuli ponutkovanje svoga starešine_ i 
obećanja jake kršćanske vlade, valja da im je srdce u njedrih 
zaigralo u velikoj radosti, te u zanosu buduće sreće obećaše i 
prisegoše za sebe i oni svoj puk, da će sve poduzeti 1 žrtvo- 
vati za to uzvišeno djelo, na obranu vjere i domovine. 

Zupnici se povratiše medju svoje župljane i najvećom 
oprežnošću tajno se dogovarali sa pučkimi prvaci, kod kojih 
nadjoše onu spravnost, o kojoj nisu sumnjali i svaki bijaše pri- 
pravan na sve. Oni su vrlo cienili svoje svećenike i sve svoje 
pouzdanje u njih držali, oni su znali, da su redovnici njihovi 
vodje i upravitelji, kako su bili i njihovih otaca, te su spravni 
bili s njima u vatru i u vodu, kako su djelom toliko puta po- 
kazali. 

Kada su vidjeli srdčenu spravnost puka, dojaviše stare- 
šini u samostan, a on vojvodi u Sibenik. Vojvoda obaviesti: 
Foscola o svemu i od njega dobi naputak, kako i na koje 
uvjete može s poglavicami puka utvrditi na njegovo ime pis- 
menu pogodbu, u kojoj će se označiti dužnosti puka naprama 
skupnovladi, koja će primiti svu čeljad u svoje -podanike i po- 
starati se za njihovu obranu i uzdržanje.? 

3. Ako je turski jaram u svako vrieme težak i nesno- 
sljiv bio kršćanskomu puku, a svećenicim osobito, u vrieme 
rata on je strašno pogoršavao i užasan postajao; jer kojom 
mu drago kršćanskom vlasti Turci ratovali, oni su kršćane: 
svoje podložnike dušmanim smatrali, kao i one, s kojimi su boj ' 
bili, ter ih na nove muke stavljali i još krutije muke i zulume' 


! Batinić. Djelovanje I. 135, 6, 7. — ? Pominjemo još jednom da 
sve potankosti o djelovanju kroz ovaj kandijanski rat, izvan svjedočba i 
ižprava, crpimo iz znamenitoga djela ot. Vinjalića Compendio Storico, u 
arkivu samostana Visovca na Krci u rukopisih i drugih njegovih zabilje- 
ženjih. Ot. Vinjalić rodio se je na početku XVIII. vieka, upamtio i razgo- 
varao se sa starci XVII. vieka, koji su mu one potankosti pripoviedali,. 
te ih on pomnjivo pobi:ježio i u svoje djelo uvrstio. Vriedno bi bilo za 
našu narodnu poviest, da se onako cielokupno pečata. go . 

izmišljavali, da ih u podložnom mrtvilu održe. Kad se je kandij- 
ski rat razpalio, biedni kršćani smrtno se bijahu prestrašili, zna- 
. juć kakve ih muke čekaju! — Posred proložkog jezera u Imot- 
.Skoj krajini, na pustošnom ostrvu bijaše onda franovački sa mostan, 
u kom redovnici rad čestih dosada i progonstva tužno su i ne- 
voljno živjeli, tako da je još god. 1640. na redovničkom sboru 
u Rami bilo odlučeno : ,Nebudu li imotski redovnici mogli 
tursko progonstvo dalje podnositi, dopušta im se, da se mogu 
preseliti u Primorje.“ 

Rad velikih. prietnja i usilnosti, oni su jur bili u Poljica 
poslali crkovne dragocienosti i u Podgradju zasnovali novi sa- 
mostan, kog im Turci nedopustiše prosliediti i dovršiti.! 

Videć se u ovom ratu izloženi njihovu biesu, odlučiše na 
vrieme se ukloniti, ter potajno poslaše ubogo pokućtvo u Ma- 
.karsku, pak podigoše okolni puk i nevidom uskočiše u Pri- 
morje. Sviet se razasu po selih, a redovnici se sdružiše sa obi- 
tolom makarskoga samostana. 

Braća najsrdačnije prigrliše imotske biegunce i buduć te 
iste godine držan redovnički sbor, zamoliše državnika, neka na- 
imenuje starješinom sdruženih obitola vriednoga ot. Petra Kum- 
bata iz Imote, što i dostigoše. Postavši starješinom u onako 
pogibnih prigodah, znao je kakva mu je mučna i težka zadaća 
naložena, ali srdčen i pametan, nije se izpred ikoje mučnosti 
uklanjao.? 


Svaki se je u Primorju radovao mletačkome  podaničtvu, 
mirnom i pravednom vladanju kršćanskoga gospodara, ali fra- 
novci nisu se mogli radovati i veseliti, kad su opazili da Mlet- 
čani ne vrše uvjete i obećanja. Oni su znali, da Turci neće 
mirno pregoriti primorske posjede i stanovnike, ter su se bez 
pristanka bojali odmazde i osvete njihove. 


Izmedju uvjeta predaje bijaše i taj ,da Skemovlida 
načini tvrdjave za obranu Primorja na klisuri sv. Petra pred 
Makarskom, na Dubcih nad Vruljom i u Gradcu, čim bi se 
osjeguralo prosiv turskih prietnja i osveta, ali od toga ništa 
se ovršilo nije. Saka vojnika u Makarskoj i troma galija ne- 
davahu nikakovog jamstva, da Turci nebi mogli saći u Pri- 
morje i na račun ih pozvati rad njihovoga odmetničtva. 

Gvardijan Kumbat imao je u Imoti brata trgovca, on je 
poznavao tnrski jezik i rad trgovačkih posala odlazio do Ba- 


!P. Paolo Memoria _ibid Rp. — * Dnevnik. ot. Gojka Rp. u Ma- 
karskoj. 


a 


85 


njaluke i Carigrada, ter i namjere njihove saznavao i priobći- 
vao bratu u Makarskoj. On mu je dokazao jedovitu tursku 
srdžbu radi razrušenja Zadvarja i odmetničtva Primorja, zašto 
su se kleli bogom i vjerom, da će se po tursku osvetiti . . . 

Znaduć fra Petar, da se u takih poslih Turci ne šale, te 
što odluče, da izvrše. da u takoj nesgodi obezbiedi svoju 
braću i prevedeni puk, sagradi na Braču pribivalište, gdje 
bi se u nesgodi zaklonili. Braća i ako uvidjahu potrebu i 
korist zamišljena predloga, činjaše im se orijaško i neiz- 
vedljivo to djelo, u tjesnih nesgodah u kojih življahu. Dokle 
oni o tom razlagahu i nagadjahu, doveze se vojvoda Cao- 
tarta iz Spljeta na ratnom brodovlju u Makarsku luku. Gje- 
neral Foscolo bijaše mu dojavio, da je turska vojska krenula 
prisvajati ruševine Zadvarja i po svaki način popraviti onu tvr- 
djavu i ukrjepiti jakom posadom, ter naredi vojvodi, da po- 
primi potrebita sredstva, da obezbiedi nove podanike Primorja 
proti nenadanoj navali. 

Žalostan i nepojmljiv bijaše sustav vojevanja mletačkoga 
u vrieme kandijanskoga rata! Gjenerali osvojiše toliko tvrdih 
gradova silnom mukom i krvlju nesretnoga naroda, pak mjesto 
da ih bolje utvrde i jakom stražom ukriepe, osobito one, koji 
bijahu na klancih k6 što Zadvarje, -oni su ih naprosto sažgali 
ili pošto god razkopali i ostavili, da ih Turci bez muke pre- 
uzmu i utvrde, pak iz njih gore im muke zadaju! 

o Videć vojvoda da nije moguće niti samog grada proti 
vojsci obraniti, a kamo li sela Primorja, on pokle mu stražari 
potjerani od Turaka kazaše, da su jur tvrdjavu zaposjeli i da 
ju popravljaju, svjetova svekolike u gradu i po selih, da bježe 
na otoke. Nebijaše pogovaranja niti oklievanja, primi na brod 


biskupa i dosta svieta i sve preveze na Brač i Hvar. Biskup 


se nastani u Jelsi kod svojih plemeštaka Kačića, a ostali se 
razsuše po mjestih dvaju otoka. 

U obćoi bježaniji franovci pograbiše, što mogoše poniti, 
sve iz crkve i samostana sa pristoljem presv. sakramenta, na- 
krcaše se u svoj brod na Mandraču i prevezoše na Vrh Brača. 
Jedan dio puka nehtjede ih ostaviti, sa svim da su se mogli 
sgodnije nastaniti uz svoje redovnike, ter s njima se smještiše 
u pustošnu uvalu. 

Otok Brač pruža se od istoka k zapadu, u istočni se _ kraj 


raztvara i more zalazi dugačkim zatonom do pod Selca. Posred 


uvale spušta se rat Kopito, a izmedju njega i Sita mala uvala 
sačinja luku, pri kojoj se smjestiše novi naselnici iz Primorja. 

Vas ovaj zaton izmedju rata Radonja i Joma bijaše pu- 
stošan i divjačan, obrastao grmljem i šumom; niti se moglo 
znati, da je tko u njem pribivao, izvan koga pobožnoga 
pustinjaka, k6 što se može nagovieštati po ruševinah malahne 
crkvice davno razrušene. U tom se mjestu franovci s pukom 
nastaniše i buduć bio sv. Martin, kada god. su 1646. u tu 
luku  prispjeli, novo mjesto nazvaše Sv. Martin. 

Franovci namjestiše u razvali pomenute crkvice priestolje 
sa svetim sakramentom, pred kojim su govorili svete mise i 
podjeljivali vjernikom svetotajstva. Podigoše ubogo pribivalište 
za sebe i pokriše crkvicu ; sve se to dogotovi milostinjom i pomoći 
istoga puka i ostalih pobožnih otočana. Seljani, koji ses njima 
doseliše. počeše uz malu luku Kopito kuće graditi i le- 
dine krčiti i tako se zasnova novo mjesto sv. Martina s frano- 
vačkim pribivalištem. Ovi franovci započeše i u ovom mjestu 
župnu službu svojih novih seljana i evo prosliediše do današ- 
njega dana. Mjesto je u svem znatno napredovalo, ter je danas 
izmedju plemenitijih onoga pitomoga i naprednoga otoka.! 

Kako su se franovci iz Makarske na Vrh Brača navezli, 
tako su njihova braća samostana Zaostroga i Zivogošta pukom 
se prevezli na otok Hvar. Oni iz Zaostroga stadoše pod Suću- 
raj uz uvalu Gubavac, gdje od 300 obitola, koje s njima do- 
djoše iz Primorja, trideset ostade kod njih, a ostali se namje- 
stiše po selih i sgodnih mjestih, ljubezno primljeni od otočana, 
pomilovani i obdareni zemljištem od vlade. 

Uz istu uvalu Gubavac sa sjevernoga kraja stoji župno 
mjesto sv. Juraj, s tvrdjavom i samostanom remeta sv. Augu- 
stina. S južne strane uvale načiniše sebi franovci prostrano 
pribivalište s crkvom sv. Ante, a seljani uz njih pogradiše 
svoje kuće i zasnovaše novo selo i posebnu župu u svem ne- 
odvisnu od stare Sućurja: franovci i ovdje služiše svoje dose- 
ljenike do početka ovoga vieka. Vlada obdari franovce zemljištem 
drage Hržišće, i mješćani pomagahu milostinjami, kojimi u 
kratko dovršiše crkvu i pribivalište. 

Kako se ovdje namjestiše franovci iz samostana Zaostroga 
tako i oni iz Zivogošta skloniše se u blizini, i oni sebi tiesno 
pribivalište podigoše i prevedeni puk namjestiše po sgodnih 
mjestih otoka .Hvara. 

Gjeneral Foscolo obdari nove naselnike oprosti i povlasti- 
cami, a franovce sa sliedećom svjedočbom : 


! Iz uspomena _Rp. ot. Staničića u ark. knjizi samost. S Martina. 

, ... Ganuti pravdom i ljubezljivošću naprama  osobi- 
tim odličnim zaslugam franovaca nastanjenih u tri samostana 
Makarske, sv. Križa i Zaostroga, koji u svakoj prigodi a oso- 
bito u ovoj, ponesoše se kao upravitelji i hrabreni vojvode. da 
dignu puk i prevedu pod krilo prejasne skupnovlade u Kra- 
jinu i Primorje, sa mnogobrojnimi obitoli u njih stanujućih, 
sa mnogo ljudi vriednih za oružje, koje dovedoše iz tur- 
skih mjesta u naše podanike, kao pravi pastieri i hrabreni vi- 
tezovi postojani i revni, što našim istinitim osvjedočenjem oči- 
tujemo našim nasliednikom i prejasnoj skupnovladi. koja će im 
im svedjerno harna biti blagodarna za trude, koristno i dobro- 
zaslužno ponašanje, ... 16. prosinea_ 1647.! 

Ti samostani Primorja ostadoše pusti isto tako i sela od Brela 
do Baćine, izvan boljara bogatih obitola. koji imadjahu tvrde kule, 
koje su brojnim plemenom mogli braniti od svake navale. Zup- 
nici su ostali za duhovnu službu vjernika po planinskih selih i 
kod zaklonjenih u tvrdih kulah po Primorju. Kad su Turci Za- 
dvarje popravili i pritvrdili onaj ljuti klanac, kud je put sala- 
zio u makarsku i omišku krajinu, onda s vojskom udariše u 
Primorje, ali našavši ga opušćena izkališe svoj jed na tri 
samostana i na kućah ubogih seljana, koje sve popališe, ostaviv 
crne tragove kuda prolažahu, a tko zna šta bii od tvrdih kula 
bilo, da mletačke galije ne budu ih nazorice pratile i od obale 
odgonile. Kad praznih šaka Turci otidjoše. onda se opet jedan 
dio Primoraca povrati, da obradjiva baštine i sabira ljetinu, 
kojom uzdržavahu obitole na otocih. Biskup fra Petar i on se 
povrati u Makarsku, gdje se i nekoji trgovci opet nastaniše. 
Biskup je imao ratni brod, na koji se je u svakoj pogibli mo- 
gao zakloniti. On: je upravljao pukom i svedjerno dopisivao s 
vojvodom Pesarom, Caotortom, Cocecom, Benzonom, Zaneom, 
Contariniom i Foscolom, kao što pokaziva njegov protokol ure- 
dovnih spisa, kojimi se obznanjiva o pokretu i namjeri turske 
vojske. U Makarskoj bijaše on stožerom, okolo koga ovijaše 
se tada sudbina Primorja. Na izvješće, u kojem je pisao Pe- 
osaru o štetah, koju Turci počiniše u Primorju, odgovori mu on 
na 21. travnja 1647. da žali u duši što je puk. rad svoje vjer- 
nosti štetovao, ali da će i Turci platiti smionstvo, medjuto 
da mu opet šalje dva ratna broda u pomoć, a uztreba li, neka 
samo javi da će poslati i druge. Gjeneral Foscolo žali rečenu 


! Izvorna u arkivu samost. Makarske. — *Iz uredovnih spisa bi- 
sku. a fra Petra, 

štetu i obećava, da će se. Turcim osvetiti“ . . .' Preslaba utjeha 
puku i franovcem onako postradalim ! 


4. Makarski biskup fra Petar i franovci bez muke izve- 

doše osnovu gjenerala Foscola, jer onamo nebijaše nastanjenih Tu- 
raka i mogahn biti štićeni od mletačkih galija. Na zapadu Dalma- 
cije bijaše sasvim drugovačije .Sva mjesta ne samo utvrdjena, dolii 
. poglavita sela bijahu u turskima rukama. Franovci bijahu nadzirani 
S! zasmetani, kad su i za duhovne potrebe kroz sela prolazili, a sad 
u vrieme rata, još veće su ih Turci pazilii nepouzdano sumnjičili. Da 
bi se po nesreći osjetilo o njihovoj namjeri, tko bi ih obranio 
od njihovog biesa i osvete? Amo bijaše premučan posao! Sva- 
kako duhom neklonuše. nego potajno dogovore vodiše i utvr- 
djivaše s knezovi i pučkimi poglavicami, kako će uskočiti u 
duždeve podanike. Stvar je tako kraju bila dovedena. da na 
17. prosinca 1646. novi visovački gvardijan ot. Pavao Siritko- 
vić i vikar ot. Nikola Ružić iz Petrovapolja sa župnikom ot. 
.Simunom Brajenovićem dovedoše u Sibenik knezove i poglavice 
Zagore, Petrovapolja, Promine i Miljevaca, da taj dan pred 
.knezom kapetanom Iv. Fran. Zarzijem utvrde pismenu pogodbn i 
uvjete podaničtva i svojevoljnoga prešašća u podanike prejasne 
skupnovlade. 

Ove iste godine bijaše redovnički sbor države bosanske, 
na komu bijaše odabran za državnika ot. Mijo Bogetić, gvar- 
dijan visovački, koji bijaše sa župnici i pukom ugovorio pri- 
šašće puka pomenutih mjesta pod krilo principa lanjske go- 
dine u Šibeniku. On ostade na upravi države u Bosni, a u dje- 
olovanju na ovom kraju zamieni ga nasliednik gvardijan Širit- 
ković, a osobito ot. Ružić, koji na istom sboru bijaše odabran 
za definitora. 

U arkivu samostana Sibenika nalazi se izvorna nagodba 
tada s franovci i pučkimi poglavicami utvrdjena, koja glasi: 

x»... Netom kršćanska vojska izadje na bojno polje. 
.oni će joj se sa svojim pukom pridružiti proti Turcim, zapalit 
će svoje kuće i razrušiti sela, pak poći gdje im bude nare- 
djeno; samo da im životi osjegurani budu i njihove čeljadi, ži- 
votinja i imanje uvjetom, kako im je obećano, da će biti dobro 
.od vlade uzdržavani, zaklonjeni i čuvani, a oni spravni (ako 
se zapita) taoce pridati, radi česa žele, da se ovo pismo utvrdi 
dozvolom providura gjenerala, po kom bi se vladali sa sliede- 
ćimi uvieti: 


! Iz uređovnih spisa biskupa fra Petra. 

1. Kad vojska skupnovlade krene put Drniša, ona sela 
koja žele preći u podanike, dovesti će taoce, inačije biti 
će cienjena kao dušmanska, a tim će se osjegurati prot svakoj 
dosadi života i imanja. 

2. Oni seljani koji se budu zavjerili i budu željeli preći 
u podanike, dok ugledaju krščansku vojsku, imaju se sa istom 
sdružiti i djelovati što uztrebuje na službu božju, vjere i skup- 
novlade proti Turcim. Razrušit će sela i kuće, pak se zaklo- 
niti u mjesta, gdje bude naredjeno, kako u ovom, tako u sva- 
kom drugom, da im nebude pomanjkati ikoja pomoć i obrana 
kao najvjernijim dobrovoljnim podanikom. 

3. Ako bi obitoli rečenih sela u toj prigodi hotjele za- 
kloniti svoje imanje i slabu čeljad, kao djecu i ženskadiju, ima 
im se pružiti svaka moguća sgoda na otocih ili drugih mjestih 
po njihovoj želji, kako bi upoznali odlične posliedice državne 
ljubavi i pobožnosti.“ 

Podpisi kneza kapetana, triju pomenutih franovaca i kne- 
zova Jakova Mikelića i Ivice Jadrića za Petrovopolje i Zagoru, 
Ivana Lovrića i Ssimuna Paukovića za Miljevce, Ivice Selako- 
vića i Marka Omelića za Čitluk i Prominu, a ostali nemoguć 
doći poslaše svoje pečate i obiližja kao Lovre Jadrešić s Bo- 
getića, Jakov Grgić i Pavao Brainović iz Zagore. 

Mletački knez predade knezovom barjake sv. Marka, pod 
koje će u sgodan čas okupiti ljude na oružje i priteći vojsci u 
pomoć. 

Foscolo radostan bijaše, kad je od šibenskoga kneza pri- 
mio pismo ugovora, na što vlastoručno pisa otcu Ružiću iz 
Zadra na 10. siečnja: , ... Vidio sam podpis vašega ot. pošt. 
na pismu s prisvietlim knezom kapetanom u Sibeniku o pri- 
šašću tih kršćana i onih Petrovapolja, poznajuć brižno nasto- 
janje koliko za dobrobit puka, toliko i za naklonost prama 
principu, moram vam zasvjedočiti osobito priznanje, koje ja i 
princip pripisujemo vašoj zasluzi. Stavni budite, da djelo vaše 
koliko je preugodno Bogu, toliko će biti kod vlade pripisano 
na osobitu vašu uspomenu. Preporučite jednako ot. gvardijanu, 
kog ljubezno pozdravljam i ostalim ot. žnpnicim, kako će vam 
na rieč kazati gosp. Papali, i posjegurajte ih, da princip neće 
biti neharan naprama zaslugam svakoga. I vašemu otcu pošt. 
ljubeć ruku. 

Najljubezniji za poslužit vas L. Foscolo.! 


1 Izvorna u arkivu samost. Visovca. 

Ovaj mučan i pogiban posao nije sretno svagdje obavljen. 
U Kotarih izdade jedan hrišćanin tajnu Durat begu, gospodaru 
Vrane i Zemunika, koji namah sveza župnika ot. Miju Perko- 
vića Primorca i bez tankih iztraga živa ga na kolac nabili 
nasadi na vranski bedem za strah kršćana.! 

U Zemuniku otac Ivančević na svu prišu okupi 200 obi- 
tola kršćanskih i dovede u Zadar. U Cetini uhitiše Turci žup- 
nika ot. Bukovca i odsjekoše mu glavu. U Bukovici nemoguć 
župnik s pukom promaknuti kroz turska mjesta, pošiljao je po- 
jedine u Zadar, gdje ih je Foscolo u vojsku uvršćivao ; ali osje- 
tivši se Turci, obuzročiše župnika i pogubiše. Župnik Podgorja 
u tri navrutka podje s pukom, da će pod Zadar, dva put bi- 
jahu satrti i porobljeni od Ružančana, a treći potjerani od 
Turaka zakloniše se u klisure Velebita i napučiše Jesenice.? 

Kad su Turci već saznali za franovačka nastojanja, pre- 
trgoše prvašnje odnošaje, oni već na Visovac nisu dolazili a i 
župnici po selih od njih se sakrivali. Foscolo, da jih u samo- 
stanu osjegura prot nenadanoj navali, dade im 200 mušketa i 
dosta praha i olova. Dade.uz donji buk izvući plitku topnjaču, 
koja se je vozala po jezeru; ali uza sve to na visovačkoj pustoši 
nebijahu bez velikog straha, ter za bolju sjegurnost manji 
brodić potopiše, a veći obnoć vezahu s debelim sindžirem pod 
bravu za veliki brist. Zazidaše troja vrata na samostanu, a 
jedna sama ostaviše na prvom podu, na koja se je ulazilo uz 
ručne listve, pa bii te obnoć u samostan uvukli. Ova jedina 
vrata bijahu na triemu malahna od dvostruke debele hrasto- 
vine zabivena krupnimi čavli.? 


Turci čestokrat pomaljahu se na okolne Brine izpaliv koju 
kuburu, na što im se iz samostana sa mušketi odazivahu. Stalo 
se sa obadvie strane u nekom očekivanju i nepouzdanju, dok 
napokon bosanski paša s turskom vojskom dogje u Kotare na- 
mjerom, da bi najprvo na Zadar udario, ali mu se činilo, da 
neima dosta vojske za takvo poduzeće, ter se utabori i razasla 
pozive na Turke, da mu dodju u pomoć. Medjuto Foscolo okupi 
Kotarce i vas puk naoruža, da kao narodna vojska brani do- 
movinu i sveti boj bije za krstovu vjeru. Naimenova serdare, 
harambaše, barjaktare i zapoviednike, razredi krajine svakome 
serdaru, koje je svaki svoju u boj predvodio. Kako je kotar 


—- 








! Ot. Vinjalić Comp. Stor. Rp. i svjedočbe gjenerala Foscola. — 
* Svjedočbe obćine šib+nske, gjenerala i Vinjalić ibid. — *1I danas ču- 
vana za uspomenu. 

bio dobro napučen, tako je u kotaru bilo veće serdara i kra- 
jina, ali od Krke do Cetine samo dvie bijahu; jedna .Petrova- 
polja zvaše se Nakića Buk, a druga Zagorja zvala se Buk Per- 
vičin.! 

Prvi pokušaj novoustrojene vojske bijaše najsjajniji. Kad 
paša udari na Zadar, na susret mu serdari sa svojimi kraji- 
nami izadjoše i na bieg natjeraše. Foscolo tad pokuša s njima 
osvojiti tvrde gradove i sretno pridobi sve po Kotaru i potjera 
Turke iz svih mjesta od Nina do Skradina. Tako i šibenski 
knez osvoji Velim i Dazlinu, ter ih protjera i s južnoga kraja, 
kako do jedan izčeznu iz Kotara. 

U ovih poduzećih najkoristnije sudjelovaše franovci pred- 
vodeć svoj puk protiva dušmanu, kako im svjedoči isti gjene- 
ral Foseolo, osobito oteu Ivančeviću i ot. Nikoli Ružiću. Doc. 
A. 3. 4? 


Kad je gjeneral vidio junačtvo serdara i krajina, odluči 
da će s njima udariti na svu tursku vojsku. Dok su krajine po 
Kotarih Turke gonile, paša je u Drnišu vojsku skupljao, koja 
mu je u pomoć slata; al mudar vojvoda odluči mu razmetnuti 
i ono što bijaše skupio. Mežda se je paša tomu osjetio, jer i 
on pospješi, da ga preteče i s okupljenom vojskom udari na 
Šibenik, al se praznih šaka povrati u logor pod Drniš, što je 
većma Foscola ohrabrilo, da na njega nasrne u njegovu taboru 
u Drnišu. 


Naredi dakle konjaničtvu i krajinam, da suhom polaze u 
Skradin, a on s vojnici i ratnim brodovljem dodje u Sibenik, 
gdje ga posjetiše visovački starješina sa župnici Petrovapolja i 
Mirlovića, i zajamčiše, da će mu se vas puk pridružiti vojsci, 
netom podje na Drniš. 

Kotarski serdari sa krajinami i konjaničtvom bijahu u Skra- 
din prispjeli. Foscolo nakrca vojsku na brodovlje i zaveze k Skra- 
dinu. Kad bijaše na Prukljanu, razmotaše se jedra, barjaci se 
razviše, ratne trublje zatrubiše, topovi zagruvaše, strašan odjek 
uvalama prolomaše! . .. Turci sa visokih stražbenica videć 


! Pomenuti ćemo, da kad su Turci iz Dalmacije protjerani, skupno- 
vlada namjesti po jednoga serdara stalnoga u svaki grad, varoš i pogla- 
vito mjesto. a različiti bijahu samo nazivni počastni bez plaće, koji bi se 
kakvim junačtvom odlikovali. Stalni serdari bijahu do zadnjih doba na- 
rodni sudci i upravitelji, uokle ih pretvori vlada u svoje činovnike. pak 
na polovici ovoga vieka sasvim pro padoše bez traga. — * Izvorna u ark. 
samost. u Šibeniku. 

silu 1 čujuć buku i lomljavinu, čudno se prestrašiše, cieneć, 
da ije sila svih sedam kralja na njih udarila ! 

Krajine i konjaničtvo bijahu prevezene na drugu stranu, 
vojska se izkrca i bojnim redom uputi kroz drage na Cikolu. 
Paša posla konjaničtvo, da na gazu preko vode suzbije vojsku, 
ali ova u ljutom kršu ne mogaše se kretati. Vojska predje, a - 
konjanici uzmakoše u utvrde pašina tabora, koga je bio obzi- 
dao suhim zidom. Turska vojska dosta bijaše jaka, da se iz 
svojih meteriza kršćanskoj opre, ali na jedan mah zasukljaše 
mrki dimovi nebu pod oblake od Ružića, Otavica, Parčića, sve 
do klanca gori živom vatrom: Kričke i sve Kosovo, Promina, 
Miljenci i Zagora u dimu i plamenu. Turci se prestrašiše kao 
sudnjega dana! Kad na jedan mah ugleda se silna svjetina raz- 
vijenimi krstaši brajaci, jedna suklja preko Siverića niz Pro- 
minu, druga Kričkom niz Moseć; od Žitnića i Tribohunja rekbi 
nebrojena vojska! To bijaše puk vodjen od visovačkih frano- 
vaca i župnika. Po ugovoru u Sibeniku oni zapališe svoje kuće 
i sela, digoše se sa svojih kućišta kršćanskoj vojsci u pomoć. 

Kad su Turci opazili, da se nalaze u sred gorućega kola 
i da vojska ih sa svih strana okruživa, stadoše bježati, kud je 
komu preče bilo, što videć paša, obode i on kulaša i preko Le- 
meša doleti u Vrliku, diže posadu iz okolnih kulišta i preko 
Uništa pobježe u Bosnu. | 

Gjeneral je Foscolo kod Skradina na galiji čekao uspjeh 
poduzeća, gdje u isti mah kad je čuo da je turska vojska raz- 
metnuta i Drniš osvojen, dodje mu s Visovca gvardijan i na- 
viesti, da mu je čoban sa Milekina brda onog jutra došao ka- 
zati, da su Turci iz Knina _pobiegnuli i tvrdjavu praznu osta- 
vili. Foscolo posla gvardijana u Drniš k vojvodi s nalogom, da 
odmah s vojskom krene na Knin. Kada dodjoše, sbilja u 
gradu nebijaše ni jednoga Turčina. Vojvode vieće učiniše, što da 
rade? Pošto, govorahu, tvrdjava je puno od mora odaljena i 
težko, da bi joj se u nuždi moglo pomoći, zaključiše, da se 
razkopa i zapusti. U zao čas Foscolo potvrdi njihovu odluku 
i tužne krajine razkopaše nešto zidina, isto tako i u Drnišu 
pa se vojska vrati k moru. Strašna i nepojmljiva pogrješka, 
koju su kašnje krvlju platili! 

Visovački redovnici povratiše se u samostan, a župnici sa 
pukom od sedamdeset sela, preko 10.000 duša dodjoše k Sibeniku 
i namjestiše se pod vedrim nebom okolo grada i uz obalu 
od Grebaštice do Tisnoga sa svim pokućtvom i životinjom, 
pošto po ugovoru bijahu zapalili sela i kuće i sašli k moru 

na posluh gjenerala koji im dieliaše sodu soli, boba i dvo- 
peka. ! 

9. Videć Foscolo kako sretna zviezda svukud prati nje- 
gove bojne barjake, pošto u Drnišu bijaše slomljen ključ tur- 
ske snage. i pošto Turci od straha obladani ostaviše kule i manje 
tvrdjave po Uetini i pobjegoše u Bosnu, mišljaše, da pametan 
vojvoda nesmije prepustiti sgodu, da se s njom ne posluži 
za podpuni zator_ dušmana. On se osmjeli toliko, da zamisli 
udariti na_ Klis. On je dobro znao, kakva to bijaše tvrdjava! 
Ona je svedjerno cienjena nepredobitna; pa se taka veće puta 
pokazala u davnih nasrtajih dušmanskih vojska; ona se nije 
inačije mogla uzeti nego dugom obsadom i gladom, ali je te- 
meljito sudio, da pri onakom oduševljenju krajina nije bilo sile 
koju nebi nadvladale, ter se pravo odluči na orijaško djelo. Na 
2. ožujka 1648. pisa biskupu fra Petru u Makarsku, da okupi 
pod oružje što može veće svieta s onoga kraja i da _mu šalje 
u Solin, odkle će udariti na Klis. Naredi konjanike, kotarske 
dobrovoljce i krajine, da suhom podju u Kaštela, pa i on s 
vojskom i ratnim brodovljem dodje pod Solin, gdje progruva 
sa topovi kulu na mostu i potjera Turke iz solinske tvrdjave 
i s Kamena, izkrca vojsku i razredi obsadu. 

Odtle podje u Omiš, gdje prizva velikoga kneza iz Poljica 
sa prokuratori i drugimi knezovi, ugovori s njima o pomoći, 
koju mu dragovoljno obećaše na osvojenje Klisa. 

U Omiš dodje i ot. Petar Kumbat starešina makarskih i 
imotskih franovaca na Vrh Brača, te mu ponudi svoje sudje- 
lovanje i kršćana imotske krajine. Gjeneral prihvati ponudu i 
da razdvoji Turke, da Klisu u pomoć ne dodju, kako je poslao 
krajine u Liku, tako nagovori fra Petra, da on s pukom i imot- 
skom krajinom udari na Turke s ovoga kraja. Dade mu oružja 
praha i olova, ter ot. Petar pravo udari na Imotski. Ondje mu 
se sdružiše kršćani iz okola i zasjedoše po gori iznad Podbabja 
i Runovića. Da što bolje prestraši Turke, naredi da svaki nje- 
gov čovjek u noći zapali po deset dvadeset vatara, što kad 
vidiše Turci, cieneć da je sva duždeva vojska na njih udarila, 
pobjegoše bezi i spaije iz tvrdih kula, od Proložca do Gorice, 
a bilo ih do osamdeset, i svi se zatvoriše u tvrdjave. Cetnici 
popališe kule sve do jedne i zaokupiše silno tursko malo, ko- 
nja i volova, životinje i svakoga pi dobrim brojem Dalje 
turskih čobana. 

Fra Petar dade posjeći dvi velike bukve, oplete koševe 1 
napravi nasipe, na koje bukve 'navali i poruči Turcim u gradu, 
da se na liepe predadu, prvo nego počmu topovi derati; prosto 
im poći kud hoće i ponieti što mogu, inačije, budu li oklievali 
i počmu li topovi gruvati, neka se nenadaju milosrdja, da će sve 
. do jednoga posjeći. 


Turci bijahn u strahu i očajanju. Odgovoriše neka pričeka 
tri dana, i nedodje li im pomoć, da će im se pridati na po- 
nudjene uvjete. Fra Petar je držao za stalno, da će otačbinu 
od Turaka osloboditi; ali gdje sreće, tu je i nesreće, gdje je 
vjere, tu je i nevjere! One iste noći, dok su njegovi četnici 
poletkovali do izpod grada, nebi li još što našli i odvukli, ako 
je gdje što ostalo, neki Sava Roglić u dogovoru s Turci uzpe 
se na klisure s gornje strane jezera i po imenu dozivaše agu 
zapovjednika tvrdjave, kazujuć mu na vas glas, da ustraje, da 
mu pomoć ide. ,Evo, govoraše, došao je hercegovački paša na 
Posušje, gdje čeka pomoć što mu iz Bosne dolazi, pak će sa 
Svih strana udarit na kaure.“ Taj glas kad začuše četnici, do- 
tekoše fra Petru i svaku prikazaše, a on neznajuć za prevaru, 
bojeć se, da ga ne obkole Turci i pobiju onu šaku njegove če- 
ljadi, naredi da okupe ono što su šićarili i krenu nazad. 
Obogaćen puk plienom vraćaše se kući pjevajući, a on povede 
zasužnjene Turke gjeneralu na galiju. 


Ovo poduzeće opjeva ot. Grahovac junačkom pjesmom i 
upečata u svom djelu ,Cvit Razgovora“ 354., koju i danas 
puk rado pjeva u onoj Krajini. 


Dok se ovo u Imoti sgadjalo, pod Klis se okupila vojska 
i krajine sa svih strana. Foscolo razdielio obsadu i napravio 
topove, te bez prestanka tvrdjavu bio i jurišao. Turci su se 
junački branili, a Foscolo je pitao još puka u pomoć. Ot. Ni- 
kola Ružić dovede mu liepi broj junaka iz ličkoga i kliškoga 
sandžaka i medju njima slavnoga Vuka Mandušića, kog gje- 
neral odlikova pred družtvom. Ot. Filip Kovačević, okupljajuć 
puk po Cetini, bi uhvaćen od Turaka i pogubljen. Franovci, 
svjedoči isti Foscolo, mnogi od njih neustrašivi priletiše, tru- 
deć se poput prostih vojnika i potječuć puk na težka poduzeća, 
ter složnim radom i oduševljenjem Poljičani, Primorci i Ko- 
tarci stisnuše Turke sa sve četiri strane. Topovi svoj posao 
sretno delaše, krajine razbiše bosansku vojsku, što je u pomoć 
gradu dolazila, a videć obsjednuti zidine provaljene i prvu 
ogradu osvojenu, bez nade pomoći i dalje obrane, sjećajuć se 

što bijaše po Kotarih, u Drnišn i Kninu, klonuše duhom, polo- 
žiše oružje i grad predadoše. i 

Naprćeni Turci blagom i deračinom preko stotine godina 
prtljahu iz Klisa. Kad u gradu planu bačva baruta i raznese 
jednu kulu, krajine cieneć, da su Turci ostavili lagum u gradu, 
a Poljičani na pogled starog krvnika bega Barakovića, kivnuše 
jedom i osvetom, zaletiše se za bježećim plienom i zarediše 
sjeći, sadirati, oskvrnjivati i svakojaka bezakonja praviti ..... 
' Osvojenjeu Klisa uzradova se sve kršćanstvo. Foscolo 

ovjenčan krunom slavodobića, vrati se u Zadar, a krajine na. 
svoja kućišta. 

Ovim osvojenjem sva donja Dalmacija do rieke Cetine bi 
očišćena i oslobodjena od Turaka, izvan jedinoga Sinja, odkle je 
lako bilo Turke potjerati, da izpod Klisa budu na njega uda- 
rili; ali Mlečanom nije bilo pravo do toga . . . Da nagradi ju- > 
načtvo serdara i glasovitih vitezova, Foscolo nekolike posla u 
Mletke s najljepšimi svjedočbami i pohvalami. Onamo su bili 
najljubeznije pričekani, počašćeni i odlikovani. Primiše kolajne, 
zlatni prsten i skerletnu kabanicu svaki sa mjesečnom plaćom, 
a za junačtvo krilo pozlaćeno. Ot. Vinjalić povieda, da je potla 
sto godina vidio jednu od ovih kabanica sa srebrenimi puceti i 
gajtani, da je izgledala kao nova, i to u kući serdara Nakića 
u Drnišu. Mi vidismo dva krila pozlaćena onih doba, jedno u- 
Toljana u Paramatovcih, a drugo u Uoraša na Bribiru. Odgo- 
varaju sasvijem onomu, što ih kažu narodne pjesme.! | 

Foscolo dobi dobar broj medalja i krila s kojima obdari | 
ostale vitezove, razdjeli im pohvalne svjedočbe, preporučujuć 
njih i njihovu djecu skupnovladi i svojim nasliednikom. Izdade | 
takodjer franovcem on, gjeneral Scotti Zorzi i knez Frane Po- > 
sedarac liepe svjedočbe o prevedenju puka u podanike, o pri- 
pomoći pri osvojenju Drniša, Knina i Klisa proglasujuć ih do- . 
brozaslužnimi naprama vjeri i domorvini.? 

6 Kako u svih ovih svjedočbah, gdje se pominje narod 
od franovaca dovodjen i od njih predvodjen na bojeve, obsade | 
i juriše, običajno se nazivlje Morlacco, tako različiti naši . 


1 Jer su možda i ova dva danas razkovana vriedi da ih opišemo. 
Srebrena je kolasta ploča pozlaćena u promiru 12. cm. izšupljikana, nare- 
Zana, izvezena sa dvie spone, koje su ju spajale za kalpak. Od nje iztječe . 
pet pera srebrenih nazad polegnutih nalik pievčevim, izvišeni do 26 em. : 
a povrh njih obla žica sa dvie krugljice na vrhu, medju njima barjačić, . 
što junaku kaže koji vjetar puše. — Ploča i barjačić je pozlaćen, a ostalo 
je prosto gladko srebro. — * U arkivu samost. u Sibeniku. | 

pisaoci prošlih vremena na temelju ovih i sličnih izprava jed- 
nostavno talijanski nazivlju Morlacehi ovaj narod, s kojim 
su franovci upravljali, a drugi koji slabo poznaju okolnosti i 
običaje naših mjesta, opet na prvašnjih pisaocih i današnjem 
običaju isti narod jednako nazivlju morlacco0, od česa zavedeni 
i današnji neki pisaoci tako ih nazivlju, ter nevješti čitatelji 
mogu misliti, Bog zna koji je to puk i narod! 

Mi koji proučismo njegovu prošlost, koji povedasmo vas 
njegov život i podosta poznajemo odnošaje izmedju ovoga puka 
i gradjanstva, ćutimo se dužnim razjasniti ovu zagonetku i raz- 
bistriti pomućene pojmove. 

Još od došašća Hrvata u Dalmaciju vladala je neka na- 
peta razlikost izmedju stanovnika primorskih gradova i Hrvata 
naseljenika, koji se nastaniše po unutarnjoj zemlji. Gradjani se 
smatrahu cives romani 1 nazivahu Hrvate Selavi i sma- 
trahu ih kao neke barbare. To nam jasno dokazuje Toma arhi- 
djakon u svojih spisih Ovi gradovi i kašnje se vladahu po svo- 
jih posebnih ustanovah, sve dokle ih mletačka skupnovlada 
prisvoji i do svoga propada održa. Gradovi su do tog osvojenja 
rat vodili na hrvatske velmože i za samu nevolju primali ih 
kadkad za svoje knezove, ali svedjerno sa svojom autonomnom 
latinskom upravom i poreklom, koje mletačka zamieni s tali- 
janskim, i ovo ostade do naših doba. Evo zašto je dalmatinsko 
gradjanstvo poput starih cives romani, pod okriljem mle- 
tačke skupnovlade od XV. vieka do naših doba smatralo se i 
bivalo gospodujuće i prosvietljeno, dok hrvatski puk po unutarnjoj 
Dalmaciji nit nevidješe traka prosviete, nit mogaše ulaziti u 
ikoju struku vladanja, oni bijahu samo kmeti i mal da ne lac- 
manski robovi; s toga nije se čuditi, što ovo gradjanstvo, od 
koga je blizu sve činovničtvo i ovih zadnjih vremena, onako 
se urotilo proti narodnosti i jeziku hrvatskomu, uhvanjem, da 
tako produlje gospodarstvo nad cielim pučanstvom. 

Vas dakle narod, koji je stanovao izvan gradova, dalje od 
morske obale, kako nije znao talijanski i ne pripadao gradjan- 
stvu, za njih bijahu Morlacchi ili Valacchi, tako ih zvahu, 
tako o njih pisahu. takim skupnovlada i vojvode povelje i svje- 
dočbe dielijahu, tako se po njih i sami nazivahu. Tako ih na- 
Zivahu, jer su znali, da onamo preko gora stanuju Valacehi 
Morovlahiijer ovi naši pučani iza brda salaze k moru, 
oni ih smatrali, da su Valaccehi Morlaccehi. Ti gradjani 
nisu u gore zalazili. da vide i prouče taj narod, znali su samo, 
da nisu njihova (talijanskoga) naroda i poriekla, a stanovali su 

tamo preko gora, što je za njih bila regione incognita, te ih 
smatrali divjim vlasim morlakim. Kašteljanska brda: Kozjak, 
Malačka, Trećanica i sliedeća od Klisa do Trogira i danas se 
zovu latinske strane, preko njih Zagora i ostala Dalmacija bi- 
jaše Morlacchia i puk Morlacchi. 

Znamo, da su većekrat jata pravih Valaka ili Morovlaha 
zalazila do Bosne i Hrvatske; ali nemožemo znati, da igdje u 
Dalmaciji obstoji njihova naselbina, njihova uspomena, rieč 
njihovog  poriekla, ili ikakav biljeg, da bi ih mogao nazna- 
čiti. Sva unuternja Dalmacija bijaše napučena čisto  hrvat- 
skim narodom. Turski ratovi i progonstva razpučiše dakako 
mnoge priedele, iz kojih se narod preseli u Hrvatsku, ili se na- 
veze na dalmatinske otoke; a jedan dio bijaše prevezen na ta- 
lijanske obale i u Istriju; ali ove zamieniše drugi Hrvati, koji 
iz pogranične Bosne i Hercegovine, kako ćemo i dalje vidjeti, 
uzkočiše u mletačke podanike i na Turke ratovaše. Naš knji- 
ževnik Tomko Marnavić, koji kako sam kaže bijaše Bošnjanin 
i pisaše hrvatski, njega istoga šibenski knez nazivlje: mor- 
lacco nato qui... di nation morlaca.!' Gradjanski sta- 
novnici prosliediše zvati Morlacchi prekogorsku čeljad, ne po 
jeziku i narodnosti, nego jedino po odjeći, što sliede i danas 
pri svrhi prosvietljenoga XIX. vieka. Dodje li seljanin u grad 
obučen po hrvatsku s opanci, tiesnim gaćama, a osobito omota 
li glavu maramom, on je Morlacco. Hrvatski jezik gospo- 
djice nazivlju lingua morlacca. 

Ovi isti seljani, kad se nastane u gradu i po gradjanski 
obuku, oni postanu gradjani cives, pa oni isti svoju braću, 
koja na selu uzdrži hrvatsku nošnju, bez žapanja nazvati će 
Morlacco, Vlah. 

Isto tako po gorskih varoših, gdje stanovnici nešto ugled- 
nijom nošnjom i kojom pokvarenom izrekom talijanskom kao 
da postadoše gradjani cives i svoje okolne seljane _ vlasi 
nazivlju. s. 

Po tom se vidi, da kod nas neima puka, koji bi zaslu- 
živao taki nazov, taj mu se pridjevak navrće iz poruge i pre- 
zira, a još veće iz neznanstva, što bi trebalo, da barem ljudi 
književni i prosvietljeni izbiegavaju. 

Neki su upotriebili taj pridjevak, da dokažu, kako je u 
Dalmaciji srbski narod, jer da njih tako nazivlju; ali to kod 
nas nestoji, jerbo se u Dalmaciji nenazivlju vlasi po vjeri, nego 


' Ljubić Ogledalo II. 897. 

po odjeći, koje mu drago vjere bili, kad su po seosku odjeveni 
i kad sa sela dolaze, gradjani ih nazivlju Vlasi. To za stalno 
znamo, da do zadnjih vremena u Dalmaciji nepoznato bijaše 
ime Srba, dokle srbski magazin i Vukove knjige ne razdieliše 
po vjeri narod. Mi pohadjasmo sa hrišćanskimi pitomci škole 
do god. 1840. ali nikad ne čusmo, da se je koji tako nazivao, 
nego po pomenutih knjigah u želji narodnog čitanja, počnu se 
svi zvati i pozdravljati Srbi. Potonji srbski prosvietitelji počeše 
svojatati hrvatsku zemlju i narod, proglasujuć i Dalmaciju srb- 
skim Primorjem, i odciepiše hrišćane i rodjenu braću razdieliše 
na dva protivna tabora. 

Cienimo dakle, ako svaki put u našoj radji provadjamo 
populo morlacco za hrvatski narod, da se nismo tim po- 

1. Svak se je radovao slavodobiću kršćanske vojske u Dal- 
maciji i oslobodjenju naroda od dušmanskih zulumčara. Serdari 
se iz Mletaka povratili obdareni i nakićeni, te zanešenjem pri- 
poviedali dobrotu dužda i ljepotu Mletaka na moru, pripravni 
krv i život pregoriti za principa, kog su zvali milim otcem. 

Franovci su mirno nagadjali o uredbi puka, o naseljenju 
opustošenih predjela, o ustrojenju novih župa io mirnom životu 
siromašnoga naroda. Tješio ih je liepi uspjeh njihovih truda i 
nastojanja, i veselili se novoj sreći pod otčinskom vladom mi- 
lostivog principa. Kad jednog jutra sa prevoza na Remetiću 
zove Foscolov ulak, da ga uvezu, jer im nosi list od gjene- 
rala. Redovnici se okupiše da čuju poruku ; list bijaše za otca 
gvardijana. Otvori ga pred braćom i poče štiti: 

» Poštovanomu otcu gvardijanu! Buduć neprijatelj, zahva- 
lujuć gospodinu Bogu, ponižen osvojenjem Drniša i Knina, 
razbor mi kaže, da će potla mog odlazka s ovih strana gledat, 
da se osveti na kom mogao bude, a neostajuć mu drugo mjesto 
do tog manastira, na kom bi mogao svoju srdžbu izkaliti, že- 
leć ja obezbiedjenje svakog kršćanina, a osobito redovnika, ne- 
mogu da na osvjedočim Otačanstvo m pošt., da je potrebito, 
da se iz toga samostana uklonite sa svom obitoli i pokućstvom 
i da se u sjegurno zaklonite, ja neću uzmanjkati, da vam pri- 
stanište pronadjem, gdje vi i ostali otci budu željeli. 

Im. p. otcu definituru ovaj sam predlog priobćio i on 
je pripravan na odlazak; jerbo znam doisto, da odem li ja i 
digne li se topnjača, što je sad tamo, vi ćete biti izloženi naj- 
istinitijoj pogibli. Rečeni brod ipak ću vam ostaviti za koji 
dan, dokle uzmognete vaše pokretnine spremiti. Nazivljajuć vam 

svaku sreću, s galije Skardona, najljubezniviji od svega srdca 
L. Foscolo prov. gjen.“! 

Da onoga časa bude medju redovnike grom puknuo, možda 
se nebi veće iznenadili i prestrašili! To li bijahu posliedice nji- 
hovih truda i muka to slavodobića njihovog puka i prolivene 
krvi njihove braće za vjeru i za domovinu" 


Ot. Vinjalić u blizini onih vremena kaže. da u svoje 
djelo nije napisao nego ono, što je štio u izvornih svjedočbah 
ili čuo od onih, koji prisustvovahu dogodjajim; možda je od 
staraca saznao ono, što ganljivimi riečmi opisiva o nemilom 
utjesku gjeneralova pisma, kad su razumjeli, da će biti pri- 
morani bježati i ostaviti svetu pustinju, da ju pogane i ruše 
Turci neprijatelji križa Krstova, da će morati pregoriti ono 
staro svetište poštovano od naroda i posvećeno dobrotom po- 
božnih redovnika preko 200 godina! 

Foscolo bijaše doznao, da se u Bosni okuplja silna vojska, 
jer car, vezir, paša i svi Turci ostadoše ko ranjeni risi, kad 
začuše nesreću vojske, osvojenje Klisa i ostalih tvrdjava u Dal- 
maciji! Njihova vojska imala je po svaki način osvojeno pre- 
uzeti, pak je znao što je franovce čekalo, jer oni bijahu po- 
glaviti uzrok, što se je raja iznevjerila, tursku vojsku porazila 
i tolike gradove osvojila. Foscolo neimajuć dosta vojske, da 
Turke dočeka i predobije, odluči, da će se zatvoriti u tvrde 
gradove i tamo puk i franovce zakloniti. 


Franovcem na Visovcu utaman suze i jadike; nije pre- 
ostajalo vremena nagadjanju i odgadjanju, navezoše na Donji 
Buk sve pokretnine iz crkve i samostana, odkle na drugom brvdu 
sve prevezoše u Sibenik. Napokon tužni i plačni izljubiše pra- 
gove i zidove, izgrliše se medju sobom i podjoše k brodu. 
Prvo nego su se ukrcali svi klekoše na mostu i zadnji put po 
veće puta cielivajuć posvećeno zemljište vrućimi suzami nato- 
piše, ter se na brodu odvezoše na donje mline. Ondje isti 
brod natrpaše kamenjem i potopiše, a na drugom se odvezosše 
u Šibenik.? | 

Slutnja gjenerala nabrzo se obistini. Paša te iste go- 
dine sadje s vojskom u Cetinu, odkle jedan odjel povede ha- 
rambaša Arapović kroz mosorske vrleti nevidom pokraj Klisa 
u Solin, te počini velike štete, ali kad prosliedi u Kaštela, 
ondje ga svrnuše i na uzmak prisiliše. Drugim odielom  Jafer 


9 


! [zvorna u arkivu samostana Visovca. — ? Vinjalić ibid. Rp. 

Alajbeg popali Dicmo i Konjsko, nego kad začu nesreću Ara- 
povića uzmače i on, ter sa pašom Tećelijom zajedno ode preko 
Kijeva u Knin, gdje najprvo popraviše tvrdjavu i ukriepiše ja- 
kom posadom, pak krenuše preko Bukovice u Kotare i utabo- 
riše se pod Otresom na ostrovičkom polju. 

Kad su začule kotarske krajine za dolazak  Turaka,. opo- 
jene slavodobićem, nisu čekale gjeneralove zapovjedi, nego 
predvodjene od samih serdara nasrnuše na pašin tabor, ali što 
će šaka ljudi napram onolikoj vojsci? Junačtvu serdara i odu- 
ševljenju krajina nebilo zaprieka, zametnuše strašno kreševo, 
koje sama noćna tmina prekide. Kad u jutro Turci vidili po- 
kriveno polje crvenimi čakširami i bielimi saruci, zaigraše 
pjesmu bježaniju i preko Bukovice umakoše u Knin. Ostade 
mrtvih 60) Turaka, ali padoše kotarske perjanice, pogibe Vuk 
Mandušić, Serrilić, Sandić, Kraljević i Andjukić sa blizu 200 
drugova.. — 

Vezirova vojska osveti se na seoskih kolibah po selih, 
koje popališe Turci i jedan odjel podje da pohvata ujake na' 
Visovcu i razmetne ono buntovno gnjezdo. Ali kada saznade, 
da su redovnici pribjegli u Šibenik, a samostan opustio, okupi 
paša vojsku i podje u Cetinu, gdje utvrdi i jakom posadom 
ojači Sinj naredivši, da se i Zadvarje što bolje utvrdi, pak 
krenu vojskom preko Prologa na zimište u Bosnu. 

. 8. Nevoljno bijaše stanje visovačkih franovaca pribjeglih 
u Sibenik, a još gore onoga silnoga puka, koga župnici po 
ugovoru bijahu preveli! 

Redovnici imadoše nešto kućice u Vrulji pod Varošom, 
ali jedva da je u nju moglo stati ono pokućstva, što s Visovca 
bijahu. dopeljali. Njih je bilo 16 redovnika, 5 mladića na nauku, 
za redovničtvo i 4 poslužnika. Oni se najprvo ponamjestiše gdje | 
koji po težačkih kućah i vlada ih pomagala, davši im iz dr- 
žavnih sprema 1000 dvopeka i deset stara prosa.! 

Ali bolju pomoć nadjoše kod ljubavi gradjana, koji ne 
samo što ih milostinjami pomagahu, nego obćinsko vieće pre- 
poručivaše ih milosrdju vlade. U molbenici 9. rujna 1648. go- 
dine na Foscola kaže: ,Koliko su velike zasluge visovačkih 
franovaca, to najbolje poznaje Vaša Preuzvišenost. Oni ostaviše 
svoj samostan i velika imanja, da mogu principa služiti. Sad 
žele da im se dade mjesto Žirje, gdje bi se mogli prehraniti, 
Bogu služiti i otačbini koristovati, a mi uhvajuć se u vašu 


* Izvorna gjeneralu Foscolu 5. veljače 1640, 


102 

ljubeznost, ponizno prosimo i preporučujemo njihovu želju, koja, 
uzdamo se od razglašene milostivnosti vaše, da će biti izpu- 
njena, kojoj najponiznije se klanjajuć! .... 

Ovom preporukom franovci prikazaše prošnju gjeneralu 
po bivšemu državniku ot. Miji Bogetiću, koji pošto bijaše 
navršio vlast, dodje iz Bosne i pridruži se svojoj braći u Si- 
beniku. Foscolo nije mogao u ovoj prigodi da ne pokaže fra- 
novcem zahvalu, ter im izdade povelju 4. ožujka 1649, u kojoj 
pominjuć zasluge redovnika tiekom rata i osvojenja znamenitih 
tvrdjava, gradova i tvrdih kula, sliedi! ,Franovci visovačkoga 
samostana, osobito m. p. otac Nikola Ružić i m. p gvardijan 
(Bogetić) videć sgodu, da se razprostrani kršćanstvo, sudjelo- 
vaše pri osvojenju Drniša i Knina, dovedenjem puka u podanič- 
tvo i svedjerno vršeć posle pravih sluga božjih:; prišavši na- 
pokon u krilo prejasnoga principa, izgubivši samostan, koji 
je od zlikovaca zapaljen i razrušen, i porobljeni od svega, što 
imadjahu, spadoše na veliku potrebu bez ikakvoga zaklona. Da 
mogu i na dalje djelovati, prikazaše nam poniznu prošnju, da 
im bude dopušteno poći na otok Zirje u šibenskoj krajini, da 
si onamo načine samostan, čemu je sdružena želja i zadovolj- 
stvo onih gradjana, ter da im se dozvole petine dohodaka i ze- 
mljarine, što je dosad vlada primala... 

» Uslied odluke starovieća, kojom smo ovlašćeni . .. odlu- 
čujemo i naredjivamo, da pomenutim redovnicim bude prosto 
na rečenom otoku manastir sagraditi i uživati pristojbe petina 
i zemljarine, što je vlada do sad pobirala“ .. .? 

Zahvalni redovnici odoše da mjesto razgledaju, ali tamo 
bila sama pustoš, malicom težaka izloženih svedjernoj pogibli 
rata i deračini morskih gusara, gdje su mogli skapati i izginuti 
niti vidjeni, niti požaljeni. Ovdje ostaviše dvojicu da pobiru do- 
hodke, a ostali se povratiše, da posred svoga puka uz duhovnu 
službu budu dionici njegovih muka i nevolji, dokle bi se bolja 
sgoda pokazala, da bi se mogli gdje stalno namjestiti. 

Velike u tom bijahu njihove muke, ali im morahu srdce 
ciepati još veće njihovoga puka, koga su s kućišta digli i amo 
doveli — na Bogai na vjeri pismenom pogodbom i uvjeti od 
gjenerala primljeni, pa sad kruto i neharno zapušteni i zane- 
mareni! 

Imamo izvorni vlastoručni list prabiskupa fra Rafaela Le- 
vakovića, koji živo slika žalostno stanje ovoga puka; ali da se 


! Izvorna u ark. samost. Sv. Lovre. 

on bolje razumi treba primietiti, da istodobno kad je gjeneral 
Foscolo u Dalmaciji ugovarao s biskupom makarskim i s fra- 
novci, da bi sklonili kršćane turske podanike na sveobći usta- 
nak, da late oružje na Turke, sdruživ se s kršćanskom  voj- 
skom, onda su jednaki dogovori potajno se vodili i sa ostalimi 
kršćani u Albaniji pa i s Crnogorci, kako bi ovim obćim ustan- 
kom kršćana odvratili tursku silu od Kandije. Onamo na čelu 
pokretu bijaše prabiskup Drača Marko Suna sa albanežkimi 
poglavicami i s ostalimi biskupi pokrajine. 

U ovom poslu bi upleten i prabiskup Levaković, koji tada 
onamo bio otišao, ali ne našavši dovoljnog odziva, potla slabog 
pokušaja kani se hrdjava posla.! 

Na svom putu Levaković saznavši za nesgode dovedenog 
puka okolo Šibenika, veoma se razžali, ter ovaj list odpravi u 
Mletke na staroviećnika kneza Gion. Michele Pieroni-a, koji glasi : 

Presvietli i preuzvišeni gospodine, moj prepoštovani ! 

»Bosanski otci na ime privedenih kršćana u podaničtvo 
prejasne skupnovlade usilovani su predstaviti privedromu: kako 
oni nevoljnici izbiegnuvši turskoj okrutnosti, sad su goroj pod- 
činjeni i gladu i zlu vremenu, stojeć, kako mi oni otci_ pišu i 
pučani potvrdjuju pod nebeskim svodom na zraku, kiši i ko- 
liko vjetri i oluje mogu nesgoda doprinieti, u kojih nahodeći 
se preklinju redovnike, priete i iste obuzročavaju, kao da su 
oni krivi svih obstojećih njihovih patnja. I doisto siromaštvo 
je veliko, s kog će veći dio od glada i studeni poginuti, ako ne- 
budu pomoženi; zato, buduć nisu posijali, naravno je, da neće 
niti požeti, a blizu su sve potrošili, što su sobom donieli. Da 
budu stvari uredjene, kao što su oni željeli, da budu upotrieb- 
ljeni i ostavljeni na obradjivanju i posjedu mjesta od njih prvo 
posjedovanih, bili bi na povratku pokupili ono, što su ostavili 
i posijali, ter nebi bili prinuždeni pomoć prosjačiti, ali su 
stvari drugovačije prošle, pak eto su bez svega ostali. 

Još dodaju, da na taj način nemogu dalje obstajati, jer 
danomice ginu, buduć oni sami koji izvan grada i tvrdjava 
stražu čuvaju i neprijatelje odbijaju, uzdržavajuć prve nasrtaje 
1 udarce, a u nesgodi ne imaju se gdje zakloniti za obranu i 
sjegurnost, i nemogu namah imati onu pripomoć, koja bi im 
od potrebe bila. S toga bi htjeli, da im dopusti Vaša preuz- 
višenost, da se u Skradinu nastane, i da im se pomoć pruži, 
kako bi ga mogli popraviti i utvrditi; gdje kad bi se nasta- 


! Ljubić Ogledalo ibid. II. 199—200| 

nili, u njih bi neprijatelji ustup našli, ter se nebi onako slobodno 
zatiecali do Sibenika i drugih bližnjih mjesta; i sijuć, obradji- 
vajuć posjede, koje bi imali u onom predjelu rečenoga grada 
Skradina, težački sviet nebi već imao potrebe, da bude poma- 
gan. Nadodaju suviše, da nije moguće da ostanu i na dalje 
bez poglavice, koji bi razumio njihov jezik i koji bi ljubavju 
prikazivao njihove potrebe gdje bi trebalo. Ja znadem po doka- 
zivanju istih redovnika, da kad bih ja tamo prispio, da bi ho- 
tjeli da se ja isti toga posla primim kao njihov pokrovitelj i 
zapoviednik. Ja zaisto izpoviedam, jedino da prejasnoj skupno- 
vladi pokažem, što bi se s ovom čeljadi (a ma nesamo nimalo 
cienjenom, doli preziranom) moglo obavit za javnu korist i 
službu, dragovoljno bih se toga bremena primio, ali s druge strane 
razmišljavajuć na mnoge suprotivnosti i videć malu ljubav od 
svih prama njima, osobito ovih, koji smiešnimi izmišljotinami 
i bajkami tvrde, da se nevalja u njih pouzdavati i da nisu 
ubogi, jerbo da su dosta pliena nagrabili, nemogu da se od- 
lučim i svoje dostojanstvo podvržem zlobi onih, koji napokon 
izdajnički prokazuju 'Turcim na njihovu štetu; za to proslie- 
dujem mojim putem u Albaniju, premda pun pogibli. | 

Kad bi pak prejasna skupnovlada nakanila, da obdari onaj 
puk onim što želi, ter bi sudila, da bi moj stališ potrebit bio, da 
s njim upravljam, sa svimi gorepomenutimi mučnostmi, ja bih 
privoljio, da ja ukupno sa gosp. knezom i vojskom ujedno sa 
rečenim pukom budemo mogli sa veće strana napadnuti nepri- 
jatelja, pak se sdružiti u Macedoniji. Sve sam hotio prikazati 
Vašemu gospodstvu, da došavši pomenuti redovnici, mogli se 
budu prikazati preuzvišenomu gospodinu providuru Pesaru, da 
im pomože, pošto će se tim našoj stvari mnogo koristovati. 
Prvu sam pisao niže zadarskih otoka, a ovu kod ovih blizu 
Šibenika, gdje me protivno vrieme siluje, da se zaustavimo. 

Na 20. kolovoza 31648. Ljubi vam ruku najodaniji u 
gospodinu -- prabiskup Ohride. Pišite mi u Kotor.“! 

Ovako izviešće ne treba drugog komentara, ono nam kao 
zrcalo prikaziva tužno stanje puka. Ali moramo primietiti, 
da franovci vodje i njegovi upravitelji nisu samo te žalosti 
gledali i tugovali, oni su mu tražili zaštitu i obranu ne samo 
kod vlasti u pokrajini, nego i kod visokopoloženih . dosto- 
janstvenika u Mletcih, moleć, da bi se za to zauzeli i njihove 
tegobe prikazali gdje treba. . | ; 


'* Izvorna u ark. samost. Sibenika. 

Poglavje sedmo. 
1649.—1671. 


1. Kako bijaše u Primorju za kandijanskog rata. 2. Pokušaji da bi viso- 
vački franovt samostan u Sibeniku gradili. 3. Ratovanje na zapadnom 
kraju izmedju Cetine € Zrmanje. 4. Gradjenje novoga Visovca u Šibe- 
niku 5. Pustoš staroga Visorca, župnikoranje i život puka. 6. Po- 
pravljanje primorskih samostana. 7. Kandijanski mir, tužne posliedice 
vojevanju + slavodobića u Dalmaciji. 


1. Biskup fra. Petar u Primorju na upravi one krajine 
bdio je na svaki pokret turske vojske i ratnimi brodovi, kojimi 
je razpolagao, branio je sela od navala Turaka, koji su se sa Za-. 
dvarja, Imote, Vrhgorca i Gabele mal da ne svake sedmice na 
njih zalićali; ali bolja im obrana bilo u tom, što su po Bio- 
kovu držali straže i ove kad bi sgledale koju četu, da kreće u 
Primorje, izmetnule bi mužar, pa siromašni seljaci u bro- 
dovih bježali na otoke, gdje su im obitoli stale, a oni za 
obradjivanje zemalja i kupljenje ljetine, kako vidjesmo, su 
amo dolazili. 

Ta neprestana čarkanja i zadirkivanja otegoćivahu i onako 
nesgodno življenje preseljenika, jer na otocih nebilo za njih 
obradjenih zemalja niti plodnih polja. Svakako vladinom pri- 
pomoći i krvavim trudom i hrvanjem živariše samo da se duša 
održi u tielu. Ali ta turska česta zadirkivanja, ako bi gdje 
iznenada na čeljad se namjerila i zatekla na radnji, većekrat 
se trefilo, da su istu čeljad. poubijali ili u sužnje odvodili. 
To bijaše uzrok, da je ustrpljenje Primoraca prekipilo i od- 
lučilo_ ih, da i oni Turcim istom mjerom odmazdu vraćaju. 
Tada hrabreniji i smioniji junaci sastajahu se u čete po deset, 
dvadeset i pedeset, i po koja stotina te bi preko gore krenuli 
muji u pohode; vrhgorskom, imotskom i neretvanskom kraji- 
nom robili Turke, odgonili malo i životinju i balije, a sužnje 
dovodili pak ih Mletčanom prodavali. 

Kako su Mletčani jaku mornaricu imali, a za nju im ne- 
dotiecalo svieta svojih podanika, tako su od sad tražili plaće- 
nika, pa kad njih nebi bilo, onda su kaznjenike i ratne sužnje 
na galije upotrebljivali. U silnom kandijanskom ratu ni tih 
dotjecalo nije na brojno brodovlje, ter zapoviednici pograničnih 
mjesta potiecavali naše, da hvataju Turke i za galije dovode, 
za koje bi primali plaću i darove. 


Izmedju službenih spisa biskupa fra Petra nalazi se li- 
stova vojvode Caotorte, u kojih ga je čestokrat molio, da mu 
šalje ljudi za galije, obećanjem uzdarja četnikom, koji bi mu 
tih nesretnika dovodili. Pače isti gjeneral Foscolo pisa biskupu 
Petru na 22. siečnja 1617., da preporuči svome puku, neka mu 
nalove sužanja za galije, obećavajući 20 dukata uzdarja za svaku 
glavu. Je li za čudo, da su hajduci gladni i goli taj zanat 
gonili ? 

Ali to je raztužilo župnika Vrhdova, ter posla plačnu 
tužbu istomu gjeneralu, koji mu na 7. listopada 1648. odgo- 
vori, da je izdao oštru zabranu, da hajduci nesmiju pod mrtvu 
glavu hvatati roblje u onoj njegovoj župi, po selih Zagvoz, 
Vrhdol i Zupa. 
| Kašnje gjeneral Gir. Cornaro god. 1687. izdade pravilnik, 
kako bi se dielilo roblje i plien. V. Dok _B. 19. 

Primorski dakle četnici počeše Turke zarobljivati i na ga- 
lije prodavati, ali kad se omrsiše mastnom plaćom, onda uz 
Turke hvatahu i kršćane turske podanike i s njima vodiše s 
prejasnom skupnovladom groznu trgovinu. | 

U arkivu samostana Makarske nahodi se krvava kronaka 
ovih četovanja napisana bosanicom od suvremenika ot. Silo- 
badovića. 


Ove četnike Turci prozvaše hajduci, tako ih mletački pro- 
viduri nazivahu, pa i oni sami sebe; ali taj nesretni život ne 
samo da je bio pun pogibli, nego tako hajdukujući srdce im 
ogreznu i duša na krv priviče, na deračinu i svako zlo djelo, 
na propast duše i tiela. ' 
Franovci kao duhovni pastieri upotrebiše sva sredstva, da 
ih od toga odvrate, ali badava. Priviknuli pogibli cienili su, da 
to smiju pravom činiti, kad i Turci jednako robljahu njihove trude 
i čeljad; u ono vrieme rata cienili su, da je to neko junačtvo 
pohvale dostojno, ponosno djelo opjevano narodnom pjesmom i 


" Ovjerovljeni prenis kod profesora Alačevića. 

pripoviesti kazivano i predavano. Poviš toga, puno lakše bilo 
mukte nabavljati nego iz zemlje izradjivati. 


Ta sramotna i griešna trgovina robova razžeže skrb du- 
hovnika, te kad vidiše, da ne hasne savjeti, molenja, prietnje 
i zaklinjanja, poslužiše se duhovnim mačom, da odsjeku glavu 
paklenoj srdi, koja se htijaše ugnjezditi u srdcih inače dobroga 
i pobožnoga puka. 


| Iz početka su isti redovnici, da oslobode kog nevoljnika, 
darivali hajduke, da puste na slobodu zasužnjene sirote ; to 
svjedoče matice računa samostana ovih doba.iz medju kojih se 
nalazi većekrat zabilježeno : .0t. PAPI fra ip Vrdasović 
dade za odkup sužanja groša .. .“! 


Ali kad vidiše, da se tim većma razdraživa lakomost haj- 
duka, onda promieniše način. Ot. Nikola Gojak prepisa u svoj 
dnevnik ovu uspomenu: ,.. Za svega vrimena kandijanskoga 
rata Primorci se nemilo krviše s Turci, svaki čas uskačući če- 
tom k Vrhgorcu i Ljubuškomu u Hercegovini, pa i Turci često 
na hiljade zalaziše u Primorje za osvetu osvajajajući kule, robeći 
čeljad i što bi im došlo do ruke... Na god. 1668. miseca ve- 
ljače i ožujka dovedoše hajduci mnoge kršćane na mletačke ga- 
lije, više od 100 ljudi, ali skočiše fratri i izrinuše iz crkve njih 
i njihove žene i svakoga njihovog pomoćnika ; tako ih franovci 
zasramiše.? 


Na taj se način preprieči divjačko i nekršćansko djelo, 
onda kad prosvietljeni Mletčići nisu se stidili tu griešnu i sra- 
motnu trgovinu voditi. Istina, mletačke vlasti zabranjivale su 
hvatanje kršćanskih sužanja u svojih pismih i proglasih, kako 
vidjesmo gjen. Foscola na župnika Vrhdova i gjenerala_ Cor- 
nara god. 1665. Ali te su zabrane bile na papiru, a u djelu 
sve bilo inako. 


Nadjosmo jedan proglas _gjenerala Jerka Cornara god. 
1687., kojim isti providur prietnjom prieke kazni naredjiva, da 
se po starih pripisih ima vladi dati desetina pliena što četnici 
dovedu, bilo čeljadi, bilo životinje ili druge stvari. Haram- 
baše imali su prisegom zasvjedočiti, koliko su novca za kog 
sužnja uhvatili i je li se deseti dio svega pridao državnomu 
pobiraču. * . 


1 U -rkivu samost. Makarske. — ? Bosanicom u ark. samost. Mak. 
— 5 U arkivu sv. Lovre. 

Dokle pojedini četnici baviše se ovim pogibnim poslom, 
ostali je puk živio mirno i pobožno, kao što će se nadalje 
vidjeti. | 

Ako je ovako bilo puku u Primorju, nije ništa bolje moglo 
biti franovcem. 

Imamo suvremeno svjedočanstvo, koje ot. Staničić ubilježi 
u arkivialnoj knjizi samostana Sv. Martina ovako : 

»Kada sam god. 1716. bio u manastiru Zaostroga kao 
dičak na nauku, razgovarajuć se o ondašnjemu ratu s pokojnim 
redovnikom fra Tomom Franićem starcem od 60 godina, om 
mi kroz plač govoraše : Sinko moj! Sad je rat, ali se sad ne- 
podnose velike muke i nevolje glada, patnje i progonstva, kao 
što se je podnosilo u vrieme kandijanskoga r:ta. U ono vrieme, 
bižalo se je po planinah i skrivalo po špiljah, i više puta mo- 
rao sam  razdiliti pogaču misnicim, ne od pšenice ili ječma, 
nego od sirka, i to ne do sitosti, nego da se uzdrži duša 
u tilu.“! 

I ako je biskup Petar srdčeno nastojao, da obrani svoju 
otačbinu pripomoći gjenerala, koji su ga u velike cienili i svaku 
mu pomoć pružali, ipak pošto je Fose olo iza osvojenja Klisa raz- 
pustio vojsku. i Turci opet Zadvarje zaposjeli, Primorci i omiška 
krajina nalažahu se u najvećih nesgodah, jer suse Turci odtud 
bez pristanka na njih zaliećali i svaku trgovinu zaustavljali ; 
niti tko smio pod živu glavu onamo zalaziti, dok pri moru ne- 
bijaše žita, niti od kud dolazaše, ter se može pojmiti kako bilo 
tužnomu svijetu! | | 

Biskup Petar većekrat se tužio gjeneralu i spljetskom pro- 
viduru, ali oni su se izpričavali, da neimaju na okupu vojske. kojom 
bi mogli opet protjerati sa Zadvarja Turke. To je biskupa odlučilo, 
da godine 1651. podje opet u Mletke, gdje dostiže naredbu staro- 
vieća, da gjeneral svakako protjera Turke i naoruža Zadvarje. Sađ 
nemogaše veće biti izpričavanja. Pozva puk iz Primorja i sa 
otoka i krajine zapadnih krajeva, sa ono malo vojske što bi- 
jaše na okupu god. 1652. na proljeće udariše sa dvie strane, 
jedni iz Omiša, a drugi iz Vrulje. 

Franovci bijahu uz svoj puk, koga povedoše na prvi juriš 
suhozidnoga meteriza pred tvrdjavom, u koji prvi usrnu ot. 
Grgur Liović i zasadi krstaš barjak; s njim su bili Primorci, 
koji osvojiše prru ogradu, Turci se povukoše u kulu. Dva 
druga redovnika poletiše u Omiš i s pukom dovukoše dva topa, 





1 U arkivu samost. na Vrh Braču. 

jerbo su kule bile ogradjene debelim zidom Nevjerojatno je, 
kakvim kršom i bezputicom u daljini preko 20 kilometara ovi 
topovi bijahu doručeni! U isti mah poslaše Turci ulake u 
Imotski i Vrhgorac tražeč pomoć, te dokle topovi počeše de- 
rati, hercegovački paša bijaše doveo Turadiju na Radobolje, 
ali ovi po ljutom kršu ne mogahu k tvrdjavi na konjih; tude 
ih ostaviše i pješke navališe na jur osvojene meterize. Fra 
Stipan Loveta iz nutri skoči prvi na_meteriz i oboriv prvoga 
Turčina viknu svojim juriš! Izletiše njegovi drugovi, a i ostali 
S drugih strana okupiše se na Turke, a oni nevješti na nogama 
po onakom kršu pometoše se i stadoše uzmicati. Kroz dva 
sata ljutoga kreševa pade mrtvih 500 Turaka i 150 živih 
uhvatiše. Videć to paša, okupi družtvo i pobježe, a straža bez 
nade pomoći i obrane predade se na uvjete, da prosto u Imot- 
ski podje, što lasno dostiže i vjerno ju odpraviše. 
' U gradu nadjoše dosta oružja, hrane i džebane, a još 
bolje se pomogoše plienom ostavših konja i odora pogub- 
ljenih Turaka. Mletački zapoviednici po navadi narediše, da 
se tvrdjava opet razkopa, jer da se nemože braniti niti u po- 
trebi pomoći. 

Za neko vrieme Primorje i omiška krajina odahnuše, 
ali se i opet Turci znadoše okoristiti sa Zadvarjem na nji- 
hovu štetu. ! 


Dobri biskup fra Petar god. 1663. umri u Makarskoj i 
od braće redovnika bi pokopan u crkvi onoga samostana, gdje 
mu urezaše na grobnicu obiteljski grbi nadpis. 


Turci su opet sliedili zavraćati se u Primorje, osobito iz 
Vrhgorca i Neretve. često bi brodovi iz Makarske zakasnili i 
u gornja sela prispili, kad bi Turci svoj posao opremili. Samo 
tvrde kule po vrh sela mogahu se braniti od navale; s toga 
župnik gornjega Primorja fra. Luka Smoljanović uz pripomoć 
svojih rodjaka knezova Juričevića i ostaloga puka sagradi Lap- 
čanjcim na odignutoj glavici pri moru tvrdi kašteo, po kom se 
selo prozva Gradac god. 1661. 


Taj Gradac većma uznemiri Turke, koji većom vojskom 
dodjoše da ga osvoje. Na sreću prispiše na vrieme ratni bro- 
dovi i sa topovi odrinuše dušmane, a zapoviednik, da se rad 
njega nebi opet povratili i u njem se ugnjezdili, dade ga raz- 
orušiti i razkopati do temelja.? 


! Iz Rp. uspomena ark. sam. Makarske. — * Lulić Comp. Stor. 51. 

Taj kašteo imali su Mleičani po ugovoru predaje sami 
načiniti za obranu Primorja; oni ne održaše besjede, pa sad 
kada ga je siromašni puk načinio, oni ga rad svojih svrha raz- 
valili, a puku kako bude! Malo kašnje kruti krvopija vojvoda 
Hasanpaša dovede četu iz Gabele. Primorci ga dočekaše u 
Klancu blizu Gradca i pogubiše mu druga do jednoga, a njemu 
istomu Mijo Blesić odsječe glavu i od njegove srebrene ječerme 
dade skovati križ i kalež u crkvu Sv. Ivana u Podači.! 

Drugi put Aliaga Bojčić uljeze četom u Boškopolje, kad 
su franovci s Vrh Brača sa svojim brodom na onkraj došli, da 
si pribave vode i drugih potreboća. Četnici ih obkoliše, pohva- 
taše i povezaše. Dva bijahu misnici ot. Stipan Klarić i ot. 
Marko Batošić ; tri djaka fra Brno Kunić, fra Nikola Bušić i 
fra Bono Brkljačić i s njima tri poslužnika, od kojih jednomu 
namah odsjekoše glavu, a ostale vezane povedoše u Livno i 
prodaše Janjičarom za 5U0 groša. Jedva potla godine dana mo- 
goše braća redovnici po puku tu svotu sakupiti i od sužanjstva 
ih odkupiti. 

Isti aga do godine opet pokuša staru sreću, ali u zao 
čas po se. Primorske straže bijahu opreznije. Dok on sa dru- 
žtvom sadje u Vrulju, dojaviše u selu i sa svih strana ih ob- 
koliše. Ne htjedoše se predati, nego pogibe aga i pet mu dru- 
gova, a tri uhvatiše, u Makarsku dovedoše i ondje im odsje- 
koše glave.“ | 

Ako na slične pogibli bijahu izloženi redovnici, koji se mo- 
ljahu na otocih zaklonjeni, što mogaše biti onim, koji ostadoše 
na duhovnoj službi puka od Neretve do Cetine, od Biokova do 
Zavelima? To nam kazaše pučke poglavice u jednoj svjedočbi 
god. 1712. pominjujuć u istoj ova vremena: ,Svidočimo mi 
niže podpisani kršćani mejaša turskih pograničnih prid prisvit- 
lim providurom Makarske u njegovom uredu prid Bogom lju- 
dmi i svakim, da otci sv. Frane ne samo nas sadanje, doli 
naše otce, didove, pradidove i rodjake, uzdržaše u svetoj viri, 
prolićem svoje krvi, krijuć se po špiljah, pećinah i gustih gorah, 
da po noćnoj tmini svete sakramente dile i nauk spasenja uče, 
krijuć se od turskoga straha; niti smo imali drugih župnika 
do njih samih . . .“* 

2. Na zapadnom kraju Dalmacije posve slično onomu bi- 
jaše kao što u Primorju. 


." Uspomena u ark. sam. Zaostroga. — ? Dnevnik ot. Gojka u. 
Makarskoj Rp. — # Sudbeno ovjerovljenje u ark. sam. Makarske. 

Pokle vezir Tećelija vojskom se u Bosnu povratio. beg 
Filipović iz. Glamoča sa svojimi četnici često je amo prodirao ; 
pa i serdari s krajinama njemu u pohode dolazili, palili, plie- 
nili i roblje odvodili. Ta četovanja najveću nesreću Dalmaciji 
uzrokovaše, a osobito gradu Sibeniku, gdje jedan trgovac ku- 
pivši nešto robe od četnika donešene iz okužene kuće u Gla- 
moču, s njom okuži nemilom bolesti grad i okolicu, gdje smrt 
pomori mal da ne svekoliko pučanstvo, tako da od 10.000 
stanovnika u gradu i okolici ne ostade živih nego samo 
1500 duša. 


Kad se je bolest pokazala, vas onaj puk, koji su fra- 
novci doveli i po varošu nastanili i po okolici, pobježe u gore 
i nastani se po Tartru, Zagori, i Moseću, po Danilu, Slivnu 
i Sitnom, gdje na božju sreću ostadoše sahranjeni od kru- 
toga bića. U gradu mnoge se obitoli bijahu izkorenile i 
kuće opustile. 


Franovci se i u ovoj nesgodi na svom mjestu nadjoše, | 
kako bijahu neustrašivi vojnici mačom na obrani vjere i domo- 
vine, tako su se sad pokazali apoštoli ljubavi i angjeli mira. 
To im svjedoči biskupov namjestnik Juraj dr. Florius na 
1. studena 1641., da se u oskudici svećenika mnogo tru- 
diše i koristiše spasenju duša u nemiloj pošasti podielivanjem 
svetotajstva.? 


To isto svjedoči gradjansko vieće 4. stud. iste godine: , ... 
Stanujuć po posebnih kućah nastoje o podieljivanju svetotajstva i 
službi puka po župah, a osobitim načinom u najmučnijem vre- 
menu prošaste kužne bolesti, koja opustoši ovaj grad“ ... To 
isto ponavlja malo kašnje: ,. . . Svedjer spravni na korist duša, 
osobito u prošastoj kužnoj bolesti, svedjer  uztrajni pokazaše | 
svoju žarkost i spravnost u svako vrieme kao i onda, kad kruta 
pošast plamtijaše u ovom mjestu; oni se i u onoj prigodi 
brže snadjoše te su srdčeno i baš redovničkim vitežtvom siro- 
mašne umiruće  kriepili. Neporočnim i izglednim življenjem i 
podieljivanjem svetotajstva, koliko u gradu, toliko po župah 
Žirje, Vodice, Zlarin i Primošten, isto tako u Docu, Varošu i 
Mandalini, u kojih sad služe, ter svagdje urezaše u srdcih sviju 
poštovanje prama vjeri i odlično priznanje prama sebi istim.“ 


1 Ot. Vinjalić Compendio. Stor. Rp. — * Izvorna u arkivu samo-- 
stana Sibenika — % Izvorna u arkivu samostana sv. Lovre. 

. Kako je pošast uništila bila pučanstvo, gradsko vieće za- 
moli ot. Ružića, koji je najveći ugled kod puka uživao, da bi 
on prignuo one pučane, što su sobom amo priveli, da se na- 
stane u gradu i varoših ; jer nebijaše ostalo težaka, nit puka 
za obradjivanje zemalja, i službe grada. Ot. Nikola to učini; 
pučani ga poslušaše i veliki broj obitola nastani se u Docu i 
Gorici, a još veći u Varošu, Urnici i Mandalini. Ovim pukom 
oni dugo upravljahu kao dusšobrižnici, i zavedoše prave župe.! 
Ža onu na Gorici imali su pravdu s biskupom Uolegari do Rima ; 
biskup dokaza, da je na Gorici obstojala stara župa, gdje su se 
novi naselnici uz stare stanovnike namjestili, s toga mu ovu župu 
ostaviše. zadržaše službu u Docu, Varošu i Mandalini.' Tim su 
Franovci sibeniku nadoknadili pučanstvo uslied česa i danas 
potla 200 godina opaža se razlikost narječja u gradu Docu i 
Gorici izmedju istih stanovnika, pošto starenici svoj održaše, a 
novo naselnici svoga ne promieniše. 


Gjeneral Foscolo nije zaboravio bio, da su ovi franovci 
dosta doprinili njegovoj sreći, ter im se želio odužiti. Bijaše im 
Žirje prije darovao, a sad uznastoja da ot. Nikolu Ružića kao 
poglavitoga i najzaslužnijega odlikuje biskupatom. Ninska bi- 
skupija bila se razasula i sam grad Nin razoren. 


Foscolo zače mirno, da kad bi ot. Ružić postao bisku- 
pom onoga grada, da bi ga uzkrisio i svojim pukom oživio 
opustošeno mjesto, ter pisa starovieću na 4. srpnja 1648.: 

. da se tim nagrade njegovi trudi, znoj i pogibli podne- 
Šene. u službi božjoj i skupnovlade . . . On bi onamo preveo 
dosta puka, da nastani i popravi onaj razrušeni i opustošeni 
grad i obradjivao one plodne zemlje . Ob ovom redovniku, 
ja nemogu nego svako dobro reći, pošto je pomogao, da se 
Drniš osvoji i poznajuć ga dobroizgledna, služio bi sudim za 
duhovno dobro puka, kog je množtvo preveo u naše podaničtvo, 
i od njega je vrlo obljubljen, te mnogi bi se s njim onamo 
nastanili .. . Na 195. srpnja stiže mu od vieća odgovor koji 
glasi : ,Uzdržimo naklonost naprama ot. Ružiću rad njegovih 
zasluga, sad nam nije moguće, jer je jur ninski biskupat od- 
redjen bio od sv. otca i podieljen osobi iz Spljeta. Nadamo se, 
da možda neće uzmanjkati prigoda, ter će se osvjedočiti o našoj 
spravnosti, da ga obradujemo.“? 


! Vinjalić ibid. — * Izvorni spisi u arkivn samostana sv. Lovre — 
3 Uredovna u ark. državnom u Šibeniku. 

Ovih nagrada ne dočeka ot. Nikola, jer slomljen od ve- 

likih truda i smrtnih pogibli u ratnih poduzećih do malo umri 

u Šibeniku, oplakan od svećenstva i svega gradjanstva, žaljen 

sd svoje braće redovnika i onoga puka, za koga je onako vi- 

težki život svoj žrtvovao, i koji ga je ljubio i štovao kao mi- 

losrdnog otca, kriepostnog redovnika, ljubimca svoga naroda i 
pravoga mučenika ljubavi, vjere i domovine. 

Foscolo je želio i ostale franovce po mogućstvu utješiti, 
ter ih je u Šibeniku pomagao i u velike želio, da se na Žirju 
stalno nastane i s prihodi uzdrže. ali jedno što su onamo: bili 
izloženi potrebi i pogibli, drugo, što je bio poglaviti uzrok, da 
se nisu mogli odlučiti na taj korak, dokazuje pismo ot. Boge- 
tića, koje je upravio gjeneralu u ovoj prigodi god 1649. Ono 
glasi: ,Kada je ovaj puk začuo, da bismo se preselili na Žirje, 
sasvim se je ožalostio, j očitovao nam svoje najveće nezado- 
voljstvo, rad prevelike odaljenosti, i odlučito nam izjavio: da on 
ovud neće nikako ostati bez naše duhovne uprave, tvrdeć, da 
kad nebismo mi uz njega bili, kad ga mi nebismo bodrili i kriepili 
u ratnih poduzećih i svetotajstvi zalagali, da bi i prema dr- 
žavnoj službi ohladio, pri današnjih pogiblih rata s onako 
strašnim dušmanom. S toga se i mi pobojasmo, da dodje do 
koje skrajnosti, ter odlučismo moliti Vašu Preuzvišenost, da 
ostaviv nam prihode Žirja, bude nam prosto drugamo se na- 
mjestiti. Ovi isti naši pučani napomenuše nam  Sustipanac | 
otočić niže Zlosela samo na puškomet odaljen od kopna, gdje 
bi mogli u blizini s njima upravljati, jer bi se i oni uz obalu . 
nastanili. I ako to uzmnoža naše nesgode, rad ljubavi prem . 
njima mi smo spravni zadovoljiti ih i drage im volje koristo- 
vati, puno radje, nego da bismo svoju kor:st i pokoj tražili u 
ovih nesgodnih vremenih. Poznajemo korist našega s njima ob- 
ćenja, da ih kriepimo u svetoj vjeri i odanosti naprama pre- 
jasnoj skupnovladi.“! 
| Netom su gradjani saznali za ovu njihovu odluku, živo 
uznastojaše, da ih u gradu obustave, cieneći njihovo uzorito 
ponašanje i velike njihove zasluge za vjeru, skupnovladu 
i ovaj grad, a osobito i radi toga jer od kužne pošasti u 
gradu bijaše ostalo premalo svećenika ; ter se sada zauzeše, da ih | 
u gradu zaustave i prilično namjeste. Obćinsko dakle vieće odasla 
u Zadar svoga viećnika gosp. Petra Calcina predstavkom  gje- - 


! U arkivu samost. Sibenika. 

neralu 9. srpnja 1650, u kojoj se iztiču velike njihove zasluge u 
privedenju puka i živa pripomoć u vrieme rata . . . ,pokle pre- 
vedoše veće od sedamdeset sela iz Citluka i Petrovapolja, da- 
nas se njih šestnaest nahodi u ovomu gradu. Vlada im daje 
prihode sa Žirja, gdje su se imali nastaniti . . . ali u želji da 
u ovom gradu ostanu, ne samo da upravljaju hiljadami gori 
pomenutih duša novih naseljenika, doli osobito da zadovolje 
svetimi obredi i posvetilišti potrebi grada, na mjesto tolikih 
nestavših svećenika u plamenu kužne pošasti. Ali buduć da 
neima potrebitih sredstava, da se gradi novi samostan, a u 
gradu je crkva i samostan sv. Vida i Lucije, što ga je pok. 
Nikola Buronja sagradio za dvanaest djevojčica, pa sada uslied 
prošaste kužne bolesti opustio i prazan ostao bez nade, da bi 
se nabrzo mogao napučiti, najsgodnije bi bilo, da se pokloni 
pomenutim otcem, a s njegovimi dohodci mogle bi se jednako 
uzdržavati duvne u prostranom samostanu sv. Katarine. 


Molimo za to Vašu preuzvišenu svjetlost, ujedno sa otci, 
mi sudci većega stališa, i skrbnici gradjana i puka kao pred- 
stavnici obaju redova ovoga grada, da se zauzme za ovako sveto 
i pobožno djelo . . .“ 

Foscolo se je svim srdcem zauzeo, da zadovolji gradjane 
i franovce Od Buronjina plemena nebijaše već nikoga, ali bi 
zakonito  pripoznat nasljednikom i baštinikom gosp. Lorenzo 
Testa, ter gjeneral pisa knezu kapetanu, da ga obaviesti o 
prošnji. Knez potraži privolenje pomenutoga nasliednika, ali on 
odgovori, da mu nije moguće pristati, jer bi se tim preinačila 
oporuka pobožnoga utemeljitelja . . . Jur da se je javilo više 
djevica, medju njima i njegova Kći, i dogovorile se, da će brzo 
u manastir unići, a i starešica da se je za njih našla . . .* 

Obćinsko zastupstvo nije duhom klonulo ni uz tu za- 
prieku ; ono je željelo, da franovci u gradu ostanu, ter mu po- 
dje za rukom, da skloni bratovštinu sv. Nikole pomoraca, da 
franovcem ustupi onu crkvu i kućice okolo nje, gdje bi mogli 
samostan načiniti. 

Do tada visovački franovci stanovahu  raztrkani po po- 
sebnih kućah, a veći dio sa crkovnimi pokretninami u velikoj ku- 
ćetini i pribivalištu kod svih Svetih. Kućetina bijaše stolne 


. ! Izvorna u arkivu samostana. — * Uredovna u arkivu samostana 

crkve a pribivalište krapanskoga samostana, i za oboje plaćahu 
stanarinu. 

Nemoguć takov nered sliediti i želeći, da se već jednom 
stalno po redovničkih ustanovah urede u samostan, primiše gra- 
djansku ponudu i pismeno zaprosiše od pomenute bratovštine, 
da im dopusti na onom mjestu samostan načiniti. Ta prošnja 
glasi: ,Dodjosmo ja fra _ Mijo Bogetić franovac sa šestnaest 
redovnika visovačkoga samostana i drugih mjesta bosanske dr- 
žave u ovaj plemeniti grad Sibenik pod sretna krila prejasne 
skupnovlade, potla nego smo pod upravom prej. gosp. provi- 
dura Leonarda Foscola sudjelovali, da pridje u podaničtvo veće 
od pedeset sela kršćanskih Hrvata. S malom korišću vladi- 
noga oružja služeć mnogi od naših redovnika izvrgavahu se 
u tih ratnih borbah samo radi razširenja svete vjere, da bismo 
mogli živjeti i umrieti pod barjakom pobožne vlade, u gradu tako 
bogoljubnu i željnu službe božje, kako nam svjedoče povelje 
pomenutog gjenerala i drugih vladinih dostojanstvenika, a na- 
hodeć se sad sklonjeni u svjotovnjačkoj kući i nemoguć obdrža- 
vati redovničkog zatvora, niti mjesta imamo za crkvu, ter nam 
je nepristojno pribivanje; a pošto bi moglo biti mjesto naj- 
pristojnije crkva sv. Nikole pri moru, koja je vaše častne bra- 
tovštine, uzdajući se, da ćemo od kršćanske ljubavi smoći 
toliko, da manastir načinimo, najponiznije prosimo, da dopu- 
stivši nam rečenu crkvu, pripomažete ovako svetomu djelu, bu- 
duć mi pripravni primit ju onimi uvjeti, koje vam se bude 
vidilo staviti, sa dozvolom starije vlasti i prejasne skupnovlade. 
Nećemo prestati svedjerno moliti i posvetilišta prikazivati za 
uzdržanje ovoga grada i iste bratovštine hvalu.! 

U zapisniku bratovštine od 1. listopada 1650. štije se: 
»Donešeno gori rečeno pismo po m. p. otcu Miji Bogetiću biv- 
šemu državniku bosanskom, namjestniku Primorja ujedno sa 
pošt. otci fra. Petrom  Bogetićem i fra Simunom Brajeno- 
vićem iz Otišića visovačkimi redovnici, na ime svoje države, 
sa gosp Ivanom Caristom i Ivanom Protićem, sudcem i župa- 
nom bratovštine sv. Nikole pomoraca, koji na obćoj skupštini 
u prisutnosti svih bratinaca pitaju: da im se crkva dade i okolne 
sgrade njezine, da na tom mjestu mogu sebi samostan nači- 
niti uvjetom, da u crkvi ostane otar i bratovština, kao što je 
do sada obstajala.“ : 


! Izvorna u ark. somostana u Sibeniku. 

Na što sva braća jednoglasno pristadoše i ME 
župane, da sa redovnicim zakonitu pogodbu utvrde. 

Sad se opet zauze obćinsko upreviteljstvo i posla u Zadar 
na 4. studenoga prošnju gjeneralu iztičuć: ,velika dobročinstva, . 
koja ovi učiniše za vjeru, skupnovladu i ovaj grad, rad kojih . 
isti grad prosi: da im bude dopušteno manastir načiniti na da- 
rovanom im mjestu s crkvom sv. Nikole.“! 

Foscola bijaše zamienio gjeneral Jerko Fosvcarini, te ovaj . 
na 15. istog mjeseca izdade sliedeću odluku: 

»p ... Zeleć utješiti sve redovnike, koji se žele smjestiti . 
kod crkve sv, Nikole. i dozvolom braće samostan načiniti, 
buduć za to prošeni najvećom željom i srdčenošću od svih sta« 
liša grada Šibenika, kao dostojni svakog pomilovanja rečeni 
otci . . . u kriepost ove, i oblašću datom nam od prejasnog 
starovieća . . . dozvoljavamo, da rečeni visovački franovci po- 
menuto mjesto zaposjednu . . .“? To sve i dužd potvrdi. | 

Redovnici zaprosiše 1 crkovno dopuštenje, koje im bi udie- 
ljeno od sv. skupa na 3. listopada 1653.?* | 

Biskup, kler, gradjanstvo i pučanstvo čekahu živom že-. 
ljom. da se novi samostan započne i redovnici pristojno na- 
mjeste. Kad odoše na mjesto, mjeriše i snovaše, ali tad se. 
sjetiše, da su se prevarili. Mjesto bijaše premalahno, samo 18. 
sežanja na četvrt, na tom se nije mogao pravi samostan ure- . 
diti, a kad bi prostraniji ondje gradili na primorskoj obali 
na nestalnom tlu veće bi se za temelje potrošilo. nego na dru- 
gom mjestu za vas manastir. Nebijaše mjesta za vodu, škver u , 
blizini smetao bi redovničkoj tišini, a povrh svega ostajahu van 
gradskih bedema, što u ono vrieme žestokoga rata, nebijaše . 
probitačno, da se lahkoumno mimoidje. Sve to prosudirši, <a 
rediše, da će još čekatii bolju sgodu tražiti.* 


3. Uslied sretnog ratovanja u Dalmaciji gjeneral pršeske 
bijaše odlikovan počašću prokuratora sv. Marka, i starovieće od-+ 
redi, da će njegove ratne vrline uložiti u istoku, gdje osobito - 
u Kandiji. njihovi posli nisu najsretnije tekli. Za to bijaše mu. 
poslan . zamienik pomenuti Foscarini, ali prvo nego se je :iz: 
Dalmacije dielio, hotio je pokazati svoju  harnost i priznanje: 
svim. onim, koji mu - pomagaše doći do onake krune slavo-.: 
dobića. ke o oak drag : koa /i 


: 
(dg 

Nabavi iz Mletaka još medalja, prstenja i kolajna i po- 
o'zlaćenih krila, kojimi obdari serdare i hrabrenije harambaše, 
nakiti ih svjedočbami pohvala 1 mjesečnih doživotnih plaća. 


U ovoj prigodi nezaboravi franovava, kojim izdade liepe 
svjedočbe sudjelovanja za razširenje svete vjere i slavodobiće 
kršćanskoga oružja, osobito ot. Ivančeviću, Ružiću, Brajenoviću 
1 Bogetiću U jednoj od ovih svjedočaba, pokle je pomenuo ka- 
ko su puka u podaničtvo preveli, i kako su pomogli osvojiti 
tolike gradove i turske tvrdjave, broji one, koji u ovih podu- 
"zećih krv proliše i u ratu poginuše. ,Fra Frano Bogetić u 
Lici, fra Antun iz Duvna i fra Filip u Cetini, drugi fra Antun 
u Bukovici, fra Mijo Primorac u Vrani bi na kolac nabit. 
Dopustiše da njihov samostan bude razrušen i mnogi od njih 
dodjoše na obsadu i pridobiće Klisa junački se boreći kao 
prosti vojnici, oni koristno služe nove naseljenike i uzdižu sve- 
djerno molitve za umnažanje prej. skupnovlade. S česa sudeć 
ih predostojnimi svakoga i najvećega državnoga pomilovanja, 
btjedosmo ih popratiti ovimi našimi svjedočbami, preporučujuć 
ih milosti privedroga i nasliednih presvietlih dostojanstvenika. 
8. srpnja 1650.“! 


Mi ćemo dopuniti broj mučenika poginulih u vrieme kan- 
dijanskoga rata državnim necrologom i svjedočbom obćinskoga 
ieća u Šibeniku, i to izvan pomenutih od Foscola: Fra Mijo 
Bukovac pogibe kod Zečeva, on bijaše župnik Vinjerca; Fra 
Šimun Brajenović bi ubijen kod Otresa, on bijaše župnik sv. 
Marka kod Zadra; Fra Pavla Letića zasužnjiše Turci i redov- 
nici dadoše im za odkup 1200 groša; isto tako za zasužnje- 
noga fra Martina Silića, dadoše za odkup 600 groša.“ 

Još najvećim naporom hrvahu se obedvie strane u Kandiji, 
iza to na ovom kraju nebijaše vojska, nit kojih krupnih podu- 
:zeća, izvan što su se krajine u robiju na Turke zaliećale, a 1 
oni amo s četami prodirali. Jednom Fazli paša bijaše odpravio 
u Kotare koju hiljadu osmanlija, da pale i robe sela, ali ih 
krajine na bieg potisnuše i progoniše preko Bukovice, dok je 
trajalo krša i grma; ali kad se Tarci dohvatiše ravna, obrnuše 
.&konje i na odpor se urediše. 


Krajina bilo premalo napram broju Turaka, one dad kre- 
nuše IJEBN kršom i gorom, što je Turke osmjelilo, ter je Fazli 


1 Izvorna u arkivu samostana Sibenika. ..\ 2 U arkivu državnom u 

paša namjeravao, da bi u Kninu okupio vojsku i pošao u Ko- 
tare, da preotme ono, što bijahu Turci izgubili. Ali uzalud je 
vojsku iz Bosne očekivao, ter se zadovolji tim, što je dobro 
Knin utvrdio i u njemu jaku posadu ostavio, isto tako u Vr- 
lici i Sinju, pak podje u Hercegovinu nebi li bio _ sretniji na 
onom kraju.! 

Tim je i Foscarini navršio uredovnu službu u Dalmaciji, 
ter ga početkom god. 1653. zamieni gjenera! Lorenzo Dolfin. 
Ovaj providur imadjaše dosta srdca i smionstva, ali ne toliko 
ratne vještine. On se htijaše odlikovati kojim velikim podu- 
zećem, te odredi opet Knin osvojiti, gdje bijaše tursko tabo- 
rište, pokle ga naša vojska god. 1648. onako lahkoumno za- 
pusti, pa su sad iz njega Turci najveće muke kršćanom zadavali. 
Posla mjerače, da razvide i izvieste. Jedan se, po imenu Al- 
berti, preko Bukovice došulja do napogled tvrdjave, koje 
je samo vrh vidio i kazao, dr nebi bilo muke, da se ista 
osvoji. 

Drugi neki Aleksandro Magli dodje naprama Drnišu i 
prevaren uze onu: kulinu za kninsku tvrdjavu i izjavi da se 
veoma lahko može osvojiti.? 

Gjeneral bez oklievanja okupi vojsku i diže krajine. Ko- 
tarska imadjaše paziti okolo Obrovca, da iz Like nebi Turci 
došli u pomoć. Vojvoda Benzon i gjeneral Scotto dokazivahu 
gjeneralu jakost tvrdjave i nesgode obsade i jurišanja, na što 
se nije moglo poći sa onako slabom silom i malahnom vojskom. 
Gjeneral se je rugao strašivicam i pod moraš naredio, da se 
krene na posao. 

Bijaše dan 8. ožujka 1654., kad vojska dodje na pogled 
Knina, onda se stoprv Dolfin osjeti, da je bio prevaren, ali 
prekasno! Vojvoda Uaprara zapoviedi krajinama, da udare od- 
mah na juriš, nego mu serdari odgovoriše, da je on stariji i 
vještiji njegovi vojnici, da će oni uz njih biti. Bijaše grubo a 
bilo se i gorencu bojati. Serdar Smiljanić zaleže sa svojom kra- 
jinom u Hrsovac, da nebi onuda Turci iz Bosne navalili, ali 
razumivši, da su Turci krenuli iz Livna preko Letine Kninu u 
pomoć, da Fazli paši vodi veliku vojsku, serdari svjetovaše 
providura, da digne obsadu i obezbiedi onu šaku vojske, kojom 
nemože Turke dočekati. Dolfinu se to činijaše sramotno; 
naredi Smiljaniću, da svojom krajinom zasjedne u Topolje; ali 
mu on reče, da bi tad Turci mogli prodrieti s Grahova i uhva- 

titi ih medju dvie vatre; svakako da on s malicom ljudi nepo- 
uzdava se svu vojsku zaustaviti. Ja ću, reče držat se planine 
1 štititi našu vojsku, kako ću u svakom slučaju priletiti u po- 
moć... U to banu velika vojska Turaka, pokraj Kozjaka 
sadje na Kosovo i udari na vojsku pod Kninom  Iznenadjeni i 
smeteni vojvode neznadoše kuda nit što! Serdar _ Smiljanić do- 
leti sa svojom krajinom i zakrili providurov šator, dokle predje 
Butižnicu i Radiljevac. Straža iz grada videć kršćane pome- 
tene i bježeće, izleti iz tvrdjave i zaredi sjeći, ter nastade bje- 
žanija na sve strane. Turci esvojiše gjeneralov šator, džebanu i 
svu ratnu spravu. Da serdar Smiljanić nebude .na Butižnici | 
štitio uzmak pometene kršćanske vojske, nebi zar nijedan bio 
iznio žive glave." 

Ovaj je poraz kršćanskom krvlju zabilježen na 20. ožujka 
1054., u njemu izvan ostaloga silnoga gubitka propadoše tri topa 
i preko 3000 ljudi najveće mletačkih plaćenika.“ 

Gjeneral Dolfin bijaše opozvan i pedepsan, a zamieni ga 
početkom god. 1655. providur Ivan Ant. Zeno. Za njegova vla- 
danja nebijaše nikakvih ovećih ratnih poduzeća, izvan što su kra- 
jine sliedile zadirkivati i na Turke četovati. Videć da ne može 
što poduzeti, zamoli da bude dignut, ter ga god. 1656 zamieni 
gjeneral_ Anton Bernardo koji za sreću dovrši utvrde okolo 
Spljeta, jer bi ga inačije za stalno bili Turci osvojili, kad do 
godine na nj udari uvedin-paša, ali od Spljeta odbiven udari na 
Marinu osvoji jui oplieni. 

Ovako se je u Dalmaciji živilo sve do kandijanskoga mira. 
Naše su krajine prodirale do (zlamoča i Vakuf Varcara, a tur- 
ske ne samo čete, doli jake vojske zemlju batalile i udarale na 
gradove Zadar, Šibenik i Spljet. Naši neimadjahu vojske, da do- 
čekaju na polju Turke. a oni neimadjahu ratnih sprava, da 
osvoje gradove Zadar, Šibenik i Spljet. Seoski sviet ili se za- 
klonio u gore i planine, ili se namjestio okolo tvrdih gradova 
pri moru, gdje bijaše od vlade pomagan podilbom sode, soli, 
dvopeka i boba, i što se sam pomagao turskom deračinom i 
plienom. 


Kada već na ovom kraju nebijaše rata nit megdana, na- 
šim junacim dodijao trom život, a krv nedala mirovati, ter ih 
dobar broj ode u Hrvatsku pod barjake bana Petra Zrinskoga, 
koji se bijaše proslavio ratujuć na Turke po Hrvatskoj, i onamo 

ostadoše sve do primirja god. 1664., uslied koga buduć i na 
onom kraju prestalo ratovanje, opet se u Dalmaciju povratiše, 
.da kukaju posliedice kandijanskoga mira.! 

4. Kandijanski je rat sliedio nekom očajanom napetošću ; 
nitko nije mogao predvidjeti, kad će i kako će svršiti. 

Visovački franovci u Sibeniku ne mogahu dalje onako ne- 
uredjeno stati, uhvanja nikakva nemogahu začimati, da bi se 
na stari Visovac povratili, u vrieme rata nesgodno se bilo iz- 
lagati daleko od gradske obrane. Šibensko gradjanstvo, svećen- 
stvo i pučanstvo u velike ih ljubilo i štovalo, ter i želili svi 
skupa, da ostanu u gradu i u njemu svoj samostan načine, 
oobećajuć im, da bi ih srdčeno pomogli u gradnji novoga sa- 
mostana. 

Gornji dio grada izpod kaštela sv. Mijovila (Ane) bijaše 
potla kuge 1649. ostao sa svim opustošen, samo što novi na- 
seljenici, “od franovaca privedeni, bijahu se nastanili po nekojih 
trošnih kućetinah 
| Stolna crkva sv. Jakova imadjase tuda neki broj kuća, za 
koje je primala stanarinu, a izmedju njih jednu oveću, koju 
isti franovci bijahu unajmili i u nju spremili svoje siromaštvo 
iz Visovca donešeno, te u njoj tiesno stanovali Ova kuća kod 
crkvice Svih svetih, bijaše na nesgodnom mjestu, redovnici nisu 
nikad mislili, da bi tude samostan gradili; ali pri onako du- 
gom očekivanju i ratnom vremenu, kada uvidiše, da je mjesto 
kod sv. Nikole odviše tiesno, kada im gospoda Proti u za- 
dužbinu darovaše veliku kuću uz pomenutu, gdje su privre- 
meno stanovali, oni se napokon odlučiše, da bi mogli preku- 
Piti neke razvale i mirine naokolo, 1 zaokružiti mjesto za sa- 
mostan. Zapitaše od crkvinarstva stolne crkve, da im ustupi rečenu 
kuću. Na što biskup i kaptol dragovoljno pristadoše, davši im 
pomenutu kuću sa još dvie male uz nju za malahni godišnji 
najam. Obitol Fondra darova im kod istih mirina svoje kuće, 
gospoda Mijagoštovići darovaše svoje zidine, tako i Dionići i 
Mikateo, a nekoje još prikupiše i zaokruziše priličan prostor, 
gdje se je mogao samostan graditi. Izvorne listine darovština i 
prodaja nahode se u arkivu ovoga samostana, ter po njih može 
“se izpraviti mnenje, kao da im je na početku gjeneral Foscolo 
ovu kuću darovao, možda sa slabo shvaćena nadpisa na staroj 
glici toga gjenerala u ovom samostanu, koji kaže: da isti gje- 
neral fratres...in aedibusapud sanctum Lauren- 

tium benigne collocavit, dočim onda još nije bilo, kako 
-ćemo dalje vidjeti, crkve sv. Lovrenca, a obstoje izprave ku- 
povštine i potvrde biskupa, skupnovlade i svetog sjedališta u 
dokaz gori pomenute kupovštine, za koju ista vlada primi na 
se podmirivanje godišnjega najma crkvinarstvu sv. Jakova.! 
Ovo zemljište i ako prilično prostrano bijaše po poli pre- 


.sječeno glavnim obćinskim putem ; ali nije se drugačije moglo, 


nego se staviše na posao i počeše kupiti milodare i milostinje 
po gradu i okolici, za što im biskupov namjestnik Grgur Florio 
dade preporučno pismo, u kom pominjuć njihove zasluge u ratu 
1 miru ,osobito u ovom gradu, da naknade oskudici svećenstva 
za spasenje duša, čim se srdčeno brinu i koristno nastoje. Radi 
česa, da tako dostojnim otcem kršćani pruže vremenitu pri- 
pomoć i sgodnost življenja, ovaj im list dajemo i koliko —mo- 
žemo u gospodinu preporučujemo, da ovdje medju kršćani i 
ako ne onako obilno ko što imadjahu medju Turci, barem se 
pristojno namjeste i živare, kako će i za dobročince Boga mon 
i posvetilišta prikazivati. : 

Skupnovlada im darova 200 dukata i preporuči, dai im se 
iz državnih skladišta pomogne gradivom. Imadjahu jur uoblaš- 
ćenje od svetoga sjedališta, komu na 1. studenoga biskup Na- 
talis Cariden izdađe ovršenje: . .. . »dragovoljnim  privo- 
ljenjem i veseljem kapitula, svega klera i pučanstva, kao 
dobrozaslužnim naprama  kršćanskomu zakonu ovomu > gra- 
dljanstvu Mg 

Godine 1654. bijaše pripravljeno prilično gradiva i s mi- 
lodari, koje od gradjana sakupiše, mogahu gradnju započeti. Pro- 
vidur gjeneral Lorenzo Dolfin, da pokaže svoju odanost napram 
njima, hotijaše prisustvovati svečanosti i veselju njihovu i 
svega grada, ter im obeća, da će svojom rukom prvi kamen 
položiti As 

Bijaše: za sv idi odredjen dan 16. svibnja i gjeneral 
dodje u Šibenik za taj dan. Redovnici da mu ukažu svoju har- 
nost odrediše novi manastir po njegovu imenu posvetiti sv. 
Lovri, a on sa svoje strane obeća im sliku svetčevu za otar 
nove crkve, koju naredi odličnome vještaku Tintoretu, i ova se 
danas nalazi u riznici samostana. 

. Biskup toga dana bijaše bolestan, tor mjesto sebe "2 
svoga namjestnika kanonika Nikolu Pedota, koji obavi svetčani 

obred uz neizrečenu radost svega gradjanstva. Gjeneral položi 
kamen crkvici sv. Lovre, koju najprvo započeše graditi, te pro- 
sliediše uredjivati okolne sgrade, da se bar_kakov oblik dade 
redovničkomu pribivalištu. To bijaše početak crkve i samostana 
sv. Lovre u Sibeniku. Gjeneral ih dobro pomože klakom, prazi, 
kamenjem, gredami i gvoždjem iz državnih sprema, i dostiže 
im od skupnovlade pripomoć godišnjih 150 dukata, a pučani 
pomagahu bezplatnom radnjom. Da se iz temelja bude nova 
sgrada gradila, puno bise lakše dogotovila; ali se moralo kr- 
piti, zidove nadogradjivati i sastavljati, izporedjivati somiće, 
odizati krovove, ravnati tavane, probijati hodnike, vrata i pro- 
zore premješćati sa svimi nesgodami, kojese u tako raznolikih 
sgradah mogu pojmiti. Svakako dugo se krpilo i napravljalo 
dokle se prilično uredilo. — Crkvica bijaše najprvo dogotov- 
ljena, koju potla 70 godina zamjeni veća i ukusnija. 

Razdvojeno zemljište sastaviše sa tri mosta preko obćin- 
skoga puta, i redovnici tada mogoše se urediti po svojih usta- 
novah reda, kao u prvom manastiru. Ali tada se stoprv sjetiše 
stari samostani u gradu, da bi im ovaj novi mogao biti na 
štetu njihovoga uzdržanja i življenja, ter zavedoše pravdu kod 
biskupa u Sibeniku i sv. skupa u Rimu, koja trajaše dugo 
vremena: ali jer jedino prkosna i dokona, bijaše odasvud od- 
bivena i franovci ostadoše na mirnom vršenju redoničkih 
dužnosti.! 


Još nebijaše sgrada dogotovljena, kad ju na 15. veljače 1663. 
zadesi velika nesreća. Te noći grom udari u kaštel sv. Mi- 
jovila (Ane), zapali barutanu i diže u zrak tvrdjavu, koje ka- 
menja prolomiše krovove okolnih kuća, a osobito slupane sgrade 
samostana sv. Lovre. 

Redovnici se nemilo pristrašiše i odrediše, da će ostaviti 
trošnu sgradu, ter zapitaše opet crkvu sv. Nikole s okolnim 
mjestom, da bi se ondje sgodnije smjestili.“ 

Bratinci i opet privoljiše, ali prvašnje nesgode i ovog 
puta ih odlučiše, da ostanu kod sv. Lovre, gdje su, dosti- 


gnuvši pomoć od vlade i gradjana godine 1693. mogli u novom 


samostanu držati veliki redovnički sbor, na. kom se sastadoše 
starješine svih samostana prostrane države, i odabraše državnikom 
m. p. otca Pavla Kačića. 


! Uredovni spisi u ark. samost. — ? Uredovni spisi u arkiva sa- 
mottana. 


ad 

Buduć je crkva premalahna bila, utvrdiše god. 1681. na 
15. svibnja, kod bilježnika Daniela Difnika Mikatea pogodbu sa 
protom Mijom Trifonijem i započeše graditi sadanju veliku crkvu, 
koja bijaše dogotovljena stoprv god. 1720. Za sreću ovoga samo- 
stana ot. Pavao Nikolić sibeničanin kroz dvadeset godina brižnog 
starešinstva zamjernom vještinom i osobitom  oštroumnošću, 
dade priličan oblik samostanu i crkvi i dičnim ugledom i za- 
služnošću dostiže od poglavitih gradjana pomoć, kojom dovede 
svrhi liepe namjere. Njemu je ovaj samostan dužan vječnu 
harnost za trude i dobroćinstva, kojimi ga je svršio. 

Kako su u njemu visovački redovnici stanovali, oni 
ga utemeljili i opravili, tako se je zvao Visovac i potla nego 
se stari Visovac opet bio nastanio, ovaj se zove krčki Vi- 
sovac, a onoga još i dan danas običavaju zvati Visovac 
sv. Lovre. 


5. Potla utemeljenja novoga Visovca u Šibeniku, red nam 
je svratiti se na stari Visovac na Krci, koji ostavismo pust, 
kad se iz njega god. 1648. redovnici preseliše u Šibenik. 


Kad bi se obzirali na njegovu poviest napisanu u Liber 
Archiv., mislili bi, da su ga, odmah iza odlazka redovnika Turci 
iste god. zapalili i razkopali, tako, da po pripoviedanju istoga, 
kad se nakon 21 godina na nj povratiše, jedva se proturati 
mogahu kroz trstovine, drač, kupinui zaraslu grmariju do ogo- 
rielih zidina. To bi nam potvrdile svjedočbe gjenerala Foscola, 
vojvoda Sceottia, Zorzia i Dukala, dužda Frane Molina, koji svi 
tvrde, da je razrušen bio da gente di malfare; ali svi ovi, 
koji to tvrđe, nisu bili na Visovcu, nit znadu, što je od njega 
bilo; nego samo vele ono, što su cienili da mogaše biti, dokle 
imamo izvorne turske listine toga vremena, koje nam sasvim 
drugovačije dokazuju, to jest, da i ako su visovački franovci 

u Šibeniku pribivali, oni su se ipak na one krajeve navraćali. 
Pomennta pisma kažu, da kad su se redovnici preselili, pust 
samostan ode na javnu dražbu, kao vladina imovina, i kupi 
ga u Sarajevu pisar Alija, kako mu svjedoči tefdedar godine 
1666. (Br. 113.) 


Godine 1668. bosanski vezir pozivaše iste franovce iz Ši- 
benika, da se slobodno povrate na Visovac: , Nebuduć: visovački 
manastir od novih vremena, nego još od careva osvojenja bio 
fratarsko obitovalište, a sad buduć u izlamskom području, iza- 
djite u rečeni manastir i budite vlastnici starih sgrada i po- 
sjeda, i u rečenih sandžacih upravljajte nalazećom se rajom 

vašega nestalnoga zikona i nevjernova, a da vam nitko nebi 
bio protivan, blagoizvoljujem izdati vam dopust i dozvolu, od- 
govor i pomilovanje, budući me molili, s toga sam ovo pismo, 
«koje, kad vam stigne, od potrebe je, da date svim fratrom 
ukupno i zajedno dopuštenje, koji hoće, da dodju iz Sibenika 
u rečeni monastir. Lazivljem velikoga Boga, koji je iz ništa 
stvorio nebo i zemlju i našega velikoga proroka nad svim pro- 
. rocim Muhamed Mustafa 1 njegove velike blagoslove, prosim i 
zaklinjem se. ugovor i slobodu obećajem, da vas i vaše s vama 
došavše nitko neće smetati, i nastojat ću, da nebudu vas mu- 
čiti i progoniti Br. 53.! 

Redovnici dakle da mogu pastierske dužnosti vršiti, do- 
biše ovo pismo, a vezir ga dade. nebi li se opet raja povratila 
i napučila opustošene prediele. Iste godine jednaki dopust 
bijahu dostigli i od kninskoga mule — 
| U darovnici god. 1679. šibenski knez kapitan Anzolo Emo 
kaže, da je iz Skradina došao na Visovac, gdje se nahodi fra- 
novački samostan, koji im on opet dariva sa strane skupno- 
vlade, da mogu u njem prebivati. “ 


Kad uslied utanačenoga mira i opredieljenih mejaša, opet 
Visovac ostade u turskom mejašu, onda franovci poslaše tr- 
govca iz Sarajeva u Stambul s prošnjom. da im manastir Vi- 
.sovac bude povraćen, što idostigoše, i kad se povratiše nadjoše 
koješta oštećeno, što je trebalo popraviti, a to se nije moglo 
bez careva dopuštenja. Bijaše godine 1615.1 dočim se ondje 
nastaniše, zaprosiše potrebito dopuštenje, ne da naprave crkvu 
i samostan, nego neke manje sgrade. Ta prošnja u prevodu 
glasi; ,Cestiti i prama siromahom milostivi Sultane! Mi koji 
smo prah vaših noga prostiremo svoje lice po zemlji i molimo 
sliedeće: od davnih vremena, to jest još u vrieme rata, naša 
kuhinja, soba, peć, ambar u kuli i ćenifa kraj puta obstojeć 
od puno vremena sa svim je propalo i opalo; za to molimo 
dozvolu, da bi mogli po starom popraviti rečena mjesta. Naš 
Cestiti Care! sve je to starinsko, samo ćenifa bit će nova. 
Naredba i zapovjed ostaje Vašemu carskomu Veličanstvu. Naj- 
pokornije sluge visovački fratri (B. 89.). 

Da samostan s. crkvom bude propao, kao što se govorilo, 
valjala bi bilo za sve dopust min du se iznova gradi. 


a 


| ! Turske nam listine prevodi po naznačenih brvjevih Jazvić u Livnu. 
— “ Izvorna u arkivu samost Visovca. 

Pokle su dopust dobili i po njem napravili, god. 1676. 


dodjoše nadgledaoci iz Drniša, i ostaviše im svjedočanstvo, da - 


nisu njšta iznova našli, da je sve stara japija u crkvi i mana- 


stiru, samo da je ambar, pećnica, i kuhinja po starom zidu . 


pokrivena novom šimlom  (C. 60.) 
Kako je nepojmljivim načinom ratovanja mletačkih gje- 
nerala pokrajina opustošena bila, tvrdi gradovi zapušteni i puk 


doveden k moru; Turci opet često četujući ostajali su u pr-- 


vašnjih sgodnih mjestih 1 raju pozivali, da se povrati na 


plodne zemlje i prostrane pašnjake, kojih pri neplodnih 1 kr-- 


ševitih morskih obala nisu imali, i tužno su živjeli od mle- 
tačke sode, soli i boba, ter su se mnogi sa životinjom vraćali 
u gore i planinske sbjegove. S toga i franovci dostigoše po- 
menute dozvole, da mogu kršćane oblaziti i zakonske obrede 
medju tim pukom vršiti. 

Kakva mogaše biti župna služba u ovako ratnih:i pogibnih 


vremenih, mogli bismo se i sami sjećati, ali nam je i o njoj. 


ostavio liep opis vriedni ot. Vinjalić u pomenutom djelu Comp. 
Storico, iz koga ćemo primiti poglavite crte: ,Preko svega 
kandijanskoga rata visovački redovnici obavljahu  pastiersku 
službu ne samo kod puka od njih prevedena k moru, dali i 


kod onoga, koji ostajaše u gorah i planinah od Velebita do Ce- 


tine. Dakako, da onamo nebijaše crkava, niti opredjeljenih župa, 
nit stalnih župnika; nego na način poslanika oni prehodahu od 


gore do gore, kako i kršćani sa svojimi stadi, gdje bi se u 


riedkih kućištih namieštali. Nebijaše tad pravih sela, jer se kuće . 


nisu gradile, niti zemlje obradjivale; na puški i na maču gle- 


dalo se obraniti glavu. Narod je jedino stokom živio, koju je 


preganjao na bolje pašnjake i prenašao ono malo svoga siro- ' 


maštva. Kuće bijahu suhozidne kolibice pokrivene sa slamom i 


grmom. Najveća muka bijaše bezvodica, jer po naših gorah 


neima živih voda. s toga kad bi se namjerili na zemlju vod- 


nicu, kopali su obćinske lokve za životinju, a napose bunare za 


čeljad“. (S toga se u Zagori nalazi na mjestih po veći broj ' 
bunara i povieda se, da ih na Nevertu bijaše pod zatvor veće | 


od dvadeset; tako u Trolokvah i na Radošiću, liepo iz šibenske 


Rogoznice, ovdje. svoje imena; tako se: vide jednako na 
drugih: mjestih). 


. Starci.i nejač čuvahu stada, jači na oružju hodahu na | 
vojsku i-u četovanja: ženske obavljahu domaće poslove i pri- : 
pravljahu odjeću i obuću, tako da nisu trebali što s: drugih | 
strana pribavljati. Oružje imadjahu od skupnovladđe, ili':što su 


- 

"Turcim odnosili. Konja bijaše izobila, tako da, ih dobar broj 
vojevaše na konjih, koje kašnje uvršćivahu u satnije, pak i skup- 
novlada uredjivaše njihovo konjaničtvo pod imenom Uapeletti, 
oltramarini, Croatia cavallo. 

» Odredjeni dakle svećenik za duhovnu službu zalazio bi 
kroz gore i pustare noseć rog, u koji bi tako jako zatrubio, da 
bi se čuo na veliku daljinu; po tom puk bi znao, da _misnik 
prolazi, itko bi od njega koju pomoć želio, izašao bi pred njega 
i svratio ga u svoju kolibu; gdje kad bi redovnik unišao sva 
bi ga čeljad u ruku poljubila i blagoslov zaprosila, a on raz- 
prtio torbicu izvadio bi križ i molitvenik i ovršio posao za koji 
bijaše pozvan. 

Odtlen bi slao ulake po ostalih kolibah, i naviestio gdje 
će u nedjelju biti sveta misa. Uranio bi na opredieljeno mjesto, 
ter na groblju pri velikom kamenu u hladu staroga duba raz- 
motao platno, usadio križ, namjestio voštenice, knjige i kalež sa 
tikvicom vina i vode i krušnom hostiom za posvetilište. 

Prispjeli bi starci i nemoćni, da se izpoviedaju, nevjeste 
donosile bešike, da se rodjena djeca krste, i vjerenici se vien- 
čavali i blagoslivali. U hladu granata duba pod vedrim nebom 
govorila se sveta misa, čitala poslanica i evangjelije, tumačio 
nauk kršćanski i molilo se za mrtve. Po misi svak odlazio na 
svoj stan, ali xdje će redovnik, koji stana neima? Neće njega 
vjernici upustiti, siromašna vrata njemu su otvorena, on s njima 
odlazi, za njega je uboga sinija svagdje spravna. Prvo razstanka 
ugovorio bi mjesto, gdje će došaste nedjelje svetu misu govo- 
riti, ter bi zašao oblaziti nemoćnike, koji željahu od njega po- 
krepe. Tako su franovci prehodali štapom i torbom ne samo 
po mejaših sadanje Dalmacije, dali čak u Liku i Krbavu, gdje 
biedni kršćani ne imadjahu drugih svećenika, do samih viso- 
vačkih fratara. 

I ako u ovom nemilom ratu smrtno su se progonili Turci 
i kršćani, pošto su ovi od potrebe prisiljeni bili, zalićati se u 
robiju po svih turskih mjestih, ipak su se franovci znali tako 
ponašati, kako su kod glavitih Turaka nalazili prijateljstva i 
zaštite, što im je čudo koristovalo vršenju pastierskih dužnosti. 
Nahodi se po arkivih samostana dosta prijateljskih dopisa bo- 
sanicom i turskih listina ovih vremena, koje im služahu za 
putne listove i prosto hodanje po turskih mjestih. po kojih če- 
stokrat mogahu mirno obavljati posle. Izmedju njih pomenut 
ćemo jednu god. 1668. od hlivanjskoga mule, koji kaže: ,Do- 
javili su nam visovački fratri, kako imaju kod sebe carski 

ferman, po kom i po prvašnjih običajih dopušteno im je, da 
mogu misu govoriti svome puku. Došli su tražiti putni list . . 
za to je potrebito, da svak zna, po zakonu, da rečeni fratri 
mogu govoriti puku misu i da ih nitko nebi uznemirivao i smetao. 

Isto tako Mehmed paša dopušta im god. 1665. da na 
želju raje kliškoga sandžaka mogu slobodno medju nje doći. 
»izadjite slobodno i vrsite raji postojeće medju vami zakonske 
obrede.“ ! 

Ali i ako često ovake dozvole mogahu biti koristne, kod | 
zanešenjaka turskih kadkad ništa ne vriediše. Pomenut ćemo 
za dokaz slučaj nekoga redovnika, koji i ako bijaše teskerom 
osiguran, da može hodati i svoje postojeće zakonske obrede vr- 
šiti, ipak bijaše zasužnjen, a možda i pogubljen. 

U arkivu samost. Šibenika nadjosmo prošnju redovnika na 
providura gjenerala, u kojoj kažu, kako njihov brat u vršenju 
župnih dužnosti, kad se htijaše na donjih mlinih prevezti na 
drugu stranu rieke Krke, da obadje onomašnje kršćane, namjeri 
se ondje na turske četnike, koji ga vezaše i u sužanjstvo odve- 
doše. ,Naš vriedni brat Fra Pavao ondje kod mlina pade u 
ruke dušmana na donjem Buku. On je jedan od najsrdčenijih 
redovnika, obljubljen od puka, jerbo je u ratovih svedjerno pratio 
krajine, sviet hrabrio, tješio i sa svetotajstvi kriepio. On je u 
službi prejasne skupnovlade dva Turčina ubio, a sad mu Turci 
priete, da će ga pogubiti, ako im se na mjesto njega ne pusti 
Djihov odža, koji je zajedno sa vranskim halibegom zatvoren 
u Brešiji.“ Zaklinju dakle providura, da upogled njihovih zasluga, 
dostigne njegovo oslobodjenje — ,,da nemilom smrti nepogine re- 
dovnik, koji se je toliko trudio za svetu vjeru i prejasnu skupno- 
vladu 26. rujna 1654.“ * Dalijemolbauslišana? Dvojimo! 

6. Turci se često navraćahu u Primorje; ali progonjeni 
od ratnih brodova pokle god. 1666. utamaniše vojsku Alipaše 
Cengića, prodje ih volja na oni se kraj navraćati. Boljim us- 
pjehom prodirahu samo na male čete, s kojima kadkad uloviše 
što čeljadi i oplieniše siromašne težake. Na tvrde kule neuda-. 
rahu, jer su se opametili bili, da su svaki put od njih gubitkom 
odbijeni. ? 

Tih malih četa nije se puk puno bojao, jer su i oni u 
većem broju oružani dolazili, i često silu silom odbijali. Počeše 








1 Izvorna u arkiv. samost. Visovca, — * Pomenut nam je, da na 
početku kandijanskoga rata, starešine franovaca dostigoše od vrhovne 
crkvene vlasti, da mogu ratovati na Turke i smicati iste u boju bez 
upasti u crkovne zaveze. U ark. sam Šib. — 3 Lulić Cempendio ibid. 54. 

tad i oni u kuće se okupljati i sa otoka po svojih se selih na- 
stanjivati. Videć franovci, da se kraj ratu nemože predvi- 
djati, a riti oni onako nesgodno i tiesno na otocih živjeti, 
osobito pokle veći dio njihovoga puka bijaše se u Primorje po- 
vratio, odlučiše i oni vratiti se na starinu i podložiti vrat ne- 
milomu jarmu, da kao turski podanici živu sužnji divjačkoga 
biesa 1 zuluma, komu se i tužni puk bijaše podložio. Poslaše 
dakle prepoviznu molbu na kapiju proseć milostivoga cara, da 
im dopusti napraviti u vrieme rata oštećene crkve i samostane, 
da mogu u njih pribivati, kao njegovi pokornici i podanici, i 
učiti raju zakon božji. 

Car im izdade ferman od god. 166%7., kojim milostivo do— 
pušta, da budu popravljene crkve ležeće u mjestih Zaostrogu, 
Lužibabi (Zivogoštu) 1 skeli Makarske, koje su obstajale još 
od zaposjednuća tih zemalja i u vrieme rata razrušene, ter je 
potrebito, da se opet poprave i naredjujem, da se tomu nebi 
nitko protivio, ili na put stao. ili redovnike mučio i progonio. ! 

Isto dozvoljava Halil Husein kadija imotski sa strane 
onoga šerijatskog suda, na molbu redovnika Fra Simuna, Marka 
i Antuna. ? 

God. 1668. imotski nadzornik Husein izdade im svjedočbu, - 
da je pregledao popravak pomenutih crkava i da je našao sve 
po carevoj naredbi, ništa veće i ništa manje. ? 

U Makarskoj popraviše crkvu, manastir i druge sgradice, 
a medju njima 1 kulu, koja je sa iztočno-južne strane mogla 
crkvu i manastir braniti. Za ovu kulu imadjahu kašnje velikih 
neprilika; bijahu obtuženi u Stambul od Turaka, da su napra- 
vili tvrdjavu protiv caru. Morali su se braniti pismenimi svje- > 
dočbami kadija, teftedara, nadzura i emina, koji svjedočiše, da * 
jeto mala kulica, da se brane od morskih lupeža, dok napokon 
dostigoše dopust, da ju mogu uzdržavati i da im nitko za to 
ne dosadjiva. * 

I ostale sgrade samostana imadjahu naokolo puškarice, ter“ 
u prigodi kakve navale mogli su se redovnici braniti. 

Na vrh Brača u prebivalištu sv. Martina ostaviše dva sve- : 
ćenika za službu novoustanovljene župe, ostali svi dodjoše u ; 
u. Makarsku i po redovničku se urediše. Bračko prebivalište- 
ostade odvisno. od makarskoga samostana, dok se vremenom i : 
ondje ne Puopoan pravi manastir. 


- 


pa 


| | A 
sd zvorna Z. 1 2 Idem 2. 30. — 5 Idem Z. 2. Bretag Mustafa. > > 
Sefić u Mostaru. — * Irorna u ark. samost. Makarske. 

Jednako i na Živogošte povratiše se franovci iz prebiva- 
lišta na Hvaru, te samostan i crkvu napraviše. Ovaj je sa-, 
mostan bio kao neka tvrdjava, s puškaricami na sve strane, i 
oni se sgodno mogahu braniti. Urediše svoje župe, koje su imali 
u Primorju i Hercegovini, i dobiše osobiti ferman, da mogu 
mirno i prosto pastierske posle obavljati. , ... Kada je dana 
carska milost, da fratri vrše slobodno svoje vjerozakonske ob- 
rede i da im nitko ne učini ništa na carevoj zemlji, . . . po 
ovoj carskoj ahtnomi, kada ju pregledate, da fratrim neima 
nitko ništa reći u mom carstvu. Da budu propovidaoci slobodni 
na suhu i na moru, gdje godj budu pribivali, da im nitko neima 
ništa učiniti protiva. Kuće svoje porušene mogu načiniti i svoj 
hadet provoditi, U njihovih kućah i crkvah, da im nitko neima 
ništa reći radi danka, da neimaju plaćati krvarine, ovim fratrom 
da se neima nitko protiviti. .. raja zajedno s fratri može slo- 
bodno u crkvu hoditi. U Jedrini na polovici mjeseca zilkade 
god. 1073=1661.!' 

Svoje prebivalište kod Sućurja održaše blizu do svrhe 
prošloga vieka; ali buduć im već nije trebalo za huon ga, još 
mu se vide gole zidine. 

U Zaostrogu na isti način popraviše sgrade i dvie kule 
tvrde za obranu, koje obskrbiše prahom i olovom. Jedna bijaše 
od iztoka uz crkvu, a druga do juga na kutu samostana ; kašnje 
i treću načiniše sa zapada. Na Sućurju u prebivalištu ostaviše 
dva redovnika na službi puku, koji se bijaše nastanio, žitka na- 
tekao i kuće pogradio uz samostansku crkvu sv. Ante, koju su 
načinili kad su s pukom onamo prešli, kako svjedoči uspomena 
starješine u arkivu samostana Zaostroga bosanicom napisana 
ovako: ,1663. budući gvardijan ja fra simun Tvrdković od Za- 
ostroga ogradih s braćom fratrim crkvu sv. Ante na punti od 
Gubavice, lemozinom manastira Zaostroga, bez nijedne pomoći 
onih Primoraca, koji stoje na Gubavici, ni od onizih, koji stoje 
u starom selu, ma nijednoga argata nedadoše muktice, izvan 
Ivana Delalije, koji mi čini lemozinu za ljubav božju bez ijed- 
noga obliga, kao i ostalih Primoraca Uskoka kojim sam se pri- 
poručivao, koji onda četovahu, kad je gradjena rečena crkva, 
Ovo pismo činim ja fra Simun ozgor rečeni do moje duše.“ 

To isto svjedoči nadpis na pročelju iste crkve: Anno 
dni 1663. 20, Febrnarii hanc aediculam fecerunt 
aedificare Fres. Conv. S. M. Zaostrogi ad honorem 


-__—. 





\ Izvornik i prevod u ark samost. Živogošte. 

O. D. et B. Antonii Patavini. Ostali puk većim dielom 
povrati se u Primorje. | 

Nekoliko obitola iz Zaostroga, pošto u onom selu nebi- 
jaše, k6 što u ostalih, turskih kula za obranu, zamoliše starješinu 
ovoga samostana, da im dopusti na samostanskoj zemlji Ra- 
tacu, da se namjeste i kuće pograde, da u pogibli mogu pri- 
bjeći u samostan, u kom bi mogli biti obranjeni od svake na- 
vale. Redovnici dragovoljno dopustiše, ter se na tom mjestu 
blizu manastira kod mora namjestiše i s vremenom liepe kuće 
i palače pogradiše, tako da to mjestanee, koje će imati do dva- 
deset kuća izgleda kao liepa mala varošica. 

Tim se u Primorju epet sve na staru povratilo. Mletčani 
su u Makarskoj držali dva broda, ali se je mir uživao, jer 
Turci bijahu prestali četovati, pošto se je bio glas pronio, da 
su u Kandiji nadvladali i primirje utanačili; a u nadi zar da 
će i u Dalmaciji opet starinu preuzeti, i redovnici od njih do- 
stizahu dopuste, dok Turci čekahu posliedice primirja 

Samo još imotski samostan stajaše pust i samotan na 
pustošnom jezeru pod Proložcem. Kako se je veći dio puka s onih 
strana odselio u vrieme rata k moru, tako sada na dobre po- 
nude begova i spaija povratiše se seljani na stara kućišta i 
prionuše zemlju raditi, da mogu preživiti i nemilim gospodarom 
izmet činiti. 

7. Potle silnih napora i orijaških hrvanja, do tada u po- 
viesti onik doba ne ubilježenih, potle strašnih potrošaka blaga 
i ratnih sprava, uz potoke krvi izumrvšega ljudstva, predajom 
gradu Kandije Mletčani bijahu primorani Turcim ostaviti onaj 
veliki otok 1 primiti ugovor mira na 6. rujna 1669. 

U tom ugovoru za Dalmaciju bijaše utvrdjeno, da Mlet- 
čanim ostaje Klis i ono što su prisvojili Ovom iz- 
rekom znadoše se Turci poslužiti najvećom štetom i nepravdom 
za naš narod u ovih mjestih. Pokle, kako vidjesmo, mletački 
gjenerali s našimi krajinami bijahu potjerali Turke iz svih 
mjesta izvan Sinja do Cetine i iz Primorja do Neretve, oni su 
za stalno mislili, da će ta sva mjesta ostati njima, tako da je 
providur_ Ant. Barbaro na 3. travnja 1671. proglasom mira 
naredio onomu puku, koji bijaše prišao u podaničtvo i k moru 
pribjegao, neka se slobodno. vraća na svoja selišta, i naredio 
gvardijanu visovačkih redovnika, da uzpostavlja župnike i šalje 
sposobne redovnike na upravu toga puka.! 


1 Izvorna u ark. samost. Visovca. 

Šibenski knez dodje god. 1670. u Skradin, gdje izdađe 
franovcem darovnicu, kojom im daruje Visovac i njegove stare 
posjede, a u Skradinu kuće i vrtle Durat Bojčića.! 

; Drniški providur Cornaro iste godine dariva istim fra- 
novcem džamiju, kulu i vrtle_ Alil odže sa 0 rali zemlje.“ 

Cesar cieneć, da će i predobiveni Knin ostati u kršćan- 
skima rukama, pravom ugarskoga kralja naimenova za Knin 
biskupa Ot. Kristofora de Rojas, koji dodje u Sibenik, gdje kad 
razumi, da su u Kninu Turci, i da ondje neima crkve, niti bi- 
skupske palače, niti biskupije, vrati se u Beč i bijaše naime- 
novan za drugo mjesto. | 

Ovaj biskup posla iz Sibenika izviešće o toj biskupiji u 
Rim, u kom kaže: da će u onoj biskupiji još biti do 8000 
kršćana upravljanih od visovačkih franovaca, kojim je iste vjer- 
nike preporučio. Na žalost svi se ovi prevariše Primjetismo na 

drugom mjestu čudnovat način, kojim ratovahu mletački gje- 
nerali u Dalmaciji, rek bi da njima nije bilo do toga da održe 
ona mjesta, koja su osvajali krvlju tužnih podanika, na 
korist zemlje i naroda, nego jedino da na ovom kraju zabav- 
ljaju Turke i igraju se glavom i imetkom nevoljnih  krščana. 
Drugovačije ne može se pojmiti, zašto onako lahkoumno pre- 
dobiveni tvrdi Knin zapustiše, zašto Zemunik, Vranu, Nadin, 
Obrovac, Karin Drniš i druge tvrdjave ne popraviše i neodržaše ?! 
Pod oblikom vjerskoga rata, oni su dražili pobožnu ćut puka 
do zanešenja i očajanosti prot nevjernicim Turcim, čim bez 
svoje muke i znatnoga troška osvajahu gradove i razbjiahu 
vojske hrabrenimi desnicami junačkih krajina. Pod lozinkom 
širenja svete vjere krstove i izbavljenja puka izpod nemiloga 
turskog jarma, je li začudno, da su se franovci dali uloviti 
na tako obamamnu meku? Kad se sjetimo težkih muka i ljutih 
nevolja, koje pretrpiše oni i s njima puk krščanski, pod okrut- 
nim zulumčarim, je li se čuditi, što su se oni onako sliepo i 
odlučno bacili u naručaj kršćanske vlade, koja im je obeća- 
vala i sama moguća bila, da ih oslobodi? Kad naprotiv pre- 
jasna skupnovlada, da učuva i održi Kandiju i morsku dobit, 
pokazala je, da bi pregorila bila sve kršćane balkanskog polu- 
otoka turske podanike, da joj bude pošlo za rukom, ko što 
s franovci u Dalmaciji, da po onamošnjih biskupih budu mogli 
obći ustanak urediti i kršćane s Turci zavaditi, pak ih onda 
kao i amo ostaviti, da im se po tursku osvećuju! Tim se je- 


" Idem ibid — ? Idem ibid. — ? Vinjalić ibid. po Farlatu. 

dino dade razumieti, što i ako Dalmacija opustošena dugim ra- 
tovanjem, izseljivanjem i čestimi kužnimi bolesti. mjesto da ju 
ukriepe i napuče, kako bi se lakše od dušmana branila, pro- 
viduri bez pristanka potjecahu serdare i krajine na pogibna 
četovanja, od kojih nebijaše državi koristi, nit njima, jer Turci 
se osvećivahu trostruko; sela palili i robili, životinju odgonili, 
sužnje odvodili i mnoge pogubili. U takom življenju divjačilo 
srdce i duša zatravljivala, zemlja se ne težila, niti zanati ili tr- 
govina obavljala; čemu se je skupnovlada nadala od ovakih 
podanika? Ovo sve primietismo, da nam manje začudnije budu 
posliedice nesretnoga mira. 

Vidismo s kakvim mukam i krvju bijahu osvojeni gradovi 
po Kotaru i Bukovici, kako li svi bijahu zapušteni. Narediše 
gjenerali da budu popaljena sela, i da se narod preseli k moru. 
Sad kada prispiju povjerenici i po odredbi ugovora odkroje njima 
ono što posjeduju, što će im pokazati, gdje je njihova steče- 
vina, tko ju uzdržava. Turci su čudo pametniji bili, njima Dal- 
macija bijaše omilila, njezino liepo podnebje i divne uspomene 
slave djedova, pa i ako razorena i opustošena, njima je mila 
bila, oni ju nemogahu pregoriti, ter ovom prigodom uredjenja 
mejaša, znadoše se mudro i lukavo okoristiti. 

Bez buke i bez galame, razdieljeni na male buljuge sa- 
djoše na razvaline starih tvrdjava, koje bijahu bez straža i bez 
čuvara, i po njih se nastaniše, malo prvo došašća povjerenika. 
Sa svietom se liepo ponašahu i sladkimi besjedami odpraviše 
iz Drniša providura. ,Eto, govorahu, imadu doć povjerenici, mir 
je učinjen i naznačeno svakomu svoje, mi nećemo zavade, niti 
odpora, što bude vaše, mi ćemo .vam mirno ostaviti, ali dok 
se ne odmjeri, mi ćemo čekati, dok vidimo što će biti vaše što 
li naše. I pošto bijahu svi u nekoj neizviestnosti i očekivanju, 
pustiše ih na miru. dokle se odredi svakomu svoje. Medju to 
bezi i bogati spaije, koji su imali velike posjede u Dalmaciji bi- 
jahu odpravili u Stambul krvave tužbe na krajine, da su im, 
baštine satrli i neposredno prigrabili. ter mole cara, da brani 
svoje. podanike. Car naredi bosanskomu paši, da ion podje 
s povjerenstvom u Dalmaciju. i do potrebe oružjem brani ono, 
što je tursko. Kad dodjoše odredjeni povjerenici i mjerači, sta- 
doše da razgledaju odredbe ugovora: ,U Dalmaciji ostaje: 
Mletčanom Klis i ono što posjeduju. To je jasno, reče 
turski povjerenik, o Klisu govora neima, a od ostaloga, gdje 


vam je što posjedujete? Zalud kazivanje, da su tvrdjave bile. 


osvojene i razorene. Turčin odgovara, to su prolazni slučaji, 

vaši su do Varcara dolazili, a naši do Zadra i Šibenika, ali o 
tom se ne sbori. Gdje je što sad posjedujete? Turčin nehtijaše 
stope ustupiti, a Mletčani bojeć se onako iznemoženi, da bi se 
Tad toga mogao opet rat zametnuti, poručiše svojim, da ne- 
gledaju potanko, da popuste, i oni toliko popustiše, da izvan 
samoga Klisa ostane Turcim sve, kao što bijaše prvo rata, ne 
samo, dali s velikom mukom jedva ih umoliše, da ostave Vr- 
poljac, koji nikad njihov bio nije ; ali nethjedoše ostaviti Danilo 
i Zagoru. Tako si Turci mjesto Klisa naknadiše gubitak s drugim 
zemljištem u Dalmaciji.! 

| Eto kako dospiše junačtva serdara i krajina, eto poslie- 
dice krvavih truda franovaca, da narod izbave turskoga su- 
žanjstva, eto ploda obećanja mletačke skupnovlade i njezinih 
gjenerala ! 

Franovci i njihov puk njegda turski kmetovi i raja, opet 
padoše pod kopito njihovih paripa! Oni franovci, koji ovaj isti 
puk digoše na Turke i predvodiše na bitke, na razbojišta i osvo- 
jenja tvrdih gradova, koji i sami okaljaše ruke turskom krvlju, 
opet ostadoše turski robovi, da im oni po tursku sude za nji- 
'hovo odmetničtvo i ostale tuske raje! Nebijaše li to grozan i 
užasan slučaj, nad kojim se mora s uzvišenim pjesnikom zava- 
piti: E se non piangi, di che pianger suoli!!! — 
Makarsko primorje, gdje Turci ne imahu kula niti tvrdih gra- 
dova, koji za sve vrieme vojevanja bijahu progonjeni od puka i 
ratnoga brodovlja. da se ni za sami dan u njem ne zaustaviše, i 
ono pade pod Turke! Jedan otačbenik s ovog nenadanog dogodjaja 
ovako nariče: ,Užasno za Makarsku i sve Primorje osvanu jutro 
24. studenoga 1671. puno straha, suza i žalosti, ovaj je dan za- 
bilježen krvavim crnilom u sgodopisih života onoga puka. 
Potla nego bijaše potaknut na prevrat, potla nego ga oskrbi 
prahom, olovom i oružjem, potla nego ga prisili na bitke i 
i zadirkivanja po turskih pokrajinah, skupnovlada povraća Ma- 
karsku i njezino primorje sultanu! Tko bi ikad mogao promi- | 
sliti strah i bojazan s očajanom sdvojnošću, kojom bijaše ne- 
sretno pučanstvo obavito onoga časa, kad začu strašnu odredbu ? 
Ipak morade prikloniti se udesu i vrat podvrći težkom jarmu 
okrutnog divjaka. 

»Ali onaj Bog, koji je otac milosrdja, koji u dubini 
8voje neizmjerne mudrosti ravna svietom. nije sa svim  za- 
pustio ožalošćeni puk, nego mu je poslao angjela, koji je sa svojim 


1 0. Vinjalić ibid. 

izgledom, ljubavju i pobožnosću oblakšavao tegoću toga jarma. 
Taj angjeo bijaše prepoštovani otac Marijan Lišnić franovac, 
makarski biskup. On se je otčinski brinuo za puk svoje bisku- 
pije i toliko ga ljubio, da rad same te ljubavi, nikad ga ostavio 
nije, nego je nastanjen kod svoje braće sreću i nesreću svoju dru- 
žio s onom svojih ovčica. | 

x» Ovaj predobri pastier nije bio bez turskog progonstva, 
on je pokazao duh srčenosti i smionstva, kao i postojanosti, da 
podnese sužanjstvo i smrt za obranu vjere, koju je propoviedao.“! 

U ovoj nesretnoj sgodi, jedan dio pučanstva prilagodi se 
gvozdenomu udesu, jer drugovačije nije imao načina da žive, 
izvan da se živi u zemlju zakopaju. Nemogahu već kao skir 
tanci po gorah i pustarah prehodati, već se nije moglo če- 
tovati, a skupnovlada iztrošena i iznemožena dugim ratom 
uzteže im ono nevoljne robe, što im je do tada davala; 
i gradski providuri svjetovahu svekolike, da se priklone okol- 
nosti, da se povrate na stara kućišta i budu pokorne sluge 
starih gospodara. Ali jer bijaše dobar broj, koji se nehtje- 
doše tomu prikloniti i pod Turke povratiti, smilova im se tim 
što dozvoli, da budu prevezeni u Istriju; i ovi se nastaniše 
okolo Pole i drugih kugom opustošenih mjesta; odkle se opet 
jedan dio povrati, kad je bečki rat buknuo. To bijahu posljedice 
ratovanja i slavodobića kandijanskoga rata u Dalmaciji!? 


, 


* Lulić Comp. Stor. 55. 5€. — * Ot. Vinjalić Comp. ibid. Rp. 


Poglavje osmo. 
1672.—-1699. 


1. Povratak puka + franovaca Imote i Visovca pod tursku vlast. 2. Biskup 
Fra Marijan Lišnić € župnikovanje. 3. Raspra o mejasih izmedju 1180- 
vačkogu 1 deka manastira. Velika obsežnost župa. 4. Bečki rat, 
pokret u Kotarih. 5. Sudjelovanje franovaca, bjeg s Proložca. O-vojenje 
Zadvarja Sinja # Hercegnovoga. 6. Ramski franovci prelaze u Cetinu. 
7 Osvojenje Knina, fratar__Resica, utemeljenje pribivališta. 8. Osvo- 
jenje Vrhgorcu i Čitluka u Neretvi 9. Književni rad ovoga vieka. 


. Poslie kandijanskoga mira i opredieljenih granica, narod 
je ao i bolnom dušom pristao uz kuku i motiku i obradjivao 
baštine Turaka gospodara; ali ovoga puta: Tuci bijahu nešto 
a povratili se jedino besi 1 bogatiji spahije, kojim bilo samo 
do toga, da im raja što bolje radi i proizvode uzmnožava; 
po čem su i kmeti često bolje i mirnije živili, nego što bijahu 
prvo rata. Franovci se takodjer povratili i po starih župah na- 
stanili, da viduju duboke rane dugog ratovanja; ali vidivši da 
od Kotara do Mostara nebijaše nigdi samostana, tih ognjišta 
vjere i prosvjete, a kršćani obkoljeni sa svih strana od muha- 
medanstva i razkolničtva, ne obziruć se na prvašnje muke i 
zulume. odrediše da će se povratiti i nastaniti posred svoga 
puka, da s njim diele sreću i nesreću, i da ga vjerna občuvaju 
Bogu i svome rodu. 

Iz makarskoga samostana odciepi se jedan dio braće i 
naveze na pustoš proložkoga jezera, gdje uz pripomoć puka 
Popraviše stari imotski manastir i u njem se nastaniše, pre- 
uzev redovitu duhovnu službu kršćana one krajine.! Kako i 
S onoga kraja dosta svieta bijaše uskočilo u Primorje i na 


1) Ovako povieda državni arhivar, dočim starija kronika ot. Du- 
bočanina kaže, da je god. 1664. imenovan za gvardiana lmote ot. Filip 
Runović, pošto se tad bijahu imotski fratri ić Makarske vratili na 
Proložac. (U ark. samost. Sibenika.) 

otoke, sad i njih pozivahu Turci, da se povrate na svoja selišta, 
da na miru živu i posle obavljaju, jer su car i Turci sve za- 
boravili i oprostili, ter se neće niti spominjati što je prvo bilo. 
I franovci bijahu pozvani od age zapvviednika, da se slobodno 
na svoje mjesto povrate, ,da slobodno Boga mole po starom 
običaju svog zakona i uče raju da se Bogu moli i vjerno služi 
svoje gospodare“; tako od mora do Zavelima sve se povratilo 
i uredilo po staru. 

Visovački redovnici i kroz vrieme rata bijahu u prija- 
teljskih odnošajih sa nekojimi bezi i otmenijimi Turci, kako 
to svjedoči neki broj dopisa bosanicom od njih fratrim pisanih, 
a osobito od bega Ljubunčića oteu Miji Bogetiću, koji je kumovao 
begovu sinčiću. Iz jednoga prepisujemo : , Našemu ufanome prija- 
telju Fra Miji Bogetiću i ostalim fratrom od mene bega Lju- 
bunčića vele drago pozdravljenje... i mali kumić i svi ostali 
vele drago pozdravljenje i pisac naš brat i vaš prijatelj, vašu 
milost i ostalu družbu pozdravlja i veseli Bog vašu milost vazda 
i povisi.“ Prijateljstvom i zaštitom ovih velikaša redovnici do- 
stigoše od različitih upravitelja pa i.od_ istoga vezira bosanskoga 
Mehmeda dopust, da se mogu u Visovac povratiti, još godine 
1665., a god. 1068. krčki mula pozivlje ih, da se s rajom po- 
vrate na stara selišta; napokon god. 1669 kninski miriliva 
obznanjiva ih, da je car_ sve pomilovao, ter da je i njima prosto 
u svoj se manastir povratiti ') Ali franovci su dobro znali 
kakove su bile jabuke tih ponuda ; oni nisu mogli puno računati 
na njihovu vriednost, a želeć se nastaniti u starom svetištu 
god. 1674. zamoliše sarajevskog trgovea Filipa Brnjakovića i 
poslaše u Stambul, da im od cara dobije ferman, da bi se 
slobodno mogli povratiti i na Visovcu nastaniti. U tu svrbu 
dadoše mu preporučna pisma vidjenijih Turaka, koji su molili 
cara za tu milost. Brnjaković bijaše ugledan i vidjen čovjek, 
poznavaše dobro turski jezik i bijaše u prijateljskih odnošajih 
s kapidžijami, koji su iz Carigrada u Sarajevo dolazili. Te iste 
godine na sboru u Fojnici bi odabran za gvardijana visovačkih 
fratara u Šibeniku Ot. Luka Bogić; on se u Visokom sporazumi 
s Brnjakovićem i ondje čekaše uspjeh njegovog poslanstva. 
Brnjaković kroz tri mjeseca brižnoga nastojanja dostiže dotični 
ferman, koji se u izvorniku nalazi u Visovcu sa zelenom svilom 


podstavljen, bojadisanimi i pozlaćenimi slovi. Donese ga u Vi- | 


soko gvardijanu,i poprati dugim pismom ređovnicim u Šibenik. 





1) Izvorne u ark. Visevcu prevedene od G. Jazvića. 

U ovom listu on na dugo nabraja muke i nesgode prepaćene, 
dokle dostiže željenu milost. ,Evo sam se (piše bosanicom) 
srećom povratio u- otačbinu i od čestitoga cara dostigao pro- 
šenu milost, da nam je Visovac vraćen i sve kako je bilo prvo 
rata. Vidio sam vašega gvardiana i izkazao mu veliku muku, 
strah i zlo, što sam pretrpio i potrošio 535 groša. To nije vele 
potrošeno, jer nisu ove oprave izašle za dinare, nego za golemu 
službu, što sam činio prijateljem, koji su vezira i teftedara 
“ velikoga molili ; jer da bude za dinare bilo, nebi moglo nikada 
biti, da bude 50v hiljada groša dato, jer Turci nedadu sada 
nikakva emra u sadanje doba, da se klinac zabije u crkvu, a 
kamo li dati crkvu, baštine masline i svekoliko fratrom ... 


Ovo je milost osobita gospodina Boga... oprave, berate i 
emre, Teftersuret prikazao sam Alil efendiji i učinio pripis, 
da matica svakud ne hoda!) ..... “ Isti Brnjaković posla im 


prevod fermana napisan bosanicom i glasi, ,Prošloga vremena 
ratnoga s nevjernicim Mletčanim, kršćani krčkoga sandžaka u 
skradinskoj nahiji nahodeći se manastir visovačkih fratara na 
rieci_ Krki, koji fratri nemoguć pribivati u rečenom manastiru, 
pobjegoše pod mletačku vlast, a posjede i imanja rečenoga ma- 
nastira: Kobiljača, Kuželj i masline jesu zapale u miriju pro- 
dane Ahmetu Durnišu i Maslijiz otok, kuće i bašće rečenoga 
Manastira, date su i prodane u miriju Aliji, kojim je dopu- 
- :sšteno, da su gospodari svega, što su po opravah i miriji uzeli. 
— Iza toga, kada se je mir rečenim Mletčanim dao, bi odredjeno 
-veziru Mehmet paši, da razdili mejaše na krajini, u komu raz- 
dieljenju bi odiljeno na carevu stranu sandžak krčki i kliški, 
i u isto doba i raja koja bijaše pobigla, dodje na stara prebi- 
vališta, takodjer i fratri visovačkoga manastira povratiše se, 
radi česa raja, koja pribiva u sandžacim Krke i Klisa, prosi i 
moli, da bi se rečenomu manastiru dala vira i sloboda bujrun- 
tijom, da bude kako je bilo prvo rata njezinim fratrom, da im . 
ge povrate gori rečena imanja, bašće, otok, kuće i baštine i 
sve, što je pripadalo rečenomu manastiru Radi toga uzroka 
imenovani vezir darovao je fratrom kršćanskoga zakona slobodnu 
1 vjernu bujruntiju od Kuželja. Kobiljače i maslina, što bijaše 
prodano Ahmetu Masliji, Durmišu i Aliji; sve temesudje i pisma 
da imadu dat rečenim fratrom. kako su prije rata posjeđe i 
kuće držali, to jest: masline, kuće i bašće sve što je bilo pod 
njihovim  vlastništvom, kako je do sada bilo, ima se opet na 








' Izv rna u ark. samost. Visovca. 

isti posjed staviti po hadetu medlju gospodom velikom i tefte- 
daru od hazne bosanske naime Mehn:ed, da mu se razum uz- 
množi, dao je sičilanu i fermanu teskeru divan temesudj, da 
svako godište u zemaljsku baznu bosansku imaju pridavati ž 
plaćati porezne račune, to je tako po tefteru, du se ima ovo 
upisat i zabiližiti kait u tefter baš muasebe. 

»Za to zapovidam, da od god. 1084. od 13. miseca _zili- 
jačeta na tefteru bosanskoga poreza ima se zapisat ovi bilig i 
berut slovni, da sam im dao i darovao i kojim zapovidam, da 
ozgor rečeni fratri latinskoga zakona drže ozgor imenovanu Ko- 


biljaču, Kuželj i masline, otok, kuće i bašće i svekoliko kako. 


je bilo od starine. da drže tako i u napredak, da je temeljito 
PO njihovoj oblasti i zaptu i vlastničtvu od starine što su u 
njihovima rukama, a vlastništvo Ahmeta Durmiša, Muslija i Alija 
da se naknadi iz hazne bosanske običajnim muketom svake go- 
dine, u to da se nitko neima uplićati. Tako da znate i svak 
ovomu carskomu beratu i biljegu imade virovati podpuno i po- 
klonit se Dato na zimništvu u Babadagu Mehmed sin Ibraimov.? 
Na proljeće g. 1675. gvardijan Bogić s ot. Mijom Aminom 
dieli se iz Šibenika, sobom ponesoše kalež i nešto crkvene odjeće; 
njim se pridruži još koji redovnik i potle 28 godina otvoriše 
crkvu i započeše službu božju.. Okolni narod, rad velikoga po- 
štovanja staroga svetišta, pomože milodari i milostinjami, kao 
i bezplutnom radnjom, ter kroz kratko vrieme stari Visovac 
opet prosinu novom slavom. 
Drugi dio otaca ostade u novom manastiru u Šibeniku, 
gdje ostade ostalo crkovno ruho i posudje sa svetimi slikamž 
i svim, što bijahu iz Visovca donieli. Do godine zameni ot. 
Bogića gvardijan ot. Marko Vicić iz Dobretića, koji nabavi novu 
gospinu sliku, crkveno posudje i svečane odjeće. U staroj ma- 
tici računa tog vremena štije se, kako redovnici digoše u zajam 
veliku svotu novca od gosp. Melkiora Cartellinia u Sibeniku, 
od trgovca Opakića u Drnišu i od Don Ivana Pekoevića, s kojom 
mogoše potrebita pribaviti i popraviti, što je u crkvi i samo- 
stanu trebovalo. | | 
2. Kako u prošastom ratu tvrdjave u Dalmaciji bijahu 
razrušene, i Turci se većim dielom. obitola u Bosnu preselili, 
tako su i potle mira onamo većinom ostali, ko što prvo po- 
viedismo. Oni koji imadoše u Dalmaciji posjeda, davahu ih na 
kmete i u najam ne samo težacim turskim podanicim, dali a 


* Jrepisano doslovce kuko je u starom prevodu bosanicom. 

onim u mletačkom podaničtvu. koji na njihovoj strani neima- 
djahu dobrih polja da rade. niti gora i planina da uzdrže ži- 
votinju, to sve bijaše zapalo Turke. Knezovi i pučki poglavice 
S njima ugovarahu pogodbe i uvjete, za koje su oni jamčili, 
svaki za svoje seljane, i oni pobirali dohodke i poreze, pak na. 
opredieljeno vrieme gospodarom pošteno podmirivali. običajno 
o Jurjevdanu. Tako mogahu ljeti izgoniti malo i životinju na 
pašu u turske planine i polja obradjivati u turskih mejaših. 

Turci u malom broju, i to samo bogatiji, i na_ ovom is- 
točnom kraju bijahu čudo bolji i pogodniji, nego što bijahu prvo 
i u vrieme prošastoga rata, ali jednako narod nije mogao za- 
boraviti nepravednu diobu mejaša i gubitak tolikih sretnih vo- 
jevanja i slavodobića. Sto iz osvete, a što iz zle navade, pošto 
se nekoji bijahu omrsili plienom turskih odžaka, a ne privikli 
kuki i motiki, oni se često prokradjivahu i pod imenom haj- 
duka zalićahu na turska sela; i ako je to od skupnovlade bilo 
zabranjeno pod mrtvu glavu. i ako župnici karahu prietnjom 
vremenitih i vječnih muka, ta se rana izliečiti nije dala. To 
potače apostolsku brigu biskupa fra Marijana Lišnića rodom iz 
Župe imotske krajine, koji god 1664. bijaše naimenovan na- 
sliednikom makarskoga biskupa fra Petra Kačića. Posvećen bi 
u Rimu, koliko za onu biskupiju, toliko i za sva ostala mjesta 
u turskom podaničtvu na ovom kraju, koja neimadjahu vlasti- 
toga biskupa. ' Biskup Marijan bijaše vrlo učen bogoslovac i brižan 
pastier_ duša, spravan i život pregoriti za svoje stado. On je 
neizrečenim trudom bez prestanku po selih hodao i rieč božju 
propoviedao, najvećom žarkošću duše, nastojeć da odvrati svoje 
stado od svakoga gyieha, a osobito od deračina i hajdučenja, 
tako pogibnih duši i tielu_ On je kazao i prietio, molio i svje- 
tovao čim je i preveliko duhovno dobro dostizao. 

Njegova briga u vršenju pastierskih dužnosti i danas se zr- 
cali na starih maticah župa; osobito u Primorju, kako svjedoče 
vlastoručna njegova bosanicom pisana pisma, naredbe i sve što je 
spadalo na dobru upravu župa i spasenje duša. Turci su većekrat 
sa zadovoljstvom slušali njegove propoviedi, ali kad jednom htjede 
apostolskom prostošću, da iztakne kreposti i čistoću kršćanske 
ćudorednosti, naprama  razkalašenosti turskog alkorana, Turci 
se tako sklonuše, da ga potle svakih udaraca jedva živa osta- 
više, a i to samo na suze i molbe kršćana, ter ga onako iz- 
prebijana u tamnicu zatvoriše, u kojoj bi skapao bio, da nebudu 


' Izvorna povelja pape Klementa X. u ark. samost. Mak. 

braća redovnici po puku veliku svotu novca sakupili i podmitili 
otmenije Turke i tim svoga otca iz njihovih šapa izbavili.! 
Nahodi se u arkivu pisana uspomena, kako makarski 
franovci izbaviše biskupa Lišnića iz turske tamnice, sakupivši 
28.000 akčeta, od prilike 1.390 ,i tada fra Pilip pokupi 
lemozinu po Kotaru, Bukovici i Podgorju do Velebita.“ 


Slomljen napokon od truda, patnja i podnesenih muka, | 


(2) 


umri u Makarskoj na S. ožujka 1686. u 73. godini života, i bi 
pokopan od redovnika u crkvi samostana, blizu predjašnika 
biskupa Fra. Petra Kačića. Sveta je uspomena ostala u narodu 
o ovom dobrom  pastieru, koju predava održa do naših doba 
i mnogi tvrde, da su dostizali milosti od Boga po njegovom 
utočištu, moleć na njegovom grobu. -— 

5. Na zapadnom kraju brižno su Franovci uredjivali 
župe i duhovnu službu kod puka; jer kako spomenusmo, 
tada nisu bili preveć od Turaka uznemirivani, niti smetani 
u vršenjn pastierskih dužnosti Izvan starih carskih povelja i 
fermana, izvan novodobivenih dopusta i povlastića. njima je 
veće valjalo njihovo mudro i triezno ponašanje s Turci; tako 
oni dostigavahu puno veće, nego što ih je sultanova milost 
obdarivala; jer vidjesmo prvo, da isti fermani i ma kakve pis- 
mene povlastice nisu čestokrat vriednosti imali kod pretjeranih 
zanešenjaka izlamskih; dok posredovanjem prijatelja i liepim 
ponašanjem, mogahu svoje posle obavljati, bolje od drugih 
dostojanstvenika štićenih od visokopoloženih pokrovitelja. O tom 
nam Farlat liep dokaz za ovo vrieme povieda. ,God. 1672. 
oninski biskup De Grapi posredovanjem mletačkoga poklisara 
u Carigradu bijaše dostigao od cara ferman, da može obaći 
kršćane svoje biskupije, što bijahu pod turskom vlasti u Lici; 
ali niti carski ferman, niti novci nemogoše Turke skloniti 
da mu to dopus!e;* dočim u to isto doba nalazimo, kao i za 
prvošnje, prostoputnih listova visovačkim franovcem za onaj 
isti kraj. — Da nepominjemo turske putne listove. prepisat 
ćemo jedan bosanicom napisan, koji glasi: ,U ime Boga. Pisah 
ja kapitan udbinski po imenu Alibeg zapoviednik lički i krbav- 
ski. Visovačkim fratrom, kojim narede njihove starešine, da im 
je prosto poći po Liki i Krbavi po svoje ljude, po svom zakonu, 
tako se postavljamo, da im neće nitko na put doći s turske 
strane od naše kapetanije, du im je s mirom doći i poći bez 
nikakva zla čina i zuluma i da ste mi zdravo.“? 


! Ot Lulić Comp. ibid. Vinjalić Rp. — * Nlyr. Sacr. 1V. 234. — 
Izvorna u arkiv. »amost. Visovca. 

Tako si znadjahu franovci dostizavati milosti, kako vi- 
dismo izvan što liepim ponašanjem, još i mitom i velikimi 
darovi, koje sn Turcim davali, i ako su sami u najtiešnjem 
ubožtvu živjeli, samo da nevoljnome puku ne uzmanjka još 
ta jedina duhovna utjeha  Franovci su često Turke gostili, 
pak su i oni veće krat na njihova vesclja i gostbe pozivani, 
na koje, ako nebi dolazili, valjalo je odazvati se milom za 
drago, i odgovoriti prijateljskome pozivu, volom, ovnom i ko- 
košima, k6 što se često bilježi na staroj matici tefter u Vi- 
sovcu. Za primjer navodimo jedan takav poziv: ,Fratrom 
na Krci. saljem ovo pismo momu prijatelju gvardianu i osta- 
lim fratrom na ruke pozdravljajuć sve ka prijatelje i susjede. 
Imam namjeru i odluku sinetiti moga sina, ako Bog da teku- 
ćega mjeseca zilkade, petnajstoga dana, u koji dan pada sretni 
dan i čestiti četvrtak. Naša je želja i molba, da zajedno sa 
Svimi mojimi prijatelji i susjedi nadjete se i vi na mom vese- 
lju. S tih strana pozvao sam sve prijatelje u naš skup, s toga 
umoljavate se i vi, da zajedno s njima dodjete. Pozdravljam 
vas Abdulah čehaja mirilane_ krčkoga.“ (Br. 21.)! Sličnih 
se nalazi za pirovanje i druga veselja; ali težko da bi fra- 
novci drugčije se odzivali nego šiljanjem darova, kako prije po- 
menusmo. 

Za sve vrste zuluma, daća, mita, poreza i uciena, nastalo 
bi pitanje: odkud franovci, onako ubogi mogahu nastvarati to- 
like svote? Srećom 1 za taj upit ostavi nam odgovor već po- 
menuti pohoditelj o. Pavao iz Rovinja god. 1640. On u svom 
izviešću, kako potanko opisa bogaštinu samostanskih crkava u 
dragocienih odjećah, u srebrnih križih, kadionicih i kaležih, 
tako ne izostavi pomenuti i opisati veliko ubožtvo samostana. 
U Visovcu na priliku kaže, da neimahu nikakve prteži, ma niti 
pristojnih kreveta po sobah, što potvrdjuju sudbeni spisi, koji 
svjedoče, da bolestne i ranjene nadjoše ležeće: na ćilimih i pro- 
stiračih po zemlji. Za gostbe Turaka isti pohoditelj kaže, da 
su kršćani sve donosili, samo da im Turci ne dolaze u kuće. 
Tako i velike uciene sakupljahu po puku ne samo u okolici, 
ne samo širom siele pokrajine, dali i po Hrvatskoj, Ungariji i 
Italiji. Za uzdržanje redovnika hotio se je i mali nekakav 
trošak, pošto se vidi po maticuh računa, da su riedko mesa za 
sebe kupovali, a često da Turke darivaju, uzimali vole i ov- 
nove. Za kavu i cukor nije se onda znalo, a ma i toga dosta 


1 Izvorna u ark samost. Visov. 

se kupovalo za same darove Hrana običajna bijaše ostupani 
ječam, grah i bob, vrtli su davali dosta zelja, a ribe bijaše 
svagdje izobila. Za službu nisu trošili, jer su i sami radili i 
pobožni kršćani za bogoljubstvo mukle služili. Isto tako za 
obradjivanje zemalja do zadnjih vremena sviet je za samu 
hranu bez plaće radio, i tako svi proizvodi, milodari i milo- 
stinje, sve se trošilo, da zavale nenasitne žvale turske gra- 
bežljivosti. 

3. Kako je u dalmatinskih predielih potle rata zavikaii 
mirno doba, tako su bezi na svoja pustošna imanja pozivali 
oda svud težaka, a buduć onda Hercegovina dosta bila napu- 
čena, mnogo se kmeta odazva, koji odonud pridjoše na plodne 
begluke u Cetinu, gdje od Drugovića do Zadvarja naseliše raz- 
ličita mjesta!, i po običaju onoga vremena, oni kršćani koji su 
prelazili sa župa iz područja kog manastira, tako su oni ma- 
nastiri održavali župna prava nad svojimi seljani, pa buduć ovi 
novi naseljenici bili iz starih župa Makarske i svetoga križa, 
tako su ova dva manastira zasnovala nove župe u Cetini. Za 
isti uzrok seljani iz Rame i Duvna dodjoše u većem broju, i 
oni se namjestiše u Cetini, a jedan dio u Ogorju i Zagori, gdje 
bijaše stara visovačka župa Zmijino. Te seljane po običaju po- 
sjećahu redovnici onih samostana; jer još župe nebijahu zako- 
nito zaokružene, nebijaše župnih crkava, a težko, da je gdje 
bila stalna kuća župnička, nego oni, kako pomenusmo, preho- | 
dahu od mjesta do mjesta kao poslanici i po mogućstvu obav- 


1 Često krat spomenusmo doselenja velikoga broja puka iz Bosne 
i Hercegovine u Dalmaciju, koji je bježao k moru i na otoke izpred turskih 
navala, pak opet povratak prebjega na svoju otčevinu. Neki su ovo izse- 
lenje starosjedioca naznačili, kao da su hrvatski stan »vnici ostavili sorsku 
Dalmaciju, te kašnje bila napučena od srbskoga naroda iz Bosne i Herce- 
govine. Kad bi se to dalo uztvrditi. valjalo bi najprvo dokazati, da su se 
svi starenici izselili iz gorske Dalmacije, pa da se nisu već nikad povra- 
tili. b) da puk katolički doveden iz Bosne i Hercegovine nije bio hrvatski 
nego srbski. Najpretjeraniji Srbin toga nebi dokazao, jer još nitko nije 
uztvrdio, da vuk onih pokrajina pripada izključivo srbskom narodu. 

Mi ćemo iztaknuti još jednu okolnost. Tarci u svih svojih vojevanjih. 
kud su prolazili. onud su plienili i puk u sužnje vodili. Iz Dalmacije i 
Hrvatske njihove čete i vojske stotine puta vodile su onamo na hiljade 
sužanja i namješćali po svojih zemljah. Ako se sad onaj isti puk vraća 
na svoju otčevinu, zar je tim u Bosni promienio svoju narodnost i od 
Hrvata postao Srbinom? Da se osvjedočimo ob ovoj istini, zavi:imo u dvie 
knjige B. Lopašića spomenici hrvatske krajine Zagreb 188t. 5. — gdje 
se po reoprevrgljivih ispravah dokazuju nebrojena jata sužanja prevedenih 
iz Hrvatske u Bosnu i Hercegovinu, pa s nam potvrdjuju svi naši i 
strani sgodopisci. 

ljahu župnu službu. To nam najbolje dokaziva matica stare 
župe Zmijina, koju je sobom nosao župnik ot Bono Biloglav 
i bosanicom u nju zapisivao, gdje bi koju župnu službu obavio. 
God. 1679. upisa nekoliko djece krštene u Zmijinu, po selih 
Zolovu, Vrbi. Bidniću. Potravnici, Milešini, Brštanovu i Satriću. 
God. 1686. krsti u Skradinu i na Velimu u Kotaru. (rod. 1693. 
a šibenskom Docu, pak na Perušiću, napokon god. 1704. u 
Kninu. gdje u župnom uredu ostade ova matica 

Buduć dakle u ovu župu Zmijino prešlo dosta seljana iz 
Rame, redovnici samostana sv. Petra počeše kod ovih naseljenika 
obavljati župnu službu, po čem se rodio nered, da se je nala- 
zila župa u župi, jer staroselce služio župnik iz Visovca, po 
starom običaju, a naseljenike fratar iz Rame. Pokle se opet 
Visovac uzpostavio, njegovi redovnici prosvjedovaše na redov- 
nički sbor proti uplićanju Ramjana u njihove mejaše. Sbor 
izdavaše odluke i naredbe, ali se iste nedadoše ovršiti, Pritužbe 
sliedile i državno starješinstvo posla povjerenika na mjesto, da 
razvidi i izviesti, da se konačno razpra rieši. 

Izvješće ovoga povjerenika bosanicom napisano 
dohranjeno nam je u izvorniku u arkivu Visovca ; priložit ćemo 
ga, da se vidi silni obseg zemljišta, na kom su visovački fra- 
novci župnu službu obavljali: : 
| »1647 In nomine Xpi amen. Na 29 Augusta — Neka 
se zna kako no po naredbi m. p. 0. ministra, da izvidim od 
kršćana megju od manastira visovačkoga blažene gospe; skupih 
krstjane kod crkve sv Ivana u nedilju na usikovanje istoga, 
metnuvši na dušu starcem i zakleh ih, da mi pravo kažu kuda 
je megja bila od starine, a oni svi skupljeni obraše jednoga 
čovika stara i dobre duše neka kaže, a oni svi slušaju, bilo je 
držim za isto veće od pedeset ljudi, i kaza da počima: od 
Skradina po Trtru na Vrhpoljac, na Mravnicu, na Podnižje, na 
Murvicu, na Vratkoviče, na Labin, na Popoviće, na Bristivicu, 
na Radošić, na Vučivicu, na Prugovo, na Prisičnicu, na Diemu, 
na Sičane, na Bitelić, na Košuticu, po vrh Gnjata, na Kara 
orman, na Satornu, pokraj Crne gore do Srba...“ To bijahu 
 omejaši od jugo -istoka i sjevera, a znamo da zapadni bijahu 
od Srba preko Krbave i Like na Velebit. do mora: sa svom 
Bukovicom i Kotarom od Nina do Skradina. Sto bi geogra- 
fično danas zauzimalo svukoliku Zagoru od Krke do Klisa, 
gornju Cetinu, Vrbu s Ogorjem i Potranjem, Kninsko i Petrovo 
polje, Miljevce, Prominu i Kosovo; svu Bukovicu i Kotar, Liku 
i Krbavu. Na svem tom silnom zemljištu nebijaše nego sedam 

označenih župa i to: Zmijina, Petrova polja, Bukovice, Kožu- 
lova polja, Zemunika, Nadina i Velima, po čem se vidi, da 
sam kotarski prediel od Zemunika do Velima bijaše znatno 
napučen, jer ondje bijahu četiri žape, a na svem ostalom samo tri.? 

Koliki bijaše obseg ovih, kaže izviešće pomenutoga povje- 
renika ot. Jure Škontrića, koje opisiva Petropoljsku ovako: 

»Od Promine do _Rotne gromile, na Lulić gradinu, na. 
lokvu Krušnicu, pak na lokvu Sitnicu i na stup kameniti 
priko Cetine i Knina do Grahova.“ To jest izvan Petrova polja. 
do Vrbe, sva donja Zagora do Visoke, i gornja Cetina do Bi- 
telića, Grahovo. Kninsko i Petrovo polje. 

Župa Zmijino zauzimaše svu gornju Zagoru do Sutine, 
Dicmo, Mnć, Ogorje i Potronje do Bitelića; ali ove prostorije 
bijahu posve slabo napučene, dokle kroz vrieme bečkoga rata 
franovci prevedoše iz Bosne i Hercegovine dosta svieta i te 
pustare napučiše, kako ćemo dalje vidjeti. O slabo napučenih 
predielih po gorskoj Dalmaciji, imamo najbolji dokaz u prošnji 
Benka Rotonda trogirskoga arcidjakona god. 1919 nadvojvodi 
Karlu, da primi pod svoju zaštitu puk svega Zagorja, — koji 
će mu plaćat porez, samo da ga čuva od senjskih uskoka.“ Svega 
puka u I4 sela nije tada bilo nego 127 obitola, gdje danas. 
ima 12 župa i 14000 duša. 

Kako na ovom, tako bijaše 1 na onom kraju preko Ce- 
tine; da druge župe ne pominjemo, kazat ćemo, da stara gor- 
ska župa Vrhdovo iznad Biokova do polja imotskoga, i od Za- 
gvozda do Rastoka, ne imadjaše nego 90 obitola * Pomenuta 
dakle razpra izmedju Visovca i Rame nemogaše se tako lako. 
riešiti, jer ciele naselbine sastavljahu nova sela, koja se lasno 
nebi niti podložila drugomu župniku, nego onomu, koji bi se: 
običajno tamo dovodio i namješćao; razpra se je razvlačila. 
dokle ramski franovci pridjoše u Cetinu i dovedoše čudo 
svieta kojim napučiše Cetinu i gornju Zagoru i zavedoše nove 
župe, a Visovcu ostade samo Petrovo polje, Vrlika i donja Za- 
gora s ostalim zemljištem sjevera i zapada. 

Pomenusmo dalje, da se je za vrieme rata i četovanja veći. 
broj turskih obitola povukao u Bosnu, ali ih je i tako dosta 
ostalo, i kašnje nadošlo, da su opet mogli usilno turkovafti. 
i kršćane progoniti. Matice samostanskih računa dokazuju, kako- 


! Po župnih zapisnicih u arkivu Visovca. — * Lopašić Spomenici 
krvatske krajine I 82, 88, 84. — * Dnevnik ot. N. Gojka u samostanu. 
Makarske 

su novčane uciene isto izgonjene kaoi prvašnje, pa naravno da 
i za sve ostalo sinovi se vladali, kao i njihovi otci. 

Za dokaz mogli bismo posvjedočiti izvornimi turskimi 
primnicami nahodećim se u arkivih samostana Visovca i Pri- 
morja; ali da s njima preveć ne raztežemo, priložiti ćemo ne- 
koje izvadke iz matice tefer u Visovcu god. 1676. ,Dniškom 
dizdaru aspra 636. ; kadiji za pregled zemlje asp. 1.Đ(0; ve- 
likom kadiji u Livnu asp. 600; za udžet Cati s Nečvena 
asp. 540; za izbavljenje fra Pilipa iz robstva asp. #90 ; za mito 
Kositeroviću asp. 90; istomu da reče dobru rič asp. 500; 
skradinskom kadiji za čast asp. 200. Tako slično i za druge 
različne uzroke. U makarskom arkivu izvan sličnih globa na- 
lazi se uspomena, kako: ,God 1678. dodjoše pobirači i za- 
iskaše groša 16 00, čemu buduć se puk opro, svezaše gvar- 
dijana ot. Šimuna. Ribarevića i dvanaest pučkih poglavica i 
htjedoše ih u Bosnu odvesti, ali kad to vidiše, sakupiše po puku 
traženu svotu i predaše, a oni pustiše sužnje i odoše kajeli i 
veseli.“! — 

4. Bijaše na izmaku utanačeno vrieme primirja izmedju 
cesara i turskog cara, ter god. 1672. posla cesar Leopold svog 
poslanika Capraru, da u Stambulu produlji vašvarski mir. 

Turski car posve hladno primi poklisara i poče mu pri- 
govarati, da cesar nije uvieta izpunio i njegove mu gradove po 
Ungariji povratio, ter da bez toga nemože biti mira, a izvan 
toga, ako će mir, neka se cesar obveže caru davati godišnji 
danjak od 500 000 for. 

Grof Tg&kgli, koji se je bio davno odvrgao u Turke, bez 
prestanka je cara nagovarao, da preuzme pomenute gradove, i 
Zbilja Turci pored svega primirja već su nekoje bili prisvojili. 

Videć poklisar careve odluke i da već neima nade, da bi 
ikako uspio u poslanstvu, pisa cesaru, da drugo ne preostaje, 
već da kupi vojsku i mačem brani državu i svekoliko kršćanstvo. 

Leopold namah potraži pomoć od njemačkih država i po 
nastojanjn pape Inocenta XI. utvrdi savez sa Jankom Sobieskim 
poljačkim kraljem. Papa je uznastojao bio, da u ovaj savez 
sdruži sve kršćanske vladare, a osobito mletačku skupnovladu, 
ali ne uspje. Mletčani bo bijahu preveć iznemoženi prošastim 
dugim ratovanjem 
| Turski car bijaše spravan i naviesti cesaru rat, pa i ako 

su mu Mletčani obećavali mir i nepristranost, jednako car 

1 Ot. Lulić Comp. Stor. 57. 

naredi bosanskomu paši, da utvrdi mjesta po granicah u Dal- 
maciji, popravi stare tvrdjave i postavi dobre straže; što paša 
namah započe. U to dodje u Dalmaciju dosta Turaka s mno- 
gimi zanatžijami, da vrše carevu naredbu, medju ovimi bijaše 
kao poglavica Hasan beg, brat Ali-bega ličkoga sandžaka, koji 
sa 150 Turaka dodje na Zemunik svoju djedovinu, sa bulom, 
djecom i služinčadi, s zanatžijami i rajom, konji i koli i volovi, 
da popravi i zasjede grad svojih djedova. U Zemuniku, kao i po 
ostalih turskih mjestih, bijahu seljani unajmili zemlju, na njoj 
svoje kućerice pogradili, kopali i orali i o Jurjevu ugovoreni najam 
gospodaru Hasan-begu plaćali, kako prvih godina, tako i ove, 
i sa svim da je dakle najam zemljarine bio uplaćen u napred, 
i vas plod još na zemlji, što su ga težaci imali sakupiti, sileni 
Turčin ne obzirujuć se na išto, kada dodje, potjera kmete sa 
zemlje, popali njihove kućarice, i potre sve zemlje i usjeve, 
kao da to bijahu vučje suze! Stade sjeć goru, paliti klačine, 
vaditi kamenje i vuć grede, te nasadiv turski barjak na raz- 
valah tvrdjave, proglasi se begom gospodarom Zemunika. 


Tužni seljani videć silne štete i potarluke na zemljištu, 
koje bijahu krvavim trudom obradili, i pogodjeni najam pod- 
mirili, videć žalostni u tom propast svojih obitola, zaklinjahu 
harambašu Vuka Ljutića čovjeka najvećeg ugleda medju njima, 
koji bijaše jamac za njih, da ode zaklinjati gospodara, da ih 
pusti na miru dokle pokupe ljetinu, pošto je on isti one go- 
dine predao Hasanu ugovorenu svotu; Vuk dodje begu i poče 
ga liepo pitati za račun take nepravde i nevjere u počinjenoj šteti. 

* Sileni beg, kao Turčin na turskoj zemlji, kao da se do- 
stojao nije pogledati na raju, i njoj za svoje posle odgovarati, 
iztrže kuburu i za vas odgovor sasu ju harambaši Vuku u 
njedra i mirno prosliedi svoju radju. 


Harambaša osta mrtav na mjestu, ali se kotarci oblanuše 
na odmazdu; sakupi ih se do 400 i navale na Turke. 


Oni se junački iza gradskih prezida braniše, ali nadvladani 
svi pogiboše. Kotarci sasjekoše Hasanbega i do jednoga Turčina, 
poklaše bule i djecu sve što tursko bijaše. 


Kad se je grozan dogodjaj u Mletcih saznao, starovieće 
naredi providuru Donatu, da pohvata poglavice i pedepše i 
krajinam zabrani pod mrtvu glavu, da ne zadirkuju u Turke. 
Posla liepe darove okolnim pašam žalujuć dogadjaj, koji se je 
bez znanja i proti volji vlade sgodio, koji će opran biti u krvi 
začetnika; samo da se na dalje ne čuje. Zalud! Car u Jedreni 

sve saznade i poruči mletačkom poklisaru u Stambulu, ako ne 
dovede k njemu onoliko mletačkih podanika, koliko na Zemuniku 
bijaše poginulo Turaka, da na taj mah rat naviešćiva skupnovladi. 

Bajlo dojavi u Mletke krvavu naredbu, odkle poslaše 
drugu u Zadar: da se poveže onoliko Kotaraca, koliko bijaše 
izginulo Turaka, koji će bit u Jedrenu odpravljeni, da budu 
žrtvovani turskomu biesu. 

Strašna naredba! Oni koji bijahu Turke sasjekli odvrgoše 
se u hajduke, hoće li dakle vezati pravednike i njih ni dužne 
nit krive predati na stratište?! Svakako Mletčani bi i to bili 
učinili, da mudri poklisar nebude velikim novcem podkupio 
vezira i paše okolo cara. On potroši 160.000 dukata, posao se 
zabašuri i nevinih žrtava nije se krv prolila. — Sa svim da 
providur  gjeneral objavi proglasom, da je stvar svrsila, i da 
se odvrgnuti u hajdučtvo mogu slobodno povratiti i na miru 
živjeti, oni su poznavali ćud Mletčana i Turaka, te bojali se, 
da se osvete jedni ili drugi, a možda jedni i drugi; oni ne- 
vjerovahu liepim besjedam, nego prevališe u Hrvatsku i pod 
cesarovim gjeneralim ratovahu proti Turcim, dokle ne začuše, 
da su Turci pod Bečom smazani i da ih junački Bobieski tjera 
po ungarskih poljanah; onda se povratiše u Kotare i digoše 
ostale seljane na Turke. Vas puk diže se ko roj pčela i navali 
sa svih strana. Turci pobjegoše 1 ostaviše Bukovicu i i Kotar do 
Skradina 

Kad ostali seljani doznaše, što učiniše Kotarci, onda se i 
oni iz Zagore i Petrova polja digoše na Drniš, prognaše Turke 
i grad osvojiše, a Poljičani i Primorci navališe na Zadvarje i 
potjeraše Turke iz Primorja od Cetine do Neretve. 

U svih ovih poduzećih franovci župnici i starješine s pukom 
upravljahu, bez vojnika i bez gjenerala; ali kad vidiše u Mletcih, 
što se je dogodilo, znaduć da turski car neće to bez osvete 
propustiti, skupnovlada bijaše usilovana stupiti s cesarom u 
savez i s poljačkim kraljem, ter i ona naviesti Turčinu rat.! 

5. Prestrašeni Turci viestima o propasti svoje vojske u 
Ungarskoj, a sad amo iznenada napadnuti, gdje po obećanju 
skupnovlade cienijahu, da će biti na miru, kao nesviesni 
stadoše bježati sa svih strana u Bosnu i sami ostaviše tvrdje 
u Cetini izvan Sinja. Franovci očistiše i blagosloviše džamije, 
ter u njih s velikim oduševljenjem puka pjevahu Bogu hvale 


1 Sve iz Garzoni Storia. Camillo Camilli _ Vinjalić Rp. Ljubić Ogl. 
Smičiklas Poviest hrvat. 
* 

i držahu službu božju. Izvedoše puk iz planinskih sbiegova, na- 
mjestiše po varoših i poljih. Visovački gvardijan ot. Simun 
Braenović sa odvisnimi župnici okupi 1200 obitola i s njima 
napuči opušćeni Skradin i njegovu okolicu, kako mu svjedoče 
toga puka vojvode, harambaše i sudci: ,. . . velikim trudom 
i nastojanjem okolo hiljadu i tri stotine kuća... Mi harambaše 
i poglavice toga puka svidokujemo, da je to istina. Koji ne- 
znamo pisati činimo od križa znamenje po duši: ,Sliedi devet 
križem zabilježenih, a vlastoručnim podpisom bosanicom: ,Ja 
Matij Nakić serdar potvrdjujem ozgor rečeno.“ ! 

Novim naseljenikom u Skradinu prvi župnik bijaše ot. Antun 
Galiotović Šibeničanin, koji blagoslovi poglavitu džamiju na čast 
sv. Frane i Roka, nabavi zvono i prosliedi za veće godina u 
duhovnoj službi onoga puka. 

Ova crkva kašnje služaše iza stolnu, kad je bio biskupat 
uzpostavljen; ali kad je nova stolna od vlade načinjena, onda 
je stara zapuštena i razrušena. Slika njezina stara još obstoji, 
ona je pribivena na nebu sakristije sadanje crkve i prikaziva 
pomenute svete: Franu i Roka. 

Na južnom kraju jednako su franovci s pukom sudjelovali ; 
onamo na čelu bijaše ot. Mate Juranić Imoćanin, gvardijan 
Makarske, koji dočim rat bijaše započeo, znaduć kakav je turski 
bies i progonstvo u tih prigodah, okupi braću redovnike sa 
Proložkog jezera i onu pokretinu što mogoše ponieti i uskočiše 
u Primorje, pridruži se opet braći makarskoga samostana, koja 
ga odabraše za starješinu sdružene obitelji. * 

Orom prigodom on podiže kršćane turske podanike imotske 
krajine, i prevede ih u mletačko podaničtvo, da ratuju na Turke, 
kako mu svjedoči gjeneral Petar Valier na 26. siečnja 1686. . 
.. »Ovi zaslužni otac dovede u naše podaničtvo puno svieta iz 
turskog podaničtva iz sela Ravče, Runovića, Lovića, Župe, Vr- 
dola, Drinovaca, Poljica, Vinjana i Proložca, i ovim pukom do- 
leti na osvojenje Zadvarja i potjera Turke s onih strana. * 

On je toliko pouzdanje uživao u narodu, da kao svoga 
otca i upravitelja svud su sliedili pučani svega Primorja na 
sva ratna poduzeća, da gone Turke od Knina do Narina. Svje- 
doči državni starješina ot. Mijo Radnić u svom izvješću na 
propogandu 3. svibnja 1684. , Turci su u takoj smetnji da ne- 
znadu na koju će stranu bježati, s toga mnogi svojevoljno 


! IZvorna_ bosanicom u drž. ark. u Šibeniku. — * Svjedočba gje- 
nerala Riva 17. stud. 1705 — "Dnevnik ot Gojka u Makarskoj. — 
4 Ovjerovljena u ark. samost. Makarske. 

ostaju i pitaju da budu kršteni. Sada već moji redovnici obav- 
ljaju službu božju u džamijah Skradina, Vrane, Obrovca, Drniša, 
i drugih mjesta; čim ih moji redovnici sačuvavaju da ih pu- 
čani ne popale. U ovomu pokretu vele je zaslužio ot. Juranović, 
koji je dostojan nagrade. Moj drug bio je jednim darom od 
Turčina otrovan, od česa je treći dan umro. Sva ova junačtva 
počini hrvatski puk sudjelovaojem mojih redovnika.“! | 

Videć skupnovlada junačtvo i oduševljenje puka u Dalma- 
ciji, a pošto ju je sreća na moru u iztoku pratila, posla amo 
gjenerala Dominika Moceniga, koji znaduć kako je Foscolo 
sretno vojevao na onom kraju, željaše se i on onako proslaviti, 
ali neimaše dovoljne vojske niti ratne sprave; on ju čekaše iz 
Mletaka, ali jer preveć kasnila, Petar Valijer starovjećnik ve- 
ćega smionstva, nego li ratnoga poznavanja, mišljaše zar, da 
se mogu samim zanosnim oduševljenjem tvrdjave osvajati, 
ter prisili, da se ono što bijaše vojske okupi i krajine dignu 
na oružje, pa da se Sinj: osvoji. Godine dakle 1685. diže nješto 
malo vojnika i konjanika sa kotarskimi krajinami i obsjede 
Sinj; ali u isto doba kad ova započe obsada, u Livnu bijaše 
se okupila turska vojska, spremna na polazak za Ungariju. 
Kad zapovjednici začuše za duždevu vojsku pod sinjom, krenuše 
na pomoć one tvrdjave. Straža sa Prologa tri puta izmetnu 
mužar (haber top', da dolazi velika turska vojska. Nevješti Va- 
lijer posla jedan odiel konjaničtva, da na Kosincu zaustavi 
Turke, ali bijahu svi na mjestu zasječeni, i Turci bez odpora 
dodjoše k Sinju. Valijer pod čadorom bijaše za objedom, kad 
se začu silna vika i galama. Izadje da vidi što je? Kad ima 
što da vidi! Turci sa svih strana pritisnuli, a njegovi vojnici 
razbjegli se svuda. Borme stište i Valijer šake i bjež k moru 
uza stranu, ali sirota kako se bijaše prepanuo, jedva mo- 
gao koracati. Na njegovu sreću dostiže ga serdar Cadina i 
navali na svoga paripa, a on pješke za njim uz Visočicu, i 
tako mu sahrani život i prirene do mora. Vojnici i krajine svi 
se razbjegoše, a Turcim ostade tabor, hrana i džebana sa prt- 
ljagom, pohvataše dosta vojnika i povedoše u sužnje. Ohrabreni 
Turci poletiše da će na Klis, ali ih dočekaše Poljičani i 
pomlatiše, preko 400 ostade mrtvih na polju; i od tada prodje 
ih volja onamo se navraćati. Valijer da opravda nesreću posla 
tužaljku na krajine, da su one na Uetini propustile Turke, ali 
ta nije uvažena, nego skupnovlada pozva nevaljaloga Valijera i 


! U arkivu propogande u Rimu volum. III. 


150 


posla u Dalmaciju hrabrenoga i vriednoga gjenerala Jerka Cor- 
nara, koji da opere sramotu što vojska pretrpi pod Sinjom, 
odredi svom silom na njega udariti i osvojiti ga. Godine dakle 
168G. diže krajine i vojničtvo na sinj i jako ga obsjede. Turci 
se hrabreno i očajano branili ufajuć se u pomoć iz Bosne, ali 
ova ne dodje, i pošto nehtjedoše primiti ponudjene uvjete mira, 
naši ga na juriš uzeše i zasjekoše Turke do cigloga.! 

»Na ovu obsadu“, svjedoči isti gjeneral ,doleti s drugimi 
redovnici ot. Mate Juranović i sdruži s molitvom snagu desnice, 
mnogo doprinese slavodobiću kršćanskoga oružja. Pod ovom 
tvrdjavom nije uskratio brigei požrtvovanja, da ohrabri sviet 
na pogibna poduzeća za svetu vjeru sa svetimi ponutkovanji, 
potače vojsku na juriš i provalu u tvrdjavu, ter svojim iz- 
gledom pokaza najpobožnija i najdostojnija djela.“ Naimenova ga 
zatim župnikom vojnika i činovnika u Makarskoj, nagradom 
pet mjesečnih dukata i običnom podilbom dvopeka | 

Još većma se odlikova ot. Juranović kod obsade i osvo- 
jenja Ercegnovoga u Boki, gdje uz krajine bijaše i on sa dru- 
gimi redovnici. On zasluži osobite pohvale svih vojničkih zađo- 
vjednika ; ali mi ćemo priložiti izmedju svih samo onu vrhovnoga 
gjenerala Cornara i prabiskupa Andrije Zmajevića. Prvi ovako 
se izraziva: ... ,Kad se je skapnovlada odlučila na osvojenje 
pokrajine, da izbavi kršćansku čeljad izpod jarma i sužanjstva 
neprijatelja svete crkve, našim posredovanjem pozva mnoge re- 
dovnike, da uovih sgodah upravljaju s dušama i zaslužnomu 
vojničtvu podieljuju svetotajstva ; izmedju kojih svojevoljno pri- 
teče sa mnogimi redovnici od njega pozvanimi m. p. ot. Mate 
iz Imotskoga franovac gvardijan samostana Makarske, namjestnik 
skradinskoga biskupa i sada povjerenik primorskih manastira, 
koji pod sinjskom tvrdjavom pobožno hrabrijaše puk, da vojuje 
za svetu vjeru i sa svetimi ponutkovanji potjecaše na pogibli, 
da se proslavi ime prejasne skupnovlade. Osokoli vojsku, da 
kroz provalu juriša u tvrdjavu, prednjačeć izgledom, kojim sam 
sebe odlikova u tako slavnih dostojnih poduzećih. 

Ne uzmanjka kašnje u mučnoj obsadi Ercegnovoga, na 
prvom izletu izkrcavanja sam se uz vojnike zalićati na najpo- 
gibljivija mjesta, izmedju redova bijućih se okolo prokopa, kad 
izpoviedajuć, kad hrabreć i svedjerno svototajstva dieleć po 
mjestih pogibnih u veće prigoda i vojničkih izleta, zasjeda i 
navala, dižuć mine i lagume, osobito onog dana, kad bijahu 


"Ot. Vinjalić Comp. ibid. Rp. — * Izvorna 15. velj. 1686. u ark. sam: Mak. 

potučeni paše Bosne i Hercegovine, koji htijahu pomoć uvezti 
tvrdjavi, tako da ovaj dostojni redovnik u veće navrataka po- 
stavi svoj život na pogibio za slavu našega oružja. 

»S česa uslied skupa tolikih dobročinstva, i buduć ga vi- 
dili u zadnjih juriših, kada se grad imadjaše predati, postojana 
i ljubezna u vršenju duhovnih dužnosti, pohvalom i podpunim 
našim zadovoljstvom izdajemo mu ovo svjedočanstvo, kojim 
može uhvati od vladine darežljivosti najpristojnije nagrade, pre- 
poručujuć veličanstvu principa podanika tako dobrozaslužna. 

Ercegnovi 16, stud. 1687. — Jerko Cornaro prov. gjen.“ ! 
U ovo isto vrieme nalazio se je kod svoje kuće u Peraštu pra- 
biskup Bara Andrija Zmajević, koji kao očevidac izdađe ot. 
Mati svjedočbu o njegovom dičnom ponašanju u ovoj prigodi. 
Pokle u istoj iztaknu, kako je gjeneral Cornaro uz pripomoć 
pape Inocenta XI. poduzeo osvojenje Ercegnovoga, dodaje:, za 
koju svrhu najprije potraži duhovne ljekare, izmedju prvih pozva 
ot. Matu Juranovića iz Imotskoga gvardijana franovaca samostana 
Makarske, koji se tako ponese, da je svojim primjerom pred- 
njačio koliko u duhovnoj brizi, toliko jakošću srdca, osobito 
dne 15. rujna kada paše Bosne i Hercegovine sa 5.000 Turaka 
priletiše u pomoć obsjednutim, tada on na čelu redova najprvo 
riečju božjom, pak izgledom odlikovao se je k6 što bijaše u 
svih ostalih poduzećih, u podieljivanju umirućim božanstvenih 
svetotajstva. Perast 1. stud. 1687.“? 

Ovaj vriedni franovac kašnje upravljao je pribivalištem 
i župom na Sućurju, pak isto na Braču kod sv. Martina. Ot. 
Andrija Staničić napisa u arkivialnoj knjizi ovoga manastira 
liepu uspomenu ob ovom dobrozaslužnom župniku svoje otačbine 
ovako: ,Od god. 1691. do 1703. bijaše predsjednikom i žup- 
nikom ovoga mjesta otac Mato Juranović učen i neporočan re- 
dovnik, razborit i brižan starješina, koji dosta doprinese koristi 
crkve i pribivališta, pribavljajući potrebita za službu božju i 
redovničko življenje, čim je zaslužio priznanje kao poglaviti do- 
bročinac ovoga mjesta. U svojoj starosti sjećajuć se samostana 
svoje otačbine, u komu je mladost proveo, primio nauke i postao 
redovnikom, zaželi ostaviti trudne kosti u grobu, gdje su poči- 
vale one njegovih drugova, ter dostiže od starješine željni dopust, 
kad htijaše odavle se dieliti, okupi puk onoga mjesta, pozdravi 
se sa svimi i od srdca podieli svima sveti blagoslov, te suznima 
očima i ganutim srdcem odieli se od svoga stada. Pučki po- 


1 Ovjerovljena u ark. sam. Mak. — * Izvorna u ark. sam. Mak. 

glavari i svi ostali pučani celivajuć mu ruke i odjeću, pratijahu 
ga do broda i s obale blagoslivahu, dok je brod s očiju za- 
makao, kao predobrog otca, brižna pastira, ljubezna i miloga 
svomu puku.“ 

Ot. Stjepan Urljić zadnji gvardijan proložkog samostana, 
a nasliednik ot. Juranovića, zapisa na arkivialnoj knjizi u Omišu 
bosanicom ovako: ,God. 1708, ot. Mate Juranović Imoćanin, 
dodje na Proložac i pokri opet manastir ševarom i daskami 
i pridili šest soba.“ 

Po smrti biskupa Lišnića ot. Mati ponudiše, da ga 
zamieni, ali skroman i ponizan, liepo zahvali na visokoj ponudi 
i pobožno prosliedi do smrti žrtvovati se za vjeru i za domo- 
vinu. Pokle bijaše uskrisio samostan Imote, u njem zaspa u 
Gospodinu g. 1713. i bi pokopan kod župne crkve sv. Mihovila. ' 

6. Kad je gjeneral Cornaro krenuo s vojskom za Erceg- 
novi, naredi kotarskomu serdaru Jankoviću, da digne sve kra- 
Jine i udari u turske pokrajine, da se amo zabave obranom 
svojih mjesta i nedodju u pomoć obsjednutoj tvrdjavi Krajine 
i onako željne rata, da se Turcim osvete, listom se digoše na 
dušmane, tako da serdar Stojan nabroji pod svojimi barjaci 
8.000 krajišnika, s kojimi prodre u Bosnu, porobi sela i po- 
pali odžake okolo Livna i Glamoča. Rame i Duvna, ter sa 
silnim plienom i sužnji, konji i volovi mirno se krajine povra- 
tiše na svoja kućišta. 

Buduć u ovoj prigodi pristali u Rami, kako nam domaće 
uspomene tvrde, te u samostanu sv. Petra gostio se serdar 
Janković i ostali poglavice krajina, franovci već slutijahu, što 
će od njih biti, što li od samostana, kada krajine otidju i 
Turci se na popaljene baštine povrate, nitko ih neće, cienijahu, 
uvjeriti da papazi nisu krajine prizvali, ter oni krivi silnoj šteti, 
za koju bi račun pitali. Ovaj samostan u Rami carskom mi- 
losti bijaše sagradjen od bogate obitoli Ramanovića god. 1500. 
ali iako kasniji od ostalih u Bosni, podnese zuluma i pro- 
gonstva i ne manje od najstarijih; tri puta bijaše paljen i sasvim 
izgoren, jednom svi redovnici bijahu poklani, različite pute ra- 
njeni i biveni, a puno puta do gola orobljeni. 

U tako žalostnom življenju svedjernoga straha, ako su do 
tad redovnici predali, čega se nemogahu sad bojati po odlazku 
krajina ? Nebijaše drugo, nego da očitoj propasti izbjegnu, osta- 
viti samostan i u kršćanska mjesta bježati. Zalostna al potre- 

bita odreda! Samo dvie godine prvo bijaše samostan izgorio, 
te redovnici uz silne muke i nastojanja, što od naroda sabrali, 
a što od bogatih Turaka novca uzajmili, te ove godine manastir 
dogotovili, puno ljepši i uredniji nego prvo bijaše, pak ga sad 
ostaviti, da ga pogane Turci! Užasno, al neizbježivo, inačije 
isto bi manastir izgubili, na kom bi se Turci osvetili, ali bi 
suviše izgubili i sami sebe, jer nijednomu Turci nebi oprostili. 
Posvjetovaše se dakle medju sobom i odlučiše, da će bježati. 
Dokle su za svoj spas mislili, nisu niti svoga kršćanskoga puka. 
zaboravili. Nagovoriše vas narod naokolo, da pokupi svak sve 
što ima, ter s pokućanstvom, volovi i konji i što tko može 
ponieti i povezti, da bježe u Cetinu, kamo će do malo i oni 
prispiti. Narod posluša svoje duhovnike te veće stotina obitola 
sadje u Cetinu i razasu se po selih naokolo. Tako i redovnici 
pokupiše sve iz crkve i samostana, što se godj moglo nositi i 
goniti i namah praćeni od serdara i krajina dodjoše pod Sinj. 

Franovci su dobro jur poznavali ova nova mjesta, kada 
su obavljali župnu službu kod onih seljana, koji predjoše potle 
kandijanskoga mira, i življahu razasuti po Cetini, Ogorju i Za- 
gori. Ovi redovnici župnici namjestiše po istih mjestih nove 
naseljenike i zavedoše nove župe, a ostali redovnici ostadoše u 
Sinju pod tvrdjavom sa sjeverne strane. 

Ovako povieda ot. Petar Filipović dolazak ramskih fra- 
tara u Sinj u arkivialnoj knjizi, koju je liepom hrvaštinom na- 
pisao za sinjski samostan. On bijaše suvremenik nekojih redovnika, 
koje je zatekao u životu, od onih istih koji su se iz Rame doselili 
te bismo mogli držati za stalno, da se je to sgodilo god. 1687. 
ali imamo pri ruci drugih svjedočaba, koje tvrde, da je to bilo 
god. 1688. Namjerismo se na vlastoručno pismo ot. Pavla Vuč- 
kovića, poglavice ramskih pribjega, u kom on kaže, da su došli 
u Cetinu god. 1688. To isto kaže gjeneral Cornaro u svjedočbi 
1. ožujka 1689... . ,lanjske godine isti otci ostavivši svoj sa- 
mostan u Rami prevedoše čudo težaćkih (morlacehi) obitola, 
izvan. onih što prvo bijahu proturili.“ Isto tako u drugoj svje- 
dočbi častnici tvrdjave, i isti redovnici u prošnji na skupno- 
vladu za pomoć: ,godine 1688. dodjosmo iz osmanske Bosne 
u podaničtvo.“ sto bi moglo biti, da su god. 1687. redovnici 
iz samostana uskočili, a do godine nasliedili ih ostali župnici 
i s pukom uskočili. To bi se nekako dalo potvrditi svjedočbom 
sinjskog zapovjednika Lovre Zorzi. ,Zarka bijaše briga franovaca 
iz Rame, kojom su u stara vremena krv lievali za uzdržanje 
krstove vjere..,tako i u ovom ratu s Turčinom prinukaše seljane, 

da predju u podaničtvo prejasne skupnovlade... Njihovi kapelani 
progonjeni i mučenstva podnoseći, napučiše premnogimi obitolami 
principove mejaše; napokom lani (I anno passato) sa kršćani Gla- 
moča, Kupresa, Hlivna, Skopja, Dumna, Rakitna, Doljana i Rame, 
kojimi su duhovno upravliali, ostaviše njih na broju 35 svoj ma- 
nastir u Rami i dodjoše u podaničtvo prejasnoga principa i s njima 
150 obitola, tako da pod našu oblast nadodje svega do 3000 duša 
što našima vlastitima očima vidjesmo. Sinj 4. ožujka 1689.! 
»Dodjoše na Cetinu“, sliedi ot. Filipović ,njih 36 osoba, 
misnika, laika, djaka i mladića učenika za redovničtvo, i s 
crkovnim ruhom donesoše čudotvornu sliku majke božje.“ 
Arkivar misli, da bi ova sveta slika bila ona, što se je 
najvećim bogoljubstvom od naroda okolnih pokrajina štovala 
u crkvi staroga manastira u Olovu; to tvrdi i povjestničar ot. 
Vinjalić; ali imamo tvrdih dokaza protiva; i to, otčevidca ot. 
Pavla pohoditelja god. 1640, koji opisa olovsku gospu: na dasci 
s djetešćem Isusom, komu se sklopljenima rukama majka kla- 
nja: quem genuit adoravit; a sinjska sv. slika napengana 
je na postavu ; samo poprsje, bez djetešca, i ruke se “ne vide. 
Silni puk, koga iz Bosne i Hercegovine prevedoše ramski 
franovci, a po svjedočbi gjenerala Cornara i po izvješću ot. 
Vučkovića bilo ga ukupno do 5000: ,koji našim izgledom i u 
krepost našega ponutkovanja u više navrataka, poljubiše kralj- 


sku ruku (duždevu)“. Ovaj puk nastaniše po okolnih mjestih 1 


napučiše sela: Zasiok, Bitelić, Bajagić, Galu, Otok, Rudu, Grab, 
Cučvinu, Tiharice, Hrvatice, Potravlje, Ogorie, Muć. Sinj, Tu- 
rijake, Trilj, Voštane, Strižirep, Haržano, Svib, Vojnić, Diemo, 
Dugopolje, Prugovo, Konjsko, Brštanovo, Lećevicu, Prgomet, 
Bristivicu, Bliznu, Ljubitovicu, Suhidol, Visoku i Čurljevo, i 
po tih svih selih održavahu župnu službu, dokle rad smanje- 
noga broja redovnika, pri svrhi prošastoga vieka njih nekoliko osta- 
više službi popa. Uzpostavljenjem ovih novih župa, kako prvo 
imadoše razpru sa visovačkim manastirom, tako ju opet ima- 
doše sa samostani Makarske i Zivogošta, jer kako su novi na- 
seljenici po njihovih selih namjestili se, tako ramanjci kao žup- 
nici služahu svoje, a oni staroselce; ali kako novih naseljenika 
bijaše pret: žniji broj, tako ramanjci ostadoše sami na upravi 
svih sela po Cetini i gornjoj Zagori. | 
»sašavši redovnici u Cetinu“ povieda prof. Matas ,sta- 
doše pod Sinjem na zelenoj ledini pod krovom vedroga neba, 


! Sve u izvornicih u ark. samost. Sinja. 

bez crkve i bez manastira, bez kuće i kućišta, ubogi puki po- 
sred puka ubogoga, sa djedovine izagnani u zemlju zapuštenu, 
vojskom poharanu; pravi sinovi Levovi posred šatorja izrael- | 
skoga u pustinji“! U takoj nezgodi nemogahu zime čekati, 
nego se odvukoše na Dugopolje, ostavivši u Cetini svećenika 
koliko trebaše za župnu službu; ali ni onamo nebijaše im smi- 
rom, jerbo se za njima Turci otisnuše u potjeru i na svu 
prišu moradoše zaklona tražiti u predgradju kliške tvrdjave. 

Tamo opet bijaše tiesno i neugodno, ter sadjoše u Spljet, 
gdje ganut na milosrdje na njihove muke i nevolje dobri pra- 
biskup, Cosmi, dade im pusti stari samostan Benediktanaca 
na Sustjepanu in Pinnis. 

Državnim starješinam vrlo ugodno bijaše, da su se ram- 
ske sirote tako sgodno u Spljetu namjestili, gdje kod žup- 
noga grada mogahu liepo živiti i župnu službu po Cetini odr- 
žavati; za to ih smatrahu kao istu, postojanu redovničku za- 
drugu ramskoga manastira, i prosliediše na redovničkih sboro- 
vih nasliedno im imenovati zakonite starješine ; dokle potla de- 
vet godina nesgodnoga i žalostnoga pribivanja u trošnoj i pro- 
paloj sgradi bez moći i nade ju popraviti, budući im na- 
pokon obustavljeno kupljenje milostinje po gradu i varoših, 
od koga se nebi nadalo, god _ 1696 bijahu prisiljeni opet se u 
Cetinu povratiti, uhvanjem, da bi posred svoga puka sgodnije 
se nastanili i bolje mu koristovali. 

To njihovo samovoljno prešašće, koje ne obznaniše držav- 
nomu starješinstvu, dok je ono nagadjalo, da bi u Spljetu za- 
snovali pravi samostan, koji bi od prevelike koristi bio cieloj 
redodržavi, buduć svojim odlazkom Ramnjani osujetili liepe 
nade i osnove, starješinstvo se uvriedi, proglasi ih neposlušnimi 
i izvan oštrog ukora pedepsa tim, što im na sboru ne potvrdi 
starješinu, niti drugoga odabra. Ožalošćeni vidiv se kao skitanci 
i kao bezakoniti, poslaše na definitorij plačnu prošnju, u kojoj 
nabrojiše muke i nesgode koje ih prisiliše, da se iz Spljeta 
uklone, zamoliše oproštenje i pomilovanje s naimenovanjem 
zakonitoga starješine gvardijana; što namah dostigoše s dopu- 
štenjem, da se mogu u Cetini nastaniti. Na to je i spljetski 
prabiskup pristao, te povrativši se počeše živo nastojati o gradnji 
novog manastira.“ 

»Pod Sinjem smjestiše se pod sevarate kolibice, pozem- 
ljušice prućem opletene, gnjilom oblipljene. Božanstvenu službu 


! Prvo izvješće Gimn. 16—31: — ?* Liber ark. prov. u Šibeniku 

ovršivahu pod vedrim nebom, dok uz zidine stare džamije pri- 
sloniše povremeni manastirić s crkvicom sv. Frane, obe sgrade 
ševarom pokrivene. Medju to jedan odiel obitoli stanovaše na 
Čitluku, u kuli bega Sultanovića, što im još u studenom 1691. 
uz zemlju Juzuf bega Strmića šerat darovao bijaše,“ !' na- 
mjerom, da bi se na tom mjestu nastanili i samostan načinili. 

God. 161!'8. paša Dalbatan sadje s vojskom, da Sinj pre- 
otme. Jedan odiel zadje s' Hana na Čitluk i udari na fratarsku 
kulu. Oni se brane prahom i olovom; ali im se na jedan mah 
prah zapali. diže krov kule koja sva za čas planu Fratri kroz 
vatru izletiše, al ih Turci dočekaše i sedam pogubiše. Sam ot. 
Vučković, koji je znao turski, zaprosi milost, te videć ga Turci 
svega opaljena, živa uhvatiše i povedoše paši za jabuku. Medju 
to gjeneral pod Klisom okupio vojsku, a kad mu prispiše kra- 
jine udari na Turke pod Sinjem, te preko Prologa protjera ih 
u Bosnu. Paša kad upoznade ot Vučkovića, s kojim se je rado 
razgovarao, povede ga sobom i jer mu bijaše prispila od cara 
naredba, da namah odlazi u Bagdat, povede kao sužnja ot. 
Pavla, koji je kod njega tamnovao za pet godina i kada se povrati, 
skupnovlada nadari njega i njegove redovnike u Cetini zemlji- 
štem i godišnjom pripomoći, da si mogu načiniti pristojnu 
crkvu i samostan.“ 

7. Videć gjeneral Cornaro da mu svud sreća vojsku prati, 
odluči pokušati, nebi li iztjerao Turke iz Knina, da opere sra- 
motu prvoga poduzeća, i jer su kninski Turci bili dodijali 
čestim navaljivanjem na okolne kršćane. Znajuć koliko su fra- 
novci svojim pukom Foscolu pripomogli, odredi i on se s njima 
poslužiti za ovo poduzeće, da ga inačije nebi snašla prvašnja 
nesreća. Dodje dakle g. 1688. u Šibenik, gdje prizna visovač- 
koga gvardijana i vikara ot. Andriju Resicu. Kad dodjoše bi- 
jahu prizvani k biskupu Calegari, kod koga se je držao sasta- 
nak. Tude im gjeneral očitova svoju namjeru i zapita, -da li bi 
mogao računati na njihovu pripomoć i kršćana turskih podanika 
po njihovih župah? a. 

Vikar ot. Resica bijaše učen i srdčen redovnik od biskupa 
dobro poznan i vrlo hvaljen, jer u Šibeniku bijaše učitelj. mu- 
droljublja, propoviedalac i župnik u Docu, vrlo obljubljen od 
hrvatskoga pučanstva grada i varoša Od časa kad se s gjene- 
ralom sastade, u velike ga je cienio i u njem poznao pravoga 
brata slavnoga Kapištrana. 





1 Prof. Matas ibid. 17. — * Liber archiv. conventus u Sinju. 

Ot. Andrija vješto izpripovieda uzroke propasti vojske kod 
prvoga poduzeća i dokaza kako, na mjesto mučiti vojsku dugim 
i nesgodnim putem preko Bukovice, čudo je lakše, da vojska 
dodje na donji Buk, odkle bi se prevezla na manastirskih bro- 
dovih na miljevačku stranu, i odonda u malo uri prispila na 
Ljubač prama tvrdjavi ,Tud j je, govoraše, put ravan i kratak, 
dajte mi deset ljudi, četri sjekiraša i šest s gvozdenimi malji, 
i ja ću vam kroz šest dana tuda za vojsku put napraviti.“ 
Zajamči takodjer, da će on uz vojsku biti za provodića, i da 
će vas okolni puk vojsci pomagati, jer već odavna želi, da se 
iz Knina Turci potjeraju. Gjeneral i biskup pohvališe srdčenost 
ot. Andrije i gjeneral na taj mah posla s njim mjerača. da 
razvidi i izviesti o predlogu ot. Resice. Kad mjerač razgleda 
zemljište, kaza, da je sve onako, kao što redovnik bijaše kazao, 
i gjeneral posla u Visovac sjekiraše i s gvozdenimi malji, da 
odmah put čiste i grade; što netom su ovršili, gjeneral naveze 
vojsku na donje mline, a od Buka prevezoše na Brinu visovačke 
ladje, i liepim redom izadjoše na Miljevce. 

U ovoj vojsci bijaše biskup Calegari, pop Vidović i drugi 
svećenici 1 redovnici. Ot. Resica bijaše poručio puku po župah, 
iz kojih nadodje sila oružana svieta, koji pomagaše vući topove 
i ratnu prtljagu, nositi prah, kruglje, čadorje i oružje, ter ve- 
selo svi pjevajući dodjoše novim putem na Ljubač i na ovisoko 
brdo smjestiše topove odkle upravnimi hitci mogahu derati 
tvrdjavu u blizini malo stotina sežanja. 

Turci se obeznaniše, kad ugledaše vojsku od kud se na- 
dali nisu! Ot. Resica okupi krajine i puk, koji na njegov poziv 
bijaše došao, i obsjede od Konja okolo kninskoga polja, da 
nebi odkud pomoć tvrdjavi došla. 

Turci se iz početka junački braniše, ali kad stadoše to- 
povi udarati i stare se zidine oriti, ne nadajuć se pomoći, sami 
se pometoše ineznadoše, što da rade. Kad to opazi ot. Andrija, 
diže u vis propelo i viknu: za mnom junaci! ter kroz raz- 
valjene zidine ugrnuše u tvrdjavu i on prvi usadi krstaš barjak 
na bedem. Sto vidivši Turci, klonuše duhom, položiše oružje i 
predadoše na milost.! 

Turci bijahu pušteni slobodni, da mogu poć u Bosnu, 
samo zapovjednika bega Atlagića poslaše u Mletke, a odande 
u Brešiju, gdje u tamnici kaštela dovrši život. | 


—--_ na 


' Sre iz ot. Vinjalićo Comp. Rp. 

Biskup sa svećenstvom dodje u varoš, a buduć bio dan 
sv. Jerolima 29. rujna _1688., posveti na čast svetoga nauči- 
telja poglavitu džamiju za crkvu, koja služaše za župnu dokle 
franovci načiniše veliku samostansku crkvu sv. Ante, u kojoj 
kašnje prosliedi župna služba pod istim nazovom sv. Jerolima. 
Isti biskup ostavi upraviteljem župe u varošu Don Ivana Vi- 
dovića šibenčanina, koji kašnje postade trogirskim biskupom, a 
nakon njega kroz sedam godina promjeniše se tri popa, od 
kojih zadnji don: Jerko Mazzurana postavši šibenskim kano- 
nikom, ne nadje se pop, koji bi ga htio u Kninu zamieniti, ter 
biskup god 1695. predade i tu župu franovcim na vieke.! 

Pošto rad turskoga satarluka ne obstojaše nit uspomena 
stolne crkve i biskupije, i starokršćansko pučanstvo davno se 
razsulo, a premalahni broj katolika još ostao u njegdašnjoj 
kninskoj biskupiji, nije se moglo niti misliti, da bi se opet 
biskup za Knin imenovao. Biskupija ona od onoga vremena 
bijaše preporučena šibenskomu biskupu, a od god. 1818. s istom 
biskupijom utielovljena, samo što ugarski kralj na uspomenu 
stare biskupije i danas imenuje nazovnoga kninskoga biskupa 
i to: jednoga od kanonika ugarskih prabiskupa. Služba i uprava 
veli ot. Farlat, kršćanskoga puka bijaše naložena franovcem ; 
samo za kratko bili popi na službi varoša, pa ostavili franovcim 
jer nebijaše drugog svećenstva.“ 

Ot. Resica za velike usluge u ovom poduzeću bijaše na- 
imenovan kapelanom tvrdjave s nagradom mjesečnih 30 libara i 
40 librica dvopeka, što su primali i njegovi nasliednici do pro- 
pada skupnovlade.? 

Pokle Turci odoše iz okolnih mjesta, nadodje dobar 
broj obitola u pitomu krajinu i po sgodnih se mjestih nasta- 
niše, ali varoš bijaše pust i zabataljen. Mletčani ovoga puta 
znadoše bolje Knin uvažiti, popraviše tvrdjavu i novimi utvr- 
dami ukriepiše, a u varošu načiniše nove sgrade za činovnike 
i častnike, i vojarne _ za vojnike i z* konjanike. U želji da se 
mjestu sto bolji ugled povrati, gjeneral Molino darova viso- 
vačkomu samostanu kuće i vrtle Turaka Miljevca i Potura sa 
60 rali zemlje u Podkonju, da si u varošu načine pribivalište, 
što nastojanjem ot. Resice nabrzo bijaše učinjeno malom ka- 
pelom sv. Antuna, za koju visovački gvardijan dade mu svet- 
čevu sliku, potrebite crkovne odjeće i sveto posudje.* 

' Izorni uredovni spisi u ark. samost. Šibenika. — * Illyr. Sacr. 


IV. 301. — * Uredovni spisi u župnom uredu u Kninu. — * Liber archiv. 
conv. Visovca. 

Isti ot. Resica dovede tad iz okolice nekoliko obitola i 
nastani ih okolo pribivališta, u koje .bijaše nadošlo iz Visovca 
u pomoć drugih redovnika, te uz veći sjaj službe božje okup- 
ljahu se novi naseljenici uzduž obale rieke Krke, i tim se za- 
snova današnji novi varoš.! Pribivalište bijaše namah pripoznato 
i zakonito od državnoga starješinstva proglašeno, s predsjednikom 
ot. Andrijom, koji kroz vrieme svoga boravljenja u Kninu za- 
služi dične pohvale od providura gjenerala i zapovjednika tvr- 
djave. Izmedju ovih samo ćemo gdjekoje iztaknuti. Gjeneral 
Aleksandro Molin u jednoj od 20. prosinca 1691. svjedoči . .. 
»živo i krepostno djelovanje za vjeru i za skupnovladu p. otaca 
franovaca visovačkih, a osobito ot. Andrije Resice zaslužuje 
svaku pohvalu i nagradu. Pokle pomogoše osvojiti znamenitu 
tvrdjavu Knin, koliko je tko mogao, hrabrio kršćane i sveto- 
tajstva im dielio, što je i kašnje sliedio, bez ikakve nagrade, 
samo za ljubav božju, da se uredi sveta služba, za koju prizva 
druge redovnike iz istoga manastira, koji su naknadjivali osku- 
dici svećenika, u ovoj i drniškoj krajini, tako isto u Promini 
nastojahu o spasenju duša. Kada je kuga u ovih okolicah mo- 
rila, razžarila se je to većma njegova brižljivost, ter je velikom 
pohvalom žrtvovao sam sebe za spas iskrenjega svoga Prignuo 
je Turke, da prigrle katoličku istinu i podučio ih u vjeronauku. 
Preveo dobar broj seljana u podanike i umnožao službenike 
principove . . .“* 

Kninski providur Dominik Diedo na 20. srpnja 16953. iz- 
dade mu svjedočbu, u kojoj kaže: ,Nadjosmo ovdje pribivalište 
visovačkih franovaca s crkvom sv. Ante, koja je načinjena na- 
stojanjem ot. Andrije Resice, gdje on za vremena našega upra- 
viteljstva vršijaše službu božju velikom ljubavlju i pomnjom, 
sklonivši puk iz okolice, da duhovnim plodom prisustvuje, na 
naše udivljenje i zadovoljstvo. Tako dobra djela opravljena 
od ot. Andrije na korist i dobro Krstove vjere, naukom kršćan- 
Skim, kojim je izučio čeljad turske vjere i prignuo, da prime 
sveto kršćenje, sve to to učini bez druge nagrade. do same 
ljubavi kršćanske, čini ga dostojnim javne milosti“.? 

Providur Brne Barbaro na 13. svibnja 1696. isto svjedoči : 
».. . Za svega vremena našega boravljenja poznadosmo plodo- 
nosno djelovanje otaca visovačkih, a osobito ot. Andrije Resice, 
koji ulažuć duhovno nastojanje i brižnu pomnju, da na kato- 








1 Ot. Vinjalić Comp. Stor. — * Izvorna u arkivu samost. Knina. — 
3 Izvorna u ark. samost. Knina. 

ličku vjeru prevede gviet, koji Življaše u izpraznom obredu; 
hjegovini pohožnimi ponutkovanji, našavši po selih čeljad, koja 
življaše u turkovanju, prignu da ga se odreku i svetim kršće- 
hjem zagrli katoličku vjeru, Odlikova se takodjer u javnih 
grofčanih ohredlih u ovom gradu, čim osobito priljubi nove sta- 
Huvnike 1 podanike mirnomu i pobožnomu življenju .. .*! 

(za vavojenja Knina bijaše na mah vojska s krajinami 
krenula u Vrliku. Pred krnjinama bijaše ot. Gjuro Bogić. Turci 
prestrašeni padom Knina, ne uzdajuć se, da bi se mogli obra- 
Mitt, pokupite što mu mogli i bjegom se sahraniše preko Uništa 
Wo Itoanu. Krajina razjaginiše ono, što ostade Turcim, a ot 
Honić blaposlovi džamiju na čast Gospe Ružarice, jer bijaše 
prva nedelja listopada, u kojoj ge svetkuje sv. Ružarije, reče 
av. mism, potla koje ava vojska i krajine pod oružjem i barjaci 
Mtodiše se f oveličajnim obašašćem obšetaše varoš i izpjevaše 
Hogn molitve zali alnosti, 

Na uspomeni ovoga sretnoga dana, sledijahu za dugo 
Vremena krajine ze okupljati svako godine na nedelju Ružaricu 
f ponavljati obašačća u okom se je nosila sveta slika majke 
božjo Hažavja što sljedi i dan danas onaj bogoljubni puk, i 
tm ose zavede m Vrliet na Ružaricu dernek, komu je riedko koji 
kačan Nm Dsimaci 

VH. Bogre ostade m Vrlici za župnika i dehi od gjenerala 
"7 sjeđečba pohvala za vsovačii samostan kucu Tarčina Sali 
space Tnrndića, S OVrta a BO Tal zenije snalje Aunrkuitonća.ž U 
jetoro o Knći An Sprava župni stan, a okolo meca nastaniše se 
«drugi nesečenii 1 omotase danasnn varaš Vruku. 

Kaka jo na spomena slavnog dana gošne nd Ružarija, 
kra ja gonna oosvovon 1 krajina oa Turaka nslohočiena. crkva 
Cosmi opovvaćena, * tako je i občina kać bijaše uznosiavliena, na 
banomonn o slgvPač dana sliku ogasne da Ružarna za voj grb 
privnig 1 ona načatn o nreznla 

No Kake aevotemem Knina i Vrlike sva zanadna Dalma- 
ena ACoroke o Catine hlizše cslahadnena aa "Turaka. tako su bili 
nofravani do Primazria oa msa dc Neretve. ali Turci razdra- 
žoni faikini o gohiekam,  osvaćivahn se ns ohrstu. osabito vrh- 
FANKO o o Karimjie o nanaćahu na Primane. 1 često uznemirivahu 
Mirne stanovnike devačinann | čestim:  zadirkivanni. nemogahu 
ho ogelin nan; nahaditi, 187 Su se Krenko sami hrani. i ratno 


loark ozamoanio Knina — "manerala MaohRc 25. nreminna 1589. 
yo oVisarar 2 “3 II 114 | O RENAMAN: VIRATAR 

brodovlje pomagalo, ter se često povraćali praznih šaka i 
razbivenih glava. Svakako. da se i te napasti oslobode, pošto 
seje gjeneral Aleksandro Dolfin nalazio s ratnim brodovljem na 
Hvaru, podjoše ga posjetiti gvardijan Zaostroga ot. Pavao Kačić 
i ot. Gabro Staničić, i ondje mu se potužiše na pakostne vrh- 
gorčane i zamoliše ga, da bi vojskom potjerao iz Vrhgorca 
Turke, obećajuć mu, da će svi franovci i njihovi župljani po- 
magati, da se one grabežljive zvieri raztjeraju i zemlja oslobodi 
krutih zulumčara. Gjeneral bijaše sklon, ali mu se činjaše to 
premučan posao, rad velike daljine kud je trebalo od Zadvarja 
okolo Biokova voditi vojsku i ratnu spravu bez puta i vještih 
provodića. Na to mu redovnici primietiše, da će oni vojsku 
provesti kratkim i sjegurnim putom ; da on doveze ratne sprave 
i vojsku pod Zaostrog, u Primorju ima dosta mazaga, a i žen- 
skadija će pomoći prenositi što bude trebati, oni će kroz malo 
sata dovesti vojsku prama Vrhgorcu. 

Kad je gjeneral sve propitao i proučio, on se osvjedoči o 
mogućtvu i odluči, da će na Vrhgorac udariti; preporuči re- 
dovnikom, da puk obznane i priprave potrebita, a on da će do 
malo s vojskom tamo prispjeti Kroz kratko vrieme gjeneral 
okupi krajine u Spljet, nakrca silu svieta iz Poljica i sa otoka, 
hranu, oružje i džebanu, ter zajedri put Zaostroga i prispi na 
žalo pod samostan, gdje kad se vojska izkrcala, prispi puk iz 
Primorja, izkrcaše ratne sprave, razapeše čadorje i udariše bojne 
barjake, ter se mirna uvala i žalo pod Zaostrogom pretvori u 
silni tabor vojske i ratne sprave. 

Gjeneralu milo bijaše vidjeti toliko oduševljenje puka, on 
nije sumnjao o sretnom uspjehu toga poduzeća, ter pokle bijaše 
sve. razredio i uredio, naredi, da krene sva vojska na posao. 
Franovci pred svojim pukom bijahu kalauzi ili provodići i 
na njihovu rieč: Ajdemo u ime božje! krenu vojska i na bu- 
ljuge hrpe pogmiliše uz točila pučani, krajine i vojnici; za 
njima žene nose na glavi i prte vreće, oružje, čadorove, kruh 
i džebanu, a napokon na mazgah težu prtljagu, i krvz malo 
sata prispiše prama Vrhgorcu. 

Videć Turci silnu vojsku i toliko množtvo svieta prestra- 
šiše se i potla kratkog odpora pobjegoše u Ljubuški, a naša 
vojska zaposjede tvrdjavu. 

Zahvalan gjeneral darova franovcem kulu serdara Cuka- 
rinovića s dvori i bašćami, gdje gvardijan namjesti župnika, 
posveti džamiju na čast Majke božije, koja postade župnom 
crkvom. Franovci tada skloniše dosta obitola, da se okolo na- 

stane i tako se zasnova novi kršćanski varoš u Vrhgorcu, u 
kom postade prvim serdarom slavni vitez i junak Mijo Miletić 
predivkom Rade, koji se je u ovom poduzeću odlikovao, a kašnje 
još bolje u obrani krajine od Turaka. On je mladićem došao 
bio u Zaostrog, gdje je katolikom postao, buduć rodjen od riš- 
ćanskih roditelja, i učaše s ostalimi mladići, da postane redov- 
nikom, ali u vrieme bečkoga rata oćuti u sebi junačko srdce, 
odbaci knjigu i pripasa mač ter vojeva na Turke. Iz Zaostroga 
doprati vojsku na Vrhgorac i za junačtvo postade serdarom, 
odsjekav svojom rukom 99 turskih glava, kako mu svjedoči 
pismo na grobnoj ploči u župnoj crkvi na desnu ruku pri ve- 
likih vratih. Bijaše nazvan umet Turaka, najzad kaže zaostrožka 
uspomena: ,u krajnoj starosti umri na svom krevetu.“ Gjeneral 
imenova za tvrdjavu providura zapovjednika i jednog franovca 
za kapelana običnom mjesečnom nagradom 30 libara i 40 li- 
brica dvopeka !' 

Isti gjeneral izdade gvardijanu Kačiću i zaostrožkim fra- 
novcem liepe pohvale i obdari samostan baštinami u Plani, 
Kljenku, Zavojanih, Kotezih, Jezeru i Rostoku, obećanjem: .da 
Njihove znamenite zasluge skupnovlada neće pustiti bez dostojne 
nagrade.“? 

Osvojena vrhgorska krajina bijaše pusta, jer rad osobi- 
toga poganluka ondešnjih Turaka kršćani davno se bijahu izselili 
Sad je trebalo napučiti, da ju u potrebi brane od Turaka. Za to 
ge zauze ot. Frano Radić Budalić državnik, koji s dogovorom 
hercegovačkih župnika i serdara Bebića digoše iz Hercegovine 
mnogo kršćanskih obitola i jedne nastaniše okolo Vrhgorca, a 
drugi se rastrkaše naokolo Cetine. u Prugovu i obadva Dicma, 
u Nehoriću, Muću i Gizdovcu. 

U isto vrieme redovnici iz Živogošta dovedoše iz mostarskog 
Blata 21 obitol sa 200 čeljadi i namjestiše u Zavojanih, gdje 
zavedoše novu župu; ova ostade pridružena istom manastiru, 
i danas broji blizu 3000 duša. Župnik istoga samostana ot. 
Frano Marinović s ot. Franom Kovačevićem i knezom Lukom 
Kotramanovićem digoše puk iz Broćna.i s njim naseliše Grab 
u Cetini, Muć i Potravlje, odkle se puk bijaše preselio u Sla- 
voniju radi nerodice i velikog glada.? 

Gjeneral Daniel Dolfin svjedoči, da ot. Marinović i Kne- 
žević prevedoše do 2000 čeljadi i naseliše Potravlje, Šatrić 





' Iz viesti arkiva samost. Zaostroga. — ? U ark. Zaostroga 29. stud. 
1690. — * Ot. Vinjalić ibid. Rp. 

.Žasiok, Muć, Bitelić, Dabar i Grab, a jedan dio otidje u ka- 
tare i namjesti se u selu Vaćani.! Vrhgorska krajina bijaše 
oslobodjena, ali Turci jednako zanovetahu iz Neretve, i nasr- 
'tahu po kopnu i moru na primorska sela. Blizu razvala stare 
Narone (Vida) Turci bijahu načinili jaku tvrdjavu Čitluk. Ona 
.im bijaše središtem na tromedji kao izmedju Dalmacije, Bosne 
i Hercegovine, te poglavito skladište za vojsku, oskrbljena 
jakom posadom, topovi, hranom i džebanom. 

Providur gjeneral Daniel Dolfin odredi, da će pokušati 
sreću, jeda bi razvrgnuo ono dušmansko leglo, odkle Turci bez 
prestanka zadavahu okolnim kršćanom težke muke i žalosti 
ljute, osobito franovcem, koji se onamo nalažahu na vršenju 
pastierskih dužnosti. Krv mučenika vapijaše osvetu i ova nije 
mogla dalje oklevati. 

. Iza osvojenja Knina, Sinja i Vrhgorca, Turci kao da su 
pobjesnili; nisu već priznavali carevih fermana, niti izdanih fra- 
novcem povlastica, gdje bi zatekli franovca tude bi ga smakli. 
Izmedju Uitluka i Narina kroz dvi godine posjekoše četiri žup- 
nika i to: ot. Petra Matića na 2. listopada 1:84., ot. Josipa 
Tvrdkovića na 10. svibnja 1685, ot. Matu Nagnanovića i ot. 
Bonu Vrdasovića na 2. listopada 1686 , * radi česa župnici nisu 
onamo već zalazili, pak se tako i ono puka kršćanskoga pre- 
selilo u Primorje i navezlo na otoke. 

Okupiv dakle gjeneral krajine sve kolike Dalmacije 1 vojsku, 
dieli se iz Spljeta na 10. lipnja 1694. i obsjede sa suha Uitluk, 
a od mora ratnim brodovljem, koje se uz rieku bijaše dovuklo 
do pod Metković. Tiz krajine bijahu franovci i pohitiše redovnici 
iz Zaostroga, koji riečju i izgledom, pokle topovi bijahu proki- 
nuli bedeme, bodriše i hrabriše vojsku na juriš. Strašan bijaše 
odpor Turaka, ali još veća bijaše sila naših junaka, brodova i 
topova! Na 20. lipnja preko potoka krvi i snopova mrtvaca 
naši prodrieše u tvrdjavu i Turci položiše oružje. U gradu se 
nadje 3000 Turaka, 24 velika topa od tuča, izmedju kojih ne- 
koliko sa nesretnoga mohačkoga polja; takodjer veliki broj 
manjih topova i puna skladišta hrane i džebane.* 

Gjeneral Dolfin očevidni svjedok franovačkoga ponašanja 
izdade im svjedočbe, kojimi dokaziva njihova junačtva i po- 
žrtvovanja za vjeru i svoj rod. Imenova ot. Franu Radića Bu- 
dalića župnikom tvrdjave i vojničtva s običajnom mjesečnom 


' Izvorna svjedočba serdara Jukića i harambaša istoga puka u ark. 
samost. Zivogošta. — ? Necrolog državni u ark. Šib. — * Vinjalić ibid. Rp. 
*& 


1€4 


pristojbom i pohvalnom svjedočbom ....,jer je svojim nasto- 
janjem pripomogao osvojiti ovu velevažnu tvrdjavu...., i sa- 
mostanu Zaostrogu dariva kuću i vrtle Turčina Alage Risovića, 
te zemlje i mlinove, što bijahu Adži Mehmeda Neveselkovića .? 

Isti dan naredi, da se blagoslovi poglavita džamija na 
čast sv Ante i proglasi ju župnom crkvom naimenovavši žup- 
nikom ot. Barišu Arbića, o kom svjedoči: .,. ,koji u navali na 
ovu znamenitu tvrdjavnu do vrhunca pokazao svoje pohvalno 
djelovanje i milosrdno poduzeće pregorivši svoj život za utjehu 
umirućih, podieljujuć im presveta svetotajstva neumornom po- 
stojanošću i trudom, tako i u bolnici i u svem gradu, na što 
se je sam ponudio bez ikakvoga državnog troška. On obrati 30 
Turaka, koji potle osvojenja ostadoše u gradu. Na isti način se 
ponese u dvima sliedećima navalama Turaka na ovaj grad, po- 
kazavši najsrdačnije ljubavi naprama bolestnikom i ranjenim u 
obkopih i na branicih, kao i na drugih od pušaka pogibnih 
mjestih ...“ S toga naredjiva: ... ,da nijedan svećenik re- 
dovnik niti pop neima se nikad uplićati u službu ovoga puka, 
kog su franovci preveli, u onom što spada na župnikovanje to 
će vršiti sami franovci, jer su to zaslužili težkim trudom, još 
dokle bijahu pod turskom vlasti, gdje su ga uzdržavali u pravoj 
vjeri, k6 što sliede velikom brižljivošću i po ovih mjestih.? 

Isto tako i njegov nasliednik Alvise Mocenigo darova 
franovcem, rad velikih zasluga u ratu i miru, crkvu sv. 
Stjepana na brdu (ad montem), koja se je smatrala kao biskupska 
Neretve i na njezin se naziv posvećivahu biskupi votePanonsći) 
Neretve, sa 20 rali zemlje i dva vinograda.? 

Ova tvrdjava radi nezdrava zraka, s kog nemilo umirahu 
vojnici, bila je proglašena grobnicom posade, ter od Mlet- 
čana zapuštena i dignuta_ u zrak. Sviet se odtle razidje po 
okolnih mjestih. Franovci čitlučkoga župnika namjestiše u Met- 
koviće, gdje se nastani liepi broj obitola i zasnova varoš, u 
kom je danas obćina, sud i poglavarstvo i rad svoga položaja, 
trgovine na _ more i željeznicom u Bosnu i Hercegovinu, obećaje 
postati možda najznamenitijim u Dalmaciji. 

Mjesto razrušenoga Čitluka skupnovlada, da preprieči prolaz 
Turcim, na istoj rieci Neretvi načini tvrdjavu i nazva Fort 
Opus, narod ga zove Opuzen, gdje u davnije doba bijaše Tvrdko 
kralj bosanski načinio miu Brštanik i prodao ks 


! Izvorna u ark. Zaostroga 24. lipnja 1694. — ? Izvorna u ark. sam. 
Zaostroga. — *U Zaostrogu 21. rujna 1693. t 

pak ju Turci god. 1483. preoteli i razkopali.! Tu franovac iz 
Zaostroga bijaše župnik i nastani sa dosta obitola i postade liep 
varoš, u kom je zapoviedao slavni vitez Vule _Nonković i nje- 
govi nasliednici dugo vremena. Gjeneral Dolfin god. 1696. bi- 
jaše poveo krajine na Ulčinj, jer gusari iz njega velike štete 
počiniše trgovcem na moru; ali buduć gradu dobra pomoć pri- 
spiela, samo što ga s topovi progruva pak se vojskom nazad 
povrati. Tim završi ratovanje na naših stranah i nasliedi ga 
godine 1699. karlovački mir. 

Na povratku u Mletke gjeneral izpripovieda pred staro- 
viećem ratne vrline našega naroda i njegovo požrtvovanje za 
slavu oružja prejasne, što kako je na diku hrvatskoga naroda, 
bilo je na ukor skupnovlade, koja narodu tako hvaljenomu, koji 
za istinu bijaše sve žrtvovao za principa, ona mu nije ničim 
odvratila, nego ga držala glupim i ubogim, te mirno gledala 
njegovu propast sa svakoga pogleda: 

Gjeneral dakle pripovieda medju ostalim: ... ,Koji bolji 
dokaz vjernosti, posluha, strpljivosti i junačtva može se od 
Hrvata željeti; njih 50)0 sliepo vodjenih na brodove. ne- 
znajućih za vladine odluke, nit što će od njih biti, svedjerno su 
apravni na borbe najsmionije, držeć se u najboljoj stezi, bez 
druge državne pripomoči do samih 10 soldina na dan, ko- 
jimi se uzdržavahu dugo razstavljeni od svojih obitola, tako 
daleko, da većemu dielu bliže bijaše koja daleka strana Ita- 
lije... “?" Ob ovom narodu zaklinjao je još slavni Foscolo 
skupnovladu, da mu što bolje pomože, i prebrojiv njegove za- 
sluge i junačtva završava : ,Što je veće mogao ovaj nevoljni puk 
učiniti za održanje vladine koristi i potvrdjenje svoje vjernosti 
i uztrajnosti? Što li nebi još učinili, da su što bolje pomagani, 
buduć zadovoljni na dan s jednom libricom kruha na glavu?“ 
. To bijaše sva mletačka plaća za muku, trude, kre i smrt, pod- 
nešenu za prejasnu.? | 

Ovoga vremena još gore narodu bijaše, kako svjedoči iz-. 
vješće mletačkoga činovnika: » Usilovani da ostave svoja 
plodna mjesta i prisiljeni stanovati raztrkani.po dubravah, pri- 
nuždeni davati za novce istu svoju djecu, da: mogu preživiti, 
a drugu na silu im odvaditi i prodavat u Senj i Turcim, na- 
pokon ovi nevoljnici i nesretnici do toga su spali, da im sama 
jedna biljetina, s kojom se Miju služi za sodjeću i za kuću.“ 


" Lucecari Anmali di iole II. 110. Iil. 195. — >? Vinjalić ibid. Rp. 
— * Ljubić Ogledalo Il. 200. — * Idem ibid. II. 223. 

9. Kroz ratoborno vrieme XVII. vieka, kroz koje, kako: 
vidjesmo, moradoše franovci bježati od mjesta do mjesta, pred= . 
voditi narod i zaklanjati njega i sebe od turskog biesa i očite “ 
propasti, u skrajnom ubožtvu i najnuždnijih : potreboćah za živ=;: 
ljenje, u strahu i na maču danom i noći, nedotjecaše im doisto.:. 
vremena, da se bore s knjigom i pučkom prosvjetom, ali 1 tako: ; 
nisu ju sa sviem zapustili bili Redovnici su niže nauke po: 
svojih: samostanih učili, a veće po ustanovah reda učahu po-:i 
najviše na učilištih samostana u inozemstvu, navlastito po sa«: 
mostanih Italije Na domaćih učilištih po samostanih poduča- 
vahu mladiće, koji se uzgojavahu za redovničtvo; i jednako učahu: 
pučke sinove, koji su se trgovinom ili zanatom bavili, k6 što: 
nam pokazuju njihove svjedočbe, pogodbe i dopisi ORIESJIO ai 
sanicom napisani. 

. Oni redovnici, koji stanovahu po Bosni, daleko: od ratnih 
lomljevina, obielodaniše u ovom svietu tiskom dobar broj: poučnihi 
knjiga, kao što Bandulović: , Poslanice i evangjelija preko go- 
dine“, :ot. M. Divković bosanicom :. ,Besjede i druge omanje uv 
pjesmi i prostopisu, ot. P. Posilović bos. » Nasladjenje duhovno: 
1:,Ovit od kriposti,“ ot. Anić , Vrata nebeska“ i razlike :druge;-: 
na što se ne osvrćemo, jerbo se: bavimo jedino onim dielom:. 
države 1 redovnika, koji stanovabu u Dalmaciji, gdje, kako po+:: 
menusmo, nebijaše sgode niti vremena za sastavljanje i pećatanje : 
knjiga, kad se morao mač mjesto pera u ruci držati, pak 1: 
tako redovnici ovoga vieka ostaviše nam na ovom kraju znatan: : 
broj rukopisa ne samo onih, što spadahu na naukovne predmete. 
latinske, mudroslovja i bogoslovja, dali 1 u narodnom hrvatskom. 
ježiku i to: koju kronaku i putopis,  zabilježenja i uspomena .o: 
raznih sgodah i dogadjajih ovoga vieka, iz kojih .koješta :u-: ovoj : 
radji pomenusmo Imamo takodjer po arkivih samostana znatan! 
broj: propoviedi  bosanicom napisanih, : izvadaka  vjeronauka:i:' 
tumačenja bogoslovnih istina, naredba biskupa i državnika, da:: 
ine pominjemo matice računa i zapisnike župa sve samom 
bosanicom hrvatski : pisane 'ikavštinom. : Talijanski jezik još se: 
nije, bio: uvukao, a na latinskom. nadjosmo koje izvješće, na>; 
dao i kronaku ot. Nagnanovića o bosanskoj redovničkoj državi;: 

.O načinu nauka ovoga vieka imamo uspomenu_u putopisu 
oR hvaljenoga ot. Pavla (1640), koji kaže: ,Po svih mana=: 
stirih običava se učiti dosta djece,. koja. služe u crkvi mjesto: 
djaka a vani mjesto poslušnika. U večer učitelj hoće, da mu 
na; klečeć. svaki. kaže, 'što je koji naučio, za tim. prevode na 
na pamet iz latinskoga po gramatikalnih upravab, što. vre- 

menom posve dobro nauče. Kada se obuku u redovnike, onda 
uče dalje, pa kad postanu misnici, šalju ih u [taliju na veće 
nauke, gdje se odlično usposobe, po čem ova država ima čudo 
krepostnih repovnika. Dan ne prodje bez naukovnih prigovaranja 
vrhu raznih predmetd.“' Ot. Yinjalić u pomenutom djelu prav- 
dajuć franovce od osvada prabiskupa Dominiša, da su neznalice, 
kaže: , Visokoučeni dostojanstvenik mogao je koješto prigovoriti 
franovcem o službenih spisih, koje su mu župnici slali; u njih 
su se lasno mogle prokrasti slovničke i jezikoslovne pogrješke, 
jer mladići bijahu od učitelja obtuženi, da se medjusobno la- 
tinski razgovaraju, a bez izpravljača lahko se uvlačile pogrješne 
rieči 1 izreke, koje su običajne, kašnje se i u dopisih ponav- 
ljahn. kad se je za duhovne posle moralo tim jezikom dopi- 
sivati, ali i u ostalih naucih mudroljublja i bogoslovja, toga 
prabiskup nije mogao zamjeriti, jer su ih temeljno poznavali; 
jer onog vremena "učitelji se savršavahu na prvih redovničkih 
učilištih u Italiji. Od njih istih: različiti onamo ostajahu za 
učitelje i amo za državnike, od kojih nekoji od rimskoga dvora 
bijahu odlikovani nazivom bogoslova i odabirani za biskupe, a, 
i druge države odabirahu ih za svoje učitelje.“ž | | 

U arkivih. samostana Visovca, Makarske i Zaostroga na- 
hode se snopovi pisama samom ikavštinom i bosanicom napisani 
preko onoga vieka ito: dopisa, pogolaba, prodaji, kupovština, . 
zadužnici, svjedočaba, računa, nagodaba i oporuka napisanih od: 
svietovnjaka i Turaka iz Dalmacije, Bosne i Hrrcegovine, po. 
kojih: doznajemo : jedno, da di pučani kod franovaca po župah. 
i samostanih ta pismena mogahu naučiti, a drugo, da je po: 
tih pokrajinah samo ikavština vladala. Namjerismo se i na ne- 
koje listine napisane ćirilicom i jekavštinnm i to osobito iz 
Mostara, po čem se vidi, da na onom kraju Hercegovine bi- 
jaše lrišćanskog upliva kod: Turaka. : 

Pomenuti nam je i to, da izmedju razliitih poslanica 
bega Ljubunčića bosanicom napisanih u Visovcu, nekoje su sa- 
stavljene čistom čakavštinom i to, ne o ih je tko drugi na-- 
Pisao. nego on isti kako u istoj kaže: ,i pisac naš brat i vaš. 
prijatelj veledrago pozdravlja.“ Mi po izvornicih uvrstismo raz- 
ličite spise, da učenjaci mogu suditi o razvoju našega jezika, . 
što ćemo činiti i preko skazanja došastoga vieka. ,| 


—_ tn D--. 2 - — 





1 Relazione ibidem. Rp. — ? Ot. Vinjalić Comp. Stor. Rp. 

1. Crkovna + gradjanska uredba osvojenih mjesta. — 2 Kako franoveš 
postadoše župnici? — 3 Život puka franovačkih župljana. — 4 Dje- 
lovanje franovaca od Nina do Omiša. — 5 Makarska biskupija, po- 
vrati: imotskih franovaca na Proložac i uredba samostana i župa. — 
6 Biskupovenje prisv. Brankovića. 7. Malerat, bjeg franovaca s Pro- 
ložca u Omiš 8. Obsada Swja. ragrušenje crkve + samostana. — 
9. Nuvala Turaka na Vrliku 1 na Drniš. 


1. Kroz vrieme vojevanja preko bečkoga rata, mletački 
gjenerali drugovačije su se vladali, nego oni preko kandijan- 
skoga; onda opustošiše zemlju i zapustiše predobivene krajine 
i tvrdjave. usljed česa izgubiše vas plod dugoga vojevanja i 
gjajnih slavodobića, možda ih je to opametilo, ter ovoga puta 
predobivene tvrdjave još bolje ukriepiše, utvrdiše i održaše do 
sklopljenoga karlovačkoga mira, uslied koga ostade skupnovladi 


sve što je posjedovala i to: vas Kotar i Bukovica sa tvrdimi 


gradovi: Knin, Vrlika, Sinj, Zadvarje, Vrhgorac i Čitluk ili 
Gabela u Neretvi, svim zemljištem do mora, dakle današnja 
Dalmacija izvan Imotskoga do dubrovačkog Kleka. Prisvojeno 
ovim mirom zemljište, prozva se novi posjedi ,nuovi aquisti.“ 

Na ovom zemljištu nove stečevine započe se uredjivati, 
koliko gradjanska, toliko crkovna uprava. Za gradjansku bijahu 
namješćeni providuri i zapovjednici varoša:i tvrdjava, a po kra- 
jinah koluneli i serdari. Prvi su pravdu dielili, a drugi razmi- 
rice ravnali i krajinu od dušmana branili. Za crkvene posle 
papa uznastoja, da skupnovlada uzpostavi stare biskupije od Tu- 
raka razmetnute, ter bijahu naimenovani biskupi za Nin, Skradin, 
i Makarsku, rad izseljenja i razrušenja do zadnje kršćanske 
uspomene, kninska se nemogaše uzpostavit, već bijaše upravljana 
od šihenskoga biskupa, kako je već pomenuto. 

Kako bečkim ratom i karlovačkim mirom turska gordost 
bijaše ponižena, tako su Osmanlije na ovom kraju Mletčanom 

prkosili i zaprieke stavljali po mejaših naprama njihovim po- 
danikom, sčesa nebijaše već moguće dalmatinskim franovcem 
prolaziti i upravljati sa župami preko mletačkih granica, niti 
biskupom oblaziti sela turskog podaničtva; s toga samostani 
Zaostroga, Živogošta i Sinja (Rame) moradoše ostaviti sve ono- 
mašnje župe bosanskim samostanom, da s njima upravljaju. 
Skupnovlada po ugovoru sa svetim sjedalištem ustanovi s bi- 
skupi uzpostavljenih biskupija pristojbe, što novčanom pripomoći, 
a što s dohodci namienjenih zemalja. Isto tako kanonikom i 
pomoćnikom, te naredi, da se grade stolne crkve i biskupske 
palače nabavlja crkovno ruho i posudje, sa svimi potreboćami, 
A franovcem ? Nigdje ništa od nikuda, oni ostadoše, ko što i 
prvo bijahu pod turskom vlasti, puki siromasi posred 
ubogoga puka, da živu jedino o njegovoj milostinji, ma i 
to, da im bude na miru bilo! drugoga msu niti tražili; ali 
ćemo vidjeti, da im je ova ista milostinja ne samo prigovarana 
i zavidjena. nego su rad nje franovci tuženi i nepravedno osva-. 
djeni na najveća sudišta! 

Skupnovlada nije mogla zaboraviti velike zasluge frano- 
vaca, koliko za vjeru, koju su čistu preko viekova održali kođ 
puka novostečenih mjesta, koliko i za domovinu, koju su po- 
mogli od Turaka osloboditi, i napučit ju sa prevedenim pukom 
iz osmanskoga podaničtva, ter što da im se pokaže odana, a 
o što da zadovolji želji puka, koji je vapio za njihovom duhovnom 
upravom, kako su različiti providuri gjenerali u različitih pri- 
godah izdavali odluke, da sami franovci budu župnici kod onoga 
puka, kod koga do tada bijahu, kao i kod ostaloga, koga su u 
podaničtvo dovodili. Tako i starovieće i dužd različitimi duka- 
lami prizna im i potvrdi ono pravo, kaka ćemo na drugom 
mjestu dokazati i na temelju crkvenoga prava proglasi župne 
milostinje i pristojbe kao beneficia adnexa mensae Con- 
ventus za uzdržanje samostana i redovnika bez ikakve druge 
pomoći od vlade, za uzdržanje župnika, za popravljenje crkava 
i župničkih stanova, ili za nabavljenje stvari potrebitih za 
službu božju.! 

I ako franovci tako ostavljeni na milost puka nemogahu 
se presretnimi smatrati, nekoji biskupi sudiše, da je i preveć 
njima dozvoljeno, sudili su, da su franovci možda trebali, dok 


a 


! Danas bilo bi suvišno ovim se predmetom baviti, pokle je M. 0. 
ot. Ivan Marković učenom radnjom — Le Parrocchie Pranetacsne Zara 
io: obširno dokazao. ,, : : 

su Turci vladali, kao poslanici medju nevjernici, ali sad pošto 
ižbavljene krajine dodjoše pod krščansku vladu, da su već ti' 
redovnici suvišni postali, da su svoj posao obavili, da se sad: 
mogu povući u samostane krunice brojiti i časove. moliti, ter, 
se živo zauzeše kod skupnovlade i kod rimske kurije, nebi li. ih : 
odstranili od službe župa. Ovaj pokušaj nalazi se najprvo u: 
prošnji, koju god. 1682. upraviše knezovi Zagorja na sv. skup: 
propagande, kad trogirski biskup htijaše im mjesto dotadanjih 
franovaca nametnuti pope za župnike, na što oni prosvjedovaše- 
sa sliedećim pismom, koje se izvorno hrvatski bosanicom na-' 
pisano nahodi u Rimu u arkivu propagande, prevodom šibenskoga. 
kančelira Capogrossa i glasi: ,Isus i Marija. Mi Stipan Voj-. 
nović knez od Vojnovića, Matija Radeljković knez od Vratko- 
vića, Petar Baković knez od Suhog Doca i Sabina, odredjeni i 
poslani od svega puka i kršćana, koji su u Suhom Doci, u Sa- 
binu, u Bristivici, Bliznjoj, u Praputnici i u Podlužju, | titeći | 
se ha ime" svega puka 1 prikazati svetoj crkvi naše potribe du-' 
hovne, kako je istina i neće se inako naći, nego. kako je ovdi" 
opisano, to jest da nemremo za veće uzroka držati medju nami 
kapelana popa: : 
1 Zašto smo često napastovani od paćara grčkoga, i da: 
nas fratri ne brane svojimi privilegiji, koje imadu od čara, , 
davno bismo bili po popu podložni rečenomu paćaru, koja pti-, 
vilegija neimadu popi. : 
o: 2. Kada nas Turci pritisnu globami i avganijami, popove“ 
nas ostave i biže, a mi ostajemo bez pastira. Z 
8. Mi idjemo našim imanjem na pašu u tursku zemlju | 
četri dni hoda daleko, gdi popi doći nesmiju. | ' 
< 4. Kad bi Turci znali. da medju nami: stoji ljudi iz dru-. 
goga vladanja, bili bismo i mi ioni ma kolju,'a naša dobra u. 
begluk, za to ćemo pri' ostavit naše zemilje i odavle: otići, ali 
će SIRU Turci uzrok, i za to mora biti smutnja i nemir 'obćenski. . 
»Za to molimo vaša gospodstva previsoka, da nas u taki“ 
nemir  nezapuštate, nego da stojimo i da smo, kako i dosad: 
služeni bijasmo od redovnika dobro i pošteno, i bez štete slu-“ 
ženi i sad i posli, i ljubimo njihove svete noge. Dne 8. kolo- 
voza 1682.“!: <“ : 
Sada pak: p6 karlovačkom miru sličnih pokušaja bijašć' u" 
Ninu, Skradinu i Makarskoj, a malo kašnje i u Spljetu ; u ostalih 
nio i mirno, ali u ao sustavno +k. odlučita pr eko pobi 

!U ii maja dina I. Prepisao ot. V. Batinić. “ 

osamdeset godina; ali prvo rego se uputismo u neharne _razpre 
treba znati kako i kad franovci postadoše župnici. 

2. Na početku serafinskoga reda, kad su uz gradove po- 
Dalmaciji prvi samostani podignuti, franovci u njih su tiho i" 
mirno živjeli; bavili se pokorom i molitvom, te riečju i iz- 
gledom, pokazivali krstovim nasliedovanjem put spasenja. Kada, 
prva njihova braća unidjoše u Bosnu, da obraćaju krivovjerce i: 
razkolnike, oni bijahu samo posla:ici i propoviedaoci, da puk. 
odvrate od bludnja bogomilskog krivovjerstva, poduče u zakonu' 
božjem i da ukriepe vjernike u istinah katoličanskih; ali ona. 
zemlja bijaše ostala bez drugih svećenika, ter papa Ivar XXII. 
na 20. listopada 1322. dade im nalog, da kod obraćenih 
vjernika mogu ureditikatoličke župeinastavljati 
spodobne župnike. To im kašnje potvrdi papa Martin V. 
iz Geneve 21. kolovozu 1418. l Eugen IV. 30. rujna 1433. i 
14. veljače 1444.1 

“Kada su god: 14683. Turci Bosnu zapremili, sultan Meh- 
med 1I. darova franovcem poznati ferman na Milodraže, do-' 
pustiv im slobod katoličkoga vjeroizpovjedanja, što i ostali cari 
priznavaše i potvrdjivaše: .da mogu po svom zakonu boga 
moliti i po svom puku hodati, misu govoriti i evangjelije raju: 
učiti.“ Franovci bijahu jedini katolički svećenici prvo u Bosni, 
a: kašnje u Dalmaciji, kud se je turska oblast prostirala. Oni 
sami bijahu župnići po župah od njih utemeljenih i nastavljenih: 
opa tako i biskupi, kao franovci i otačbenici mogahu župe obla-' 
ziti i svetotajstvom vjernike potvrdjivati Drugi i ako su bili 
za: Bosnu imenovani, nikad u ova mjesta nisu: zavinili, niti bi 
sktupskih djela obavljali. 

. Kako je turska poplav u Dalmaciji mim tako kud: 
je godj dopirala, tud je svaku uspomenu kršćanstva rušila, bi-. 
skupe: protjerala, kaptolske sborove razmetnula, stolne i župne: 
crkve palila i rušila, a Samu pustoš i propast. vjere pokazivala! 
i sobom uzdržavala. Kninski biskup bijaše se u Hrvatsku za- 
klonio, Ninski u Zadar, Skrađinski u Šibenik, Makarski poginuo, 
a Dumanjski u Spljet prebjegao. Ovaj zadnji De Ruschi .pre- 
poruči franovcem (1490 ) kršćane svoje biskupije u: Primorju, a. 
po ostalih pustih: biskupijak sami kao apoštolski poslanici pre- 
hodali, čuvali ostanke. . vjere. i  dielii kršćanom božanstvena sve 
totajstva. as Po 

«a... * Na “ “ 


! Spisi u držav. arkivu u Sibeniku 2 dić 

U isto vrieme spljetski prabiskup preporuči franovcem ne 
samo one kršćane, koji bijahu po mjestih osvojenih od Turaka 
njegove prabiskupije, dali i ostale po mejaših, gdje popovi ne- 
mogahu održavati župa rad čestih turskih navala, jerbo Turci 
nepoznavahu drugih svećenika, niti trpijahu do samih franovaca.! 

Pošto dakle do god. 1530. Turci bijahu osvojili svu gorsku 
Dalmaciju (izvan morske obale od Novigrada do Omiša) i Ma- 
karsko primorje, od toga vremena na svem ovom zemljištu ne- 
bijaše drugih katoličkih svećenika do samih franovaca, koji na 
sgodnih mjestih, manje od Turaka posjećenih, zavedoše prave 
župe s opredieljenimi župnici; ali za ona mjesta, koja bijahu 
pod nazorom Turaka, oni služahu kao poslanici iz samostana 
prehodajuć od mjesta do mjesta, kako jur vidjesmo. Ta njihova 
služba, i ako dozvoljena od turskih vlasti i fermana istoga cara, 
vidjesmo kako bijaše pogibeljna, i kako većekrat franovci pla- 
tiše krvlju svoju pastiersku brigu. 

Preko blizu 2U godina svedjernoga ratovanja, župe se 
često krat razsule i razmetnule, novoselci ib opet napučivali, 
ali prave župne uredbe nemogaše biti, dokle Turci nebijahu 
potjerani, te samo po karlovačkom miru mogle se po zakonu 
nastaviti i zaokružiti Kad Dalmacija ostade pod kršćanskom 
mletačkom vladom, providuri gjenerali svjedoci ljubavi i po- 
Žrtvovanja franovaca u duhovnoj službi puka i velikih zasluga 
za slavodobiće njihovog oružja, odmah su naimenovali u 
osvojenih krajinah župnike u opredieljenih župah i dičnimi 
svjedočbami i poveljami potvrdjivali im pravo na župne službe, 
pa kašnje isto starovieće i dužd dukalami u veće navrataka. Po- 
menut ćemo samo gdjekoje. Prov. gjeneral Anton Barbaro na 
3. travnja :671. izdade visovačkomu gvardijanu naredbu, da 
namjesti župnike po kotaru: ...,kako iziskava potreba i zakon 
božji, što nemože od koga mu drago biti zabranjeno pomenntim 
redovnikom to vršenje župne službe kršćanom, nego će to bit 
dužan ot. gvardijan točno vršiti. . .“ž 

Prov. gjeneral Daniel Dolfin u Čitluku izdade naredbu na 
18. travnja 1695., u kojoj pokle pohvali u velike zasluge fra- 
novaca, nastavlja: . . ., Odlučujemo, da u ono što spada na du- 
bovnu službu, nemože 6d sada u napred uplićati se nijedan 
redovnik niti pop; pod kojim mu drago izlikom u novonaseljenike, 
nego da svedjerno to imaju obavljati rečeni otci bosanske dr- 


o * Farlat. Iilyr. S. IV. 179. — Fabianić Storia 1. 287. — * U ark. 
satnost. Visovca izvorna. mi 

žave, koji budu odabrani od vlastitih starješina, primivši biskupov 
blagoslov, i to kao dostojni nagrade za svoje duge trude po 
turskih zemljah, da ih održe u pravoj vjeri.! 

Starovieće potvrdi ove povlastice 30 svibnja 1701., nare- 
djujuć, da franovci budu uzdržani na posjedu prava na službu 
župa, i zabranjiva, da se išto u tom preinači bez vladina 
privoljenja.“ 

Dužd Joannes Cornelius dukalom od 7. srpnja 1714. priznajuć 
franovačke zasluge i dobivene povlastice sve ih potvrdjiva i 
preporučiva ovršenje ? 

Kašnje u dugih prepirkah s makarskimi biskupi i dru- 
gimi u Dalmaciji, veće krat ovo bijaše priznano, i obustavljen 
Svaki pokušaj biskupa, da župe od njih nastavljene i uzdržane 
budu im pod kojom mu drago izlikom oduzete. 

Kako su stare župe po Bosni, Hercegovini i turskoj Dal- 
maciji uzpostavljene, biskupskim  privoljenjem, od starješina 
samostana, a upravljane od redovnika njemu podčinjenih u ob- 
segu opređieljenoga zemljišta, tako bijaše onda običaj, da kad 
bi redovnik župnik digao jedan broj obitola i s njim se nastanio 
u koji mu drago predjel, ako će biti i drugoga manastira, onaj 
bi puk i župnik, kao i njegevi nasliednici svedjerno zavisili od 
onoga samostana, iz koga područja bijahu se drugamo namje- 
stili. Tako vidjesmo, da ramski franovci zavedoše novu župu 
u sred visovačkoga prediela u staroj župi Zmijino; tako isto, 
kad župnik iz Broćna odvisan od samostana Živogošta dovede 
u Petrovopolje dosta obitola i zavede novu župu u sred pre- 
djela sinjskoga samostana, i ta župa ostade svedjer odvisna »d 
živogoštskoga manastira. 

Na ovom ostadoše stvari sve do pada mletačke skupno- 
vlade. Župne pristojbe ili redovine za onoga vremena nebijahu 
opredieljene niti uredjene. Pod turskom vlasti sastojahu u samih 
milostinjah i svojevoljnih milodarih puka. Skupnovlada ostavi 
kako je i našla, da se vladaju po starom običaju; ona poma- 
gase samostane zemljištem za uzdržanje redovnika, a biskupi 
potle karlovačkoga mira u svetih pohodjenjih, kad započeše obi- 
laziti župe i svaku uredjivati po crkovnih propisih s dogovorom 
župnika, crkvinarstva i bratovština narediše i urediše porežtine 
redovi za uzdržanje župnika kako ćemo dalje vidjeti. 

3. Pošto će odsele postati mirno vrieme i uredno življenje 
puka, pod zakonodavstvom kršćanske vlade, obazriti nam se je 


1 Izvorna u ark sam. Zaostroga. — ? Ovjerovljena u drž. ark. u 
Šibeniku. — 3 Ovjerovljena u drž. ark. u Šibeniku. 

još jednom pa življenje puka upravljanoga od župnika franovaca, 
u onom što spada na njegovu duhovnost i posebno domaće živ- 
ljenje, dočim ga do sada upoznasmo kao mukotrpna u sve- 
«djernih bježanijah, preselivanjih i ratnih borbah, kad su nam 
srećom suvremeni pisaoci o tom ostavili liepih svjedočaba, po 
kojih ćemo ga vidjeti, da kako ga opisaše gjenerali i vojvode 
dičnim na bojnom polju, tako ga ovi predstavljaju ina domaćem 
pragu Pomenusmo u pogl. VII. 1. 2 kako bijaše življenje puka 
na južnom u zapadnom kraju Dalmacije, a ovi će nam poka- 
zati što bijaše iza gora u sriedi pokrajine. 

U veće pomenutom putopisu ot. Pavla (1640.) izmedju 
drugih potankosti štiju se crte o običajih i načinu življenja 
puka, od kojih prenit ćemo ono što povieda o gorskoj župi 
Vrdoro iza Bijokove. Po ovih mjestih stanuju najljubezniji krš- 
ćani, kao što su po svoj Bosni. Kako je bosanskoj državi pri- 
padao vas onaj dio Dalmacije, koji su Turci posjedovali i fra- 
novci po župah služili. tako spisatelj nazivlje Bosnom sve pre- 
diele u kojih župnikovahu bosanski franovci. 

»Ljudi iz daleka trče kad ugledaju fratra, da mu ruku 
ljube, a tako su pobožni, da cio dan putuju, da u svetkovinu 
svetu misu slušaju. Ima župnika koji služe četiri pet sela, na- 
vjestit će, da će se misa reći na toj ravnici sgodnoj okolnomu 
pučanstvu, župnik čeka do podne, a puk se od kuće za rana 
dieli na opredieljeno mjesto, župnik napravi otar i govori misu, 
koja kad svrši, puk posjeda da jede, jer na toliku dalečinu svaki 
mora da sobom užinu nosi, kao što čine naši o križih...,U 
Vrdovu zapitah ja: zašto stanujete u ovakoj divjači? Odgovo- 
riše mi: 

a) radi zdravoga zraka i pokazaše mi staraca od 110, 
120 i 130 godina, a kažu, da ih je dosta bilo od 90 do 100 
godina. Rekoše mi, da se je dosta svieta iz onih strana odselilo 
bilo u Posavinu, nego radi bolestna zraka, da su se mnoge 
obitoli zamele ; 

b)jer su u onih mjestih sjegurni od Turaka i opakih krš 
ćana, hajduka i uskoka, koji po drugih mjesiih kršćane uzne- 
miruju i svake im štete čine. Ondje sam vidio jednoga starca, 
koji bijaše u konjanicih u Italiji, sasvim je dobroćudan i pri- 
oprostit, ko što i ostali. Ja koji sam znao pakostnu ćud onih 
vojnika, bijaše mi začudno vidjeti taku prominu u njem, ter 
zapitah: kako si sad tako nevin i priprostit, kad u Italiji ne- 
može se živjeti od vaše zloćudnosti? a on mi odgovori: Vi to 
znate kakvi smo onamo, ali dokle se u naše planine povratimo, 

ovdmah nam se naša ćud: obrati i postanemo dobroćudni kao i 
ostali, možda je to do zraka u kom živemo. Ja mislim da nji 
nego od turskoga straha, s kojim živu u svedjernoj pogibli. . 
»Opazio sam i to, što služi na sramotu naših mjesta; u 
ovom puku ima obitola, gdje je veće braće oženjene, jedan iz- 
medju njib, podobniji za domaća upravu, drži kesu i zapovjed, 
a ostali ga svi slušaju kao starješinu, nit se kad diele, sve im 
je u zajednici To je pravi način, da se obitoli uzdrže, tako su 
ih franovci naučili od kojih su upravljani, ja sam vidio obitola 
do 60 čeljadi . .“! Veleučeni ot. Farlat liepo nam naslika puk 
izmedju Krke i Uetine, on kaže: , Trinaest župa služe franovci, 
koje bijahu pod turskom vlasti, i velikom ih brigom i trudom 
pobožno upravljaju. 
ud ovoga puka i ako žestoka i ratoborna, sasvim je na- 

klona prama vjeri i pobožnosti. To dokaziva veliko poštovanje, 
koje pokazuju naprama erkovnim starješinam, osobito prabiskupu, 
pred koga padaju na koljena i lizuć k njemu dolaze, a ne dižu 
se, dokle neprime blagoslov, što smatraju kao neko blaženstvo. 

Oni mnogo ciene svoje poštenje i čast svoju tako, da i 
za najmanju uvriedu zaplamte nevjerojatnom srditošću; nikomu 
od svojih prava nepopuštaju, i ako nisu ublaženi čijim posredo- 
vanjem, zanešeni sliepim užasom, uvriede osvećuju. Inačije, kad 
nisu uvriedjeni ili obezčašćeni, sasvim su dobrostivi, druževni, 
ljubeznivi i zamjernom tihoćom obdareni, tako da se na sliepe 
dadu na svaki posao skloniti.“ “ 

Naš ot. Vinjalić o istom puku ovih doba povieda. ... 
» Narod je naš tada živio poput starih patrijarka Abrahama, 
Izaka i Jakova pasuć svoja stada i mjenjajuć mjesta, kako bi 
ga nužda silovala. Oni pučani bijahu od srdca gostoljubivi, kao 
što bijahn oni sveti ljudi i ako bi ih glad prisilio, oni su prelazili 
i u dušmansko vladanje nevjernika, kao Noemi u knjigah Rut i 
Sunamitis u knjigah kralja, za to su smatrali grešnim bezakonjem, 
da bi tko preuzeo njihove baštine, koje su amo imali. Jer kada 
bi pogibelj prestala, oni bi se na svoja stara mjesta opet po- 
vraćali. Na taj način življenja bijahu prisiljeni, radi neprestanih 
ratova, kada su svuda progonjeni bili i njihove baštine plienjene 
i satrvene, kuće paljene i robljena sela i kućišta, što nije 
prestalo nego potla karlovačkoga mira.“* Pohoditelj ot. Ivan Kr. 
da Vietri 1708. u izvješću na Propaganon ovako opisiva ćudo- 


! Memoria della visita ibid. Rpt — ? Illyr. Sacr. III. 14, 15. — 
š Comp. Stor. Rp. 

redje puka ovih strana. .. , Manastiri (bosanske države u Dal- 
maciji) prvo nego pripadoše. mletačkoj skupnovladi, bijahu kano 
i župe od franovaca uzdržavani. U tih mjestih oni održaše svetu 
vjeru, kod onih ubogih seljana, koji su čamili pod krutim tur- 
skim jarmom, obterećeni Kn em danjci, obezčašćeni 
svedjernimi uvredami i pogrdjivanji. ... Ovi su kršćani tako 
uzdržavani u strahu božjemu, poštenju | i ljubavi, da se izmedju 
Djih nečuju psosti, ne ozloglašenja, ne lupeživa, ne bludne ne- 
čistoće; tako su dobro priučeni, da medju njima neima ašiko- 
vanja, neima igračina niti razpuštenih glasba; ako pjevaju, 
njihove su pjesme jedino molitve ili poviesti različitih sgoda. 

Tako su od redovnika podučavani u ovih mjestih. Ne 
kažem o poštovanju crkava i svećenika, jer mi se možda neće 
vjerovati i ako ću kazati manje nego jest. Bog bi dao, da krš- 
ćani u Italiji časte najuzvišenije moći, koliko ovaj puk štuje 
redovničku odjeću, i da u Italiji poštuju biskupe, koliko u ovih 
mjestih štuju vodu, kojom svećenici na misi ruke peru...“! 

Vidjet ćemo, da ovo nebijaše pretjerano, biskupi će nam 
svjedočbami dokazati žarku brigu franovaca u vršenju pastierskih 
dužnosti, mi te svjedočbe moramo iztaknuti, da se što bolje 
osvjedočimo pri ovakih i ovlikih svjedočbah suvremenika, koliko 
mogahu temeljne biti potvore i osvade prot franovcem o zapu- 
štenju puka, s kojim su oni upravljali. 

4. Svi biskupi i franovci počeše srdčeno i odvažno vidati 
duhovne rane uzrokovane kršćanskomu puku u robskom živ- 
ljenju preko 200 godina turskoga potarluka. Za njihova ne- 
sretnoga vladanja u ovih mjestih crkve bijahu porobljene i raz- 
rušene, bez uhvanja da bi se mogle graditi i opraviti, bez 
osobitoga fermana, koga je valjalo dobiti iz Carigrada na ve- 
like molbe i preporuke uplivnih Turaka, ali se nemoglo onamo 
doći niti lasno dostignuti bez preporučenih pisama za velike 
svote dobivenih, na kapidžije koje su uz cara sjedili na divanu; 
po čem jedino je samostanom to moguće bilo, a pojedinim 
župnikom, ako bi kod Turaka ugled i milost stekli, pa tako 
stare crkve po selih popravljali, ali nipošto na novo zidali. 
Sad u slobodnom kršćanskom vladanju po mjestih nove steče- 
vine, počeše se izgorjele ili propadnule crkve po selih po- 
pravljati i nove za sgodu puka podizati. Stari se stanovnici 
povratili na svoja ognjišta, i novi po selih namjestili, ili sami 
iz Bosne i Hercegovine uskočili, ter se stare župe opet podigle 


! U arkivu propagande Vol. V. 

i nove zasnovale. siromašni puk u opustošenih i satrvenih kra- 
Jinah nemogaše na mah svete crkve graditi i sva potrebita 
nabavljati. On je bio pobožan i naklon, ali u skrajnom ubožtvu, 
bez pomoći od vlade ili drugoga, dokle se je morao krvavim 
znojem oblievati, da pribrani sebe i ubogu obitol, nije mogao 
sabirati blago i zlato, da nabavi sve što se po crkvah htjelo. 
U Dalmaciji nebijaše onoga vremena stvari potrebitih, 
valjalo je sve iz Mletaka dobavljati, a tko nezna mučunosti i 
potežkoće putovanja onih vremena? ali ipak nekoji biskupi bie- 
diše franovce, što na mah pisu crkve napravili i opravili. 
Ostali biskupi bijahu pravedniji, oni su dostojno uvaživali 
franovačko djelovanje i dične im svjedočbe izdali. Narod je ta- 
kodjer njihovih se truda i nastojanja sjećao i njihovu duhovnu 
upravu vapio. To nam najbolje dokaziva prigoda, kad ninski 
biskup Rapignoli bijaše uzpostavio razlike župe u onoj opusto- 
šenoj biskupiji, koje njegda bijahu od franovaca upravljane, a 
sad pošto ih je čudo trebalo za nova mjesta, nemogoše preuzeti 
one okolo Nina, ter biskup namjesti u njih pope, ali opazi on 
isti, da puk nebijaše zadovoljan toj promjeni, ter vapijaše fra- 
novce prvašnje upravitelje. To odluči istog biskupa, da na 14. 
prosinca 1714. pisa gvavdijanu Visovca: ,Puk Starigrada svom 
odlučnošću pita jednoga redovnika vaše obitoli za župnika, a 
mi koji želimo, da zadovoljimo našim pravovjernim u ouom što 
spada na spasenje duše, i želeć u tom pripomoć otaca serafinskih 
franovaca tako brižnih za spasenje duša, molimo da pošaljete 
jednoga, koji će ih uzdržati u službi i ljubavi božjoj.“' 
Iste godine sličnu prošnju upraviše starješine Vinjerca na 
biskupa, i on ju prosliedi gvardijanu Visovca, moleć da zado- 
volji želji onoga puka, i pušalje još jednoga redovnika za du- 
hovnoga upravitelja one župe.“ Gvardijan zadovolji obadva mjesta, 
posla im redovnike, koji sa ostalom braćom upravljahu pukom 
one biskupije, dokle obilnim brojem mogahu ona mjesta održavati. 
Kako su franovci odgovarali pouzdanju biskupa 1 puka, 
svjedoči biskupov namjestnik kanonik Ivan Hrstešić: , Pravda 
nas duži, da dokažemo osobite zasluge _ mm, pp. 00. franovaca, 
koje su od toliko vjekova zadobili u ovih stranah i danomice 
dostižu. Neka je svakomu poznano, kako oni sami svedjerno 
bijahu jedini i osobiti podpor svete katoličanske vjere u ovih 
dalmatinskih mjestih onda, kad čamiše pod tiranskim jarmom 
osmanskoga divjačtva. Ovi sami otci postaviše se zidom i bra- 


1 Izvorna u ark. samost. Visovca. — ? Uredovna u ark., sam. Visov. 

nikom prot potoku tolike usilnosti, održaše za toliko vjekova 
prolićem svoje krvi gibajuća srdca vjernika 

Kada po milosti svemogućega ova mjesta bijahu povr: - 
ćena kršćanskoj vlasti, oni njihovom vazda pohvalnom brigom 
uznastojaše, da kraj napučuju i pustošna mjesta naseljivaju i uz- 
mnažaju vjernike svete crkve. S česa harna skupnovlada pripozna 
im pravo na župnu službu kod puka, koga su tolikim znojemn 
uzdržavali. One vrsti službe različite se nalaze u ovoj biskupiji 
Nina, kojimi oni upravljaju osobitom revnošću, redovničkim iz- 
gledom i pobožnošću, na našu osobitu radost i korist duša krš- 
čanskih — 27 rujna 1721.“! 

Novouzpostavljeni biskup Skradina uredjivaše složno s fra- 
novci Visovca potrebite stvari one biskupije, i on bijaše zado- 
voljan s njihovim nastojanjem i radom, dok mu oni sami bijahu 
župnici svih mjesta izvan samoga Skradina. On im izdade slie- 
deću svjedočbu: ,Otci sv. Frane nastoje u ovoj maloj biskupiji 
sa svim srdcem i najvećom pohvalom o spasenju duša. Sedam 
njih upravljaju sa župami u svem okolišu susjednih biskupija 
prevelikim trudom, propoviedanjem i službom. I u našu stolnu 
dolaze nam pomagati za blagdane, ter su dostojni svake po- 
hvale... ,1712. Grgur Civalelli.“? 

Biskupa Grgura nasliedi ged. 1717. biskup Giovanicio, koji 
pokuša u Rimu i u Mletcih, da franovce odstrani od župa i 
zamieni s popi, ali kaže, da toga mu ne dopušta skupnovlada. 
»U ovoj biskupiji ima deset crkava većim dielom propalih od 
starosti ili od turskoga biesa, koje se jedino milostinjami ob- 
skrbljivaju što vjernici podaju i pristojno uzdržavaju.“* Ovomu 
biskupu čudnovat se zgadjaj trefi. On koji na početku bijaše 
pokušao, da oduzme franovcem župe u onoj premalahnoj bisku- 
piji i s popi ih zamieni, jerbo izvan gradske same svim ostalim 
franovci upravljahu, odmah druge godine njegova biskupovanja 
bijaše primoran i onu jedinu franovcim izručiti, ter sa svimi 
kanonici i pomoćnici franovac upravljaše i gradskom župom! 
Na 3. veljače 1719. serdar Milovan Pavasović na čelu grad- 
skoga zastupstva prikaza biskupu prošnju i želju svega puka, 
da bi im dao za župnika jednog od visovačkih franovaca, kao 
što bijaše u prvašnja vremena, obdužujuć se oni po sebi, da bi 
ga uzdržavali običajnom redovinom. 

Kako nebijaše odredjena posebna pristojba za gradsku 
župu, nego ju morali kanonici po redu služiti, oni su se reć- 


, 1 Izvorna u držav. arkivu u Šibeniku. — ? Izvorna u ark. samost. 
Visovca. — * Farlat. Ilyr. Sacr. IV. 33. 

kali, te je duhovna služba zapinjala tako, da je kadkad morao 
sam biskup župne posle obavljati. 

Biskup je prošnju gradjana svestrano proučio i razpravio 
pak i odlučio, da bude uvažena i na 4. istoga mjeseca izdade 
odluku, da dragovoljno pristaje na prošnju puka, a na 5. istoga 
podpisa povelju naimenovanja skradinskim župnikom ot. Tomu 
Babića, koji za veće godina dično održa u Skradinu župnu službu 
i različiti biskupi odlikovaše ga čašću i vlašću svoga namjestnika.' 

U kninskoj biskupiji franovci takodjer uznastojaše, da po- 
dignu ugled katoličke vjere osobito onda, kad množina kršćana 
bijaše se naselila u onoj krajini. > 

Ot. Galiotović uz prebivalište zasnovano po ot. Resici na- 
čini oveću crkvu mjesto malahne kapele, za koju skupnovlada 
bijaše pripomogla i za uzdržanje crkve i redovnika darovala 
zemljišta u Podkonju i Kapitulu. Jedan tranovac kao kapelan 
tvrdjave služaše vojničtvo i činovničtvo, a drugi varoš s okol- 
nimi seli. Varoški župnik obavljaše na čast sv Jerolima pod 
tvrdjavom, a ostali redovnici u crkvi sv. Ante kod pribivališta, 
da potaknu u srdcih pravovjernih veću pobožnost i uzvišenje 
svete katoličke crkve. . . ? 

U prebivalište nadodje iz Visovca redovnika, ter na sboru 
države god. 1708. bijaše proglašeno pravim samostanom i na- 
imenovan prvi gvardijan ot. Juro Bogić, i tim se uskrisi i uz- 
postavi potle blizu 200 godina stari kninski manastir, koga na 
početku XIV. vieka velmože hrvatski bijahu načinili i posvetili 
sv. Kati, a godine 1521. Turci ga zapalili i razrušili. Starje- 
šine ga kašnje nadogradiše, kako je običajno u njem moglo 
pribivati do 16 redovnika. 

O njihovom djelovanju na onom kraju nemožemo iztaknuti 
svjedočbu biskupa, jer ondje nebijaše uzpostavljen, ali možemo 
onu providura gradskoga zapovjednika Andrije Pasqualiga, koji 
na 31. prosinca 1711. svjedoči: ,Po svih župah ove krajine, 
koje su naložene otcem franovcem, oni ih uzdržavaju žarkom 
brigom i velikim nastojanjem, kako nam svjedoče: poglavice, 
serdari i knezovi krajina, mnoge obraćuju na pravu vjeru, po- 
> pravljaju crkve i uzmnažaju službu božju i pobožnost kršćansku. *3 

Za šibeničku biskupiju izdade svjedočbu biskup Calegari 
za 4. lipnja 1712. ... , Kako se očevidno osvjeđočismo o veli- 
kih zaslugah otaca franovaca još dokle ona mjesta) bijahu pod 


1 Izvorne službene izprave u ark* Visovca. — * Svjedočba gisdeedja 
Rive Jerka 17. stud. 1705. u ark. sam. Knina. - * Izvor. uark. sam. Visov. 

turskom vlasti, u prvom pohodjenju god, 1677. nadjosmo ihi 
brižne i pomnjive tako, da kad njih nebi bilo, da onim pukom: 
upravljaju, malo da ne rečemo nijedan kršćanin nebi ostajao. 
— sad pak kada pomoći božjom ona mjesta bijahu preuzeta; 
oružjem skupnovlade, jednakom pomnjom su služena, i pošto se 
u ovoj našoj biskupiji nahodjaše veliki broj razkolnika, rečeni. 
franovci ne prestaju potjecati ih na posluh svete rimske 
crkve. | ea 
Njihovim nastojanjem i trudom puka crkve ili trošne 
od starosti, ili iz temelja razvaljene, se  ponovljaju koje; 
neke se iznova zidaju kao u Koprivnu sv. Lovre, na Unešiću: 
sv. Jurja i na Žitniću jur su popravljene, a na Mirlovićih 
Velike Gospe i na Pokrovniku sv. Mihovila iz temelja su na- 
činjene. U Potrbošiću sv. Ilije od drveta je na novo načinjena, 
u Gradcu Velike Gospe iz temelja popravljena, u Lišnjaku sv. 
Ilije iz temelja sazidana, u Promini Čitluku sv. Mihovila po- 
pravljena, a na Miljencih sv. Pavla i presvetoga imena Isusova 
iznova se zidaju.“ .. .! 

U Trogiru bijaše vriedni biskup Stjepan Cupilli bao: 
i nasliednik spljetskoga prabiskupa Cosmi. On pokle pastierskim 
pohodjenjem bijaše obašao obedvie biskupije izdade franovcem 
gliedeću svjedočhu: ... ,Pomenuti franovci koristno služe župe 
s dobrim izgledom onoga puka, ne samo u sinjskom varošu, 
dali i u Turjacih, Dicmu, Konjskom i po drugih mjestih spljetske 
prabiskupije, jednako kao i moje biskupije, četiri župnika pome- 
nutoga reda služe velikim trudom i ljubavju vas planinski 
puk ove biskupije, gdje načiniše mnoga grobišta i crkve, koje 
se svaki dan popravljaju i opravljaju sa svetimi slikami, ruhom 
i posudjem, kao što i amo pri moru; niti sam ikad saznao 
za ikoji nered, osobito u podieljivanju svetih svetotajstva. Pače 
velim i svjedočim, da rečeni redovnići mnogo su zaslužni na- 
prama katoličkoj vjeri, a ja se ufam sve to većemu. napredku 
u dobrih duhovnih i vremenitih svete crkve i duša, pokle 
odahnu od pretežkih nesgoda zadnjega rata. Na 31. uptopada 
1707.“ 

Istodobno spljetski prabiskup Cosmi na 4. veljače 1707: 
svjedoči ,In verbo veritatis“ da mu je dužnost očitovati : 

Kako prisutnost i nastojanje otaca franovaca uzdrži puk 
u posluhu naprama vlasti, u isto vrieme i u pobožnosti kršćan= 


! Izvorna u arkivu samostan Visovca. — ? Izvorna u arkivu sa- 
mostana Sinja. 

skoj i bogoljubstvu svete vjero najboljim mogućim načinom u 
:skrajnom ubožtvu onoga puka osobito ove godine. Što odlučito 
:;gvjedočimo, jer nam je to poznato i preporučujemo ih u Go- 
spodinu.“! — 

Nismo bez uzroka, kao nekakav nakit ove svjedočbe po- 
gedali o djelovanju franovaca u svih biskupijah od Nina do 
Omiša, nego da se dostojno mogu suditi tužbe, priekori i osvade, 
(kojimi u ovo isto vrieme bijahu ozloglašeni franovci makarske 
biskupije, u kojoj buduć redovnici iste države, sinovi iste re- 
:dovničke zadruge, pod upravom istog otca državnika nisu 
:mogli u ničem biti drugovačiji, niti se inačije vladati od ostale 
braće po pomenutih biskupijah ; jednake su nauke učili, u istom 
se redovničtvu uzgojili, jednakim pukom upravljali, ter jednako 
je moralo biti njihovo djelovanje u pastierskoj službi ... — 
ć 9. Makarska biskupija izvan Primorja obuzimaše krajine 
Neretve, Vrhgorca i Imote; u njoj bijahu četin franovačka 
samostana i to: I u Imoti na proložkom jezeru, koji pokle 
bijaše opustošio za bečkoga rata, iza  karlovačkoga mira: 
ibuduć proglašeno bilo obće oproštenje, kako se je puk povratio 
na obradjivanje turskih begluka i stare se župe uzpostavile, 
tako vriedni Ot. Mate Juranović sa nekoliko braće naveze se 
na pust otočić, pokri ševarom manastir i crkvu, te daskami 
pregradi šest sobica za braću i tim uskrisi i drugi put sa- 
mostan svoje otačbine Župnici takodjer po selih popravljahu 
štete turskog biesa i uredjivahu duhovnu službu onoga puka još 
tada u turskom sužanjstvu * 

Il. Samostan bijaše u Zaostrogu, koji se takodjer po- 
pravljao i nadogradjivao. God. 1707. bi započeta nova velika 
crkva, a svršena stoprv 1747. Ot. Juro Vuknić god. 1692. bi- 
gaše zasnovao veliku novu sgradu uz stari samostanić naprama 
podnevu, koju nasliedni starješine dovršiše sa četverokutnim 
klaustrom i bunarom na sriedi; ovaj samostan postade 
najveći i najpravilniji na onih stranah države. 

Već se puk bijaše sa otoka povratio na svoja kućišta, 
ter se i crkve po selih stare popravljale i nove gradile, kao i 
župe uredjivale_ u Primorju, Neretvi i Vrhgorcu. Ljubušku 
krajinu cstaviše upravi redovnika bosanskih samostana. 

Kad se je narod povratio i u svojih selih uredio, .nije 
mogao zaboraviti ljubav, brige i nastojanja franovaca u pro- 


* Izvorna u arkivu samost  Sinja* — ? E spomena“ uark. knjigi 
Omiša ot. Vrljića proložkoga gvardijana bosanicom. . 

šastih ratnih i nesgodnih vremenih, ter je harnu darežljivost 
naprama njima pokazivao i pomagao crkvu i samostan ne 
samo s obilatimi milostinjami i zadužbinami, parnavojevol uma 
desetinami različitih proizvoda. 

Pošto su franovci, kako ćemo dalje. vidjeti, veće krat 
osvadjani bili ha najveća sudišta, kao da gu oni te desetine 
usilno od puka zahtievali i pobirali, dužnost nam nalaže, da 
dokazom nevinosti franovaca nepobitnimi dokazi u laž utjeramo 
klevetnike i njihove lažne, ako ne i pakostne tužbe i osvade; 
a to ćemo s prilaganem vjernih prepisa izvornih obveznica 
nekojih desetinara, kojih bijaše premalahan broj, što su oni 
prosto i svojevoljno, iz samoga bogoljubstva naprama redu sve- 
toga Frane, na te se desetine nudili, dok od ostalih pučana 
niti je tko tražio, niti se oni dužnimi smatrali. 

Ove obveznice bijahu zapisane kao uspomene u Liber 
archivialis Couventus običajno bosanicom i vlastoručno 
podpisano od desetinara i svjedoka. Naprama ovim desetinarom 
samostan primaše dužne tegoće kao do ut des, ter prosto 
bilo u svako doba desetinaru obustaviti davanje i tad redovnikom 
primljene dužnosti. 

Za primjer prepisat ćemo nekoje iz izvornih matica. ,Ađi 
2 Gennajo 1701. ,Ja Juriša Dragičević iz Zaostroga s mojimi 
sinovi Matijem i Cvitanom činim zavjt i obećajem Bogu i 
blaženoj Gospi pod Zaostrogom davati desetinu od svih mojih 
vinograda, koji su usadjeni i koji se budu sadili, toli na mojoj 
baštini, koliko na tudjoj, mi i naši zakon nas u vike; a da 
bi nam bio Bog u pomoći i blažena Gospoja, našim dušam i 
našim mrtvim nakon nas i našim vinogradom i svoj našoj muci. 
I tomu su svidoci sela i ovi koji se podpisuju ,sliede podpisi“' 
sAdi 10 Luglio 1710. Ja knez Jura Vladmirović iz Perke 
obećajem desetinu od životine u blaženu Gospu od Zaostroga 
za mene živa. Podpisan knez Jura.“ Tako i drugi neki od žita, 
drugi od životinje, jedni od pčela, a koji od masla za trideset 
i dvadeset godina; riedko koji za uvieke, a nijedan od svih 
proizvoda. — Za ove desetine franovci se primahu drugih po- 
težkoća i obvezivahu, da će desetinari biti kao njihovi bratimi 
odionici duhovnih milosti i molitava, pokora i posvetilišta re- - 
dovnika. Za Gospu svićaricu desetinar bi dobio za starješinu i 
domaćicu oveće blagoslovljene svi«će, a po manju svakomu u: 
kući čeljadetu. Desetinar postavši bratim redovničke zadruge, 





1 Liber archiv. Conv. Zaostroga bosanicom. — * Liber archiv ibid. 

njemu su otvorena bila vrata samostana u svako doba, gdje 
bi bio ljnbezno dočekan i pristojno počašćen Kada bi umro, 
redovnici bi ga sa zadušnicami mukte sprovodili i u svom 
abitu u svoj crkveni grob pokopali, kako nam sviedoči slie- 
deća pogodba. 

»U ime Isusovo adi 3. Ottobre 1704.“ 

» Učiniše pismo desetinari, to jest Antičići iz Igrona s fra- 
trom sv. Križa, da daju desetinu, to jest od žita. vina, smokava, 
životine koje vrsti bile i od čela, a da njima fratri daju sva- 
komu starešini abit kad umre i starešici; i da ih dočekaju 
redovnici s križom kod Marinovaca, ako li bi došli po moru 
na žalu, i da se ima dati svieću na kandelaru velika starešini 
i starešici, a mala svakomu čeljadetu od kuće, i da im se 
kanta misa jedna a greb je njihov. Mi ozdol podpisani neznaduć 
pisati činimo križ.“ 

Siede podpisi pet križom, a pet vlastoručno.! Potom ge 
vidi, kako bijahu proste i svojevoljno desetine, koje onih doba 
primahu i ostali manastiri, pa i danas potla 170 godina u ne- 
kojih se mjestih obdržavaju, nisu nigdje bile zazorne, do u 
samoj makarskoj biskupiji. — 

II. Samostan bljaše Sv. Križa u Živogoštu, koji se slie- 
dio nadogradjivati i savršivati, a nova velika crkva zasnovala, 
ali rad ubožtva samostana stoprv dogotovila god. 17n6. pa je 
sve isto i ovaj manastir kao i drugi prikazivan u osvadu kao 
jezero bogatstva !! Župnici ovoga samostana pošto bijahu pri- 
nuždeni, da ostave svoje stare župe okolo Mostara u Hercegovini, 
urede tri u Primorju: Drašnice, Igrone i Zivogošta, a iza 
gore Zavojane, izvan drugih u Cetini pod spljetskom prabisku- 
pijom. Svjedočiše im pučki poglavari god. 1712. da su iz temelja 
načinili u Zavojanih veliku crkvu na poštenje Gospa i malu 
sv. Roka, kao u Živogoštu sv. Arnira, u Igromi sv. Mihovila, 
i u Drašnicah razprostranili sv. Jurja.*ž 

IV. Manastir bl Gospe u gradu Makarske; on bijaše veće 
puta paljen i razrušen, ali iza karlovačkog mira redovnici ga 
nadogradiše i razprostraniše. — Ot. Frano Radić Budalić učen 
i zauzetan redovnik pokle dovršio vlast državnika, nastani se 
u ovom samostanu. On se bijaše vrlo odlikovao u prošastnom 
ratu pri osvojenju Vrbgorca i Uitluka, u priveđenju Bebića 
krajine, kojom se .napuči Neretva i vrhgorska krajina; on priznu 
serdara Galu Mršića i Radu Budalića, da pridju s velikim bro- 


' Izvorna bosan. u ark. Živogošta. — ,5 Izvor. u ark. sam Makar. 

jem obitola u mletačko podaničtvo, i ovim pukom naseli Ugljane 
1 druga miesta u Uetini: Prugovo, obadva Dicma, Neharić 1 
Muć i sa svojim drugom 0t. Barišom Arbićem obrati dosta Tu- 
raka i hrišćana u Neretvi na katoličku vjeru, za što dobi 
od gjenerala dične stjedacne i mjesečnu doživotnu plaću za 
nagradu. 

Ovaj zaslužni otac preobrazi makarski samostan, sazida 
dliepu zgrađu prema podnevu i razdieli na prostrane sobe. Po- 
diže iz temelja ukusan visoki zvonik, s ćemeri triemove, načini 
kapelu i oltar sv. Ante i u kamenu izrisanu propoviedaonicu. ! 
Nasliedni starješine pribaviše svete slike, odjeće i potrebite oprave. 

I ovi redovnici u Makarskoj popraviše crkve po svojih 
župah, i urediše službe u Bastu, Velikom Brdu Tučepi, Ugljanih 
i Vrdovu iza Biokova, Makar i Kotišinu služahu s gradskom 
župom iz samostana -— 

Jednako dakle k6 što njihova braća na zapadnjem kraju 
Dalmacije, i oni na ovomu kraju nastojahu o uredbi župa i 
popravi crkava; ali dokle oni dostigoše jur priložene svjedočbe 
pohvala za brižno nastojanje od svih pet biskupa, ovi naprotiv 
u makarskoj biskupiji bijahu prikoreni, osvadjeni i ozloglašeni. 

Mi nećemo iztraživati namjere tih osvada, niti izticati 
razloge opravdanja, nego ćemo bilježiti čine, koji će sami istinu 
dokazivati, iz koje će nepristrana odsuda proteći. 
| U koliko nam arkivi dohraniše viesti, koje smo pomnjivo 
“prebrali, proučili i prosudili, mislimo, da sa svakoga pogleda 
redovnici ovoga kraja u ničem ne ostadoše iza onih donjih pet 
biskupija, dapače mimo sve ostale iztiču se njihove zasluge 
“osobite za. makarsku biskupiju u tom: 

a) Što kad biskup de Ruschi i sve ostalo s njim sve- 
. ćenstvo ostaviv kršćane od Cetine do Neretve duvanjske i 
makarske biskupije, preporučio franovcem, dokle se oni zaklo- 
niše za tvrde bedeme Spljeta, franovci sami vitežkim požrtvo- 
vanjem uzdržaše katoličku vjeru u srdcih onih kršćana, i fra- 
novački biskupi podnesoše tamnice i smrti u vršenju pastierskih 
držnosti 
b) Što kad po smrti biskupa fra Nikole Ugrinovića pra- 
biskup Dominiš pokuša, da na vieke ukine makarsku biskupiju, 
“možda bi bez dvojbe uspio bio, da ju franovci ne obraniše i 
ne održaše vitežkom uztrajnošću kroz ljute ratove i turske zulume 
do karlovačkoga mira. 


! Liber -archiv. u samost.. Imote i Makarske. 

6) Što kroz vrieme kandijanskoga rata i bečkoga, kad 
makarska biskupija bijaše se razpučila prešašćem  svieta na 
“otoke i sjegurna mjesta, franovci opet taj puk okupiše, dovedoše 
na stara kućišta okolo svojih samostana, i prevedoše silu puka 
iz turskih pokrajina, ter s njimi napučiše puste gorske prediele 
od Neretve do Cetine i oživiše stare župe i razseljena mjesta. 

d) sto se može reći, da su franovci održali grad Makarsku 
i s njom biskupsko sielo svojom crkvom i samostanom, onda 
kadno stari od Turaka razrušen i staroselci razmetnuti i raz- 
biegnuti, a Turci nemogahu se u njoj nastaniti radi mletačke 
gile i uskočke robije, Makarska bijaše ostala na ničem do sa- 
moga pra u koga arkivialnoj knjizi štije se ova uspomena : 

41622. Okolo pazara bijaše dosta praznih kućica pustih 
i propalih, u kojih nemogaše nitko stanovati; gvardiani nekoje 
popraviše, je da bi što pridošlo svieta i grad oživio; tako 
počeše trgovci dolaziti i svit trgovati. Svaki bi gvardian sliedio 
trošiti i napravljati; do nike plaćaše, ali kašnje ostade što je 
ko držao i tako se je grad napučivao i počeo napredovati.“! 

Pohoditelj ot. Pavao god. 1640. kao da je Makarsku 
ismijavao, kao priestolnicu biskupa fra Bartula: Kačića, kažuć 
joj, da je ništica .era una bagatela.“* — 

Da franovci nebudu onakimi mukami i žrtvami toliko 
puta paljen samostan i crkvu iz pepela dizali, bi li tko.u Ma- 
karskoj stajao, bi li novi biskup ne samo stolne crkve, dali 
možda i priestolnice imao ? 

6. Godine 1686 bijaše preminuo u gospodinu makarski 
biskup fra Marijan Lišnić, a god. 1699. nasliedi ga presvietli 
Bijanković. U gradu nebijaše druge crkve osim franovačkog 
samostana bl. Gospe, koja preko stotine godina služaše za župna 
1 za stolnu. Na 15. prosinca novi biskup pišmeno zamoli samo- 
stanskoga starješinu, da bi mu dopustio, da u toj crkvi obavi 
obrede zaposjednuća biskupije, bez povriede samostanskih prava; 
na što franovci drage volje pristadoše i u njihovoj crkvi biskup 
obavi svetčani ulazak i proglasi se makarskim biskupom.? 

< U istoj črkvi franovci prosliediše župnu službu i biskup 
pontifikalnu, dokle god. 1707. bijaše na troškove vlade dogo- 
tovljena kapela sv. Marka, u koju te godine biskup premjesti 
župnu i biskupsku službu, a: u samostanskoj ostade kršćeniva za 
uspomenu.“ Tada franovci prestadoše u gradu Makarskoj biti 


> U ark. samost. Makarske Theca E. — * Memoria della visita Rp. ' 
— ? Izvorna u arkiv. samost. Mak _P. 1. — * Dokazuju matice zapisnika 
rodjenih, vjenčanih i pokopanih u ark. samvust. 

župnici, a prosliediše iz samostana služiti Makar i Kotišinu, 
kao i ostale svoje župe u Primorju i iza planine. 

Kroz prvih sedam godina franovci su prosliedili u dosta 
dobrom sporazumljenju s presv. biskupom, i ako su imali dosta 
obrazloženih sumnja o njegovih namjerah naprama njima 

Na mah prve godine došašća bijaše poslao u Neretvu 
popa, da preuzme crkvu u Čitluku sv. Stjepana na brdu, koja 
od osvojenja one tvrdjave bi od providura gjenerala pridana 
franovcem, oni ju napravili i do tada mirno posjedovali; ali 
puk popu se uzprotivi i providur zapoviednik grada izdade 
naredbu 4. travnja 1700., da se pop ukloni, a franovci preuzmu 
svoju crkvu. Biskup prizva u Mletke; ali i onamo u pregadi 
bijaše osudjeno na 25. svibnja iste god. ,da se ne uvode 
novosti“ i franovci ostanu na posjedu svoje crkve.!' 

Te iste prve godine bijaše se glas raznio po pokrajinah sve- 
kolike biskupije, da biskup namjerava oduzeti franovcem župe 
i zamieniti ih s popi. Na to se diže vas puk, da prosvjeduje 
proti takvoj neharnosti i nepravdi, i po svojih odaslanicih posla 
svetčani ukupni prosvjed na makarski sud, da ga prosliedi 
do dužda u Mletke, podpisan na ime svega puka od serdara 
svih krajina, kapetana, harambaša, pučkih sudaca i zastupnika. 

Ovaj prosvjed bijaše prikazan u uredu makarskom provi- 
duru po rukama dvajuh najznamenitijih pučkih poglavara Rada 
serdara Miletića iz Vrhgorca i Mata Bebića serdara Neretve 
dne 8. rujna 1700. On glasi: 

»Mi niže podpisani serdari, sudci i zastupnici sa svim 
ostalim pukom priko planine na turskih mejaših, podložnici 
privedroga principa u krajini Makarske, Vrgorca i Neretve 
kao i ostalih mista mejašnih svidokujemo i istinito potvrdjujemo 
svikolici, koji smo došli prosto i svojevoljno pod krilo princi- 
povo, ostavivši sva naša imanja, i svidočimo ono što se može 
virovati na svakomu sudu privedroga principa, jerbo je to želja 
gori rečenih, koji žele imati za svoje duhovne pastire otce sv. 
Frane države bosanske, buduć rečeni otci obratili na viru 
kršćansku naše pradidove, uzdržavajući ih u svetoj viri blizu 
dvie sto godina i više, pa i sada su naši kapelani, koji su 
Fritrpili tursko i krivovirsko progonstvo, neizrečene sramote, i 
očito je, da medju tolikim nezgodam nikad nas nisu ostavili. 

»Rečeni redovnici bijahu poglaviti uzrok, da smo došli 
> pod krilo principovo; a sada smo čuli, da niki traže dignuti 


=? Ovjerovljene u ark. sam. Makarske. 

ih i postaviti druge, koji nam nikakva dobra neučiniše u naših 
potribah. | 
»S toga ponizno molimo svi skupa svako sudište privedroga > 
principa, da toga ne dopusti, budući. mi na ovomu kraju ostali 
težko ožalošćeni; jer kad bi nam se digli ovi redovnici, mi 
bi smo ostali brez svakoga utišenja. Cim ostajemo ponizni-i 
virni podanici privedroga principa i tako se podpišujemo na- 
šimi rukami koji znademo, a koji neznaju čine zlamenje od 
svetoga križa.“ Sliede podpisi i križi pet serdara i šesnajstorice 
harambaša, kapetana, sudaca i pučkih zastupnika. ! | 

Rek bi da iza ovoga prosvjeda stvar bijaše zalegla, pošto 
o njoj neima uspomena, ali kad je biskup vidio da stvar kod 
skupnovlade zapinje, krenu drugom stazom. 

U izvješću biskupije 20. studenoga 1703. i ako očituje 
svetomu skupu u Rim, da su kršćani (kojimi franovci upravljaju) 
tako dobri, krepki u vjeri i uztrajni, da niti u gradu niti u 
biskupiji nullus publicus. aut notorius peccator re- 
peritur, pored svega toga osvadja franovce, da su prebogati i da 
ingentes ellemosinas colligant i da su neznalice, te 
ako odlaze u Italiju na nauke, slabo se okorišćuju i vraćaju 
se tupani na najveću štetu duša.? ' 

Godine 1706. na 1. travnja u drugom izvješću istomu 
svetomu skupu, opet kaže, da je puk docilis naturae, 
vjeran Bogu i svetom sjedalištu, i tako svećenika poštuje, da u 
njemu angjela smatra, ali da ga župnici (franovci) zapuštaju, neće 
medju pukom da stanuju, nulla illic gimnasia, nullus 
doctrinae christianae usus, nulla verbi divini 
praedicatio, kao što biva gdje popi služe. Od 26 župa u bi- 
skupiji, franovci drže 21 a popi .samo 5. Opet ih osvadja, ,da su 
prebogati proti zavjetovanomu ubožtvu, preobilne milostinje sa- 
kupljaju i nameću dužnost redovine, desetina imuktih radnja itd.? 

Ove opetovne osvade posla sv. skup na vrhovnoga starje- 
šinu reda, koji ih odasla m. p. Frani Radiću Budaliću i ot. 
Pavlu Kačiću poglavitim otcem i bivšim državnikom, pitajuć 
razlog i izvješće o predmetu, a oni dadoše spise svomu skrb- 
niku (sindaco) popu Don Tomi Pavlinoviću, koji ih prikaza na 
sud makarskoga providura, molbom, da budu prizovnuti svje- 
doci sa svih župa od franovaca upravljanih i pod zakletvom 
izpitani vrh svake osvade. Iztraga se učini i svi svjedoci za- 

1 Sudbeno ovjerovljena u ark. samost. Makarske. — ? Prepis u ark. 

kletvom prisegoše, da su to same izmišljene potvore i laži, 
obasipljuć franovačko djelovanje u svih mjestih najljepšimi 
pohvalami. Ova duga iztraga makarske i vrhgorske krajine 
vbuzima 18 napisanih listova, a druga za Neretvu lista 22. 
Ove za odgovor poslaše u Rim i stvar se opet umiri.! 

Opet god 1710. na 1. travnja u izvješću ad limina 
ponavlja tužbu na neznanstvo puka i nemar franovaca, koji su 
krivi, da su se u narodu predsude ukorenule i praznovjerja, 
da neće da daju (biskupu) polovinu voska sa sprovoda, i još 
ge usudjuju svoj križ nositi na pogrebe, odvraćaju puk od 
popa i.od biskupa i svaka rade proti miru i ljubavi sluga 
božjih;: opetnjuć sve što u prvašnjih osvadah proti franovcem 
bijaše napisao i nadodava, što je on sam u pohodjenju učinio 
na uhar duhovnoga napredka, što li otci Isusovci, koji bi po- 
svetili onaj puk od franovaca zanemaren i oglobljen.? 

> I ovomu izvješću nije u Rimu data velika važnost, pošto 
nije bio gjeneralu reda poslan, ni od redovnika traženo oprav- 
danje. Ali etoti god 1713. grada i groma! Tu su uz stare 
nove osvade, da su franovci krivi što bratimi Makra i Kotišine 
nedohode u grad na procesiju, da župnici franovci nedopuštaju 
popim u njihovih župah propoviedati, da se protive uzgoju 
popa u biskupskoj kući u Brelih, i da nagovaraju puk da ne- 
sluša biskupa. — Ova sad bijaše priobćena starješini reda u 
Rimu, i on ju poslao u Primorje, da izvjeste, 
i Iza ove nove osvade zaprosiše sudbenu iztragu pod za- 
kletvu, i svi svjedoci zakletvom potvrdiše protivno. Prepisi ove 
duge iztrage: ovjerovljene od providura Frane Cornara na 28. 
siečnja nahode se u arkivih makarske i Zaostroga u svezcih 
Querelle ed Accuse. 

“Ove svjedočbe sa onimi sviju biskupa, koje jur vidismo u 
8. 4. ovoga poglavja, i onom providura makarskoga i obćine 
poslaše u Rim, čime oni bijahu opravdani i daljim osvadam 
nije se davala nikakva važnost Sa onih velikih sudišta ne samo 
da franovcem ne dodje koja pedepsa ili priekor, dali nije niti 
ikoja opomena, po čemu se vidi, kako su one osvade u Rimu 
sudili, s koje li je strane bila pravica. -— Vriedi da bude po- 
znata svjedočba: makarskoga providura, onda kad je najžešće 
biškup na: franovce počeo napadati: ,Mi Jerko Balbi prov. 

. javno: svjedočimo, da makarski franovci izolednom brigom 
puk. služe po župah i propoviedaju preko svetkovina ... Oblaze 


! Sudbeno ovjerovljeni prepisi u ark. Mak. i Zaostr. Querele ed accuse. 
— * Prepis izvor. podpisom biskupa uzajmljen od prijateljske ruke. 

siromake, pomažu uboge i odlično vrše službu u svojoj crkvi 
i po župah zamjernim bogoljubstvom kršćana, što vidismo našima 
očima za dvie godine našega boravljenja“. 

»Ljubitelji mira, njihove starješine posreduju, da pomire 
zadjevice i kaznene prepirke i da se utrnu starane prijateljstva.“ 

. Zagovaratelji kod vlade rad utjehe i mira medju podanici, 
uče ljubavlju dječicu člane vjere svete katoličanske rimske crkve 
i ljubezno mrtvim podaju šerafinsku odjeću, da se u njoj ukopaju. 
Prigrlivši povoljno očitu pogihelj života medju surovimi me- 
djašnjici, kao dragovoljni Isusovi vojnici onamo uzdržavaju 
župe i upravu duša kršćanskih, što sve rade 1 redovnici Zuo- 
stroga i Živogošta sa obćim zadovoljstvom pribivaoca, u svemu 
dosliedni krepostim, koje ih kite. 

Obdužini obzirom tako istinitoga izkaza prvo našega 
odieljenja izdajemo im ovo pravedno očitovanje istine, kojim ih 
pratimo. — Mak. 3. rujna 1707. Jerko Balbi.“! 

I obćinsko zastupstvo god. 1711. nu 26. kolovoza bijaše 
im izdalo pohvalnu svjedočbu: , Kako u ljetno vrieme svi ostave 
Makarsku svećenici, kanonici i isti biskup, da im u to vrieme 
ne bude milosrdne pomoći franovaca onoga manastira, da bi 
mnogi bolestnici pošli na drugi.sviet bez svetih sakramenata.“ 

Podpisana četiri sudca i procurator_ Zarzi Marković.? 

Valja dakle suditi, da ili su se svi biskupi i vas puk 
uročili na obranu franovaca, ili da potvore biskupa bijahu ne-| 
temeljite  Iztakosmo ove izprave, ne da koga osvadjamo, niti 
branimo, nego jedino, da kao povjestničar istinu kažemo; niti 
bi se ovako nadugo tim bili bavili, da neki pisaoci od nekog 
vremena ne bockaju franovce i krive dogaljaje, kao da su 
fratri biskupa osvadjali u Rim; dakle vidjesmo, da do ovoga 
vremena, oni toga ne učiniše. Oni stajahu samo na obrani svojih 
prava, za koja narediše na sboru u Sinju god. 1711, da svi 
samostani pomognu parbene troške uzdržati. ,Cum Episcopo 
Nicolao Biancovich, qui multa contra praedictos 
tres conventus legi et justitiae disentaneum 
moliri coeperat, quae vix alliquis calamus expo- 
nere valeret quanta malignitas fuerat in servos 

filios si. Francisci.“? 

| Nahodi se prepis lista biskupa pisana od ot. Pavla Ka- 
čića poglavitoga suparnika i brani elja samostanskih prava, u 
kom sa svom časti i poniznošću izjavljuje biskupu :. 

! Izvorna u arkivu Makarskoga samostana — * Izvorna u arkivu 
Makar. samost. — 5 Liber. archiv. provinciae Šibenik. 68. 

»Nije naša namjera voditi pravdu s nikim, a osobito ne 
8 vašom prečastnom osobom, dali ćemo se u naših nesgodah 
utjecati vašemu gospodstvu za pravicu i zaštitu, jerbo se tomu 
protive naši redovnički ustanovi sdruženi s našim siromaštvom, 
koje nam ne dopušta voditi pravdi“.! 

to je pak navodilo biskupa, da na mjesto, kao što su svi 
ostali biskupi s franovci suglasno radili o uredbi župa i spa- 
šenju duša, on se je zauzeo protivnim pravcem svoje svrhe 
dostizati? To ne bi smo smjeli nagovieštati. Dopustit ćemo, 
da je moglo biti nereda i-crnih biljega potla turskoga satarluka, 
i da je bilo pojedinih župnika slabih i nemarnih, ali nebismo 
mogli pri onakih svjedočbah vjerovati, da su svi taki bili i da 
su ukupno zasluživali onake osvade i priekore. Rek bi da je 
neka druga svrha onim pravcem vodila i da se do nje dopre, 
onako se trebalo vladati. 

Da u Makarskoj biskupiji nebijaše gore nego po ostalih 
Dalmacije, gaje svi biskupi bijahu zadovoljni s franovačkim 
djelovanjem, svjedoči nam korčulanski biskup opanić, koji samo 
tri godine prvo došašća Biankovića bijaše obašao onu biskupiju, 
koja je dulje vremena stala bez biskupa i po dovršenom poho- 
djenju izdade franovcem sliedeću svjedočbu: ,Nikola od kne- 
zova Spanić itd. 

Po želji dužda mletačkoga, na molbu dalmatinskoga pro- 
vidura pozvani, da ovršimo biskupski posao primorskomu puku 
od Omiša do Neretve bez vlastitoga biskupa . . . . srdčeno i 
pobožno bijasmo primljeni od stanovnika tako, da nam nije 
moguće izreći, jer klečeći nam noge cielivahu, ljubljahu nam 
ruke i odjeću. 

Sve. smo župe obašli, služene od redovnika sv. Frane, i 
nadjosmo ih brižno i izvrstno upravljane; nadjosmo čeljad obo- 
jega spola najbolje izučenu u nauku i zapoviedih božjih i svete 
crkve, tako i u svetotajstvih i potrebitih stvarih, niti smo od 
njih mogli što drugo zahtjevati . . . Izpitav pučane, kako su 
služeni od župnika u svojih župah, čusmo jednoglasno vapiti : 
Dobro otče, liepo gospodine, franovci nas sirote nezapuštaju, 
oni se puno brinu za naše spasenje, uče, i svjetuju i karaju, 
propoviedaju rieč božju tiho i mirno, a što nas tješi ljube nas 
kao sinove . . 

»Izpoviedi smo mnogo saslušali i nadjosmo ih zadosta pod- 
učene u svetotajstvih . . . 


! U arkiv. samost. Zaostroga svezak Querele. 

» Vidjesmo u ovoj prigodi samostane bl. Gospe u Zao- 
strogu, sv. Križa i u Makarskoj; razgledasmo crkve i nadjosmo, 
da franovci podpuno vrše službu božju noćnu i dnevnu, i vi- 
djesmo preko svega vremena, dok se kod njih nahadjasmo, sve 
ono što naše srdce i duhovno zadovoljstvo bolje nemogoše izi- 
skivati. Toliko potrebito nadjosmo. 

Die 20. Junii 1696. — Nicolaus Epps.' 

7. Bijaše započela godina 17195. i franovci imotskoga sa- 
mostana na proložkom jezeru živo nastojahu o popravi ubogoga 
samostana, kad se iznenada pronese glas, da je Turska Mletačkoj 
rat naviestila! Oni bolje no itko znadijahu, kako je na pro- 
ložkom otoku u vrieme rata! Sirote još nebijahu popravili crne 
biljege prošastog rata, a sad evo ti opet drugoga! 

Dobri starac ot. Juranović bijaše potražio pomoć sviju sa- 
mostana države, da se ovaj od najstarijih manastira države po- 
pravi i povrati na prvašnji ugled. Potla njega ot. Filrp Rupčić 
jednakom žarkošću i nastojanjem prosliedi njegovo djelo i do- 
stiže od redovničkog sbora u Brodu na 3. srpnja 1709. uoblaš- 
ćenje, da može po svih manastirih okolnih pokrajina sabirati 
milodare i prinose za njegovo dogotavljanje, o čem tadanji 
gvardijan ot. Stjepan Vrljić isto je nastojao i popravljenje 
blizu dogotovio.? 

Dočim rat bijaše proglašen, aga zapoviednik imotske tvr- 
djave, bojeć se zar da što ujaci nebi svojim pukom pokušali 
na uhar Mletčana protiva Turcim, prizva u grad gvardijana ot. 
Vrljića i sve župnike one krajine, te zagrozi im se po tursku, 
da sazna li, da su što svojim pukom nakanili proti čestitome 
caru, da će ih do, jednoga najstrahovitijimi mukami smaknuti. 
Redovnici se pravdahu i odgovarahu, da nit što znadu, nit o 
čemu misle, samo da ih Turci ne muče i puste na miru ži- 
vjeti posred svoga puka po carevoj milosti. 

Aga potraži, da mu nadju jamce i prikaza mu se knez 
Kiso i Nikolić iz Proložea; tada aga pusti župnike na miru, 
a gvardijana dade u gvoždja zakovati i baciti u tamnicu tvr- 
djave, da se njegovi papazi nebi iznevjerili. Sve ove potankosti 
pobilježi isti gvardijan Vrljić u arkivialnoj knjigi samostana 
Omiša bosanicom, iz koje vjerno prepisujemo sliedeće: 

»Kako su svedjerno Turci kivni na kršćane, kad su u 
ratu sa kojim kršćanskim kraljom, tako i ovoga puta, jedno 
što ovi Imote bijahu po sebi opaki i gori od ikojih, sada uz- 


! Ovjerovljena u ark. samost. Makarske. — * Liber archivia prov. 
u Šibeniku. 

rokom rata kidisaše na kršćane svakim zulumom i tražiše žito 
za vojsku, uzimaše konje, odvodiše volove i ovnove i nagoniše 
kršćane na svake muke. To je njima dodijalo i počeše se do- 
govorati, da bi uskočili u kaure. 

»Kapelani bojeć se za gvardijana nedopustiše, nego se 
zauzeše kod Turaka i prijatelja, da bi mitom i darom sklonili 
agu, da ga pusti iz tamnice; ali tada aga kidisa i gore. izvo- 
deć ga na bedem i priteć veće krat, da će ga niz klisure 
turiti u jezero. Kršćani znaduć za sve to govorahu, ako to 
njemu čine, što će od nas i okupivši malo i pokućstvo. sva 
sela od Gorice do Kamenogmosta digoše se noću te po tminah 
pobigoše k Zadvarju. 

plada Turci kriviše agu, što se je raja razsula, i zamo- 
liše ga, da pusti gvardijana, jer da će i ostala raja pobignuti. 
Aga na molbu Turaka tad pusti gvardijana na jamce, koji se 
vrati na Proložac. gdje bijahu i ostali fratri kapelani “! 

Dočim se redovnici izmakoše iz tvrdjave, znajuć što ih 
čeka od Turaka na onoj pustoši u vrieme rata. kako su se u 
prvašnja vremena zaklanjali u Primorje, tako i ovoga puta 
naumiše, da bi bježali pod obranu milostive skupnovlade. 

Buduć tad državnik ot. Petar Lašvanin u Makarsku pre» 
bjegao, odpraviše mu pouzdana ulaka s prošnjum. da ih svje- 
tuje što bi u onakoj pogibli? Izkazav mu strah i muke prepa- 
ćene i gore koje ih ondje čekaju, mole, da ih svjetuje kud bi 
bježali, u Bosnu ili Dalmaciju? Državnik im odgovori namah 
ovako: ,Kad je taka nužda vi slobodno sadjite u Primorje, 
pokupite sve što možete i gledajte, gdje ćete se bolje zakloniti,, 
kad je jur svemogući Bog i sv. ot. Frano dao, da su vas, 
Turci na jamce pustili iz grada, vas i vaše kapelane od župa. 
Za to što pitate, ili ćete bižati u Bosnu ili u Dalmaciju; jav- 
ljam vam, da mi dodijaše knjige iz Bosne, da nemogu živiti 
ed progonstva turskoga i kimera, i oni žele, da se amo iz- 
maknu Dakle pošt otče dodjite k meni u Makarsku, ako mo- 
žete i ovdje ćemo se dogovoriti, a ostali otci kapelani, kad se 
je puk razsuo, neka s vama dodju u snime 

Makarska 20. gemara 1715.2 

* Jesu li Turci saznali za ovu njihovu a mjeni? Mogli bi 
suditi, da jesu, jer aga po čaušu pozva opet gvardijana u tvr- 
djavu, ali ovoga puta nehti poslušati. Samostan bijaše na sred 
jezera, k njemu se nemogaše doći nego s manastirskom ladjom, 


! U ark. samost Omiša — * Izorna u ark. samost. Imote. | E 

koja već nebi Turke nipošto uvozila; bijahu se već stavili na 
obranu. Kad vidiše Turci, da ujaci ne slušaju, odlučiše, da će 
oni njima u pohode, ter pod izlikom, da uhode sela na okolo, 
svaki bi se dan navijali po blizini. Jednom dodje ih veći broj 
na obalu, gdje bijaše običajni izvozi posakrivani po grmu i kršu 
čekahu, dok ladja prispije, na kojoj bi silimice u samostan se 
prevezli. U samostanu naznadoše, što ih onamo čeka, ladja za 
običajne potrebe bijaše se zaputila k onomu kraju; ali za nji- 
hovu sreću, a svoju nesreću na obali čoban brat jednoga re- 
dovnika kod svoga stada bijaše zapazio Turke, ter dojavi vo- 
začem, da se vrate, jer da ih onamo čekaju Turci. 

Ladja se vrati u manastir, a Turci srditi poletiše za čo- 
banom, uhitiše ga i živa nabiše na kolac, zasadivši ga naprama 
samostanu, da ujaci vide, kako Turci muštuluk darivaju. 

Ovo grozno djelo prestraši redovnike, po njem sudiše što 
Turci o njih namjeravaju! Nebijaše dalje nagadjanja, dogova- 
ranja i odgadjanja, svi zavapiše: bježmo! U najtajnijem dogo- 
voru sporazumiše se s preostavšimi poglavicami puka okolnih 
sela, kako će se nevidom izmaknuti, da se ne osjete Turci. 
Pokupiše sve crkovno ruho i posudje, samostansko pokućstvo i 
pokretine, sve što se moglo poniti, i u dva navratka kriomice 
po noćnoj tmini pratnjom 50 oružanih seljana po ledu i sniegu 
sve pretjeraše u Rogoznicu, pak i oni svi tamnom noći u 
sred ljute zime sniegom i mrazom u družtvu svega puka onih 
okolica pobjegoše put Zadvarja Čobani malom i stokom bijahu 
se prvo zaputili; oni ostadoše uz obalu rieke Cetine, pučani se 
okupiše okolo tvrdjave Zadvarja, a siromašniji zajedno s fra- 
novci sadjoše u Rogoznicu.“ 

Kad su Turci osjetili, da su franovci s pukom pobjegli, 
bolni i srditi potekoše, da se osvete, popališe seljanske kuća- 
rice i navezoše se na otok, zapališe samostan i razkopaše. 

Ot. N. Gojak suvremeni sgodopisac pominje ovo izse- 
ljenje: ,God. 1715. evo treći put manastir proložki ostaje 
pust, buduć dva puta prvo salazili u Makarsku i s ovom fa- 
miliom živili i stali (1645 —1683.) pak evo trećom u Omiš, 
što će pak biti, to sam Bog znade.? 

Proložki franovci imadoše u Omišu uglednih prijatelja i 
pokrovitelja, koji dočim začuše, da su u Rogoznicu prispili, 
knez Pavao Despotović i Frano Camarić pozvaše ih, da dodju 


! Ot. Vinjalić Comp. Stor. Rp. — ? pa ot. Vrljića u Omišu 
bos. — 3 Dnevnik u ark. samost. Makarske. 

u grad, gdje bi bili najsrdčenije primljeni i u svem pomoženi. 
Kad dodjoše u Omiš prikazaše se providuru i gospodi, koji, 
piše isti gvardijan Vrljić, srdčeno primiše nas s velikom ra- 
dosti i veseljem i obećaše, da će nam dati misto, da načinimo 
manastir u gradu, ili izvan grada, ili na Skalicu. Za tu stvar 
bijaše se osobito zauzeo gosp. Pavao Despotović i Frane Ca- 
marić i pisaše provincijalu, da će nam dati misto i crkvu da- 
rovati. Provincijal privoli, da ostanemo u gradu, ali nenašavši 
sgodno misto za manastir, nit kuće za pribivanje, gosp. Ivica 
Perinović dade nam svoju kuću izmedju Rogoznice i Vrulje, 
gdje se nastanismo tisno i nevoljno, jer bijaše nas devet mi- 
snika, jedan laik, četiri mladića na nauku i jedan poslužnik 
Remeta.!'“ 

Ono kratko vrieme u Omišu stanovahu u kući gosp. 
Jelića kod istočnih vrata grada, odkle pridjoše na kraj Rogoz- 
nice na pomenuto dobarce Perinovića, da budu bližje svoga 
puka, koji bijaše ostao oko Zadvarja i Cetine, po vrletih krše- 
vitog Biokova. 

Ovaj siromašni puk nemogoše franovci zaboraviti i za- 

pustiti u skrajnoj potrebi; povieda ot. Vrljić ,i pogibli zle zime 
i gorega lita, s česa, što led, što glad, što bolest uzrokova, da 
treći dio toga puka pogibe.ž“ 
Buduć Turci bez kmeta ostali, a znaduć, da je raja po- 
bjegla sa zuluma okrutnog age, poslaše bjeguncem poruke i 
zajamčiše Bogom i vjerom, neka se slobodno vrate, te mirno 
uživaju svoja imanja i pošteno daju caru i spaiji, a nitko im 
neće naniti kvara, pače da će ih oni braniti od svakoga zu- 
luma i progonstva. Oni se namah nedadoše skloniti, ali druge 
godine, pokle bijahu prepatili i glad i bolest i svake druge 
nesgode, nemoguć po krševitih čalopecih ono malo životinje 
uzdržavati i neimajuć ondje zemlje da obradjivaju, veći dio 
poprimi ponudu i povrati se na prvašnja selišta. — Za njima 
i župnici podjoše na svoja mjesta, te pod zaštitom bega mirno 
živiše, jer su se bojali, da im raja opet ne pribjegne k moru 
u kaure. 

Kako se izseljenici bijahu nastanili po drugih župah, a 
željahu da im franovci prosliede duhovnu službu, oni da nebi 
prekoračili crkovne prepise, prikazaše prabiskupu Cupilli tu 
želju puka prošnjom, da bi im dopustio, da kod priseljenika 
mogu obavljati pastiersku službu pa u čijoj bili župi. Sto on 

auctoritate ordinaria rečenim redovnikom dopušta za sada, da 
mogu u duhovnih poslih služiti one obiloli, i ako bi se iste 
nalazile u mejaših popovskih župa.! 

Stanovanje redovnika u Rogoznici bilo je sdruženo s naj- 
većimi mukami i nedostašicami, u vrieme rata izloženi pogibli 
turske osvete, u mjestu pustošnu još gore deračini opakih 
kršćana, koji bi se u vrieme rata odvrgli u hajduke, da gule 
i robe one, koji bijahu bez obrane, kao što oni bijahu u mjestu, 
gdje su mogli biti porobljeni i pogubljeni, a nitko da im nije 
mogao pomoći, ali su opet redovnici tude drage volje pribi- 
vali, odkle su mogli lakše u doticaju biti s pukom, komu su 
često odlazili, pa i kršćani se njima navraćali za sve svoje 
potrebe. Na tom mjestu pristadoše za cielih osam mjeseci. 

8. Ramski franovci pod Sinjom bijahu uz pripomoć puka 
i skupnovlade, dok je njihov vodja ot. Vučković snžnjevao u 
Bagdatu, opet prepleli, obliepili i ševarom pokrili samostanić i 
i crkvu sv. Frane u Sinju, te uredili se u zakonitu redovničku 
zadrugu ; ali taj kukavni samostan na nesgodnom mjestu pri- 
sili redovnike, da od vlade zaprose sgodnije i pomoć, da si na- 
čine pristojan samostan. To dostigoše od providura gjenerala 
Sebastijana Mocenigo god. 1699, dok se on tada nahadjaše u 
Sinju. On im darova obilat komad zemljišta pod Kamičkom, 
na kom on isti s velikom svečanošću položi prvi kamen za 
sgradu novoga manastira, i naimenova jednoga redovnika ka- 
pelanom tvrdjave s običnom mjesečnom plaćom deset dukata i 
podielom dvopeki,* što potvrdi dukalom dužd Alvise Moce- 
nigo 13. siečnja 1106. i prosliedi do pada skupnovlade. 

Ot. Vučković potla četiri godine tamnovanja u Bagdatu, 
njegov gospodar Dalbatan paša bijaše pokorio pobunjene Arape 
i za nagradu zadobio vezirstvo, dodje u Stambul, gdje potla 
godine vlasti i uzvišenja snadje ga običajna sudbina svojih 
predjašnika; on bijaše zadavljen, a u nastavšoj pometnji na 
dvoru ot. Pavao se izmače i doleti mletačkome bajilu, koji 
ga prometnu na trgovačku galiju i posla s preporukom u 
Mletke. ,Odkle, povieda on, podjoh da izvršim zaviete, koje 
učinih u Bagdatu, ako bi me Bog izbavio sužanjstva, da ću 
pohoditi svetišta u Padovi sv. Ante, u Loretu gospine kuće i 
u Rimu grobove apoštola sv. Petra i Pavla.?“ 

Kako bijaše mudar redovnik, učitelj bogoslovia i zaslu- 
žan u otačbini, radi tih zasluga i prepaćenog u sužanjstvu rad 


'* Izvorna u ark. samost. Omiša — ? [zvorna u ark. samost Sinja. 

vjere mučenstva, bijaše nagradjen u Rimu nazovom ,bivši dr- 
žavnik“ i na povratku u Mletke darovan od dužda i starovieća 
; preporučen providuru u Dalmaciji, da mu bude na ruku i 
pruži pripomoć za gradnju crkve i samostana, 

Na 20 listopada 1703. povrati se u Sinj, tude sa svo- 
tami iz Italije donešenimi, uz pomoć gjenerala i dostignutim 
trećim dielom desetina sve Cetine zasnova po nacrtu i upravi 
strukovnjaka Andrije Rusconi iz Bergama veliku crkvu i sa- 
mostan na darovanom zemljištu pod Kamičkom. God. 1712. 
crkva bi pokrivena i zidovi podignuti jednog lakta samostana 
uz crkvu. Do godine _ 1714. još redovnici stanovahu u ševara- 
tom samostaniću iza tvrdjave, kad licem na mlado ljeto te 
godine po nepomnji dječaka učenika Dedića Lokme zapali se 
kukavna sgrada i u malo časa uništi samostan i izgori sve po- 
kućtvo, samo što redovnici iz kreveta izbjegoše goli i bosi na 
ledinu usred crne zime. 

»Iada, piše ot. Filipović tude prisutan, fratri goli i bosi 
pridjoše u novu sgradu, a mnogi se razidjoše po kućah i po 
vilajetu, da prižive koji dan, budući o ničem ostali.“! 

Do godinu dana, licem na hodočašće (1715.), nahodeć se 
na konaku kod fratara u novom manastiru gjeneral providur 
Angjelo Emo, dodje mu čauš iz Livna, i taj dan naviesti mu 
rat sa strane visoke kapije. Gjeneral se odvažno zauze, da na- 
pravi tvrdjavu, zašto mn redovnici dadoše klak, pržinu, kame- 
nje i grede što bijabu pripravili za gradnju samostana. Tvrdjava 
se na brzo popravi i utvrdi: uzmnoža se posada i spreme na- 
puniše hrane i ratne džebane. 

U toj prigodi svjedoči isti gjeneral: 

» Doznavši franovci za ovaj najnepravedniji rat od Turaka 
naviešten ... namah njihov starješina s kršćanskom žarkošću 
razasla brižne redovnike, da obavieste kršćane turske podanike 
s one strane Cetine, kao i ostale Duvna i Livna, da prihvate 
onu sgodu i vojuju pod krstovimi barjaci za uzvišenje svete 
vjere i predju u mletačke podanike. Što podpuno postigoše, bu- 
duć prešli u velikom broju i sobom otjerali malo i životinju 
sa pokućtvom; njihovim primjerom bijahu potaknuti i drugi 
kršćani iz dalekih mjesta, i tolika bijaše srdčenost ovih novih 
podanika, da su volili umrieti i žrtvovati se slavi principa, 
nego se povratiti u Turke, uzprkos obmamnim matanjim, poti- 
canjim, ponudam i velikim obećanjim sa turske strane, da će 

bez muke i štete bogate baštine uživati, i to svojom krvlju 
potvrdili na otoku Cetine . . .“! 

S ovim pukom franovci upraviše, da mu se Turci ne 
osvete, i smjestiše veći dio po župah Zagore, a nekoje k moru po- 
slaše pod obranu gradova i ratnog brodovlja, kako im svjedoči 
spljetski prabiskup Cupilli na 18. lipnja 1718. ,... Franovci 
zakloniše dobar dio veće nego otčinskom brigom raztrkanih i 
prestrašenih obitola okolo morske obale, bez njihovoga  briž- 
noga nastojanja bile bi nesretno padnule pod mač i sužanjstvo 
Turaka.“? 

Kako se je u Livnu okupljala turska vojska, tako u Ce- 
tini svak je predvidjao, da će Turci najprvo u Sinj, ter se je 
svak spravljao i sjegurnost tražio za sebe i za svoje imanje. 
Nova velika crkva samostana stoprv pokrivena, postade obćim 
skladištem puka. Pod obranom topa iz tvrdjave, a i od sebe 
jaka mišljahu, da bi u njoj sahranili i obranili sve ono što bi 
turska grabežljivost mogla oteti i ratni kvar uništiti. Prene- 
soše dakle i navukoše u crkvu sila žita, prediva, odjela i po- 
kućstva i napuniše do krova, a volove, konje i životinju zave- 
doše u planinske vrleti. | 

U srpnju te iste god. 1719. sadje preko Prologa u Ce- 
tinu paša sa silnom vojskom. Jedan dio franovaca sa ot. Pav- 
lom Vučkovićem ponesoše u tvrdjavu čudotvornu sliku majke 
božje i sa srdčenijimi pučani zatvoriše se u grad, da ga brane 
od dušmana, u ostali r.dovnici zakloniše se u Spljet, dok ot. 
Stjepan Vučemilović župnik Cetine sa svojim pukom pridje na 
otok, mali ostrv izmedju dva traka rieke, udari kolje naokolo, 
ogradi pleterom i nasipom zemlje i ohrabri ljude, da se brane 
do zadnje kapi krvi. 

Turska vojska obsjede tvrdjavu po okolnih brdih i po-: 
pali pučke kuće i kolibe, a jaki odjel konjanika navali na otok. 
Ohrabren puk branijaše se junački, mužko i žensko odbija 
Turke tako, da se je rieka zavalila _ mrtvimi lešinami konja i 
konjanika, preko kojih usrnuše kroz slabe šamce i u gnjevu 
srdite osvete sasjekoše župnika i sve mužko i žensko, izvan 
nekoliko djevojaka i djece, koje u vojsku odvedoše.? 

Turci udarahu na grad velikimi topovi i čestitimi juriši, 
ali branitelji ohrabreni izgledom redovnika i viteza don Ivana 
Filipovića Grčića, koji krstom i mačem odbijaše dušmane, 
oduševljeni uhvanjem pomoći božje u čudotvorne Majke božje, 





! Izvorna 29. siećnja 1716. u ark. sam. Sinja. — * Izvorna u ark. 

hrvahu se kć lavi i junački odbivahu nasrtaje. Ot. Stjepan iz 
Vareša, pomagajuć zavaljivati provalu u bedemu od turskih topova 
prokopanu, od puščenog zrna pogodjen, ostade mrtav na mjestu, 
a otca Nikolu Brčića uhitiše Turci i nemilom smrti umoriše. ! 

Kivni Turci na nenadani odpor, osvetiše se na varoških 
kućah, do jedne popališe, pa s njima i novi dio samostana i 
liepu novu crkvu stoprv pokrivenu i prepunu blaga božijega ! 
Gjeneral Emo kaže: ,Veliku štetu pretrpiše u ovoj prigodi, 
jer im Turci zapališe liepu crkvu i samostan, sa svim onim 
što kršćani u nju bijahu sahranili, nit im bijaše moguće što 
pokućstva ili svetih slika izbaviti . . .? 

Od 8. kolovoza Turci začestiše s juriši, ali u taman; nji- 
hove lešine ležahu kao snoplje okolo grada, a kužile zrak; paša 
nagonjaše age i zapoviednike, grozeć se, da će sabljom njih 
smicati, ako ne predobiju grada, i sam ih na hrvnju predvodio ; 
ali koliko ih se je bedemu primicalo, toliko ih je mrtvih str- 
moglav padalo, što videć Turci pobuniše se i nehtjedoše dalje 
vojvodu slušati. Paša na bielcu zaludu je sabljom prietio i na 
juriš nagonio ; cieli odieli vojske počeše uzmicati, kidati se i 
bježati, što videć paša, miče okupi noćju 14. kolovoza ostanke 
vojske i po mraku odvuče se preko Prologa u Bosnu. 

Pomenuti gjeneral Emo u svjedočbi nastavlja ,... za- 
tvoreni redovnici u tvrdjavi najvećom  brižljivošću nastojahu o 
duhovnoj službi okolo ginućih: od topova i ranjenih od pušaka 
i drugog oružja, ne prestajuć hrabriti borioce na obranu grada, 
osobito starješina ot. Pavao Vučković sa ostalimi otci lativsi 
se mača izgledom i glasom sokoliše vojnike na obranu .. .“? 

Nenadanu bježaniju Turaka svaki je smatrao kao osobitu 
milost majke božije i danas traje živa predava kod puka, da 
su branitelji vidjeli nad gradom sliku majke božje u svjetlosti. 
To pominje ot. Filip Grubovac u junačkoj pjesmi ove obsađe.* 
To isto Kačić u svojoj pismarici, to častnici, koji se nadjoše u 
tvrdjavi u vrieme obsade, i za harnost primljene pomoći dadoše 
skovati od suhoga zlata veliku krunu, koju joj prabiskup Cupilli 
s velikom svećanošću postavi na glavu, kao što se i danas 
vidi na svetoj slici.? 

Ovo osvedočenje pokazivaju liepe slike obsade u toj prigodi 
napengane: jedna velika u Sinju, druga u riznici omiške crkve, 
a treća u Brelih u samostanu Filipina. — 


! Arkivialna knjiga samostana i svjedočba gjenerala Emo 29. siečnja 
1716. — ? Idem ibid. — * Ibidem. — * Cvit razgovora 1. 396. — * Ar- 
kivialna knjiga u samost. 

Na 15. kolovoza na dan Velike Gospe videć iz tvrdjave, da 
neima nijednoga Turčina u Cetini, u žaru bogoljubne harnosti 
franovci narediše veličajno obašašće sa svetom slikom okolo 
varoša i grada. Svi vojnici, častnici i branitelji pod oružjem, 
s bubnji i barjaci pratili su svetčani obhod neizrečenim veseljem, 
radosti i bogoljubstvom, te povratiše svetu sliku u grad. 

Potla podne konjanici izigraše različite igre na konjih, 
izmedju ostalih s koplji strieljahu halku. 

Na uspomenu ove slave i veselja, svake godine prosliediše 
vršiti silno obašašće sa svetom slikom na Veliku Gospu po 
varošu na koje se okupljahu sve krajine iz okola, i potla podne 
sliedijahu igre na konjih i strieljanje halke, za koju bi do- 
bitnik imao liepu obdulju. Ovo sve i dan danas sliedi u onom 
varošu, samo što je strieljanje halke prenešeno na kraljev rodjen- 
dan, koji je za obdulju ustanovio dobitniku f, 200 dara. 
| 9. Kad je bila turska vojska u Cetinu sašla na ob- 
sadu Sinja, paša po turskom običaju nije se bio postarao za 
zajiru vojsci, on ju je sabirao po selih kršćana u Dalmaciji, 
najprvo po Cetini, pak po Dicmu, Konjskom i Muću, napokon 
odpravi dva jaka odjela, jedan u Vrliku, a drugi u Pe- 
trovopolje i Drniš. U obima bijahu samo konjanici, koji su 
imali sa tih krajeva dogoniti sieno za konje i žito, kao i za 
vojsku volove i ovnove, a za sebe što bi ugrabili. Prvi odjel 
dodje do Vrlike, gdje prestrašena čeljad bijaše se u tvrdjavu 
zatvorila. Turci navališe iz okola, i potražiše, da se predadu, 
prosto im izaći kud hoće i ponieti što mogu, neprime li ponude, 
poslat će pod Sinj po topove, obraniti se neće, i onda neće 
već biti uvieta i milosrdja, svi će biti sasječeni. 

Varošani pisnuše ko zmije: — nikada, nipošto, mi ćemo 
se braniti dok jednoga bude, mi nećemo živi u Turke! — 
Ali tvrdjava se bijaše prepunila svietom, a hrane nebilo ni 
za osam dana; vode u bunaru niti kapi, nego samo nekoliko 
vučija, što toga dana bijahu unili. U grad se s pukom zaklonio 

i ot. Stjepan Gvozdanović župnik Vrlike, i on isti bio mnienja, 
M se pričeka, da se tako naprasito ne predaju; ali se vojnici 
stadoše buniti i vikati, da oni neće utaman ginuti. U tvrdjavi, 
govorahu, neimamo hrane niti vode za ovoliko svieta, pomoći 
nije nam se tako na brzo nadati, kad nam se nudi, da slobodno 
izadjemo i ponesemo što je naše, bolje da na miru živi iza- 
djemo, nego da nas silom predobiju i sasjeku. Toga mnienja 
bijaše i zapoviednik, ter on ugovori predaju, ali joj se Vrličani 
ne pokoriše, nego hrabreniji uskočiše u okolne pećine, iz kojih 

se vitežki obraniše, a samo slabiji ostadoše i Turcim vjerovaše. 
Ali kad su Turci u grad ulizli pohvataše vojnike i svekolike 
mužkiće, a na ženskim počiniše grdne sramote i strašna nasilja. 
Porobiše sve što su našli, te pust grad ostavili, i poveli vojnike 
i zasužnjene mužkarce pod Sinj paši za jabuku. Za sreću župnik 
Gvozdanović bio navukao vojničku monduru, ter ga Turci ne 
poznadoše, a kad dodjoše pred pašu i kazaše Turci svoje ju- 
načivo i osvojenje tvrdjave, kako im se vojnici na pogodbu 
predali, naredi da se ugovor vrši i sužnji slobodni puste. Vojnici 
sa župnikom podjoše u Spljet, ali se Turci potužiše na Vrličane, 
da su im zemlju porobili, mnoge Turke pogubili i neizrečena 
zla počinili; pustimo li ih, govorahu, oni će se osvetiti i tursku 
zemlju opustošiti. Paša manu rukom i Turci odvedoše sužnje 
na stranu i sve do jednoga sasjekoše.! 

Na goru sreću bijaše nagazio drugi odjel u Petrovompolju! 
Dočim je rat bio naviešćen, providur gjeneral pozva kotarske 
krajine pod barjake. Kninski serdar Sinobad sa svojom prodri u 
Bosnu, da odvrati Turke; on popali sela i dovede silno plieno ; 
ali na izdaji pogibe od Turčina, kog bijaše obdario i iz sužanjstva 
oslobodio. Serdar Grgur Nakić sa svojom krajinom imao je 
paziti na obranu Petrova polja; a samostan Visovac odredjen 
bi za obće ratno skladište, u nj bijaše navezeno sila hrane i ratne 
džebane, poljskih topova, čadorja, mača i pušaka. Vojvoda 
Spar sa kotarskimi krajinami, kao na središtu pokrajine sta- 
jaše spravan kod mosta na Slapu, da pritrči gdje bi potreba 
iziskivala.* 

Kad su turski konjanici zaredili Petrovim poljem, da 
robe i odgone, serdar Nakić poruči vojvodi Sparu, da su Turci 
navalili, e nemoguć odoljeti junačkome srdcu, da izgleda dok 
se vojvoda nakani, što Turci od kršćana rade, diže svoju kra- 
jinu i udari na neprijatelje. 

Na sam njegov glas, kako bijaše zastrašio Turke, oni se 
dadoše u bieg, a serdar krajinom za njima, da ih goni i da im 
glave sječe. U potjeri zadi serdar koplje medju pleći turskog 
konjanika, koje mu se nekako izmače iz ruke, a parip odnese 
Turčina i koplje zajedno Kada Turci opaziše smetena serdara, 
oklopiše ga s konji iz okola, i tute bi bio poginuo, ili pao u 
sužanjstvo, da se na vrieme ne osjeti franovac župnik Drniša, 
koji Date uz krajinu, i izpaliv obedvie kubure na Turke, viknu 


| ' 0t. Vinjalić ibid Comp. Stor. — Ot. Grabovac Cvit razgovora. 398. 
— * Uredovni spisi u arkivu samost.. Visovca. 

iz svega glasa: Amo se junaci, pogibe nam serdar! U taj čas 
krajina se okupi, udari na Turke i raztjera; serdara obraniše, a 
Turci pobjegoše bez obzira. 

Haran serdar naprama franovcem, od onoga vremena po- 
stade njihov zaštitnik i poglaviti dobročinac. On obdari viso- 
vački samostan milostinjami i zadužbinami, što prosliediše i 
njegovi nasljednici. Na smrti naredi, da bude pokopan u viso- 
vačkoj crkvi, što učiniše i ostali njegove obitoli, tako da u 
Nakića grobu kod otara sv. Frane u Visovcu počiva sedam 
serdara i kolunela ove vitežke i rodoljubne obiteli.! 

Suvremenik ot. Vinjalić kaže: ,kad bijahu saznale kotarske 
krajine na Slapu, da su turci u Petrovu polju, zaklinjali su 
vojvodu Spara, neka ih vodi na dušmane, ali da se je on ogo- 
varao, da neima naredbe, da ondje mora čekati, dokle mu 
gjeneral ne javi drugu odredu. Oni to nemogahu pojmiti, ter 
odlučiše sami poći braniti zemlju od dušmana. ali se vojvoda 
uzprotivi grožnjom srdžbe gjenerala, koji bi ih kaznio, kao ne- 
poslušne, jer da je njegova naredba, da oni stoje na okupu, 
dokle im on javi, kud bi imali krenuti.““ 

Kad se je turska vojska u Bosnu povratila, onda beg 
Kulinović diže Turke i dovede u Strmicu, gdje imadjaše jaku 
kulu u prošastom ratu od krajina zapaljenu i razorenu  na- 
mjerom, da bi ju opet načinio i dobrom stražom oskrbio, pak 
odtole udario na Knin i kad bi ga sreća vodila, da osveti 
sramotni bieg vojske izpod Sinja. Za kratko vrieme kula bijaše 
načinjena i sileni beg udario na nju zeleni barjak sa polumje- 
secom, i svojimi junaci poče prodirati na okolna sela. Krajine 
se tad okupiše i pod upravom serdara obsjedoše kulu, navališe 
grana i dubova naokolo i zapališe . Turci su se očajano bra- 
nili, ali kada progoriše vrata, usrnuše naši u kulu i do jednog 
Turčina sasjekoše. Za tim zapališe silu praha, što u njoj bilo 1 
digoše ju lagumom u zrak. 

Njezine razvaline uze ot. Apendini za zikadike Stridona, 
otačbine velikog naučitelja našega sv. Jerolima! — Potla 
toga krajine bijahu opremljene na druge strane; zajira i sve 
oružje ostade u skladištu na Visovcu do utanačenog požare- 
vačkoga mira, a potla preneseno u vladina skladišta u Si- 
benik i Knin. 


1 Matica pokopanih u ark. Visovca. — 2 Vinjalić ibid. Comp: : 





Poglavje deveto. 
1716.—1735. 


1. Sinjski franovci u Spljetu dostižu dopust nastaniti se na Poišanu, 
protivrnost gradjenju samostana. — 2. Novi samostan u Omišu. — 
3. Osvojenje Imote, zasnovanje pribivališta u varošu — 4. Gradnja novog 
s&umostana u Sinju, # zasnovanje pribivališta u Spljetu — 5 Raspre u 
makarskoj biskupiji. — 6. Ot. Nikolić savršiva crkve u Šibeniku i Vi- 
sovcu; pobožnost. — 7. Kuga i glud. — 8. Uskrisšenje starog manastira 
u Karmu. — 9. Obraćenja — 10, Osvrt na bosansku državu, uzroci 
diobe. — Raztrojenje stare države. 


1. Franovci, koji pri došašću turske vojske u Cetinu bijahu 
se u Spljet zaklonili, smjestiše se u posebnu kuću, mučno i 
tiesno živareć; dokle ot. Pavao Vučković s ostalom braćom 
bijaše se u tvrdjavu zatvorio i pomago obraniti i po turskom 
odlazku sadje i on u Spljet, a ostavi u Cetini tri svećenika 
na župnoj službi okolnog svieta. Samostan i crkvu u Sinju bi- 
jahu Turci zapalili, a oni ostali bez ičesa na.avietu. U satrvenoj 
krajini nemogahu se dulje održati, nego naumiše u Spljetu 
graditi novi samostan, pošto do tada tri puta bijaše paljen stari 
u Rami, a eto tri puta i novi u Cetini. 

Prabiskup Cupilli u velike je franovce cienio i sa svim 
srdcem želio, da se u onom gradu nastane. Gjeneral providur 
Emo svjedok njihove vriednosti i požrtvovanja obećao im svoju 
pomoć i skupnovlade, a nisu dvojili o ljubavi puka, koji im se 
je svedjerno pokazivao odan i darežljiv; osobito mnogi bosanski 
pribjegi, koji su bili varoše napučili, i u gradu trgovinu tako 
razvili, da od njihovih dućana jedna od poglavitih ulica nazva 
se Bosanska ulica. Ovi Bosanci bijahu se sastali u bratovštinu 
Bl. Gospe od _Karmina na Poišanu, ter dočim su sinjski fra- 
novci u Spljet došli, oni ih ne samo srdčeno primiše i milo- 
stinjami pomogoše, doli im ponudiše istu crkvu Bl. Gospe, da 
ge kod nje nastane i njihovom bratovštinom upravljaju. 

Bosanski franovci imali su u Spljetu vriedna skrbnika 
(šindaka) gosp. Petra Mačukata, koji se srdčeno zauzeo bijaše, 

da sinjske sirote pristojno zakloni i namjesti. Nadje im najprvo 
kuću na Dobri, preporuči ih prabiskupu i obćinskom  zastup- 
stvu, od kojih bijahu pomagani i tješeni; gjeneral Emo pri 
odlazku iz Dalmacije dade im dičnu svjedočbu i preporuči 
skupnovladi, a njegov nasliednik Alviž Mocenigo, zauze se 
otčinskom brigom, da ih u gradu najbolje smjesti. Videć re- 
dovnici želju puka, ljubav prabiskupa i gradjanstva i privrženost 
gjenerala, upraviše prošnju na dužda molbom, da im dopusti 
samostan načiniti u Spljetu, mjesto zapaljenoga u Sinju, kod 
crkve Gospe Poišana, buduć to želja bratima, koji su im utu 
svrhu crkvu darovali s potrebitim zemljištem. Uz preporuke 
obaju gjenerala dužd im izdade dukalu 17 srpnja 1717.: ,da 
mogu primiti crkvu na Poišanu i kod nje manastir načiniti, 
dužnošću, da prosliede njihovu brižnu službu u tvrdjavi Sinja, 
gdje će priličan broj uzdržati svećenika za duhovnu službu puka 
u Cetini.“! : 

Gjeneral Mocenigo na 2 kolovoza priobći dostignutu du- 
kalu, i pokle je pobrojio njihove zasluge za vjeru i domovinu 
u prošastih ratovih završiva: ... ,Mi naredjujemo, da bude 
predat ot. gvardijanu razrušenoga samostana Sinja ključ i crkva 
Bl. D. Marije Poišana, od župana i starješina bratovštine, koja 
je u istoj crkvi... Uoblašćeni su takodjer, da postave temelje 
samostana po svomu načinu dužnošću. da šalju redovnike na 
službu sinjske tvrdjave.“? 

Prabiskup Cupilli očevidan svjedok revnosti i požrtvovanja 
franovaca još kao biskup u Trogiru, bijaše ih obdario liepimi 
svjedočbami, a sad videć njihova vitežka djela, velike je nade 
začimao o njihovoj pripomoći, kad bi se u novom samostanu 
u onom gradu nastanili. Ot. Lovro Šitović iz Ljubuškoga učitelj 
bogoslovja i izvrstiti propoviedalac bijaše zanio spljetski puk 
propoviedanjem korizmenim u onoj prvostolnoj, a još veće pra- 
biskupa, koji na velike molbe dostiže od starješine države, da 
mu ga ostavi u njegovu sjemeništu kao učitelja filozofije i 
bogoslovja za izučenje i posvećenje njegovog svećenstva. Sad 
je pak najljepše nade začimao o velikoj koristi grada i svega 
puka, kad bi se u uredjenom manastiru namjestili, u kom bi 
po sebi zaveli te visoke nauke kao u poglavitom gradu na sre- 
dištu pokrajine. Tom mišljom obuzet, ne dvojeć o izvedenju 
naumljene gradje. za koju bijahu dostigli dukalu i s bratovštinom 
utvrdili nagodbu, uz naklonost puka, videć da se jur pri- 


1 Izvorna u ark. samost. na Dobri. — * Izvorna u istom arkivu. 

koho ovie imo viasti može oživotroniti.“ 

Kako je ućivelj ot. Lovro bio odreljen za ucslište državnih 
6.24A M earosan sv. Lovre u Siberiku i za toliku U ubar pra- 
keko SrA ONA &bora u Velikoj 1. lipnja 1417 otci nemogahu mu 
NKrats U oprotene ljubavi; tako oni privoljiše da ot Lovro 
lye*'4f;6 M Spean. a naimenovaše za Sibenik ot. Antuna Bandića, 
ali dobri prabiskup. da redovnička mladež ne gubi u nauku, 
tobanekosm ljubavi pozva u Spljet i učitelja Bandića i djake, 
tu Ih sve namjesti u svoje sjemenište, da uče i oni s njegovimi 
djath, na njegove troške u sjemeništu, kao i obadva ot. učitelja, 
pa Gem snu državnik najvećom harnošću zahvali. 

Na 8, siečnja 1718. prabiskup izdade franovcem crkovno 
privoljenje za gradnju novoga samostana. Redovnici bijahu pri- 
pravili opotrebita. Providur gjeneral Mocenigo htijaše svojim 
ad počastiti svetčanost položenja temeljnog kamena, 

oga na drugoj polovici ožujka blagoslovi prabiskup i gjeneral 


! Vlastoručni dopisi u drž. arkivu u Šiben. — * Idem ibid, — 
4 Pike archivialis provinciae u Šibeniku. 

ga položi svojom rukom uz radost i veliko veselje redovnika 
i svega puka Gradnja se nastavi najvećim žarom oduševljenja i 
prosliedi odignućem pročelnog zida do blizu prvih prozora, 
kad na jedan mah, kao grom iz vedra neba, pade na ruke re- 
dovnika sudbena zabrana dalje radnje, do izvidjenja pravde! 

Stariji manastiri pobojaše se, da bi im novi bio na štetu 
i propast, znadoše tako poslovati, da prisiliše kanonički sbor 
prvostolne, da iztakne svoja prava na crkvu Poišanu, pri kojoj 
bijaše neka nadarbina, i sbor izazva tu zabranu, kao da su 
povriedjena njegova prava, koja ne misli nikomu ustupiti. Izne- 
nadjeni redovnici s prva mišljahu, da je mala stvar kakvih 
uredovnih pravila, pošto ne mogahu pojmiti, da kod primljene 
dukale i povelje, nagodbom bratovštine i uoblašćenjem pra- 
biskupa, tko bi se mogao suprotstaviti i zabraniti?! ali se 
Sirote prevariše! Mučna se parnica i dugotrajna zadila u Spljetu, 
Zadru i u Mletcih. Ot. Vučković odliti u Mletke, da po nalogu 
državnika brani svoju granicu; prabiskup ih je štitio i gradsko 
zastupstvo preporučivalo prov. gjeneralu sliedećim pismom: 
»Zalimo protivnost sa strane samostana i kanonika proti novomu 
samostanu . . . radi česa gradski stališi i pučanstvo uzdaju se, 
da će te zapreke biti uklonjene od vrhovne razboritosti, pošto 
se vidi, kako od malo mjeseci odkad su pomenuti otci na upravi 
one crkve, veći se opaža posjet puka, veća pobožnost i viša 
slava božja... za što gradjani i vas puk ponizno prose Vašu 
Prouzvišenost, da se zauzme, jer bi inačije smanjkao ugled 
crkve i uzdržanje pobožnosti i slave bozje. 

Kad bi cienili shodno, da odpravite ovu zrelom razsudjenju 
vladine mudrostii pobožnosti, klečeći prosimo tu milost, koja će 
biti na radost puka i dobročinstvo njihovih duša“ ...! 

Do godine jednako ih preporučivaše principu s drugom 
svjedočbom 25. studenoga 1719.: ,Svjedočimo mi niže podpisani 
poglavice ovoga grada, da je od nas čuveno s velikom radošću 
Njihovo nastojanje u ovom mjestu, radi veće službe božje i 
duhovnih dobročinstva, koja će ovi grad primati od njihovoga 
dobrog izgleda i duhovne službe, na to veću slavu božju, na 
sjaj javne dobrotvornosti našega premilostivoga principa i diku 
ovoga mjesta.“* Prabiskup dičnimi svjedočbami zagovarao je 
njihovo nastanenje u Spljetu. U jednoj kaže: ,Sad su franovci 
za stalno od božje providnosti poslani u ovaj grad na pomoć 
našega pastierskoga djela; jer buduć se u ovaj grad zaklonio 


1 Izvorna u ark. sam, Sinja 1. svibnja 1718. — ? Izvorna u arkivu' 
samost. Sinja. 

veliki broj obitola iz biskupije, da se u njem nastane... a 
o uskrsu došavši sva mornarica ratnoga brodovlja, nije bilo 
moguće sve ispovjediti, da ovi franovci nebudu svom brižljivošću 
pohvalno pripomogli ... I naše sjemenište osobitom nebeskom 
milosti uživa plod njihove ljubavi i nauka, jer ot. Lovro iz 
Ljubuškoga, izvan što je triput propoviedao u stolnoj crkvi, 
sad uči bogoslovje pokle je završio tiek mudroljublja, započet 
ovom godinom od ot. Marijana Lekušića iz Mostara, od kojih 
nauka primiti će ova crkva pače ciela Dalmacija vas plod i 
korist znamenitih posliedica, jerbo crkvena mladež i svietovnja 
neće biti prinuždena mudrost tražiti u stranih zemljah.“! 

Pučki poglavari sve gornje Dalmacije bijahu se za istu 
svrhu zauzeli, i prošnjama molili principa, da odstrani zaprieke 
i dopusti, da se ovi franovci u Spljetu nastane. Jedna od ovih 
 podpisana ukupno od serdara sviju krajina glasi: 

»Mi svi serdari, harambaše i častnici hrvatskoga puka, 
na ime naše i ostalih stanovnika zadarskog kotara i kninskoga, 
Drniša, Vrlike, Zagorja, Sinja, Imote, Vrhgorca, Jezerja, Opuzena 
ili Neretve, taknuti ljubavju božjom i otaca franovaca bosanske 
države, podanici prejasnoga dužda ukupno ovo prosimo: Mi i 
naši djedovi primismo od ovih redovnika prvo mlieko svete 
vjere i sakramenata svete crkve, još kad čamismo pod divjim 
osmanskim jarmom, pače i pokle bijasmo prevedeni po istih 
redovnicih u podaničtvo privredroga dužda, oni su nas riečju 
i izgledom održali u krepkoj viernosti svetoga zakona i poda- 
ničtva skupnovladi; tako da, i ako u vrieme zadnjega rata pri 
obsadi Sinja bijasmo veće krat moljeni i pozivani od šeraškera 
obećanjem sjegurnosti i pomilovanja, da se u Bosnu povratimo, 
gdje bismo mirno živjeli bez danjaka caru, k6 što prvo davasmo, 
ipak nastojanjem rečenih otaca, od kojih osmerica smijono se 
zatvori u tvrdjavu, stavljajuć na pogibio svoje živote za ljubav 
božju i duždevu, nijedan nas vjerom ne pokrenu . . . Na prošnju 
providura gjenerala oni dostigoše dukalu, i on im preda crkvu 
Bl. Gospe na Poišanu, s dopušćenjem, da ondje grade manastir 
za svoje zaklonište... 

sad ove sirote fratri tako zaslužni pred Bogom i svietom, 
čujemo, da su progonjeni od spljetskog svećenstva, koje nije 
prokušalo udarce, rane, sužanjstvo i tursko mučenstvo, kao što 
smo mi i naš puk svedjerno od pomenutih otaca upravljan, 
koji s nami stanovahu na mejaših, pa se sad traži da budu iz 


1 Izvorna u arkivu Sinja. 

Spljepa izagnati! sto videć i rasudjujuć mi i naš puk ostajemo 
zabrinuti, zastidjeni i zasramljeni, ter promišljamo: ako oni 
redovnici, jur primljeni u grad Spljet , po nastojanju svećenstva, 
traži se da budu izagnani, što bi se činilo od nas svietovtnjaka ? 
Ako su oni zlo vidjeni, koliko bi smo veće bili mi seljani nji- 
hovi otačbenici?! — Buduć dakle ovi redovnici naša braća, 
sinovi, strici i rodjaci, ponizno se utječemo ljubeznivosti Vaše 
jasnosti, da uvaži našu prošnju... i da naredi, neka se rečeni 
otci zaklone kod pomenute crkve i manastir sagrade, u kom će 
se podučavati naši sinovi iz Cetine, kako su iz drugih krajina po- 
dučavani u ostalih samostanih“ ... U Sinju na 4. studenoga 
1719. Podpisani: Mate Zanko harambaša. — Stipan Vučković 
serdar Sinja. — Paško Bogdanović haramb. — Martin Jadrijević 
haramb. — Lovro Tomašević haramb. — Ivan Grčić haramb. 
— Ja kapetan Ivanušić Jurić. — Milovan Povasvoić serdar Sibe- 
nika potv. — Ivan Šimić zapovidnik Plavna. — Ja serdar Rado 
Budalić na ime svega puka. Ja kolunel Cetine Frano Surić 
prosim. Ja serdar Vrlike Grgur Radnić prosim. Ja Nikola Nakić 
serdar Drniša potvrdj. prosim. Ja kavalir Grgur Radnić potvrdj. 
prosim. Ja serdar Andrija Sinobad iz Knina potvrdj. prosim. 
Ja knez kolunel Juraj Posedarja ponizno prosim.!“ 

Sa svim tim parnica je sliedila i prelazila od jednoga na 
drugi sud, i posao zapeo. Narod je vas tužno motrio nezgodu 
svojih redovnika, pokazivao im sućut i pouzdanje tako, da je 
još odlučniju prošnju upravio prov. gjeneralu na svrhi iste 
godine: ,Buduć jur od skupnovlade pomilovani i oblast im 
dade da na Poišanu manastir grade, kog su temelje postavili . 
najvećom radosti puka, a osobito Bošnjaka u onom gradu na- 
stanjenih, gledamo našom žalosti i smućenjem svoga srdca, 
kako rečene fratre uznemiriju i gradnju manastira nedopuštaju 
... Za to mi podpisani na ime svega puka ponizno molimo 
Vašu pravednost, da sluša našu molbu i naredi, da to pro- 
gonstvo prestane i da se gradnja prosliedi . . Ako bi uztrebalo, 
mi smo spremni ovu svetu obitol braniti svim pukom Cetine 
i Zagore, čuvati i štiti našim siromaštvom, . . .? i 

Parnica se dugo razvlačila za punih šest godina, franovci 
dobiše na prvim dvama sudištima na trećem diomice. Protivnici 
najžad prizvaše na Quarantenu, gdje kako bilježi državni 
arkivar posredovanjem čedne pobožne zadruge svestrano pre- 
dobiše, a franovci osudjeni sve troškove naknaditi etiam in 


! Izvorna u sam, arkiv. Visovca. — ?* Izvor. u ark. sam. Sinja. 

expensis. Osuda se bez milosrdja ovrši; za doplatu velikih 
troškova, oduzeše franovcem sve gradivo što bijahu za sgradu 
pripravili 1 na dražbi prodadoše; ali tim ne zaleglo sve; tad 
poslaše u Sinj sudbene stražare i dorenuše konje župnika i što se 
još onamo fratarskoga nahodilo i u Spljetu na javnoj dražbi sve 
razprodaše i po evangjelskom slugi naplatiše se, veli arkivar 
usque ad altimum quandrantem.! 

Siromašni redovnici u skrajnoj potrebi, bez izgdje išta na 
svietu, do same čiste savjesti, zastidjeni i ožalošćeni, bijahu 
izloženi očitoj pogibli, da skapaju od svake potrebe, pošto pro- 
tivnici bijahu dostigli naredbu, da ovi skitanci (sic.) nemogu niti 
milostinju, o kojoj jedino življahu, već sabirati u gradu i 
varoših.? 

Kad se sve ove okolnosti zazaberu, onda se može suditi, 
da nisu franovci per alcune frivolezze Poišan ostavili, 
k6 što domaći jedan pisac lakoumno napisa. 

Siromašni franovci videć se na jazu svake pogibli, odlučiše 
opet se u Cetinu vratiti, gdje posred svoga puka mogahu se 
nadati boljemu sažaljenju i pomilovanju; ali to bijaše preveć 
žao prabiskupu i svemu puku, ter kanonici, da im se pokažu 
darežljivi, ponudiše im sad crkvu pod nekimi uvjeti ; ali po ovih sa 
onimi, koje im bratimi prvo bijahu nametnuli, oni bi ostali 
tudje sluge u svojoj kući. Obzirom pak na okušano bratstvo 
i milosrdje, srdce im ne slutijaše na dobro, ter zahvalivši na 
ponudi, dieliše se za Sinj, ostavivši na Dobri tri svećenika i 
jednoga brata laika u kući, koja god. 1723 bijaše na sboru u 
Požegi proglašena Residencijom i preporukom škrbnika 
Mačukata, da užnastoji pribaviti prilična mjesta, kako bi se 
ondje moglo uzpostaviti pravilno pribavište hospitium za 
pristanište redovnika, koji kao na središte crkovne i pokrajinske 
vlasti za odnosne potrebe u Spljet često dolažahu. 

2. Proložke sirote u Omišu bijahu bolje sreće. Oni gra- 
djani odlučito željahu, da se ondje nastane i u gradu načine 
samostan ; ali pokle im redovnici dokazaše, da u onakoj tiesnoći 
nebijaše moguće graditi priličnu crkvu i samostan, ponudiše 
im zemljište i crkvu sv. Luke u groblju, pred ittočnim vratim 
grada, ali tute bijaše još veća nesgoda, ter zaprosiše, da im 
se daruje crkvica Gospe od Karnina na Skalicah, gdje bijaše 
prostara i sgoda manastir sagraditi. 


.. Sve okolnosti vjerno prenesosmo iz lib. arch. prov. u Šib. i ark. 
Sinja 1 Spljeta. — ? Izvorni list Kolunela Markovića bos., kojim u Mletke 
obaviesti ot. Vučkovića, u Sinju. 

Ova crkvica od grada odaljena za jedan kilometar bijaše 
. sagradjena na krugu nad morem. U njoj. se štovala čudotvorna 
prilika Majke božje od Karmina, s uredjenom bratovštinom,: 
i ista crkva bijaše najvećim bogoljubstvom pohadjana od gra- 
djana i okolnoga puka Na molbu redovnika gradjani skloniše 
župane i starješine crkve i bratovštine, da im crkvu daruju, 
da kod nje franovci svoj samostan načine. Zupani sazvaše skup- 
štinu bratima i na obćoj sjednici na 21. srpnja 1716. jednoglasno 
zaključiše: ,Da se pomenuta crkva Bl. Gospe dade i daruje 
na vieke franovcem bivšega manastira sv. Frane Imote, te u istoj 
da slobodno mogu vršiti svaku službu po ustanovah svoga reda, 
ida s istom crkvom mogu sdružiti svoj novi manastir, uvjetom, 
da bratovština pridrži oltar Bl. Gospe, koju će moći za mjestne 
potrebe svetčanim obhodom u grad prenositi, a za druge po- 
tankosti opunovlašćuju gosp. kneza Despotovića, da s redovnici 
utanači zakonitu nagodbu.“! 

Ova srdčena spravnost bratima i gospode obeseli prov. 
gjenerala Ema, kako sam dokaziva u povelji franovcem : 

»Mi Angjelo Emo etc. Uslied tekućeg rata otci franovci 
samostana sv. Frane u Imotskom, da se izbave surovog turskoga 
jarma, odlučiše uskočiti u naručaj ove prejasne skupnovlade i 
sobom dovedcše preko 200 obitola, koje bijahu pod duhovnom 
njihovom upravom. Zakloniše se u grad Omiš, gdje najljubeznivije 
bijahu primljeni od srdčenosti onoga puka, i nebuduć u onoj 
obćini druge redovničke zadruge začeše pobožnu želju, da se 
u redovitom samostanu kod njega nastane. U tu svrhu po- 
božnu i kršćansku, ne samo upravitelji bratovštine jednoglasno 
im crkvu Bl. Gospe od Skalica darovaše, blizu polu milje od 
onoga grada odalečenu, dali isto gradsko poglavarstvo nami se 
uteče poniznom prošnjom, moleć, da blogoizvolimo našim pri- 
voljenjem ukriepiti svetu i složnu njihovu odluku. Ali jer 
samo vrhovna vlast starovieća može izdati tako uoblašćenje, 
zamoliše me, da im za sad bude dopušteno, da uz rečenu crkvu 
mogu načiniti pristojno pribivalište (Ospizio), za koje su jur 
započeli sakupljati potrebito gradivo, i to osobito s toga, što 
im je sa svim nesgodno pribivanje u kući, gdje sada stanuju, 
odalečenoj od pomenute crkve. Buduć mi sve to razmislili, i 
na vrstu prošnje, po kojoj zadovoljstvom otaca sdruživa se 
žarka želja svega grada Omiša, da se u oskudici samostana 
nastane u njihovom području, kao i rad oskudice misnika, da 


1 U ark. samostana Omiša. 
14 

svojom brižljivošću mogu sudjelovati uzgoju duša mliekom svete 
vjere i zakona, ai razmišljajuć vitežki nagon naravne pobožnosti 
prejasne_ skupnovlade, moguć tim obradovati žarke i pobožne 
želje svega grada i otaca gori rečenih oblašću našega gjeneralata 
odlučujuć naredjujemo, da otci franovci samostana sv. Frane 
Imote, koji od veće mjeseci pridjoše u podanike, ostavivši tursko 
mjesto bijahu ljubeznivo u Omiš primljeni mogu graditi i 
načiniti kod pomenute crkve BI. djevice od Karmina zvane 
Skalice, njima od bratima svojevoljno darovane, jedno pribivalište, 
koje će im za sad služiti za stan, dok se budu obratili vrhovnoj 
vlasti, dokazanjem kršćanske namjere, da ondje podignu pravi 
samostan i dostignu potrebitu dozvolu od prejasnoga starovieća. 
Spljet 17. kolovoza 1716.“! 

U isto vrieme obznaniše starješinstvo države i zaprosiše 
dopuštenje, da bi se ondje nastanili. Na sboru u Našicah na 
26. lipnja 1716. definitarje zaključi, da se prošnja uslišava 1 
dopušta njihovo premješćenje u onaj grad, sa uvjetom u devet 
točaka, koje su imali izpuniti po ustanovah reda i nasliednjim 
pravom staroga samostana sv. Frane Imote.“ 

Prabiskup Uupilli zamoljen za crkovno uoblašćenje s naj- 
većim zadovoljstvom otčinskoga srdca izdade im na 9. studenoga 
1718 traženo dopuštenje: , Vidivši i prosudivši prošnju franovaca 
samostana sv. Frane imotskoga, kao i obćine i puka Omiša, 
da se ondje uzmnoža služba božja i broj duhovnih poslovača, 
buduć im predana crkva Bl. Gospe Karmina, ljubezno do- 
puštamo, da mogu ondje podignuti pribivalište ili samostan, 
obzirom na pripise papa i prejasnoga principa.“? 

Gospoda knez P. despotović i Janko Marijani darovaše 
im zemljište okolo crkve i obećaše pripomoć svoju i svega 
puka, samo da bi njihova želja bila, da mjesto privremenoga 
prebivališta odluče se na zidanje pravoga manastira. Njihova 
želja bijaše, da na vieke ondje ostanu, što im nije moglo jamčiti, 
kad bi franovci samo privremeno pribivalište sagradili, iz koga 
za potrebe puka oni bi mogli opet se u Imotski povratiti. 
Redovnici uvažiše želje i razloge gradjana, te i odlučiše, da 
će pravi manastir graditi; ali nebuduć imali uoblašćenja za to 
od starovieća, nego samo od gjenerala za pribivalište , poslaše 
u Mletke ot. učitelja fra Filipa Rupčića sa preporučnimi pismi 
gradjana, prabiskupa i providura, po kojih on dostiže dukalu 


1 Izvorna u ark. samost. Omiša. — * Izvornik u ark. samost  — 
3 Ibidem. 

29. rujna 1718., koja glasi: ,Joannes Cornelius ete. Zaslugom 
što u podaničtvo prevedoše dvisto obitola, prose redovnici do- 
puštenje, da po želji ovoga puka mogu kod Omiša manastir 
sagraditi za svoje pribivanje, i da ondje kod svoje crkve mogu 
vršiti službu božju na korist pravovjernih. 

»Nahodeć njihovu prošnju pravednu, kako dokazuju sa- 
vjetnici prava, koji ju potrebitom  proglasuju rad oskudice 
svećenstva, neka obći skrbnik nacrta pristojno zemljište za 
samostan, a rečeni otci neka svedjerno redovničko obsluženje 
uzdrže . . .“! 

Kad dobiše od dalmatinskoga providura podpisanu dukalu 
za ovršenje, najsrdčenijom brigom redovnici se zauzeše, i gra- 
djani s okolnim pukom pripomogoše, da se naumljeno djelo 
započme, prosliedi i dovrši. 

Starješina ot. Vrljić po povratku puka i župnika u imotsku 
krajinu bijaše dostigao pomilovanje i privrženost bega, spaija 
i svih tamošnjih Turaka, koji ga smatrahu gospodarom i za- 
poviednikom svih kršćana one krajine i s toga u velike ga 
štovahu i cienijahu. On sad ode glavom, da kupi milodare po 
imotskoj krajini, kao što i drugi bijahu otišli po ostalih mjestih, 
jer jedino  milostinjami, milodari i pomoći puka, oni bez 
blaga i bogatstva. uhvahu se započeto djelo dovršiti, kao što 
su i sva ostala poduzeća započimali i završivali. Njihovo na- 
stojanje bijašo okrunjeno najsjajnijim uspjehom. Sam gvardijan 
ot. Vrljić dorena iz Posušja 60 ovnova, 16 volova, 21 kvartu 
pšenice, nespominjuć ostalih sitnarija Tako i ostali dorenaše 
sa ostalih strana, ter se nova sgrada započe i prosliedi tako, 
da do svrhe rujna zidove podigoše i krovom pokriše, i na 2. 
listopada god. 1718. svečanim obašaćem praćeni od svega puka ' 
-8 crkovnimi barjaci, noseć svete slike stare proložke crkve, 
crkovno ruho i posudje i pjevajuć duhovne pjesme zahvalnosti, 
pridjoše iz kuće gdje su do tada stanovali u samo pokrivenu 
novu sgradu, koju prosliediše dogotovljivati, tavaniti i pregrade 
i razdielbe razredjivati. 

I ako im nesgodno bijaše, kao što se može pojmiti, u 
nesvršenoj sgradi još bez tavana, vrata, prozora i potrebitih 
sgoda, ali redovnici bijahu zadovoljni, jer se nahadjahu svoji u 
u svom stanu, i one godine proslaviše bolje no ikad na 4. li- 
stopada svetkovinu patrijarke sv. otca Frane, komu novi samo- 
stan posvetiše mjesto staroga sv. Frane Imote na Proložcu.“ 





! Izvorna u ark. samost. Omiša. — * Iz vlastoručne uspomene ot. 
Vrljića i ark. knjizi samost. 

Kad su se redovnici pravilno u samostanu uredili i u: 


crkvi započeli službu božju, poveća se bog ljubstvo gradjana i 
okolnih pučana. Gospoda Despotovići, Mikelići, Zamarići, Vulasi, 
Franceski, Pavišići i ost. milostinjami 1 zadužbinami obdariše - 
crkvu i manastir tako, da za kratko vrieme samostan se svrši 
i potrebitim obskrbi.: Bogoljubni je sviet pohadjao crkvu i 
milostinjami pomagao, ter su uvidjeli, da stara crkvica BIL. 
Gospe bijaše premalahna za svetčane obrede, koje franovci po' 
crkovnih propisih i ustanovah svoga reda običavahu vršiti preko: 
blagdana i poglavitih svetkovina preko godine Za tu liepu: 
namjeru nadjoše pripomoći kod vidjenijih gradjana, poljičkih 
popova i okolnoga puka, ter se vremenom načini ona dična: 
kuća božja, koja je na diku redovnika i na ures mjesta. Kad: 
ova bijaše dogotovljena, onda poglavite gradske obitoli napraviše' 
u njoj svoje obiteljske grobove, tako i otmeniji pučani okolnih 
. mjesta, koji dokle bijaše običaj u crkvi svoje mrtve pokopavati, 
mnogi ih donosiše iz najboljih mjesta, da ih sahrane u crkvi 
majke božje i preporuče molitvam svojih redovnika. : 

Ot. Antun Bandić i ot Andrija Staničić mnogo doprinesoše: 
za gradnju crkve i samostana, a posvoj prilici jedan od ovih: 
sastavi nadpis, koji se je na uspomenu imao urezati, ali na 
žalost još to učinjeno nije. Mi ga nadjosmo medju listinami 
u arkivu ovoga samostana, te da se ne izgubi ovdje ga pre- 
pisivamo : 


DIVI: FRANCISCI MIN :OBSER BOSN ZEA RGENTIN E: 
DIRVTO CGENOBIO:FRAT MININ:IMOTA' 

A :SEVISSIMO*-FIDEI HOSTE:FVGATIS:FRATRIBVS: 
AD HOC-DEIPARE CARMELLTSACRVM CONFVGERE: 
AC 
MIRA -ALTISSIMI PROVIDENTIA: 

EX SERAPHIC AE SENILIS:FAMILLAE:CINERIBVS: 
PHENIX:AD:INSTAR. 

HOC PRAESENSREVIVISCIT A :D:MDCCXVI. 


3  Ratovanje izmedju Turaka i skupnovlade pokazalo je, 
da i jedna i druga strana bijahu malaksale i oslabile; ali sva- 
kako Turcim gore bijaše, jer su ih na moru čepali Mletčani, 
a na suho gonili cesarovci. Mletačkoj je do toga stalo, da očuva: 
posjede i gospodarstvo na trgovini u istočnom moru, te je za to 
na onom kraju svu svoju silu ulagala; inačije da joj bude bilo 
do razširenja granica na kopnu, do oslobodjenja kršćana i po- 
niženja turske gordosti, ona je sve to mogla u Dalmaciji do-: 

.stignuti čudo manjom silom i troškom. Kakvo je bilo u Dalmaciji 
oduševljenje puka, pokle se je oporavio bio od prepaćenih ne- 
sgoda prošastih ratova, kakvom li su nadom kršćani turski 
podanici ovoga puta čekali kršćansku vojsku u Bosni i Herce- 
gevini, da bude samo uprave dobre bilo bez vojnika i bez 
“ratnih sprava možda bi se one pokrajine same digle i na 
.Turke udarile, te se krutoga robstva oslobodile i Mletcim pri- 
družile. Ali je skupnovlada svoj kraj gledala, pače u Dalmaciji 
radilo se jedino na propast naroda, koji je potican bio, da četuje 
na Turke, ter se zalićali u robiju, palili, plienili i mnogi glave 
onamo ostavljali bez svoje i državne koristi, a amo medjuto 
niti se što radilo niti se o dobru mislilo. 

Gjeneral Emo pod izlikom, da je Citluk, ta jedina tvrdjava 
od Mletaka sačuvana, rad neretvanske bolesti štetan državi i 
pogibeljan zdravlju posade, zapali nekoliko bačava praha i diže 
ga u zrak, a povuče obranu na Opuzen. Turski gusari činiše 
u to vrieme silne štete na moru, izmedju kojih jednu pretrpiše 
dva franovca i ciela država. Dva mlada misnika ot. Filip Vi- 
došević i ot. Lovro Baran Kačić podjoše po običaju u Italiju, 
da onamo dovrše bogoslovne nauke. Na moru sukobiše ih gusari 
iz Dulčinja i kao sužnje svezaže i baciše u tamnicu. Dočim su 
redovnici začuli za tužnu viest, obznaniše državnika i potražiše 
srdčena prijatelja, koji bi potražio gusare i odkup ugovorio. 
Nadjoše Gosp. Marka Nikolićevića kapetana iz Boke, koji podje 
u Dulčinj, nadje gusare i s njima ugovori odkup za 229 zlatnih 
cekina. Državnik sakupi po samostanih traženu svotu i posla 
kapetanu, koji ugovori, da se redovnici dovedu u Paštroviće, i 
kod sv. Stjepana on im izbroji dukate, a oni mu pustiše re- 
dovnike, koji došav u otačbinu, opet otidjoše i dovršiše nauke 
u Italiji.! 
' U Dalmaciji nebijaše na okupu vojske, ter gjeneral ne- 
mogaše se odlučiti na kakva poduzeća, dok imotski franovci u 
Omišu ne potakoše kneza Despotovića, da bi on prignuo gjene- 
rala neka digne vojsku na Imotski, gdje, bi oni i vas puk po- 
mogli, ter bi stanovito tvrdjavu osvojili." 

Kad je gjeneral sve razumio i uvidio lasno i sjegurno iz- 
vedenje, u srpnju 1717. okupi vojsku s krajinami, u kojih bijahu 
ot. Vrljić. ot. Lovro iz Ljubuškoga sa još sedam franovaca. 
Vojvoda Ivan de Franceschi na 22. kolovoza 1717. svjedoči: 
»Ot. Vrljić sa osam drugih redovnika dodjoše osam dana prvo 


! Uredovni spisi n ark. samost Makarske svezak G, 37. — * Uspo- 
mena ot. Vrljića u arkivialnoj knjizi u Omišu. 

nego je vojska prispila, i vidio sam ih u svih prigodah, da se 
živo zauzimahu u ovom važnom poduzeću, navlastito u onom 
što je na spasenje kršćanskih duša spadalo, kao izpoviedanje 
bolestnih i ranjenih . ..! 

Gjeneral Mocenigo svjedoči ot. Lovri: 

. Kad god. 1717. gjeneral Emo povede vojsku, da 
osvoji Imotski, istomu se pridruži kao prosti svećenik za duhovnu 
službu puka, kao i ostala braća njegovog reda, i u vrieme ju- 
riša ot. Lovro križom naše blagoslivaše i odriešivaše umiruće, 
bodreć glasom krajine potiecaše na osvojenje tvrdjave, pokriep- 
ljivaše umiruće i pomagaše pokapati mrtve.“ 

Kršćanska vojska s najvećim oduševljenjem navali na 
tvrdjavu i na 2. kolovoza prisili Turke, da se predadu. 

Ot. Vrljić blagoslovi kapelu u tvrdjavi na čast Gospe od 
angjela, koje svetkovina taj dan bijaše; reče svetu misu i iz- 
pjeva molitve zahvalnosti Bogu, i gjeneral imenova istoga ot. 
Stjepana prvim kapelanom tvrdjave, i uslied prvašnjih i tada- 
njih zasluga franovaca naredi 11. kolovoza, da sami oni sliede 
uzdržavati župnu službu u onoj krajini: naimenova istom na- 
redbom župnike za Goricu Ot. Martina Keljevića, za Vinjane. 
otca Marka Uarića, za Drinovce otca Grgura Konjića, za 
Opanke otca Filipa Rupčića, a za Roškopolje otca Stjepana 
Budimira.* | 

U oslobodjenu krajinu navrviše odasvud seljani, da obra-. 
djivaju plodna polja, ne samo staroselci, koji u različitih pri- 
godah bijahu se izselili i drugamo se nastanili, dali iz Hercego- 
vine bježeć izpred turskog zuluma čudo obitola pridje u sela 
pokraj polja. Medju ovim dodje naselbina hrišćana, kojih tada 
nebijaše u onoj Krajini, ter ih narod prozva Crnogorci. Suvre- 
meni arkivar piše: 

»Za gjenerala Moceniga dodjoše (hrišćani) hrkači iz Cr- 
negore i stadoše pod Imotski, a za Turčina nebijaše ni jedne 
cigle kuće hrkačke u svemn kadiluku, a tomu biše krivi naši 
ljudi kršćani, jer podjoše bižati u tursku zemlju, kako se mir 
učini, a Imotski se uze za kršćane, koji bijahu uskočili iz Go- 
ronca i Blata mostarskoga, i tako se naseliše šižmatici, jer 
naš narod dobro bi stao i mirno pod krilom principa.“ 

(1jeneral nadari franovce su 60 rali zemlje u Gorici, ali 
kako u razdielbi mejaša ostadoše pod turskom vlasti, tako ih 


\ U ark. samost. Imote. — ? Ovjerovljena uark. samost. Sinja. — 
* Uspomena ot. Vrljića u knjizi ark. — * Izvorna u ark. sam. Imote. — 
* Uspomena u ark. knjizi samost. Imote. 

neuživahn; ali u varošu obdari ih kućom, vrtli i bunarom 
Turčina Ciajića, da se ondje nastane i pristojno uzdrže. Nje- 
gova namjera bijaše, da se Imotski kao krajno mjesto napram 
turskih pokrajina podigne na što veći ugled, i potaknu franovce, 
da si načine oveće pribivalište i prinutkaju seljane, da se ondje 
'namjeste, gdje bi uzpostavio vlasti za krajinu i otvorio trgo- 
vište sa susjednimi krajinami. 

Ot. Vrljić od turskih odžaka sastavi prilično pribivalište 
za župnika i pomoćnike, zasnova prostranu crkvu u predgradju 
tvrdjave i prignu dobar broj obitoli, da se okolo nastane, što 
u puste turske kolibe, a što sami po sebi načine kuće. Bijaše 
naimenovan providur zapoviednik. serdar i kolunel; konjanika 
satnija bijaše namješćena, trgovina se uputila i kroz malo vre- 
mena Imotski postade jedan od poglavitijih varoša.! 

God. 1718. bijaše strašni glad u imotskoj krajini! Na- 
roda čudo navrvilo, a krajina vojskom satrvena i neobradjena, 
puk se nadje u potrebi 1 strašnom gladu, s česa mnogo svieta 
opet se povrati na turske begluke u Hercegovinu, kako imotski 
arkivar pominje, a oni koji ostadoše vapijahu pomoć, da od po- 
trebe ne skapaju. Ot. Vrljić zaklinjaše gjenerala Moceniga, da 
ne pušti naroda u onakoj nesgodi, pošto do 560 duša nalaze 
se bez ičesa, i ove će istinito poginuti bez njegove pomoći. 
On mu se ljubezno odazva: 

psa svim da su već državne spreme izpražnjene, ali želeć 
pomoći toj prevjernoj čeljadi, naredio sam, da se u Omiš na- 
veze 150 stari kukuruza, koje možete vašim pismom dignuti i 
razdieliti.“" 

Ot. Vrljić bijaše stožerom djelovanja u imotskoj krajini, 
on bijaše župnik tvrdjave i varoša, a makarski biskup naime- 
nova ga svojim namjestnikom za cielu krajinu, ter je vladao 
sa svećenstvom i pukom, od kog bijaše vrlo čašćen i poštovan. 
Sjećajuć se svog manastira na Proložcu, iz koga bijaše od 
turskog zuluma potjeran i samostan razrušen, zamisli, da bi 
ga sad, pokle je krajina oslobodjena, opet uskrisio, ali ne na 
pustoši proložkog jezera, nego usred župnoga varoša kako bi 
od veće koristi bio kršćanskomu puku. 

Crkva se je u varošu jur gradila i pribivalište razpro- 
stranilo, u koje nadodjoše još tri redovnika ; ali za gradnju sa- 
mostana ne bijaše sgodno vrieme, rad neroda i velikog ubož- 
tva puka, svakako on je mirno začeo i usadio klicu u srdce 


1 Idem ibid. — ? Uredovni spisi u ark. samost Imote. 

braće, koja će se primiti i stari samostan sv. Frane  uzkrisiti. 
Izvan drugih zasluga, ot. Vrljić napuči varoš novimi naseljenici 
i 37 Turaka kao župnik krsti, kako mu svjedoče matice žup- 
noga ureda i kolunel Crnica na 16. prosinca 172) ,... Ot. 
Vrljić izvan drugih mnogih zasluga prignu mnogobrojne obi- 
toli iz turskoga vladanja, da pridju u podanike prej. skupno- 
vlade, izmedju kojih bijaše 37 Turaka, koje poduči i predamnom 
krsti u crkvi ovoga varoša ...“! 

Franovci i vas puk uhvahu se, da potla osvojenja Imote, 
kršćanska će vojska dalje u Hercegovinu, gdje ju je narod 
željno očekivao; ali se gjeneral_ povrati u Spljet, gdje nakrca 
krajine na brodove, uz koje bijahu kao kapelani ot. Stjepan 
Brakus i ot. Frano Kovačević, ot. Pavao Vučkovići ot Lovro 
iz Ljubuškoga. Vojska se odveze na Dulšinj, da pokori gusare ; 
ali u najljepšoj nadi sretnog uspjeha prispi viest primirja i 
obustave vojevanja, ter se svaki povrati na svoja kućišta. Za 
tim nasliedi mir Požarevca na 21. srpnja 1718. po kom u Dal- 
maciji ostadoše današnji mejaši do Kleka i završi posve svako 
vojevanje. 

Gjeneral Alvise Mocenigo 3 očevidan svjedok djelovanja 
i požrtvovanja franovaca izdade im na 8. prosinca 1719. svje- 
dočbu, iz koje prilažemo : 

»... Zaslužni jednako pred Bogom, vjerom i skupno- 
vladom, franovci bosanske države, u svakoj prigodi pokazaše 
odlične dokaze brižljivosti, ljubavi i vjernosti, koje sudimo, da 
je pravedno potvrditi istinitom svjedočbom podpunoga našega 
zadovoljstva . .. Iztakoše se u svakoj prigodi srdčeno u najpo- 
nesgodah. Šesnaest njih žarkosću apoštolskog duha, sveti služ- 
benici božjih blagoslova, bijahu kao nebeski zalozi sreće i sla- 
vodobića na osvojenju Imotskoga medju kršćanskom vojskom, 
ohrabreni dvostrukim ponosom dostojanstva, svetinje, propovie- 
danja i izgleda. Svedjer sebi dosliedni prateć pokret slavnoga 
poduzeća vojske u navalah na (Antivar) Bar i Dulčinj. vrlo 
nadodaše svojim zaslugam prolievanjem znoja u podielivanju 
svetotajstva, u čem se odlikova njihova svećenička pobožnost, 
kao i podnašanjem vojničkih nezgoda, u kojih je prosjala nji- 
hova podanička vjernost.“ 

Za tim na dugo hvaleć osobite zasluge ot. P. Vučko- 
vića nastavlja: ,... Doletiv i on na poduzeće Bara, s križem 





1 [Izvorna u ark. samost. Imote. 

u ruci i propetim u srdcu, propoviedajuć i vojujuć kad riečju, 
a kad djelom, uzdiše vojnike na toliku srdčenost, da u sliede- 
ćem ratu na Turke njegovoj brigi i junačtvu može se pripi- 
sati ne malahni dio sretnoga uspjeha. Naprama izazvanoj smrti 
bez ikakvog straha i opaza, posred mača i vatre dušmana, 
nebo se je pokazalo čuvarom i njegovim zaštitnikom, da ga 
sačuva za još veća odlikovanja ... . Osvjedočeni mi mnogimi 
izkustvi vriednosti i pouzdanja, koje prati one redovnike tako 
odlične, htijasmo im dati ovo svjedočanstvo etc.“ ! 

Uz svjedočbu gjenerala, dužnost nam nalaže, da na svrhi 
ratovanja, koju pripomenemo ob onih, što izvan bojnog polja 
djelovaše i pretrpiše franivci u vršenju duhovnih dužnosti kao 
upravitelji i dušobrižnici puka. 

o oNekrolog knjiga mrtvaca države u kratkom nacrtu 
pobilježi njihove zasluge i muke, ali mi je nemožemo  prepisi- 
vati, nego samo pomenuti, kako neki padoše u bitkah na boj- 
nom polju ili pri obsadi tvrdjava, u žaru pastierske ljubavi, 
pomagajuć ranjene i izpoviedajuć umiruće, drugi u jednakih 
službah kao župnici pri kužnih bolestih tješeć i kriepeć druge 
sami padose žrtvom ljubavi i apoštolske srdčenosti. Neki po 
bolnicah i na ratnom brodovlju pogiboše, žrtve težkih dužnosti, 
drugi od zločinaca u vlastitih kućah, na pustošnih župah, pod 
imenom hajduka porobljen:, ranjeni i pogubljeni; od potoka za- 
dušeni, od zvieri razkidani, u bezputnih krših strmoglavljeni, 
u nespretnih kućah, u nezdravih mjestih, u težkih trudih, pod- 
noseć za veće godina žege i ledove, kiše i sniegove, gubili 
zdravlje i život, ter pod starost sgrčeni i osakaćeni, na ubogih 
krevetih čekahu smrt, da ih oslobodi težkih muka, koje na 
zemlji podnosiše stalnim uhvanjem, da će ih onaj Bog, za kog 
su ih podnosili nadarit vječnim uživanjem. 

Ot. Ivan krstitelj, pohoditelj god. 1708. očevidac ovih 
mučenika u izvješću na propagandu kaže: 

»Kad bi htio što kazati o ovih tužnicih, lakše bi mi se 
dalo plakati nego pisati, gledajuć one starce sgrčene i sakate, 
hrome i izprebijane ležeće na krevetih kao zamrle i zabezek- 
nute s težkih patnja“ A drugi poznavalac franovačkih muka 
piše: ,U dugoj borbi od god 1490--1718. nevoljnoga dalma- 
tinskoga puka prot polumjesecu, što su franovci pretrpili 
smrti, muke, progonstva, straha i oskudica, bdijuć na uzdrža- 
nje puka, podielivanje svetotajstva i vršenje pastierskih duž- 


" Izvorna u ark. samost. Sinja. 

nosti, medju ubogim pukom  posakrivenim po planinah i du- 
bravah: pošto oni bijahu po svakom načinu njihove vodje, nji- 
hovi branitnlji, učitelji i sudci, zaslužiše vječitu zahvalnost 
dalmatinske crkve, zasvjedočenim im pravom još od osvojenja 
i kašnje potvrdjenim, da uzdrže župne službe po gorskih župah, 
koje oni svedjer oduševljeni, i istom brigom i ljubavlju sliede 
služiti, koliko težku, toliko uzvišenu zadaću za franovački red no- 
vimi slavodobići, na uhar vjere, koje bijahu i jesu dični vitezovi.“ ! 

Franovci izvan sto poglavito dopriniše izbavljenju otač- 
bine od turskog robstva, mogu se smatrati zasnovatelji svih 
naših sredozemnih varoša, koji se okupljahu okolo njihovih pri- 
bivališta u zasnovanih župah, kao što vidjesmo u Neretvi, 
Vrhgorcu, Imoti, Sinju, Vrlici, Kninu, Drnišu i Skradinu. Oni 
navezoše puka na otoke i dovedoše u Zadar, Sibenik, Spljet i 
Makarsku, koji oživiše trgovinu i poljodjelstvom obogatiše grad- 
ske vlasteline. Napučiše jakim svietom sela i krajine uzduž 
svekolike pokrajine, ter ona mjesta opustošena plienom, vatrom, 
ratom, kugom i gladom, danas sačinjaju najžupnije predjele 
snažna i kriepka naroda, srce dalmatinskoga pučanstva. 

4. Kad sinjski franovci god. 1723. bijahu usilovani osta- 
viti Poišan i u Cetinu se vratiti, ondje ih puk srdčeno dočeka 
pripravan s njima podieliti do zadnje korice kruha. U želji da 
se već stalno medju njima nastane, obećaše svaku pomoć za 
gradnju njihovoga samostana. Vlada takodjer nemogaše zaboraviti 
njihove zasluge, ter im obeća iz svojih sprema pomoći potrebitim 
gradivom ; ter srdčeno i odvažno staviše se na posao, te započeše 
opet na istom mjestu pod Kamičkom crkvu i manastir graditi. 
Neopisivo bijaše oduševljenje svega puka, ne samo sinjske kra- 
Jine, dali i vrličke i kninske, ter  složnom radnjom, milo- 
stinjami i milodari natjecahu se, da se što prvo dogotovi. 
U spomenah arkiva štije se, da su iz kninske krajine dovlačili 
velike grede i klak, a od Vrlike dogonili daske i pržinu, dok 
su ostali iz sinjske bezplatno radili i po svaki način sudjelovali, 
da se što prvo crkva i samostan načine. Tako sdruženimi 
silami nabrzo zidove digoše i pokriše, kako se redovnici mogahu 
na mah zakloniti, i prosliediše savršivati najprvo crkvu, u koju 
prenesoše iz kapele sv. Mihovila u tvrdjavi čudotvornu sliku 
Majke božje, kojom se u obnovljenu crkvu povrati božji blagoslov. 

Sa zapoviednikom i častnici tvrdjave imadoše dosta brige 
za taj prenos, jer oni sa svimi mogućnimi silami bijahu uzna- 


1 Comp. Stor. Cron. Vidi Fabianić I. 258. 

stojali, da sveta slika ondje ostane, dokle od starije vlasti bijaše 
naredjeno, da ju franovci mogu prenieti u obnovljenu crkvu.! 

Samostan stopro god. 1740 bijaše dogotovljen, kako po- 
kaziva nadpis nad glavnimi vrati urezan: 1740. Cum porta 
claustrum custodi conditor orbis. Longe ut sint 
hostes sit procul omne malum. 

Drugi dio obitoli, što ostade u Spljetu, imadjaše za pred- 
sjednika ot. Jerka Kovačevića sa učitelji ot. Lovrom iz Lju- 
buškoga i ot Marijanom Lekušićem iz Mostara i jednim laikom. 
Oni u svem zavisjahu od starješine sinjskog manastira, koji se 
je starao za njihovo uzdržanje. Kako ova residencija bijaše 
postala pristaništem ne samo redovnika, koji su za svoje po- 
trebe u Spljet salazili, dali i putnika iz Cetine i Bosne, koji 
kod svojih redovnika nalažahu srdčenosti i ljubezna gostoljubja, 
tako državno starješinstvo željaše, da se ondje zavede barem 
pravilno prebivalište hospitium, ter god. 1727. državnik opet 
pisa skrbniku Mačukatu, da se što bolje postara naći pristojno 
mjesto; . Molimo, da poznatom nam vašom ljubeznivošću uzna- 
stojite naći koje mjesto u tom gradu ili u predgradjih, gdje 
bi se pomenuto prebivalište moglo načiniti, barem za četiri 
redovnika sa crkvom, što se uzdamo božjom pomoćju, da bismo _ 
mogli naknaditi. “? 

U toj nadi imenuju predsjednikom ot. učitelja fra Lovra, 
koji bijaše velik ugled stekao u Spljetu koliko uzvišenim naukom 
toliko svetim življenjem ; što nas duži, da iztaknemo koje crte 
o njegovom životu. Rodio se u Ljubuškom od roditelja muha- 
medanaca i bijaše mu ime Hasan. U vrieme bečkog rata po 
osvojenju Vrhgorca (169.9.) harambaša Tulnja pridievkom De- 
lija u četovanju zasužnji otca Hasanova sitovića. koji zaprosi, 
da ga pusti na odkup, a da će mu dati u tutiju sina dokle 
mu odkup podmiri. Mladi Hasan uz dječicu Delije nauči bukvicu 
čitati, izgovarati kršćanske molitve i pjevati pjesmice duhovne 
na čast majke božje. Turčin pošteno podmiri odkup i svoje diete 
kući odvede; ali sad Hasanu dozlogrdi turska razvraćenost pri 
poštenom življenju kršćanske obitoli, ter pobježe iz otčeve kuće | 
i dodje prvašnjemu gospodaru, kazav mu želju, da bi se krstio. 
Harambaša odvede ga k župniku, a on ga predade svome 
gvardijanu u Zaostrog. koji mladića poduči i svetčano krsti, 
videć u njem veliku oštroumnost i želju za naukom pridruži 
ga učećoj mladeži i posla u Našice, gdje postade redovnikom 


! Uredovni spisi u ark. sam. Sinja. — * Izvorna u ark. sam. Spljeta, 

imenom fra Lovro, a kršteno mu ime bijaše Stjepan. Kad dovrši 
nauke i reče sv. misu, postade učiteljem mladeži, za koju sastavi 
i pečata god. 1713. hrvatsko-latinsku slovnicu. Kašnje bijaše 
učitelj mudroljublja i bogoslovja u Sibeniku, Spljetu i Ma- 
karskoj. Nadje se na obsadi Sinja 1715., Imote 1716. i Dulčinja 
1718. Kad vidi da kršćansko oružje neće u Hercegovinu, kako 
se je nadao, onda sam skrovito podje, da svoju rodbinu iz 
smrtnih tmina prevede na svietlo katoličke istine. Otac mu 
bijaše umro, mati se ne dade sklonuuti, ali s njim dodje u 
Spljet udova nevjesta s malenom kćerkom. Obedrvie bijahu po- 
dučene i krštene. Nevjesta se udomi u dobru obitol u velom 
varošu, kćerca postade krepostna duvna u samostanu sv. Ma- 
rije imenom sestra Maria Vitoria. Vidjesmo koliko bijaše 
pohvaljen od prabiskupa Cupili, on prosliedi propoviedati po 
gradovih i varoših Dalmacije Upečata ,pismu od pakla“ i pre- 
vede dva sastavka sv. Bonaventure. Ot. Glumčević u svojih 
rukopisih ostavi nam zamiernu viest o njem: ,Kad zadnju 
propovied ot. Lovro govoraše na svrhi korizme u prvostolnoj 
u Spljetu, čujuć kako ga puk blagoslivaše: blago majci 
koja te rodila, prekide propovied i obli se suzami; ter 
reče: kako može biti blago mojoj majci, kad evo sam skoro 
čuo, da je umrla turkinja, a na moje pozive i molbe nije se 
nikako htila_pokrstiti?! Hvalite Boga da je mene iz tmine 
prineo na svjetlost istine, i blagoslovi puk kroz suze i plač, 
dok vas puk jednako plačuć blagosivao je njega po sto puta.“ 

Godine 1729. podje da u Sibeniku propovieda one korizme, 
gdje ga smrt zateče na 28. veljače. Suvremeni ot. N. Gojak 
u svom dnevniku ovako njegovu smrt bilježi: 

»1729. Na svrhi Febrara insigni redovnik ot. Lovre ' 
iz Ljubuškoga, koji prezimenom Šitović, koji bio Turčin, a pak 
posli toliko redovnik vrstan u svakoj stvari, da mu se nije 
nikada forsi u ovoj provinciji drugi našao priličan. Ovi podje 
pripoviedati korizmu u Sibenik i u malo vrieme podje s ovoga 
svieta, kojega žali sva Dalmacija, zašto nema grada gdi nije 
pripovidao i dobra činio.“ 

Pod predsjedničtvom pomenutoga ot. Lovre trefi se, da 
kod bunara Dobri u Spljetu umri bez nasliednika zidar Ivan 
Filipović i u oporuci naredi, da se njegova kuća i vrtao proda 
i koliko se uhvati, da se izgovore mise za njega i njegove 
mrtve. Na dražbu prikaza se franovački škrbnik Mačukato i 
uze pomenuto mjesto za 4560 libara dobrih zakonitim pismom 
.kod bilježnika na 10. kolovoza 1728. To mjesto predade fra- 


novcem i oni izgovoriše mise po svih samostanih prostrane 
redovničke države. 

U pribavljenu kuću franovci na mah pridjoše; uz onaj 
vrtao pribaviše druge laptiće od gospode Marchi, Cindro. Uapo- 
grosso, Dumaneo, Bucarco i Gjeremia, ter zaokružiše i prisloniše 
tezice za ubogo pribivalište, za koje buduć predsjednik ot. 
Bernardin Pavlović dostigao dukalu 6. svibnja 1730. zamoli 
državnika da bi dostigao od crkovne vlasti i proglasio ga pra- 
vim i zakonitim pribivalištem , ali narodni dogodjaji pospiešiše 
stvar brže nego se je mislilo. God. 1751. proglasi se kuga 
naokolo, pak i u Spljetu. Grad i varoši bijahu okuženi, samo 
na Dobrom bilo zdravo. 

Vlasti osamiše mjesto; ali na Dobrom nebilo crkve, niti 
iz kužnih mjesta mogahu župnici u zdravi Dobri. Prabiskup 
Kačić blagoslovi sliku Majke božje od zdravlja, koju im ot. 
Filip Grabovac posla iz Mletaka i franovce oblasti da dokle 
potreba traje govore misu i obavljaju župnu službu u tom 
varošu. Pod ubogom tezicom započeše službu božju, ali ta ne- 
mogaše zauzeti svieta, koji u žalostnih prigodah dolazaše da 
se Bogu moli i Majku božju na pomoć zove, ter obća želja bila, 
da načine crkvu; ali čim i kako? Puk se zauze i svi počeše 
vući kamenje, grede, prage, kupe, klak i pržinu, ter sami u 
malo dana načiniše priličnu crkvicu, za koju i vlada pomože iz 
državnih skladišta. Kako se je u priši i hitnji vuklo što se je 
gdje nalazilo, doznav kašnje ot. Pavlović, da se je dosta gradiva 
donielo iz dvora gosp. Marki, koji se tada nalazaše u Mletcih, 
pisa mu ponizno pismo kažuć: kako je pomenuto gradivo do- 
nešeno brez njegovog znanja i pita oprošćenje. On mu odgovori 
na 1. svibnja 1732.: ... ,Puno mi je drago, da ste učinili 
crkvu u tom varošu na čast Gospe od zdravlja, koja je oslo- 
bodila taj varoš od nemile bolesti, i uzdam se, da će svojom 
mogućom milosti i u napried biti na obranu toga poglavitoga 
grada. Uzdam se da će sgrada biti jaka i kao početak veće 
Crkve presvete majke božje naše pomoćnice i odvjetnice, i kako 
sam radostan da su uložene grede i ost. moje kuće u tu sgradu , 
tako mojim privoljenjem, te za vieke darivam, proseć te otče, 
da mole za duše mrtvih moje obitoli i za mene grešnika, da 
budem mogao truditi, da blaženu viečnost dostignem Nazivljuć 
svim redovnicim serafinskog reda obilatu žetvu duša za apo- 
štolska djelovanja, svedjerno preporučivam sebe i moju obitol 
njihovim svetim molitvam.“! 


" Izvorna u ark sam. Spljeta. 

Kad je pošast svud bila zaredila, franovačka skrb nije se 
omedjašila na sami varoš Dobri: Ot. Mijo Batinić vitežkim 
požrtvovanjem unidje u grad i pomagaše tješiti i duhovno 
kriepiti umiruće. 

Kad se i u lazaretu tada prepunu svieta i trgovine po- 
kazala, upraviteljstvo potraži svećenika, koji bi se s kužnimi 
zatvorio; ali ga nebijaše, jer potreba grada i varoša bijaše sve 
razjagmila. Kad to začu ot. Dujam Vuletić na Dobrom, ostavi 
svoje zdravo pribivalište i prikaza se upraviteljstvu kao svoje- 
voljna žrtva kršćanske ljubavi. Zatvori se s kužnimi i ondje 
odasta do svrhe bolesti, tješeć okužene i kriepeć svetotajstvi 
umiruće. Vitežko djelo zasvjedoči obći zdravstveni providur 
simun Contarini 30. rujna 17352: ... ,Prodrievši strašna po- 
šast u lazaret, od potrebe bijaše da se koji svećenik onamo 
zatvori, da nebi pomanjkala duhovna služba siromašnoj čeljadi 
... Bez obzira na pogibio ponudi se svojevoljno kao kapelan 
ot. Dujam Vuletić iz pomenutoga pribivališta, koji redovničkim 
izgledom ovršivaše duhovnu službu... za sve vrieme dokle 
zatvor trajaše“ ... Isto posvjedoči kolunel Alberti pak i ob- 
ćinsko upraviteljstvo na 21. listopada iste godine: ... Velike 
bijahu zasluge i žrtve franovaca Dobroga: pokle se smjestiše 
u varoš ovoga grada, svedjer se dobro izgledni pokazivahu i 
brižni za spašenje duša. ponašanje je odgovaralo njihovomu 
svetomu zvanju, čim zaslužiše ljubav ovih stanovnika 

» Baveć se izpoviedima, učenjem dječice u kršćanskom 
nauku i štivenju, drugi propoviedanjem ovršivahu djelo pravih 
poslovača.“ U žalosinih sgodah zadnje kuge, nagonom čiste 
ljubavi, jedan od njih sam se ponudi, da će služiti okužene u 
lazaretu, dok ostali iz pribivališta izmedju sebe razdieliše po- 
glavita djelovanja za utjehu bolestnika, i naredbom preuzviše- 
noga gosp providura Contarini nadgledahu straže, koje čuvahu 
zdrava od okuženih mjesta i u vršenju povjerenih im naloga, 
ljubavlju i pomnjom zadobiše naše cielo pouzdanje“! ... 

Franovci dakle obljubljeni od puka, poštovani od grad- 
skoga zastupstva i od vlade, obdareni ljubavju prabiskupa, 
najljepše nade začimahu, da bi sgodno započeto pribivalište 
usavršili, kad na početku veljače iste godine 1732. prabiskup 
dozva preda se starješinu ot. Pavlovića i pročita mu prosvjed 
podpisan od starješina triju starijih samostana proti nakani 
gradjenju crkve i pribivališta na Dobrom. Iznenadjen zamoli, 

da mu se dade prepis prosvjeda, koga bi poslao svome državniku 
i od njega tražio naputak, kako da se vlada. 

Državnik bijaše ot. Marković tada u Sibeniku, koji odgo- 
vori podpuno i zadovoljno, dokazajuć: kako je svaka učinjena 
po propisih i zakonu crkve, kako isti prabiskup najbolje može 
znati, te moli, da odbacivši netemeljiti prosvjed, proglasi pri- 
bivalište zakonitim, kao što ga je i on sa svojim definitarjom 
na zadnjem sboru takim proglasio. Prabiskup osvjedočen o zako- 
nitosti i duhovnoj koristi redovnika novog pribivališta, ne obziuć 
se na prosvjed in torma decreti proglasi ga pravim i 
zakonitim pribivalištem Prosvjedi i kašnje sliedise, ali zaludu 
bijahu post factum.! 

9. Dokle franovci na sve nastojahu izglednim požrtlvo- 
vanjem o vršenju dnhovnih dužnosti sa zadovoljstvom biskupa, 
priznanjem puka i obćinskih zastupstva, u Primorju na žalost 
sliedijahu nesgodne razpre s makarskim biskupom. 

God. 1717. presv. Bijanković bijaše opet u Mletcih, da 
zagovara svoje osnove i namjere, ali gospodština nebijaše voljna 
stvarati nove odluke i naredbe, ter i opet ostade kao je i bilo 
u pogled franovaca. On se je onda na Rim obratio i u običajnih 
redovitih izvješćih god. 1720. napao i osvadio franovce, uz stare 
nadodav nove priekore. I ovo izvješće dodje franovcem u Pri- 
morje, ter na 20. siečnja 1721. odgovoriše i opravdaše svoje 
djelovanje pokriepljeno svjedočbami pučkih poglavica, makar- 
skoga providura i zapoviednika Vrhgorca i Neretve, koji i u 
ovoj prigodi najljepšimi pohvalami nakitiše brižno i koristno 
Djihovo djelovanje i ponašanje koliko u samostanih toliko po 
Svih župah. 

Iz dugoga niza hvala i niekanja potvora_ prilažemo izvadak 
kolunela kavalira Vale Nonkovića iz Neretve, koji medju ostalim 
kaže: ... ,Za ono što im se prigovara (po samostanih) ne 
znam kojim smionstvom to se može tvrditi, kad mi, koji po- 
znajemo njihovo sveto djelovanje i trude, znamo da nije istina, 
kao nit ono u redovničkom življenju i duhovnoj službi župa, 
dočim tvrdim vitežkom besjedom (asserisco come cava- 
liere), da izgledno vrše svoje dužnosti, gdje se god nalaze u 
obradjivanju vinograda gospodinova, učeć nauk kršćanski i pro- 
poviedajuć u svetkovine i negjelje, kao i redovnički se ponašajuć, 
kako iziskiva njihovo stanje, kano svieće na svietnjacih. 24. 
giečnja 1720.? 

'* Sve _ iz izvornih svjedočaba i uredovnih spisa sahranjenih u ark. 
sam. na Dobri. — * Ovjerovljena u ark. samost. Makarske. 

Slične su Pavla Balbi makarskoga providura i Giov. Batt. 
Genova vrhgorskoga; ali pored svega toga biskup je svojom stazom 
sliedio. God. 1724. zabrani franovcem obašašće po gradu s pre- 
svetim sakramentom, koje su obavljali preko sto godina pod 
turskom vlasti i preko 2) pod njegovim biskupstvom.!' Drugi 
put zabrani ponoćnu misu na Božić. (od. 1727., izdade naredbu, 
da župnici ne slušaju drugoga redovničkoga starješinu, nego da: 
stoje na župah dokle on htjedne. Sub poena suspensionis 
.. indicimus et praecipimusutnon nisi dumtarxat 
Episcopo aliis superioribus pareant, si eos paro- 
chiali officio dimovere, et exercere studuerint, 
volentes omnes usque ad bene placitum nostrum 
omnino duraturos. 

Ova i slične naredbe odlučiše napokon redovnike. da i oni 
potraže obranu i zaštitu kod svetog sjedišta, komu prikazaše: 
svoje tegobe. 

Nećemo iz obzira svaku na vidjelo iznositi, samo pominjemo, 
da ako bi tko želio do kraja ovu razpravu proučiti može naći 
sve spise u arkivih samostana Makarske i Zaostroga u svezcih 
Accuse e Querele. — 

Da su razpre samo pismeno vodjene i kao domaćim do- 
govorom bilo bi manje štete. Kad god. 1729. hotijaše da dvie: 
male kapelanije Mokra i Katišine kao villae suburbanae budu 
sdružene s gradskom župom, i na opetovane prošnje to od vlade: 
dostigao, puk se po cieloj biskupiji diže da prosvjeduje, bojeć 
se, da bi na taj način i ostale župe franovcem oduzeo i s popi 
ih zamienio, ter odpraviše prov. gjeneralu ukupne molbe, da 
pošalje principu. Jedna na ime svega puka Neretve i Vrhgorca 
glasi: ,koliko mi, toliko svikvlici ostadosmo veoma uvridjeni i 
ucviljeni. Za to se utičemo od strane svih : . .i padamo na ko- 
lina prid noge vašega obranoga gospodstva, sa svom poniznošču 
našega srdca, moleć i pitajuć milost, da se dostojite uslišati 
naše molbe, da nebiste dopustili take stvari onizim, koji nas na- 
stoje u ovomu ucviliti, i da bi se dostojalo vaše veličanstvo 
uzdržati za naše kurate i čobane duhovne ozgor rečene redov- 
nike . ..“ Podpisani serdari Bebić i Rado Miletić, vojvoda N. 
Jelović, knez Stipan Vladmirović i kapetan Juro Vladimirović. 
Druga je podpisana od svih domaćina sela od Bosta do Baćine 
i kaže: ,preuzvišeno vaše poljubljenje jest ono utočišće komu 
vaši virni podložnici imadu se uteći u njihovih potribah, za pri- 


! Izvorna u ark. sam. Makarske. — ? Izvorna u ark. sam. Zaostroga. ' 

miti od istoga poljubljenja zajedno milost i pravdu . . . Poklo- 
njena vedrina vaša postavi zakon milostivi, da ozgor rečeni otci 
vladaju duhovno ovaj puk pod vašim milostivim gospodstvom, 
kojim i prije vladahu i uzdržahu u viri, tolikim trudom pod pro 
gonstvom nemilostivoga neprijatelja. Ova milost slidi za mnogo 
godišta s čestitom prigodom, kad sada prisvitli biskup starješina 
dostojni, ganut neznamo od koga razloga, hoće imati dvi župe 
blizu Makarske zvane Makari Kotišina, za koje je imao odsudu 
gosp. gjenerala ove provincije. Ova novina koliko ožalosti duše 
naše, sam bog znade ... Bojeći se, da ova novina s vrimenom 
ne dodje nas uznemirivati, utičemo se svi kolici zajedno od 
mista ozdol podpisanih prid klanjato pristolje vaše milosti, pi- 
tajuć milost i pravdu, da bude za naše jedino utišenje zabranjen 
početak od take novine i da se nas pusti u našemu posidovanju 
uživanja duhovnoga pod svetim upravljanjem ozgor rečenih re- 
dovnika naših pravih odkupitelja i duhovnih otaca.“ Adi primo 
Marzo 1730. podpisii križi sa svjedoci, koji podpisuju na pri- 
liku: Ja Grgur Miošić budući moljen od oba sela pišem kako 
me moliše, veće ne primako, a manje ne uzmako. Potvrdjiva 
gerdar Kačić Barišić iz Makarske na svrhi. 

Obedvie ove izvorne prošnje bosanicom napisane dohra- 
njene su sa ostalimi spisi u arkivu samostana Zaostroga, a 
glične se nahode i u arkivu samostana Makarske. 

Sdružene napokon tužbe i opravdanja prispivša u Rim 
god. 1730. poslaše na metropolitu u Spljet, da razpita i oba- 
viesti, ali pokle na 10. kolovoza umri biskup, stvar kao da po 
sebi pade i prestade. 

6. Redovnička obitol u Šibeniku sretna bijaše što vriedni 
otačbenik ot. Pavao Nikolić velikim i sviestnim nastojanjem 
bijaše ne samo sgradu samostana i nove crkve usavršio, dali 
redovničkim radom i izglednim ponašanjem zaslužio joj liepo 
priznanje, koliko obćinskoga upraviteljstva, toliko od slavnoga 
biskupa N. Divnića. U jednoj od ovih kaže, kako su uzmno- 
žane u njihovoj crkvi službe i obredi, izpoviedi i pripoviedanja, 
tako i preko sve godine podieljivanja svetih svetotajstva ne 
samo u njihovoj crkvi, dali i po svoj biskupiji, buduć oni od 
najveće pomoći i koristi kao pravi poslovači i težaci u vino- 
gradu gospodinovu, 

»Ovdje u gradu uzdrže nauk bogoslovja i svedjerno pro- 
poviedaju“. U arkivialnoj knjizi ovoga samostana napisana je 
dična uspomena ovoga zaslužnoga redovnika, koja zasluživa, da 
bude prepisana. ,P. ot. Pavao Nikolić šibeničanin svimi izvrst- 

nostmi predobrog redovnika nakićen, bijaše dva puta definitor, 
pak i državnik sve države sveukupnimi glasovi odabran god. 1727. 
Ovaj otac ne samo u svojoj otačbini, dali u cieloj državi do- 
brozaslužan bijaše, jer se je svedjerno trudio za njezin ugled i 
nastojao u različitih poslanstvih kod sv. ot. pape, cesara i mle- 
tačkoga starovieća, vazda je sretno po svojoj želji posle obavljao. 
Ovaj izvrstni redovnik neizrečene je trude i brige za ovaj sa- 
mostan i crkvu podnio, jer kroz trideset godina bez pristanka 
je neumcrno radio, dokle je na željnu svrhu doveo, nijednoj se 
mučnosti nije uklanjao, neizbrojne suprotivnosti je predobio i 
premnoge izglede kreposti nasliednicim ostavio.“! 

Godine 1724. bijaše naimenovan gvardijanom Visovca, gdje 
poduze popravljenje one crkve, koju izvede na onako liepi slog, 
kako se danas vidi, i za vječnu uspomenu redovnici mu pohvalni 
nadpis na ploči urezaše. God. 1727. kad postade državnikom, 
iste godine prov. gjeneral predloži ga starovieću za biskupa 
Skradina,“ što bi možda dostigao bio, da ga nije nemila smrt 
iste godine naglo pokosila. 

Kako su se po nastavšem miru ostali samostani popravljali 
i nadogradjivali, tako je bilo i sa starim Visovcem. Još god. 1715. 
ot. Stjepan Brakus bijaše nadogradio lakat na dva tavana k 
jugo-iztoku, a g. 1741. ot. Toma Babić liepu sgradu k sjeveru 
i tako mogaše u njem prebivati do 30 redovnika. Otca Babića 
poznaje naš narod kao i ot. Miošića, bolje od ikoga, rad nje- 
gove ,Babuše: Cvit razlika _ mirisa duhovnoga“, s' toga o njem 
suvišno bi bilo što kazati, jer vidismo ga kao župnika Skra- 
dina, poznamo ga kao pučkoga učitelja i prosvietitelja, a sad 
ga vidimo na visovačkoj pustoši kao brižnog redovnika, kako 
svojoj braći načini zgodno pribivalište. nabavi u crkvu sliku i 
mramorni otar_ sv. otca Frane i napokon na 2. lipnja 1750. 
umri u Sibeniku od 70 godina. Povećanim brojem redovnika, 
Visovac zasja novom slavom kreposti i redovničkoga posvećenja, 
ter narod sa svih strana dolazaše, da se nagleda toga na vodi 
zlamenja, gdje nalazaše utjehe i pokrepe za sve potrebe duše 
i tiela, 1 obilatimi milostinjami i zadužbinami omogućivahu ho- 
dočastnici, da se sve to veće crkva kiti i resi, ter se ukovaše 
srebrene kandile 1 čirjaci, načiniše mramorni otari_nabaviše 
dragociene odjeće i sveto posudje. Da se dovolji uzmnoženomu 
broju hodočasnika, nazidaše nove kapele pri izvozih na obali i 


š =! Liber archiv. Conventus. — ? Uredovni spisi u arkivu samostana 

na otoku i štovanje svetoga mjesta bijaše toliko u puku, da se 
je svaki želio pokopati u onom svetištu, ter sa svih i najdaljih 
krajeva donosiše svoje mrtve ondje na pokopanje, od Obrovca 
do Moseća i od Vrlike do Velima. 

Kad god. 1730. kuga preko Grahova prodri u Dalmaciju 
i strah zavlada cielom pokrajinom, franovci se i tad nadjoše 
na svom mjestu, gdje se je godj posast pokazala tute su oni, 
neosvrćuć se na pogibio, srdčeno život izlagali na utjehu i spas 
puka. To im najbolje svjedoče zdravstveni predstojnici, od kojih 
ćemo nekoje pomenuti. U Vrlici kolunel Carara kaže o župniku 
ot. Miji Aksamoviću, da nije pomanjkao u varošu i okolnih 
okuženih mjestih svetotajstva podieljivati, dok je god pošast 
trajala, ne pazeć na pogibio života da je polazio u lazarete 
na utjehu umirućih, ne samo katolika, dali i onih grčkog za- 
kona, zapuštenih od svojih duhovnika.! 

Jednako svjedoči liečnik dr. Palano i serdar Radnić za 
Vrlikuiokolna sela, aisti Carara kaže: ,Dok se kuga projavi 
u kninskoj krajini, oni otći neumornim trudom i velikim plodom 
priskočiše na pomoć okuženim u Velušiću i u vrličkoj krajini, 
tako i na postaje konjanika i pješaka dieljenjem duhovnih po- 
kriepljenja i na sve načine tješeć nevoljne bolestnike — A vr- 
hovni providur Simun Contarini izdade im u Spljetu jednaku 
svjedočbu 2. listopada 1723. ,Zadruga izglednih i brižnih 00. 
franovaca stanujućih na Visovcu, koji se u pobožnih djelih od- 
likuju ... netom se u pokrajini kužna bolest pojavila, dala je 
brižnih poslovača i neumornih, kako u duhovnom, tako i u vre- 
menitvm djelovanju. Izvan što su najkoristnije jedni nastojali 
u Drnišu i Velušiću, drugi su jednakom koristi radili u Vrlici 
varošu i krajini, na uhar ne samo puku, dali i vojniku, gdje 
su misu govorili i oblazili okužene po selih, tješili i kriepili u 
onoj nesreći, svjetovali na ustrpljenje i dragovoljno podlaganje 
volji božjoj . . .“* : 

Providur Ranier Daniel jednako hvali ot. Lovru Senetu 
2. listopada iste godine: ,U nesgodnih zdravstvenih prigodah 
sela Piramatovci priteče, da otčinskim milosrdjem tješi duše, 
onih osobito, koji bijahu u lazaretu, ne obziruć se na trud i 
smrtnu pogibelj, na koju se je izlagao. Istom  brižljivošću iz- 
lagaše se kroz puk, da nebi zatajio koji slučaj, čim bi do- 
stigao, da se bolest omejaši i odstrani, pak i sasvim utrne. . .“? 


! Izvorna u ark. samost. Visovca 20. veljače 1781. ? Izvorna u ark. 
sam. Visovca. — * Izvorna u ark. Visov<a. 

Ot. Bono Bogić pomagaše nevoljne okužene u Strmici, 
Golubiću i Velušiću, kako svjedoči providur Contarini, a ot. 
Filip u Cetini, osobito u Garjaku i Otišiću, i ot. Brne Crnovi- 
dović u Kninu, Strmici, Plavnu, Benderu i Kosovu, gdje bijahu 
vojničke postaje.! 

U sinjskoj krajini istom žarkošću franovci u duhovnoj 
službi izložiše živote na spas puka; gdjekoje ćemo samo po- 
menuti. Providur Gabriel Baldi_na 21. siečnja kaže, kako su 
franovci najvećim požrtvovanjem služili i po selih puk tješili : 
» +: . .<Razdieljeni po kužnih mjestih izpoviedahu i duhovnimi 
utješenji kriepljahu umiruće, nadoknadjujuć stare zasluge zaslu- 
žiše da budu priznani dostojni odlikovanja pohvalom i pripo- 
moći vlade. Jednakom spravnošću kriepljahu na smrt odsudjene. 
Pod gvardijanom ot. Buljanom odlikovaše se neprimjernom 
brižljivošću i radinosti, najizglednijim posluhom i djelatnošću ; 
njibov samostan bijaše izgledom svetoga ustanovljenja . . .“? 

Isti svjedoči, kako liepimi ponutkovanji znadoše prignuti 
razkolnike, da prigrle svetu vjeru i dragovoljno smrt podnesu 
za pokoru i pedepsu pomanjkanja. Providur Contarini kaže, da 
se je župnik Maća odlikovao u službi kužnih onoga sela i voj- 
nika po bolnicah.3 

Providur Sinja Balbi kaže, da su franovci ne samo ,žarkom 
ljnbavju svetotajstvi kriepili bolestne u varošu i po selih, dali 
se odlikovali dieljenjem milostinja ubogim, kruha i jestiva ne- 
voljnikom i potrebnjakom .. .“* 

Vitez kolunel Vule Nonković u Neretvi svjedoči iz Opu- 
zena 18. listopada 1732.: ,...da nebude župnik Vida Ot. 
Antun Maroević živim nastojanjem nadgledao i upravljao stra- 
žami po mejaših preko svega kužnoga vremena, da bi bolest 
istinito prodrla bila u naše granice, čim se priznaje, da je nje- 
gova poglavita zasluga, što ovoga puta bijasmo oslobodjeni ne- 
mile pošasti . . .“? 

Za jadnom majkom sustopice kasaše jadno čedo — glad, 
obična posliedica kuge, jer kako se u strahu i prisilnom osam- 
ljenju nemogaše zemlja obradjivati, ili drugi promet voditi, 
tako obično iza kuge glad je sliedio, pa i u Dalmaciji ovoga 
puta crne biljege pokazao. Franovci, koji se u svako vrieme 


! Ovjerovljene svjedočbe u drž. ark. u Šibeniku. — * Izvorna u 
ark. samost. Sinja. — > Idem ibid. — * U arkivu samost. Sinja. — 5 Iz- 
vorna u ark, sam. Zaostroga. | 

odlikovahu otčinskom ljubežljivošću naprama siromahom, tako i 
ovoga puta djelom pokazaše što ljubav može. Njihovi samo- 
stani bijahu luke spasa stradajućih i od potrebe ginućih; bez 
blaga i bez zlata znadoše upotriebiti one iste milostinje i za- 
dužbine, kojeje u povoljnih prigodah isti siromašni puk kod nji- 
hovih crkava zalagao, to jest ono, što su za prinošene milostinje 
redovnici nabavljali: dragociene nakite, posudje sveto i otar- 
ske urese, u ovoj ljutoj nevolji oni su to zalagali, da mogu po- 
magati one, od kojih bijahu pomoženi. Da ostale ne pominjemo ka- 
zati ćemo, da u ovoj nesgodi franovci s Visovca zaloziše u Zadar 
za GUO cekina sve srebro crkovno i suvišno sveto posudje i 
digoše tu znatnu svotu novca, kojom održase uboge sve okolice, 
koji su zazivali nebeske blagoslove na svoje dobročince, a dobri 
Bog nije se oglušio vapaju sirotinje, nego je uslišao molitve i 
dielio svoje blagoslove. Ko što bijaše na Visovcu, isto su se 
braća vladala po ostalih krajinah, ter je svim haran puk s 
ljubavlju i zahvalnošću odgovorio. Vriedi da bude poznata liepa 
sgoda ove kršćanske ljubavi, koju nadjosmo izmedju uspomena 
u arkivu samostana Visovca zabilježenu, a odnosi se na dobu o 
kojoj poviedamo: 

pGodine 1733. bijaše veliki glad u Dalmaciji, a osobito 
okolo ovih mista kud prvo bijaše kuga, pak za njom nerod u 
zemlji. U manastiru nemogasmo se braniti od svita, koji je 
prosio, i ne samo ubogi, dali i drugi, koji su novca imali, ali 
nisu mogli naći žita nigdi da kupe. Osobito ove korizme bijaše 
množtvo veliko siromahai mi založismo sve srebro crkveno na 
monte di pieta u Zadar i digosmo u dva puta 600 cekina 
i kupismo žita i dilisno ubogim s jedne i druge strane brine, 
svakomu davasmo kruha ili brašna. Na veliki petak budući 
gvardijan obeća, da će dat svakome podilu za uskrs, navali 
malo i veliko vapijući pomoć. Gvardijan odveze na jednu i 
drugu stranu pun brod kruha i brašna i na svaku glavu dade 
begovicu i oku brašna, i svima doteče, jer kako su ubogi bla- 
gosivali, tako jei Bog blagoslovio, da je doteklo nami i njima.“ 

Od onoga vremena evo prodje 1#0 godina i franovci na 
uspomenu ovoga divnoga prizora duhovnim zadovoljstvom ne- 
.prekidno sliede svake godine na veliki petak izvoziti na obale 
sa obadvie strane brodove brašna i kruha, i starješina svojom 
rukom dieli na svaku glavu krušac begovicu i po oku brašna, 
ma koliko se siromaka prikazalo, ako će iz iste kuće majke na 
prsima nositi i za ruku dovoditi po 3, 5 i 1 djece. 

Srednji broj, koji za taj dan dodje na obale može se ra- 
čunati na gornjoj sjevernoj do 400, a do 209 na dolnjoj po- 
Judnevnoj. Mi isti za četiri godine imađosmo duhovnu ugod- 
nost obaviti ovaj liepi običaj na veliki petak, pravom utjehom 
kršćanske i redovničke ljubavi 

Ovi isti siromasi opet naknadjuju milostinjami samostanu, 
jer je to poglavita baština sinova sv Frane, koji u onom sve- 
tštu Boga služe. Kroz nedugo vrieme Bog bijaše blagoslovio 
trude siromaha plodom i rodom, ter puk milostinjami odvraćao 
samostanu, on sabra zaduženi novac i povrati u Zadar i do- 
nese na Visovac dragociene zaloge pučkih zadužbina, koji i 
danas rese liepu crkvu majke božje na Visovcu.! 

8. Franovački samostan Karin, o kom dalje pomenusmo, 
kako god. 1514. bijaše odieljen od bosanske države i pridru- 
žen hrvatskoj, trsatskoj kuštodiji, tako odstade od Bosne odružen 
dokle Turci Kotare osvojiše i kršćanstvo se razbježe. Osmanlije 
razoriše crkve i otare, raztjeraše svećenike i razkopaše mana- 
stire i stare narodne zadužbine ; i kako ostalim, tako bijaše i 
Karinu, koga ogorjele zidine pri južnom kraju karinskoga za- 
leva uz rječicu Karišnicu pokazivahu mjesto, gdje jednom 
bijaše. | 
U vrieme bečkoga rata, kad naši potjeraše iz Kotara 
Turke, Karin (tvrdjava) ostade pust, nit već se ikad popravi, 
a god. 1685. alfir Mate Sinobad dovede iz Modrina sela 150 
hrišćanskih  obitola, kojimi napuči i zasnova današnje selo 
Karin.? | 

Kako franovci bijahu župnici u većem dielu Kotara, u svoj 
Bukovici i Podgorju, a u svoj ninskoj biskupiji nebijaše_ ma- 
nastira ili koje redovničke zadruge, tako osobito ninski biskup 
i zadarski prabiskup Vinko Zmajević žarko su željeli, da bi 
franovci uskrisili svoj stari manastir u Karinu, ter god. 1723. 
zamoliše državno starješinstvo, da bi se toga važnoga posla za 
stvar kršćansku zauzeli. Da odgovore ljubavi obadvaju dosto- 
janstvenika, otci na sboru u Požegi 7. stud. iste godine pri- 
hvatiše predlog i narediše, da se po mogućstvu izvede; , ime- 
novaše predsjednikom i upraviteljem poduzeća ot. Ivana Uozića 
Kajme iz Vinjerca i pridružiše mu učitelja ot. Antuna Bandića 
Oni dodjoše na mjesto, ali nenadjoše do gromilu klačarde i 
obrdane ogorjele zidine stare crkve i samostana. Uz pripomoć 
! Uredovni spisi u ark. sam Visovca — * Vinjalić Compendio Sto- 
rico_Rp. 

redovnika i okolnih kršćana  započeše raditi, ali nerodne go- 
dine prisiliše ih. da ostave do bolje sgode. 

»Qod. 1729 “ piše ot. Lekušić u arkivijalnoj knjizi ovog 
samostana, ,bijaše se nastanio na Smiljčiću Ilija Bogdanović iz 
sela Slivnice i buduć mu diete_ umrlo, donese ga da pokopa 
pred crkvu ovoga sela i otvorivši stari neki grob, zamjeri mu 
se u njem liep križ četvrtast pozlaćen. Diete položi u grob, a 
križ uze i odnese svojoj kući.“ 

Križ bijaše narozan i šupao sa pregradicami, kao za 
svete moći; premećuć ga, dade mu se otvoriti i u njem nadje 
kožicu i na njoj pismo, koje prikazav župniku, on ga nije ra- 
zumio; ali kad seljani saznađoše, navališe na Bogdanovića, 
da mora nadjeni križ dati crkvi. On se uzprotivi i pošavši 
u Zadar prikaza prabiskupu Zmajeviću križ i pisamce, koje 
kad pročita, radostno zavapi: sad vidim da će franovci bo- 
sanski uskrisiti Karin Na kožici bijaše napisano: 1545. križ 
pošt. ot. fra. Ivana Miljoevića franovca gvardijana samostana 
u Karinu župnika svega Kotara. Ostavi pismo kod sebe, a 
u križ stavi svete_ moći i dade Bogdanoviću, da ga slobodno 
kod sebe drži, a da crkvi dade dvie librice voska. “! 

Ovaj križ, kaže ot. Lekušić, da je vidio u kući Bogda- 
novića, i u svojima rukama držao, te čuo pomenute potankosti 17 
usta istoga Bogdanovića ; a pomenuto pisamce vidio je pisac 
arkivialne knjige države ot. Bono Radnić kod prabiskupa, koji 
mu je o njem jednako poviedao, i ako on mučno može 
vjerovati, da bi se onako čitljivo u grobu održalo za dvisto 
godina! 

Nama nije do kritičnoga razmatranja o tom, pošto naj- 
manje zasjeca u samu stvar, nego ćemo jedino pomenuti, da 
ta okolnost ma kakova bila, oživi uspomenu o starom mana- 
stiru i želju prabiskupa i ninskoga biskupa, da se opet živo 
zauzmu kod otca državnika, da uznastoji stari samostan uz- 
krisiti. 

Državnik sada sbilja se svom srdčenošću zauze, i odredi 
za taj posao vriednoga učitelja ot Marijana Lekušića, komu 
predade prošnju na skupnovladu, da bude dopušteno stari sa- 
mostan svete Marije razrušen od Turaka u Karinu načiniti. 

Ot. Marijan prikaza prošnju providuru gjeneralu u Zadru, 
a ovaj ju predade državnomu odvjetniku gosp. Ivanu Pelegrini, 
da izviesti. Odvjetnik na 24. svibnja prik.za svoje izvješće, u 


! Iz latinskoga liber archivialis u samost. Karinu. 

kom obširno razvijjauć poviest ovoga samostana i prošaste sgode 
nastavlja: ,Ako pak prošnja da se obnovi zaslužuje privoljenje 
uzvišene vladine pobožnosti, ne mogu da neprimietim najpo- 
niznije, da njihovo opet nastanjenje u onom selu ima se su- 
diti, da će biti od najveće koristi dušam vjernika.“ 

»Karin je u ninskoj biskupiji, u kojoj se sad ne nahodi 
nijedna redovnička zadruga. Kaptol ili svećenstvo onoga grada, 
i ako udičen biskupskom stolicom, ne broji nego malo sveće- 
nika, i budi prosto reći ne velike valjanosti: a to želeć po- 
. menuti otci podučavati pameti pristojnim naukom njihovog 
značaja, lasno je razumiti korist, koju bi oni puk njihovim 
pripoviedanjem dobio, kojim bi oni doprineli spasonosni uzgoj 
svojeg duha.“! 

Preporukom ninskog biskupa, zadarskoga  prabiskupa i 
providura gjenerala ot. Marijan dieli se u Mletke i posredova- 
njem uplivnih zaštitnika dostiže dukalu 31. kolovoza iste go- 
dine, kojom se dopušta franovcem bosanske države ,prošeno 
povraćenje zidina i zemljišta naokolo njihovoga staroga ma- 
nastira u selu Karinu zadarskog kotara, da ondje urede obrede 
našega svetoga zakona, je da bi izbavili okolnu čeljad većim 
dielom grčkoga zakona iz razkola. .“? 

Ot. Marijan prikaza dukalu prov, gjeneralu u Spljetu, 
koji mu predade naredbu za providura Novigrada, da se po- 
brine za njezino ovršenje. U Spljetu nalazaše se tad državnik 
i otci definatorja na povratku sa sbora u Sinju, ter svi skupa 
podjoše, da prime opredieljeno mjesto. | 

Primivši u Zadru blagoslov prabiskupov i u Ninu bisku- 
pov, dodjoše u Novigrad, odkle na taj mah podje providur 
Barbaro i najsvečanijim načinom, praćen od činovnika i voj- 
nika, u prisutnosti seljanskih glavara i silnoga puka, uz uda- 
ranje bubnja, bijahu prvo pročitane dukala i povelja, ter svom 
zakonitošću pridane franovcem zidine i okolno zemljište na 
12. studena _1730., a na 15. istoga posla im povelju ninski 
biskup, kojom sa crkovne strane dade im odnosno dopuštenje, 
i na taj mah započeše srdčeno i odvažno raditi.? 

Ostali se povratiše na svoja mjesta, a ostade ot. Lekušić 
na upravi radnje sajoš tri redovnika. Zadarska gospoda, a 0s0- 
bito Marsilio, novigradski Vlatkovići i Oštrići i obrovački Lo- 
cattelo znatno pomogoše, takodjer prabiskup i biskup Nina, pa 


! Ovjerovljena u držav. ark. u Šibeniku. — ?* Izvorna u ark. sam. 
Karina. — * Izvorni uredovni spisi u ark. Karina. 

i vlada milostivo doprinašahu; dok okolni puk bezplatnom ra- 
dnjom i gradivom, drugi milostinjami i darovi natiecahu se, ter 
se na brzo razvale očistiše, zidovi izkrpiše i podigoše, kako te 
iste zime jedno krilo bijaše pokriveno, gdje se mogahu zaklo- 
niti redovnici i radnici. 

Prabiskup Zmajević darova Gospinu sliku za crkvu, a 
ninski biskup novčanu pripomoć, da se u crkvi potrebita na- 
bave. Novigradski providur darova krunu na bunar u sred trie- 
mova, trgovac Marsilio veliku sliku za otar sv Frane, Locatello 
zvono i srebreni kalež, spljetski trgovci Bilić, Lovrić i Surić 
srebrenu posudu za sv. sakramenat, midene čirijake i razne 
oprave i evietne nakite. Ot Toma Babić i ot. Josip Banovac 
mnogo doprineše savršenju sgrade i unutrenje uredbe. Benko- 
vački pop Lisičić darova uz obilatu milostinju crkovnih odjeća 
i okolni kršćani milostinjami i podarštinami doprinesoše, da se 
sgrada svrši i potrebita u crkvi i samostanu nabave, tako da 
god. 1739. mogaše se u novom manastiru držati redovnički 
srednji sbor, na kojem izvan 00. definitorja okupi se mnogo re- 
dovnika, da se nagledaju novog samostana, koji kao čudestvom 
u tako kratko vrieme bijaše sagradjen i dogotovljen. 


U njem običajno stanovaše 12 redovnika, izvan pet sve- 
Ćenika na službi svojih župa. S vremenom se načiniše otari i 
napraviše grobovi, u koje okolmi vjernici donašahu mrtve na 
pokapanje, osobito poglaviti dobročinci i pučki prvaci iz No- 
vigrada i Obrovca, iz Kotara i Bukovice. 

Izvan bogoljubstva naprama Majci božjoj, veliko se bo- 
goljubstvo razvi naprama sv. Paskalu, komu dolaze  hodoča- 
stnici iz najkrajnih mjesta Kotara i Bukovice, ne samo katolici 
doli i hrišćani, te za primljene milosti uz zahvalnost prinose 
darove i milostinje, kojimi jedino ona se redovnička obitol u 
pustoši uzdržaje, kod koje putnici i namiernici svedjerno nadju 
srdčenosti i ljubeznog gostoljublja. 

9. Približajuć se vrieme diobe ove redovničke države od 
stare bosanske, dužnost nam nalaže, da prvo raztanka svratimo 
pogled na okolnost, koja spada medju prve dužnosti franovač- 
koga djelovanja, na okolnost, u kojoj se do sad nahodjahu kao 
apoštolski poslanici, to jest na njihovo nastojanje za obraćenje 
inovjernika na katoličku vjeru. 

Mi ćemo dobrimi dokazi i kriepkimi svjedočbami dokazati, 
da i u toj struci podpuno odgovoriše svome zvanju, ito za samo 
one pojedine redovnike, za koje nam svjedočbe dohraniše arkivi 

naših samostana, dokle za ostale, kojih se uhvamo, da je pre- 
veliki broj samoj božjoj mudrosti poznan, nama se nedolikuje 
nego da vjerom pojmimo i zahvalimo njegovoj milosti, što je 
obilatim plodom blagoslivao njihove trude. 

Kako naše skazanje omedjašismo na djelovanje franovaca 
dalmatinskih samostana, tako nam se neće zamjeriti, što izo- 
stavljamo one drugih pokrajina, za koje možemo se tješiti onom 
istinitom izrekom pobožnoga biskupa, kako dalje vidjesmo: 
»da su sami franovci, kojim katolička crkva ima 
biti zahvalna ako je u onih mjestih obstojala; 
jerbo su sami oni duhovne sinove porodili, mliekom vjere od- 
hranili i u kršćanskom zakonu preko vjekova održali...“ 

Opaziti nam je najprvo, da na turskoj zemlji nije se 
moglo niti misliti o obraćenju Turaka; sam pokušaj, sama 
sumnja bila je glavom kažnjena, koliko obraćenika toliko sve- 
ćenika, ali i to nebi sve bilo, ako bi i pregorio svoj život ; 
sjeguran bijaše ne samo o neuspjehu, dali i o propasti osta- 
loga kršćanstva. Za dokaz mogli bismo priložiti turske izvorne 
grožnje i krvave odsude, ali o tomu je svaki uvjeren; kazat 
ćemo samo da u različitih izvješćih u državnom arkivu nalazi se 
i taj, koji kaže: ,na samu sumnju da je koji redovnik sudje- 
lovao bjegu kog Turčina ili Turkinje, da na kršćanskoj zemlji 
budu kršćeni, Turci kao biesni zapalili bi kapelu, zasužnjili 
kapelana i na smrtne muke stavili, a njegova sreća, ako bi ga 
kršćansko milosrdje za veliki novac _ muka i smrti oslobodilo.“! 

Štije se u fojniškoj kronici u Livnu: ,1635. Sulejman- 
»paša težko oglobi manastir fojnički s potvore, da su fratri 
»poturčeno dite Šarapovića opet priveli na kršćanstvo i mnogo 
»žalosti podniše fratri u to vrime.“ ' 

Samo Turcim bijaše prosto privlačiti kršćane na muha- 
medanstvo; oni to držahu kao veliku zadužbinu i uslugu Bogu 
i proroku. Za to se nisu silom sjužili, nego mitom i obećanjem 
na vidiku, a u skrovitu s napastovanji i najtežimi mukami.? 

Povieda veće pomenuti pohoditelj ot. Pavao 1640., da 
kad bijaše u Sarajevu, praćen od trgovaca kršćana, ustavi ga 
na sred čaršije Turčesina i osbiljno mu za tri puta reče: po- 
turči se gjaure. Kad mu odgovori da neće, onda ga predade 
šejtenu i odadje. Zapitav drugove, zašto mu ono govoraše, 


'" U državnom arkivu u Šibeniku. — * Izvješće u Jajcu g. 1110. u 
držav. ark. u Sibeniku. 

rekoše, da onako nutkaju kršćane, da se poturče, jer ciene, 
da tim stieču veliku milost kod Boga i proroka.! 

Kad bi dostigli, da bi kog nesretnika prekovratili, bilježi 
fojnička kronika u Livnu: ,... tada se projave stari zulumi 
i nasilja. Okupe se Turci barjakom, bubnjom i sviralom, ho- 
daju za puno dana po čaršijah i selih, osobito okolo mana- 
stira, i gdje koga sretnu od kršćana, psuju, pogrdjuju, kuće lu- 
paju i govore: hoćeš se poturčiti . 


Imamo izvorno izvješće idtrrdično od travanjskih  gra- 
djana i gvardijana Fojnice o jednom sgadjaju u Jajeu g. 1713. 
spadajućem na ove pokušaje turčenja, u kom se potanko povieda, 
kako Turci izumiše način, da djevojke i kršćanske nevjeste do- 
vuku na turkovanje. ,Stalo bi se njih nekoliko i pošli bi ka- 
diji na sud tvrdeć, da su čuli onu vjerenicu ili djevojku da 
kaže, kako bi se ona rada poturčiti, ali da ne smije od vjere- 
nika, roditelja ili ujaka Kadija bi na taj mal zatvorio u tam- 
nicu župnika, roditelja ili vjerenika 1 dozvao ženskinju kažuć, 
da sad slobodno može se poturčiti Ona bi niekala i klela se, 
da o tom ne misli, ali zaludu, on bi ju poslao k bulam u 
džamiju. da ju prignu, a kadune ako nebi mogle na liepo sklo- 
nuti, onda bi ju silimice nagonile, bojadisale joj nokte i kose, 
nožicami meso strickale, iglami probadale, vješale 1 udarale, a 
kad to sve nebi pomoglo, onda bi ju kadija poslao u Travnik 
k veziru, gdje bi se sve iznova opetovalo, i sirota još na gore 
muke stavljala; nit bi tomu kraja bilo, dokle nebi kršćanski 
trgovci nakupili dosta novca i poslali veziru jabuku, 1 tim bi 
većekrat tužne ženske muke i smrti vječne oslobodili.“ 


Tako su Turci radili zadnjih vremena, ali prvo oni su 
silimice po selih otimali djecu mužku i žensku, ter odvodili u 
Carigrad i onamo jeturčili. Tonam povieda stara fojnička kro- 
nika (izvan obće poznatih Janjičara): ,1660 izadje ačmoglav- 
ski aga i nehti kupiti dice turske, nego kršćansku, i veoma se 
kršćani pokazaše temeljiti u viri, nitko sam ne .hode, niti 
dade svoga diteta po volji, a nika u vodu skočiše.“ 


Državni arkivar po kronaci otca Dubočanina povieda: 
» 1667. ove godine dodjoše carski kapidžije u Bosnu i silimice 
pokupiše mnoge kršćanske mladiće ljepše i uglednije i odve- 
doše u Carigrad, da ih onamo poturče “ Ove prigode iztakosmo, 


! Relazione Rp. — ? Bosanicom u Livnu Rp. — * Izvorno u držav- 
nom arkivu u Šibeniku. + Bosanicom u Livnu Rp. 

da popunimo sliku nevoljnoga stanja kršćana pod turskom vla- 
dom, pod kojom bijaše i vas onaj dio Dalmacije, u kom žu- 
pnikuju franovci, i na ovom kraju nebijaše inačije nego je u 
Bosni bivalo, ter da se tim sjetimo, da nebijaše franovcem mo- 
guće što poduzimati da Turke obrate, izvan što su mogli kre- 
postnim i izglednim življenjem, koje i tako nebijaše bez us- 
pjeha, jer većekrat to bi ganulo kog Turčina, ter bi se pri- 
kazao ujaku i zaprosio kršćenje; ali to nebijaše moguće ondje 
obaviti, nego bi obraćenika skrovito poslali u kršćanska mjesta, 
i onamo ga podučili i krstili, i ako bi krvavo platili. 

Kad su pak Turci iz Dalmacije protjerani, po osvojenih 
mjestih u kojih bijaše Turaka, onda se ugleda revnost frano- 
vaca u pogled njihovog obraćenja. God. 1688. kad Knin naši 
osvojiše, ot. Andrija Resica zadje po krajini i našavši dosta 
obitola turskih, sve ih poduči i krsti.! Po osvojenju Vrhgorca 
franovci obratiše u varošu i okolici 25 Turaka? 


Po osvojenju Čitluka u Neretvi god. 1694. ot. Bartul 
Arbić krsti 30 Turaka, kako mu svjedoči prov. gjeneral Dolfin 
6. lipnja 1696.? ' 

Kad napokon god. 1715 Imotski naši osvojiše, župnik o. 
Stjepan Vrljić krsti 23 Turaka, svjedoči po župnom zapisniku 
kolunel Crnica.* | 

Vitez Vale Nonković tvrdi, da su franovci u Neretvi od 
god. 1708—1709 obratili i krstili 21 Turčina."  Pominjemo 
samo one u većem broju, a predugo bi bilo, kad bismo i po- 
jedine bilježili 

Izvan nevjernika Turaka franovački apoštolat plodan bi- 
jaše i u pogled različitih inovjeraca, od kojih samo ćemo broj- 
nija obraćenja pomenuti. 

Kad god. 1648. visovački franovci prevedoše iz turskog 
podaničtva do 10.000 čeljadi, medju njima bijaše dosta raz- 
kolnika, koje svojimi ponutkovanji prevedoše na katoličko je- 
dinstvo, sam župnik šibenskog varoša ot. Juro Marković 77 če- 
ljadi pridruži jedinstvu katoličkoga zakona, kako mu svjedoče 
crkvinari i sudci župe Varoša i Mandaline. 

Na početku bečkoga rata ot. Frano Marjanović i ot. Ivan 
Knežević dovedoše iz Hercegovine do 200U čeljadi, medju ko- 


1 Izvorne svjedočbe prov. Diedo. £0. srpnja 1693. i prov. Barbaro 
13. svibnja 1696. u ark. Knina. — * Izvorne svjedočbe po matici kršćenja 
prov. Valsove u ark. sam. Makarske. — * Izvorna u ark. sam. Makarske. 
— * Izvorna u ark. sam. Imote. — 5 Izvorna u ark. sam. u Šibeniku. — 


231 


jom bijaše dosta hrišćana, koje po svjedočbi providura i ser- 
dara Bebića liepimi ponutkovanji pridružiše katoličkoj crkvi.! 

Zapovjednik tvrdjave Vrhgorca Anton Valsave svjedoči, 
da kroz vrieme njegova boravljenja franovci obratiše u tvr- 
djavi i krajini do sto različit.h razkolnika, što isto potvrdjiva 
kolunel Petar Combio na 10. rujna 1739." 

Tako u Neretvi svjedoči Vale Nanković kolunel, biskup 
ninski Nekić za mjesta one biskupije, biskup Donadoni za ši- 
benskukrajinu i drugi častnici za različita mjesta, kojih izvorne- 
svjedočbe u velikom broju se nalaze u državnom arkivu i po 
različitih manastirih 

Kad bi državnici odlazili na obće redovničke sborove, 
izmedju ostalih svjedočaba nosili biiove 0 obraćenjih, od jed- 
noga do drugoga sbora Da ostale ne pominjemo kazati nam 
je, da u onom god. 1729. prikazaše 271 obraćenje sa krivo- 
vjerstva na katoličku istinu.? 

Namjestnik gjenerala franovaca god. :723. prikaza na 
jedanput skupu propagande u Rimu svjedočbe, da su franovci 
države bosanske kroz 23 godine obratili 1350 Turaka, razkol- 
nika i krivovjeraca na istinu katoličansku, od kojih samo u 
Dalmaciji 186.* 

Kako franovci bijahu vojnički kapelani po postajah, bol- 
nicah i na ratnom brodovlju, a Mletčani običavahu primat voj- 
nike svakog zakona u plaćenike, tako redovnici bijahu na pri- 
godi, da pokažu brižni apoštolat obraćenja na puno mjesta, u 
kojih zaslužiše dične svjedočbe, od kojih ćemo samo gdjekoju 
spomenuti, i to: pukovnika Combio 10. rujna 1739. kako u 
Vrhgorcu fra oimun Stipić obrati 7 vojnika krivovjeraca kal- 
vina,* a ot. Iv. Vujčić po bolnicah i posadah Italije 56, kako 
mu častnici svjedoče.“ 

Arcibiskup Krfa u velike hvali ot. Josipa Omrčenovića, 
koji je na ratnoj mornarnici u Levantu obratio veliki broj kri- 
vovjeraca i 4 čifuta.? 


Ovih svjedočaba sahranjen je obilati snop u državnih ar- 
kivih Sibenika i Makarske od vojvode Kumbata, providura Vil- 
turi, Allegreti i drugih; od zapovjednika brodova i tvrdjava, 
bolnica i postaja; od solunskog prabiskupa Colonna i drugih 


1 Izvorna u ark. sam. Živogošta. — * Ovjerovljena u ark sam. Ma- 
karske. — 3 Liber achiv. prov. u Šibeniku 183. — * Izvorne u ark. sam. 
Šibenika. — % Ovjerovljeno u ark. sam. Makarske. — $ U ark. sam. Šib. 


— 7]1zvorna u ark. sam. Sibenika. 

crkovnih dostojanstvenika, osobito otcem  Pavloviću, Grabovcu, 
Piliću, Korljanoviću, Aksamovićn i različitim ostalim; ove 
svjedočbe služe za vječni spomenik naših redovnika, kako se i 
u tom djelu pokazaše pravi sinovi šerafinskoga patrijarke sv. 
ot. Frane. 

10. Stara bosanska država preko četiri stotine godina 
kroz strašne muke, prevelike trude i svakovrstna progonstva 
napredovaše sve to većma i razprastranjivaše kitne grane dugo 
i široko poput otajstrenoga stabla u vidjenju svetom patrijarki 
pokazana. Ovoga plodnog ogranka bijaše toliko stablo naraslo, 
da i ako su mu u različita vremena odsječeni veliki ogranci 
Dalmacije i Dubrovačke, Vlaške, Bulgarske i Hrvatske, i tako 
u prvoj polovici XVIII. vieka razastiraše grane od Budima do 
Plevlja i od Dunava do Jadranskog mora kud jednom upravljaše 
sa 3002.000! kršćanskih duša, koje kašnje ratovi, kužne bolesti 
i izseljivanja svedoše ovoga vremena na samu polovinu tog 
broja, i to: u Slavoniji i Hrvatskoj 80.' 00, u Bosni i Herce- 
govini 25.000, a u Dalmaciji 45.009, dočim u samoj Bosni i 
Hercegovini prvo bečkoga rata bijaše katolika 130.0'*', koji onda 
pemažuć cesarevoj vojsci, a videć da ih je nada iznevjerila, a još 
veće kašnje, kad princip Eugenio bijaše vojskom u Bosnu uni- 
šao i katolici ga sa najvećim oduševljenjem primili i na Turke 
kidisali, kad se žalostno i nesretno vojska nazad povratila, da 
ne ostanu izloženi turskoj osveti, bolnim srdcem ostaviše ne- 
sretnu otačbinu i pridjoše preko Save u cesarove podanike i 
preko gora u dalmatinske predjele.“ 

Vas ovaj puk bijaše upravljan u duhovnih službah od 
franovaca bosanske države, koja izvan samostana od Bogomila 
i Turaka razrušenih, još imadjaše 31 pravi samostan i 9 re- 
sidencija izvan velikoga broja župa na tom velikom prostoru, 
sa 800 redovnika i blizu 100 u različitih poslanstvih i na 
nauci u različitih državah i pokrajinah.* 

Da se naknadi potrebiti broj tolikih služba župa i samo- 
stana, svaki manastir i residencija uzgajali su priličan broj 
mladića u prvih naucih, i imali su osam redovničkih novicijata : 
u Visovcu, Zivogoštu, Velikoj, Iloku, Kreševu, Fojnici, Sutje- 
skoj i Našicah. 

Djaci u filozofiji uzgajahu se u 13 samostana: u Ma- 
karskoj, Zaostrogu, Zivogoštu, Sinju, Kninu, Visovcu, Budimu, 


! Farlat lllyr. sacr. 1V. 198. — * Liber archiv. Prov. u Šibeniku. — 
3 Idem ibid. 

Baču, Aradu, Baji, Požegi, Brodu i Vukovaru. U 6 samostana 
učaše se bogoslovje ćudoredno Morale: u Sinju, Visovcu, 
Makarskoj, Zivogošti, Petrovaradinu i u Biogradu, 1 tri ima- 
djahu savršena bogoslovna nauka generalia: U Budimu, 
Osieku i u sibeniku. 

U vrieme o kom se bavimo imadjahu 44 usposobljena pro- 
poviedaoca Praedicatores generales i preko 40 usposo- 
bljenih učitelja mudroljublja i bogoslovja ' 

Izvan ovih domaćih učitelja i učilišta, država kao u apo- 
štolskih poslanstvih slala je svoje redovnike na savršenje nauka 
po drugih državah Italije Austrije i Poljačke, na kojih učilištih 
veće krat njezini isti učitelji, koji bi se u naucih odlikovali, 
predavahu svojim i njihovim djacim rečene nauke. Od ovih 
možemo pomenuti ot. Zarkovića fra Bartula kašnje biskupa 
Makarske u Zagrebu, Napulju i Ceskom Budvaišu, ot. Pavla 
Nikolića i Bonu Božića u Poljačkoj, ot. Antuna Nakića u 
Mantovi, ot Jerka Filipovića u Fiorenci, i različiti drugi u 
Mletcih, Perugi i u Rimu. — Druge biskupi pozivahu u svoja 
sjemeništa, kao što vidjesmo u Spljetu ot. Lovru iz Ljubuškoga, 
ot Antuna Bandića iz Potravlja i ot. Marijana Lekušića iz 
Mostara. 

Od njih i vlade odabirahu za svoje savjetnike, kao što 
duka Mantove Gonzaga ot. Antuna Nakića i dužd mletački 
Mocenigo 1722. ot. Filipa Surkovića odlikovanjem bogoslovnoga 
savjetnika jednakom časti i vlasti ostalih popečitelja skupnovlade. 

Ovako silnim prostorom i velikim brojem izučenih i pro- 
svietljenih redovnika, na položaju dičnoga zvanja prosvietljenja 
kršćana razdieljenih na tri velevlasti, kakve bijahu Mletačka, 
Austrija 1 Turska, na upravi naroda, koji izvan dužnog štovanja 
svećeničkoga stališa, on je franovce smatrao os de ossibus 
suis svojom braćom i rodbinom, svojimi vodjami i upravitelji, 
sudci i branitelji, koji, kako su redovnici bili kadri sve žrtvo- 
vati i podniti za korist i spas svoga puka, tako je i ovaj puk 
u veće prigoda pokazao, da bi i on za njih jednakom lju- 
bavju i požrtvovanjem svaka poduzeo i do potrebe pretrpio i 
pregorio. 

U ovo doba država bijaše sjajna, divna i ugledna; ona 
se bijaše podigla na vrhunac slave i redovničke uzvišenosti, kao 
što riedko koja šerafinskog reda. Ali ta ista njezina veličina, 
duljina i širina bijaše poglaviti uzrok njezinog razdieljenja. 


! Ibidem lib. arch. prov. 

Razprostranjena preko tri vladavine u svedjernom medjusobnom 
neprijateljstvu i ratovanju, protivnih načela i namjera rad po- 
sebnih svrha, nekim nepouzdanjem .i sumnjičenjem pratijahu 
svaki korak drugog redovnika u svojih pokrajinah. Kod Turaka 
bijahu na pogibli života, jer ako bi oni upoznali, da su tudji 
podanici, osobito u vrieme rata, a može se reć, da je bez pre- 
stanka sliedilo na jednom ili drugom kraju silnoga carstva, 
namah bi ih smatrali kao uhode i izdajice. Na cesarovih zemljah 
težko bijahu trpljeni mletački podanici, a skupnovlada u tom 
bijaše najnesnosljivija; ona je u veće navrataka počam od god. 
1413. najoštrije zakone izdavala i zabrane, da u samostanih 
njezinih posjeda nemogu državnici, gvardijani, vikari i koji 
bili nikakvu vlast vršiti bez dozvole prejasne , ma niti podanici 
drugih vladanja stanovati u njezinom vladanju, osobito nagla- 
sujuć bosanske franovce i cesarove podanike, koje je kadkad 
silom iz dalmatinskih samostana izrenala. Ove zakone obnovi 
dužd Leonardo Loredano na 30. srpnja 1518.; u pregadi na 
18. srpnja 1661. odlučiše, da njezini podanici redovnici ne 
mogu niti naredbom vrhovnog gjenerala reda biti premješćeni 
u drugi samostan van mejaša skupnovlade. Na velike molbe i 
riedko mogahu državnici iz Bosne obaći redovnike i samostane 
u mejaših prejasne; to im je dopustio na svoju volju providur 
gjeneral uz tjesne uvjete, k6 što državniku ot Andriji iz Imote 
od providura za samostane u Dalmaciji god. 1717.' 

Takove stvari bijahu proti ustanovam reda, jer svi re- 
dovnici svekolike države braća su sinovi jednoga otca, koji je 
istu vlast i škrb imao za sve samostane i za sve redovnike, 
koje je morao oblaziti, upravljati i izpravljati, gdje je što trebalo. 
Po ustanovah reda sborovi i državno definitarje ima neograničenu 
vlast razpolagati osobama, kako cieni za boljak osoba i mjesta, 
dok takovimi stegami svietovne vlade rušile su vlast starješina 
reda i onemogućivale njihovu skrb na mjesta i osobe štetom 
ukupne države. 

S tih stega i mučnosti nebijaše višekrat moguće okupljati 
redovničke sborove i odabirati državne starješine, ter dosti- 
zahu kadkad imenovanje državnika i definitarja od vrhovnoga 
gjenerala; ali bi se trefilo, da odabrani nebi uživali povjerenja 
sve braće, pak odtud protjecali prosvjedi i zapletaji na štetu 
mira i državnoga napredka. — U Bosni se često držali državni 
sborovi, ali tko nezna ljute muke i neprilike onih vremeni, da 





1 Izvorna u ark. sam. Makarske. 

bi se prosto starješine mogle okupitii na miru posle obavljati? 
Kad okupljanje tolikih redovnika iz tudjih pokrajina uzvjerilo 
bi Turke i u sumnju stavljalo, da se dogovaraju, kako bi izdali 
Bosnu kaurom, pa veće puta sakupljeni otci moradoše svotami 
novca odkupljivati glave od mača i samostane od pliena i 
paleža. Sve se je moralo raditi tajno i sakrito, ali to nebivalo lasno. 

God. 1638. buduć se otci sakupili na sbor u Kreševo, 
siloviti beg Adži Sinanović posla strašnoga zulumčara i krvo- 
Piju Azur Cevapa, opakog vojvodu još gorih četnika; on obsjede 
crkvu i samostan prieteć, da će glavnjom sve popaliti, ako 
nebude izabran za državnika njegov prijatelj. Otci, da ubjegnu 
nesreću samostana i sebe, odabraše preporučenoga; nego ovaj 
na božju sreću bijaše redovnik vriedan i kriepostan, ter isveti 
sbor potvrdi odabranje. Taj bijaše ot. Marijan Maravić, koji 
malo kašnje postade bosanskim biskupom ; nu taki zulum i na- 
silje ozlovolji otce preko Save, ter se zatekoše, da već nikad neće 
na sborove u Bosnu. Jednako je bilo bosanskim otcem preko Save, 
jer i ovamo bilo mal-da ne slična pritjeska i nezakonitog upliva. 

God. 16983. urekoše obći sbor u Sibeniku, kao u kršćan- 
skom vladanju, gdje mišljahu, da bi bili prostiji od stranog 
upliva i pritiska, ter da bi po zakonu mogli starješinstvo oda- 
brati prosto po svom osvjedočenju. Buduć dostigli dopust pre- 
jasne skupnovlade, otci se sakupišeu Sibenik, bilo 30 glasova, 
pošto bijahu svi došli iz Bosne i Slavonije, Ugarske i Dalma- 
cije; ali u vrieme prvoga zasjedanja, vojnici obkoliše samostan 
i kančelir naviesti sabranim otcem, da skupnovlada nebi do- 
pustila, da se odabere tko drugi, nego njezin podanik i prepo- 
ruči ot. Pavla Kačića. Otci ga odabraše, jer je uživao sviju 
uvjerenje, jer koliko je bio dobar i učen, toliko zaslužan re- 
dovnik i dostojan te časti, ali se istodobno zavjeriše, da već 
nikad neće u Dalmaciju na sbor. 

Nije se znalo kako popraviti, nego razdieljenjem velike 
države na posebne vlasti, kako bi svaki dio na svom zemljištu 
mogao se po zakonu vladati, i uslied toga zače se misao 
diobe, koju drugi uzroci pokriepiše i oživotvoriše, a to bijahu: 

a. Sto radi čestih ratovanja velike bijahu potežkoće pu- 
tovanja kroz mjesta, kud vojske prolažahu, a još veće na prelazu 
mejaša izmedju različitih vlada. 

b. Još mučnije bijaše, kako vidjesmo, državne i samostana 
starješine na redovničke sborove okupljati iz tolikih dalečina, 
iz raznih vladanja, koji u dugih putovanjih po mjestih bez puta 
i bez sgodi, kroz nevjernike i razkolnike, kud bijahu izloženi 

najvećoj pogibelji, izvan dosadnih promećanja na mejaših, dugih 
i mučnih zatvora po lazaretih rad čestih kužnih bolesti. 
God. 1711. predsjednik sbora ot. Anton Nakić razasla pisma 
po državi, kojimi sazivaše starješine na redovnički sbor u Sinj 
za 6. rujna. Buduć te godine Turci ratovali s Crnogorci, na 
mejašu Turci uhvatiše rečena pisma za Bosnu, i sasvim da u 
njih nije bilo ni rieči, do samo onih spadajućih na pomenuti 
poziv, Turci timi pismi u ruci osvadiše redovnike, da se sa- 
zivlju na okup, kako će pomagati Karadaku. Obsjedoše bo- 
sanske samostane i ucieniše ih globom 1000 talira, što redovnici 
moradoše smoći i tim si kupiti mir i prostost. | 

6. Skupnovlada svojim Consiglio di X. na 30. travnja 
1730. izdade zakon, kojim pozivljuć se na prvašnje naredbe 
opet ih ponavlja: ,da se zabranjiva redovnikom svakog drugoga 
vladanja u vlasti prejasne skupnovlade svaka vlast, i strogo se 
naredjiva prov. gjeneralu i providurom gradova, da vrše izdane 
naredbe.“ 

Uslied ovih naredaba, mnogi vriedni i dobrozaslužni redovnici 
moradoše se iz Dalmacije pod starost seliti u Bosnu i Slavoniju, 
što sve buduć u Rim dojavljeno, koliko sv. ot. papa, toliko 
gjeneral reda uvidiše, da slične stvari nemogu dulje obsto- 
jati, ter posredovanjem nuncija u Beču kod cesarova dvora do- 
stigoše jamstvo, da bi odredjeni povjerenik mogao doć i obići 
samostane velike države, razgledati i proučiti, kako bi se stvari 
izpravile i uredile. 

Na 7. kolovoza 1733. nuncij javi u Rim, da po njegovom 
mnenju nebi bilo boljeg načina, nego, da se ova prevelika država 
razdieli na dvie strane; s jedne do Save da ostanu oni pod 
cesarovom krunom, a s druge bosanski i dalmatinski samostani, 
ii ako bi cesar s političkih uzroka drugčije želio, da se bar 
sami dalmatinski odiele u posebnu državu.! 

To je u Rimu dobro primljeno, ter imenovani povjerenik 
pohoditelj ot. Gajtan ab Interaquis bi poslan, da se najprvo 
obaviesti u Beču kod nuncija i cesarova dvora, ter obadje sve 
samostane i sasluša mnenje otaca i o svem točno izvješće pošalje. 

11. Došav povjerenik ot. Gajtan u Beč i primiv naputke 
kod nuncija i cesarova dvora, po njih se je osvjedočio, da je 
velika želja dvora, da se dalmatinski samostani odiele, a ostali 
svi ostanu u zajednici, jer je cesar smatrao Bosnu kao dio 
svoje krunovine. 





1 Theiner, Vet. Monum. Slav. Mer. II. 120. 

Povjerenik započe svoje djelovanje pohadjanjem samostani 
po Ungarskoj i po Slavoniji; propitivao 1 saslušavao tužbe i 
tegobe, pak i želju onih otaca, koji su od davnih vremena na- 
stojali, da se od ostalih odiele u posebnu državu Tu svoju 
želju bijahu iztakli još god. 1694 ukupnim pismom na dr- 
žavnika ot. Pavla Kačića, u kom nadugo i široko iztiču biede 
i tegoće, koje pretrpiše oteli preko Save, tužeć različite otce, 
kao da su oni tomn krivi i prieteć, da će oni potražiti da se 
izbave toga i u posebnu sastanu državu.! 

Ovo pitanje bilo onda prerano i nedozrelo,sad bijaše vrieme, 
i oni ga upetrebiše, da izvedu nakanu. Kad povjerenik obadje 
sve samostane one strane i sasluša mnenje otaca, sazva sastanak 
u Našicah, na 14. siečnja 1734., gdje se okupiše starješine 
samostana i stariji otei. Povjerenik im kaza, da je želja sv. ot. 
pape, gjenerala i cesara, da se urede posli ove prevelike države 
i izprave dosadanji neredi, a to bi se jedino moglo razdieljem, 
kako bi mogao svaki dio bolje i koristnije sam sobom vladati 
i upravljati, a pošto mu je poznano po dopisih davnijih vremena 
sa različitih strana, da bi otei tomu nakloni bili, i pošto ti 
dopisi i tužbe izazvaše ovo povjerenstvo, po svojem mnenju, 
koliko je vidio i čuo, cieni, da bi najbolje bilo za redovnike i 
koristnije za samostane, kad bi se svaka zemlja po svojih sinovih, 
i po različitih potrebah i okolnostih raznih pokrajina po sebi 
vladala 

Prekosavski otci svestrano stvari prosudiše i jednoglasno 
izjaviše, da uvidjajuć korist i potrebu odlučno pristaju uz na- 
čelo diobe.? 

Povjerenik tog časa izvjesti nuncija o dobrom uspjehu 
poslanstva, a nuncij pisa u Rim, da je njegovim nastojanjem 
bečki dvor privolio, da Bošnjaci budu u zajednici sa prekosavci, 
a Dalmatinci da mogu biti odieljeni u posebnu državu.? 

Kad je povjerenik vidio, da mu je posao dobro za rukom 
pošao, sa sastanka u Našicah pisa otcem i starješinam dalma- 
tinskih samostana izkazajuć namjeru i potrebu diobe, na koju 
pristaše otci preko Save, a da je to misao i želja starješina u 
Rimu; neka se dakle sastanu i sporazume, ter mu svoju odluku 
pismeno pošalju. | 

Na početku ožujka dalmatinski otci okupiše se, kao na 
središtu pokrajine, u pribivalištu na Dobrom u Spljetu, i tude 


! Liber archiv. provinciae u Šibeniku. — * Liber archiv. prov. u 
Šibeniku. — * Theiner ibid. II. 260. | 

pročitaše povjerenikovu poruku, na koju svi jednoglasno zavapiše : 
Nećemo! nikako, nikada!! i na istoj sjednici sastaviše odgovor 
na 4. ožujka 1734. kog svi prisutni podpisaše i u njem izta- 
koše: ,da dalmatinski otci i samostani nisu nikad željeli i 
tražili, da se razstave od svoje braće. pak toga niti sad ne žele, 
pače da odlučito prosvjeduju proti svakom pokušaju razkidanja 
ove stare, velike i dobrozaslužne države, što ako bi po starijoj 
vlasti učinjeno bilo, kojoj kao poslušni sinovi morali bi se po- 
klonito prignuti, i ako je u tom potrebito, da 'se izjavi njihova 
želja, kojoj bi se strani radje pridružili oni najsvečanije iz- 
javljuju, da dragovoljno pristaju uz otee bosanske, koje grle kao 
braću i njima se pridružuju.“! 

Ova njihova izjava nahodi se u izvorniku u drž. arkivu 
u Sibeniku s vlastoručnimi podpisi sviju prisutnih otaca, zajedno 
sa Svimi ostalimi spisi pohodjenja povjerenika ot. Gajtana odnosno 
na diobu države, iz kojih vjerno prinosimo potankosti, koje 
bilježimo. 

Dalmatinski otci učiniše i dalje. 

Pošto su ih otci drugih mjesta biedili, da će oni uzro- 
kovati diobu države rad pritiska skupnovlade, koja nedopuštaše 
redovnicim drugih pokrajina stanovati u samostanih prejasne 
skupnorvlade, i branijaše starješinam vršiti vlast i dužnosti 
svojih ustanova na njezinoj zemlji, oni sad na istom sastanku 
u Spljetu, isti dan 4. ožujka, podpisaše poniznu prošnju i upra- 
više u Mletke zaklinjajuć: ... ,da obzirom na njihove zasluge 
za vjeru i domovinu preko toliko viekova. kao i za slavodobiće 
njezinog oružja i napučenje dalmatinskih prediela s pukom, . 
tolikim trudom prevedenim iz turskog podaničtva, mole, da 
izda nove naredbe, kojimi bi se odstranile one zapreke, koje bi 
mogle biti uzrokom razdieljenja i oslabjenja tako stare i dobro- 
zaslužne države." 

Ali kako i skupnovlada ne bijaše protivna odieljenju svojih 
podanika od onih drugoga vladanja, tako nije ni odgovora dala . 
na ovu prošnju. 

Ot Gajtan sliedio je jednakim korakom u svom poslu ; 
preveze se preko Save i podje da oblazi bosanske samostane i 
propitiva one otce o namjeri diobe. S njima je odvažnije po- 
stupao i navjestio poprieko, da će se država stanovito dieliti, 


"Izvorna drž. ark. sam. Šiben. — * Prepis u drž ark u Šib. 

da je to odluka sv. ot. pape i gjenerala reda pa i istoga 
cesara; da su se na to izjavili i pristali otci preko Save i 
Dalmatinci, ter da Bošnjakom već ne preostaje, nego da se 
izjave, vole li sami u posebnu odieliti državu ili se pridružiti 
Dalmatincem ili Prekosavcem ? 

Bosanski otci, okupljeni na svom sboru, nebijahu skloni 
na dielbu, ali pošto bijaše odredjeno, ne preostajaše drugo, nego 
da izaberu samo s kojom će stranom; ot. Gajtan nije im 
kazao, kako se Dalmatinci izjaviše naprama Bošnjakom, jer veli 
državni arkivar: ,da budu znali za njihovu izjavu, da žele 
ostati u zajednici s Bosnom, i da ih kao braću grle i njima 
se pridružuju, Bošnjaci bi za isto izjavili bili za zajednicu 
s Dalmacijom.“ 

Ali to nebi bilo po volji cesarova dvora, ter isti povje- 
renik posvjetova ih, da pošto preko Save imadu svojih župa, a 
u Dalmaciji skupnovlada nedopušta prosta pristupa i stanovanja, 
dok ih cesar grlii štiti, napokon i bosanski otci pristadoše na 
diobu i podpisaše i pečati potvrdiše izjavu... ,da neće po 
nijedan način biti sa otci Dalmacije, nego da žele sdružiti se 
s dielom cesarstva i s onimi otci u zajednici ostati, jer im je 
sgodnije i bez zapreke sa strane Turaka “' Državni arkivar žali, 
da ot. Bosne neznadoše za izjavu Dalmatina, i što on veli: 
možda pritiskom otaca sutjeskih na to sklonjeni radi župa, koje 
je taj samostan u Slavoniji imao. a mi žalimo što ot. Lastrić 
nije bar kašnje znao, jer da se bude osvjedočio o izjavah jedne 
i druge strane nebi onako jadikovao u svom djelu Epit. 
Vet. 6. 1. 8. 5 

Pokle je povjerenik i u Bosni svoju svrhu dostigao, onda 
sadje u Dalmaciju, obadje samostane, razpita i sasluša sve, pak 
i očitova, da je dioba odlučena i da su na to pristali svi ostali 
otci, ter da i oni moraju, pošto drugi ne žele s njima u za- 
jednici ostati. Oni i opet izjaviše, ,da oni toga niti traže niti 
žele, ali akoto drugi traže, žalimo; nego mi koji nismo želili, 
niti tražili razdor i razkinuće slavne matice, sve isto ostajemo 
i želimo živjeti i dostignute milosti i oproste matere države 
uživati, i kao poslušni sinovi poklonom ćemo primiti sta- 
rješinske naredbe.“* Ot Gajtan za petnaest mjeseci motao se je 
po samostanih prostrane države, i pokle je sve razvidio, pro- 
pitao i prosudio, posla obširno izvješće u Rim sa svjedočbami 


! Izvorna u držav. sa E. 81. u Šibeniku. — * Liber archiv. pro- 
vinciae u Sibeniku. 

izjavami i sa svojim obrazloženim mnenjem, koje se je razli- 
kovalo od izjava i ostalih mnenja, to jest, on nije cienio koristno, 
da Bosna ostane sva pridružena s cesarovimi zemljami, jer bi 
ge tim malo učinilo za uredbu države, koja samim odtrgnućem 
dalmatinskih samostana ostajaše takodjer prevelika i prostrana, 
ga svimi nepogodami što su do tada bile; nego on osnova svoj 
predlog, kako bi se svakako dalmatinski samostani pod skupno- 
vladom od Bosne odielili u posebitu državu, a drugi dio da se 
razdvoji u dvie posebne države i to, bosanski samostani i oni u 
Slavoniji da sačinjaju posebnu opet bosansku državu, a ostali 
u Ungarskoj da se u drugu sastave. 

Ovaj predlog bijaše poćudan bečkome dvoru. Prepoštovani 
gjeneralni povjerenik reda ot. Josip de Ebora dobro ga 
prouči i uvaži, ter u vieću svoga definitarja odluči, da se pred- 
loženo po izvješću i predlog diobe oživotvori. Uslied česa isti 
gjeneral izdade sliedeću povelju diobe: Inter gravissimas. 

... ,5 uzroka što svaka država valja da sgodna bude, 
kako bi u svakoj prigodi starješina nabrzo mogao obići i po- 
hoditi samostane, pregledati redovnike i njihovo djelovanje i 
prignuća upoznati, a bosanska država buduć prepriečena tolikimi 
mučnostmi prepletena, pronadjosmo. da jedan državnik ne može 
po zakonu s njom upravljati, a stoga niti ona ploda uživati. 
Buduć je poznato, da se bosanska država kroz Dalmaciju, Bosnu, 
Slavoniju i Ungariju proteže ĐVO milja na sukrst, preveć je 
mučno putovanje, prepuno truda i nesgoda po mjestih iz- 
prekidanih potoci i planinami napučenih od svieta divjačna i 
okrutna, neprijatelja križa krstova, tako da državnik nikako 
nemože vršiti naložene mu dužnosti od obćih ustanova reda, 
da oblazi, tješi i kriepi svoju braću. — Za to želeć, da se 
pomogne spasenju braće i uzdržanju države, služeć se apo- | 
štolskim uoblašćenjem, u ime božje razdieljujeno bosansku državu 
na tri diela i to: 

Prva Bosna i Slavonija sa svojih jedanaest samostana i 
jednim pribivalištem. 

Druga Ungarska sv. Ivana Kapistrana sa svojih jedanaest 
samostana i pet pribivališta. 

Treća Dalmatinska sv. Kaja sa devet samostana i tri 
pribivališta. 

U Rimu 22. siečnja 17395. 

Ova odluka dodje na ruke pomenutoga ot. Gajtana, koji 
ju čekaše u Požegi, odkle ju razasla na sve tri strane sa 
gjeneralovimi pismi, kojimi naimenova državnike i definitarje 

svakoj državi s preporukom i naredbom svakomu, da okupi 
imenovane otce definitarja na sbor, proglasi uzpostavljenje dr- 
žave i odabere starješine za samostane. | 

Obaviv tim Ot. Gajtan svoj nalog povrati se u Italiju, 
a starješine u svakoj novo ustanovljenoj državi počeše se baviti 
ovršenjem vrhovne naredbe i svojom uredbom. Na taj način 
bijaše raztrojena stara bosanska država, i svaki dio poče se 
samostalno uredjivati svaki u obsegu zakonito opredieljenih 
mejaša. 

Tim završiva prvi dio naše poviesti, a drugi će nam na- 
staviti poviedanje djelovanja ovog diela franovaca ustanovljenih 
u posebnu državu sv. Kaja, pak presv. Odkupitelja u Dalmaciji. 


:  oDržavnici 


iz Dalmacije, o kojih uspomena ostaje, da su vladali ukupnom dr- 
žavom bosanskom prvo razdieljenja 1514—1735. 


. Ot. Ante iz Jezera u Neretvi god. 1514. 
Ot. Petar iz Cetine god. 1920. 
Ot. Stipan Kučić iz Kučića nad Omišom god. 1523. 
Ot. Daniel Vladimirović iz Neretve god. 1535. 
Ot. Grgur Bukovac iz Neretve god. 1541. 
Ot. Petar Runović od Imote god. 1559. 
Ot. Andrija Jarišić iz Poljica god. 1565. 
Ot. Martin Kosović iz Zaostroga god. 1568. 
Ot. Grgur Kučić iz Kučića nad Omišom god. 1578. 
Ot. Luka Kačić iz Podace god, 1620. | 
. Mijo Bogetić s Miljevaca god. 1637. 
. Grgur Kovačević iz Imote god. 1669. 
. Isti ot. Grgur drugi put 70d. 1678. 
. Ante Gabeljanin iz Neretve god. 1684. 
. Pavao Kačić iz Podace god 1693. 
. Ot. Frano Radić Budalić iz Župe god. 1696. 
. Andrija iz Imote god. 1708. 
. Ot. Filip Surković iz Imote god. 1717. 
. Pavao Nikolić iz Šibenika god. 1726. 
Iza njegove smrti namjestnici ot. Šimun Tomašević i ot. 
Petar Karapandža. | 

PRANJA 2 - m aaa 


DRUGI DIO. 


1735.—1880. 





Poglavje prvo.“ 
11735.—1145. 


1. Obseg nove države. 2. Ustanovljenje prvoga starješinstva, prvi sbor, pro- 
glašenje samostana na Dobrom u Spljetu  priprate na Vrhbraču 1% 
Imoti. 3  Razpre 8 makarskim biskupom  Blaškovićem. 4. Proglašenje 
samostana sv. Martina na Vrhbraču 1 sv Frane u Imoti. 5. Državnik 
ot. Karapandža, promjena nazova mjesto 8v. Kaja država presv. Ud- 
kupitelja. 4 Ot. Jerko Filipović 


1. Vrhovni starješina franovaca u Rimu ot. Josip ab 
Ebora apoštolskim uoblašćenjem izdade povelju 2?. siečnja 
1735., kojom je zakonito razdielio staru bosansku državu u tri 
posebne, od kojih dalmatinska sebi odabrala za odvjetnika i 
prozvala se sv. Kaja pape mučenika Dalmatinca. 

Obseg nove države prostiraše se u mejaših mletačke skup- 
novlade u Dalmaciji, izmedju rieke Neretve 1 Zrmanje, i na 
tom zemljištu imadjaše devet pravih samostana : 

1. U Zaostrogu Bl. Gospe, 

U Živogoštu sv. Križa, 
U Makarskoj bl. Gospe, 
U Omišu sv Frane, 

U Sinju Velike Gospe, 
U Kninu sv. Ante, 

U Sibeniku sv. Lovre, 

U Visovcu Majke božje i 

9. U Karinu bl Gospe. 

Na otocih imadjaše dva pribivališta (hospicijaj: na Su- 
ćurju sv. Ante i na Vrh Braču sv. Martina, a treće u 1 Spljetu 
na Dobrom Gospe od zdravlja. 


Sr o 


* Gradivo za ovaj drugi dio crpljeno je sve iz uredovnih spisa 
arkiva državnoga. Svaki državnik sastavljao je sve spise u posebnu knjigu 
Protocollo i po dovršenoj vlasti ostavljao u arkiv države, ter nam se čini 
suvišno svaki put to pominjati; bude li nam što s druge strane potrebito, 
pomenut ćemo. 

Od ovih pribivališta dva bijahu namienjena, da odmah 
budu uzpostavljena kao pravi samostani, i to na Dobrom u 
Spljetu i na Vrh Brača, za koje povjerenik ot  Gajtan uz- 
nastoja u Rimu, da dostigne potrebito uoblašćenje; a pošto i 
u varošu Imoti zasnovalo se pribivalište, za malo vremena i 
ono bilo je ustanovljeno i proglašeno pravim samostanom, 
mjesto staroga imotskoga samostana na Proložecu ; po tom nova 
dalmatinska država sv. Kaja pape m. imadjaše svojih dvanaest 
pravih samostana izvan hospicija, residencija i župa u Primorju 
i gorskoj Dalmaciji od Neretve do Velebita, 


Kad Turci poharaše hercegovačke samostane i franovci 
iz Mostara i Ljubuškoga  zakloniše se u Primorje, ter iz sa- 
mostana  Zaostroga i Zivogošta prosliediše njihovi redovnici 
župnu službu u onih mjestih, a tako oni u Imoti i ramski u 
Sinju. Isti smatrahu, da u Hercegovini njihove stare župe po 
pravu njima pripadaju i ako po karlovačkom miru rad poli- 
tičkih uzroka bijahu primorani ostaviti ih bosanskim samo- 
stanom. U nadi da bi ona mjesta mogla biti prisvojena od 
Mletčana i tađa s Dalmacijom sdružena i njima povjerena, 
otci odieljeni u posebnu državu u Dalmaciji prikazaše vrhov- 
nomu starješini reda svoja prava, koja on uvaži, prizna i po- 
tvrdi sliedećom poveljom : 


»... Buduć skoro razdieljena našom apoštolskom oblašću 
država bosanskih franovaca, njezin dio što u Dalmaciji obstoji 
i sačinjava novu državu nazivom sv. Kaja pape mučenika za- 
uzimati će Hercegovinu (Ducatum S. Sabbae) sa okolnimi mjesti, 
koja se zovu Livno i Duvno, kao pripadajuća kraljevini Dal- 
maciji, stojeća na njezinih mejaših, dielom pod Mletačkom, a 
dielom pod turskom vlasti, gdje u onom dielu pod Turci bo- 
sanski ređovnici uzdržavaju župnu službu. S česa za veću stalnost 
rečenoga razdieljenja, mira i sloge, ne samo za sad, dali i za 
došasta vremena, želeć providiti koliko možemo u gospodinu u 
kriepost ove odluke apoštolskom oblašću hoćemo i odlučujemo, 
da dokle traju današnje sgode zemaljskih gospodara nepo- 
kretno ostanu, da bosanska država uzdrži u rečenih turskih 
mejaših oblast i ista prava. Ako bi pak  kašnje dobro- 
činstvom vremena iste zemlje kršćanska vlada prisvojila, neka 
njih nastupi država sv. Kaja p. m., tako da isti mejaši, 
to jest obala rieke Rame, kojom se dalmatinsko  kraljestvo 
od bosanskoga dieli, neka tim završi bosanska država i raz- 
stavljena bude od nove sv. Kaja p. m. Zapoviedajuć svima 

i pojedinim starešinam i podložnicim obiju država, da ovu 
našu diobu i naredbu poštuju, prime, potvrde i obsluže. 
U Rimu iste god. 


Ova se odluka učini nepravedna i vredjajuća prava otaca 
bosanskih, ter se ovi potužiše na skup provagande i zamoliše, 
da bude izpravljena i uništena; skup obustavi ovršenje i iz- 
dade nalog, da na došastom obćem sboru reda stvar bude pre- 
tresena, razvidjena i razsudjena; ali pošto ne bijaše prilike, da 
bi se okolnosti izpunile, i ona mjesta od Turaka izbavilu, 0so- 
bito onda, kad mletačka gospodština kanivši se ratnih podu- 
zeća spusti se na razkošna uživanja blaga i stečenoga bogat- 
stva, o drugom već nemišljaše, nego kako će još većma obo- 
gatiti i bez muke razsipnim sjajom tielu ugadjati. Hercego- 
vina stenjaše pod osmanskim jarmom i otci bosanski sliediše u 
službi župa; dalmatinski franovci pomenutu odluku zaboraviše, 
ona je mirno počivala u državnom arkivu, dokle ju na početku 
druge polovice prošastoga vieka ot. Vladmirović tiskom ne 
obielodani kao poviestnu izpravu; ali se tad iztače ot. Laštrić 
na obranu prava svoje bosanske države na Hercegovinu, bojeć 
se, da pomenutom odlukom nebi dalmatinski otci posegli na 
onu pokrajinu, i izdade god. 1769. u Mletcih svoje djelo E pi- 
tome vet. bosnen. prov. 

To znamo po vlastoručnom listu ot. Laštrića u ark. sam. 
visovačkoga, u kom na dugo razlaže svomu prijatelju ot. Vi- 
njaliću pomenuti uzrok, rad koga su ga ostali otci potakli, 
da sastavi onu knjigu. Kašnje kad ot Boman izdade prvi sve- 
zak poviesti Vinjalića, pošto u njem kaže se, da su naravni 
mejaši Bosne pram Hrvatskoj rieke Sava i Vrbas, a bosanski 
otci imali župa preko Vrbasa u krajini, bojeć se, da tim ze- 
mljopisom nebi tko prisvojio njihove župe preko Vrbasa, pri- 
redi drugo obširnije izdanje pomenutoga djela Epitome i pe- 
čata u Jakinu god. 1776., u kom dokaziva, kako se preko Vr- 
basa do Une Bosna proteže. 


Ali pošto drugi nije mislio ono, čega se je ot. Laštrić 
bojao, ter mu se nitko suprotstavio nije, ma niti odazvao, sva 
stvar po sebi pade. 


Danas po gotovo bilo bi suvišno takim se pitanjem ba- 
viti, jer i ako se je uzrok ili uvjet u povelji stavljen izvršio i 
Hercegovina došla pod austrijsku kršćansku vlast, za sreću 
onoga puka rodoljubni redovnici neizrečenimi mukami i požr- 
tvovanji urediše posred njega posebnu državu i uzpostaviše sa- 

mostane i župe na utjehu i korist svega naroda, čim su neiz- 
mjerno zaslužni naprama katoličkoj vjeri i svojoj otačbini, dično 
i odlično obradjujuć onaj gospodinov vinograd na ponos svoga 
reda 1 korist pučanstva. | 

Poznajuć nazore mletačkih državljana, možemo za stalno 
suditi, da kad bi se bile izpunile želje i nade koliko dalma- 
tinskih tranovaca, toliko i svega hercegovačkoga puka, da skup- 
novlada kako je bila osvojila Imotu i Vrhgorac, da bude pro- 
sliedila i osvojila Hercegovinu, ona bi ju bila s Dalmacijom 
sdružila, i u toj prigodi nebi dopustila bosanskim  franovcem 
kao turskim podanikom, da njezinim pukom vladaju. Ona bi 
ga predala dalmatinskim franovcem, da s njim vladaju kao što 
su i vladali do karlovačkoga mira. Tim pogledom jedino bijaše 
izdana više pomenuta povelja, i bosanski otci za stalno nebi se 
tad zlosrdili, nego bi svojoj braći one župe izručili, kako su ih 
oni isti rad političkih okolnostih i mejašnih nezgoda dragovoljno 
njima predali. i 

2. Sretna bijaše mlada država, jer je u svom krilu imala 
odličnih sinova, koji učenošću i redovničkimi kriepostmi bijahu 
se proslavili, kako na domaćem pragu, tako i u dalekih po- 
krajinah kao učitelji i upravitelji, gdje su po starješinskom 
nalogu visoke nauke predavali ili povjerensku vlast obavljali. 

Njihove krieposti bijahu poznane vrhovnomu starješini 
reda, ter lasno mogaše izmedju njih odabrati novo starješinstvo, 
koje bi stavilo temelje i upravljalo uredbom  stoprv zasnovane 
države. On dakle apoštolskom oblašću imenova definitarje i to: 
za državnika ot. Jerka Filipovića, za kuštoda ot. Petra Kara- 
pandžu i za definiture ot. Ivana Vucića, otca Marijana Leku- 
šića, ot Miju Jekušića i ot. Stjepana Brakusa. Svi ovi bijahu 
učitelji bogoslovja i mudroljubja; ot. Jekušić i Brakus u dr- 

žavi, ot. Lekušić u biskupskom sjemeništu u Spljetu, ot. Vucić 

u Slavoniji, ot. Karapandža u Budimu, a ot. Filipović u Fio- 
renci, Perugi i Budimu. Oni bijahu poznati kao zviezde pred- 
hodnice nauka i dobrote, a državnik kao pravo sunce na dr- 
žavnom obzorju. Od njih su se braća svakomu dobru nadali, i 
oni djelom pokazali, da se u nadi nisu prevarili. 

Državnik dakle pozva definitarje na sbor u Sinj za 
19. lipnja god. 1745., gdje su bile proštivene dotične povelje i 
proglašeno ustanovljenje države, ter po ustanovah reda odabrani 
starješine za samostane i pribivališta. Posavjetovaše se za sve 
ostale potrebe samostana i redovniki, sastaviše odnosne naredbe, 
izmedju kojih vriedno je da se pomenu: 

a) Da u svih samostanih imadu se urediti manja učilišta 
za samostanske pitomce i ostale mladiće, za koje biše imenovani 
posebni učitelji; | 

b) uzpostavljaju se učilišta mudroljubja u Šibeniku i 
Sinju, Makarskoj i Kninu, i za iste imenuju se usposobljeni 
učitelji ; : 

c) naredjuju se dva novicijata: u Visovcu i Zivogoštu sa 
opriedeljenimi učitelji ; 

d) uzpostavljaju se dva veća učilišta bogoslovja u Šibe- 
niku i Makarskoj; sa moralom u Sinju, Visovcu i Zaostrogu 
i za ista odredjnju se učitelji ; 

e) sastaviše uprave za samostane i župe, naredbom, da se 
odstrane nepravilnosti i prestanu posebne povlastice, koje ako 
su se mogle trpiti, dokle bijahu pod nevjerničkom turskom 
vlasti, sad su već suvišne postojale pod kršćanskom. — Tako 
se otci pobrinuše, da po ustanovah reda, po primjeru izglednih 
država svaka urede na temelju zakona i crkovnih propisa. 

Brižni duhovnik okolorednimi pismi punimi visoke mu- 
drosti i otčinske ljubavi opominjao braću na obsluženje zavie- 
tovanih obećanja i na točno vršenje težkih dužnostih u upravi 
povjerenog im stada Krstova, za koje će tiesan račun na sudu 
davati  vrhovnome pastiru duša odkupljenih neprocienjenom 
krvi božanstvenoga jaganjca. 

Na proljeće došaste god. 1736. zaputi se, da obadje sve 
samostane i sobstveno se osvjedoči o njihovoj uredbi i ovr- 
šenih naredaba izdanih na sboru u Sinju. 

Došavši u Spljet živo se zauze kod prabiskupa Antuna 
Kačića ljubitelja franovaca a naposeb štovatelja ot. Filipovića, 
koji mu prikaza na 23. travnja povelju (Breve) sv. ot. pape 
Klementa XII. 28. ožujka 1135., kojom ovlašćuje istoga pra- 
biskupa, da pribivalište bl. gospe na Dobrom može proglasiti 
pravim samostanom, i zamoli ga za ovršenje, pošto 1 od skupno- 
vlade bijaše dostigao odnosnu dozvolu. Prabiskup dojavi prepise 
povelje davnijim samostanom i zapita, da li oni mogu što pri- 
govoriti u pogled ovršenja iste. 
| Ovaj spis probudi stare protivnosti, starješine svi ukupno 
prosvjedovaše i zaprosiše gradsku vlast, da obustavi ovršenje 
»jer da bi to bilo na veliku štetu starih samostana i svega sve- 
ćenstva.“ Prosvjedi nisu ni najmanje bili uvaženi od providura, 
pošto on nije mogao zabraniti, ono što je dužd uoblastio, a pra- 
biskup koji je najbolje znao, da prosvjedi bijahu bez temelja i 
razloga, i pošto bijaše vidio što su franovci uradili na. Dobrom 

koliko u vrieme kuge, toliko i kašnje do onoga časa, na 27. 
istoga mjeseca podpisa i predade na ruke državnika svoju po- 
velju: Universis et singulis, kojom uslied dozvole sv. ot. 
pape Klementa XIJ. koji nas naimenova ovršiteljem, da pribi- 
valište na Dobrom u Spjetu proglasimo pravim samostanom, 
pošto isto posjeduje sve uvjete za to potrebite, nakloni molbom 

»Mi, da se uzmnoža služba božja. po poslovačih go- 
spodnjega vinograda, i da se pobožnost to većma u puku širi, 
istomu državniku i njegovim u vlasti nasliednikom, uslied udie- 
ljenoga nam naloga, apoštolskom vlašću dopuštamo, da pribi- 
valište blizu ovoga grada u varošu Dobri bude podignuto i 
proglašeno pravim samostanom . 

Ovom poveljom isti dan ot. državnik sa svojimi redovnici, 
odličnimi gradjani i brojnim pukom okupljeni u crkvi dotadanjeg 
pribivališta, u crkovnoj odjeći državnik s otara proštiv papinu 
i prabiskupovu povelju, proglasi novi samostan, i suznimi od 
radosti obrazi izpievaše , Tebe boga hvalimo“ i molitve zahval- 
nosti. Za tim se izgrliše medju sobom i radovaše s prisutnimi 
prijatelji i pukom, koji se okupio bijaše na njihovo veselje. 

Tako na Dobrom imadoše samostan na broju deseti u 
novoj državi. 

Nego franovci na Dobrom svedjerno prokušavani protiv- 
štinami svake vrste, kao zlato u vatri, do malo do samih deset 
dana bijahu ogorčani tim, što na svetčanom hodočašću obhoda 
sv. Dujma pred cielim pukom nadjoše se zasramljeni, nedadoše 
im mjesta u svetčanom obhodu, ter kako su bili u crkovnoj 
odjeći, moradoše se zastidjeni doma povratiti . . . Prabiskup ukori 
krivce i posredova, da im se mjesto dade; državni starješine na 
sreću poravnaše prepirke i Dobranom se povrati mjesto uz braću 
Poljuda. Kašnje kad se započe današnja crkva graditi, opet se 
iste protivnosti pokazaše i naši franovci dosta podniše i pretr- 
piše, ali sa svojom dobrotom, ustrpljenjem i ljubavi sve predo- 
biše, i dostigoše napokon, da se pravda i mir celuju. — Iz Spljeta 
državnik prosliedi svoje pohodjenje i uznastoja, da se ina Vrh 
Brača pribivalište sv. Martina podigne i proglasi pravim samo- 
stanom ; ali tiesna kuća, što je za zaklon služila makarskim 
redovnikom, bijaše premalahna, da bi se u njoj smjestio pri- 
ličan broj redovnika za pravi samostan. On je dao potrebite 
naredbe i dielio se da oblazi ostale samostane. Kad je prispio 
u Imotski prikazaše mu se pučki poglavari, crkvinari i za- 
moliše ga, da bi uznastojao, kako bi se uskrisio samostan sv. Frane 
Imote, koji bijaše od najstarijih države, a god. 1715. od Turaka 

razrušen na proložkom jezeru. ,Naši, govorahu, redovnici u 
vrieme rata zakloniše se u Omiš i onamo se nastaniše, ali koja 
korist puku ove krajine, toliko od njih daleko? Mi bismo že- 
ljeli, da mjesto pustošnog otoka na jezeru, oni se posred nas 
nastane u ovomu varošu, gdje bi sgodnije bilo za redovnike i 
koristnije puku.“ 

U varošu jur se je gradila prostrana crkva i uza nju re- 
dovnici bijahu načinili pribivalište, crkvinari napisaše darovnicu, 
kojom su se odricali prava na crkvu i za vieke ju redovnicim 
darivali, da u njoj mogu slobodno svaku službu božju vršiti, 
po običaju ostalih samostana i župa. Providur Semitecolo pre- 
gleda pogodbu i darovštinu, pohvali i potvrdi, ter i sa svoje 
strane preporuči državniku, da milostivo sasluša želju i prošnju 
onoga prevjernoga puka i uznastoji, da ju izvrši. 

Može se suditi koliko bijaše mila i ugodna državniku 
slična željai namjera! On posvjetova poglavare, da potraže od 
skupnovlade potrebito dopuštenje, zašto će i on moliti krepkim 
ubvanjem, da će se njihove želje izpuniti. 

Na srednjem sboru u Sinju na 7. lipnja 1737 definitarje 
proglasi imotsku residenciju hospiciom i upravi na skup- 
novlađu sliedeću prošnju: ,Na početku prošastoga rata turska 
neman zapali franovački samostan na proložkom jezeru i do 
temelja razori. Ovaj samostan četiri je milje odaljen od varoša, 
gdje se sad smjestiše redovnici kao kapelani tvrdjave i varoša, 
načiniše crkvu i pribivalište i stanuju kao duhovni upravitelji 
okolnih kršćana. Isti otci sad žele, da uz crkvu načine manastir 
i u varošu se nastane, radi česa državnik i definitarje prose 
milostivu dozvolu.“ U isto vrieme kolunel one krajine sa ser- 
dari i pučkimi poglavicami odpraviše na starovieće poniznu 
prošnju: ,Videć dobroplodne skrbi ovih vriednih redovnika, koje 
da se uzmnožaju i u većem broju bolje se mogu zauzimati za 
dobro ovoga prevjernoga puka i za božju službu, prosimo svom 
žarkošću od pobožnog duha prejasne skupnovlade, da dopusti 
rečenim otcem, da smiju samostan podignuti u ovom varošu, 
gdje sad stanuju uz župnu crkvu od njih s pučkom pripomoći 
započetu i blizu dogotovljenu, koju su im dragovoljno ustupili.“ 

Prošnje odoše u Mletke, za koje svak se je nadao po- 
voljnomu riešenju i dotičnomu dopuštenju. 

3. Franovci sad ulagahu sve sile i nastojanja, da što bolje 
urede stoprv zasnovanu državu, i s mudrom upravom uglednog 
starješinstva sve izprave, što bi bilo za to veću slavu božju, 
savršenost redovnika i spasenje puka. Ta njihova nastojanja za- 

služiše priznanje i pohvalu svih biskupa i naroda, kojim su tako 
brižno upravljali; samo na južnom kraju, u makarskoj biskupiji, 
sve to zalud bijaše; oni nemogahu onomn biskupu ugoditi, on 
nije odobravao njihovo nastojanje i dielovanje, on se jena njih 
tužio, on ih je osvadjao kao najgore nevaljanike! 

God. 1731. prisv. Bijankovića bijaše nasliedio biskup Stjepan 
Blašković, koji žešćim naporom prosliedi neharnu razpru s fra- 
novci u onoj biskupiji. 

Tri primorska samostana i četvrti u Omišu, iznemoženi 
dugimi pravdami, protivštinami svake vrsti i velikimi troškovi, 
bijahu odredili, da će svoje redovnike sa župa pozvati u sa- 
mostane, te se mirno baviti svojimi redovničkimi dužnosti, a 
župe ostaviti neka biskup s njima na volju razpolaga ; ali im to 
nedopusti državno starješinstvo. Onda još bijahu u zajednici 
s Bosnom, te definitorij naredi, da i ostali samostani pripo- 
mognu, da se obrane prava stečena od njihovih otaca tolikom 
mukom i krvi preko viekova krutih progonstva, i odgovore žarkoj 
ljubavi svoga puka, koji je vapio njihovu službu i spravan bio 
sve žrtvovati, da i dalje ostanu na upravi njihovih duša. Odredi 
takodjer isto državno starješinstvo, da državnikov tajnik ot. 


Marijan Lekušić podje u Rim i u Mletke, da naustice izviesti 


gdje treba i potvrdi sviedočbami biskupa, obćinskih upravitelja, 
gradskih providura i pučkih poglavica, kakvo je njihovo pona- 
šanje i djelovanje po svih mjestih i koliko temeljite bile osvade 
i tužbe prot njima, jeda bi odonud posvjetovali biskupa na veći 
obzir naprama otcem ove biskupije. 

Ot. Marijan sretno obavi svoje poslanstvo na obadva kraja 
tako, da iz Rima nije već od redovnika traženo daljih oprav- 
danja u predugih razpravah, a u Mletcih nadje vriedna patri- 
cija Zusta, koji kao skrbnik i zaštitnik sa pripomoći odvjetnika 
Andreuzzi-a prikazivaše pravice franovaca i vitežki branijaše nji- 
-hova prava, te redovnici iz harnosti Aloiza Zusta ubrojiše medju 
poglavite dobročince države i proglase dobrozaslužnim. Njegova 
slika postavljena bi u šibenićki samostan s dičnim nadpisom i 
uredjena obća molitva za uzdržanje njegovo i njegove obitoli. 

Biskup dakle Stjepan prikupi sve stare tužbe i osvade, -pre- 
uredi i preobliči na svoj način, te posla u Rim i u Mletke, ali 
bijahu poznate i zabačene. Pokuša sabirati tužbe nezadovoljnika 
po selih, te ove na potvrdu svojih izvješća odpravi u Mletke, ali 
lošim uspjehom ; jer, pošto se dokazalo, da su zlobne i netemeljite, 
bijahu povraćene na sud, gdje u strogoj iztrazi, osvaditelji se 
na sudu porekoše i očitovaše, da su bili nagovoreni . . . ter sud 

proglasi osvadjene pravednimi; a kad je vieće X. proučilo spise, 
izjavi makarskomu providuru, da je bistro dokazana pravednost 
osvadjenih redovnika... ,što ćete izjaviti gdje treba, i kao 
nepravedne i netemeljite tužbe naredit ćete, da namah budu 
uništene i izderane iz zapisnika, gdje bijahu uvršćene.“! 

Sad se biskup sjeti načina kako će namjeru dostignuti. 
U pohbodjenju župa, kako one preko gore bijahu odveć riedkih 
kućišta i prostrana obsega, poče izdavati naredbe, da se stare 
župe razkomadaju i raztrgajn na karapaje i komšiluke od 30 
do 40 obitola naredbom, da ta selišta budu posebne župe i u 
svakoj se redovnik nastani. Za primjer navest ćemo njegovu 
naredbu 25. svibnja 1733. U Neretvi bijaše stara župna ma- 
tica zvana Podjezerje od 140 obitola, služena od dva fra- 
novca. Ovu župu pomenutom naredbom razdieli na tri posebne 
župe, i to: 1) Sela Oštrić, Struge i Skara sa 35 obitola ; 2. Plina, 
Vidonje i Crkve sa _ 35 obitola; 3. Brista, Pasičina, Grančanik 
i Humšćani sa 70 obitola. Istom naredbom zapovieda, da se 
u svakom mjestu načini župna crkva i kuća, nabave potrebite 
stvari za božju službu i u svakoj novouzpostavljenoj župi na- 
stani dotični župnik, pod pedepse izopćenja naredjuje, da se u 
istih mjestih već nedaju samostanom milostinje i običajne đe- 
setine. Isto tako razstavlja staru župu Vid u dvie, i to: Vid, 
Progon i Tratar sa 32 obitole u jednu; a Novasela, Barovce, 
Kujnicu i Desne sa 44 obitole u drugu. Slične naredbe izdavaše 
i jednako razkidaše stare matice po vrhgorskoj i imotskoj 
krajini. Ako bi mu starješina samostana opazio, da mali broj 
ubogih obitola nemože uzdržavati župnika, niti tako naprasito 
graditi crkve i župne kuće, on bi naprosto odgovorio: ako do 
zabilježenog vremena ne podje fratar, on će poslati popa. Onog 
vremena bijaše ih u Poljicih izobila, ter je mogao naknaditi za 
sva sela. Pošto starješine kadkad nemogahu neizviestno izlagati 
redovnika u mjesta bez kuće i crkve, bez uredjenoga načina za 
. njegovo uzdržanje, on bi poslao popa. Ali kako te diobe i od- 
ređe bijahu proti volji puka, seljani bi se uzbunili, ne htjeli popa 
primiti, a biskup tad osvadjao franovce, kao da su oni puk 
uzbunili, te da se protive i nepokoravaju biskupskim naredbam. 
I sbilja ovo razkidanje starih župa pobudi u puku veliku ogor- 
čenost, ter navališe s prosviedi i prošnjami na providura gje- 
nerala moleć, da nedopušta razkidati stare matice na štetu onih 
pučana. Izmedju različitih prosvjeda ovjerovljenih i dohranjenih 


! Službeno ovjerovljeni sudbeni spisi u ark. sam. Makar. 

u arkivih samostana Makarske i Zaostroga jedan ćemo za primjer 
prinieti. Ovaj je podpisan od pučkih poglavica imotske krajine: 
serdara Marka Medvidovića, harambaše Bekovca i Vujčića i 
sudaca Mrnjavca i Stipića, upravljena gjeneralu godine 1735., u 
kojoj pokle iztakoše stare zasluge franovaca sliedi: , . Nji- 
bovo dično ponašanje i brižno nastojanje za spasenje duša 
duži nas, da prosimo od Vaše Preuzvišenosti neka zabrani raz- 
kidanje starih župa, a da ostanemo u zajednici i prijateljstvu, 
u kom su inaši otci živjeli; jer takoje razdrobljenje i razkoma- 
danje bez duhovne koristi, jedino će poroditi omraze i zavadđe 
u istom puku na štetu siromašnih seljana za uzdržanje veće 
redovnika tjesnoćom i hrdjavim življenjem istih župnika . | 

Ove prošnje nebijahu bez uspjeha. Providur gjeneral Da- 
niel Dolfin na 28. travnja 1736. naredi biskupu: poćo Vi si 
nemožete preuzimati vlasti uzpostavljenja novih župa, a još 
manje izdavanja crkovnih pedepsa i izobćenja proti redovnicim 
radi milostinja, niti puku zabranjivati da ih s njima pomaže. . “ 
Jednako mu bijaše i iz Mletaka od vieća zabranjeno, a on da 
opravda svoje postupanje opetovaše obične osvade proti fra- 
novcem, pokazujuć ih prebogate milostinjami i desetinami, koje 
od puka sakupljaju, veleć, da su župnici vrela, po kojih se sa-' 
liju u jezera samostana silna bogatstva?! Videć franovci da 
sličnimi prietnjami izopćenja proti onim, koji su ih dobrovolj- 
nimi milostinjami pomagali i svojevoljno nekoje desetine da- 
vali, kako vidjesmo u pogl. IX. 4. prvog diela, biskup djeluje 
proti crkovnim propisom i prieti njihovom obstanku , jer to bi- 
jaše poglavita baština, kojom su se uzdržavali, potužiše se u 
Rim i u Mletke. Njihova tužba bijaše uvažena i biskupu na- 
redjeno, da namah opozove neopravdane odsude; što buduć mu 
težko, odluči da će poć glavom u Mletke i onamo obrazložiti 
svoje postupanje, ali mu toga ne dopusti prov. gjeneral, nego 
zahtievaše, da prvo opozove naprasite prietnje, pak onda mu 
prosto kud hoće. Biskup to učini izjavom od 15. travnja, koja 
glasi: ,Stephanus etc. Znajuć, da u vrieme pohodjenja i izvan 
istoga mnoge izdadosmo odluke i podpisasmo naredbe, a za iz- 
vršenje nekojih izrekosmo prietnje crkovnih pedepsa, koja svai 
ako po nami učinjena, podpisana i odpravljena po savjetu pa- 
stirske brige, ali jer prvo ne bijabu podložena potvrdi pre- 
jasnog principa vrhovnoga one crkve utemeljitelja, možda i od 
nas istih odveć naprasito izdana ..., rečene odluke naredbe i 
prietnje crkovnih pedepsa obustavljamo i sa svim bez iznimke 
nazad povlačimo . . .“ 

Za tim podje u Mletke, da onamo uglavi starovieće o 
svojih namjerah. sto je izposlovao nije nam poznato, ali se 
bilo malko izmirilo i slične grožnje nisu se već ponavljale. 

Dok su se na ovom kraju tako prepirke i razpre ponav= 
ljale, na_svih drugih stranah najljepša je tišina i sporazum- 
ljenje vladalo sa svimi biskupi. Oni su bez prestanka izdavali 
liepe svjedočbe o franovačkom radu. 


God. 1737. trogirski biskup Josip pisa državniku, da.. ,puk 
Marine želi jednoga redovnika njegove zaslužne države za upra- 
vitelja one župe, a on poznajuć njihovu koristnu službu dra- 
govoljno pristaje i istu župu dariva na vieke, da bude kao i 
ostale od francvaca upravljana, za koju će starješine župnika 
prikazivati . . .“ 


Iste godine knez Vitturi gospodar župe Lukšića istome 
starješini ponudi onu župu državi in perpetuo. Onoga časa re- 
dovnika nedotjecaše, a kašnje nadodjoše druge nesgode, rad kojih 
neprimiše ni jedne ni druge. 

Svakako franovci su sliedili uživati najveće pouzdanje 
puka, vlasti i svi ostalih crkovnih dostojanstvenika, samo što 
u makarskoj nemogo e nikako steći milosti onoga presv. bi- 
skupa Blaškovića. 


4. Pribivalište sv. Martina _ na Vrhbraču bijaše se što 
bolje usavršilo, a nadošao priličan broj redovnika, ter godine 
1738. na redovničkom sboru u Sinju državno starješinstvo pro- 
glasi ga pravim samostanom naimenovav prvim gvardijanom 
otca Grgura Stipića; i to bijaše jedanaesti u mladoj državi. 


Istodobno imotsko pribivalište  proglasiše samostanom, 
komu prvi gvardijan bi imenovan ot. Andrija Erceg, pošto bi- 
jahu dostigli od dužda dukalu, kojom odgovaraiuć želji države 
i one krajine Aloysius Pisani Dux dalmatinskomu pro- 
viduru gjeneralu Danielu Dolfinu na 2G. travnja 1738. kaže: | 
» . .. Složni o pristojnosti dozvole providuru gjeneralu Dalma- 
cije i Albanije, kao i naših u pravu savjetnika, na poniznu 
prošnju prikazanu od državnika franovaca, da podigne u varošu ' 
Imoti samostan. Razmišljavajući isti savjetnici, da se to ne- 
protivi sv. kanonom, jer se ne radi o gradnji novog samostana, 
nego o prenašanju staroga s jednog na drugo mjesto, i zah- 
tievajuć to korist onoga prevjernoga puka za upravu duša i 
neka bude milostivo dozvoljeno vlasti ovoga vieća, da se isti 
samostan podigne, kako je od pomenutih providura i savjetnika 
predloženo.“ 

Odabrani gvardijan dodje u varoš i naviesti vlastima i 
puku radostnu viest, da će se proglasiti novi samostan na 2 ko- 
lovoza, kad najveće puka u varoš dolazi na hodočašće i pro- 
štenje, kad se svake godine običava na uspomenu oslobodjenja 
tvrdjave i krajine od Turaka taj dan svečano po varošu no- 
siti čudotvornu sliku Gospe od angjela iz tvrdjave u varoš, i 
gilni se narod sgrće na proštenje asiske Porcijunkule. Buduć 
dakle za taj dan sila svieta nadošla, providur zapoviednik grada 
htijaše, da se proglašenje samostana sa svom svećanošću obavi, 
na kojoj bi on, častnici i vojnici učestvovali, kolunel, serdari i 
krajine Sve bijaše spravno i u crkvi svi na opredieljenom 
mjestu. Ot. gvardijan najprvo izpjeva svečanu misu, pak za 
njom pročita s otara dukalu, definitarjalnu naredbu i svoju 
povelju starješinstva i proglasi dotadanje pribivalište pravim 
samostanom sv. Frane, mjesto staroga na Proložcu i zapjeva: 
»Iebe Boga hvalimo.“ Tad se poredaše križi i barjaci na obhod 
preko varoša. | 

2a silnim narodom sliedili crkvinari Petar Nikolić, Mijo 
Jurić, Marko Vučemilović i kolunel Crnica. za svećenici sv. 
slika i za njom providur, častnici i vojnici. Pjevale se pobožne: 
pjesme, i pokle prodjoše okolo crkve onda obadjoše zemljište 
opredieljeno samostanu, kuda je isti providur svojom rukom 
biljege stavljao, da s vremenom nebi tko drugi od njega okr- 
njivao; povrativši se u crkvu gvardijan blagoslovi puk i za- 
hvali na takom saučešću i izkazu privrženosti naprama njima. 
Za tim redovnici odpratiše providura u tvrdjavu i zaprosiše 
njegovo pokroviteljssvo, što on od srdca obeća, a redovnici za 
barnost urezaše njegov grb na vratih manastira. 

Tim država imade svoj dvanaesti samostan, koji i ako u 
početku bi malahan i tiesan, ali ljubav one krajine naprama 
redovnicim bi velika, ter obilatimi milostinjam i milodari mo- 
goše na brzo redovnici veću sgradu zasnovati, te počeše namah 
pribavljati potrebita i na proljeće god. 1740. odrediše staviti 
temelje novoj sgradi. | 

Providur gjeneral nahodeć se tada u Imoti hoti prisu- 
stvovati svečanosti i on isti udari prvi blagoslovljeni kamen 
temelja; uz pjevanje crkovnih pjesama i pucnjavu pušaka okup- 
ljenog puka ovršiše sveti obred najvećom radosti i zadovolj- 
stvom redovnik častnika i svega puka. 

Kako su u obće samostani ognjišta vjere, s kojih se raz- 
nose zublje kršćanske prosviete . medju tmine nevjerstva, i po- 
glaviti nasloni svete crkve prot navalam dušmani križa kr- 

stova, svak je mislio, da uzkrisenjem ove stare matice, koje 
sinovi preko viekova sami uzdržaše okolni puk, da bude vjeran 
Bogu i svetoj crkvi, da će se svako srdce obradovati, jer taj 
jedini bijaše samostan na silnom prostoru izmedju rieke Ne- 
retve i Cetine u gorskom dielu makarske biskupije, u miestih 
obkoljenih od Turaka i razkolnika, gdje živa još uspomena sje- 
ćaše na stari samostan od Turaka razoren god. 1715., kog bi 
ovaj nasliedio u koristi i duhovnoj utjehi puka varoša i ciele 
krajine. To nebijaše tako! Najveća se protivnost diže od kud 
bi se najmanje nadalo! 

Makarski biskup Blašković, kad je začuo, da puk želi taj 
samostan u varošu i da franovci nastoje od skupnovlade do- 
stignuti dopuštenje, upravi na 2. lipnja 1737. prosvjed na pro- 
vidura gjenerala Dolfina, u kom ga ovako upozoruje: ,Dočuo 
sam, kako franovci namjeravaju novi manastir graditi u varošu 
Imoti, ali da bi to na veliku štetu bilo onoga siromašnoga 
puka ... Ako to misle, zašto ga ne grade u Proložeu, gdje je 
bio prvo manastir, jer kad bi ga u varošu sagradili, onda bi 
u mjestu svu njegovu vlast utamanili i svako biskupsko pravo, 
jer su samostani neodvisni od biskupa i tim bi se oteli vlasti 
prejasnoga principa... .“ Za tim sliedi nabrajajuć dotadanje 
nesgode i razpre s franovci i napokon ga zaklinje, da se sa 
svojom vlašću toj nakani uzprotivi, da siromah biskup jednom 
odahne od tolikih tegoća . . .“ 

Tantae mollis erat, tolikog li zamašaja bijaše ovo 
skromno pitanje. 

Ali da bude i na tom ostalo ; videć da složna nakana puka, 
franovaca i vlasti lasno može uspjeti, izdade naredbu 24. li- 
stopada iste godine, koja sadržavaše oštru prietnju skrajnih cr- 
kovnih pedepsa, ako bi se i tko usudio u onom varošu mana- 
stir graditi i takim ga proglasivati i u tom smislu pisa u Rim 
na sv. skup običajnom kitom osvada ; ali kako bijaše preveć | 
naprasit u svojih odlukah, tako mu nije preostajalo vremena, 
da prvo prouči stvar i sazna dokle se je njegova vlast prosti- 
rala; i u ovom poslu kazaše mu, da je prekoračio mejaše 
svojih prava, ako se i ne može novi samostan graditi ili 
 proglasivati bez znanja i privoljenja mjestnog biskupa, ali o 
tom nebijaše govora. U Imoti jur bijaše stari samostan, biskup 
ga je priznavao i dopuštao, da se opet u Proložcu podigne 
samo ne u varošu, a to nije na njega spadalo; prosto redov- 


! U arkivu samost. Imote. 

nicim po crkovuih pripisih prenašati s jednog na drugo mjesto, 
bez pitanja i dozvoljenja dotičnog biskupa. Tako mu bijaše od- 
govoreno iz Rima i Mletaka, i biskup odusta od dalje protiv- 
nosti, ali bijaše sebi dosliedan do smrti. U službenih spisih 
nikad ga nehti priznati semostanom; on ga je nazivao hospi- 
cijom, a gvardijana predsjednikom. 

Franovci s pripomoći barnoga puka prosljediše i dogoto- 
više sgradju za samostan, u koju nadodje redovnika, ter  pro- 
sliediše najsvečanije obavljati službe božje i puku dieliti du- 
hovne utjehe, kao i služiti okolne župe.! 

5. Za ot. Filipovićem bi odabran za državnika ot. Mijo 
Jekušić iz Neretve učen i vrlo pobožan redovnik god.. 1738. 
On nasliedova stope svoga predšastnika i jednakim nastojanjem 
ulagaše žarke brige i trude, da se izvede započeta uredba i 
ovrše naredbe u različitih sborovih i sastancih izdane. Za nje- 
govog vladanja proglasiše se, kako pomenusmo, samostani sv. 
Martina na Vrbbraču i sv. Frane _u Imoti, u kojih prigodah 
mudro i oprezno znao se je vladati, kako je nevjerojatne muč- 
nosti i protivnosti najsretnije predobio, svladao i umirio. 

Za njegovog vladanja otci bosanski bijahu uvidjeli, da 
nisu najbolje pogodili, kad su odabrali zajednicu sa samostani 
preko Save, jer onamo bijaše sve drugčije nego su se nadali, 
i sjećajuć se bratske sloge, u kojoj življahu sa dalmatinskom 


braćom prvo razdieljenja, zaželiše, da bi se opet s njima u za- 


jednicu sdružili, ostaviv prekosavske. Pisaše definitoriju izka- 
zav želju i nakanu; ali pokle se dalmatinski bijahu posebno 
uredili i ukinuli različite običaje, koji su u Bosni morali i dalje 
slediti, bojeć se, da bi to uzrokovalo kakvu pometnju medju 
braćom i znajuć da skupnovlada toga nije željela, pa bi možda 
obnovila bila stare zaprieke, oni im odgovoriše, da je bolje za 
obadvie strane, da se posebno vladaju, kad su se jur jednom 
zakonito razstali. 

Otci bosanski i opet to potražiše kod sv. skupa u Rimu 
i na obćem sboru reda god. 1740. u Vallisoletu, ali im bijaše 
odgovoreno, da je prekasno post factum 

Tad se moradoše sami urediti u posebnu državu u me- 
jaših Bosne i Hercegovine . .. God. 1742. bijaše odabran za 
državnika ot. Petar Karapandža rodom iz Mostara. Kadno na 
početku bečkog rata župnik mostarskog Blata fra Frano Ma- 


' * Potankosti iz izvornih službenih spisa i arkivialne knjige sastav- 
ljene od učitelja ot. šimuna Gudelja u arkivu istog samostana. 

rinović okupi svoj puk, izmače se izpod turskog zuluma i 
s njim uskoči u oslobodjenu Cetinu, nastani se kao žup- 
nik u Potravlju i ponamjesti dovedene obitoli po sgodnih 
mjestih okolnih sela; medju njima bijahu roditelji ot. Petra, 
koga tada majka donese u bešici (zibki) iz Hercegovine. Kad 
je u Potravlju ponarastao, roditelji ga predadoše župniku, a 
on upoznav u mladiću osobitu čednost i dobroćudnost, sdružene 
s liepom sposobnosti i željom za nauk, poduči ga u čitanju i pi- 
sanju, pak odvede u samostan sv. Križa u Zivogoštu i  pre- 
dade svomu gvardijanu preporukom, da ga pridruži ostalim mla- 
dićem, koji se spravljahu za redovničtvo. Za kratko vrieme od- 
likova se u dobroti i nauku _ mimo ostalih sudrugova, ter bi 
zaredjen i poslan u Budim, gdje tada još u zajednici bosan- 
ska država imadjaše poglavito učilište mudroljubja i bogo- 
slovja. Ot. Petar i tamo se odlikova tako, da namah po za- 
vršenju nauka prikaza se na natječaj i postane prvo učite- 
ljem mudroljubja pak i bogoslovja i uz najveću pohvalu pro- 
sliedi, dokle dostiže nagradu jubilacije. Kroz to vrieme upozna 
ga cesarica Marija Terezija i veće krat pozva ga preda se i 
odabra za svoga kapelana, dokle država uredivši po ustanovah 
reda učiteljstvo, a država buduć tada odlučila uzpostaviti sa- 
mostan u Spljetu, starješine ga odrediše za predsjednika stoprv 
zavedenoga pribivališta na Dobrom, stavnom nadom, da bi on 
svojom učenošću, razborom i dobrotom ugodio svećenstvu i 
gradjanom, ter i uklonio razpre i protivnosti, koje se bijahu 
podigle, što zbilja on sretno poravna i pomiri. God 1728. bn- 
duć je umro državni namjestnik ot. Tomašević, rad kužne bo- 
lesti u Bosni nemogoše se sastati otci definitorja na redovnički 
sbor, da mu odaberu namiestnika, ter se: okupiše na opredie- 
ljeno mjesto s jedne i druge obale Save; oni iz Ungarske i 
Slavonije na lievu, a bosanski i dalmatinski na desnu stranu, i 
tako na rieč se dogovoriše i naustive glasovaše svi za ot. Petra, 
da bude državni namjestnik do vremena redovitoga sbora, na 
kom bi se odabrao državnik. Možda je ovo jedini slučaj u sgo- 
dopisih franovačkoga reda, da se je ovako redovnički sbor 
obavio.! | 

U vrieme razdieljenja države ot. Petar bi odabran prvim 
kuštodom, a gori rečene godine III. državnikom. 

U vrieme njegovog starješinstva, pošto naziv države bi- 
jaše nepoćudan redovnicim, a još veće puku, pošto se počele 


1 Liber archiv, prov. u Šibeniku. 

bijabu svetim sjedalištem uredjivati stare povlastice i od vie- 
kova dostignute milosti, upogled osobitoga položaja samostana 
i naloga upravljanja župa, pošto ovi otci nemogoše zaboraviti 
staru maticu bosansku, dogovoriše se i odrediše, da bi na 
vieke održali nasliedstvo pomenute stare države, pa tako ona 
bijaše sv. Križa i na pečatu nosaše sliku propetoga, tako da 
će oni primiti nazov odkupitelja i njega na pečatu urezati sa 
nadpisom, da je ova država presv. odkupitelja od bosanske 
ustanovljena. Prikazaše vrhovnomu starješini reda uzroke i raz- 
loge, koje on primi i uvaži, ter na 30. ožnjka 1743. drago- 
voljno dopušta, da se odsele zove presvetoga odkupitelja, da 
njegovu sliku na pečat urezuju s' nadpisom: Sig. Prov. SS. 
Redemptoris olim Bosnae Argentinae. 


Ove zadnje rieči zazriše se bosanskomu državniku ot. La- 
štriću, kao da bi njima Dalmatinci preoteli prava i povlastice 
stare države, ter posla u Dalmaciju ot. Pavla iz Jajca, da na 
ime državnika i ciele bosanske države prosvieduje prot takomu 
napadaju ... | 

Otci dalmatinski bijahu se sastali na sbor u samostanu 
na Dobrom u Spljetu, i u to vrieme buduć pomenuti otac 
Pavao došao u Šibenik, na 15. veljače 1744. posla državniku 
pismeni prosvjed, kojim traži: ,da sabrani otci unište pome- 
nuti nadpis i nazov, ter poprave pečat, kako nebi bio pogi- 
beljan staroj samostalnoj državi Bosne...“ 

Otci mu namah odgovoriše, ,da toga učiniti nemogu, 
pošto su zakonito uoblašćeni bili od starješine, komu nemogu 
i otci bosanski da se nepokoravaju; od ostaloga da oni otci 
budu mirni, jer se tim nemisli nikomu na žao učiniti, a 0so- 
bito ne otcem Bosne, s kojimi žele u bratskoj slogi i dobrom 
susjedstvu ostati na vieke.“ 


Tim bijaše stvar poravnata i umirena, ter Dalmatinci po- 
slaše prošnju sv. otcu papi Benediktu XIV., da im potvrdi na- 
ziv i pečat, pak naredi da se pod tim imenom uvrsti u broj 
ostalih država franovačkoga reda, što i dostigoše odlukom 
(Breve) Romae apud Sm. Mariam majorem, sub an- 
nulo piscatoris die 24. augusti 1749. Pontif. an. VI. 


Državnik ot. Petar, kad navrši državničku vlast, zakloni 
se u samostan sv. Križa u Živogošte, gdje provede život u 
nauku, bogoljubstvu i svakom svetom djelovanju. Bijaše re- 
dovnik po srdcu božjemu, pravi izgled dobrote, krieposti i 
svetinje, ter kako je sveto živio, tako je i pravednik za- 

spao u gospodinu na 3. travnja 1761. 76 god. star, te bi u istoj 
crkvi sv. Križa pokopan. | 

Izvan velikoga dobra što je riečju, pismom i izgledom 
cieloj državi učinio, po svih mjestih gdje je pribivao, samostan 
sv. Križa njemu duguje vječnu harnost i uspomenu rad 0so- 
bitih velikih dobroćinstva, koja je od njega primio. | 

Kad se je otac Petar iz Ungarske u otačbinu povraćao, 
rad velikog ugleda, kog je u Budimu uživao, koliko cesarica 
Marija Terezija, toliko ugledni gradjani obdariše ga velikimi i 
dragocienimi darovi. Od cesarice primi liepu srebrenu pozlaćenu 
prikazaonicu i posudu svetoga svetotajstva,  različitimi sveča- 
nimi odjećami za službu božju i pravo cesarsku knjižnicu sv. 
otaca i poglavitih bogoslovaca u izvrstnih okvirah. Od gospode 
imade svetih slika, odjeća i crkovnih oprava, tako da punih 
12 sanduka donese svakog dara božjega, kojim obdari onu crkvu 
i samostan : | 

Ova znamenita knjižnica u vrieme francuzke zapreme 
god. (1809) bijaše zaplienjena i u Makarsku prenešena, gdje 
što propade, što se na dražbi prodade, a ono što je preosta- 
jalo, kad cesar Frano god. 1821. povrati državi zaplienjeni sa- 
mostan i ono što je od njegova preostajalo, dodje u isti sa- 
mostan, gdje se i danas nalazi; ali liepu prikazaonicu buduć na 
dražbi bila prodana, nabaviše ju kašnje crkvinari župne crkve 
šibenskoga varoša, gdje se i sada nalazi. 

U samostanu sv. Križa uzdrža se njegova slika, po kojoj 
se vidi, da je ot. Petar bio malušan koštunjav, ali sasvim liepa 
i ljubezna obličja. 

6. Državnici Filipovići Karapandža bijahu dva svietnjaka, 
koje je božja providnost postavila bila na ogled novouzpostav- 
ljene države, koju oni znadoše u početku tako urediti, kako su 
ju za života vidjeli, da se je dovinula do ugleda, do kog mučno 
da se već ikad podigne, jerbo po njihovoj smrti svjetski pre- 
vrtaji i nepogodni družtveni dogodjaji, kao da se uročili bijahu 
na njezinu štetu i zator, kako ćemo dalje vidjeti. Ot. Petra 
malo preživi ot Filipović, koji po dovršenoj vlasti drugog dr- 
žavničtva jednako je sliedio svjetom i izgledom upravljati drža- 
vom u mučnih sgodah i prigodah, u kojih se neprestano nala- 
zaše u razprah s makarskim i drugimi biskupi. Čašćen i pošto- 
van od braće kao prvi i najzaslušniji otac države, stanovao je 
u Spljetu i u Sinju, a dobra neizrečena. činio po svih mjestih 
Dalmacije. U Spljetu je mnngo sudjelovao, da se predobiju ve- 
like protivnosti i mučnosti, ter napokon započme i dovrši liepu 

crkvu svoga samostana, a u Sinju još veće koristova, ter za- 
služi, da mu braća redovnici, suvremeni svjedoci njegovih. za- 
sluga, iz harnosti u arkivialnu knjigu uvrste poglavite crte ži- 
vota, koje vriede da budu poznane i od harne braće uvažene, 
kao uzor redovnika i poglavitog dobročinca crkve i naroda, u 
koje ogledajuć se kao u zrcalo vide, kakvi bijahu otci njihovi, 
kakvi li sinovi valja da budu nasliednici. 

Rodi se u Rami god. 1685. od ubogih al bogoljubnih ro- 
ditelja Filipovića; otac mu bijaše umro, a on puka sirota osta 
na prsima majke udovice. Kad god. 1687 — 8 franovci samostan 
sv. Petra u Rami, da se izmaknu osveti Turaka oplienjenih od 
serdara Jankovića, bijahu odlučili ostaviti oni samostan i pri- 
bjeći u oslobodjenu od Turaka Cetinu, nagovoriše najprvo okolne 
kršćane, da dignu sve što mogu i imaju, ter uskoče u princi- 
pove podanike u Cetinu. Tada i udovica. majka malog Filipo- 
vića uze u naramak sve što je iz tužne otačbine mogla poniti, 
to jest samoga sinčića i odnese ga u Cetinu, gdje se namjesti 
uz svoje seljane. 

Kad i franovci onamo pridjoše i oni ubogi namjestiše se 
posred ubogoga puka, oni prosliediše svojim zalažajem poma- 
gati sirote i uboge, a osobito Filipovića udovicu. 

Kad joj sinčić navrši sedmu godinu, ona ga donese ot. 
gvardijanu i ostavi mu ga u manastiru, jer ga sirota nemogaše 
već odhranjivati u oskudici svačesa i ljutoj potrebi, u kojoj je 
živjela. Redovnici primiše sirotče i staviše ga uz ostale mla- 
diće, koji učahu da budu redovnici, gdje mladić koliko rasti- 
jaše u godinah i kreposti, toliko se odlikovaše i prednjačaše u 
marljivom nastojanju za nauk i bi obučen u redovničke haljine. 
Potla novicijata u samostanu Makarske izuči mudroljubje, u 
kom buduć pokazao vanrednu sposobnost i marljivost, poslaše 
ga starješine u Perugiu, onda jedno od najodličnijih učilišta fra- 
novačkog reda. Onamo se zaredi misnikom i napredova u nauku 
toliko, da odmah po završenom teku bogoslovja prikaza se na 
natječaj učitelja mudroljubja, na komu buduć najbolje se odli- 
kovao izmedju brojnih sudrugova. dostiže katedru filozofije u 
Fiorenzi, a potla tri godine zasjede kao učitelj bogoslovja na 
onom odličnom učilištu istoga grada Perugie. 

Dokle ondje podučavaše, državnik poljačke države bijaše 
zamolio vrhovnog starješinu reda, da bi mu poslao vriedna 
učitelja, koji bi vrstan bio urediti učilišta, koja bijaše odredio 
uzpostaviti u svojoj redodržavi. Starješina cienijaše, da za takav 
posao najsposobniji bi bio ot. učitelj fra Jerko, ter mu posla 

naredbu, da podje u Poljačku ; on se tamo namah zaputi, ali bi- 
jaše zimno vrieme. Na mejaših Poljačke zatekoše ga sniegovi i 
veliki led, od česa opasno oboli i bijaše primoran u Budim se 
povratiti, gdje velika pomnja liečnika i ljubav braće redovnika 
spasiše mu život. Videć da oštar zrak poljački nebi mogao 
podnositi, ostade na učiteljstvu bogoslovja u Budimu. 

Uz ostale vrline ot. Filipović bijaše veliki ljubitelj svoga 
naroda i materinskoga jezika. On je u Budimu hrvatski pro- 
poviedao i nauk kršćanski tumačio ter sastavio liepu knjižicu 
»Nauka kršćanskoga“ i ,Put križa“, te ondje pečatao 1730. Kad 
je visoko učilište bogoslovja uzpostavljeno u samostanu Sibe- 
nika, on bi prizvan, da ga uredi i ondje prosliedi i dostiže 
jubilaciju. 

Vrhovni starješina znao je cieniti njegove vrline i s njim 
se poslužiti u različitih poslanstvih ; odredio ga povjerenikom 
pohoditeljem samostana po državah Ungarije, Erdelja, Bulgarije 
i Dalmacije, u kojih zasluži najveće pohvale, koliko od vrhov- 
noga starješine, toliko od starješinstva država, koje je pohodio. 
Nije moguće izkazati kojom brigom i pomnjom, kad postade 
prvim državnikom ove njegove države, on izvede svaku uredbu, 
tako, da su braća željela, da svedjerno s njima vlada, te ga 
opetovano odabraše za državnika. 

Koliko su ga cienila braća redovnici, toliko su i drugi 
crkveni dostojanstvenici, koji su upotrebljivali njegove vrline 
na korist svoga puka i svećenstva. Spljetski prabiskupi Bizza 
i Dinaričić imenovaše ga svojim bogoslovom, savjetnikom i 
izpitateljem, tako isto i šibenički biskup Donadoni. 


U propovjedanju odlikova se mimo sve suvremenike, kako 


prvo u Ungarskoj, tako kašnje u svih poglavitih mjestih Dalma- 
cije, u kojih je bez pristanka propoviedao i sveta poslanstva 
držao. 

Ot. Petar Filipović njegov suvremenik i nasliednik u dr- 
žavničkoj vlasti, pobilježi sve ove potankosti u arkivialnoj knjizi 
sinjskog samostana. Ot. Petar Knežević, koji s njim vas život 
sprovede, kao svjedok njegovih vrlina i krieposti isto potvrdjiva 
u posveti knjižice: Duhovne pivke, koje pečata u Mletcih 
god. 1759. Pomenuti ot. P. Filipović ovako završiva njegov 

.životopis: ... ,Drugu polovicu svoga trudnoga života posveti 
spašenju duša, i uztraja do smrti plodnim propoviedanjem, sve- 
djernim izpoviedanjem i mudrimi spisi, kojimi prosvietli slo- 
vinsku zemlju iztumačenjem u tri knjige pečatane zapoviedi 
božje, svete crkve i dužnosti kršćanske, na veliku korist mi- 

sničtva i našega puka; u jednu rieč njegovim velikim znanjem 
i svetim življenjem, sam Bog može znati koliko prinese ploda 
po gradovih i varoših, gdje je pripoviedao, izpoviedao i sveta 
poslanstva držao.“ 

Ot. Glumac, koji ga je takodjer upoznao i svjedokom 
bio njegovih krieposti i plodnog djelovanja, ovako o njem piše: 

. . ,Ovaj otac za stalno najzaslužniji od svih ostalih 

trudio se do smrti za slavu božju, spasenje duša i štovanje | 
Majke božje. Od prve ruke napisa bistro i učeno veće od hiljade 
propoviedi i koju stotinu pohvalnih govorenja na slavu Majke 
božje i svetih ; izvan velikih spisa mudroljublja i bogoslovja, koji se 
nahode u samostanu sv. Lovre u Šibeniku, i izvan triju velikih 
svezaka pečatanih, odlikovao se u Italiji i Ungarskoj plodovitim 
propoviedanjem i uredi državu na savršenost redovničkog življenja. 

»Njemu Sinj duguje vječnu harnost rad brige i nasfojanja 
za spasenje njegovog puka, komu je preko četrdeset godina 
bez prestanka propoviedao i duhovno s njim upravljao. Ovaj 
sveti redovnik rad svoje radinosti, svetinje i nauka mogao bi 
se uzporediti svetim otcem i naučiteljim katoličke crkve.“ 

Tako o njem poviedaju i ot. Vinjalić i ot. Filip Laštrić, 
pak i danas nekom pobožnošću pominje se njegova uspomena 
medju braćom i cetinskim pukom. Svedjerno je liepo zdravlje 
uživao i krajnu starost dočekao, dokle na 10. prosinca 1765. 
zaspa u Gospodinu u samostanu Sinju od 80 godina i bi pokopan 
u onoj crkvi Bl. Gospe. 

Izvan pomenutih pečatanih knjiga i rukopisa latinskih 
u Šibeniku, ostavi u rukopisu u Sinju četiri svezka hrvatskib 
propoviedi i to: 

a) Korizmenik pripovidi za sve dneve korizme. 

b) Pohvalna govorenja za svetkovine Majke božje i svet- 
kovina preko godišta. | 

c) Prigodne pripovidi vrhu raznih bogoslovnih predmeta. 

d) Pripovidi zazličite vrhu bogoslovnih krieposti. 

Rukopis mu bijaše tako ugladjen, bistar i pravilan bez 
popravka, da bi mu se mučno što slična našlo i ovoga vieka. 
Proizvodom njegovih apoštolskih truda nabavljena je u Sinju 
velika srebrena okvira, u kojoj se štuje čudotvorna slika Majke 
božje i dosta doprinese za gradnju liepe samostanske crkve na 
Dobrom u Spljetu, tako učini i druga dobročinstva u crkvah 
ovih dvaju samostana, za koja zasluži svetu vječnu uspomenu. 





\ \ 


Poglavje drugo. 


1746.—1768, 

1. Država presv. odkupitelja, sjajna doba, nova pribivališta, dioba ku- 
štodija. — 2. Harnost biskupa fra Pavla Dragičevića, nova crkva na 
Dobrom. — 3. Nova crkva u Omišu i gradnja novoga samostana na 
Vrh Brača — 4. Samostan redovničkog savršenstva na Vrh Brača ot. 
Pletikosa — 5. Tvornica svite 1 obustava oblačenja. — 6. Uredba župnih 


pristojba, redovina, porežtina. — 7. Književni rad prve polovice ovog vieka. | 
Ot. Fihp Grabovac. | 


1. Država nazovom presv. odkupitelja sjajno napredovaše 
u svakom pogledu. Pod upravom vriednih starješina redovnička 
stega i uredba koliko po samostanih, toliko po župah pravo 
cvatijaše. Oduševljena braća žarom požrtvovanja sdušno vršijahu 
odnosne dužnosti svoga zvanja sdruženimi silami i nastojanji 
tako, da zaslužiše dične svjedočbe i pohvale svoga rada. 

Nauci se urediše po svih samostanih od početnih do 
bogoslovnih, ter veliki broj mladića uzgojavaše se za red, od 
kojih odličniji po završenom teku mudroljublja odlazili su u 
Italiju i Ungarsku, kamo jedni ostajahu za učitelje, a drugi na 
povratku predavahu na učilištih države i propoviedahu rieč božju 
u inozemstvu i otačbini. 

Broj redovnika bijaše narastao tako, da je za samu službu 
župa ulagano 119 svećenika, a u samostanih bivalo ih do 200 
izvan djaka i laika. Koji su se odlikovali unauku, postali bi 
učitelji, različiti se posvećivali propoviedanju rieči božje, nekoji 
talijanski, a ostali svi hrvatski po propoviedaonicah Dalmacije 
od Osora do Perašta; ovi napisaše stotine i tisuće propoviedi, 
koje se i danas nahode u arkivih samostana. Neki se bavili 
naukom i sastavili različite knjige za pouku puka i pečatali 
ih u Jakinu i u Mletcih, kako ćemo dalje vidjeti. 

Jedni služili kao kapelani tvrdjava u Dalmaciji, a drugi 
kao kapelani hrvatskih konjanika po posadah talijanskih gradova 
u Mletcih, Palmanovi, Veroni, Vicenci, Brešii i gdje bi trebalo 
Neki na ratnom brodovlju u Sredozemnom i Jadranskom moru, 

a neki kao poslanici apoštolski u Palestini, Carigradu, Bugarskoj 
i Egiptu, gdje njihov plod bijaše tako blagoslovljen, da mogaše 
poslati na propagandu svjedočbe, kako u samih 12 godina obra- 
tiše 243 inovjerca na katoličansku vjeru ! 

Godine 1746. biskup Raba Calebotta na ime propagande 
potraži od ove države, da bi koji svećenik pošao u Bugarsku, 
gdje katolici bijahu ostali bez duhovnika; na istom pozivu 
nadjosmo  vlastoručne izjave četvorice mladih 'misnika, koji 
obećaše, da će na poziv svim srdcem zaputiti se, gdje budu 
odredjeni i žrtvovati same sebe za ljubav božju i spas svoga 
naroda. * Ova četiri krstova viteza bijahu: ot. Gašpar Vinjalić, 
ot. Mijo Žunić, ot. Mijo Vučić i ot. Mate Korljan. 

Pri polovici ovoga XVIII. vieka tako se je bio razvio 
brojem redovnika ugled države, tako su se nade od starešinstva 
začimale o njezinu napredku, da je definitorij na sboru u Ma- 
karskoj 14. travnja 1757. odlučio, da se na novo podignu tri 
prava pribivališta Hospicija, i to u Vrbgorcu, Drnišu i 
Obrovcu, gdje bi se nastanio veći broj redovnika, te nastojali, 
da se u tih mjestih načine samostani za korist istih mjesta i 
bolju službu puka. 

U tišini obćega mira, sretnoga razvijanja i napredka, 
redovnici nisu mogli predvidjati, niti po ikojih biljezih slutiti, 
da dok su oni takve nade začimali o svom napredku, u Mletcih 
se je brusio mač, koji je do malo imao im smrtni udarac 
zadati! — 

Želeć državno starješinstvo, da i za došašta vremena urede 
se odnošaji, koji bi ikad mogli pomesti dobar red, mir i medju- 
sobno pravično sporazumljenje, buduć rieka Cetina kao naravni 
medjaš izmedju dvanaest samostana, od kojih šest k zapadu 
s desne strane, odlučiše na sboru u Visovcu 14. prosinca 1749., 
da država bude razdieljena, kao na dvie kuštodije, za koje u 
došasta vremena ustanoviše redovito odabiranje starješinstva 
pravedno i razmjerno za obadvie strane: ... ,rad mira i 
viekovite pravednosti jednakih pravai dužnosti“ 
koja odluka u bratskoj slozi s obćim zadovoljstvom trajno pro- 
sliedi tako, da s jedne strane odabira se državnik i dva definitara, 
a s druge kuštod i dva definitara za tri godine, pa za druge 
tri ona strana, koja je imala kuštoda, od one se državnik bira, 
a od druge kuštod i dva definitara. 


1 Liber archiv. prov. u Šibeniku. — 2 Izvorna u ark. sam. na Dobrom. 


273 


Ove uredbe bijahu ustanovljene za državničtva ot. Ivana 
Vučića iz Promine, koji je na uzpostavljenju države bio odabran 
za definitara, kašnje za kuštoda i kao takav podje s državnikom 
ot. Turićem iz Zavojana, nasliednikom Karapandže, u Rim na 
obći sbor reda i nasliedi ga kao državnik. Po završenoj vlasti 
bio je starješina na Visovcu, gdje je velika dobročinstva onoj 
crkvi učinio nabavivši mramorni oltar sv. Paškala i različite 
slike, knjige i crkvene oprave. Bijaše redovnik učen i vrlo 
brižan za spasenje duša; preko sedamdeset krivovjeraca prevede 
na katoličansku vjeru i bijaše predložen za skradinskoga biskupa, 
ali te časti ne dočeka, jer ga Bog pozva u slavu svoju u Visovcu 
na 13. lipnja 1766. u 10. godini. 

Njega kao državnik nasliedi god. 1745. ot. Jerko Filipović 
drugi put, a ovoga ot. Grgur Despot iz Zaostroga, koji podje 
u Španjolsku na obći sbor reda, na kom se odlikova kao vriedan 
govornik. Ova vremena bijahu sretna za državu, i državnici 
do god. 1767. nasliedovahu jedan drugoga u otčinskoj brizi, da 
svoju braću dovedu na savršenstvo redovničkog življenja i po 
njih koristuju spasenju mnogobrojnoga puka. s kojim su upra- 
vljali po župah. 

2. Ot. Pavao Dragičević rodom iz Fojnice, dokle je država 
u zajednici bila, dodje kao dječak na nauk u Visovac, gdje. 
pokle se izuči, postade redovnikom 1722. Ovrši godinu novačtva 
pod upravom svetoga učitelja ot. Pavla Silova, kojega život i 
sveta smrt i danas se predavom spominje na Visovcu i u okolnih 
mjestih, ter ista kaže: da kad su redovnici potla 30 godina 
njegov grob otvorili, da su ga gibka 1 čitava našli sa svimi 
biljegi božjega odabranika, ter ga digli iz obćega groba i 
poštovanjem položili u novi iza Gospina oltara. Kako se je ot. 
Dragičević okoristio izgledom i naukom toga učitelja, dokaziva 
to, što rad izglednog življenja i učenosti bijaše odabran za 
učitelja i upravitelja novaka u Fojnici, koje on tako uzgoji u 
duhu redovničkom i izglednom življenju, da se je za dugo vrieme 
njegova uspomena štovala i s harnošću spominjala od brojnih 
redovnika, koje je preko šest godina svoga učiteljstva državi 
odgojio. 

Premda je bio jako skroman i ponizan, ipak njegove kre- 
posti ne ostadoše pod uborkom skrivene, barna braća znadoše 
ih uvažiti, ter ga predložiše u Rim za biskupa upravitelja 
Bosne, što sv. Otac svim zadovoljstvom primi i imenova ga bi- 
skupom djumenskim upraviteljem Bosne, i od slavnoga prabi- 
skupa Vinka Zmajevića god. 1741. bi u Zadru posvećen. 

Na biskupskom priestolju ot. Pavao ostade do svoje smrti 
skroman i ponizan i odlikova se ne samo razborom i pastierskom 
brigom za spasenje duhovnog stada, dali i osobitom ljubeznivosti, 
tihoćom i ljubavi prama svima a osobito naprama siromakom. 

God. 1766. čuteć se oslabljen i svladan od velikih truda 
i čestih bolesti, da tim ne bi pomanjkao u vršenju svojih dužnosti, 
riedkim izgledom redovničke poniznosti odreče se vlasti i zamoli 
sveto sjedalište, da mu imenuje nasliednika i brižna pastiera krstova 
stada, što kada dostiže u vriednom bratu Marijanu Bogdanoviću 
god. 1767., biskup Pavao kao da bijaše umro svietu, posveti 
se molitvi i pokori, da se timi svetimi djeli pripravi na put 
vječnosti. 

Dobri pastier kako bijaše upečatao u srdcu svetu uspo- 
menu visovačkog svetišta, tako ju sobom nosaše preko svega 
života. 

Još god. 1751. darova onoj crkvi Majke božje pontifikalnu 
odjeću od svile odkatu srmom, ito paramentu, dalmatike 
i plašt sa košuljom. riedkom izvrstnošću izradjenom, koju vještaci 
mnogo procienjuju, takodjer mitru i srebreni prsni križ. U krajnoj 
starosti opet joj posla zlatni prsten s dragulji i obilatu milo- 
stinju. Njegove darove kao svetinju čuvaju redovnici u Visovcu 
na vječnu uspomenu tako odličnoga darovatelja On je želio i 
svedjerno se nadao, da će napokon preći u Visovac, gdje je 
želio da bude pokopan. To nam svjedoči vlastoručno pismo, koje 
se takodjer čuva u arkivu na Visovcu, i koje ćemo iz časti 
naprama dičnome dostojanstveniku iz bosanice doslovce prepisati, 
jer nam se čini, da se u njem zrcali njegova sveta i ple- 
menita duša. 

Upravio ga je starješini samostana i glasi: 

»Molto Rev.do Padre Oss.mo! , 

»svega vrimena života moga, najveća mogu reći moja 
misao i želja jest bila, da najposlie radim kako godi ostaviti 
moje mrtve kosti u kući te B. D. Marije, di sam u mladosti 
“ mojoj ditetom i djakom svako dobro primio; al videći jur što 
kako, da više moje želje aman neću dosegnuti, za istu moju 
duhovnu želju i devocion terečene B. D. Marije, eto u jednoj 
škatulici zapečaćenoj šaljem moj poglaviti jedan prsten 


pontifikalni ex auro solido, koga molim, da se dostojite | 


na moju odluku prikazati na sveti oltar te iste B. D. Marije. 
i metnuti u broj ostalie zavita njezinie. Takodjer učinite ljubav 
činiti reći na _ moju odluku misa sedam prid istom Gospom i 
otaru njezinu, a jednu kantanu de requie na oltaru privi- 

legiatom, ili ako će i od živih biti; a lemozinu za iste mise, 
eto mećem u istu gori rečenu skatulu 8 cekina, što sve 
zajedno radiću poslati pod Sinj na ot. pošt. fra. Franu 
Marketinu; ali kad primite, želim čuti odgovor: jeste li pri- 
mili? I neznaduć više za sada, koliko vaše otačanstvo, toliko 
sve ostale otce i braću našu od te svete kuće pozdravljajući 
punim srdcem i preporučujući se njihovim svetim molitvam jesam 
za vazda vašega otačanstva m. poštovanoga Fojnica 28 Gennajo 
1770.  Devot.mo ed aff.mo servo fra Pavlo Dragichievich 
Vescovo Deument. ,P. S. Jedno sam ostario, drugo težko obolio, 
ništa nemanje po svaki način jesam mislio, da na prolitje ako 
ću na kolinie lazat, da još za života jedan put dojdem in 
persona tute B. Gospi poklonit se, al kako vidim, juxta 
presentes miserasdispositioneshujusseculi, videć 
da ne more ništa biti, ideo disposui ut dictum est.?) 

Nakon tri godine težkog bolovanja, koje je najvećim uz- 
trpljenjem podnosio, pokriepljen svetotajstvi u 75. godini života 
zaspa u gospodinu i njegova blažena duša poleti na nebesa 
uživati zasluženu krunu slave na 13. veljače 1773. u Fojnici. 

Njegova braća redovnici u Bosni okajaše njegovu smrt 
velikimi zadušnicami u prisutnosti ot. državnika, velikog broja 
okupljenih redovnika i mnogobrojnoga puka, i položiše ga u 
crkvi onoga samostana sa strane evangjelija, i na grobnici ure- 
zaše sliedeće pismo: 


»Hie jacet Illmus et Revmus D. fr. Paulus Dragichievich 
a Fojnica Ord. min. Prov. Bosnae Episcopus Diumensis et vi- 


carius apost. ejusdem Bosnae factus anno Dni 1741. et Jadre 
consecratus qui tandem plenus meritis in hoc coenobio obdor- 


mivit in Dno anno 1773. die 13. Februari aetatis suae 76 — 
Reg. in pace.“? 

U Visovcu zahvalna braća u samostanu i po župah za 
osam dana izgovarahu svete mise za pokoj duše dičnog brata 
i dobročinca; tako ga se s harnošću spomenuše i po drugih 
samostanih osobito u Spljetu, komu je sa 30 cekina pripomogao 
gradnji one samostanske crkve, koja se je tad zidala upravom 
ot. Jerka Filipovića i brižnim nastojanjem ot. Jerka Bareze. 

Ot. Bareza, pokle bijaše završio kao učitelj tiek mudro- 
ljublja i šest godina bogoslovja, nastani se na Dobrom, i kroz 


! Inostranske rieči latinicom su napisane, ostalo bosanicom. — * Iz 
arkiv. knjige redodrž. bosanske. 
* 

dvadeset godina neizrečenih truda sabirao je milostinje po selih, 
varoših i gradovih, koje je apoštolskimi trudi oblazio, propo- 
viedao i duhovna velika dobra činio, kako mu svjedoče spljetski 
prabiskupi, gradsko obćinstvo, šibenski i hvarski biskupi. Videć 
da prvašnja malašna crkva kod bunara Dobri ne mogaše za- 
uzimati broj vjernika, koji se je danomice množao, da sluša 
rieč božju i utjehu i pokrepu traži božjih darova kod onih 
brižnih redovnika, odluči se na onako zamašito djelo, kakvo 
bijaše ono, da uz skrajno ubožtvo samostana začme osnovu gra- 
djenja onakve crkve! 

Uzdajuć se u božju providnost i ljubav kršćansku, izvan 
običajnih truda u propoviedanju i izpoviedanju kod svoje crkve, 
on je oblazio nemoćne po gradu i varoših i na kršćansku smrt 
pripravljao; nesklade i osvete utišavao i neprijateljstva pomi- 
rivao. Izvan propoviedanja u svojoj i stolnoj crkvi, o prišašću 
gospodinovu i o korizmi, odlazio je na Brači Hvar, te po žup- 
nih mjestih propoviedao i sveta poslanstva držao. Ta je mjesta 
štapom i torbicom oblazio i prosjačio po neretvanskoj, vrhgor- 
skoj, makarskoj i imotskoj krajini, po Cetini, Zagori i Petro- 
vompolju; kucao na vratih svietskih bogataša, crkovnih i gra- 
djanskih dostojanstvenika, ter sabrao milostinju i pokle bijaše 
pribavio potrebita na 29. rujna 1759. uz veliku radost redov- 
nika i puka namjestnik prabiskupa Dinaričića prep. Riboli 
blagoslovi temeljni kamen, a knez ga kapetan postavi u pri- 
sutnosti gradskog svećenstva, gospode i mnogobrojnog puka. 
U ovoj prigodi ot. Filipović izreče zanosno slovo i od radosti 
suznim očima završi: ,Nunc dimittas...kad su vidile oči 
moje ovo preveliko milosrdje tvoje!“ 

Ova liepa sgrada na poštenje majke božje ,Pia Fidelium 
largitione“ godine 1770. bijaše dovršena i prabiskup Garanjin 
kapitulom, klerom, obćinskim upraviteljstvom i mnogobrojnim 
pukom prvo ju blagoslovi pak svetčanim obhodom prinese iz 
prvašnje male presv. sakramenat, svete slike, nakite i oprave, 
pak on prvi izpjeva sv. misu i molitve zahvalnosti, a za njim 
drugi svećenici. Dobrani taj dan učiniše veliko veselje, okitiše 
puteve, kud je obhod prolazio i pucnjavom pratiše sveto ho- 
dočašće. | 

3. Kadno god. 1716. proložki franovci bijahu se u Omišu 
nastanili i uz starodavnu crkvicu bl. Gospe od Karmela novi 
samostan sagradili, pomnožanom službom božjom i svetčanimi 
obredi poveća se. bogoljubstvo i crkvica postade premalahna 
službi redovničke zadruge i čestomu pristupu bogoljubnika. Ko- 

liko je ta okolnost vapila prostraniju crkvu, toliko je druga na 
to nagonila Kako je stara crkvica nazidana bila na krugu pri 
obali, u koji su valovi lupali, tako su vremenom zidovi bili 
popucali i na veće mjesta znatno se raztvorili, što je vapilo na- 
prišno popravljenje; ter redovnici začeše misao, da bi mjesto 
nje novu veću sagradili. Njihovomu ubožtvu to bijaše zamašit 
posao ; ali pouzdanjem u božju providnost i u svakoj sgodi po- 
kazanu im ljubav gradjana i svega pučanstva one i imotske 
krajine, vitežki uztraju u plemenitoj nakani, ter počnu u tu 
svrhu sabirati milostinje i milodare, kojimi ih obilato nadariše 
gradjani, Poljičani i pučani okolnih krajina. Pokle bijahu pri- 
pravili veći dio potrebitog građiva na 11. rujna 1741. najvećom 
svetčanošću blagosloviše temelje nove sgrade i počeše zidati 
onu liepu kuću božju bielim redovitim kresancim iz Brača, - 
liepim i ukusnim slogom, kako postade jedna od najljepših 
u državi. 

Kako država tad bijaše nazivana sv. Kaja pape m., a 
imotski uzpostavljeni samostan preuzeo ime staroga sv. Frane, 
otci definitorja narede, da se nova crkva i samostan u Omišu 
posvete sv. Kaju; nego buduć da se je do malo država prozvala 
prev. Odkupitelja, tada omišku crkvu i samostan na uspomenu 
stare. crkvice prozvaše Gospe od Karmela. | 

Osnova i poglavita zasluga podignuća ove crkve bijaše 
ot. Antuna Bandića iz Goranca u Hercegovini. Kadno na po- 
četku bečkoga rata (1684.) ot. Marinović privede mnoge obi- 
toli iz Blata i Broćna u Potravlje, tada roditelji dovedoše ma- 
loga Bandića, koji kod istog župnika nauči prvu knjigu, pak 
ga posla u Živogošte, gdje postade redovnikom sv. Frane i u 
Italiji završi bogoslovne nauke, na kojih se toliko odlikova, da 
postade učiteljem mudroljubja u Udini i bogoslovja prvo u Ši- 
beniku pak u Budimu. Odlikova se takodjer kao propoviedalac 
u Italiji i Ungarskoj. U Budimu upozna se sa slavnim prin- 
cipom Eugeniom, koji ga povede u Beč i preporuči cesaru, kod 
koga sretno poravna nekoje razpre, koje su vodjene kod papinog 
nuncija na korist onda ukupne države, i održa prava na sa- 
mostanih: u Biogradu i Temišvaru ; i isti princip iz naklonosti 
prama njemu načini franovcem samostan na svom otoku u 
Dunaju Tukulje, ali buduć da je bio blizu onoga u Budimu re- . 
dovnici ga ostaviše.! 

God. 1718. u prabiskupskom sjemeništu u Spljetu pre- 
davao je sa ot. Lovrom Šitovićem bogoslovne nauke, a kašnje 


! Liber archiv. provinciae u Šib. 1V1. 

u Šibeniku. Bijaše vriedan propoviedalac na talijanskom i hr- 
vatskom jeziku; imadjaše angjeoski glas i odlično poznavaše 
muziku i crkovna pjevanja, kojega velik broj spisa nahodi se 
u arkivu sam. Omiša. Pod starost dugo je bolovao od uloga u 
samostanu Omišu, ali mu to nije smetalo, da se srdčeno i od- 
važno bavi upravom gradnje nove crkve; ne doživi veselja, 
da ju vidi dogotovljenu, jer dne 8. ožujka 1742. preminu s ovoga 
svieta, požaljen i oplakan od braće redovnika i mnogobrojnih 
prijatelja i štovatelja. Omiški samostan ubraja ga medju prve 
dobročince i zaslužnije redovnike one obitoli. Istodobno drugi: 
zaslužni redovnik ulagaše pomnje i nastojanja, da na Vrh Brača 
pripremi pristojniji stan svojoj braći. 

Staro prebivalište sv. Martina, i ako uzdignuto i progla- 
šeno samostanom, nije drugo bilo nego priprostita kuća tjesnimi . 
sobicami doličnijimi pustinjakom.nego li uredjenim samostancem. 
Potaknut žarkošću plemenitog srdca, ne obziruć se na mučnosti, 
tegoće i nemogućstvo, bez blaga i zlata, samim uhvanjem u 
pomoć božju, požrtvovanje ostale braće i ljubav onoga puka 
srdčena i ljubezna, sam zakopa temelje i zasnova novu sgradu , 
od 38 aršina duljine, i poglavitom pomoći samostanskoga remete 
dobroga Ivana Batare, koji je sam u svom kamenaru vadio 
i učetvrtavao kamenje, a srdčeni redovnik klak miešao i na 
svojih plećih nosio i dodavao drvlje i kamenje, dok ostali re- 
dovnici po svih mjestih župnoga otoka. sakupljahu milostinje i. 
uzdarja, ter nova sgrada toliko uznapredova, da te iste godine. 
bijaše odignuto do prvog tavana. Taj brižni redovnik bijaše ve- 
leučeni bogoslovac učitelj jubilat ot. Andrija Kačić Miošić ob- 
ljubljeni narodni pjesnik. | 

O vrlinah ovoga narodnoga velikana nećemo potankosti 
izticati, one su najbolje poznate narodu po njegovoj Korabljici 
i pjesmarici; o njem su sborili prvi naši učenjaci, što bismo 
god o njem rekli, bilo bi manje od onoga što zaslužuje. To 
je najbolje pokazao obći uzklik slave god. 1860., kad je širom, 
svega naroda njemu kod nas najprvomu priredjena proslava 
stogodišnjeg dana njegove smrti. Nad njegovim grobom zacviliše 
tada gusle neumrloga Preradovića i uspomena mu se proslavi 
ne samo od braće redovnika po samostanih države, dali sve 
plemenite duše, koje narod svoj ljube i njegove prosvietlitelje 1 
dobrotvore časte; po varoših i gradovih prirediše sjajne zaduš- 
nice i proslaviše životopisi, vienci i pjesmami njegovu uspomenu. 
Mi jedino možemo kazati, da je ot. Andrija bio prvi pučki 
pjesnik i narodni velikan; to je njegov životopis, što će na- 

skoro vas hrvatski narod posviedočiti s prinesći za njegov spo- 
menik, koji kad bude podignut mi ćemo prvi kod njega kleknuti 
i iz dubine duše zavapiti: Pokoj ti velikoj duši starče 
Milovane! , x: 

Pokle ot Andrija završi učiteljstvo bogoslovja u Sibeniku 


i primi odlikovanje jubilacije, pridje na pustoš sv. Martina i: 
kao gvardijan poduze zidanje novoga manastira god. 1147 Nje- 


govo veliko srdce nije se samo brinulo trudim mučne gradje- 
vine, u časovih oduška on je mislio na svoj narod, on mu je 
želio pomoći i prosvietliti ga knjigom, te u istom Braču u pi- 
smarici sastavljaše njegovu poviest i prevadjaše sv. pismo, da 
ga svojom Korabljicom upozna onom božanstvenom knjigom, 
koja mu do tada otajna bijaše, jer ju nije u svom jeziku imao. 
Novu sgradu prosliediše i dogotoviše nasliedni starješine g. 1763. 
Na početku listopada te godine naveze se veliki broj redovnika 
iz Primorja i drugih strana države, da se nagledaju liepe sgrade 
novoga samostana, koja se je imala blagosloviti na dan sv. pa- 
trijarke Frane; za taj dan iz Makarske i glavnih varoša žup- 
noga Brača nadodje sila svieta, poglavite gospode i dobročinaca, 
koji pomogoše, da se ista sgrada dogotovi, ter s neizrečenom 
radosti redovnika i veseljem svega puka, svetčanim obredom i 
pjevanjem crkovnih pjesama zahvalnosti blagosloviše novu sgradu 
i isti dan iz staroga pribivališta svetčanim obhodom u novi sa- 
mostan pridjoše, i taj dun sprovedoše u veselju s mnogobrojnimi 
prijatelji, koji se bili okupili na slavu ovoga blagdana. 

Koliko je ot. Kačić zaslužan za utemeljenje i gradnju ovoga 
samostana, toliko je ot. Andrija Staničić za dovršenje i ure- 
djenje iste sgrade. 

Rodi se u istom mjestu sv. Martina, u Zaostrogu izuči 
niže nauke, u Makarskoj obuče franovačke haljine i dovrši 
nauke. Postade učiteljem mudroljubja i bogoslovja, gvardijanom, 
definiturom i državnikom. Bijaše redovnikom po srdcu božjem, 
1 preko svega života, osim mnogih naloga, koje je svedjerno 
sretno ovršio u obrani prava svoga samostana i države, u raznih 
poslanstvih u Mletke i u Rim, on je bez prestanka nastojao o 
duhovnom napredku redovnika u obsluženju sv. uprave i usta- 
nova reda, ter riečju, izgledom i pismom uredio življenje 1 po- 
našanje braće redovnika po dostignutih oprostih od svetog 
apostolskog sjedališta. Iza navršene vlasti trudnog državničtva 
pod starost pridje u samostan svoje otačbine, gdje po njegovom 
nastojanju mješćanin mu ot Antun Novaković produlji Kačića 
sgradu za 14 aršina i nadogradi potrebite spreme, a ot. Sta- 

ničić razredi sobe i hodnike tako, da je onaj samostan jedan od 
najurednijih u državi. Cašćen i poštovan od svoje braće rad 
svojeg nauka, izglednog življenja i koristnog neumornog dje- 
lovanja za slavu božju i spasenje duša, bijaše prisvojio srdca 
sviju i zaslužio poštovanje i naklonost mnogobrojnih štovatelja, 
koju mu djelom pokazaše u svakoj prigodi, osobito gospoda 
Grubišići i Ivičevići u Makarskoj, Didolići i Antunovići i drugi 
na Braču, koji obilatimi milostinjami pomogoše ot. Andriji ne 
samo da samostana sgradu dovrši, nego da ju potrebitim ob- 
Skrbi i u crkvu nabavi svetčane odjeće, sveto posudje i razli- 
čite nakite i oprave. 

Dokle se je svud nastojalo o uredbi i savršenju crkava i 
samostana, u Šibeniku ovog vremena zateče crkvu i samostan 
velika nesreća ! | 

God. 1668. grom bijaše udario u tvrdjavu sv. Ane nad 
samostanom u vrh grada, prah zapalio i strašno oštetio, kako 
okolne kuće, tako i samostanske sgrade još pravo nedogotov- 
ljene. Milostinjom gradjana one rane bijahu zarasle i tekom 
vremena samostan se dogotovio i nova se veća crkva sagradila, 
kad opet na 2). kolovoza 1792. striela zapali u istoj tvrdjavi 
prah, koga bijaše u spremah veliko skladište. Lagum diže tvr- 
djavu iz temelja, u zrak razbacano kamenje prolomi gradskih 
kuća krovove i velike štete počini svuda. Samostan i crkva sa 
ostalimi okolo tvrdjave sgradami ne samo što bijahu prolom- 
ljene, da li velika vatra praha različite zapali, pak i istu crkvu 
samostana. ' Srdčenost redovnika i ljubav gradjana priteče u 
pomoć, ter se vatra poduši, inačije bi bila uništila crkvu i sa- 
mostan. Siromašni redovnici neimadjahu već sredstva da poprave 
silne kvare, a gradjani nisu im mogli pomoći, jer je imao svaki 
što popravljati na svojih kućah. Poslaše dva redovnika u Mletke, 
da prose pomoć skupnovlade, koja uslied preporuke gjenerala 
providura, koji im darova 20 dukata, dade i ona dukata 150 
uz dopuštenje, da mogu u Mletcih sabirati milostinju i po. 
okolnih pokrajinah, i tako na sreću mogoše iste godine popra- 
viti štete i kvare u crkvi i samostanu. 

4. Kako se je nastojalo o tvarnom savršenju sgrada, cr- 
kava i samostana, tako se je starješinstvo zauzimalo jednakom 
žarkošću za duhovni napredak, koliko naukovnih zavoda po sa- 
mostanih, toliko za redovničko savršenje i posvećenje svojih 
redovnika To bijaše poglavita briga otaca na sastancih i sbo- | 

rovih, na kojih su izdavali naredbe i uprave, da se ta prvo- 
“bitna cilj dostigne. Sad u znatno pomnožanom broju redovnika, 
pošto se bijahu odstranili suvišni običaji i redovnička se stega 
uvela po primjeru urednijih samostana i država šerafinskoga 
reda, oživi medju redovnici duh savršenja i vlastitoga posve- 
ćenja, te svi zapostavljajuć svaku brigu vieka i svieta posve- 
ćivahu se molitvi, pokori i dobrim djelim, tražeć nebeska ; još 
na zemlji živeći provodiše život s bogom sdruženi. Izmedju ovih 
bijaše ih, koji dokle su u Italiji bili na naucih nasladjivahu se 
izgledom svetih redovnika, po uredjenih samostanih za ređov- 
ničko savršenstvo, nazvanih: di recollezione ili Conventi 
di ritiro, i dostizahu od svojih starješina dopuštenja, da iza do- 
vršenih nauka za koje vrieme u njih ostanu za to veće ukriepljenje 
u duhu pravoga redovničtva, pa nekoji onamo ostadoše preko 
svega života, drugi kad bi se u otačbinu povratili sliedili bi 
u istom načinu življenja i sa svojim izgledom probudjivali u 
drugih želju za istim. 

Kako su samostani ove države u svedjernom doticaju 
s pukom, koji za župne duhovne potrebe i za razne vremenite 
pristupa, da pomoći traži od svojih duhovnika, tako je težko i 
mučno njima bilo održati onu mirnu tihoću i osamljenost potrebitu 
redovničkoj sakupljenosti; i to je opominjalo redovnike željne 
osamljenoga i pokornoga življenja, da bi za sebe potražili oso- 
biti samostan duhovnoga sakupljenja recollezione, u kom 
odstranjeni od svieta, u samoći, molitvi i pokori Bogu služe i 
jedino se bave sa svojim posvećenjem. 

U tu svrhu i sveti skup kardinala za redovničke poslove 
izdao je god. 1746. na 22. prosinca ponutkovanje na vrhovnog | 
starješinu reda, kojim ga je poticao, da bi uztrajao, neka se 
po svih državah šerafinskoga reda odrede i uzpostave samostani 
sakupljenja, u kojih bi se svojevoljno redovnici zaklanjali, da 
odstranjeni od svietskih vrtloga i pometnja u tihoj samoći živu. 

Na ovaj poziv odazva se dvadeset i pet redovnika, medju 
kojimi kao prvenci bijahu ot Josip Jurinić i ot. Andrija Sta- 
ničić. Svi podpisaše ukupnu prošnju na definitorij moleć, da u 
tu svrhu bude opredieljen samostan Karina ili Omiša.! 

Pokle dugoga dopisivanja, koje je mudro vodio ot. Sta- 
ničić, pokle se pretresoše sve okolnosti, sgode i pristojnosti, 
videć da pomenuta dva samostana nisu odgovarala svakoj po- 
treboći za uredbu sličnih svetišta, kao niti onaj u Makarskoj, 


! Uredovni spisi u ark. sam. Sibenika. 

rad čestoga pristupa svieta, složno zaželješe pustošni samostan 
sv. Martina na Vrh Brača, što dostigoše i u njem urediše po- 
korno sveto življenje. 

Izmedju ostalih, koji krepostim posvetiše ovo mjesto, 
pomenuti ćemo iz životopisnih uspomena ot. Glumčevića u 
arkivu samostana Sinja, što pripovieda o ot. Jakovu Pletikosi. 
»0t. Jakov Pletikosa s. Vaćani u Kotaru obćine Skradinske.“ 

»Rodio se ot. Jakov god. 1704. od pobožnih roditelja, 
koji ga dovedoše na Visovac, da uči knjigu i po izkazanoj želji 
postane redovnikom. Tute izuči nauke i zaredi se. Ovršiv godinu 
novicijata 1722. ujedno s fra _ Pavlom Dragičevićem, kašnje 
bosanskim biskupom, pod upravom jur hvaljenoga učitelja ot. 
Pavla Silova, napredujuć u dobroti, posluhu i poniznosti, bi 
poslan u Italiju na dovršenje nauka. Onamo se odlikova, koliko 
na učilištu, toliko u redovničkih krepostih, osobito u molitvi. 
i pokori, posluhu, samozataji i bogoljubstvu, čim je prednjačio 
ne samo izmedju saučenika, dali i izmedju ostalih izkušanih. 
redovnika. Kad je nauke završio i postao misnikom, onda se je to 
veće ražegla u njem ljubav božja, ter zaprosi od svojih starješina, 
da bi ostao u jednom od njega obašastih svetišta redovničkoga. 
savršenja, gdje odstranjen od svieta mogao bi služiti Bogu i 
baviti se svojim spasenjem. 

Ali starješine nisu mogli pregoriti takvog brata, koji baš. 
onda im je trebao, kad se je u obće nastojalo o uredbi redov- 
ničkog življenja u državi, te pozvali ga u otačbinu i odredili. 


za učitelja mladih redovnika novaka u Visovcu, gdje je riečju: 


i izgledom za šest godina uzgajao i mladenačka srdca Pog 
upravljao 

Potla navršenog učiteljstva dostiže dopust, da se povrati 
u Italiju i obadje poglavita svetišta redovničke savršenosti, ter: 
još bolje ukriepi dušu u božjoj ljubavi. On dostiže prošenu 
dozvolu i za neko vrieme posveti se šerafinskom žarkošću lju- 
bavi božjoj, od koje još više ražežen izmoli dopuštenje, da 
podje u svetu zemlju i natopi suzami put natopljen krvlju 
spasitelja, spreman on svoju proliti za ljubav njegovu. 


U Palestini zadrža se ot. Jakov osam godina, kroz koje: 


vrieme starješine znadoše upotrebiti onamo njegovu dobrotu i 
učenost, jer izvan hrvatskoga, taljanskoga i latinskog jezika, 
bijaše naučio portugalski, španjolski, francezki i arabski, u kojih: 
je izpoviedao i propoviedao, ter obavio mnoga sveta poslanstva. 
s velikim plodom slušatelja. Odrediše ga najprvo, da kao starje- 
šina upravlja različitimi samostani, a osobito sv. Ivana in 

Montana, za tim da upravlja raznimi poslanstvi i napokon 
odrediše ga za učitelja raznih jezika 

Povrati se najzad u otačbinu pravi angjeo u puti, i nastani 
se u miloj mu pustoši na Visovcu. Ali njegovo sveto življenje 
poče privlačiti mnogobrojne bogoljubne, koji su po njem tražili 
od Boga pomoći za sve biede i nevolje duše i tiela, što je vrlo 
smućivalo njegovu skromnu i poniznu dušu, jer bijaše umro: 
svietu, a samo Bogu želio živjeti, ter zamoli u državnika dopu- 
štenje, da se zakloni u samostan sv. Martina na Vrh Brača, 
gdje od nikog pozvan niti tražen mogaše većom skupljenošću 
Bogu služiti. Braći na Visovcu, koja u njem gledahu zrcalo: 
redovničkoga življenja, bijaše težko, da se od njih razstavi, gdje 
govorahu, mogaše čudo izgledom koristovati mladim redovnicim, 
koji se ondje za red uzgajali, ali starješine ne mogoše, da ne 
zadovolje svetoj želji ot. Jakova; poslaše mu dopust i on pridje: 
k ostaloj braći na Vrh Brača. 

Ondje zublja njegovih kreposti ne mogaše dugo ostati pod 
uborkom sakrivena; nabrzo se razglasi njegova svetinja, ter ga 
i ondje pobožni vjernici tražili, da im molitvom dostigne božje 
milosti, kriepi u nevoljah i duše tješi. 

Tako u molitvi, pokori i svetih djelih prosliedi izgledni 

život, postavši na zemlji rajskim stanovnikom, dokle na 17. 
= travnja 1769. sdruži se s Bogom u vječnoj slavi u 65. godini 
umrloga života i bi pokopan u crkvi sv Martina.“ 

Svjedokom njegove svetinje i nauka, ostavi nam u 
istom samostanu kratku poviest svete zemlje, koju onamo 
hrvatski napisa god. 1755. u samostanu sv. Ivana in Mon- 
tana. Na talijanskom jeziku sastavi dugo: izvješće o različitih 
progonstvih, što katolici pretrpiše od Grka i Turaka di piu 
aggiunti due successiin Giaffa e gran Cairo.“ 
Napisa i poviest samostana sv. Ivana in Montana i nekoje 
hrvatske molitve. Završiva rukopis: ,Ovaj sam opis sastavio 
na svoju osobitu utjehu i na zadovoljstvo drugih, kojim ovo 
pismo dodje do ruku.“ 

9. Kako se država bijaše u ostalih stvarih uredila, tako 
još joj jedna ostajala, koje se je potreba od svakog uvidjala. 
U Dalmaciji nebilo tvornica svite za odjeće redovnika, tako. 
pojedini redovnici bijahu prinuždeni od svakud ju nabavljati, 
po čem bijaše je različite boje i vrste medju redovnici, ne mogaše 
biti one jednakosti, koje pripisuju ustanove reda. Da se i taj 
posao uredi, dokine razlikost, a uvede podpuna jednakost, buduć: 
broj redovnika znatno se pomnožao, za koje se hotjelo velika 

svota svite okupljeni otci na državnom sboru u Živogoštu dne 
7. lipnja 1767. odrediše, da se sabiru dobrovoljni prinosci od 
samostana i župnika, i kad svota bude odgovarala prividnome 
trošku, da se napravi pribivalište visovačkoga samostana u 
Skradinu, kako bi se mogla u njem smjestiti tvornica i urediti 
potrebite spreme i stan za radioce, pak da se naruče ratila i 
pozovnu dva brata laika iz Italije, koji bi tvornicom upravljali, 
vješta zanatu, dokle bi drugi ove države uporavili i sami mogli 
tvornicom upravljati. 

Na poziv starješinstva složna braća srdčeno se odazvaše, 
i kroz kratko vrieme oduševljeni zorom požrtvovanja za stvar 
tako plemenitu i koristnu podpisaše dovoljne svote, kojimi na- 
mišljena namjera mogaše se svestrano oživotvoriti. 

Državnik bijaše ot. Andrija Staničić vriedan i zauzetan, 
koji kako mu na srdcu ležaše žarka želja uredjenja i usavršenja 
države, tako se je svom srdčenosti posla zauzeo i umnom i 
krepkom odlučnošću nastojao, da bude stalno izvedena. 

o Videć složno: oduševljenje i požrtvovanje braće, pisa dr- 
žavniku napuljske države i od njega dostiže dva redovnika, 
pribavi potrebita ratila, napravi u Skradinu pribivalište, i raz- 
pisa na župnike ljubezne poslanice, da sakupljenu vunu došastog 
proljeća šalju u tvornicu, gdje bi se upotrebljavala za potrebitu 
svitu redovnika. Sve je najljepšim redom hodilo i svaki se ne 
sumnjivo nadao, da bi se došastog ljeta češlji, kola i krosna 
pokrenula, i taj novi u pokrajini zanat olahkotio redovničke 
potrebe i okoristio narodni promet. 

Biedni! Dokle se oni nadom tješili i dobrim uspjehom 
svoje sloge i požrtvovanja, u Mletcih se je brusio mač na- 
mienjen da odsječe glave raznih redovničkih zadruga, pak i ove 
franovačke presv Odkupitelja! — 

Mletački državljani bijahu se nadojili kužnim mliekom 
francuzkog filozofizma neznabožnih enciklopedista, koji si bijahu 
u glavu zabili odlučnu namjeru, da će preokrenuti vaskoliki 
sustav do tadanjega ljudskog vladanja. Njihova lozinka bijaše: 
»samo onda će čovjek sretan na zemlji živjeti, 


kada poput gorskog lava u dubravi prost bude . 


od svake vlasti nebeske i zemaljske. Da će od 
onoga časa čestitost ljudskog naroda započeti, 
kad se zadavi zadnji vladalac na zemlji sa crievi 
zadnjeg svećenika.. kad se vjera i Bog budu za- 


tajili, kad se svakoj vlasti budu oteli, kadnebude 


razlike izmedju psa i čovjeka.“ 

Znajuć da tako ludoj i mahnitoj namjeri najjači odpor 
našli bi u katoličkoj crkvi, oni ju odlučiše razrušiti i na vjeke 
sa zemlje izbrisati; ter sve svoje sile uložiše, da joj podkopaju 
temelje vjere. Udariše u osvade i potvore, u izsmjehavanja i 
pogrdjivanja, u izvrćanja i mudrikanja, obasuše kužnimi knji- 
gami mjesta i pokrajine, ali redovničke zadruge bijahu na svom 
mjestu, na braniku pravde i kreposti, na obrani krstove vjere, 
o njihovu hrabrost razbivahu se biesni valovi razkalašenog bez- 
vjerstva, oni im dovikivahu: ,non prevalebunt“, neće nadvladati. 


Razdraženi to veće odporom ovih predstraža svete crkve, 
odrediše najprvo njih svladati, ludim uhvanjem, da kad bi ove 
prve straže uništili, lakše bi ostale nadvladali. Kao da je sveta 
crkva čovječje djelo; kao da bi na manje mogle doći rieči Kr- 
stove, koji joj obećao, da će snjom On vladati do konca svieta! 


Na to oni nisu mislili, nego jedino na svoja mudrovanja, 
ter što naumiše ono učiniše. Počeše sa redovnici družbe Isusove, 
te posegoše dalje, da isto urede sa ostalimi. Što je bratstvo 
zidara mislilo, ono je družtvo u Mletcih vršilo. 


U siečnju god. 1768. državnik ot. Staničić nahodio se u 
samostanu sv. Frane u Imoti, gdje mu dopa pismo providura 
gjenerala iz Zadra 15. siečnja 1768., kojim mu naviešćiva od- 
luku slavnoga vieća vrhu manastira 20. stud. 1767. nastavljajuć 

» Uslied zadnjih odreda visokoga starovieća većekrat dojav- | 
ljenih vašemu gospodstvu (providura), sad sam u prigodi da 
vam dojavim njegovu naredbu: da se namah naviesti pristojnim 
načinom državnicim i starješinam samostana i redovničkih kuća, 
da je za sad do novih odredaba obustavljeno oblačenje u zemljah 
skupnovlade toli podanika koliko stranih, u svih redovih, skup- 
štinah i zadrugah redovničkih dviju vrsta prosjačkih i ako po- 
sjedujućih ili prosjačećih, djaka i misnika, lajika i trećaka, 
prikazanika, braće i kako se oni nazivali . . . ter već nije prosto 
primati, prikazivati i zadržavati ikojih stranih redovnika pod 
težke pedepse i srditost zakona. Napokon traži popis i imenik 
Svih redovnika države u pokrajini, kao i onih u inozemstvu, 
koji joj pripadaju. 

Kako je ova viest državnika iznebušila, koji li je utisak 
u cieloj državi učinila, kad ju je državnik braći objavio, samo 
se dade razumjeti! Medju to redovnici ozbiljno počeše misliti o 
sebi, o svom obstanku i o duhovnoj službi svoga puka. O tom 
se mislilo i govorilo, o tom se propitivalo, savjetovalo i dogo- 
varalo, sva braća bijahu okupljena tom mišlju kao uredjena | 

satnija okolo svoga starješine, čekajuć od njegove mudrosti i 
razbora, da zapovieda, a oni da vrše njegovu naredbu. 

Ne bijaše već vremena o nastojanju, da se naumljena tvor- 
nica svite oživotvori, zaustaviše se naredbe i uredbe, napuljski 
zanatlije vratiše se u svoju državu, skladišta se razmetnuše i 
strojevi propadoše, pa i sama se nada izgubi, da bi se već 
ikad uzpostavila. 

Po odgovoru ot. državnika, što ga je upravio prov. gjeneralu 
doznajemo, da u siečnju god. 1768. broj redovnika u državi 
bijaše 365 1 to: 

U obitolah nastanjenih u 12 samostana 241, na službi 
župa u pokrajini 94, na _ nauku u Italiji i Ungarskoj 24, voj- 
ničkih kapelana na ratnoj mornarici u inozemstvu 3, poslanik 
apoštolski u sv. zemlji 1, a u Egiptu 2. 

Ovom zabranom nastade tužno razdobje u državi, koja od 
svog ustanovljenja kroz 30 godina složnim radom i sviestnom 
upravom vriednih starješina bijaše toliko u svakom pogledu 
napredovala, da se je mogla ubrajati medju najzaslužnije i najplo- 
dovitije franovačkoga reda. Ovom obustavom zadat joj je udarac, 
koga već nije prebolila. Nije već bilo prosto oblačiti, zavjeto- 
vati i rediti djake, nije dopuštano da ih se šalje na nauke u 
inozemstvo ; kroz vrieme obustave stari redovnici umirali, a mladi 
ih ne zamienjivali, broj je svedjerno smanjkavao, osobito kad 
pomnoženjem puka župe se uzmnažale i to veći se iziskivao 
broj redovnika, pa da ga nadoknade ostavljali samostane na 
slabih i nemoćnih; kašnje svietski prevrtaji i ratni dogadjaji 
stvarali zapreke i protivnosti, i sa svimi napori i požrtvovanji 
po dostignutom dopuštenju oblačenja nikad kašnje broj redov- 
nika nebijaše kolik je bio one godine kad je zabrana oglašena. 

Mudromu i razboritomu vladanju starješina i vitežkomu 
požrtvovanju redovnika imamo zahvaliti, ako država nije pro- 
pala i ako do danas održasmo baštinu naših otaca. 

6. Da neprekidamo niz dogadjaja, koji će kašnje nastu- 
piti, nastavit ćemo dokazanje o uredbi župnih pristojba, jer 
pravo ovoga vremena kad franovci uredjivahu svoje unutrašnje 
domaće poslove, različiti biskupi u apoštolskih pohodjenjih župa 
i u uzpostavljenih novih počeše uredjivati po crkovnih pripisih 
stalno uzdržanje župnika, to jest: redovina, porežtina ili župnih 
pristojba. Dokazano je u prvom dielu pogl. IX. 1,2 kako fra- 
novci postadoše župnici, sad nam ovo preostaje da kažemo koja 
bijaše gia župnika ili porežtina, kako započela kako li 
se uredila. 


———oeo 9 = 

Još odkad franovci kao apoštolski poslanici u Bosni primiše 
nalog od svetog sjedališta, da župe uzpostavljaju izmedju obra- 
ćenika, dopušteno im bijaše, da mogu uredjivati pristojbe za uz- 
držanje istih župnika, što im kašnje papa Pio II. potvrdi odpisom 
3. travnja 1460. nadodav, da u tu svrhu mogu slobodno od 
puka primati vino, žito, drva, životinju i što bi trebalo za uz- 
držanje dušobrižnika. Papa Urban VIII. odpisom 23. rujna 1625. 
istim dopusti, da u mjestih pod turskom vlasti u tu svrhu 
mogu od vjernika primati i uzdržavati nepokretna dobra, kao: 
kuće, livade, gajeve, baštine i slična, što im u kasnija vremena 
većekrat od svetoga apostolskoga sjedališta bijaše potvrdjeno. 

Kako su bili samostani i župe ove države u zajednici 
s bosanskom, tako su iste povlastice uživali i u svem se jed- 
nako vladali, pak i potle, kad god. 1735. dalmatinski se sdružiše 
i sastadoše u posebnu državu, jednake povlastice dostigoše, da 
mogu i na ovom kraju sliediti. Kroz sve vrieme turskog vla- 
danja, u svedjernih progonstvih, u ratnih pogiblih, u čestih pre- 
seljenjih, kad niti se kuće gradiše, niti polja radiše, naravno, 
da nije moglo biti uredjenih župa, niti opredieljenih redovina. 
Ovo je nevoljno stanje i pod mletačkim vladanjem  sliedilo do 
karlovačkog mira, tako da providur gjeneral opisa starovieću 
skrajno ubožtvo puka, kako im je biljetina služila za kuću i 
za odjeću.' 

U prvašnja vremena župnici prehodahu po siromaških ko- 
libah od mjesta do mjesta, gdje bijahu prehranjeni na ubogih 
trpezah i obdarivani svojevoljnimi milostinjami tako, da pohoditelj 
ot. Iv. krst da Vietri god. 1708. u izvješću na propogandu kaže: 

. < »porežtina župa bosanske države sastoji u onom, što po- 
božnost vjernika prosto dariva, jer oni daju on? što hoće, ko- 
liko hoće i kad hoće. Tako je svim redovnicim po cieloj državi.“ 

To svjedoče i matice samostanskih računa onoga vremena, 
jer bi sva redovina kao milostinja samostanu prihodila, a sta- 
rješina pribavljao potrebita župniku.?* To je većekrat naredjivano 
na redovnićkih sborovih dokle bijahu u zajednici s Bosnom, što 
prosliedi kašnje, kad se sdružiše, ter odmah na sboru u Za- 
ostrogu god. 1736. 8. 4 izdanih naredaba naredjiva gvardijanim, 
da na svoja vremena podju po župah i ostavivši župniku ono, 
što mu treba za pristojno uzdržanje, ostalu redovinu upotrebe 


" Ljubić ogledalo knjiž. II. 228. — * ,Ut fideliter suis superioribus 
cujusvis anni parocchiae proventus contribuant. . solo victu et vestitu sibi 
necessario relicto. Liber archiv. prov. Šib. 139. 

na službu samostana. Kad biskupim bijaše prosto pohadjati 
oslobodjena mjesta i župe uredjivati po crkovnih zakonih, odmah 
na početku obdužiše svaku obitol na stalnu redovinu, svaku po 
varićak žita, kako nam svjedoči suvremeni starješina samostana 
Makarske. 

»God. 1729. naredi prisv. biskup Bianković meni gvardi- 
janu, da pošaljem još i trećega fratra u gorsku župu Vrdovo, 
Ja mu činih istanzu, da ne može ona župa uzdržavati tri redov- 
nika, jer ne ima veće od 90 kuća zlih i dobrih i redova nego 
po varićak žita, a ima ih koje ne daju ni zrna.! 

Kašnje kad je biskup Blašković razkidao stare župe i u 
novih smjestio župnike u pastierskom pohodjenju, istodobno je 
i redovine naredjivao i uredjivao za uzdržanje nastavljenih žup- 
nika. Kako je bilo u makarskoj biskupiji, tako se isto uredji- 
valo po selih ostalih biskupija i u vrieme pohodjenja bilježilo 
u uredovne zapisnike, koji se i danas nahode u njihovih kanče- 
larijah, a na tražbu župnika ili samostana izdavali ovjerovljene 
prepise, od kojih samo nekoje možemo pomenuti. 

Ža makarsku biskupiju nahodi se naredba izdana u ,Acta 
sacrae Dioecesis visitae (sic!) Primordiensis 1789“, 
gdje se ustanovljuje, da će redovina sastojati u tom, što će da- 
vati župniku: ,svaka kuća jedan varićak pšenice, a jedan ječma. 
O uzkrsu jaja koliko tko može, a sira što dade stado za jedan 
dan, i masla koliko tko bude moći. O velikoj Gospi svaka kuća 
kozle i polu kadce masta. O božiću pleće, kolač i šest gazeta 
za božićne mise. O vjenčanju čarape, ručak i bocu vina.“ * 

Za spljetsku prabiskupiju nahodi se takodjer kurijalna 
naredba, koju izdade prabiskup Lelius Cipico dne 0. rujna 
1794; ona takodjer priznaje kao ustanovljene redovine frano- 
.vačkih župa i ostalih preko gorskih: ,.. Osobito onih s kojimi 
upravljaju otci franovci u našem apoštolskom pohodjenju po 
trajućem neprekidnom običaju naših predšastnika, osvjedočismo 
se ne samo po dokazu otaca župnika, dali i po potvrdi haram- 
baša, glavara i seljanskih staraca, crkvinara i bratovština, da 
župna porežtina po pravu, koja i u napred ima trajati, jest 
ova: Svaki će domaćin davati varićak pšenice, a domaćica va- 


! Ot. Gojka dnevnik bosanicom. — ? U ark. sam. Omiša. — Ako 
su pravedne bile osvade makarskih biskupa, da su franovci župnici bili pre- 
bogati, što su na godinu dana mogli za redovinu sakupiti 40 varićaka 
pšenice i toliko ječma sa 48 kozlića i dvajest barila_ mosta, valja da 59 
je malo hotjelo u onih mjestih da se tko bogatašom proglasi. 


b 

rićak napolice i za svako drugo čeljade od 13 ili 14 godina 
varićak žita koga mu drago, izvan sirka. Svako deseto krmče, 
vune, sira i masla po broju životinje i koji par pilića. O božiću 
pogaču i koje pleće mesa, a o uskrsu jaja i dva ili tri tovara 
drva; na vjenčanju samun kruha, pleće "mesa i bocu vina, a na 
pogrebu za pjevanu misu šest libara. — Svake nedjelje i svet- 
kovine prizvat će župnika na i po redu svaka kuća, ili mu 
dati za ručak varićak pšenice . . .*! 

Jednaka bijaše porežtina u biskupijah Trogira, Šibenika, 
Skradina i Nina, samo što u riedkih po Bukovici, gdje bijaše 
vinograda seljani od ljubavi davahu što mošta, dokle se poče 
svud loza saditi, ter se u nekojih seljani obdužiše i mošt davati. 
U ninskoj biskupiji ostade u nekojih župah mjesto po broju 
čeljadi, da se žito dava po broju oraćih volova. 

One porežtine izvan što zakonito bijahu ustanovljene i 
bez prestanka po obstojećem običaju trajuće, one bijahu priznate 
i potvrdjene od crkovnih i gradskih vlasti, pa u veće župa novo- 
nastavljenih, ili na zahtjevani veći broj svećenika za službu 
puka seljani se pismenom pogodbom obduživali na iste ili na 
povećane dužnosti redovine. 

Ovih nagodaba i pogodaba nahodi se u arkivih samostana ; 
ali seljani i vlasti veće se obziru na obstojeći običaj, nego na 
pismene obveze, i to dakako na uhar seljana, jer možda već 
nigdje se ne dava podpuno, što je stari običaj bio ili što se 
pismeno obvezalo ; jer seljanin običajno reče, toga nisam do sad 
davao; a da to reče dosta je, da samo jedne godine ili mu 
vrieme odnese ili župnik zanemari, ter kad lani nije dao, ove 
godine ne će pogotovo. Uslied toga već se nigdje ne dava deseto 
bravče, nego samo jedno šilježe, tko ima veće od 30 ma ih 
na stotine imao do 3U dava samo janje, tko ne ima 20 ne 
dava ništa. Tako i drva, riedko se gdje dava dva tovara, a 
nigdje tri. Ručci su svud ukinuti, ali u nekih mjestih daju va- 
rićak pšenice. Ne ima već koga para pilića, nego jedino pile i 
to riedki, tako je sve ostalo došlo na tančinu. | 

Umnoženjem puka nije se pomnožala župniku redovina, 
jer velike bogate obitole razdrobljene i razkomadane brzo su 
propale i obužarile; gora se sasjekla, ledine i pašnjaci razkr- 
čili i razorali; nestalo blaga i konja, pak domaćin umije reći: 
kad mi ga Bog nije dao, kako ću da donesem? Ima župa od 
300 do 600 obitola, u kojih neće župnik okupiti 50 šilježi, nit 


1 U drž. ark. u Šib 
19 

stotinu tovara drva, a tako i ostaloga, jer je u župi prevladao 
običaj, da tko čega ne ima, onoga i ne dava. 

Mletačka vlada nije se niti najmanje bavila porežtinami ; 
ona je puštala, da to biskupi uredjuju i da sliedi po običaju. 
Francuzka bijaše započela uredjivati, ali joj ne doteče vremenu 
da dovrši. Austrijska održa sve kako je našla do današnjega 
dana, samo što je izdavala odluke, po kojih je župnik mogao 
prisiliti da davaju po običaju. Pokle ustanovljenjem novih župa 
stare se matice raztrojiše i nove župe s malo puka nemogle 
dati redovine koliko trebalo za uzdržanje župnika na vapaj 
ubogih svećenika vlada dade, da se razvide i prosude, ter se 
sastavi tako zvani fassionale di congrua, po kom, ako 
. proizvod ne bi odgovarao ustanovljenoj svoti, bilo bi nadokna- 
djeno sa odredjenim supplemento, ali to samo, ako bi pop 
župu služio, a kad bi franovac istom župom upravljao, i ako 
je priznato bilo, da proizvod ne dosiže do opredieljene svote za 
uzdržanje župnika, i ako je pop za tu istu župu dobivao supple- 
mento, franovac ga nije mogao dostignuti, kao da nije davano 
za uzdržanje svećenika, nego za razlikost odjeće župnika! 

Može se dakle zaključiti: a. da franovci ne nametnuše 
puku redovine; oni su se zadovoljavali onim, što bi im župljani 
svojevoljno davali. b. Da župne porežtine ustanoviše biskupi po 
crkovnih zakonih za dotično stalno uzdržavanje župnika. c. Da 
su vlade priznale i zakonim utvrdile dužnost puka, da usta- 
novljenom redovinom uzdržava župnika. 

Spomenut ćemo napokon, da god. 1829., kad je e. kr. 
vlada uredjivala s franovci odnošaje o pravu prikazivanja žup- 
nika i uzdržanja župnih služba, ovi su izticali tegoću, koju puk 
podnosi za uzdržavanje župnika, svojih crkava i župnih kuća, 
od čega su sela po otocih i pri moru oslobodjena bila; tako i 
nesgode župnika, koji su morali od ubogoga puka tražiti svoje 
pristojbe, kao ponizujuće njegov ugled, a i to u nestalnosti, 
jer nerod, grad ili što slična mogoše kako puku, tako i žup- 
niku odnieti jedini izvor uzdržanja, ter molili, da vlada po sebi 
uredjiva župne proizvode, a župnikom ustanovi stalne prihode ; 
ali toga vlada nije nikad primila, nego naredila, da sve ostane 
po trajućem običaju. — Ovih zadnjih vremena počelo se nešto 


raditi i dogovarati izmedju crkovnih i gradskih vlasti o preu-- 


redbi redovine; što će biti? Tko dožive upamtit će, a mi mo- 
žemo reći: Bog će dati, da će dobro biti! — 

1. U sretno doba, o kom smo se do sada bavili, kako je 
država u svakom dobru napredovala, tako pojedini redovnici, 

koji ne bi imali težkih naloga i velikih dužnosti obavljati, počeše 
se baviti i književnim radom u hrvatskom jeziku. Premda je 
puk jedino ovaj jezik poznavao, ipak na žalost on se nije mogao 
u njem prosvietljivati, jer osim što nije bilo javnih zavoda ili 
učliišta, na kojih bi pučki sinovi knjigu u narodnom jeziku 
učili, ni književnici nisu se tada što učili ili pisali za njihovu 
prosvietu, pošto se držahu svi blizu tadanjega običaja, da su 
govorili i pisali latinski ili talijanski, od česa naravno nije moglo. 
biti narodu nikakve koristi. Taj se je nalog pučke prosvjete 
dolikovao jedino franovcem, koji i u domaćem razgovoru, u 
propoviedanju i tumačenju nauka i rieči božje, pa i u dopisi- 
vanju, oni su još sami hrvatski jezik gojili, puk podučavali i 
u knjigi ga održavali, ter kao jedini učitelji puka, oni se sad 
zauzeše, da ga upoznadu s knjigom materinskoga govora, da ga 
u nju zaljube i s njom mu pribave hranu duha i uzgoj srdca 
i pameti. | 

Običavali smo samo na svrhi vieka mali pogled svrnuti 
na književni rad, a sad ćemo na poli; jer u ovom XVIII. vieku 
opaža se neko književno razdobje u pismu, i to u prvoj polo- 
vini opet dvostruko, a u drugoj jednostavno. O drugoj ćemo se 
baviti na svrhi vieka, a o prvoj nam je napomenuti: 1. Po- 
četkom ovoga vieka počelo se je hrvatski pisati s latinskimi 
slovi, što prvo bijaše posve riedko, u svakoj vrsti hrvatskih 
pisama jedino se bosanica rabila. Ovoj promjeni rek bi da po- 
glavito uzrok bijaše, što redovnici imaduć odnošaja i dopisi- 
vanja sa biskupi i gradjanskimi vlasti, kako su od njih pri- 
mali dopise latinicom, tako su s njom i odgovarali. Narod je 
ipak još dobro čuvao svoja pismena i s njima se služio sve do 
propada skupnovlade; on je sliedio bosanicom sastavljati po- 
godbe, nagodbe, oporuke, svjedočbe i domaće dopisivanje, a na 
sudu, kad bi ove bile prikazane, one su sastavke i pismena pri- 
mali i pravo za to držali uredovne zaklete tumače, koji bi ih 
prevodili na talijanski, pošto su Conti, Capitani i ostali 
činovnici jedino u tom uredovne posle razpravljali. Kako bi se 
pokazivao prosvietljeniji i naučniji, koji je što znao mucati ta- 
lijanski i pisati latinskimi slovi, tako je i svak posizao, ako će 
i naopako talijanski dopisivati, a što bi se i hrvatski pisalo 
latinska pismena bijahu tako preobladala, da su narodna pismena 
bosanice sa svim mal po mal počela se izostavljati i zaborav- 
ljati; jedino još poljički popi i seljani to uzdržavali. 

To je prisililo starješinstvo državno, da na sboru u Sinju 
17. lipnja 1749. izmedju drugih koristnih odluka izda naredbu: 


* 

neka se pitomci i djaci države uče bosanicom pisati i hr- 
vatski dopisivati: ,Buduć mi Hrvati, začudno je, da se nalaze 
medju nama mnogi, koji ne znaju pisati našim materinskim je- 
zikom i pismeni, što je prevelika nepristojnost. Za to naredji- 
vamo svim otcim učiteljim, da svoje učenike podučavaju u pi- 
sanju u istom jeziku, kao i djake, koji se kod njih nalaze; jer 
davamo svakomu na znanje, da niti će se mladići u redovnike 
oblačiti, niti djaci na redjenje slati, ako ne dokažu svjedočbom 
otaca samostana, da su rečena pismena naučili.“ 

To se je opet ponovilo od državnika ot. Radmana god. 
1175. i tim se je ako ne sa svim održalo barem produljilo 
poznavanje bosanice do XIX. vieka. 

Drugo razdobje, što se opaža u pismenih prve polovice 
ovoga vieka, u tom je, što, kad se počelo hrvatski pisati la- 
tinskimi slovi, ne bijaše kakvih pravila o vriednosti i znameno- 
vanju jednih slova naprama drugim , osobito u onih, koji su 
posebna svojština hrvatskoga izgovora, koga se zvuk nemogaše 
označiti latinskimi slovi, jer onoga zvuka nisu imali, kao na 
priliku razlikost i osobitost naših slova s, Šš; 6, ć, č; Z, ži 
tako dalje; s toga nije bilo moguće, da svi poprime jednako 
pravilo, kad obstojalo nije, nego je svak pisao, kako mu se 
priličnije činilo, s toga se opaža ne samo razlikost, dali smjesa 
i pometnja slova toliko u rukopisih, koliko u pečatanih knjigah 
u ovoj prvoj polovici, kako se može osvjedočiti u onih prve 
polovice, kao što bijaše god _ 1712. ot. Tome Babića prva hr- 
vatsko-latinska slovnica, koju kašnje popravi i znatno povećanu 
izdade u Jakinu 1745. 

Još je znamenitije njegovo djelo ,Cvit razlika mirisa 
duhovnoga“, pečatano u Mletcih 1736. Ova knjiga duhovnoga 
sadržaja, napisana čistim hrvatskim jezikom i pučkim lakim izgo- 
vorom, u pjesmi i prostopisu, tako omili narodu, da zasluži 
veće izdanja i mučno bi našao obitol, koja je imala štioca, a 
da nije uz Kačića pismaricu imala i knjigu ot. Tome. U njoj je 
ot. Babić najprostijim načinom puku iztumačio duboke članke 
kršćanske vjere i u pjesmi izpjevao grdobe i strahote grieha i 
opačina, kao i divotu i plemenitost kreposti, jer je puk drago- 
voljno njegove pjesme pjevajući Boga molio, kriepio se u po- 
božnosti i krepostnom življenju, i u isti mah mrzio na svako 
zlo, na izkvarenost duše i tiela. To bijaše prava i jedino onda 
moguća pouka narodu, kad se o učionah nije mislilo, niti tko . 
se bavio o njegovom poboljšanju i prosvietljenju. On izdade i 
u posobitih knjižicah pouke duhovne i nauk kršćanski. U pred- 

govoru prvoga izdanja ,Cvieta“ kaže, kako je mučno pisati la- 
tinskimi slovi hrvatske knjige i pogoditi izmedju različitih na- 
rječja, koje bolje puku prijanja, i napokon pita oprošćenje rad 
mnogih pečatanih pogrješaka, jer veli: ,Slagari ne razumiju je- 
zika, a ja nisam mogao ondi svedjerno stati.“ 

Za njim se pokaziva na književnom polju ot. Lovro Šito- 
vić iz Ljubuškoga !', koji god. 1713. izdade svoju slovnicu la- 
tinsko-hrvatsku i nauk kršćanski, a god. 1727. ,Pismu od 
pakla“ u desetercih, i prikaza prabiskupu Vinku Zmajeviću. 

Ot. Stipan Badrić iz Drniša pripisa latinskimi slovi liepo 
djelce: ,Zrcalo istine medju crkvom istočnom i za- 
padnomć“, sastavljeno od Bugarina Papića i bosanicom pečatano 
u Rimu god. 1715. ter ga ot. Badrić latinicom prepečata u 
Mletcih god. 1745., preinačiv pojedine rieči, da bude bolje od 
puka u Dalmaciji razumljeno. I ovo djelo ugodi puku, ter je 
veće krat prepečatano u Jakinu, Mletcih, Zadru i Dubrovniku 
Isti otac izdade u Mletcih 1746. ,Pravi način za dovesti 
duše virnih na život vičnji.“ 

Ot. Josip Banovac iz Čiste Skradinske izdade osam razli- 
čitih knjiga hrvatski, izmedju kojih ,Pripoviedanje ko- 
rizmeno“ u Mletcih 1747. Ostale su različitoga sadržaja, pri- 
poviedanja, život sv. Šimuna i t. d., kako ćemo viditi na svrhi 
poglavja V. 

Ot. Marijan Lekušić iz Mostara popravi i pripečata 1a- 
tinskimi slovi god. 1730. u Mletcih ,Bogoljubna razmi- 
šljanja otajstva čovičanskoga“ sv. Bonaventure, Ot. 
Bernardin Pavlović iz Stona ove države izdade godine 1747. u 
Mletcih ,Pripravljanje za dostojno reći sv. misu“ i 
priredi veću knjigu ,Pokripljenje umirućih ter žića“ 
i iste godine upečata u Mletcih. . 

Napokon god 1745. ot. Filip Grabovac iz Vrlike izdade 
u Mletcih ,Historija naroda iliričkoga ili arva- 
ckoga“, a god. 1747. ,Cvitrazgovora narodaijezika 
iliričkoga aliti arvackog.“ | 

Ovo bijaše prva pučka knjiga, mala enciklopedija neuka 
i priprostita puka, u kojoj ot. Filip u pjesmi i prostopisu za prvi 
put pokaza svomu narodu njegove kreposti i veliko stablo slo- 
vensko, koga je on samo grančica bio, ter da ga digne od po- 
tištenosti, u koju je spao s tudje a ne svoje krivnje; jer za- 
pušten i zanemaren, ogreznuo u krvi i deračini, nije o drugom 


! Vidi pogl. X. 4. dio prvi. 


294 

ni mogao misliti, ter o tom danomice ginuo i propadao Ot. 
Filip mu pokaza vlastite kreposti, koje mu najveći dušmani ne 
poriču; dokaza kako se te gube, potamnjuju i uništuju bez- 
zakonji i opačinami odsudjenimi od Boga i poštenoga naroda, 
ter ih potiče, da obzirom na svoje dične pradjedove podignu 
se na ugled vitežkih naroda u kreposti i poštenju traže sreću 


i blagostanje. Sve to on izpripoviedi u pjesmah osmeraca i de- 


seteraca o pobožnih i ćudorednih predmetih, o poviestnih vi- 
težkih sgodah, o širini slovinskoga naroda i njegovih plemena 
i o poglavitih svietskih dogadjajih. Sva knjiga diše žarkom lju- 
bavi svoga naroda, prava predteča Kačića pjesmarice. 

Ako je onaj pravi prijatelj, koji i život svoj pregori za 
prijatelja, to možemo reći, da je ot. Grabovac bio pravi prija- 
telj svoga naroda, za koga je isti život izgubio, ter cienimo da 
zasluživa, da se narod upozna s tim prijateljem i dobrotvorom, 
koga ćemo ako i na kratko poglavite crte života napomenuti. 

Rodi se ot. Grabovac u Vrlici pri svrhi XVII. vieka. Kod 
franovaca izuči knjigu i postade redovnikom na Visovcu, odkle 
podje u Italiju, onamo dovrši nauke, reče sv. misu i od starje- 
šina bijaše odredjen za vojničkoga kapelana: u Mletcih hrvatskih 
vojnika, tako kašnje u Palmanovi, Brešiji i Veroni ostade dugo 
vremena. Kako je ćutio u srdcu veliku ljubav za svojim hrvat- 
skim narodom, tako je u srdcu tužio izrodjenje svojih otačbe- 
nika, koji počeše zanemarivati narodne običaje i junačke odore 
starih pučkih serdara, ter ih zamjenjivati latinskimi šušnjami, 
brijati brkove i posuti vitke rožnje uz raztrižene dolame, bez 
toka i bez putaca. Još godine 1729. sastavi i u Mletcih 
pečata liepu šaljivu pjesmu, kojom sjećajuć ih na običaje svojih 
otaca i divnu staru nošnju junačkih serdara, zaklinje principa, 
da ne dopušta mladim gizdelinim, da se tudjim perjem kite, 
nego da održe narodne nošnje: Možda mu je to smrt uzroko- 
valo, jer kad god. 1747. izadje na svietlo pomenuta knjiga, u 
kojoj ista šaljiva pjesma bijaše uvrštena, netko dojavi, da je 
knjiga buntovna, da slavi hrvatski narod i potiče na bunu. 
Onda se nije potanko gledalo. Otca Filipa uhitiše stražari i do- 
vukoše pod olova u Mletke. Knjiga bijaše zadobila dopust: 
»Noi riformatori dello Studio di Padova“, i ,colla licenza dei su- 
periori“ isve što se je onda tražilo, ali svakako kao sumnjiva; 
pisatelj ležaše u groznoj tamnici kao živ u grob zakopan. Si- 
romašni redovnik ne znaduć u čem je pogrješio, mirno je čekao 
iztragu i odsudu, ali se gospodi nije prišilo; što je njima do 
fratra? Odvlačilo se i raztezalo, dok u ljetnih žegah siromah 

fra Filip težko oboli i na sve molbe braće redovnika i nasto- 
janje mogućih i uplivnih pokrovitelja mogaše izmoliti. da mjesto 
olova, drugamo bude postavljen, i to bijaše prevelika neobična 
milost, da bijaše premješten u samostan sv. Duha. Ali nevoljni 
redovnik bijaše uz tugu na srdcu uhvatio bolest u prsima, ter 
vidimice svaki je dan život skončavao i do malo pade na 
smrtnu postelju. 

Tješen od redovnika i pokriepljen  svetotajstvi po nauku 
propetoga, koga jeu rukama držao, prašćajuć svojim ubojicam, 
zadnjim cielovom Isusa, odleti mu pravedna duša k Bogu na 
20. travnja 1740. i bi pokopan u crkvi istog samostana. Prava 
žrtva ljubavi svoga naroda! 

Sve ove knjige prvoga poluvieka pečatane su različitim 
pravopisom i vrlo pogrješnim; drugoga poluvieka već bijaše 
ustanovljen i u obće primljen jednak način pisanja kod nas. 
Suvišno je napominjati, da svi oni pisaoci nisu drugovačije pi- 
sali nego hrvatskom ikavštinom, u kojoj su franovci sliedili do 
zagrebačke ilirštine Možemo reći, da franovci udariše stalne 
temelje čisto hrvatske književnosti i narodnoga jezika kod nas, 
koga su u XVII, a što u ovom XVIII vieku oni obogatili dobrim 
brojem knjiga. 


Poglavje treće. 
1169.—1779. 


1 Nastojanje redovnika i puka, da se digne zabrana oblačenja. — 2. Pre- 
porukom gjenerala Rive vieće odredjuje, da franovci sliede u službi župa. 
Dična svjedočba gjenerala o franovačkom djelovanju. — 3. Svjedočbe 
i preporuke biskupi, osvade makarskoga. — £ Naklonost gjenerala 
Gradeniga svjedoči, da promiču poljodjelstvo. — 5. Vieće priznaje 

 franovcim pravo na župe, preporuka prabiskupa Garanjina, dozvola 
oblačenja — 6. Kninska crkva, ot Vinjalić, obrana franovaca prot po- 
tvaram Ivana Lovrića. 


1. Država o polovici XVIJI vieka bila se dovinula do 
ugleda i slave mudrom upravom vriednih starješina i radom 
složne braće, ali ta slava bijaše kratka, jer zakon 1767. zadade 
joj smrtni udarac, s koga ako ne poginu zahvaliti je potla božje 
providnosti sviestnoj brigi mudrih državnika, naslonu biskupa 
i žarkoj ljubavi harnoga puka. 

Dočim je spomenuti zakon proglašen, naravno da je 
vriednoga državnika ot. Staničića pa i svu ostalu braću u ve- 
like zabrinulo, koliko rad pogibli svoga obstanka, toliko radi 
duhovne uprave puka, medju kojim oni su sami župnu službu 
obavljali; i kako nije naznačeno bilo, tko bi ih u toj zamienio, 
oni na početku mišljahu, da taj zakon ne mogaše ozbiljan biti, 
da se tim jedino kojekakva uredovna iztraživanja obavljaju ; jer 
koliko državnik Staničić, toliko njegov nasliednik Marović Ara- 
lica bez prestanka vodiše duga dopisivanja s providurom gje- 
neralom, odgovarajuć na svakojake upite i iztraživanja u izvješćih, 
popisih župa i manastira, o različitih službah u pokrajini i ino- 
zemstvu, o imenicih svih redovnika koliko domorodaca, toliko 
napose iz drugih pokrajina, o odsutnih i za koje službe odre- 
djeni? itd. ali kad vidiše, da se stvar oduljiva bez spomena 
na nadu oprosta zapreke, a danomice broj redovnika na manjak 
dolazio, počeše se sami zauzimati, da od skupnovlade dostignu 
oprost i osobitu dozvolu uslied starih zasluga za vjeru, domo- 

vinu i skupnovladu, kao i rad vanrednoga položaja države na 
mejaših obkoljenih od Turaka i razkolnika, pa i radi župne 
službe koju sami u tih mjestih obavljaju, u kojoj i bi ih mučno 
tko mogao zamieniti. 

Na državnom sboru god. 1770. sastaviše prošnju i odpra- 
više u Mletke, gdje su imali uplivnih pokrovitelja ; ali vieće 
bijaše neumoljivo, ono se ne dade krenuti na molbe redovnika, 
ni na preporuke uglednih zagovaratelja, niti na dokazane po- 
trebe mnogobrojnoga puka po mejaših, kojemu do onoga vre- 
mena svedjerno se je vlada priklonita pokazivala 

Na tako oglušenje videć redovnici da je stvar ozbiljnija 
postala, odlučiše i oni ozbiljno postupati. Stvar .je do sada 
samo uredovno vodjena pismenimi dopisi; ali ju na javno iz- 
takoše i naviestiše puku, da pokle je obustavljeno oblačenje 
redovnika ne mogu dalje njihovu djecu na nauk primati, niti 
u redovnike oblačiti, a da će se tim i država razsuti i franovce 
možda koja druga vrsta svećenika u duhovnoj službi zamieniti: 

Sad se na tu izjavu diže vas puk, da najodlučnijom srd- 
čenošću brani i zagovara obstanak svojih redovnika, proseć od 
skupnovlade, da digne izdanu zabranu i dopusti, da franovci i 
odsele budu njihovi upravitelji, kako bijahu njihovim otcem 
preko vjekova. 

Tu želju i prošnju prikazaše u ukupnoj izjavi, koju pod- 
pisaše pučki poglavari serdari i koluneli svih krajina od Neretve 
do Velebita na ime svega puka kako sliedi: za vrhgorsku kra- 
jinu kolunel Ivan Dešković Furioso ,zakletvom potvrdjivam, da 
pošto se je počela osjećat oskudica franovaca rad obustave obla- 
čenja, puk ove krajine počeo se je strašiti za posliedice duhovne 
službe, jer buduć franovci svedjerno bili njihovi učitelji, župnici 
i upravitelji, mole da i u napred ostanu, ter da se digne spo- 
menuta zabrana.“ Neretvanski kolunel Antun Nonković jednako 
zakletvom potvrdjujuć za svoju krajinu, nastavlja: ... naučni 
od vjekova ovi pučani duhovnu hranu primati od redovnika sv. 
Frane, žele da vazda i u napred prosliede, ter prose, da im se 
dopusti oblačenje.“ 

Kninski serdar Andrija Sinobad isto tvrdi za svoju kra- 
Jinu:... ,na ime svega puka prosim, da im se dozvoli traženo 
dopuštenje. oblačenja.“ Tako isto zakletvom potvrdjiva konunel 
Stipan Nakić za drnišku i vrličku; Serdar Grgur vitez Nakić 
nastavlja: , ..to prosim ja i sva ova krajina, to je živa želja 
svega puka, da i odsele kao i do sada franovci budu njihovi 
duhovni upravitelji.“ 

Sinjski kolunel Antun Šurić napokon zakletvom potvr- 
djiva ,da je sve istina i jamči za izvornost podpisa njemu po- 
znatih i za obću želju svega puka.“ Ovom izjavom i prošnjom 
franovci na sboru u Šibeniku na 30. prosinca 1771. pridružiše 
svoju prošnju i svečanu izjavu, u kojoj pomenuvši davnije za- 
sluge i do tada stečena osobita pomilovanja, kojimi ih je skupno- 
vlada obdarila i uslišala prošnje prevjernoga puka, kojim oni 
upravljaju, videć kako uz pomanjkanje redovnika prieti pogibio 
koliko obstanku zaslužne države, toliko duhovnoj službi hrabrenih 
podanika na obrani mejaša, koga prošnje i želje prilažu, ter i 
oni druže njihovoj prošnji i želji svoje podaničke prošnje, da 
se digne zabrana oblačenja i dopusti potrebiti broj za uzdr- 
žanje samostana i službu župa, završujuć: ,Još i danas naša 
država služi 98 župa u Dalmaciji, pokle sa pomenutom za- 
branom pomanjkava danovice redovnika, već moradosmo rad 
nedostatka dovoljnoga broja 25 kapelanija ostaviti. 

»Radi česa vršimo svoju dužnost  obavješćujnć prejasnu 
o posliedicah s nestašice svećenstva i pomanjkanja župnih upra- 
vitelja puka svega kolikoga prostora pod našom upravom, ter di- 
žemo sa sebe i naše duše svaku odgovornost pred Bogom, skupno- 
vladom i našim narodom.“ Upravljao je Dalmacijom providur 
gjeneral Jakov Riva pobožan i pravedan, koji poznajuć koristno 
djelovanje franovaca u Dalmaciji u svakoj prigodi pokazivao 
se prama njima naklon i privržen, ter i ovoga puta pri onako 
odlučujućoj sgodi o njihovom obstanku, on ih je zagovarao i 
srdčeno preporučivao. Kad mu prikazaše redovnici prošnje, on 
ih je pokriepio i popratio u Mletke moleć vieće vrhu samo- 
stana, pri kom bijaše riešitba ovoga posla ,da uznastoji svojim 
privoljenjem prignuti vladu na pomilovanje države, odredivši 
broj osoba samostanim, kojim bi se nadoknadjivale potrebe du- 
hovnih služba ovih brižnih otaca, koji od davnih vremena za- 
slugami i velikim plodom održavaju ih na utjehu i zadovoljstvo 
puka...“ ' 

2. Prošnje franovaca i puka dobrom preporukom gjene- 
rala nisu mogle biti zabačene. Sasvim da ustanovljeno vieće 
bijaše se u načelu gsložilo protiva obstanku redovničkih za- 
druga, ipak bijaše i savjetnika, koji se nipošto nisu slagali 
u tom mnenju. 

Prijatelji poručivabu iz Mletaka državniku: ,U dobar čas 
 oprispjele su vaše prošnje, koje je liepo gjeneral preporučio, vi 
imate mogućih zagovaratelja, i vieće, da _ mu se nije poreći 
u pogled vašega položaja i službe župa, ne bi bilo protivno, da 

vam se kao iznimki dopusti oblačenje, ali im je težko popu- 
stiti u načelu, jer bi valjalo i drugim jednako zadovoljiti, sva- 
kako nada nam se okrepljuje.“ Medju to vrieme je prolazilo, 
redovnici pomanjkavali, ne dotjecag broj za običajne službe, i to 
providuru bijahu jaki nasloni, da prigne skupnovladu na obzir 
prama državi, ter uslied ovih čestih i žarkih preporuka napokon 
mu prispje na ruke od istoga vieća sliedeći odpis: ,21. svibnja 
god. 1774. Pridržav ovo vieće odluku, da franovci sliede župami 
upravljati, naredjiva: da se uzdržava potrebiti broj redovnika 
za duhovnu upravu puka, onako dobronaklona naprama njima, 
koji bi dovoljan bio za službu njihovih crkava i samostana, 
takodjer i za druge službe, gdje su običajno postavljani ... za 
to se nalaže vašoj brizi, da saberete potrebite podatke o sa- 
danjem broju redovnika i o potrebah, koliko bi ih se gdje ho- 
tjelo, a za župe potražite, da biskupi po duši dokažu potrebite 
brojeve, napokon i vi ćete o tom izjaviti vaše mnienje.“ Odu- 
ševljen gjeneral ovim prvim uspjehom, pošto mu se već pri- 
bliživalo vrieme odlazka iz Dalmacije, po navršenoj službi 
ne znaduć koga bi mnienja bio njegov nasliednik u ovom poslu, 
srdčeno se zauze, da bi ga sam sretno dovršio na uhar frano- 
vaca i puka, ter odmah razasla na biskupe pisma, da izvieste 
u pogled potrebitog broja za župe, a od državnika zaište ob- 
širno izvješće o svih potrebah samostana, župa, poslanstva 1 
kakvih mu drago običavanih služba u Dalmaciji i po inozemstvu. 

Biskupi odgovoriše u lipnju i srpnju iste godine 1774. u 
kojih odgovorih svi opažaju posliedice zabrane oblačenia u osku- 
dici potrebitoga broja: za službe sadanjih župa, a još veće za 
one, koje bi se iznova nastavile u pogled uzmnožanoga pučanstva, 
i prilažu imenike župa od franovaca služenih i onih, koje rad 
smanjenoga broja redovnika sad popi služe. 

Jednako obširno izvješće posla mu državnik ot. Josip 
Radman, koji kao u ogledalu sastavi mu na velikom listu broj 
samostana i župa, sadanjim brojem pomanikanim uslied zabrane 
oblačenja i potrebitim za sve službe pojedinih samostana i župa, 
tako i različilih služba, koje su franovci obavljali. Ove svje- 
dočbe, izvješća i podatke gjeneral opremi u Mletke i poprati 
svojim izvješćem, koje je sastavio po priloženih podatcih, u 
kom na 81. srpnja 1774. medju ostalimi kaže:.. ,U svih mjestih 
oni uzdržavaju župnu službu još od god. 1390. do danas, jed- 
nako kao i u svih novih posjedih prejasne skupnovlade.“ 

Ovo dvanaest samostana providja nesamo župnike i po- 
moćnike, dali i kapelane za skupnovladine podanike u Kajiru, 

u sv. zemlji i u Aleksandriji i Egiptu, i daje redovnike za 
službu vladinih predstojnika, za bolnice, za vojničke pukovnije 
i konjanike, za tvrdjave i posade: Cienim da sa 49 djaka i 
61 lajika, morao bi se ustanoviti broj sve države na 45: re- 
dovnika. U tri godine obustave oblačenja umrlo je 79 redovnika, 
a ima ih živih za službu samostana 151, a na 83 župe služi 
njih 99, dok radi oskudice osoba na 19 njihovih župa služe 
. popi iz Poljica. 

| Buduć se puk pomnožao, biskupi traže veći broj noslo- 
vača. Veliki broj mladića, ne moguć se amo obući, odlazi u 
bosanske samostane, pak i njihova rodbina sliedeći njih pre- 
seljiva se na one strane. 


Tako sliedi napominjati druge okolnosti, rad kojih bi ko- . 


ristno bilo, da se dopusti oblačenje i razlike štete obustave ; 
gliedi: ,Postao bih Vašoj Preuzvišenosti preveć dosadan, kad 
bih poduzeo, da potanko dokažem ovih redovnika države presv. 
Odkupitelja službe u vrieme rata i mira, reći ću samo, da izvan 
što bijahu i što su i danas najbrižniji poslovači u gospodnjem 
vinogradu, imadu zaslugu što su najkoristnije sudjelovali u 
prošasta tri rata kao narodni duhovnici nukajući puk, da predje 
u podanike skupnovlade 

» Osobito pri osvojenju Knina, Sinja, Hercegnovoga u živih 
sukobih s Turci moglo se vidjeti ove vitežke redovnike pred 
četami seljana s križem i mačem u ruci, gdje djeluju istodobno 
kao vojnici Isukrstovi i skupnovlade. Neki od njih podnesoše 
krutu smrt na kćecu, drugi su izginuli na bojnom polju; može 
se reći, da su dodrovoljni mučenici vjere i državne slave. 

»Ove i druge sjajne zasluge redovnika pomenute države 
nahode se pobrojene od prejasnih mojih predšastnika: Foscola, 
Valiera, K. Cornara, Ema, Moceniga i Contarina. Naučan se- 
ljanski puk, da mu ovi redovnici budu duhovni upravitelji i 
drugovi u ratovih, ne bi povoljno podnosio, da ih u službi 
popi zamiene.“ 

Ovo bijaše kao oporuka dobroga Rive i dična svjedočba 
njegove ljubavi naprama franovcem, kojom ih je zadužio vječnom 
harnošću 1 priznanjem. 

Do malo navršiv ddorit službu, dieliv se iz Dalmacije 


preporuči franovce nasliedniku providuru gjeneralu Gradenigu, | 


koji imadjaše prosliediti i dobrim uspjehom dovršiti ovi posao, 
o kom je zavisio obstanak države. 


3. Novi providur gjeneral Gradenigo nije se iz početka | 


vrlo naklon pokazivao naprama franovcem. Vieće u načelu bi- 

jaše priznalo potrebu obstanka države, rad koristne službe župi 
i ostalih mjesta, gdje su do tada služili, ter bijaše sklono, da 
se kao iznimka istoj dopusti oblačenje mladih redovnika ne- 
obodno potrebitih za samostane i iste službe, ali omedjašenim 
brojem, koji bi se ustanovio i komu se ne bi dopustilo, da pod 
ikojom izlikom povećan bude. 

S toga buduć gjeneral Riva po primljenih izvješćih biskupa 
i ot. državnika predložio ukupan broj 426, vieću se činilo, da 
je prekomjeran, ter naredi Gradenigu, da opet izpita potrebe 
i izsvjesti se ob onom samo, što bi se moralo ustanoviti, a da 
gleda broj sbiti što je moguće na manje. 

Gjeneral kao da nije mario za iztrage i izvješća pred- 
 ošastnika Rive; razpisa druge pozive na biskupe, državnike i 
starješine samostana, ter se iznova sva prvašnja dopisivanja 
zavedoše i na njegov poziv 16 lipnja 1779 svi odgovoriše kao 
što su i prvi put, svi ukupno hvaleć u velike franovce, poka- 
zujuć potrebu i nuždu da se dopusti oblačenje za uzdržanje 
samostana i korist duhovne službe puka. 

Jedino makarski biskup sam nije zadovoljan bio radom 1 
brižnim nastojanjem franovaca. On mjesto potvrde, baš u onaj 
čas, kad im je nad glavom visio Damoklov mač i smrt zijala 
da ih proždre na vieke, u svojem odgovoru izkreće pred novoga 
providura gjenerala svu vreću starih tužba i osvada, što u 
ovoj sgodi nije moglo drugo, nego da dade u ruke istomu i onako 
slabo naklonu naprama redovničkim zadrugam konopac, koji bi 
on poslao vieću, da sbilja zadavi i izkorjeni onako pokvarene 
redovnike, proti kojim isti biskup ima uzroka da se jako tuži! 

Mi već ostavljamo u miru ovoga dostojanstvenika, koji 
se je malo kašnje preselio na vječnost... Njegov nasliednik 
Fabijan iz početka pod pritiskom prvašnjih savjetnika, sliedio 
je razpre i borbe, dokle se je napokon uvjerio o nevinosti fra- 
novaca i o njihovom brižnom radu o spasenju povjerenih duša, 
ter se muževno otrese savjetnika i započe sa redovnici složno i 
mirno postupati. Da im pokaže ljubav i štovanje, upisa se u 
njihove bratime i u liepoj ljubavi i miru uztraja do smrti; ali 
ta njegova ljubav bijaše zazorna, ter dobroga biskupa obtužiše 
u Rim, da je s pameti sašao i bacio se u naručaj franovcem, 
ter crkvu i biskupiju na pogibio stavio; s česa da bi trebalo 
imenovati mu pomoćnika nastupnika, koji bi od propasti obra- 
nio vjeru i crkvu. Voće ne bijaše zrelo! 

4. Po biskupskih odpisih gjeneral se pokazivao nešto 
naklonitiji prama franovcem i po odgovoru ot. državnika on je 

nastavio dalja iztraživanja, kako bi se zbio na manje traženi 
broj, te naviesti državniku, da vieće nikako ne će dopustiti tako 
veliki broj redovnika u državi, gdje obstoji toliko drugih re- 
dovničkih zadruga. 

Državnik se na mukah nalazio, jer je broj to veće pomanj- 
kavao, a traženo dopuštenje oblačenja nije se još pokazivalo, 
da bi naskoro prispilo. On nastavi molbe i skloni prov. gjenerala 
na ugovor smanjenoga broja zahtjevana od gjenerala Rive na 34/!. 


Zadovoljan Gradenigo, da je bio vriedniji od Rive u službi 
vieća, pošto mu bijaše pošlo za rukom da za četvrti dio predlo- 
ženi broj smanji, na 12. kolovoza 1779. poprati svoj predlog 
sliedećim izvješćem: ,... Na mjesto 340 traženih za službu 
118 župa i 12 samostana, valjalo bi ih još veće nadodati za 
korist podanika i uhar skupnovlade; svakako uzmnoženje ovih 
franovaca ne samo da nije štetno, da li je sa svim koristno, 
jer ovaj puk lien po naravi. mimo svaku vjerojatnost i po ne- 
znanstvu protivan težanju, skapao bi od potrebe, da nije potican 
i upravljen od franovaca za nuždu na radnju; jer niti oni ne bi 
inačije samo prošnjom mogli živjeti, tako da jedina je zasluga 
njihove razborite brige, ako je što gdje dobro obradjeno, i to 
se po obćem izkustvu vidi, da zemlje u blizini njihovih samo- 
stana najbolje su obradjivane. 

»svakako i izvan toga opažam, da rečeni redovnici od 
težačke ruke uzimani, zaljubljeni u puk i radi srodnosti poznajuć 
običaje, ćud i prignuća, a i bolje izučeni, a manje nemarni za 
njegovo dobro mogu bolje od popa otočana s njim upravljati, 
jer oni nit po nauku, niti po žarkom uplivu ne bi im se mogli 
uzporediti u zamieni; ter biovi mogli biti sredstvom, kojim bi 
se vlada mogla do potrebe poslužiti i okoristiti se vjernošću i 
požrtvovanjem ovoga žestokoga (feroce) puka, kao što je u 
prvotač sa dobrozaslužnimi obitolami, koje većim dielom za ne-' 
sreću propadoše . 

Prošnjom ske i preporukom biskupa i i providura franovci 
su liepe nade gojili, ali u Mletcih drugovačije se mislilo i na- 
gadjalo pak i preveć otezalo ; još dosta vremena prodje, dokle 
se je odlučilo i na prošnje i želje pristalo. 

Pošto u pomenutom izvješću gjeneral iztiče brigu fra- 
novaca u poboljšanju poljotežtva, neće biti suvišno da o tom 
obširnije što progovorimo. 

Skupnovlada dragovoljno i posve lasno dielila j je ove puste 
baštine, osobito tko bi ikakve zasluge imao, na sami upit, kao 

što svjedoče Investite, kojimi je opredieljivala pomenuta ze- 
mljišta, i to: a) da se obradjivanjem tih zemalja desetinami 
uzmnažaju državni prihodi; b) da se puk privikne obradjivanju. 
ter i mirnom življenju, čim bi se odvratio od pogibnih četovanja 
i deračina; 6) da obdari zasluge vjernosti i požrtvovanja od- 
ličnih podanika, medju kojimi franovci vazda bijahu na prvom 
mjestu. Kako su franovci u daleka mjesta odlazili na nauke i 
različite službe i poslanstva, vidivši u onih mjestih blago, koje 
prosvietljeni narodi vade iz zemalja dobro obradjenih i povrativ 
se u otačbinu, oni su po vidjenih primjerih uredjivali svoje 
zemlje i bolje obradjivali, pak i plodove čudo bolje dostizali; 
što videć ostali težaci, počeše i oni zemlju raditi i voćke sa- 
diti, pak i veće koristi s baština dobivati. 


Ako se male stvari s velikimi mogu uzporedjivati, onda 
bismo mogli uztvrditi, da kako su benediktinci u ostalih po- 
krajinah u tom prednjačili, da su jednako franovci u Dalmaciji 
po mjestih, gdje su bili njihovi samostani i stanovi župnika po 
selih. Poznato je, da skupnovlada nije dopuštala, da se preko 
gora sade vinogradi, a za kakve vrsti pitomih voćaka onamo 
se nije znalo. Župnici izprva sadiše samo po koju odrenu izpred 
kuća, što nije zabranjeno bilo, u tomu na izgled nasliedovahu 
ih mnogi seljani, tako i pitome voćke najprvo župnici sadiše u 
svojih vrtlih, odkud se presadi nošahu po selih te se razplodi 
voćarstvo. 


Najprvi župnik Drniša bijaše dostigao 1796. osobitu do- 
zvolu, da nasadi vinograd sv. Ivana u Drnišu To bijaše prvi 
iza brda. Po njegovu primjeru i drugi župnici sadiše bratske 
vinograde za uzdržavanje crkava; ovi bijahu prisadnici, iz kojih 
kašnje sva se gorska Dalmacija 'razsadi vinogradi. 


Do zadnjih vremena nitko nije mogao uvjeriti seljane 
Kijeva, da bi u ovoj župi pitome voćke i lozje uzpjevalo. Župnik . 
ot. Anić nasadi svoj vrtao praskami, artići, višnjami i trešnjami ; 
nasadi lozja okolo vrtla, što je najbolje raslo i radjalo. Kad 
vidiše seljani, potražiše presadu, te je danas ono selo liepo u 
voćarstvu napredovalo, i sa svojih vinograda bere ne samo za 
svoje potrebe vino, nego ga i u trgovinu iznosi 

5. U Mletcih vieće je sliedilo razpravljati i razsudjivati 
0 pristojnosti dozvole oblačenja državi presv. Odkupitelja. U 
načelu je primljena bila odluka, da dozvola bude izdana, ter 
godine 1777. vieće na 17. svibnja objavi prov. gjeneralu svoju 
odluku: , ... zakonom od 7. rujna 1768. hotjelo se je uzdržati 

službu i upravu župa da ostane kod tih franovaca, što se i- 
ovom potvrdjiva iodlučiva: ,Da se za sada ništa ne promieni 
za ono 18 župa, što danas popi služe u dvima biskupijama 
Spljeta i Makarske, dok se o tom ne poduzme iztraga... Vi 
ćete uznastojati što prvlje, da ostale 84 u biskupijah Nina, 
Skradina, Sibenika, Trogira i Hvara svedjerno budu uzdržavane 
od istih otaca, kojih izkustvo i korist pohvaljeno je od istih 
biskupa pojedinih biskupija, kako tvrdi isto povjerenstvo; neka 
dakle sliede isti otci s njima upravljati i iste. 
uzdržavati...“ — I ako se nade nisu gubile, ali je vrieme 
odsukivalo i potrebe sve to veće koliko od redovnika, toliko 
od puka i biskupa na sve se strane ćutile. U to vrieme spljetski 
prabiskup Iv. Luka Garanjin bolovaše u Trogiru kod svoje 
obitoli, te dobri pastir sjeti se franovaca i požali veliki gubitak 
državi uzrokovan dugo očekivanim dopustom, i kao zaboraviv 
samoga sebe željaše ih utješiti preporučiv liepim pismom prov. 
gjeneralu, da bi pospiešio dugo željenu i izćekivanu dozvolu. | 
Kako se u tom pismu zrcali poštena duša brižnoga pastira, 
tako iz harnosti i štovanja doslovce ćemo ga privezti. | 

» Presvietli i preuzvišeni itd. 

»sadanje moje stanje, koje iziskiva priklonitost volji božjoj | 
i da o samom sebi mislim, ipak ne mogu s manje učiniti, da 
ne mislim i o duhovnoj koristi svoje biskupije od Boga mi 
naručene. 


»Kako sam zadovoljstvom razumio, da vaša prejasnost 
pokaziva moguću svoju zaštitu naprama pp. otcem države presv. : 
Odkupitelja, tako ne mogu s manje, da ne pomanjkam naprama 
meni istomu, da ne zaprosim sa svom poniznošću i krepčinom, 
da se uzdostojite prosliediti tu zaštitu istim otcem i za moju 
osobitu utjehu, te im bude dopušteno toliko uzdisano oblačenje. 
Ovo je sve to veće neobhodno potrebito, da mogu imati do- 
voljno osoba za upravu župa, za koje gvardijani samostani 
prikazuju biskupim sposobne na potvrdu, pokle bivaju izpitani 
po zakonu izdanu u Pregadi još na 27, svibnja 1747. 

»Bijaše mi rečeno, da bi gvardijanim moglo biti oduzeto 
ono pravo prikazivanja i dato vladinim predstojnicim ili vlasti: 
gjenerala; što ako bi se izpunilo, vaša preuzvišenost može su- 
diti po sebi u kakvih bi se stjeskah biskupi našli i kakve bi: 
bile posliedice! | 


» Vaša preuzvišenost koja je sadist obuzeta neka se. 
zauzme rad ljubavi božje za vjeru i imat će, ja vas uvjeravam, 

dostojanstva kod Boga; i kako rečeni otci ne će uzmanjkati 
Bogu preporučivati vašu preuzvišenost. tako ću i ja imati dio 
tolikoga dostojanstva po vašem nastojanju. 

»Za onu veliku sućut, koja vas kiti, za ljubav, koju izka- 
zivate naprama ovoj preucviljenoj obitoli i naprama mojoj pre- 
poniznoj osobi, oprostite momu smionstvu i vjerujte mi, da sam 
sa svim štovanjem i dužnosti Trogir 30. kolovoza 1177. 

Preponizni itd. sluga Ivan Luka prabiskup Spljeta. 

Ovako srdčenu preporuku sa svakog pogleda uzvišenog 
dostojanstvenika nije providur mogao zanemariti niti vieće u 
Mletcih zabaciti, ona bijaše poluga, kojom je najzad pokrenuto | 
i riešeno franovačko pitanje, ter na 23. ožujka 1778. starovieće 
izdade osobitu odluku za samu državu presv. Odkupitelja u 
Dalmaciji, koja glasi: , . . Uslied primljenih izvješća, svjedočba i 
preporuka dopušta se državi presv. odkupitelja, da za priznate 
potrebe može oblačiti i uzdržati redovnika do naznačenog broja | 
310, al svedjerno pitajuć dopuštenje od prov. gjenerala, koji će 
mukte davati; a primat će na oblačenje osobito seljanske mla- 
diće iz gorskih mjesta rad potrebe poznavanja jezika i pučkih 
običaja . . .“ Može se misliti kojom su radosti franovci primili 
viest, kojom li odlučnošću počeli vidati duboke rane duge obu- 
stave! ali na žalost one bijahu preduboke. Kroz deset godina 
obustave bijaše u državi pomanjkao- 101 redovnik. pitomci se razišli, 
mladići se drugomu stanju odlučili, učilišta se razmetnula, učitelji 
pomrli ili se na druge posle uložili; sve se moralo iznova sa- 
birati, prikupljati i uzpostavljati, a to ne bijaše mali i lasan posao! 
| Ma da bi i to samo bilo, nego i ako bijaše dopušteno 
oblačenje, ali je to za svakoga mladića valjalo od providura, 
pak i iz Mletaka tražiti tolikimi svjedočbami: krštenice, otčeve 
dozvole, podaničtva, dobrog ponašanja i ovršenih nauka; izvješća 
i dopisi za koje se razvlačilo uredovno dopisivanje za mjesece, 
a kadkad za godine; ter se svim stavljale zapreke i mučnosti, 
rad kojih opet se riedko i mučno mladići oblačili i nauke za- 
vršivali. Kašnje nadodjoše svietski prevrtaji, smutnje i ratovi, 
što je sve priečilo, da se dovoljni broj u državi dostigne. 

6. Preko dugoga izčekivanja neizviestni o svom obstanku, 
nisu ipak redovnici prekrštenima rukama čekali odsudu, niti se 
samo bavili svojim održanjem. Oni su jednako naložene dužnosti 
vršili i veće no ikad bavili se književnim radom, koji je ovoga 
vremena najplodniji bio. 

U ovo isto vrieme ot. Ivan Kardum s Grahova učitelj 
mudroljubja, pokle zabranom oblačenja bijaše razmetnuto nje- 

govo učilište, god. 1775. postade starješinom samostana u Kninu 
i župnikom varoša; ali kako crkvica samostana bijaše prema- 
lena naprama umnožanom pučanstvu varoša, a još manja 
njegdašnja džamija, što služaše za župnu sv. Jerolima u vrh 
varoša, odvaži se, da bi samostansku crkvu sv. Ante iznova 
načinio veću i ljepšu; ali čim? 

Njegova bogata rodbina s Grahova obeća mu bezplatno 
dovezti svu potrebitu japiju, izprosi pomoć od vlade i nešto 
milostinje po varošu, ter god. 1776. započe i do dvie godine 
dovrši liepu crkvu. koja je dičila onaj varoš i mješćani za har- 
nost u njoj namjestiše župnu službu, koja odonda ostade pri- 
družena samostanskoj; ali kako je tlo nestalno bilo, tako bijaše 
popucala, ter vlada mjesto nje god. 1841. drugu načinila. U 
Kninu u isto vreme ot. Vinjalić sastavljaše važno djelo Com- 
pendio Storico, kojim se dobro pomogosmo u ovoj radnji, 
ter ćemo iz harnosti koje što pripomenuti o njegovom za- 
služnom životu. | 

Ot. Gašpar Vinjalić rodi se u Zadru na početku proša- 
stoga XVIII. vieka; bijaše mu ime Vincenzo. Niže nauke do- 
vrši u otačbini i kad je odrastao, zaželi da bude redovnik sv. 
ot. Frane i dodje na Visovac, gdje ljubezno bi primljen, izuči 
potrebita, te god. 1725. obuče se u redovničke haljine imenom 
fra Gašpar, do godine položi svetčane zavjete u ruke državnika 
ot. Jerka Filipovića. Po završenih naucih postao misnikom, 
bijaše odredjen učiteljem mladića, koji se za red pripravljahu, 
Za koje sastavi posebitu slovnicu u tri jezika latinski, talijanski 
i hrvatski, koja se i danas u izvorniku nahodi u arkivu sa- 
mostana u Sinju. Kašnje bijaše župnikom u Petrovu polju, gdje 
njegovim nastojanjem dogotovi se liepa crkva Majke božje u 
Gradcu. Za tim bi naimenovan gvardijanom i župnikom u 
Kninu, pak definitarom i kašnje gvardijanom u Šibeniku i Vi- 
sovcu. Pomnjivi iztraživalac i sabiralac sgodopisnih izvora i po- 
dataka za poviest svoga naroda, napisa oveće djelo: Com- 
pendio storico cronologico delle cose memorabili 
occorse ai Dalmati e Slaviin Dalmazia, Croacia e 
Bosnia, u 350 običnih listova čitka pisma. On je ovo djelo 
god. 1774. bio ponio u Mletke, da bi ga pečatao, ali rad 
ubožtva ne mogaše na svoj trošak, a tiskar nije htio, jer da 
mu jezik nije bio pravilan. S toga on to svoje djelo ostavio 
otcu Fr. Gianantoniu ': Bomanu, da mu jezik što popravi po 
slovničkih upravah; toga se on primi obećav Vinjaliću, da će 
ga pečatati, a za cielo djelo darovati mu 50 iztisaka. O. Vinjalić 

se začudi kad god. 1775. njegovo djelo nešto preradjeno tiskom 
izadje pod imenom Bomana! koji mjesto 50 posla mu samo 
4 iztiska. Ot. Boman bijaše koješto preuredio, nadoknadio ili 
izostavio te na svoje ime djelo pečatao, a Vinjaliću nit ugovo- 
renog broja pridao. Na to se on tuži ot. Laštriću pak veli, 
nije mi ni to žao, koliko mi je težko, što je nekoje stvari iz- 
krivio; rad česa Boman imade priekora sa veće strana, ter 
pretrže potla drugoga svezka izdanje ostalog blizu polovine 
rukopisa i povrati ga Vinjaliču, koji se nahodi u arkivu sa- 
mostana Visovca. Ove okolnosti obielodanismo u književnom 
listu Nada, koja je u Spljetu izlazila 1883. br. 10. Griehota 
da drugi dio ovoga rukopisa nije obielodanjen, jer je čudo važ- 
niji od prvoga od Bomana pečatanoga, pošto u onom do go- 
dine 1520. viesti su crpljene iz poznatih pečatanih knjiga i 
mutnih izvora, dočim ovaj od 1520. do 1770. bavi se turskim 
vladanjem u gorskoj Dalmaciji, čime se nitko kod nas bavio 
nije. Vierno opisiva turska vojevanja i osvojenja kao i običaje 
našega naroda u onih nesgodnih vremenih, kako ih uvrstismo 
u ovu našu radnju. Viesti ovoga drugoga diela crpljene su iz 
najboljih izvora: svjedočba, pohvala i uspomena iz obiteljskih 
arkiva Sinobada, Radnića i Nakića; kao i po arkivih samostana, 
ter mu je poviest obširnija i podpunija od ikoje dosad obielo- 
danjene. Izvan dviju pomenutih radnja ot. Vinjalić ostavi u rp. 
drugih uspomena, pa i jednu apologetiku svojih redovnika. 

U ovo isto doba, kako materializam bijaše opojio učeću 
mladež po sveučilištim, tako i naš domorodac gosp. Ivan Lovrić 
iz Sinja kod padovanskoga sveučilišta bijaše s njim nabrizgan, 
ter povrativši se u otačbinu htijaše snjim prosvietliti tamošnje 
stanovnike. Prigodom da izpravi neke netočnosti putovanja 
Abata Fortisa upečata oveće djelo, u kom opisujuć običaje M or- 
laka piše svega i svašta protiva vjeri i pobožnosti, a osobito 
prot franovcim, koje po Voltairovu izsmjehava i sprda se mo- 
litvam, svetotajstvim i svetinjam. Dva mu franovca odgovoriše 
kako je trebalo izsmjehavajuć njegovu bahatost i mudrijašku 
nadutost, ali tako liepo i šaljivom uljudnošću, da svaka besjeda 
bijaše igla, koja mu je kožu probadala. Jedan je pisao proti 
njemu pod imenom fra Gajtana Deribaka (Vid. Bulletino di ar- 
cheologia e storia patria u Spljetu 1883—84.), drugi je. ot. 
Vinjalić; negovo se pismo nahodi uz ostale njegove rukopise u 
arkivu samostana Visovca. 

Ot. Vinjalić bijaše vrlo pobožan redovnik, vas svoj život 
provede u čitanju i pisanju, u molitvi i pokori. Ostavi nam 

izvan pomenutih rukopisa obilato skladište poviestnih dogadjaja 
odasvud izerpljenih, takodjer učenih razprava i dopisa sa ot. 
Laštrićom, s kojim bijaše u tiesnih odnošajih prijateljstva 

Napokon dodje u starosti na visovačko svetište, da ondje 
u pustoši jedino o Bogu misli i spravi se na blaženu vječnost. 
Tude provodeć život s Bogom sdružen na zemlji, na 16 svibnja 
god. 1781. preminu s ovoga svieta, i od braće bi položen u 
grob pred gospinim oltarom. O dobroti i radinosti ot. Gašpara 
za dugo je u državi uspomena sliedila. Sjećali ga se na vieke 
barni nasliednici. 


Poglavje četvrto. 
1780.—1197. 


1. Franovci pri kužnoj bolesti u Spljetu, Cetini, Braču i Imoti. 2. Za- 
mašita razpra o Interdictu u Spljetu. 3 Francuski prevrat, povratak 
dalmatinskih mušketara. 4. Pad mletačke skupnovlade, bezvladje u Dal- 
maciji, poslanstvo otca Dorotića. 5. Strahote bezvladja u Sibeniku 
t drugih mjestih, djelovanje franovaca. 5. Strahovanje u Šibeniku, vi- 
tečtva franovaca sv. Lovre. 7. Posredovanje biskupa, ot. Glumac. ti fra- 
novci za mu. 8. Završenje bezvladja, dična svjedočba franov. djelovanja. 


1. Dalmacija kao pogranična država uzduž turskih pokra- 
jina, velike je štete i potarluke pretrpila; prvo što ju čestimi 
četovanji robili i plienili, palili i puk u sužnje odvodili, a kašnje 
kad su gorske predjele osvojili, onda .stare gradove i varoše 
razorili i kršćanske uspomene utamanili, pak napokon kad je 
zemlja oslobodjena jarma i njihovog sužanjstva, kad joj već 
ne mogli škodovati vatrom i mačem, onda ju tamaniše i pusto- 
šiše čestom kužnom pošasti, koja je brže svedjerno buktila po 
prostranih mejaših medju gnjusnom balinčadi. Skupnovlada nije 
kratila troška, pažnje i strogih propisa, da obezbiedi svoje po- 
danike. Straže su pozorno čuvale mejaše, zdravstveni nadzornici 
vršili oštre propise i sa smrti kaznili prekršaje, ali većekrat 
tupo neznanstvo ili pohlepa mejašnih seljana nevidom unese 
nemilu bolest, koja je u crno zavijala sela i gradove. 

Pomenusmo nekoje prije, a sad ćemo poviedati ob onoj 
god. 1764. U Spljetu se bolest upali u gradu i varoših, ter i 
u toj prigodi franovci pokazaše se pravi pučki prijatelji i vi- 
težki krstovi vojnici. Prabiskup Dinaričić izdade im dičnu svje- 
dočbu srdčenosti i požrtvovanja, koliko na Dobrom gdje su kao 
župnici duhovnu službu obavljali, toliko po ostalih varoših i 
gradu. Ot. Jerko Bareza nemoćnike je oblazio i kriepio, vladinu 
pomoć ubogim dielio, apoštolskom srdčenošću svetotajstva dielio 
i župne dužnosti obavljao. To mu i providur Petar Micheli 

potvrdjiva svjedočbom 6. kolovoza 1764.' Malo kašnje prabiskup 
Garanjin iste okolnosti spominje: ... ,tješio je i kriepio bo- 
lestnike i umiruće po kućah i po tamnicah, ravnao prepirke i 
pomirivao zavade.“ A knez kapetan Orio na 20. veljače 1765. 
. .. najdičnije se odlikova u strašnoj pošasti, koja je kruto prie- 
tila ovim varošim i neustrašivo se izticao na pogibli života, 
da tješi i kriepi bolestnike čim je zaslužio našu harnost i 
priznanje. . .“ 

Tako io svih ostalih svjedoči obćinsko vieće na 15. lipnja 
god. 1764... ,uzmnoženjem službe božje ukroćivaju naravnu 
naprasitost ćudi ovoga puka i ublaživaju ga. 

Njihovu ljubeznivost osobito upoznade ovaj puk u pro- 
šastoj kužnoj bolesti, koja se bijaše nemilo razprostranila po 
varoših, gdje oni kužne kriepiše s pogibli života, čim se mogu 
nazvati dobrozaslužni i dostojni najvećeg priznanstva.“* U ovoj 
prigodi varošani Dobroga opet zapoznadoše milost majke božje 
od zdravlja, koja se štuje u crkvi onoga samostana, ona ih je 
i ovoga puta oslobodila od krutoga biča, ter isti na vječnu 
uspomenu, da joj pokažu svoju harnost skovaše krune od zlata 
i darovaše sv. slici, koje i danas rese glavu majke božje i 
djetešća Isusa, i na njih urezano štije se: Tempore pestis sub 
urbium Dobri ex voto 1764. 

Kroz isto vrieme. kužna pošast plamtila je po selih Ce- 
tine, gdje franovci po isti način srdčenošću i požrtvovanjem 
izlagahu život na pogibli. 

To nam svjedoči zdravstveni providur Petar Contarini u 
Sinju 8. rujna 1764. Kad u selu Muću zaplamti užasna mo- 
rija, župnik ot. Ilarion Skočibušić apoštolskom brigom i izglednim 
požrtvovanjem nesamo podieljivaše  svetotajstva i svaku po- 
trebitu pomoć okuženim, dali buduć se u istom selu utaborio 
odiel vojnika i napravio bolnicu i lazaret, isti je otac neumornim 
nastojanjem na sve strane prispivao. svakud kriepio i tješio. 

Isti providur svjedoči, da svi ostali istom žarkošću djelo- 
vahu u varošu i u svoj krajini... gdje redovnici ovoga samo- 
stana nesamo podieljivahu duhovna pokriepljenja, dali pomagahu 
siromahe kruhom i svakom drugom potreboćom u onoj nesreći 
.. . Osobito na Biteliću ot. Ivan Miljković i u Hrvatcih ot. 
Anselmo Vuković ; ovi su dielili hranu i ruho ubogim nevoljnikom.? 

Jednaka nesreća zadesi Cetinu god. 1783. gdje onomašnji 
zdravstveni povjerenik na 10. studenoga kaže, da. su franovci 


! Izvorna u arkivu samost. Dobri. — 2 Izvorna u arkivu samost. 
Dobri. —- * Izvorna u ark. samost. Sinja. 

brižno i odvažno nesamo pastierske dužnosti obavljali, dali kao 
pravi angjeli tješitelji siromašni puk kriepili i pomagali, osobito 
ot. Frano Buljan, koga dično djelovanje i apoštolsko požrtvo- 
vanje zapoznao sam na mjestu i vidio njegovo neumorno dje- 
lovanje na utjehu duša i tjelesa . . . koji posred trudnoga dje- 
lovanja pade žrtvom svoga uzvišenoga zvanja, podnoseć ne- 
vjerojatne trude i oskudice, neimajuć drugoga zaklona do puste 
kamene špilje, gdje se je mogao za čas zakloniti. Jednakom 
žarkošću odlikovaše se i ostali redovnici ovoga samostana, osobito 
ot. Šimun Petričić u Hrvatcih, ot. Petar Alfirević i ot. Jerko 
Vuletić po selih krajine, gdje je trebalo njihove pomoći, a naj- 
veće u Dicmu, Kosincu, Zasioku, Dabru, Vučipolju, Potravlju, 
Maljkovu, Šatriću i Zelovu, iz kojih sela župnici bijahu pre- 
vedeni u lazarete, gdje dva od kužne bolesti pogiboše, a ot. 
Gajtan Pervan, ot. Andrija Mandić i ot. Šimun Simić obljetahu 
po selih Suhaču, Citluku, Postinju, Mrgude, Lučane, Radošiću, 
Glavice i Brnaze. Sto sve potvrdjiva providur Sinja Paolo 
Emilio Conal na 18. rujna 1783.! 

Jednaka kužna nesreća bijaše zadesila na Braču mjesto 
sv. Martina, gdje po neznanju trgovinom bi unešena u travnju 
god. 1754. i namah se razprostrani u mjestu po svih kućah. 

est misnika bijaše u samostanu, koji su ondje sveti život 
provadjali, kao u samostanu redovničkoga savršenstva, i svi se 
digoše kav ljekari duše i tiela_ na prvi glas pučke nesreće. U 
ovom  vitežkom poduzeću i apoštolskom  požrtvovanju pravi 
Isusovi vojnici, tri padoše kao mučenici žrtve ljubavi od iste 
bolesti, i to: ot. Filip Cović, Vicko Glavinić i Petar Erceg, 
dok ostali ostadoše samom božjom milosti sačuvani na utjehu 
onoga puka. U istom samostanu umrieše tri mladića na nauku 
1 jedan poslužnik. Evo što u toj prigodi povieda kolunel zdrav- 
stveni nadzornik knez Mitar Buha: ,Kad sam prispio u ovo 
mjesto, franovci sv. Martina srdčeno se odazvaše momu nasto- 
janju, da se bolest osami i namjeste straže, ter mi pokloniše 
daske za vojničke kućarice. Koje i kakve su bile pomnje po- 
menutih dobrozaslužnih redovnika pokaziva djelo, što potaknuti 
ljubavju kršćanskom i izglednom pobožnošću bez opaza na gu- 
bitak svoga života  najbrižnijom revnošću danom i noćju lju- 
bezno nastojiše okolo okuženih, izpoviedahu i duhovno tješijahu, 
s česa tri, to jest: ot. Filip Cović, Vicko Glavinić i Petar Erceg 
s tako ljubeznoga nastojanja okolo bolestnika sami se okužiše 

i od iste bolesti umrieše, dočim ostadoše po božjem milosrdju 
zdravi: ot. Krilić, Lalić i Zlatar ; ja isti ostadoh preko zadovoljan 
njihovom pobožnom brižljivošču, videć njihovo nastojanje okolo 
okuženih na polju gdje su ih izpoviedali, tješili i bogu duše 
preporučivali, U mojoj nuždi dadoše mi 143 daske za kuće 
stražara, izvan prvašnjih, i dva svoja vrtla za pokapanje mr- 
tvaca, ne buduć na drugom mjestu mogao naći zgodnoga zem- 
ljišta i ne imajuć mjesta za propisano čišćenje, morao sam se 
poslužiti za tu svrhu njihovim samostanom.! 

Kroz pet mjeseci pošasti pogiboše 154 osobe. To bijaše velik 
udarac onomu mjestu, od kog se kasno oporavi. Isti samostan 
presta već biti onim pobožnim zakloništem zašto bijaše odredjen, 
u komu toliki broj dobrih i krepostnih redovnika bijahu se 
sasvim bogu posvetili, jer nastavše nezgode smanjiše broj, koji 
je jedva dotjecao nužnijim službam samostana i župa. U ovoj 
prigodi izticaše se bratinska ljubav redovnika naprama braći. 
Iz samostana Makarske, Živogosta i Zaostroga postojano i re- 
dovito dovoziše na svojih brodovih kruh, meso, drva i sve ostale | 
potreboće i ljekove po dva puta na sedmicu, da svojoj braći 
umanje muke i nezgode ljute, u kojih se dugo nalažahu.? 

Pošast ovoga puta, po navadi iz turskih pokrajina, rek bi 
da je iz Bosne unešena, gdje je god 1783. nemilo morila tim, 
što prestrašeni oni, koji su iz Dalmacije onamo bili otišli, da 
se u gladnoj godini prehrane, kradomice provališe u otačbinu 
ne vidjeni od straža, koje su po mejaših čuvale granice. To nam 
svjedoči suvremena uspomena u arkivu samostana Imote ubi- 
lježena od ot. Šimuna Gudelja ovako: ,kad god. 1783. zapali 
kužna bolest u Bosni, ona čeljad što se onamo nalazila iz ove 
krajine, poče bižati u svoju domovinu. Veliki lazareti bijahu na 
Posušju i na Hržanovu, gdi u čišćenju mnogi umriše i krajina 
srićom nije se otrovala. Kužne izpovidaše ot. Gudelj i ostali 
redovnici imotski velikom ljubavju i kršćanskim požrtvovanjem. | 
Sinjska se krajina od pribiga otrova i u njoj pogibe 1188 če- 
ljadi.“ Pohvalno djelovanje franovaca u ovoj krajini svjedoči 
zdravstveni nadzornik kolunel Grgur Karara 1. siečnja 1784. 
»Ovi brižni i prosvietljeni redovnici vršeć župnu službu po selih 
ove prostrane krajine nesamo da su spravni na podieljivanje 
svetotajstva, dali tješe bolestne, propoviedaju i uče kršćanski 
nauk i obsluženje božjega zakona, upravljaju, kako će mirno 


1 Izvorna u arkivu sam. sv. Martina. — * Matice računa u Ma- 
karskoj i Zaostrogu. 

medjusobno živjeti i složno, osobito ovud po mejaših turskog 
vladanja, u čem se odlikovaše ot. učitelj Simun Gudelj, ot. 
Fortunato Radovinović, ot. Ilija Mrnjavac i ot. Jerko Bauk. 

Kad se pokaza strahoviti kužni bič u dvama lazaretima u 
onih pogibnih prigodah neumorna bijaše brižljivost pomenutoga 
ot. Gudelja, po kog izgledu i ostali spomenuti redovnici s ot. 
Matom  Pavlinovićom svaki su dan odlazili po lazaretih, sve- 
totajstva kužnim podieljivali i najljubeznivije pomagali najvećom 
pogibli života bez ikoje nagrade, plaće ili državne tegoće. Cim 
kao dobrozaslužne itd.! Ako je oznaka i dokaz pravoga prija- 
teljstva samoga sebe pregoriti, da prijatelja spasiš i pomožeš,: 
onda vidimo, da su franovci ovu oznaku i dokaz pokazali svo: 
jemu narodu. 

2. U crkvah svih samostana države presv. Odkupitelja 
velikim bogoljubstvom redovnika i vjernika svedjerno se je sla- 
vila svetkovina sv. Paškala Bajlona reda sv. otca Frane. 

U Spljetu na Dobrom zaželiše redovnici, da bise iu crkvi 
onoga samostana ovo bogoljubstvo uvelo, osobito pokle bijahu 
nabavili liepi kip svetitelja i na oltar ga izložili na poštovanje 
bogoljubnoga puka. 

Ali kako onaj samostan bijaše od malo vremena proglašen, 
svako novo uvedenje kakvog vanrednog bogoljubstva, moralo 
se prvo prikazati vrhovnoj duhovnoj vlasti i privoljenje od iste 
potražiti; što redovnici po zakonu učiniše i dostigoše od pra- 
biskupa dopuštenje. 

Kako se je molenje devetnice hrvatski govorilo, tako je 
privuklo množtvo svieta na blagoslove, što je svake godine to 
veće bogoljubstvo uzveličavalo i pobožni vjernici na božju službu 
pristupali, to videć redovnici odlučiše, da bi i svetčani obhod 
po varošu sa svetim kipom obavljali, ako bi im to duhovna vlast 
dopustila, ter zaprosiše pismeno potrebito dopuštenje od pra- 
biskupa Lelio Cipico, koji im vlastoručnim podpisom na 
11. svibnja 1796. dopusti prout petitur. 

Redovnici obhodom ovršiše mirno iliepo spomenuto obašašće 
dobrim brojem bogoljubnika i velikim veseljem varošana Dobroga. 

Došaste godine bijahu još veće pripreme za što svetčaniji 
obhod, ali kiševito vrieme ne dopusti obhoda po dvoru, nego se 
sve bogosljubstvo ovrši u crkvi. 

Treće godine 1798. isto se bogoljubstvo devetnice u crkvi 
ovrši i sve se priprave dogotoviše za svetčano obašašće, kad u 


! Izvorna u ark. samost. Imote. 

jutro 17. svibnja, na blagdan istoga svetitelja prikaza kurijalni 
poslužnik prabiskupovo pismo starješini samostana, u kom kaže, 
da se zabranjiva onoga dana obašašće po varošu izvan samo- 
stana, jer da nije zakonito bilo dostignuto. Svi redovnici ostadoše 
kao od striele ošinuti tom nenadnom zabranom,  pokle bijahu 
dostigli zakonitu pismenu dozvolu, pripravili sve za obhod i 
kroz osam dana navješćivali puku, da će se svečano obašašće 
javno obaviti. 

Zabunjeni i smeteni nisu znali, dali će poštovati zabranu, 
ili da se veće zlo ne dogodi i narod uzbuloži, opet potražiti, 
da bar ove godine bude dopušteno. Netko ih svjetova, da 
prijave knezu kapetanu, jer ako se što uslied obustave dogodi, 
da oni ne budu odgovorni. 

Knez kapetan pregledav pisma, naredi: da radi mira one 
godine učine, a kašnje kako se prabiskupom nagode, jer se je i on 
bojao, da bi ta zabrana onako nenadna i naprasita mogla uzro- 
kovati kakvih nemira i mržnja na štetu ugleda svećenstva. 

Ovu zabranu bijaše izazvao kaptolski sbor, jer kako po 
crkovnom zakonu ne mogu se javna obašašća u župi uvoditi 
inconsulto Paroceho,a buduć u Spljetu gradskih i varoških 
župa kapitul župnik i bez njegova dogovora prabiskup izdao 
prvo dopuštenje, smatrahu ga bez vriednosti, nezakonitim i 
pregnuše prabiskupa, da ga opozove i zabrani obašašće onaj 
isti dan, kad se je imalo obaviti! Franovci prizvaše na starije 
sudište crkveno proti zabrani i ovršiše svečano obašašće po 
varošu, a prabiskup udari na crkvu samostana obustavu Tn- 
terdikt. To je skrajna crkovna kazna, koja kad bi zakonito 
bila udarena, crkva bi se zatvorila, niti bi se već u njoj mogla 
nikakva služba božja obavljati, dokle se ne bi oprostila. Redov- 
nici imadjahu mudrih glava medju braćom, koji zakonom u ruci 
dokaza'e, da je prabiskup prekoračio mejaše svoje vlasti, ter 
njegova odsuda da je nezakonita bez vriednosti, i oni prosliediše 
u svojoj crkvi vršiti službu ne obziruć se na pomenutu zabranu ; 
na to se kaptol smuti i proglasi franovce kao neke okorjele 
neposlušnike. Franovci su imali mudra branitelja, vriednog brata 
ot. Fidela iz Zadra prabiskupova bogoslova; on upoznav frano- 


vačku pravednost, poduze braniti njihova prava, a kaptolski 


sbor imadjaše tri naučitelja bogoslovja dra Tommasea, Didoša 
i Giovanicija, koji su izticali svoja prava i zakonitost pra- 
biskupove odsude. | 
Silna se razpra zavrže i ogromna pravda na gradjanskom 
i crkovnom sudu. Najmudriji učenjaci izmedju popova i fratara 

upletoše se u znanstvene razprave i kroz dvie ciele godine 
izdavahu učene radnje rukopisnih i tiskanih svezaka, potražiše 
se savjeti od učenjaka u Dalmaciji i vani, dok napokon papa 
naloži mletačkomu patrijarki, da ju razsudi, 

Šest debelih svezaka bijaše napisao ot. Fidele, a toliko 
kanonici sa svoje strane; sve to bi prikazano na odredjeno su- 
dište i prizvane strane, da naustice izvieste, što bude trebati, i 
pokle sve bi pregledano i saslušano na 18. studenoga 1799. 
izadje odsuda, po kojoj: , ... Interdict bijaše ništetan, kao 
da nije niti izdan; tako i sve posliedice, koje su s njega mogle 
proteći. U pogled obhoda naredjiva: da franovci svake godine 
dostignu dopuštenje, ako ga žele javno obavljati. Franovci za- 
dovoljni odsudom, videć na kakav odpor i protivnost bijahu 
nagazili za stvar, koja jedino bijaše namienjena slavi božjoj i 
svetog Paškala, kaniše se za vazda sličnog poduzeća, oni pro- 
sliediše do današnjeg dana svetčano obavljati devetnicu, veliku 
misu, propovjed i blagoslov, čim podpuno zadovoljavaju svomu 
bogoljubstvu i onomu mnogobrojnih učestnika. 

Kako je ova razpra slabo mogla djelovati na vjernike, 
tako franovački branitelj vodio je u latinskom jeziku i kao 
medju domaćim svećeničkim stališem ; ali protivna strana pri 
svrhi pade na toliku nizinu, da je stvar razpravljala na tali- 
janskom i s nepristojnim se načinom proti franovcem izrazivala, 
osobito u sastavku tako zvanomu: Catechismo spala- 
tense, i te nepristojnosti kroz puk razmetala; što prisili ot. 
Fidela, da odgovori te pred pukom pravednost svoje braće 
obrani i opravda. 

Ova razpra doprinjela je velika ugleda redovničkoj zadruzi, 
jer izvan priznate pravednosti, riedko se kad izmedju redovnika 
u samostanu pokazalo nešto onake mudrosti apoštolske brižljivosti 
za spasenje duša i svetinje izglednoga redovničkoga življenja. Ot. 
Bareza, ot. Eleg, ot. Ljubić, a osobito ot. Balin, to bijahu 
svietnjaci i ogledala redovničke savršenosti 

Danas poslie tako duga vremena još je uspomena otca 
Jerka Balina sveta ne samo u Spljetu, nego po svih mjestih 
Dalmacije. Od Osora do Perašta ne ima mjesta, gdje nije pro- 
poviedao, sveta poslanstva najboljim plodom obavljao i svako 
dobro u puku uredjivao, koliko duhovno, toliko vremenito. 
Njemu i danas ostaje liepi nazov spljetskoga apoštola, dru- 
goga sv. Filipa Nerea. Njegovo veliko bogoljubstvo naprama 
Majci božjoj činilo je, da se crkva Gospe na Dobromu po 
njegovu nastojanju preobrati u mali raj radi divno obavljane 

službe božje, izvrstnoga nakita i uvedenih bogoljubstva. Apo- 
štolskim trudom nabavio je divan mramorni oltar presv. sakra- 
mentu i mnogo odjeća, slika i oprava. Serafin ljubavi božje i 
svoga bližnjega, kako je sveto živio, tako je sveto u skrajnoj 
starosti umro. Ali njegova smrt nije plakana nego Boga slav- 
ljena; on je kao svetac u pomoć zazivan i nebrojni štovatelji 
pobožno mu odjeću cjelivahu, prvo nego je u grob položen. 

3. Mrki su se oblaci vijali ovoga vremena po političkom 
obzorju Europe: Francuzki mudrijaši izmisliše nove nauke i 
izume, po kojih bi se preustrojili družtveni odnošaji. Njihova 
lozinka bijaše: Prevrat, i ta se rieč razliegala od jednog do 
drugoga kraja, širom zemalja i naroda, koji većim dielom ne 
poznavahu njezinog znamenovanja, a još manje rasudjivali o 
posliedicah. 

Otrovne knjige na sanduke odlazile i prevaljivale gore, 
rieke i mora, da otrovno bilje presadjuju u daleke zemlje, koje 
će na svoje vrieme roditi i ploditi, po selih, varoših i gradovih. 
Kužni se nauk iz tih knjiga nagloželjno sisao, dokle ga se 
nasitili i zaželjeli, da u djelo stave blagodati, kojimi bi se po 
njihovom mnienju preporodio i usrećio ljudski porod. 

U Francuzkoj najprvo buknu strašni prevrat, kakvog do 
tada ne ubilježi poviest naroda, kog opojeni zanešenjaci po- 
zdraviše uzklikom radosti, očekivajuć kad će i po ostalih mjestih 
niknuti i ploditi usijano sjeme Mletački državljani većim dielom 
bijahu i oni opojeni tom pošasti i oni željno izčekivahu, kad 
će te nove uredbe usrećiti njihovu otačbinu. 

Kad je Francuzka živom vatrom prevrata planjicala i svake 
strahote kod svoje kuće počinila, tad je poslala mladoga gene- 
rala Bonapartu preko Alpa, da onamo prenese blagodati pre- 
vrata, gdje talijanski buntovnici bijahu mu pripravili konake i 
objeručke ga primili. 

God. 1794. bijaše na posadah mletačkih gradova u Italiji 
2000 vojnika iz Dalmacije; oni bijahu prisutni kad Francuzi 
zaokupiše Peschieru, Bresciu, Veronu i druga mjesta 
skupnovlade; a kako bijahu srdcem i dušom duždu privrženi, 
velikom su žalošću pratili one dogodjaje, osobito pokle Francuzi 
razbiše austrijsku vojsku i neki gradovi odpadoše od skupno- 
vlade, kao Bergamo i drugi proglasivši samostalno vladanje 
svojih obćina. 

Prekipi tad njihova vjernost i napadoše na Francuze, ali 
nadvladani i zasužnjeni grižnjom osvete čekahu sgodu odmazde 
U to mletački tako zvani naprednjaci, mjesto da se bave kako 

bi državu obranili od šapa grabežljivog Napoleonova orla, oni 
su sa zadovoljstvom i nasladom srdca pratili vitežko vojevanje 
mladog gjenerala, koji je krunom slavodobića prikupljao talijanske 
državice, čekajuć kad će sami u naručaj mu se baciti i pred 
stubom libert& u Mletcih mu se pokloniti. Ali kako je go- 
spoština morala što poduzeti za svoju obranu, da umiri za- 
strašenu svjetinu god. 1796. popisa u Dalmaciji 12.000 vjernih 
Hrvata i u srpnju preveze ih u Mletke, da iskušanom hrabrosti 
i vjernosti brane principa, za kog su znali da bi svaki zanešenom 
ljubavi život pregorio. 

Kad oni u Mletke dodjoše, tu nadjoše svoje otačbenike, 
koji su prvo bili u vojnike uvršćeni i razdieljeni bili na stražu 
gradova, tad od Francuza zaposjednutih, i oni sad izpripoviedaše 
svojim zemljakom sve žto su znali, čuli i vidili o mrženih 
Jakobincih: ito: da razmeću stare države i strmoglavljuju okru- 
njene glave, da progone svećenstvo, zabranjuju službu božju, 
da su Boga zaniekali i da kane kršćanski zakon i crkvu raz- 
rušiti, da oskvrnjuju domaće svetinje i bezobrazno očito prave 
bezakonja i grdesije, kakve se do tada na svjetu nisu dogodile.! 

Može se pojmiti koliko mladi Dalmatinci onako vruće 
naravi i obuzeti najdubljim štovanjem naprama Bogu, svojoj 
vjeri, kao i naprama skupnovladi i principu, kako su ova ska- 
zanja padala na njihova srdca! Oni su kipili jadom i osvetom 
proti Jakobincem, kako su u obće zvali Francuze i sve njihove 
privrženike, koje su smatrali gorim od Turaka i ikojih bezvjernika. 
Oni mišljahu, da Mletci onda silno naoružani i branjeni od jake 
ubojne mornarice, a oni oduševljeni uzornom privrženošću na- 
prama principu, uz slavodobitni barjak sv. Marka, da ne bijaše 
snage na svietu, koja bi duždev grad osvojila. 

Biedni! dokle se oni zavjeravahu, da će gospoštinu braniti 
do zadnje kapi krvi, ista bijaše odlučila, da će se predati u 
naručaj junaka Bonaparte i primiti u grad njegovu vojsku ; 
ona podpisa sebi smrtnu odsudu i svojoj neodvisnosti na vieke!! 

Odluka se tajna držala od onih zanešenjaka vjernosti, 
kakvi bijahu dalmatinski Hrvati; jer su cienili, da onako raz- 
draženi proti Francuzim ne bi se dali skloniti, da mlitavo 


! Opaziti nam je, da sve potankosti o dogodjajih, koje poviedamo 
i što unapred budemo nastavljati o padu skupnovlade, o prevratu i bez- 
vladju u Dalmaciji, da sve vjerno prenosimo iz vlastoručnog dnevnika 
učitelja ot Josipa Glumca suvremenika, koji je danomice bilježio doga- 
djaje, koji su mu se pred očima sbivali kroz punih 20. godina. Ovaj zna- 
meniti rukopis uz ostale njegove spise sahranjen je u ark. sam. u Sinju. 

polože oružje pred mrženim neprijateljom; a s druge strane 
Francuzi znadijahu kako su napram njima razpoloženi, ter i ako 
željeni i pozivani ne htjedoše unići dokle iz grada ne izadju 
pretjerani Škjavoni; trebalo je dakle prvo njih odpraviti, 
pak bi onda novi gosti u pohode došli. 

To nebijaše lasan posao. Dalmatinci bijahu začuli, da bi 
Francuzi Mletke priuzeli; ali oni mišljahu, da bi ih junački 
dočekali, kako treba vojnikom dušmana, koji na dužda navaljiva 
i (kako mišljahu) prevarom traži, da osvoji prestolnicu. 

Potla tolikoga viećanja i nagadjanja gospoština odredi, 
da ne kažuć za njezinu odredu mukom se vojnikom podastre 
plaća za tri mjeseca unapred i pod oružjem (nebijaše bo lasan 
posao u onoj prigodi onako razdražene razoružati) doma se po- 
šalju, da brane svoju otačbinu, kojoj bi mogla trebati pomoć 
njihovih junačkih desnica; ali i tako se sjetiše varke i stadoše 
vikati na nevjeru i izdaju. U Mletcih se prepadoše i po nji- 
hovih domorodcih zapovjednicih pospješiše odlazak, da se na 
svu prišu u brodove nakrcaju i odvezu u Dalmaciju; jer kad 
se na more navezoše, stopro onda gospodština odahnu i uz- 
klikom radosti dočeka francuzke vojnike. 

Dalmatinci zlovoljni i ožalošćeni kući se vraćahu, uvrie- 
djeni u uzvišenom čuvstvu vjernosti i poštenja, cieneć da im se 
je moglo prigovoriti, što su onako neslavno Mletke i principa 
ostavili, kad bijaše najveća potreba njihove hrabre vjernosti. 

Doploviv u Dalmaciju, u Zadru nisu onako pod oružjem - 
u grad puštani, nego samo oni koji su bili u ovih krajinah, van 
grada se izkrcaše i odoše svojim kućam, a ostali skradinske, 
drniške, kninske, vrličke i šibenske izkrcaše se svi u Šibeniku, 
pak ostali u Trogiru, Spljetu i dalje. Kako to bijaše prvi put 
da su se vojnici pod oružjem povratili, pod mušketi, koje su 
sobom donili, prozvaše ih mušketari. 

Videć gradjani ovako neobičnu silu oružanog svieta, uz 
crne glasove o uzbunah i neredih po zapadnih mjestih, a muš- 
ketari bez reda, bez stege i bez zapoviednika i upravitelja raz- 
tuženi i razdraženi, tužeć se na gospodštinu, kako ih je na vjeri 
izdala i sdružila ses Jakobinci, kazujuć i uzveličajuć bezakonja 
i strahote francuzkih vojnika po Italiji, očito poticahu na 
osvetu prot svim, koji su ih zagovarali i privrženi im bili 
Oni su puku pripoviedali strahote u Francuzkoj, koje se amo 
nisu od puka znale, kako su svoga kralja smaknuli, vjeru i 
crkvu pogazili, Boga zaniekali is Turci se sdružili, da Krstovu 

vjeru po svietu unište; što li su po talijanskih gradovih počinili 
i napokon dužda zasužnjili i skupnovladu prisvojili. 

Gradjani su na zlo slutili, koje bi onako oružani i raz- 
draženi sami mušketari mogli počiniti, a sad suviše videć, da 
njihovim pripoviedanjem podpaljuju se strasti slušatelja i kako 
u nižem puku uzavrješe prietnje prot gospodskom stališu, kog 
su odsudjivali kao francuzke ortake neprijatelje vjere i otačbine, 
pak i slutili što bi se moglo dogoditi u onako obćem metežu! 

4. Na 12. svibnja 1797. gospodština podpisa odsudu smrti 
skupnovladi, ona se baci u naručaj francuzkoga orla, koji za- 
davi krilatoga lava i po Dalmaciji raznese se tužni glas: Propao 
princip! Na taj kobni glas puk ostade iznenadjen, prestrašen ; 
ali kad se proglasi, da će Francuzi zamieniti dužda, da će Ja- 
kobinci doć i u Dalmaciju, ne hijaše već mejaša jedu i srditosti, 
jedan glas bijaše sviju: ne ćemo, volimo poginuti, nego se ne- 
znabožnikom podložiti, i na taj mah počeše se okupljati i do- 
govarati što će i kako će? 

I ako medju gospodom po naših gradovih bijaše veći broj 
onih, koji su želili, da bude ostao stari red i uprava, ali bijaše 
i dobar broj onih, koji su hlepili za novom uredbom, koji su 
željeli francuzku uredbu, i ovi ne znaduć za kašnje posliedice 
kadkad se izložiše neopreznimi izjavami. koje i ako onda puk 
nije razumio, kašnje ih je tumačio na svoj način, na štetu onih 
koji su novotariju proglasivali i njezinu blagodat hvalili. 

Videć gospoda neizbježivi požar pučkih prietnja i oni se 
po gradovih počeše dogovarati, što bise radilo, da se preprieče 
nemile posliedice, koje odasvud priete, a u pokrajini ne ima 
vlasti i snage, koja bi ih mogla zaustaviti. U Zadru je bilo 
nešto redovite vojske i kao tvrdjava mogao se je po sebi bra- 
niti od kog mu drago pučkoga napadaja, ali u Šibeniku, Tro- 
giru, Spljetu i daljih mjestih nije se moglo računati na šaku 
vojnika u posadah, jedno što ih bijaše mali broj, a drugo što 
u obćem metežu ioni bijahu kao ovce bez pastiera. U spljetskih 
kaštelih bijaše se proglasio pop Ignacio Bakotić kao mudar 
svećenik i pučki prijatelj, ter varošani Spljeta, Trogira i Šibe- 
nika poslaše mu odaslanstvo, da ih posvjetuje, kako bi se u 
ovom bezvladju vladali, kad se odasvud crni glasi pronosiše o 
sudbini Dalmacije, a u pokrajini sve mrtvo i neizviestno, nitko 
se za ništa ne zauzimaše. 

On im odgovori, da do sada bijahu pod skupnovladom, 
kojoj su dužni bili vjernost zakletve, ali sad pošto je ona pro- 
pala, da mogu sami odabrati vrstu vlade; on ih ipak svjetuje, 

neka odaberu ungarsku krunu, da kao dio hrvatske države, 
kojom su u stara vremena bili u zajednici, opet se istoj pridruže. 

Ovaj svjet bijaše povoljno primljen i prigrljen od pučana, 
a istu stvar biše i gospoda odlučila na gradjanskom dogovoru 

u Šibeniku i Spljetu.! 

Ali koliko je bilo pogibno take stvari odlučivati, za koje 
mogaše biti na račun pozvani oni koji su to ugovarali i od 
protivne strane o glavu sudjeni, toliko u ono doba bilo je mučno 
sličnu odluku na mjesto dojaviti. Tko je onda znao ne samo za 
Budim i Beč, dali i za put kud se za ta mjesta kreće? U Dal- 
maciji bilo je francuzkih pristaša, u Mletcih se odredili povje- 
renici koji bi po francuzku Dalmaciju uredili i njihova ju vojska 
na ime skupnovlade zaposjednula, kao dio njezinih posjeda, ter 
i gospoda morala oprezno postupati i potajno dogovore voditi, 
ali i tako opreznosti kolunela Matutinovića francuzkog prija- 
telja sve bijaše očito; ter se bojao svak za sebe, za svoju glavu. 
U franovačkom samostanu na Dobrom u Spljetu bijaše vriedni 
starac ot Josip Kukavica, koji u Ungarskoj bijaše nauke u 
mladosti izučio, ter kao redovnik, cienila gospoda, da se nebi 
nikomu zamjerio i njega zamoliše, da bi on odnio u Beč ce- 
saru ponudu predaje u podanike ungarske krune, što su bili 
složno odredili, ali starac preko 70 godina nije se mogao izlo- 
žiti na tako dugo i mučno putovanje, i onda ponudiše Don Igna- 
ciju Bakotiću, koji primi list obećanjem, da bi ga po svom 
bratu poslao u Gračac cesarovu gjeneralu Kneževiću, ali se ni 
to ne obistini.* 

Žalostno doista, da u ovoj prigodi mletačka gospodština 
pak i francuzki državljani u ovakoj neizvjestnosti ostaviše Dal- 
maciju, ništa na vrieme ne odlučivši, kako bi se vlast ure- 
dila ili zamienila. Povjerenici stopro se amo dieliše, kad je 
požar prevrata već na sve strane bio buknuo! Nije se čuditi 
što u pokrajini ovako udaljenoj u obćem metežu i onako zlo 
razpoloženom pučanstvu nesreće se dogodiše, a veće su se po 
njihovih uredbah mogle dogoditi, da srdčeni svećenici i ugledni 
gradjani ne budu svojim uplivom od zla odvratili razdraženu 
svjetinu. 

U ovoj prigodi bijaše došao iz Italije ot. Andrija Dorotić 
s Vrh Brača, koji zaredivši se u Dalmaciji kao daroviti redovnik 
bi po običaju onih vremena od starješine državnoga poslan u 


" Vitturi. Storia delle cose successe . . Spalato 18£3. 14. — ?* Vit- 
turi ibid. 15. 

Italiju na savršenje većih nauka, u kojih buduć se odlikovao 
dostiže učiteljsku katedru prvo mudroljubja u Peruggi pak bo- 
goslovja u Ara Coeli u Rimu, odkle ga svjetski prevrtaji i 
francuzka sila prisili, da se približi otačbini. Dodje u Mletke 
i ondje prosliedi učiteljstvo, dokle ga i tu zatekoše dogodjaji 
pada skapnovlade i francuzke zapreme. | 

Ljubitelj vjere i stare konservativne uredbe u duši je evilio 
sbog napredujućega bezvjerja i razkalašenosti ćudoredja, koje svud 
pratijaše francuzke zastave. Ta nagla promjena strašno je dje- 
lovala na njegovu dušu i žestoku ćud tim veće, što je bio 
podpuno osvjedočen i obaviešćen o svih strahotah. koje se do- 
gadjahu u Francuzkoj. Pošto se te strahote pojavljivale i u 
Italiji po gradovih, koje su bili zapremili Francuzi, izmače iz 
Mletaka, da ne bude svjedokom bezakonja i nedjela, koja pred- 
vidiše, da bi i Dalmaciju poplavila, ako bi padnula pod njihovu 
vlast. Učen i poduzetan, krepka srdca i odvažne naravi mišljaše, 
da bi svoju domovinu spasio od kužne duhovne pošasti pogibnih 
novotarija, ako bi svoje otačbenike prignuo, da se predadu ce- 
saru pod zaštitu, i da s Hrvatskom stupe u zajednicu i pri- 
druže se ungarskoj kruni. 

On je na to svakoga očito svjetovao. U prilog mu bijahu 
braća svi franovcii brojni hrvatski puk, kojim su oni upravljali, 
pak je želio, da i gradjanska zastupstva u toj se misli slože, i 
sam se ponudi, da bi u Beč pošao i cesaru prikazao svojevoljnu 
ponudu podaničtva svega dalmatinskoga puka. U tu svrhu on 
dodje u Spljet i na 12. lipnja iste godine pozva na dogovor u 
samostan na Dobri poglavitu gospodu, da se o tom sporazume ;! 
ali sada taj posao bijaše postao čudo pogibeljnijim. Kolunel 
Matutinović bio zauzeo vojničko zapovjedničtvo, i kao odlučiti 
zagovaratelj francuzke vlade nastanio se u palači gjenerala u 
Spljetu, i strogo postupao prot onim, koji se s njim slagali nisu, 
ter sad i gospoda ne smjedoše već držati sastanka, bojeć se, da 
bi mogli u slučaju neuspjeha glavom platiti. Samo nekoji dodjoše 
na dogovor i pristadoše na predlog, ali sasvim otajno. Svakako 
fra Andrija primi njihovu izjavu i podje u Trogir i Šibenik, gdje 
na jednakih sastancih dobi od poglavite gospode ustmeno privo- 
ljenje, na koje je on računao i odredio prikazati ga cesaru. Odtlen 
ot. Dorotić zaputi se u Karin, gdje se je imao držati sbor dr- 
žave na 20. lipnja iste godine, da se ondje sporazumi sa okup- 
ljenimi otci sve pokrajine, i da složno odluče, kako da se vladaju 


1 Vitturi ibid. 17. | 

u onako ozbiljnom času, o kom je zavisio spas naroda, koji se 
je na sve strane bunio i prvpašću prietio. 


Videć puk oklevanje i sliedeću neizviestnost, kroz koju 
trancuzki pristaše postajahu drzovitiji, prieteć glavi onih, koji 
se bijahu za cesara izjavili, i u to pronoseć se glasovi, da su 
prispili francuzki povjerenici i da ih sliedi vojska, koja bi Dal- 
maciju zapremila, diže se na očiti prevrat ne samo proti Fran- 
cuzim, dali i protiv gospodi, koju smatrahu da su Jakobini i 
da su Francuzim u prilog. Tako nastade u Šibeniku, Trogiru, 
Spljetu, Makarskoj i po otocih pravo bezvladje. Počeše se pra- 
viti neredi, pobudiše se stare vražde i zavade, začeše odmazde 
i osvete, prvo po selih pak po gradovih poče se javno i očito 
prietiti smrti i plienom sve gospode i njihovih imanja. 

Gradski zapovjednici bez vlasti i bez snage ne mogoše se 
oprieti silnomu valu pučkog biesa. Otvoriše se tamnice, da 
nadodaju vatre i slame buktećemu požaru. Gradovi se napuniše 
vanjskoga oružanoga svieta bez stege i bez uprave, bez vodja i 
bez zapovjednika U isto vrieme promećahu se pokrajinom pečatani 
proglasi; jedan na iztočnom kraju Dalmacije, a drugi na za- 
padu. Obadva su bila kao iz iste tvornice; ali onaj na zapadu 
čudo vatreniji, koji je bio vriedan razpaliti u onakom času i 
hladnije ćudi, nego što su našega vrele krvi naroda po naravi 
žestoka i spravna na skrajnosti. 


Kako se je ovaj proglas na zapadnom kraju razsuo cielom 


pokrajinom od Neretve do Zrmanje iza prolazka ot. Dorotića,, 


tako su nekoji suvremenici mislili i kašnji sgodopisci primili, 
da ga je isti otac sastavio i pokrajinam razasipao. 

Mi bismo u sumnju stavili tu tvrdnju ; jer poznajuć učenost 
i pobožnost otca Andrije, težko je vjerovati, da bi on onaki 
nesmisao u proglašenju napisao i na se primio odgovornost 
krvavih i smrtnih posliedica, koje je i plitkoumniji mogao pred- 
vidjati. On je mogao u živom poduzeću, da pod cesarovom krš- 
ćanskom krunom sahrani vjeru i narod od prieteće propasti, 
poprimiti trude i muke, i svoj život na kocku staviti, ko što 
je većekrat učinio govorenjem i djelovanjem na svakom mjestu, 
kao gorljivi cesarov prevrženik, ali da bi u pomenutom pro- 
glašenju izticao misao dalmatinske narodnosti i puk 
svjetovao na mržnju prot gospodskoj ruci,i tvrdio da se može, 
ako ga je volja, sam po sebi vladati, to nam se čini, da ot. 
Dorotić niti je mislio nit nagovarao, nego vazda i svagdje iz- 
ticao hrvatsku narodnosti kao poznavalac narodne povjesti 


323 


tražio, da se S hrvatskim narodom sdruži pod krunom sv. Stje- 
pana, kako ćemo još bolje dalje vidjeti. 

O prvom proglasu u Boki, kaže gosp. Vitturi, da je u 
Dubrovniku pečatan,' niti o njem tko potvara ot. Dorotića, a 
smisao mu je jednak drugomu; on pozivlje dalmatinski . 
narod, da preuzme svoja prava i sam o sebi odluči. O drugom 
ne zna se mjesto gdje je pečatan. Ot. Glumac suvremenik kaže, da 
kad se je u Šibeniku proglasio, mislilo se, da je sastavljen u 
Boki a u Dubrovniku pečatan. Suvremenik povjestničar  Ka- 
talinich na vladinoj službi kaže, da je od nepoznana pisaoca 
sastavljen. Tako Vitturi sgodopisac bezvladja ne zna mu spi- 
satelja, nego naprosto kaže, da je razsijan sa došašćem Dorotića 
po pokrajini; ali mi znamo, da je Dorotić na početku svibnja 
došao u Dalmaciju i na 12. bio u Spljetu, a do 15. lipnja nije 
još nitko za nj znao. Dorotić je bio u Karinu kod okupljenih 
na sbor otaca, kad se je proglašenje razsipalo i po gra- 
dovih čitalo. 

Znamo, da je francuzki vladalac u Dalmaciji Dandolo go- 
dine 1809. javno osvadio u svom listu Reggio Dalmata ot. 
Dorotića u br. 23 na 9. lipnja 1809.: ,da je god. 1797. mi- 
seca svibnja izpisao jedan jidoviti proklam; ali 
tomu se može najmanje vjerovati; jer da Dandolo bude sbilja 
cienio, da ga je ot. Dorotić izpisao, on i francuzki ratni sud, 
koji su za čudo manje prekršaje, kako ćemo dalje vidjeti, kaznili 
pušćanim zrnjem i konopcem na vješalih, pa ne oprostili niti fra- 
novcem Remetiću i Deliću za ne dokazane osvade, ne može se 
za čas pomisliti, da bi oni ot. Dorotiću oprostili tako krupan 
zločin naperen proti francuzkom narodu i vladanju; i to onda, 
kad kao državnik preko godine dana pod Dandolovim vladanjem 
u rukama mu bijaše, i većekrat ga na poklon primaše u svojoj 
palači u Zadru. Kako da se tolikoga zločina ne bi vriedni Dan- 
dolo sjetio, nego tri godine kašnje i to stopro onda, kad već 
Dorotić ne bijaše u Dalmaciji, nego u Hrvatskoj u taboru ce- 
sareva gjenerala Kneževića ? 

9. Svietina je već vrela u prevratu i prietila Jakobincem 
i poglavitoj gospodi osvadjajuć ih, da su njihovi prevrženici i 
izdajice vjere, naroda i principa. Oružana svjetina, nesamo te- 
žaci varoša i grada, dali i okolnih sela odoše po gradskih ulicah 
jednakom vrevom i prietnjom. U Šibeniku na varoškoj poljani 
bijaše obći sastanak i okup na dogovore. , Bijaše četvrtak“, pri- 


! Vitturi ibid. 16. 

povieda ot. Glumac, ,božjega blagdana dan 19. mjeseca lipnja, 
kad se po gradovih najsvečanije obavlja obhod s presvetim 
svetotajstvom, i za taj dan običava sila svieta sa sela na oba- 
šašće dolaziti. Toga jutra, kako po ostalih mjestih, tako i ovdje 
.u Sibeniku razasu se prevratno proglašenje; neki cienijahu, da 
je sastavljen u Boki kotorskoj a pečatan u Dubrovniku, a drugi, 
da ga je sastavio ot. Dorotić i u Mletcih pečatao. Onog jutra 
bi pred pukom u varošu proštiven od nekog čobana i toga 
istoga jutra bijahu iz Spljeta i Trogira došli pučki poslanici i 
kazali, da su varošani zauzeli ona dva grada i počeli smicati 
Jakobince i robiti njihove kuće; što bi valjalo da učine i oni 
u Sibeniku ; jer budu li složno i dogovorno radili, mogu se ufati, 
da će osloboditi domovinu od dušmana i njihovim se imanjem 
okoristiti. Varošanii pridošli seljani okupljahu se na dogovore, 
ou kojih što je tko gorega i strahovitijega predlagao, tomu su 
veće slušatelji povladjivali i mudrijim ga smatrali. Varoškoga i 8e- 
ljanskoga puka malo je onaj dan u grad unišlo; redovnici i 
gradske bratovštine čekahu na plokati sv. Jakova, da se obhod 
uputi. , Videć ja, da se gospoda na buljuge pod trjemovi casina 
na dogovore okupljaju, podjoh k njima da vidim i da čujem što 
bijaše nova; itude razumih, da se je u varošu oglas pred pukom 
čitao, ter da su seljani i varošani uzavrieli i da se je bojati 
velikih nereda. Obašašće se mirno uputi, ali kad bijasmo kod 
crkve sv. Ante opata, gdje se običaje oltarić podignuti i ovršiti 
prvi blagoslov, opazismo pet oružanih ljudi, da protrčaše izpred 
crkve, pak niz ulicu nove crkve odletiše k vanjskim vratam, za 
koja knez kapetan bijaše naredio da onog dana budu zatvorena 
i dastraža ne dopusti nikomu pod oružjem u grad. Kad bijasmo 
na krušnom trgu začusmo silni štropot, kao da se je kakva 
sgrada srušila, i bojeć se kakvog nereda odmakosmo malo čvršće 
k stolnoj crkvi; ali kad biskup bijaše sa svetotajstvom kod crkve 
svete Barbare, začu se za nami trka, vika i jauk; nekoliko voj- 
nika naglo kraj nas proleti i za njima u potjeru oružana svie- 
tina, pak množtvo vičuće: bježte eto Francuza, svi ćete izginuti ! 
Redovi se obhoda potrgoše i hodočastnici razbjegoše kud kamo; 
četiri plemića, koji su nadstor nosili nad svetotajstvom prislo- 
niše ga uz crkvu i pobjegoše, tako i 24 vojnika, koji su sveto- 
tajstvo pratili; ostadosmo sami mi redovnici i kler sa nekoliko 
težaka. Biskup se zakloni pod sdvorne stepene uz crkvu, i 
tako ostadosmo, dokle trčuća svietina odsuka; za tim četiri 
uzeše nadstor i dielismo se u stolnu crkvu, gdje biskup blago- 
slovi prisutne i sahrani svetotajstvo, ter svaki ode k svojoj kući.“ 

»Ono pet oružanih ljudi, što protrča izpred crkve sv. Ante 
u vrieme obhoda, bijahu poglaviti poticatelji pobune, kojim htijuć 
na silu unići s oružanim svietom u grad, straža se uzprotivi i 
nehtjede otvoriti vrata, a oni sjetivši se za druga vrata u Cr- 
nici, koja se nisu običavala zatvarati, onamo poletiše i unidjoše 
u grad onako oružani pred stražu i htjedoše na silu, da se 
vrata otvore i svietina u grad propusti. Straža se uzprotivi i 
naredi da odlaze, inače da će na njih pucati; ali oni ne- 
ustrašivi počeše vratima drmati; straža, da ih preplaši, izpali 
prahom iz pušaka. U zao čas na prasak pušaka zaori pucnjava 
s dvora varoških pušaka i za čas napuni se poljana svieta svake 
ruke. Pucnjava je sliedila i prietnje razsrdjenog pučanstva ; voj- 
nici se prepadoše i pometoše; ono pet oružanih iznutra raz- 
tvoriše vrata, a svietina kao morski valovi provali u grad i 
navali na vojnike od kojih četiri pogubiše, dočim se ostali biegom | 
sahraniše; onda kad kraj sv. Barbare proletiše dobro se sa- 
kriše i nevidom u Zadar odvezoše. Preko tri stotine bijaše ih 
pod oružjem, s bubnjem i barjakom sv. Marka; po vojničku 
poredani obadjoše poglavite ulice grada, pak se ustaviše na 
velikoj loži kod sv. Jakova okolo palače kneza kapetana ; ostala 
svietina zapremi ulice i obalu do mora. Strašna buka i galama — 
kao tutnjava odasvud je rasla vika, psosti i prietnje svud su 
odliegale, nit se što dalo razabrati i razumieti, nego da se 
smaknu Francuzi, Jakobinci i gospoda njihovi prevrženici, kao 
izdajnici puka, vjere i domovine, naglasujuć različita imena po- 
glavite gospode a osobito Nikole Bartolettia.“ 

Ovo bijaše odlučan čas, da prijatelji reda i naroda po- 
sreduju i na kocku ako treba svoj život stave; sad je valjalo 
skočiti u plamen žive bukteće vatre razpaljenih strasti ljutog 
pučanstva prietećega smrću i propašću. Kad svaki bojeć se za 
sebe tražio je spasa u skrovištih domaćih zakutaka, franovci 
samostana sv. Lovre ostaviše svoju mirnu samoću i provališe 
kroz tišmu natrpanog svieta do knezove palače, gdje nadjoše 
poglavice i stadoše ih zaklinjati Bogom i vjerom, da se kane 
takih bezakonja, kojimi sebi ne mogu koristovati, nego duše 
ogriešiti i navući na se vječno prokletstvo. 

Kako dnevnik ot. Glumca, tako i vlastoručna svjedočba 
kneza kapetana zabilježiše imena ovih hrabrih i srdčenih apo- 


o oštola mira.ito: ot. Fortunat Samaluk iz Mandaline i ot. Juro 


Gulin iza Trtra, ovi obletiše svoje znance i prijatelje; ot. Šimun 
Rebić učitelj i župnik varoša velikim ugledom kog je uživao 
kod svojih župljana, ot. Josip Zupan častan i pobožan redovnik, 

velikog razbora i izglednoga življenja; ot. Paškal Jukić učitelj 
bogoslovja obljubljeni pučki propoviedalac i ot. Josip Glumac 
učitelj i on bogoslovja, svetoga življenja i zanositi hrvatski pro- 
poviedalac; svi ovi uletiše u vatru razpaljenih pučkih strasti i 
moleći, svjetujući, preteć i zaklinjajuć, odvraćahu od opakih 
namjera. koje su prietile obćom propašću, veli knez kapetan, 
svega plemićkoga stališa i njihovog imanja. Vrata palače kneza 
kapetana bijahu zatvorenn, i uz strašnu viku i prietnju zane- 
šeniji lupahu andžari i kamenjem, da ih odvale i prvog kneza 
žrtvuju razpaljenomu biesu. Ot. Jukić plačuć kleče na vrata i 
suzami moljaše s onim što najsvetijeg poznavahu, da se kane 
bezakonja, i dok njegove suze i molbe nekoje ganuše, ter se 
kaniše opake nakane, drugi kao biesni zalićahu se na njega 
prieteć mu oružjem nad glavom, ali on jednako uztraja, dokle 
ih od vrata otište. Vitežko djelo redovnika odvaži i druge na 
slični posao, ter uplivniji od gospode i varošana posredovahu j 
i uznastojaše, da se stiet umiri i od nemile nakane odvrati. 
Kad su se prvi valovi razmetnuli o hridi franovačke srdčenosti 
i duhovi božjem riečju umirili, onda knez kapetan izadje na 
prozor i liepimi besjedami obeća puku, da će mu u svem ugo- 
diti i pravo učiniti, da će i on s njima nastojati o sjegurnosti 
grada i puka, samo neka budu mirni, neka poštuju zakon i 
ne prave nereda, nego se mirno svojim kućam povrate. 

Srdca se puka bijahu umirila i ublažila; redovnici, go- 
spodin Sebastijan Frari i varoški ancijan s ostalimi poglavi- 
cami napokon skloniše puk, da se mirno svak svojoj kući po- 
vrati. Tako na božju sreću toga dana ne bijaše drugih nereda, 
nego što nekoji nezaglavljeni probiše vrata nekojih dućana i 
pograbiše nešto robe i novca što nadjoše. Dokle se ovo u Ši- 
beniku dogadjalo, u Trogiru bijaše još gore; ondje se gradjanska 
krv proli i imanje porobi. 

U Spljetu pogubiše kolunela Matutinovića i u kaštelu Su- 
ćurca harambašu Marušića. U Makarskoj, da dalje ne zalazimo, 
sviet takodjer uzavri na gospodu kao francuzke privrženike; i 
ondje bi se bezakonja dogodila bila, da dobri starac biskup Fa- 
bijan sa svećenstvom ne bude sretno uzbunjeni sviet umirio. Iz- 
medju zaslužnijih svećenika bijaše vriedni učitelj bogoslovja ot. 
Antun Perić, redovnik velikog nauka i ugleda, kao i apoštolskog 
srdca. On svojom braćom redovnicim dodje na pučki sbor, kog 
su Primorci po starom običaju držali sakupljeni iz svih sela pod 
bristi samostana na obali, gdje u bratskoj slozi ugovoriše o 
privremenoj uredbi krajine i naimenovaše povjerenstvo, koje bi 

krajinom upravljalo, dokle bi se zakonita vlast uzpostavila. U 
tom povjerenstvu izmedju sudaca bi odabran isti ot. Antun za 
makarsku i vrhgorsku krajinu, kako mu svjedoči isti biskup 
Fabijan na 6. ožujka 1799. ,,Zadovoljstvom otčinskoga srdca 
izjavljujemo, kako na 20. lipnja 1797. kad bijasmo pozvani od 
poglavara ovoga grada, da u najtješnjoj potrebi pritečemo, da 
bi osujetili bezakonja, koja sobom nosi bezvladje, i da uredimo 
poremećene stvari uzpostavljenjem javne sjegurnosti u ovoj i 
vrhgorskoj krajini, izabranjem sudaca, koji zaslužuju pučko po- 
uzdanje, bi predložen ot. Ante učitelj Perić, koji uzklikom 
obćeg zadovoljstva bi primljen, i on za osam mjeseci u tom 
poslu znadijaše u sebi sdružiti sve potrebite kreposti na tako 
mučnom položaju. 

Na ovom obćem sboru, kog spominje biskup na 20. lipnja, 
bijaše sastavljena adresa predaje cesaru, ko što bijaše želja svih 
ostalih mjesta, u kojoj se izjavljuje, kako uz uplivniju gospodu 
sudjelovahu franovci ot. Andrija Ravlić, ot. Ivan Radonić i ot. 
Marko Bašić kao pučki poslanici, koji bijahu umirili gorske 
krajine,' i kako ot. Radonić doprati za istu svrhu vrhgorskoga 
kolunela serdara Antu Miletića,? i na 22. istoga izmedju po- 
slanika od sbora odabranih, da prikažu cesaru adresu vjernosti 
i podaničtva onih krajina, bijaše i ot. Paškal Jukić učitelj bo- 
goslovja u Sibeniku. 

Po ostalih župah franovci dobrimi ponutkovanji održaše 
pučanstvo u mejaših pristojnosti, posred obćega bezvladja, niti 
se u nijednom mjestu dogodiše kakvi neredi, kojih se je moglo 
bojati u sličnih prigodah. | 

6. Po ostalih mjestih potle proloma u četvrtak na božji 
blagdan poče se odvažno uredjivati javna sjegurnost i uzpo- 
stavljati vlast, koja bi do potrebe prepriečila izgrede na po- 
gibelj života i imanja gradjana. U Sibeniku na žalost nije tako 
bilo! Ondje se trudio knez kapetan čovjek slab i neodvažan, 
gospodska ruka nemilo uztravljena, nitko se nije iztakao, da 
se što uredi i odstrane bezakonja, kojih se očito čuvaju prietnje. 
Ako u četvrtak gdjekoji redovnik i ugledni gradjanin mogaše 
zaustaviti uzavriele strasti i mirno iz grada odpraviti uzrujani 
sviet, onako oružan i odlučan na svako zločinstvo, valja reći, 
da ondje ne bijaše srdčenih i mudrih gradjana, koji su svietom 
znali upravljati i nesreće odvratiti, koje se kašnje dogodiše. 

Izvan u prvom plamenu pogubljenih vojnika, u četvrtak 
nije se krupnoga zla dogodilo ; ali u sliedeće dneve nesreće se 


1 Vitturi ibid. 61. — * Vitturi ibid. 67. — % Idem ibid. 68. 

nasliediše čudo gore nego se je moglo predviditi. Kako su ne- 
voljni vojnici u Zadar prevezeni, a grad ostao bez straže, po- 
bunjeni bojeć se, da bi gospoda grad Francuzim predala, na- 
oružani staviše straže na vrata i bedeme, a drugi kao da grad 
čuvaju preko noći prehodahu ulicami grdeć izdajice i prieteć 
po imenu glavi onih, koje smatrahu da su Jakobini. Preko sve 
noći strah je najveći vladao, i čekalo se, da će pobunjeni obćim 
nasrtajem na gradjane navaliti, i kako su prietili, pogubiti i 
porobiti. Franovački samostan sv. Lovre bijaše obće zaklonište 
i mjesto sigurnosti svih onih, koji, ili se sami bojali, ili ih po- 
bunjenici naznačivali žrtvom svoje strasti i osvete. Sami re- 
dovnici sv. Lovre bijahu nepovriedljive svetinje poštovane i 
posred pućkoga biesa. Oni raztvoriše krila ljubavi i milosrdja 
nad ovimi nevinimi žrtvami i obraniše ih od neizbježive propasti. 
Njihov samostan ogradjen jedino ugledom redovničkih kreposti 
postade lukom spasenja sviju, koji se u nju zakloniše. Ne mo- 
gaše tad biti obzira na crkovne propise nit običajne pristojnosti, 
potreba ne imaše zakona, samostan se napuni gradjana obaju 
spola i svakih doba, redovnici ostavljahu svoje sobe i sbiše se 
u zakutke i namjestiše uztravljenu gospodu, a po tlehu i po- 
drumih naslaga se ženskadija i dječurlija gode. i. de, 
kako se bolje moglo, gdje im redovnici dielijahu zalogaje one mi- 
lostinje, koju malo prvo od njih bijahu primili za ljubav božju. 
Po gradu povećalo se strahovanje, ucjene i otimačine, sa sela 
nadolazilo svieta i povećao se bulog i nered ; redovnici opet iz- 
olazili i mirili; i u tom svetom poduzeću pomagala im ugledna 
gospoda Frari i Dragonić sa varošani i harambaša Gulin, braća 
Šupuci, Crnogaća i Vočen, ali se valovi množali i grad se pre- 
punio svieta, koji bijahu ugovorili, da se od kneza dostigne 
otvor tamnica i na prostost uznici puste, te da se osjegura 
obrana grada proti izdaji. bojeć se, da bi ga gospoda predala 
Francuzim. Obkoliše kneževu palaču i vrevom skloniše, da budu 
pušteni tamničari, te da im se iz vladinih sprema razdieli oružje, 
praha i olova za obranu grada. 
| Hijedoše, da se zapale listine, kancelarije, kmetska pisma, 
obveznice dužnika i stare pogodbe i dugovi; ali posredovanjem 
gorespomenutih redovnika i gradjana odustaše; nego dostigoše 
da se zabrani izvoz žita, vina i živeža. Sve im knez obeća, i 
tim završi petak 16. istog mjeseca. U subotu na 17. mužkići 
oružani što svojim a što državnim oružjem zahtievahu, da se 
uredi narodna vojska i namah iz jutra razpisivahu se ronde i 
satnije, izabirahu kapetani i zapovjednici; u gradske satnije bi- 

jahu uvršćena nekoja gospoda, koja nisu uživala pučkog povje- 
renja, osobito Vicenzo Bartoletti sin Nikole francuzkoga kon- 
gula u Šibeniku, o kom se govorilo, da je dobio od Francuza 
barjake i silu novca, da im grad predade. U nedjelju na 18. 
ranom zorom bijaše sa sela nadošlo mnogo svieta, a ostalih pod 
oružjem iz varoša bijaše se poljana napunila i po buljuzih se 
pripoviedalo, da je uvedeno nevidom u grad 30 Francuza i 
praha, što da gospoda drže sakrivene u svojih kućah, kojim bi 


tvrdjave i grad predali, ter se medju sobom potjecali, da bi 


sve kuće prometni i dušmane posmicali. | 

Gradska vrata bijahu zatvorena i za nesreću na straži 
uz gradsku rondu vidiše sina pomenutoga Bartoletta, na kog 
stadoše vikati, da je Jakobin, Francuz, izdajica i htjedoše onako 
oružani svi u grad; ali straža ne htjede otvoriti vrata, pa oni 
iz varoša počeše pucati, zvona na varoškom zvoniku zvoniti, 
psosti, prietnje i vreva, pucatanje. pušaka na poljani i po kućah 
prolamaše sa svih strana. Gradjani se prepadoše, ne htjedoše 
vrata otvoriti, ali se tad pobuniše težaci u gradu i tražiše, da 
se vrata otvore, ili da će i oni u varoš, da se sdruže s ostalimi 
težaci. Straže se pometoše, Vicenzo Bartoletti sakri se u po- 
drume kneza kapetana, gradski težaci otvoriše vrata i silni 
valovi razdražene svietine nasukljaše u grad i obkoliše kneževu 
palaču strašnom vikom i prietnjom. Stopro tada u gradu do- 
znadoše što je na vratih grada bilo; izletiše redovnici i ugledni 
prvaci da mire i od zla odvraćaju; ali ne bijaše moguće. Pre- 


 vratnici odvališe vrata kneževe palače i ot. Jukić bijaše sretan, 

da je svojim životom mogao kneza od smrti obraniti; ali oni 
popadoše barjak sv. Marka i vikom Viva Šamarko zapu- 
tiše se kao vojničkim redom kroz gradske ulice. Redovnici osta- 
doše kod kneza ne znaduć za krutu namjeru pobunjenika, dokle 
ne začuše nemili dogadjaj, i plačuć se povratiše u svoj samostan. 
Svietina za barjakom bijaše pošla, da smakne konsula Nikolu 


Bartoletta i prometne kuću, gdje mišljaše da su francuzki bar= <“ 


jaci, novac i vojnici. Sreć&m sin mu Vincenzo s različitom go- 
spodom bijaše pobjegao u Zadar, a drugi se odvezli u Zaton i 
na obližje otoke. Oni su Nikolu svjetovali da se ukloni, dokle 


se svietina umiri; ali se on ne dade sklonuti, mišljaše sirota, 


da se do krvi ne bi došlo i da bi se kojom pregršti dukata 


ublažila pučka srdčba. 


Kad je smrtni obhod došao kući Bartoletta, Damjan Šupuk 
jedan od uglednijih varošana prijatelj konsula prvi uleti i poče 


ga zaklinjati, da bježi, da se sakrije, jer da će inače poginuti ; 

ali on se nikako: ne mogaše sklonuti, on nije vjerovao, da bi 
mu se o glavi radilo; ali Damjan na svu prišu okupi mu ne- 
vjestu, ženu, sina Vincenza i dvoje dječice, ter na protivnu stranu 
izvede i predade u blizini njihovoj rodbini, da ih od smrti za- 
klone. U to ostali obkoliše kuću i počeše iz pušaka olovo kroz 
prozore sipati, drugi uletiše u kuću i našav Nikolu i ženu mu 
puškami i noži oboje usmrtiše i izvukoše na ulicu; drugi pro- 
metnuše kuću tražeć novce, ali u zao čas nadjoše tri francuzke 
Zastave, koje kad s prozora pokazaše puku, diže se užasna vreva ; 
ubij, upali prokleto gnjezdo, ter nekoji poletiše i doniše glavnje 
i šume; ali kako bijaše velik vjetar, bojeć se, da se vas grad 
zapali, odrediše kuću razkopati. Izbaciše i odvukoše sve što u 
njoj bijaše i na ulici zapališe knjige, spise i svakojake listine ; 
ostalo sve raznesoše, pak se popeše na krov, pobacaše kupe i 
grede, izvališe pragove i razmetnuše pregrade, razturiše kamenja 
i potla dva sata, ona od najljepših i opravnijih kuća u gradu 


ne bijaše nego sgromilana mirina. 
Tada, kao Ta obrazlože krvno djelo, proniše kroz grad raz- 


motane nadjene zastave, da ih pokažu knezu i uvjere ga o 
namienjenoj izdaji cienjenih dušmana vjere i domovine. Ali sad 
se uzbuna to veće razpaljivala. Ugrijane glave sad su htjele, 
da se traže Francuzi, koji su te barjake donili, da su bili sa- 
kriveni u podzemnih spremah nekoje gospode, kojim je valjalo 
kuće prometati. Za sreću oni ne bijahu kod kuća, nego se za- 
klonili u samostan ili izvezli na otoke. Iz okolnih sela bijaše 
nadošlo opet množtvo svieta, da se okoristi plienom ; grad bi- 
jaše prepun vikača, koji su poticali na smrt i na deračinu, a 
osobito neke Ungare prave paklene srde, koje kad bi vidjele da 
su redovnici sklonili ljude da budu mirni i da se bez karanja 
kući vraćaju, one bi ih korbom i pogrdjivanjem  podžigale, da 
se na zlo vrate. Oružano množtvo okolo palače kneza zahtje- 
vaše, da on izadje i kamerlengo s ostalimi činovnici, i.da 
prisustvuju uništenju proklinjanih zastava, što sirota morao je 
privoljeti, ter poredani svi za barjakom i bubnjem, vojničkim 
korakom noseć zaplienjene barjake, dodjoše na poljanu, gdje 
pokle izrekoše svake psosti i pogrde proti Francuzim i Jako- 
bincim, s noži ih razkidoše, pak zapališe i ostavšu prašinu 
prosuše, da ju svak nogami po . Poslie podne oružani gradom 
prohodahu prieteć, TETA je kolo zaigralo, valja da svrši sa 
smrću dušmana vjere i naroda. 

U gluho doba tamne noći pobožne duše odnesoše razki- 
dana tjelesa usmrćenih supruga i saučešćem redovnika samostana 

sv. Frane pokopaše u svojoj crkvi u obiteljski grob pred ol- 
tarom sv. Josipa. Izostavljamo potankosti provala, deračina i 
ucjena trgovaca, kao i žalosti podnešene od gradjana koliko po 
kućah, toliko i onih zaklonjenih u samostanu franovaca, gdje 
žarka srdčenost redovnika jedino mogaše ublažiti njihove velike 
i neizbrojne tuge i nevolje. 

7. Ako strašan bijaše dan nedjelje 18. lipnja. još gori 
osvanu ponedjeljak 19. istoga. Jučeranji dogadjaji bijahu pri- 
vukli još veće svieta sa sela svake ruke, neki da što vide i 
čuju, a drugi da se ioni grabežom okoriste. Za rane zore grad 
bijaše prepun oružanih, ter najprvo navališe na palaču kneza i 
silom uzeše ključe državnih sprema, izvukoše topove i naoružaše 
Ljuljevac, a nekoje poredaše uzduž obale. Iznesoše muškete, 
prah i olovo i razdieliše izmedju sebe, pak sastaviše imenik 
poglavite gospode, koju su imali smaknuti na glas štijuć nji- 
hova imena po ulicah grada. Svi redovnici bili su se kroz svietinu 
razašli, da mire i od zla odvraćaju, te na božju sreću mogoše 
ih sklonuti i umiriti. Ot. Glumac bio je ostao u samostanu 
da tješi ustravljene, koji su čuli da se njihova imena štiju, da 
budu žrtvovani pučkomu biesu. On bijaše kao angjeo  tješitelj 
ovih biednika, koji jedva odahnuše, kad su ih posjegurali ostali 
redovnici, da su puk umirili i sklonili, neka se kućam povrate. 
Ne znajuć gospoda što je od tužnoga kneza bilo, jer još samo 
u njegovoj osobi nadzirali su tračak ufanja, da bi se što reda 
moglo uzpostaviti, zamoliše ot. Josipa, da bi do njega pošao i u 
tolikoj ga žalosti utješio. Ot. Glumac bojeć se, da bi zaneše- 
bjaci u nesviesti i sliepoći strasti opet se mogli okaljati ljudskom 
krvlju, zamisli da bi kakvim zamašitim, vanrednim pokušajem 
i uzvišenim činom razoružao desnice i obranio nevine žrtve. 
Odleti knezu kapetanu, kog nadje okamenjena, veće mrtva nego 
živa, jer se opet glasovi raznosli, da su Francuzi već u Dalma- 
ciju prispili i da će do koji dan u Sibenik, ter dok su se 
ostali bavili namješćanjem topova i dieljenjem oružja, neki za- 
htjevahu da se opet prometnu kuće, gdje se je sumnjalo da su 
Francuzi posakrivani i da se smaknu neka gospoda i oslobode 
od unutrašnjih dušmana. Ot. Glumac ohrabri kneza i prignu ga, 
da s njim dodje u samostan, gdje se razvi gorljivi prizor lju- 
bavi i štovanja. Za čas se zaboravi sva muka, strah i pogibio, 
izgrliše se i obradovaše medju sobom, ter ga opet isti ot. od- 
prati u palaču, odkle ode da izkaže biskupu naumljeni pokušaj 
izmirenja. Bijaše biskup dobri Mijo Matija Spalatin Rabljanin, 
koji onih kobnih dana plakaše sljepoću i propast svoga stada, 

ko što je Gospodin plakao nad svojim narodom i nesretnim Je- 
ruzolimom. Kad biskup vidi ot. Glumca, poleti k njemu i suz- 
nima očima zagrli ga, kroz plač govoreć: ,Sto je ovo moj otče 
Joso, što se dogadja u našem gradu!“ Ganut redovnik smierno 
mu odgovori: ,Prisvietli gospodine, nije ovo vrieme plača, nego 
odlučnoga djelovanja.“ Vi još možete puk i grad od nesreće 
sahraniti. ,Ajdemo moj Otče“, prihvati biskup, ,kažite što da 
radimo?“ ,Obucite se, odgovori otac, u vaše pontifikalno odjelo, 
uzmite propelo i s njim usrnite usred pobunjenoga puka i pro- 
poviedajte mir u ime propetoga Spasitelja. Puk je zasliepljen, 
zaveden, ali je u njem živa vjera, on vas poštuje, on se Boga 
boji, na njega će djelovati vaša besjeda, on će vas poslušati ; 
a i mi ćemo svi uz vas biti, a nad nami Bog. koji će izvesti 
plod našega nastojanja.“ Dobri biskup pripravan na svaka, pri- 
grli dobar savjet i pohvali, pak se dogovoriše, da se naviesti 
poglavicam, kako biskup želi svoj blagoslov dat svemu puku 
na jednom mjestu okupljenomu Ot. Glumac ode sam da to 
naviesti pučkim poglavarom i skloni ih, da okupe sviet; što 
oni poslušaše i obaviše. Svaki zadovoljstvom primi poruku i 
odrediše, da pošto na plakatu ne bi vas puk mogao stati, da 
na najvećem prostoru kod sv. Nikole, gdje bijaše škver, svi 
će se okupiti i dočekati biskupa. Biskup razasla naredbu, da 
po svih crkvah na zabilježenu uru zvone sva zvona i redovnici 
i svećenici dodju k njemu u palaču Na glas sviju zvona po- 
suka sviet sa svih strana na obalu i velika prostorija dubkom 
se napuni puka. 

U to pokaza se i biskup sa svećenstvom, odjeven ponti- 
fikalno, gologlav, krotaki ponizan, tiho i skrušeno stupao u ru- 
kama noseć oveće propelo, koje kad okupljeni ugledaše, svi 
poskidaše kape i ancijani razstaviše puk, kako je do sriede 
mogao biskup sa svećenstvom unići. Videć sviet dobroga pastira 
1 svećenstvo tužno i ožalošćeno, jur se bio započeo zanat! 
na sami pogled takog prizora. Biskup pridade propelo bližnjemu 
svećeniku, on ga diže u vis na očigled puka, a biskup započe 
jasnim i krepkim glasom propovied o ljubavi kršćanskoj, 0 
božjem mrlosrdju, o miru i oprošćenju. Otac Glumac prisutan 
kao vriedan i učan propoviedalac mogaše dobro suditi o zadr- 
žaju i razvitku onoga_govora, ter kaže: ,Nije moguće, da bi 
umrli čovjek sam mogao po sebi složiti rieči onakog govora, 
koji dok je srdca razblaživao i raztapao dušu plamenom milo- 
srdja i ljubavi božje, istodobno je probudjivao na skrušenje i 
na pokajanje. Ono ne bijaše čovječe djelo, nego onoga Boga, 

koji je rekao: ,ne mojte misliti što ćete besjediti; 
ja ću stavlati rieči u usta vaša, onda će vam biti 
dato što ćete govoriti.“ To se je u onoj prigodi doisto 
osviedočilo. Govor presv. biskupa tako je bio ganuo i uzdrmao 
slušatelje, da ne bi samo jednoga lica, koje se suzami nije obli- 
valo, uzdasi odasvud se čuli, plaču i jecanju ne bi kraja, tako 
da istoga biskupa suze obliše, srdce mu se uzjeca, ter mu već 
ne bi moguće da dalje prosliedi 1 govor završi, nego zamoli 
ot. Glumca da on to učini.' Ot. Joso uze tad propelo i pokazav 
ga puku reče: ,Gledajte! ovaj razpeti sin božji ne će da griešnik 
gine u svom griehu, nego želi da se obrati i žive. On Bog, 
koji postavi ljubav temeljem svoga svetoga zakona, on ju djelom 
pokaza onda, pak će i do konca svieta; i vi danas valja da 
mu se pokažete harni i zahvalni, kad evo i vas je pozvao da 
vam oprosti, kako ćete i vi oprostiti svakomu, jer je uvieke 
milosrdje njegovo, sad je vrieme milosrdja i oprošćenja, i 
kašnje bi nasliedovala pravda, pak je strašno padnuti: pod ruke 
pravde previsokoga Boga. On će sad oprostiti ono što je bilo; 
u napred biti, da će se od ovoga časa mir i pravda cjelivati. 
Ali da vaše obećanje bude istinitije, evo vas on pozivlje ovdje | 
pred nebom i zemljom, da pred njim propetim za ljubav vašu 
očito mu svi obećate, i na njem se istom zakunete, da ne ćete 
već nerede praviti, niti globiti svoje gradjane. Tko je nasliednik 
Isukrsta, tko njega sluša i želi oprošćenje neka digne ruku.“ 
On diže u vis propela a vas puk diže ruku a mnogi i obadvie, 
terjasnim glasom redovnik rieč po rieč izreče besjede obećanja 
i zakletve, koje svaki najvećim oduševljenjem opetova i potvrdi. 

Tad ih biskup pozva u crkvu na blagoslov i zapjeva , Tebe 
Boga hvalimo“ i dodjoše u stolnu crkvu, gdje biskup presvet. 
svetotajstvom puk blagoslovi, i svaki mirno i zadovoljno svojoj 
se kući povrati. 

Pravu promjenu jedino pram desnica svemogućega i pre- 
tvara vukove u jaganjce. 

Opaža gosp. Vitturi: ,ovaj niži puk katolik veće po na- 
vadi nego izučenju da bude bio opojen osudom i bezbožtvom, 
koje se je tada tražilo po svietu razprostraniti, ne bi ga doisto 
zaustavila slika propetoga Boga, nit glas biskupa niti_ponut-. 
kovanja franovca ot. Glumca.“ Valja se osvjedočiti ob ovoj 


1 Što on isti u dnevniku povieda, ter g. Vitturi nije dobro izvješćen, 
da bi ot. Jukić bio. ibid. 38. Tako isto povieda o sadržaju ovoga govora 
1. 34. — * Vitturi ibid. 34. 


U 


334 


velikoj istini, da bez katoličke vjere prestolja su razklimana. 
sobstvene sjegurnosti ne ima, ljudsko je družtvo u razsulu, ne 
ima pravde niti dobre vjere, nego sam nered, pometnja i strahota.“ 

Mi ćemo i to nastaviti, kako se u ovoj prigodi iztiče ple- 
menitost čuvstva našega puka, koji i ako pod pritiskom raz- 
paljenih strasti i užasnih prizora, u kojih ne preostajaše mu 
vremena, da mirno razmišlja i razsudjiva, pa i ne mogaše uvi- 
djati zle posliedice i pojmiti bezakonja, zanešen strašću vjerskoga 
čuvstva i domoljubja mišljaše u svojoj gluposti, da svrha oprav- 
dava sredstva; ali na sami pogled propela, na glas biskupa i 
ponutkovanje svećenika, ganuše se u njemu poštena čuvstva 
vjere, pravde, mira i oproštenja. Suze zasvjedočiše pokajanje i 
dizanjem ruku naprama propetomu on je obećao, da će se po- 
praviti i pošteno izpuni obećanje. Ovaj je narod do tada sasvim 
zapušten bio od onih, koje je pravda dužila, da se što bolje 
pobrinu za njegovu korist, on bijaše kao rob pritisnut težkim 
jarmom, koga kad je slomio, je li se čuditi, da je kidisao na 
one, koje je cienio, da su mu ga nepravedno nametnuli, i bojao 
se, da će mu vjeru pogaziti i tudjinu ga izdati! 

Držimo za stalno, da se slična bezakonja ne će već nikad 
dogoditi, jerbo se je danas težak približio gospodaru, prilično 
se prosvietlio i kao zbio u istu družtvenu zadrugu, iz koje će 
promiknuti prava sveza ljubavi, vjere i otačbine, ako Bog da! 

8. Sliedećih dana i ako se je bavilo o pripremah oružja 
i nekoliko puta bili pozvani na okup uslied glasina, da su na 
putu Francuzi, da su došli u Zadar, da su vidjeli brodove sa 
francuzkom zastavom, ter pod oružjem po gradu prehodali dangm 
i noćju, nije se bilo bojati velikih nesreća i krvavih prizora. 
Zaklonjeni u samostan mogoše se slobodno svojim kućam po- 
vratiti i svojimi se nevoljami baviti postavši sa svietom prijazni 
i darežljivi, da ih liepim načinom i milodari priklone na ljubav 
i harnost naprama svojim dobrotvorim. Najveću tužbu i tegoću 
prikazivahu težaci na kmetske odnošaje, tražeć, da se obnove 
stare pogodbe i unište one zadnjih godina, jer da su gospoda 
usilno i nepravedno petine i sedmine sveli na trećine 1 četvr- 
tine. Naravno, da se je sve obećavalo i na sve zahtjeve prista- 
jalo; ne bijaše bo to vrieme pravdanja i razloženja, kao niti 
oklevanja i niekanja; gospoda se uzdahu, da će to kašnje na- 
doći, a sad jedino nastojahu da održe potok u mejaših, da se 
ne bi valovi puka opet uzljuljali i pobiesnili. 

Svaki dan puk je sliedio okupljati se na sborove i dogo- 
vore, pak slao knezu kapetanu poglavice, da mu dieli pravicu 

i da se zapale spisi kancelarije, ali pristojnim načinom to se 
odgadjalo, pak i zabacilo. 

Kako bijaše obća želja, da se s Hrvatskom sdruže pod 
ungarskom krunom, tako nastade pitanje, da se pronadju stare 
povlastice i nagodbe učinjene u davna prvašnja vremena s un- 
garskim kraljem Ot. Glumac imade uztrpljenje prepisati milosti | 
i oproste ungarskih kralja i na hrvatski ih prevesti i puku či- 
tati; ove se nalaze u njegovih rukopisih u Sinju. Puk mišljaše 
da mu se je i ovoga puta s kraljem dogovarati i nagodbe stva- 
rati, koje kad bijahu prepisane i protumačene i od same njegove 
želje prigrljene, onda: poglavice zamoliše biskupa da blagoslovi 
ungarsku zastavu i on ju svojom rukom zasadi mjesto dota- 
danje sv. Marka, što on sve dragovoljno učini. 

Tako su stvari tekle dokle je prispila cesarova vojska i 
vlasti se i zakonodavstvo uzpostavile, ter sve dalje prosliedi u 
miru i pravoj slozi. | 

Knez kapetan svjedok franovačkog upliva i koristnog rada 
kroz sve vrieme prevrata i bezvladja izdade im sliedeću svje- 
dočbu: ,Za njihovo posvećeno cesaro-kraljsko apoštolsko veli- 
čanstvo Frana II. cesara rimskoga, kralja ungarskoga. Mi Frano 
Corner knez kapetan privremeni Šibenika i njegovog okružja. 

Svakomu komu ove naše svjedočbe prispiju najobširnije i 
najnesumnjivije svjedoči se, kako otci franovci svetoga Lovre 
ovoga grada Sibenika podnesoše se svojom pohvalnom brižljivošću, 
sa sdruženim postojanim i srdčenim : trudom od početka bez- 
vladja, koje započe u ovom gradu dne 19. lipnja godine _1 
do došašća austrijske vojske, za samo obće dobro duhovno 
i tjelesno. | 

Razpalivši se pučki bies, bačen u razuzdane silovite strasti, 
kojimi prietijahu životu i imanju svih stališa osobito plemićkoga, 
nesamo što samostan rečenih otaca postade zakloništem i sje- 
gurnosti svakoga, koji se je k njima unutra zaklonio, gdje oso- 
bitom redovničkom ljubavju primljeni bijahu, dali isti otci za 
gjegurnost i spas obći iztakoše se na neizbrojne očite pogibli 
svoga života, da utaže uzbunjeni puk i povrate svoj ožalošćenoj 
obćini željeni mir. 

Znadoše ovi dostojni redovnici krepošću svojih žarkih javnih 
i posebnih govorenja razmetnuti propastne namjere od razuz- 
danoga puka namišljene, prieteće sveobćom propašću. 

Zapostaviše svoj isti život ovi junački nasliednici sv. Frane 
za spas svojih iskrenjih, smiono ulazeć i neustrašivo posred ne- 
vjerojatnog biesnila oružanoga puka proti slabome pučanstvu 

grada, Bogu hvala, nije se dogodilo ono sveobće zlo, koje se 
je cienilo neizbježivo. | 

Izmedju ovih dostojnih svećenika bijaše na očitoj pogibli 
života pošt. otac učitelj Jukić, i kad zanešen redovničkom rev- 
onošću rad obće koristi i dobra kleče na koljena usred razdra- 
ženog puka na javnom trgu pred vrati ovoga napadnutoga 
starešinstva, i dokle jedni ganuti na njegove suze obećavahu 
mu, da će se kaniti opake namjere, drugi se zalićahu na 
njegov život s noži i puškami ; ali te očite pogibli ne zaustaviše 
zamiernu brigu dobrozaslužnoga redovnika, nego prosliedi ne- 
ustrašiv u nastojanju oko obćega dobra. 

Jednako su se odlikovali u pohvalnom poduzeću poštov. 
otci: učitelj Josip Glumčević, ot. exdefinitor Župan i ot. For- 
tunat Samaluk ; ot. Juro Gulin i ot. učitelj Šimun Rebić, koji 
svi sa neprestanimi govori, drugi koristnimi i mudrimi ponut- 
kovanji i neustrašivimi prisustvovanji znadoše dolikujućimi svje- 
tovanji razoružati uzvireno pučanstvo i odvratiti ga od nami- 
šljenih zločinstva. 

Isti naš život i našega kamerlenga bijaše svedjerno 
štićen danom i noći od ;stih otaca, uzdajuć se spašeni ostati od 
kojemu drago navale u prisutnosti ovih redovnika poštovanih 
i od pučkoga biesa. 

Od svega ovoga i mnogo veće što bi se moglo reći bez 
nadanja na uhar rečenih redovnika, buduć mi bili očevidni svje- 
doci, izdajemo ovo svjedočanstvo dostojnih zasluga istih ot. za 
njihovu utjehu, da se istim posluže gdje htjednu. 

Šibenik 12. travnja 1798. 

Gv. Frano Corner, privr. knez kapetan.! 


! Iz talijanskoga izvornika u ark. sam. sv. Lovre u Šibeniku. 


Poglavje peto. 
1798.—1805. 


1. Ot. Andrija Dorotić 8 punomoćjem u Beču, da se Dalmacija sdruži 
8 Hrvatskom, zupogjednuće 2. Povjerenstvo potvrdjiva prava 1 posjede, 
uredba države, opet tvornica svite — 3. Ugled države, bratimi i po- 
slanstva. — 4. Umjetnosti + zanati. — 5. Nauci 1 učitelji, ot. Antun 
Perić. — 6. Književni rad pečatanih + rukopisnih djela. 


1. Dokle je još u pokrajini bezvladje biesnilo, starješinstvo 
državno bijaše se okupilo na poziv ot. državnika fra Paškala 
Sekule, koji je tad navršivao godine vladanja, u samostan Karin, 
gdje se je imao držati državni sbor i sliediti izbori državnika, 
definitarja i samostanskih starješina. 

Na tom obćem sastanku, izvan običajnih posala o uredbi 
države, znajuć redovnici u kom se je stanju pokrajina nalazila 
uslied propada skupnovlade, i kakvo bijaše razpoloženje duhova 
neizviestnih o svojoj sudbini, znajuć da je obća želja naroda 
da se s Hrvatskom sdruži, i čujuć za strahote, koje se jur bi- 
jahu počele na veće mjesta praviti, i koje su mogle u onih: 
nesgodah tako potaknuti druge, ter se i goremu bojati, sa- 
kupljeni otci posvjetovaše se o ustrojenju vlasti u Dalmaciji, i 
kako bi se ova što prvo uredila i pretekla nerede i bezvladja. 

Svi bijahu jedne misli: da se ponudi cesaru kao kralju 
Ungarije, da Dalmacija bude Hrvatskoj pridružena pod krunom 
sv. Stjepana. Odtud cienijahu, da se je moglo nadati pravome 
redu i spasu: ,kod cesara bi našli potrebite zaštite i kod hr- 
vatskog naroda obrane proti svakomu pokušaju tudje prevlasti; 
to je želja našega puka, to je odluka gradskih zastupstva.“ I 
pošto su se grozni dogadjaji već na sve strane počeli razvijati 
na propast gradjanskih stališa, sudiše, da nije vremena izčeki- 
vanju i oklevanju, nego da valja namah odlučiti i djelovati, ter 
i odlučiše, da se sastavi predstavka i pošalje cesaru ponudom 
podaničtva i molbom, da što prvo s vojskom zapremi pokrajinu 
i uredi zakonodavstvo. 

/ Medju ot. na sastanku bijaše vriedni ot. Andrija Dorotić, 
\ koji je najsrdčenije zagovarao tu misao i sam se ponudio, da 
\bi on u Beč pošao i cesaru prikazao želju puka, da ga pod 
zaštitu primi i pridruži k svetoj kruni. 

Otci pohvališe srdčenoga brata, ter prvo sbora, koji je 
imao sliediti na 20. lipnja, starješina državni ot. Sekula izdade 
mu na 14. punomoćje na ime svekolike države i pukai njihovih 
župa, koje glasi: ,Fra Paškal Sekula . .. državnik ... ljubez- 
nomu u Isusu fra Andriji Dorotiću. ... Buduć dalmatinsko 
kraljevstvo ostalo bez zakonite vlasti, kojoj su se nekoč svo- 
jevoljno ovi pučani podložili, i buduć se za to k nama obratili 
poglavari osamdeset i četiri predjela i župa upravljanih od re- 
dovnika nama podloženih, izkazujuć živu želju koju imaju, da 
se sdruže s pukom hrvatskoga kraljevstva, s kojim bijahu u 
stara vremena kao sdruženi dio pridruženi kruni ungarskoga 
kraljevstva, moleć nas, da bi se zauzeli za ovaj velevažni posao, 
i buduć nam dao na znanje prepoštovani obći namjestnik gr- 
čkoga pučanstva Zelić, da je jednaka želja svih hrišćana od 
njega zavisećih, za to želeć mi podpomoći sviju pravedne želje, 
nalažemo vama da odete višnjemu prestolju njihovog veličanstva 
cesara i kralja, i da ga zamolite, neka blagoizvoli primiti ovu 
svojevoljnu prostu njihovu predaju sa uvjeti i jednakimi pravi 

- rečenoga naroda. dajuć vam u tom podpunu oblast sa strane 
gorirečenoga puka Dalmacije, da uznastojite dovršiti to pridru- 
ženje po naputcih, koje vam dadoše poglavari obćina Spljeta,: 
Trogira, Šibenika i Obrovea. 

Sigurni dakle mi o vašoj djelatnosti i ljubavi, koju za 
otačbinu gojite i za vjeru, nazivljuć vam od Boga gospodina 
svako dobro podieljujemo vam šerafinski blagoslov. 

Iz našega samostana Karina na 14. lipnja 1797. (m. Pp.) 
fra Paškal Sekula državnik. Po nalogu fra Martin Despot drž. 
tajnik.“! Ot. Dorotić dieli se preko Like u Beč i prikaza cesaru 
želju redovnika svoje države, kao i svega puka pod duhovnom 
njihovom upravom, da budu pod njegovu zaštitu primljeni ; isto 
tako i ponudu gradskih zastupstva, koja ga naustice bijahu 
oblastila, da na njihovo ime ponudu prikaže. Cesar primi naj- 
ljubeznivije ovoga poslanika puka i reče: kako mu je milo, što 
se Dalmacija želi pridružiti njegovim pokrajinam, što zna i po 
drugih predstavkah, koje mu iz Dalmacije bijahu već prispjele ; 
i obeća mu, da će na brzo njihove želje zadovoljiti i poslati 


1 Po talijanskom izvorniku u ark, drž. u Šibeniku. 

svoje povjerenike, da urede zakonodavstvo i mir zemlji povrate. 
Tako ot. Andrija zanimaše se sudbinom i srećom svog naroda, 
onda kada ga drugi potvaraše, da je bio početnikom nereda i 
strašnih nesreća u otačbini razsijanih Proti tim glasinam svje- 
doči isto punomoćje, kako je on mislio i što je želio 
stojanje ot. Dorotića imade sretan uspjeh. Pošto je cesar bio 
podpisao primirje s Napoleonom, po kom Dalmacija bijaše ce- 
saru ostavljena, naloženo bi gjeneralu Rukavini, da ju na ime 
cesara zaposjedne. 

Kad je cesarova vojska došla, mal da se ne ponoviše smutnje 
i neredi. Na glas da je to vojska njemačkoga cesara, puk se 
stade buniti i vikati: ne ćemo Niemaca! Dosta se htjelo, 
dokle si uglaviše, da je cesar i kralj Ungarije, o čemu se je- 
dino osvjedočiše, kad na sreću gjeneral Rukavina mogaše ih hr- 
vatskom besjedom uvjeriti, da je on Hrvat i da na ime ungarsko- 
hrvatskoga kralja zaposjeduje Dalmaciju. 

Na 3. srpnja iste godine sjajnom pratnjom prispje gjeneral 
iz Zadra u Šibenik, gdje radostan puk, kad je prvi put vidio 
gjenerala i častnike svoga plemena, pričeka ih uzklikom  ve- 
like radosti i veselja u pratnji biskupa, svećenstva i odličnih 
gradjana, ter unidjoše u stolnu crkvu, gdje je izpjevana zahvala 
Bogu, i gjeneral pred okupljenim pukom izreče hrvatskim je- 
zikom liepu besjedu, komu biskup odgovori, izjavljujuć mu na 
ime svoje i svega puka radost, što se je obća želja izpunila 
pridruženja kruni sv. Stjepana, pod čestitim žezlom pobožnoga 
cesara. Gjeneral primi zakletvu vjernosti i biskup blagoslovi 
okupljeni puk, tako se isto i po ostalih mjestih obavilo; gje- 
neral ostavi posade vojnika u gradovih, naimenova sudce i upra- 
vitelje. Cim cesar zavlada Dalmacijom, mir i red povrati se 
u pokrajinu.! 

2. Blaga i ugodna bijaše prva vlada austrijska, ona je 
s obćim zadovoljstvom u svem se vladala po starom običaju i . 
po obstojećih ustanovah mletačkoga zakonodavstva, na koje sve 
vrste pučanstva bile su se navikle. Ona je dielila milosti i 
oprošćenja, uslišavala pravedne prošnje i tužbe, prava prizna- 
vala i po zakonu pravim dielila. To bijaše pravo zlatno doba 
cvietnoga proljeća potla grada i vijara, potla prevratne zlogo- 
dine_one crne zime. 







| ' Nismo se upuštali u opisivanje potankosti drugih mjesta, jer su 
bile iste, te bi se opetovale iste stvari, i jer nam je manje dohranjeno 
viesti i uspomena, dokle nam dnevnik ot. Glumčevića pruži obilno gra- 
diva za mjesto njegova sada boravljenja. 
* 

Nova vlada namah uznastoja, da se osnuju pučka učilišta 
za prosvjetu i korist pučanstva po poglavitih mjestih; i sasvim 
tim da franovci imadjahu svoja u samostanih, god. 1798. na 
ponudu vlade sedam javnih otvoriše uz odredjenu pristojbu, sva- 
komu učitelju po 18 carskih cekina; te godine na sboru bijahu 
odredjeni učitelji : 

1. Za Makarsku ot. Ivan Radonić; 2. za Opuzen ot. Grgur 
Matutinović ; 3. za Imotski ot. Petar Prgomet; 4. za Omiš ot. 
Jerko Filipašić; 5. za Sinj ot. Jerko Vuletić; 6. za Drniš ot. 
Karlo Matić; 7. za Knin ot. Jerko Miljanić. 


| Na istom sboru odrediše, da opet ot. Dorotić kao puno- 
moćnik državni podje cesaru u Beč, i da od pobožnoga cesara 
dostigne različite milosti; to on sretno obavi, dostignuv, da se 
sva domaća učilišta državna u svom bistvu održe, potvrdom 
prava do tada uživanih od samostana na upravu župa, i da 
budu ukinute i odstranjene zapreke o uzgoju pitomaca, o obla- 
čenju i redjenju, što su od propale skupnovlade bile nametnute. 
Sve naviešćivaše sreću i napredak, ter se i najljepše nade za- 
čimahu, da bi za kratko stare rane zacielile i štete se popra- 


vile obustavom oblačenja uzrokovane. 

U Zadru bijaše se namjestilo vrhovno povjerenstvo pod . 
predsjedničtvom kneza de Turn, koje je na ime cesara pokra- 
Jinom vladalo i razsudjivalo prava i pravice. Državnik ot. Pr- 
gomet povjeri ot. Sekuli i Dorotiću, da po arkivih samostana 
saberu izvorne povelje, dukale i svjedočbe, ter prikažu pome- 
nutomu povjerenstvu — aulica commissione — u Zadru, 
po Kojih bi dostigli potvrdu i priznanje svojih prava i imovina, 
što oni točno ovršiše i od istog povjerenstva dostigoše sliedeću 
odluku: ,mm. pp. ot. Paški Sekuli i fra Andriji Dorotiću, skrb- 
nicim države presv. odkupitelja u Karin.“ 

»Buduć poštovani franovci države presv. odkupitelja u Dal- 
maciji prošnjom prikazanom ovomu ces. kr. povjerenstvu po 
svojih zakonitih skrbnicih ot. Paški Sekuli i fra Andriji Do- 
rotiću priložili dokaze svojih prava i posjeda, koje uživa dva- 
naest samostana njihove države u različitih krajinah ovoga 
kraljevstva, i ponizno zaprosili od vlasti ovoga vladanja milo- 
stivu potvrdu istih, dvorsko povjerenstvo pravednim obzirom na 
pohvalnu brižljivost i žarko nastojanje kojim se bave u bisku- 
pijah Dalmacije, duhovnom upravom župa, koje su njima na- 
ručene od vlasti prošastoga vladanja propale skupnovlade, i po 
njih uzdržane koristnimi posliedicami javnih obzira, dolazi da 

privoljiva na prošnju tražitelja; i za to do drugih kraljskih 
odredaba potvrdjiva samostanom Visovca, Šibenika, Sinja, Knina, 
Karina, Spljeta, Omiša, Makarske, Imotskoga, Zaostroga, Zivo- 
gošta i sv. Martina na Braču sva pravai posjede, ne samo svih 
njihovih baština, dali još i upraviteljstva župnih crkava, načinom 
koga su uživali u vrieme propadnuća mletačke skupnovlade, ob- 
zirom na ove zadnje, da gvardijani odnosnih samostana bit će 
dužni prikazivat svećenike odredjene na upravu župa odnosnim 
biskupom za potvrdu njihove sposobnosti. 


Ne sumnja ces. kr. dvorsko povjerenstvo, da se ne će pod 
okriljem novoga vladanja njihovog veličanstva cesara i kralja 
franovci redovnici drzave presv. odkupitelja smatrat obduženi, 
nesamo da prosliede mudrom brigom ulagati se u izglednoj 
službi katoličke vjere, nego da će i sudjelovati, da se pučani 
ustrajni i vjerni održe u pobožnoj odvisnosti novoga vladanja, 
koje se brine za njegovu sreću. Zadar 22. veljače god. 1798. 
r. Conte di Turn.“ 


Utvrdjeni u svojih pravih franovci uznastojaše srdčeno i 
odvažno o svojoj uredbi unutrašnjih odnošaja, osobito učilišta, 
i pokle vidiše liep napredak u to većem broju pitomaca i djaka 
u novicijatu i ostalih učilištih, pomisliše, da su se povratila 
sretna doba, u kojih se nalazaše država na polovini vieka, ter 
se opet iztiče pitanje o ustrojenju tvornice svite potrebite za. 
izjednačenje odjeće, sada još od veće potrebe, pokle su se pre- 
trgli odnošaji sa Italijom, odkud su ju do tada nabavljali. 


Ot. Dorotić bijaše snažna poluga, kojom je krenuto tako 
poduzeće; krepka srdca i odvažna bijaše stožerom svakoga za- 
mašitoga djela; on nije uzmicao pred nikakvom mučnosti. Raz- 
pisaše se pozivi na samostane i redovnike po župah, i sabrav 
prve svote poduze uredbu pribivališta u Skradinu, gdje se skla- 
dišta i strojevi imadjahu smjestiti ; ali opaziv, da mjesto s nijednog 
pogleda ne bijaše prikladno, skloni starješinstvo, da se nova za 
to sgrada iz temelja načini u Spljetu; i njegovim nastojanjem 
u kratko se načini kuća iza crkve na Dobrom, da tude u 
središtu države i pokrajine bude i pristup lakši i sgodniji 
namještaj tvornice. Nabavi strojeve i namjesti, pak zamoli dr- 
žavnika dubrovačke države, da bi mu poslao jednog redovnika 
vješta zanatu, koji bi s tvornicom upravljao i u zanatu podučio 
druge redovnike ove države. Molba bi uslišana i dodje u Spljet 
fra Jakov iz Rieke (Omble), koji uredi tvornicu i započe radnju, 
kojom je upravljao dokle ga drugi redovnik zamieni. Radnja za- 

poče s najboljim uspjehom i zadovoljstvom redovnika; ali na 
žalost malo kašnje nadodjoše crni dani rata i _prevrtaja vlada, 
koji i ovu osujetiše i razmetnuše! 

Sva svoja težka poduzeća sretno izvede ot. Dorotić kroz 
šest godina živoga i neumornoga nastojanja, prvo za tri godine 
kao državnikov tajnik i kuštod državni, pak opet tri kao dr- 
žavnik. On uredi domaća učilišta po primjeru najboljih, i svede 
redovničko življenje na točno obsluženje uprave i ustanova reda ; 
ali ovaj preporod na novi život bio je samo tračak sjajne zore, 
koga do malo zastrješe mrki oblaci svietskih komešaja. Prvo 
kobnoga mraka obazrjeti nam se je još jednom na divno stablo, 
prvo nego mu oluje salome dične grane, što ćemo ga uzorita 
vidjeti po izvješću. koje je državnik na 5. veljače 1798. upravio 
na poziv dvorskomu povjerenstvu, po kom tada bijaše u državi 
ukupno 332 redovnika, i to: 

Misnika u samostanih 126, misnika na službi župa 101, 
korizmenih potvrdjenih propoviednika 14, učitelja bogoslovja u dr- 
žavi 6, učitelja bogosl. u inozemstvu +, učitelja mudroljubja u 
državi +, kapelana vojničkih van države 5, poslanika u svetoj 
zemlji 2, učitelj u sjemeništu u Zadru 1, djaka u državi 24, djaka 
na_paucih u Italiji 12, lajika 29. 

( God. 1804. Napoleon postade francuzkim cesarom, a Frano 

i se odreče naziva rimskoga cesara i prozva se austrijski; te 

| buduć god. 1509. cesar_ Frano u ratu nadvladan, bi prisiljen 
na požunskom miru da Dalmaciju ostavi Francuzim. 

3. Pošto smo na svrhi XVIII. vieka, prvo nego se upu- 
stimo dalje u poviedanje sliedećega, svrnuti ćemo pogled, da 
se sjetimo što ostavljamo, jer se kašnje sbiše veliki dogadjaji 
i drugo razdobje, kojim se mnoge uredbe preokrenuše i pre- 
ustrojiše razne grane franovačkoga djelovanja, da tim pokažemo 
u završujućem vieku pravu sliku ugleda naše države, koju slie- 
deći dogadjaji potresoše, oštetiše i u gore preustrojiše. 

Opaziti nam je najprvo, kako se taj ugled bijaše na to- 
liku visinu dovinuo, da prvi crkovni i svietovni dostojanstvenici 
željahu istoj se pridružiti, uvrstivši se u njezine bratime, čim 
bi postajali kao prava duhovna braća ostalih redovnika s duž- 
nošču, da preko života: ako misnici izgovaraju, a svietovnjaci 
naredjivaju, da se jedna sveta misa izreče za svakoga redovnika 
i bratima, koji bi preminuo; a kad bi on umro, jednako bi 
pomagan bio misami, koliko bijaše redovnika i bratima, pa 
mnogi su od njih pokopavani u redovničkoj odjeći u crkvah 
samostana. 

Iz velikog broja ovih bratima po arkivalnih spisih i 
necrologu redodržavnomu pomenut ćemo samo nekoje raz- 
ličitih stališa, i to: spljetske nadbiskupe Kačića i Cupillia; bi- 
skupa šibeničkoga Divnića, skradinskoga Travisania, korčulanskoga 
Kosirića, makarskoga Fabiana Blaškoviča, hvarskoga Ivana Skakoča 
itd., da nenabrajamo veliki broj kanonika i mirskih svećenika 

Od svietovnih možemo iztaknuti vojvodu Marmonta, gje- 
nerala Doneža i dvorskog savjetnika Iv. krst. Stratika; kolu- 
mela Novkovića, Šurića, Nakića i Sinobada; serdare Bašića, 
Miletića, Radnića, Simića; knezove Divnića, Kosirića, Ivanovića 
i Komenarovića, s velikim brojem gradske i varoške gospode, 
seljanskih boljara i pučkih poglavica. 

Ovi bratimi veliko državi koristovaše u raznih prigodah, 
ma i onda, kad se je o njezinom obstanku radilo; oni su ju 
štitili i branili, zagovarali i u svem srdčeno pomagali Ovo 
dubovno bratinstvo sliedilo je do naših vremena; ali kako je 
smanjen broj redovnika, ter uz običajne dužnosti mučno je 
postalo drugih se primati, danas riedko da se koji primi, ito 
samo rad vanrednih zasluga i osobitoga opaza. 

Svaki samostan ima necrolog ili mrtvačku knjigu, u 
kojoj su pobilježeni svi pokojni redovnici i bratimi sa_kraćušnim 
životopisom osobitih kreposti i zasluga; ter se na izhođnji dan 
pročita pred okupljenom obitoli i moli za preminuvše svakoga 
dana. Ova knjiga sastavljena po nastojanju i pomnji državnika 
ot. Mije Bilušića god. 1788, a god. 1701. na sboru u Visovcu 
bijaše po jedna razdieljena svakomu samostanu, naredbom, da 
ju starješine prosliede i svakoga brata i redovnika na svom 
dnevu točno i vjerno ubilježe: Ne prorsus sepulta mau- 
neret antenatorum fratrum memoria... quoque 
die coram lota communitate perlegerentur ad ex- 
citandam maxime pietatem viventium erga de- 
functos; da nas život dobrih na nasliedovanje potiče, a drugi 
koji naglo i nenadno dospiše, da nas sjećaju na nestalnost svieta 
i vieka, ter nas spravne poziv zateče. 

Ova knjiga danas čudo vriedi kao povjestnidocumentum 
za poglavite životopisne crte vriednih redovnika i zaslužnih bra- 
tima. Po njoj i po izvornih svjedočbah doznajemo, kako franovci 
ove države, kao pravi apostolski poslanici na službi mučnih i 
težkih župa, oni su u pokrajini pravi mučenici ljubavi, od kojih 
različiti svojom krvlju i životom zapečatiše sveto djelovanje, 
kako spomenusmo u prvom dielu, opisujuć trude i nesgode 
mučenstva i smrti u vršenju težkih dužnosti, što ne ćemo ope- 

tovati, nego samo kazati, da je jednako sliedilo i u ovom vieku ; 
dali ćemo ovoga puta iztaknuti, kako ovaj apostolat nisu oni 
redovnici samo u otačbini ovršivali, nego kao apoštolski posla- 
nici i u dalekih mjestih po inozemstvu, i to: U Bugarskoj ovoga 
vieka bijahu ot. Ivan Nikolić i ot. Mate Medvidović, i obično 
dva svedjerno prebivahu u svetoj zemlji; u prvoj polovici vieka 
ot. Antun Bustrue i ot. Marijan Batošić i za njima ot. Jakov 
Pletikosa, ot. Stjepan Bauk i ot. Josip Franić, ot. Grgur Kar- 
tović i ot. Augustin Burilović. U Egiptu bijaše ot. Pavao Bujas 
u Kajiru, ot. Josip Bešlić i ot. Tomo Džepina u Aleksandriji. 

Milo nam je da možemo kazati, kako ovi poslanici oda- 
ljeni u tudjini nisu svoj narod zaboravljali, oni su i onamo 
mislili i pisali hrvatski. Ot. Jakov Pletikosa onamo napisa 
liepom hrvaštinom opis sv. zemlje Palestine, koji čeka da ga 
rodoljubna ruka obielodani; a ot. Burilović sa Libanona napisa 
hrvatski poslanicu starješini sinjskoga samostena, u kojoj ga 
25. listopapa 1192. obaviešćiva: ,. . . Sada se stanik nahodim u 
velikoj planini Libanonu, gdi je ajer mnogo dobar i zdrav, ali ne 
imade čeljadi iz Europe na ovom mistu. Ovdi se nahode četiri 
patrijarke, to jest: Maronita, Armena, Sorijana i Grka sa svojim 
narodim, i imade u svem osamdeset i četiri manastira. Ovdi 
ne ima Turaka, ni nevirnika, nego je puna: planina samih ki- 
poštovaca (Drugi?), to jest neznabožaca, oni su gospodari od 
ovih mista i sasvim su izvanjskim načinom ljudi dobri. Ob- 
služuju zapovidi naravne, to jest: što nije njima drago, ne 
čine ni drugomu. Nalaze se medju njima mnoge razlikosti u 
obsluženju, to jest: jedni se klanjaju salivenoj živini, jedni 
stvarim naravnim i nikim travam, koje prve izniknu miseca 
svibnja, jedni pak nijednoj stvari, izvan što govore, da viruju 
ono što viruje koji je najbolji medju njima; ništa ne manje 
boljih ljudi nisam vidio od ovih kipoštovaca. Nami redovnikom 
nose veliko poštenje kad nas vide, dali ne svi, buduć da oni 
koji se od nas daleko nahode, drže da smo niko stvorenje novo, 
1 tako biže od nas 1 hrdjavo nas gledaju. . .“! Drugi poslanik 
ove države istodobno nahodjaše seu svetoj zemlji, gdje obadva 
život dovršiše, to jest: pomenuti ot. Barilović i ot. Grgo Kur- 
tović. Ovaj drugi kašnje pisa državniku iz Carigrada na 25. li- 
stopada 1815. ,Evo se sad nalazim u ovoj pristolnici sultana 
kao župnik Harvata, jer ne ima drugoga misnika. koji poznaje 
naš jezik“. 


! Izvorna u ark. samost. Sinja. 

Mislio sam potla toliko godina, da ću se ove godine po- 
vratiti u otačbinu; ali vidim, da za sad nije mi moguće, jer mi 
naš misto patrijarka ne bi dopustio, niti cesarov poklisar, ma 
niti starješina poslanstva; jer ovi siromašni naši Harvati ostali 
bi bez misnika; sasvim da je evo petnaest godina, da sam ovdi 
na službi u iztoku, pokle sam bio deset godina u Jeruzolimu 
i to kao gvardijan u Betlemu, i prisidnik u Aleksandriji i na 
Malti, bio sam evo napokon odredjen za Petrograd u Rusiji, 
ali zarad rata nisam mogao poći. Već mi je brada posidila i 
zaželio sam se povratiti u otačbinu, ali se bojim, da ne ću moći, 
jer evo se je kuga svakud proglasila. “! 

Ovi poslanici u dalekih mjestih sjećahu se svoje otačbine 
pošiljanjem damašaka, križa i okvira svietle kosti (madre 
perla), koje se i danas čuvaju u crkvah Visovca i Šibenika, 
Sinja i Spljeta. Obilatim brojem redovnika mogahu onda sta- 
rješine odredjivati ih na razne druge službe, ter ih dotjecaše 
za kapelane mletačkih konzula u dalekih mjestih, a drugi kao 
vojnički kapelani na ratnom brodovlju i kod pukovnija i konja- 
nika na posadah gradova, i različiti po bolnicah, gdje osobitim 
načinom vršiše apoštolat obraćenja inovjeraca na katoličku istinu. 

Kako skupnovlada pribavljaše vojnike iz tudjih zemalja, 
tako se izmedju nj'h nalazio dobar broj hrišćana, luterana, kal- 
vina i drugih, koji na smrtnom času ljubeznimi ponutkovanji 
dali bi se skloniti, da se odreku zahodai prigrle katoličku vjeru, 
i tako zadobiše veliki broj sviedočaba od crkovnih dostojanstve- 
nika i svietovnih zapoviednika brodova, ravnatelja bolnica i 
vojničkih častnika. ter ove su državnici slali na obće sborove 
reda svake šeste godine, da i u tom dokažu koristno djelovanje 
redovnika Ovakih obraćenja bijaše od +0 do 6) svako šest go- 
dina, i ove se svjedočbe izvorne nahode u arkivih samostana i 
države u Makarskoj i Šibeniku. 

Svake godine od deset do četrnaest redovnika izkušanih 
i potvrdjenih za propoviedanje navješćivahu preko korizme po 
gradovih i poglavitih varoših rieč božju, gdjekoji talijanski a 
svi obično hrvatski. 

God. 1773. državnik izdade za korizmeno propoviedanje 
povelje sliedećim: 

1. Ot. Bono Bilušić u Sinju, 2. ot. Jerko Kojić u Šibe- 
niku, 3. ot. Luka Vladmirović u Blatu Korčule, 4. ot. Bartul 
Ribarević u Spljetu, 5. Ot. Ivan Rajčević u Skradinu, 6. ot. 


! Izvorna u ark. samost. Sibenika. 

Jerko Lozo kod sv. Frane u Zadru, 7. ot. Jerko Bareza u 
Cresu (Cherso), 8. ot. Antun Perić u Trogiru, 9. ot. Paško 
Grubišić u Makarskoj, 10. ot. Mijo Bilušić u Kninu, 11. ot. 
Frano Radman u Omišu, 12. ot. Ivan Kardum u Obrovcu. 

Tako drugih godina nalaze se za Perašt, dva Lušinja i po- 
glavita mjesta otoka. 

4. Osvrnuti nam se je na različite umjetnosti i zanate, u 
kojih se nekoji redovnici usavršiše u ovom vieku i ostaviše nam 
u svojih rukodjelih svjedočbe vriednosti. 


Kad se sjetimo, kakve bijahu sgode ili bolje rekuć ne- 
sgode putovanja, kakve li mučnosti, da se iz inozemstva potre- 
bita pribave, pošto u našoj zemlji ne mogaše biti pravih skla- 
dišta, a još manje tvornica, pak nit vriednih zanatlija, nego se 
sve moralo dobavljati iz Mletaka uz velike nesgode i silne 
troškove, onda se može razumieti, kako su redovnici sami po 
sebi morali se vježbati u potrebitih zanatih za sve domaće po9- 
trebe crkava i samostana, jer im siromaštvo ne dopuštaše, da 
za velike svote ona iz inozemstva nabavljaju, po čem gdjekoji 
se u tom odlikovali i liepih radnja ostavili u otačbini, te i u 
inozemstvu pohvalnih rukodjela izvršili. 


Za razne struke nalazimo u spomenutoj knjigi necrolog 
zabilježene sliedeće: ot. Ludovik Vojković bijaše izvrstan drvo- 
rezao; izvan nekojih radnja po crkvah državnih bijaše pozvan 
od redovnika franovačkoga samostana u Veroni, gdje pokaza 
svoju vriednost u izradjenju onoga molišta (choro) i sprema 
crkovne riznice; i od vještaka ona je radnja procienjena velike 
vriednosti. 


Fra Paškal Mazoko divno utvori i narisa orahovo molište 
u Zaostrogu, spreme u crkovnoj riznici i propoviedaonicu u 
blagovalištu. ' 

Ot. Kunac ostavi liepih radnja u drvorezu i dosta slika 
napenganih na postavu, dasci i staklu. 

Ot. Josip Kukavica sam po sebi načinjao je dobnike ; 
znamo da je veliki na zvoniku u Postirih njegovo rukodjelo i 
srednji u svakom samostanu ove države; ali ostali su zabata- 
ljeni, samo još obstoji jedan u samostanu sv. Lovre u Sibeniku. 
Ot. Paškal Jukić i ot. Nikola Matković u tom zanatu bijahu 
pravi umjetnici. Ot. Pavao Nakić iz Knina, franovac ove dr- 
žave, pokle u Visovcu ovrši novicijat i u Sibeniku izuči mu- 
droljubje, bijaše od državnika poslan u Mletke, da izuči bogo- 
slovne nauke i uvježba se u popravljenju i slaganju orgulja, 


317 


jer onih doba mučno bijaše za taj posao pozivati majstore preko 
mora. On bijaše od ugledne obiteli kolunelai serdara, koja bijaše 
dala liepi broj vrstnih redovnika i odličnih častnika, ter ne stoji ono 
što se običaje o njem prepisivati, da je bio umile mandri- 
ano. Otac dakle Pavao pokle izuči bogoslovne nauke, postojano 
pohadjaše tvornicu Piaggia, i toliko se u zanat zaljubi, da se 
nije zadovoljio samo popravljanjem i skladanjem, nego prosliedi, 
da nauči kako bi iz temelja po sebi vas ustroj priredjivao, i: 
toliko se usavrši, da je istoga učitelja pretekao. Vidiv, da se 
može u svoje same sile pouzdati, a da mu u Dalmaciji ne bi 
bilo sgodno i mogućno obljubljeni zanat obavljati, zaprosi i 
dostiže od sv. sjedališta dopust, da može kao mirski svećenik 
ostati u Italiji, ter kao pop krstnim imenom pisaše se Don 
Pietro Nachich ili Nachini. 

Preko života načini do 200 orgulja i njegovi su sudjeni 
kao najizvrstniji 1 najsavršeniji. U Dalmaciji imamo različitog 
njegovog rukodjela, pak i u crkvah samostana Visovca, Šibe- 
nika, Makarske i Zaostroga. Nakić se je preko života s harnošću 
sjećao svoje države, uz sgodne pogodbe slao orgulje i redovnike 
podučavao u popravljanju i skladanju. God. 1741. za tu svrhu 
bijaše kod njega na vježbanju ot Luka Terzić, a god. 1745. 
ot. Ivan Kačić. 

U slaganju, udaranju i pjevanju različiti su se odliko- 
vali, kao što dokazuju rukopisne koralne knjige, množina na- 
pjeva 1 glasbenih skladanja za orgulje i glasovir. Redovnici 
na naucih po gradovih Italije imadjahu prigodu upoznati se 
S prvimi učitelji pjevanja i skladanja, ter izučeni povrativši se 
u otačbinu, što bolje bi se usavršili i braću podučavali. Dr- 
žavni neerolog u toj, struci odlikovanjem spominje ot. Antu 
Bandića, ot. Franu (Cozića, ot. Petra Kneževića i ot. Karla 
Vladića. Hrvatski strukovnjak Kuhač uvažio je napjev hrvatske 
mise ot. Petra Kneževića u Sinju i pečatao je u Zagrebu. 

Kako riedke bijahu liekarne u Dalmaciji, i to samo po 
gdjekojih gradovih, samostani imadjahu kog redovnika, koji bi 
se toj koristnoj struci posvećivao, koliko za potrebe redovnika, 
toliko i puka, koji je kod franovaca nalazio lieka duši i tielu. 
U Visovcu, Sinju i Zaostrogu uz ljekarske knjige nahodi se 
još i danas gdjekoji ostanak sprava i strojeva, a po gotovu po 
arkivih samostana rukopisnih knjižica o kreposti trava i lje- 
kova za različite bolesti. od kojih ot. Vladmirović jednu pečata 
u Mletcih god. 1775., kojom se i danas koristno služe pripro- 
stiti seoski ljekari. 

Kao strukovnjaka napominje spomenuti necrolog ot. Ivana 
Splićanina: Apothecarius et medicus similis non 
visus; tako i ot. Antuna Bustruca, koji za veće godina sta- 
nujuć u Palestini, kao apostolski poslanik, onamo izuči kreposti 
trava i različitih ljekova, te kad se u otačbinu povrati ne- 
izrečena je dobra činio bezbrojnim nemoćnicim, koji su sa svih 
strana k njemu dolizili: Tamquam ad Esculapium, bi- 
 olježi necrolog, ad eum veniebant, qui eorum morbos 
curabat eta variis languoribus medebatur. Vrstan 
matematik bijaše ot. Mate Zorica, koji za pučku porabu upe- 
čata god. 1766. prvu hrvatsku aritmetiku u Jakinu, kojom se 
i danas služe seljanski samouci. 

Ot. Brno Gornizaj bijaše takodjer strukovnjak, o njem 
isti necrolog bilježi insignis Mathematicus et Ge- 
ometra. Umri u samostanu sv. Lovre u oibeniku god. 1739. 

Fra Frano Lavizar bijaše vriedan graditelj; on je liepo 
narisao i izradio nebo crkve sv. Lovre u Sibeniku, i sveo u Vi- 
sovcu nebo one crkve, kad ju jegod. 1725. ot. Nikolić nado- 
gradio. Tako i u ostalih zanatih u obilnom broju starješine 
odredjivahu sposobnije, a redovnici ih izučavahu, i tim načinom 
jedino u svom ubožtvu mogahu savršiti i opraviti crkve i sa- 
mostane svoje države. 

5. Ako u zanatih i umjetnostih dobar bijaše napredak i 
uspjeh ovoga vieka, u nauku i književnom radu bijaše dvo- 
struko napredovao. 

Ne ćemo opetovati razna učilišta u državi i pohadjanje 
visokih učilišta po talijanskih samostanih, nego ćemo po služ- 
benom izvješću, koje ot. državnik god 1771. posla starovieću, 
kazati, da tad bijaše u državi šest izučenih učitelja bogoslovja 
jubilati, koji bijahu navršili tiek predavanja tih predmeta ; 
tri usposobljena učitelja svega bogoslovja predavahu na uči- 
lištih po samostanih, i dva druga usposobljena kao državna 
učitelja provinciales. Cetiri usposobljena opet predavahu 
ćudoredje (morale), a šestnaest bijaše ih usposobljenih za 
mudroljubje i dvadeset i četiri izpitana i potvrdjena propovie- 
daoca quadragesimales. 

Od učitelja ove države pet ih bijaše zasebice odabrano 
za državnika onda obstojeće franovačke države u Albaniji i to: 
ot Mijo Dragičević, ot. Ivan Peko, ot. Luiz Skakač, ot. Karlo 
Vladić i ot Mijo Franković Drugi su pozivani na učilišta 
drugih država, kao: ot. Ivan Badimir u Veroni, ot. Ivan Ra- 
donić u Mletcih, ot. Grgur Fontana u Dubrovniku, ot. Andrija 

Dorotić u Peruggi, Rimu i Orvietu, ot. Angjeo Miošić u Ve- 
roni i Brešiji, ot. simun Tomašević u Rimu, ot. Andrija mladji 
Miošić u prabiskupskom sjemeništu u Zadru i ot Antun Perić 
u prabiskupskom sjemeništu u Spljetu. 

Ob ovom vriednom učitelju ot. Periću dužnost nam na- 
laže da iztaknemo poglavite crte životopisa sakupljene na bistrih 
vrelih izvornih svjedočaba crkovnih dostojanstvenika. Rodi se ot. 
Perić od uglednih roditelja na Sućurju Hvara, od kojih doveden 
u Makarsku bi predan franovcim onoga samostana, da uz 
ostale mladiće uči knjigu. Mladić je u tom brižno nastojao i 
medju vršnjaci odlikovao se marnosti i nevinosti, s česa od 
starješina bijaše ljubljen i milovan, ter se i on zaljubi u red, 
i po izučenom tijeku u istom samostanu obuče franovačku odjeću 
i ovrši godinu noviciata. Poslan od državnika u Italiju na sa- 
vršenje bogoslovnih nauka, toliko se je znao okoristiti, da se 
je namah mogao prikazati na natječaj učiteljstva, na kom iz- 
medju drugova zadobi prvu kitu odlikovanja, i bijaše mu u 
Italiji opredieljeno mjesto, ali ga državnik prizva u otačbinu. 
Spljetski prabiskup bijaše zamolio državnika, da bi mu dao 
vrstna učitelja za mudroljubje i bogoslovje u sjemenište, a on 
buduć znao za odlikovanje mladog učitelja ot. Perića, odredi 
njega i on odgovori nadi i pouzdanju državnika i prabiskupa, 
prosliedivši na tom dičnom učilištu za 18 godina velikom ko- 
rišću svećenstva i gradjana. 

Naukovni taj zavod prabiskupskog sjemeništa bijaše prvi 
u pokrajini, na kom učahu nesamo crkovni djaci, dali i gra- 
djanski mladići, i rad velikog napredka bijaše zadobio ime 
sjemeništa biskupa i pripravničtva naučitelja, pošto mladež na 
njem :podučavana pohvalno bi se odlikovala i na sveučilištih 
dostizala lovor krunu naučitelja. Na tom dičnom položaju ot. 
Antun u veće svečanih prigoda zadobi pohvale učenjaka, cr- 
kovnih dostojanstvenika i obćinskoga upraviteljstva, a osobito 
god. 1776. kad prigodom svečanog prenosa moći sv. Dujma 
prvoga solinskog biskupa, bijahu se okupili dalmatinski biskupi, 
tada vriedni učitelj u prvostolnoj crkvi u prisutnosti dostojan- 
stvenika i prvih učenjaka za osam dana zasebice javnim pri- 
govaranjem i dubokim razloženjem slavodobitno pobi i razmetnu 
mudrovanja pokostnog Febronijai iztače čista načela zdravoga 
mudroljubja i kršćanskog ćudoredja. 

Za ta mudra prigovaranja i učena dokazivanja osam pri- 
sutnih biskupa svaki mu izdade dičnu svjedočbu i obćinsko 
upraviteljstvo liepu pohvalu. 

Država mu udieli jubilaciju, definitarstvo i god. 1791. 
odabra ga državnikom. Bijaše u isto vrieme vriedan hrvaiski 
propoviedalac, i glas je, da je bio pripravio 82 govorenja za - 
pečatanje, ali nastavše svietske primene uzrokom su, da su 
ostale kao i mnoge druge u rukopisu . 


Nastanjen pod starost u Makarskoj grestiedi propoviedati 
i gradjansku mladež podučavati, kako mu svjedoči obćinsko 
upraviteljstvo grada i biskup Fabijan, a u redu doživi uz obće 
poštovanje najveću čast prefecta studiorum iu dva na- 
vratka sv. ot. papa imenova ga definitorom svega franova- 
čkoga reda. 


Spljetski nadbiskup i makarski biskup imenovaše ga svojim 
bogoslovom namjestnikom, savietnikom i prosinodalnim izpi- 
tateljem. 

U vrieme prevrata i bezvladja god. 1797. u Makarskoj 
bijaše angjeo mira i jednoglasno od puka odabran bijaše za 
sudca upravitelja vrhgorske i makarske krajine, ter je zahvaliti, 
veli biskup Fabijan, njegovom razboru i velikomu ugledu, kog 
je u narodu uživao, što se nije kakav veći nered dogodio u 
onako pogibnih prigodah. 

Nakon dično provedene starosti od svakoga čašćen i štovan, 
na 28. lipnja 18056. preminu s ovoga svieta_ u 81. godini ži- 
vota. Njegova slika čuva se u samostanu Zaostroga,i na njoj 
se štije latinski nadpis: ,Prava slika mnogo poštovanoga otca 
Antuna Perića reda sv. ot. Frane od obsluženja države presv. 
Odkupitelja u Dalmaciji. U prabiskupskom sjemeništu u Spljetu | 
preko 18. godina svetog bogoslovja učitelj. Opetovano u državi 
definitor, jubilarni učitelj i zaslužni državnik i predstojnik uči- 
lišta. Dva puta definitor gjeneralni franovačkog reda. Izpitatelj 
prosinodalni prvo spljetski pak makarski i na obadva mjesta 
prejasni biskupski bogoslov, koji na 28. lipnja 1806. završi život 
u Makarskoj od 81. godine.“ I državni necrolog ubilježi dičnu 
uspomenu na izhodnjem danu: ,U Makarskoj m. p. ot. Antun 
Perić, učitelj sv. bogoslovja jubilat, bivši državnik, bogoslov, 
izpitatelj i namjestnik biskupov; koji preko 18 godina bijaše . 
učiteljem u prabiskupskom sjemeništu nevjerojatnom pohvalom ; | 
mudrošću i izgledom, prevelikim nastojanjem i brižljivošću silno 
se odlikova; pitomcem, djacim i mudrim ljudem ako i najna- 
učnijim mnogo koristova U vršenju svečanih zavjeta i u svakoj 
vrsti kreposti čudno se proslavi; napokon u celovu propetoga 
pun dostojanstva zaspa u gospodinu.“ 

6. Književni rad druge polovice vieka bijaše još zname- 
nitiji. Da se i ne osvrćemo na rukopise mudroljubja i bogoslovja 
latinski napisane od učitelja za naukovnu porabu učilišta, na 
kojih su predavana, dosta nam je pomenuti hrvatska djela 
tiskom pečatana, ili za tisak pripravljena, za pouku redovnika 
i puka njihovoj škrbi povjerena. Ne ćemo takodjer iznositi sto- 
tine i tisuće hrvatskih govorenja sastavljenih od redovnika i 
propoviedanih po gradovih i varoših uzduž pokrajine, koji u ru- 
kopisih čuvaju se po arkivih samostana, nego ćemo jedino one 
radje iztaknuti, koje su tiskom objelodanjene ili za tisak pri- 
pravljene, a rad svietskih dogadjaja ne izdane. Najprvo nam je 
koješta opaziti o pravopisu, koji se u ovoj drugoj polovici vieka 
ponešto uredio. Pomenusmo, kako je bosanica još na početku 
ovoga vieka bila počela izčezavati, te zamienjena bila u obće 
latinicom, u Poljicim samo još obćena bila i bez iznimke rabljena 
od svećenika i pučana; ali imamo dva rukopisa jedan popa 
Milićevića a drugi popa Svemića, koje oni prepisaše latinicom 
dosta krupnom i nepravilnom, ter se na svrhi ogovaraju, da 
im se ne zamjeri, pošto je to prvi put, da onimi slovi pišu: po 
čem se vidi, da se je u drugoj polovici i krozanje počela la- 
tinica provlačiti, ostali su ju sasvim zanemarili bili po drugih 
mjestih. Talijanski jezik bijaše se udomaćio po svih uredih cr- 
kovnih i gradjanskih, ter se jedino s njim u obće dopisivalo i 
izvješćivalo, pak se iz ureda i u domaće posle ulegao: zabilje- 
ženja, popisi, računi, svjedočbe, zapisnici, odrede, naredbe, sve 
se pisalo talijanski, ma i oni koji ga poznavali nisu, ako će i 
pogrješno valjalo je paradirati; jer tko ne bi znao govoriti i 
zapisati što talijanski, ma bio najpametniji, on je bio smatran 
neznalicom — morlacco Biskupi i redovnički starješine sve na- 
redbe pisali su tim jezikom, i sva službena dopisivanja valjalo 
u njem sastavljati, ako će i od drugoga samim podpisom i to 
od gdjekojih bosanicom, dok su latinicu naučili; i tako talijan- 
ština zasjede u sve i posve usred sgoljnoga hrvatskoga naroda, 
kao da se je po pismenih Dalmacija pretvorila u Toskanu. 

I franovci su dakako u službenih dopisivanjih s vlastima 
rabili talijanski jezik, jer bi se inačije spisi odbili; ali u do- 
maćih razgovorih i dopisih ostadoše vjerni svome narodu i je- 
Ziku, ter u književnom radu premalahnom iznimkom svi su 
njihovi sastavci hrvatski. Oni pučki sinovi u svedjernom doti- 
caju i odnošaju s pukom, oni su pučki jezik ljubili, učili i 
svoja djela sastavljali za pouku istoga puka, i to baš onda, 
kad je pučki jezik odbačen i preziran bio, kad se već nitko 

drugi s njim bavio nije, baš onda oni ga podigoše na ugled 
narodne književnosti, izpravivši pravopis odstranjenjem suvišnih 
slova i poprimivši svi jednak način pisanja. koji je uztrajao do 
ilirske ere, kad je slavni Gaj današnji priredio i usavršio. 

Možda ćemo na drugom mjestu obširnije progovoriti o 
poviesti franovačke književnosti, i koje što spomenuti o životu 
spisatelja, na svrhi bit će priložen popis pisalaca i izdanih knji- 
ga, na koje se namjerismo po knjižnicah samostanskih, a sad 
ćemo kazati one, koji što pečataše u vrieme, o kom se bavimo, ito: 

1. Ot. Josip Banovaciz Ciste skradinske kroz deset 
godina 1758—68. izdade u Mletcih i Jakinu deset knjiga raz- 
ličita sadržaja, kako se može vidjeti u imeniku na svrhi. Na- 
rinio kaže o ot. Banovcu, da je tiskom objelodanio dvadeset 
knjiga duhovnoga sadržaja, mi se namjerismo samo na deset. 

2. Ot. Mijo Dragičević iz Vrhgorca izdade hr- 
vatski gospino oficije i izpite svrhu redova za mlade redjenike. 

3. Ot. Andrijo Kačić-Miošić historiju kralja i vla- 
dalaca slovinskih i pismaricu ili razgovor ugodni i korabljicu 
svetoga pisma. 

4. Ot. Petar Knežević iz Knina pištule i evangje- 
lija priko godišta i sedam različitih knjižica u pjesmi i prosto- 
pisu bogoljubnoga sadržaja. 

5. Ot. Jerko Filipović iz Rame upečata velika tri 
 svezka propoviedi, tumačenje zapoviedi i zakona božja. 

6. Ot. Petar Filipović iz Ramljana upravu prvoga 
reda sv. ot. Frane. 

7. Ot. Josip Jurinović Giurin iz Primoštena u 
Mletcih slovnicu latinski hrvatski i talijanski sa glagoljicom 
i ćirilicom na svrhi. 

8. Ot. Frano Matić iz Petrovapolja u Mletcih 
jezgru izlumačenja nauka kršćanskoga. 

9. Ot. Frano Radman iz Muća život sv. Jurja. 

10. Ot. Luka Vladmir iz Neretve pod različitimi 
nazivi objelodani dvadesetak knjižica različitog sadržaja. 

11. Ot. Ivan Vučić iz Promine put križa i tuma- 
čenje nauka kršćanskoga. 

12. Ot. Mate Zoričić iz Paukovasela u Jakinu 
upečata prvu hrvatsku aritmetiku, upravu za izpovjednike, i zr- 
calo dogadjaja. | 

Da i ne spominjemo neke omanje vriednosti i one izdane 
bez imena spisatelja, svakako u samoj polovici ovoga vieka 
imadosmo pred očima od franovačkih spisatelja tiekom objelo- 

danjenih preko šestdeset različitih knjiga, od kojih trinaest je 
spomenutih i upotrebljenih u izdavanju hrvatskoga riečnika od 
akademije u Zagrebu pečatana. Ovaj broj bio bi čudo veći, da 
nastupivši dogadjaji svjetskih komešanja ne budu prepriečili 
izdanje drugih knjiga jur za tisak priredjenih; ali pošto se 
ovim predmetom bavimo, cienimo, da i te moramo spomenuti, 
i to na koje se slučajno namjerismo. 

a) Povjestno djelo ot. Gaspara Vinjalića: ,Com- 
pendio storico cronologico“, kojega je Boman jedan dio 
u Mletcih u dva svezka pečatao; nahodi se u izvorniku na Vi- 
sovcu u arkivu samostana. 

b) Ot. Josip Jurinović: Riečnik latinski, talijanski i 
hrvatski u tri velika svezka. 

Prevod na hrvatski izabranih poslanica sv. Jerolima, i 
života svetih pustinjaka. Prevod na hrvatski Lanyletta Dufresney 
dogodivštine od stvorenja svieta do god. 1720. Bogoslovje ću- 
doredno. Sve u arkivu samost. sv. Lovre u Šibeniku. 

c) Ot. Mate Zoričića: ,Vojevanja kavalira maltezki 
i Jurja Skenderbega. Bogoslovje ćudoredno veliki svezak. Sve u 
ark. samost. Sibenika. 

d) Ot. Jerka Filipovića: Korizmenik i pohvalna go- 
vorenja Majke božje i blagdana. preko godišta sa propoviedi 
bogoštovnih različitih predmeta. Cetiri svezka u ark. sam. Sinja. 

e) Ot. Jakova Pletikose: Opis sv. zemlje Palestine. 
U ark. samost. sv. Martina na Vrh Brača. 

f) Ot. Ante Perića: apoštolski propovidnik, tvrde neki, 
da se nahodi u samostanu u Makarskoj', mi znamo, da vele- 
učeni ot. Frano Perić iz Zivogošta sastavi korizmeno propovie- 
danje 42 govorenja i pripravi za tisak, ali. rad nedostatnog 
odziva predbrojnika ostade ne pečatano. Nahodi se u sam. Omiša. 

Omanje ne spominjemo, kao nit dvie slovnice, od kojih je 
jedna od ot. Vinjalića u Sinju, a druga od ot. Bilušića na Vi- 
govcu, kao manje književne vriednosti. 

Tim završujući XVIII. viek možemo se tješiti, da u njem 
franovačko djelovanje za vjeru i za domovini bijaše od Boga 
blagoslovljeno, ter je u svakom pogledu liepim plodom urodilo, 
osobito pokle mogoše od ratnih muka odahnuti i mač perom 
zamieniti; oni na književnom, kao i na bojnom polju vitežkom 
postojanošću ostaše na obrani svog naroda i njegovog jezika, 
kad se sve bijaše uročilo, da mu i uspomenu zatare. 


! Ljubić: Ogledalo književnosti. 2. 248. 


_——_.—_—————— " 28 


Poglavje šesto. 
1806.—1809. 


1. Francuzi u Dalmaciji, bieg ot. Dorotića, ot. Jukić umri u Zadru, — 
2. Sbor_ državni u Karinu, državnik Glumac, zaostrožki franovci. 
ustanak u Poljicih i Primorju. — 3. Franovci na ratnom sudu u Spljetu. 
— 4. Propast samostana sv. Križa u Zivogoštu — 5 Vojvoda _ Mar- 
mont poče se prijazan pokazivati naprama državniku i franovcem. — 
6. Marmont postaje pokroviteljem države. obtužen brani se!e + hvali 
franovce. — 7. Parnica o tamnovanju lanonika Pavlovića na Visovcu 
rad odštete. — S Tajnik ot Rebić u Milinu, zaštitnik Stratico, odlazak 
Francuza iz Dalmacije. 


1. Francuzki narod, onako odaljen od ovih obala jadranskog 
mora, nije bio poznat hrvatskomu narodu u Dalmaciji nego 
po razglašenih strahotah njegova prevrata, i po onom, što su 
mušketari na povratku iz Italije o njih pripoviedali.. Puk bijaše 
obljubio blagu austrijsku vladu, ter na sam glas, da bi ju 
francuzka zamienila, neopisivi strah i žalost narodom oblada, 
ne poznajuć ugovore izmedju vlada, mišljaše, da je na prevaru i 
izdaju mrženim Jakobincem izručen. Tako se je bilo bojati, da će 
se prvašnji neredi i bezakonja opetovati, što bi se možda i do- 
godilo, da Francuzi na sreću ne padoše iznenada kao iz oblaka, 
prvo nego je puk saznao za njihov dolazak, i oni jakom vojskom 
zapremili pokrajinu i namah zakonodavstvo uredili. Ovo zako- 
nodavstvo, koliko mu drago pravedno i napredno, nije puku 
prijalo potla njemu poćudne cesarove vlade, koju i ako Dan- 
dolo nazivlje ,orribile governo“, puk u svojoj priprostitosti 
ne penjuć se na družtvene visine nazivaše ju otčinskom i blagom, 
ter je za njom hlepio i onda, kad je to bilo smrću kažnjeno ; 
a francuzku, ma koliko mu drago bila napredna, niti je želio, 
niti obljubio, i ako Dandolo kao mudar državljanin, znajuć kako 
bijaše puk razpoložen, pokazivaše se pobožan i naklon obslu- 
ženju zakona božjega. 


390 


Njegove prve okružnice, koje je na hrvatskom jeziku slao 
dušobrižnicim, naličile su na pastierske poslanice biskupa. U 
jednoj od 10. srpnja 1806. kaže: ,Po namistnicih božjih ima naj- 
poglavito imati početak za dalmatinski narod ona srića i če- 
stitost, koju nam obećaše sveti apoštoli. Po njihovu nastojanju 
lašće pristati će u ovoj nesrićnoj zemlji nesamo zloća i opa- 
čina, dali jošće i neumitnost i privara od pameti, koje su vazda 
škodni čoviku od koje mu drago vrsti.“ 

»Jedan pravi parokijan (župnik), koji jest dobar pastir od 
duša, ima biti prvi izgled svoga stada; tako da kriposti evan- 
gjelske ne će nikad ploditi u njegovim ustim, ako ih ne bude 
dilovati prvo nego pripovidati, i svrhu svega, ako ne bude sva- 
komu očito činiti poznati, da mrzi na blago i ne navidi svaki 
dobitak svitovnji.“ 


»:. Medju ostalim stvarim, moja je misao, poštovani pa- 
rokiani, moliti našega priblagodarnoga i primogućega kralja, 
da on odabere za arcibiskupa i biskupa (?!) ove države naj- 
pomljivije i najkripostnije redovnike Arvate. . .“! 


Vladalac Dandolo zbilja se bijaše srdčeno zauzeo za pro- 
svjetu i svaki napredak puka; ali pokrajina bijaše stara ledina 
obrasla trnjem i dračem, za koju se htjelo dugo vremena i po- 
stojanoga rada; njegova nastojanja znadoše uvažiti prosvjetljeni 
gradjani, ali nije mogao nizoki svat puka do njega se dovinuti. 
On je jednako Jakobince mrzio i sva dobročinstva i ponude 
srdito odbivao. 


Franovački državnik tog vremena bijaše ot. Dorotić, kog 
misli, namjere i djelovanje u prilog austrijskog cesara Dandolo 
je dobro poznavao, ali kao mudar vladalac on se je potajivao, 
da progonstvom starješine ne ucvili mnogobrojne redovnike i 
puk, kojim su oni po župah upravljali; on je u srdcu sakrivao 
svoju namjeru i čekao sgodan čas, kad bi ga na račun pozvao. 
Pače da pokaže neku odanost i pouzdanje naprama franovcim, 
izvan što se je državniku svaki put prijazan pokazivao, kad 
mu je u Zadar na poklon dolazio, i svoje mu pokroviteljstvo 
obećavao, suviše odabra ot. učitelja fra Paškala Jukića za 
svoga savjetnika, tajnika i tumača hrvatskoga jezika, koji dodje 
u Zadar i nastani se u samostanu sv. Frane, obavljajuć preko 
dana uz vladaoca naložene mu dužnosti. U to bijaše se pribli- 


! U ark. samost. Šibenika. 

žalo vrieme, kad je državnik Dorotić navršivao godine svoje 
vlasti; i onoga ljeta valjalo je po ustanovah franovačkoga reda 
dostignuti uoblašćenje od vrhovnoga starješine iz Rima, da se 
okupe otci na redovnički sbor i odaberu novog državnika, de- 
finitorje i starješine samostana; ali težko bijaše u onih ratnih 
prigodah s Rimom dopisivati, kad usilni Napoleon ne poznavaše 
druge vlasti nad sobom! Ali svakako državnik posredovanjem 
redovnika drugih pokrajina bijaše se s gjeneralom reda spora- 
zumio iod njega dostigao oblast, da sazove državni sbor i oda- 
bere novo starješinstvo. Zalud sve bijaše. Francuzka vlada nije 
mimo sebe drugu vlast pripoznavala, i ako se poprieko protivila 
nije, ali je odvlačila i odgadjala do sebi pogodnije sgode. Tako 
se je i do zime došlo, i videć državnik, da po zakonu ne 
može dalje, izjavi Dandolu, da po svaki način mora otce na 
sbor okupiti, da po zakonu biraju novo starješinstvo. Na to mu 
Dandolo posla po ulaku naprišno pismo 25. listopada, kojim ga 
na svu prišu pozivaše u Zadar, veleć mu: ,... imam potrebu 
s vama se sporazumjeti o poslih velikoga zamašaja . .“ Kad je 
državnik došao u Zadar, Dandolo ga primi običajnom ljubezni- 
vosti i prijaznosti, izjavljujuć mu se pripravan u svem poduprieti 
njegovo djelovanje na uredbu zaslužne države; ali pošto je ve- 
ćekrat principu Eugeniju u Milanu pohvalio njegovu brižljivost, 
isti je zaželio osobno se upoznati sa tako zaslužnim svećenikom, 
ter da bi ga želio vidjeti u Milanu, gdje bi ga odlikovao svojim 
pouzdanjem i s njim se sporazumio o velevažnih poslih spada- 
jućih na uredbu redovničkih zadruga. Dandolo bijaše vrlo mudar, 
ali 1 Dorotić dosta pametan. On je znao, da onake zasluge, kao 
što je on mogao imati naprama Francuzim, oni su mogli drug- 
čije odlikovati, nego da ga odignu na više, da izmedju neba i 
zemlje konopcem ga o vratu obdare, ter mu se naprišna briga 
Dandolova, da ga odpravi u Milan, pokazivala kao putni list 
za drugi sviet. Svakako on se je znao mudro ponašati na takom 
razkršću i pametno obrazložiti prieku potrebu, da prvo sbor 
okupi i novo starješinstvo odabere. Na njegovo obrazloženje i 
obećanje, da će se odmah odazvati pozivu, čim taj posao obavi, 
sklone se Dandolo, ter i privoli. Na 4. studenoga, kad je 
kod njega bio na saslušanju u Zadru, prikaže mu pismeno prošnju 
za dozvolu, da može redovnički sbor u Zaostrogu okupiti za 
dan 3. došastog prosinca. Dandolo mu obeća, da sa strane 
vlade ne će bit protivnosti, samo neka poštuju zakone vlade 
i obzira imaju na njezine preporuke. Tako se nagodivši srdčeno 
so pozdraviše i oprostiše obećanjem,, da će se opet na brzo vidjeti. 

Državnik ode u Zaostrog, da pripremi potrebita. Ali srdce 
mu je na zlo slutilo i nesreću nagovieštalo; on je uvidjao u 
Dandolovoj težnji svoju propast, ter da ne stavi na kocku život, 
sakupi službene spise, pečate i sve uredovne listine, sve zape- 
čati i ostavi, da se prikaže državnomu sboru otaca, pak se za- 
kloni i napokon uskoči u Bosnu. Ne ćemo ga sliediti u progonstvu, 
jer je on to točno u pjesmi opisao i pečatao god. 1815. u Beču, 
nego ćemo nastaviti, kako po njegovom biegu bijaše u državi. 

Kad je Dandolo razumio, da ga je Dorotić nadmudrio i 
kao zec iz gvoždja utekao, razdražen razasla ukaze starješinam 
sviju samostana na 19. studenoga iste god. 1806. : , Vaš državnik 
fra Andrija Dorotić pokazao je prevratnu oporbu kraljskim na- 
redbam. On je to osobito pokazao, kadno ne htjedne pripoznati 
one vladine propise od kralja naredjene, koje sam ja jur bio 
objavio i koje je on isti prihvatio, ali jedino da me uznemi- 
riva. Mišljaše ovaj varalica, da su sadanja vremena slična onim, 
u kojih on svedjerno se služeć prevarom znao je razbojničku 
osvetu pozvati proti privrženicim najvećeg vladaoca. Naredio 
sam, da onaj potlačitelj svetih i ljudskih zakona bude tražen i 
uhvaćen. Onaki ljudi moraju izčeznuti sa zemlje. Naredio sam, 
da se državni sbor okupi na 10. došastoga u samostanu Ka- 
rinu. Vladin povjerenik predsjedat će sboru. Tko ne dodje, 
morati će opravdati zakonitim načinom neprisutstvo.“ 

Učitelj ot. Paškal Jukić, koga Dandolo bijaše u Zadar 
prizvao za tumača hrvatskoga jezika, bijaše u samostanu sv. 
Frane na 7. studenoga naglom smrti preminno. Za čas glas se 
po državi raznese, da je pao žrtvom Dandolova biesa i srčbe, 
što mu se ot. Dorolić bijaše iz šapa izmakao; ter svak nago- 
vieštao o uzroku i načinu, i do zadnjih doba neka se sumnja 
predavom uzdržala, kao da je ot. Jukić namakao pod oči Do- 
rotića u uredu kod vlade, kad je u Zadru na početku studena 
bio na poklonu Dandolu, službeno pismo o njegovom utamni- 
čenju, uslied česa da je ot. Dorotić umakao ; ali to bijaše samo 
nagadjanje i sumnjičenje bez temelja. Državni necrolog nit naj- 
manje naklon francuzkoj vladi, točno je pobilježio ostale žrtve 
francuzkoga progonstva, ne samo koje su smrti kažnjene, dali 
i ostale na koji mu drago način progonjene; ter ne bi bio izo- 
stavio pomenuti ot. Jukića, da je i malo o tom sumnjao. Na 
izhodnjem dnevu on ovako ubilježi njegovu smrt: ,U Zadru u 
samostanu sv. Frane na 7. studenoga 1806. preminu u gospo- 
dinu m. p. ot. Paškal Jukić iz Živogošta, predostojni učitelj 
bogoslovja jubilat, bivši definitor ove države i preznameniti 

propoviedalac, koji svetim življenjem, obsluženjem redovničke 
stege, učenošću i svimi krepostima i darovitvstima bijaše na- 
kićen. Njegovom svetinjom, kreposti i izglednim življenjem za- 
nešen vladalac Dalmacije Dandolo, sebi ga pridruži i uzpostavi 
tumačiteljem hrvatskoga jezika, u kojoj službi dovrši život od 
58. godina.“ | 

Po dokazivanju redovnika onoga samostana doznasmo, da 
je ot. Jukić prvo Dorotićeva došašća u Zadru bolovao, i to od 
nagle nahlade, jeriz soba vladina ureda preveć ugrijanih dodje 
u samostan, ter se na ledu prehladi i to bijaše jedini uzrok 
njegove nagle smrti. 

2. Mučna i nesgodna vremena bijahu započela nasliedo- 
vati. Država ostala bez starješine u vrieme, kad je o času mogao 
zavisiti njezin obstanak. Starješinstvo imalo se zakonitim sborom 
obnoviti; ali kako pod vladon: onako razdraženom, koja nije 
poznavala drugih prava i zakona, nego one, koje je sama stva- 
rala! Svakako moralo se nešto raditi, da se starješinstvo zako- 
nito uzpostavi, ter poglaviti otci ove države posavjetovaše se 
i primiše Dandolovu naredbu, da se za 10. prosinca okupe na 
sbor u Karin i urede po mogućstvu posle državne. Na nazna- 
čeni dan 10. prosinca bijahu svi na okupu u Karinu, gdje bi- 
jahu donešeni pečati i uredovni spisi od ot. Dorotića spravljeni, 
medju kojimi bijaše i uoblaščenje gjenerala reda, po kom za- 
konito zasjedanje proglasiše, samo što odredjeni predsjednik iz 
Zadra redovnik države sv. Jerolima ne bijaše došao, ter izmedju 
sebe naimenovaše predsjednikom ot. m. p. Prgometa, kog Dan- 
dolu predložiše i on ga priznade odlukom 8. prosinca, u kojoj 
poprieko nastavlja da: ,egli debba intieramente sog- 
giacere all' adempimento di quanto verra pre- 
scritto dal delegato governativo.“ 

Ovu odluku donese sobom vladin povjerenik de Rossi, kog 
Dandolo bijaše na sbor poslao, da nadgleda postupanje redovnika 
i druge naloge ovršiva. 

Sbor se mimo običajnoga vremena oduljio; sve se pre- 
gledalo i protraživalo, ali što je spadalo na ustanove reda i 
posebno osvjedočenje izbornika, tu im je povjerenik ostavio 
podpunu prostost, da se po saviesti vladaju. On se je čudio 
načinu dogovaranja i glasovanja, tu ne bijaše sbora niti govora, 
sve se radilo tiho, gluho i tajno, kako ne mogaše čut nit znati 
što se radi, dokle se ne proglasiše izbori, što mu bijaše za- 
mjerno; ali je hvalio taj način redovničkih izbora, koga do 
tada nije poznavao | 

Kad su izbori obavljeni i proglašeni, tad on započe svoj 
posao i to iztragu prot bivšemu državniku Dorotiću; ali se 
nije čudo pomogao, jer što su mu prisutni kazivali nije ga za- 
nimalo, a što je on tražio, ne mogaše dobiti povoljnih odgovora. 

Kad je sve dogotovljeno, onda zapita svjedočbu o svom 
ponašanju naprama njima u vrieme izbora, i oni mu je dadoše 
i svi podpisaše, da se je najpohvalnije u svem vladao i cielu 
im prostost dopustio, da po duševnosti i osvjedočenju glasuju. 

Prisutan ot. Glumac, koji na ovom sboru bijaše za dr- 
žavnika odabran, kad je kašnje dvajest godina uredjivao viesti 
svoga dnevnika, na god. 180G. vlastoručno nastavi sliedeću pri- 
mietbu: ,Godine 1806. na 10. decembra učini se kapitul u 
Karinu velikom bukom sa strane gjeneralnoga guverna Zadra, 
koji posla da upravlja kapitulom svoga šekretara, a serdara 
Jankovića sa 100 pandura; tute se pripadoše fratri, navlastito 
koji su prijatelji bili Dorotića, jer _ mu se je činio. proces od 
strane gjenerala zadarskoga, i sa svim tim bi učinjen za pro- 
vinciala ot. Josip Glumac a Rebić za kuštoda.“ De Rossi po- 
vrati se u Zadar, serdar Janković s panduri na svoja kućišta 
i redovnici u svoje samostane; ali još većma ogorčani protiv 
sili 1 pritisku francuzke vlade, potla onako blage i pobožne, 
kakva bijaše Habsburga. 

Državnik potajno posla u Rim spise sbora za potvrdu i 
zaprosi, da vrhovna vlast izpravi sve nepravilnosti, koje s vla- 
dina pritiska mogahu uzrokovati kojekakvu nezakonitost. 

Svakako božja providnost u ovih nesgodah bijaše pomi- 
lovala franovce, udielivši im starješinu kakav bijaše odabrani 
državnik ot. Glumac. Izučeni bogoslovac, odlikovani propovie- 
dalac, a poviš svega pametan i razborit, mudar i pobožan kakav 
se hotio i mogao željeti u onako opasnih vremenih. Upoznasmo 
njegovu srdčenost i vitežko djelovanje u vrieme bezvladja u 
Šibeniku, a videt ćemo ga jednaka posred muka, truda i po- 
gibli svake vrste preko svega mučnoga starješinstva. 

Francuzi su znali kako uz nekoličak vatrenih privrženika 
vas je puk bio prot njima, ter su jakim odielom vojske pokra- 
Jinu zapremili i zasjeli u položaje ne samo gradova i varoša, 
dali i sela gdje im se sgoda pokazivala. Od kako su se ruske 
korablje obalom provlačile, oni su obalu bolje nadzirali, da ne 
bi gdje vojsku izkrcali i na njihove posjede navalili. U Ma- 
karskoj stajaše jaki odjel, i po selih Primorja razsijani, u sa- 
mostanu Zaostroga izvan ciele satnije stajaše trinaest oficira, 
kojim su redovnici morali bolje sobe ustupiti«i na mitu njih i 

vojnike uzdržavati. Dogodi se jednom, da izmedju čestih posjeta 
zapovjednika prolazaše gjeneral prvi adjutant principa Eugenija 
Dontoiivard, kog redovnici niti su poznavali, niti mu kakvu 
vanrednu počast pokazali, ali ga i tako primiše i pogostiše, 
kako im je redovničko siromaštvo dopuštalo. Visoki dostojan- 
stvenik ne bijaše zadovoljan, on se na njih potuži vojvodi Mar- 
omontu i vladaocu Dandalu, a oni obadva popratiše državniku 
krvavu osvadu prot starješini ot. Tomaševiću i vriednomu uči- 
telju bivšemu državniku Albanije ot. Ivanu Peki, da su visokoga 
gosta uvriedili i neprijaznost pram vladi pokazali, ter da za- 
 služuju skrajnu pedepsu, koju oni ostavljaju državniku da ovrši, 
nalogom da izviesti koju im je kazan odsudio, jer da bi ta 
morala druge usviestiti. Državnik bijaše u Spljetu, on prizva 
preda se spomenute redovnike i izreče odsudu: da za cieli 
mjesec dana, dokle ostali redovnici budu za tr- 
pezam blagovati, njihdvaćena sred blagovaonice 
klečatiisa zemlje blagovati. Što on dojavi na vladu, 
i dva zaslužna starca dodjoše u Spljet da ju ovrše. 

Siromah državnik tužnim srdcem morao je tako postupati, 
jer su bili jur započeli kobni glasovi kolati, da vlada kani dr- 
žavu razmetnuti, i različite samostane u kasarne i magazine 
preokrenuti, inačije taka pedepsa po nijednom zakonu nije onakim 
otcem dolikovala, ali se njom nadao ublažiti gnjev grdih gospodara 
| Kad su otci u Spljetu saznali za težku odsudu, pisaše 

obadva istomu gjeneralu u Zadar, pitajuć oprošćenje, jer bez 

njegove dozvole državnik ne bi odustao, da ju izvrše; neka ima 
obzira na njihovu starost i dotadanje zasluge ; neka se sjeti da 
od nikoga ne bijaše im navieščen njegov dolazak ; neka uvaži nji- 
hovo požrtvovanje naprama velikoj posadi i častnikom stanujućim 
u samostanu, ter im se smiluje i oprosti, jer bi samo s tim 
državnik im oprostio. 

Gjeneral na istom njihovom listu napisa francuzki odgovor 
na 30. svibnja, kojim moli ot. državnika, da im oprosti, jer da 
se tim zadovoljava, što krivci svoj grieh priznaju i što su bili 
odsudjeni od svih ostalih redovnika samostana Dalmacije kao 
i od javnoga mnienja. ,Dans ce cas, je prič le reverend pere 
provincial de faire Grace . . d'aver egard an repentir des peres 
de Začstrog e de les admettre en Grace.“! | 

Do malo vremena ova ista dva redovnika najljepše se 
osvetiše Francezim, spasivši ih od istinite propasti. Još prvo 


1 Izvorna u ark. samost. u Šibeniku. 

došašća Francuza rusko brodovlje bijaše zapremilo Boku Ko- 
torsku, pak se započelo provlačiti obalom izpod Poljica i ma- 
karskoga Primorja i puk nagovarati na prevrat protiv Francuzim. 

Puk i onako zlo razpoložen proti Jakobincem, videć čast- 
nike i vojnike svoga plemena, jakom silom brodova i topova, 
liepimi besjedami i velikimi ponudami, tako se dade zavesti i 
primi praha i olova izobila, ter se sva Poljica i jedan dio ma- 
karskoga Primorja odvrže i zasjede u prosjeke i klanjce, pak 
oružjem navali na Francuze. 
| Satnija francuzkih vojnika, što je stanovala u samostanu 
Žaostroga, videć često provlačenje ruskih korablja, poče ih jed- 
nom s obale izazivati, poredav se žalom izpod samostana i 
dižuć u vis klobuke i kokarde, krikom i urlikanjem rugahu se 
i uvriedjivahu. 

Korablje odgovoriše izmetnuv po jednu stranu topova; ali 
kad začuše crne jabuke, Francuzi pobjegoše i posakrivaše se 
grmom i gorom, a Rusi prosliediše svojim putem. 

Krugle topova silno ozlediše samostan, nekoje se i danas 
vide zarenute u zidovih, gdje je koja udarila ;onu, što je kroz 
zidove u blagovaonicu udarila, za uspomenu redovnici ju na 
istom mjestu obliepiše s nadpisom: A'D:1806. 

Na glas prevrata Francuzi se odasvud sakupiše i jakom 
silom na pobunjene udariše, porobiše i popališe Poljica i sela do- 
njega Primorja. Rusi se s nešto vojnika bijahu izkrcali i sa topovi 
s brodova udarili; ali žh Francuzi potjeraše, a puk bez uprave 
i reda, bez vodje i bez cilja, razmetnu se i pobježe kud je tko 
mogao; najveće preveze ih se na otoke, a Francuzi se na selih 
osvetiše, zapalivši njihove kuće i zaplienivši baštine pobunjenih. 

Na božju sreću nadje se i u ovoj prigodi razboritih osoba, 
koje su svojim uplivom mogle odvratiti priprostite seljane od 
odmamnih ponuda i dosliedne propasti, zaustavivši žar neraz- 
mišljenoga oduševljenja uslied mita i obećanja ruskih častnika, 
kojimi su prostodušni puk zalagali, ter ga mirna održati, od 
zla odvratiti i od propasti obraniti. 

To u gornjem Primorju bijahu ona dva franovca, koji 
rad cienjene uvriede gjenerala Donthouarda bijahu odsudjeni od 
državnika na onako oštru i ponizujuću pedepsu. Oni, ot. Ivan 
Peko i ot. Šimun Tomašević sa ot. Martinom Despotom, buduć 
srećom na vrieme saznali za pučke namjere, da bi sasjekli do 
jednog Francuza, zarediše od Drvenika do Baćine po svih selih 
i li&pimi ponutkovanji puk odvratiše od naprasite i propastne 
namjere. 

Kad su ova sela vidjela, što se je pobunjenim dogodilo, 
oni otce blagoslivljahu, jer bijahu njih od smrti obranili i njihova 
sela od propasti. 

Žalostno je, da su Rusi nevoljne seljane zaveli, kao da bi 
ona šaka nevješta svieta odoljela gorostasu, komu ne mogaše sva- 
kolika Europa, ter ih biedne izložiše srčbi i osveti kivnih duš- 
mana, koji se onako grozno znadoše osvetiti, kako se nekoje 
obitoli na vieke uništiše i upropastiše. 

To bijaše prvi put, da silni ruski narod u doticaj dodje 
s ovom zadnjom granom velikog slavenskoga plemena, gdje, Bog 
bi dao, da su što bolju uspomenu ostavili, nego je ona krugla 
u Zaostrogu i ogorjele zidine popaljenih kuća od Gruža do 
Dubrovnika i izmedju Neretve, Cetine i Zrnovice! 

3. U vrieme ustanka u Poljicimi Primorju državnik ot. 
Glumac bijaše u Šibeniku, a pošto je bilo u Zadar dojavljeno, 
da su u Primorju Francuzi ustanku učestvovali, cieneć, da je 
to moglo biti po naputku državnika bez opaza i iztraživanja 
uhitiše državnika ot. Glumčevića i kuštoda tajnika ot. Rebića te 
pod pratnjom od 26 vojnika obadva poslaše na ratni sud u Spljet. 

Prolazeć kroz Zagoru na Prapatnici buduć se zaustavili, 
jedan seljanin, njihov znanac, videć državnika u onakoj pratnji, 
mišljaše, da mu je počastna straža, ter mu se približa i po- 
ljubiv mu ruku veselo čestita, radujuć mu se na takoj počasti. 

Siromah državnik ne smjede govoriti, nego mu tužno od- 
vrati: ,»Dao Bog da se više nikad na Ovaj način ne vidimo!“ 


Kad u Spljet dodjoše i u lazaret ih zatvoriše, nabrzo 
sadje predsjednik suda i zamoli da oproste, jer da vojnicim nije 
naloženo da njih dovedu. 


»Vrlo mi je žao, da su vas bez uzroka zamučili, trefilo 
se je neko nesporazumljenje, koje molim da oprostite. Vi ste 
prosti od svega, vi možete poći kud hoćete.“ 


Tim bijahu pušteni na slobodu i ot. Rebić povrati se u 
Šibenik, a državnik želio je poći u Primorje, od kud se kobni 
glasovi pronosili. 

Ot. Augustin Delić župnik Igrana, redovnik sasvim miran 
i od svakoga pučkoga pokreta odstranjen, onoga jutra, kada 
se pobunjenici nad Tučepi bijahu s Francuzi potukli i kad ovi 
pokle razmetnuše pobunjene, po brdih ih proganjahu, sretnu se 
onoga istoga jutra župnik Igrana rečeni ot. Delić, koji bijaše 
pozvan rad bolestnika iza brda, i za ništa neznajuć mirno 
se kući vraćao, sa francuzkom patrolom. Ova bez druge iztrage 

uze ga medju se i dovede na vojnički prieki sud u Makarsku na 
kom. pod sumnjom da je bunio seljane i ustankom upravljao, 
bijaše na smrt odsudjen. Zalud pokaza štolu, molitvenik i sv. 
ulje iz torbice, uzalud priziv na bolestnika i kućane, koji su ga 
pratili, bez dugih razprava i razloženja na 16. srpnja ustrieliše ga 
na donjoj luci. Što ostali videć, kako se krupno melje, neki se 
navezoše na otoke, a drugi uskočiše u Hercegovinu. 

S toga spljetsko sudište bijaše se osjetilo,da nije najbolje 
promislilo naredbom, da državnik bude utamničen, koji mu sve- 
djerno u rukama bijaše, jer bi osumnjičeni većma se prestra- 
šili i u inozemstvo prebjegli; i sbilja tim svoju svrhu dostigoše, 
jer oni, koji bijahu prebjegli, razumivši oprost državnika i po- 
siguranje predsjednika i makarskoga iztražitelja, cieneć da je 
smrću otca ljelića sve svršilo, mirno se svi na svoja mjesta 
povratiše, ničeg se dalje ne bojeći. | 

Državnik dodje u Makarsku, gdje ga jošt bolje uvjerili, 
da se za ništo ne boji, samo da im je žao, što je grardian 
Živogosta svoje mjesto ostavio i odvezao se na Korčulu k Engle- 
zim, a ot. Majstrović pobjegao u Hercegovinu.  Državnik se 
zaputi u Živogoste i naimenova drugog starješinu, pak buduć 
tute začuo, da se prietilo franovcim na Vrh Brača, podje da i 
onamo razvidi te uredi posle, kamo ga odpratiše dva redovnika 
Sv. Križa. 

U isti mah, kad je državnik prispio brodom na žalo pod 
samostan Sv. Martin na Vrh Brača, u onaj isti čas satnija 
francuzkih vojnika izlazaše iz istog samostana vodeći sva četiri 
redovnika na ratni sud u Spljet, i častnik predade državniku 
pismo sudišta, kojim ga pozivlje, da se i on istom sudištu pri- 
kaže. Državnik ostavi u praznom samostanu ona dva redovnika, 
što su ga na Brač dopratili, a on unidje u isti brod, da sa 
četvoricom onoga manastira odveze se u Spljet i vidi, što se 
opet od njega traži? 

Vidi se, da su Francuzi nazorice državnika pratili i jedino 
ga na prostost. puštali, da lakše ostale pohvataju. Dok se je 
«ovo na Braču dogadjalo, makarski delegat prizva k sebi žup- 
nika Zavojana ot. Maroevića i njegova pomoćnika ot. Miju 
Majstrovića i starješine zaostrožkoga i makarskoga samostana, 
te s pratnjom vojnika posla u spljet. 

Državnik sad nadje u lazaretu još svoje braće redovnika, 
i to, sinjskoga gvardiana ot. Jerka Vuletića i visočkoga nad- 
župnika ot. Radanovića uz dva. župnika iz imotske krajine, 
pravo kao Gospodin medju dvanaest apostola. 

Strpani ko snopovi u tamne gnjusne sobe medju ostalu 
svietinu svake ruke, za istu svrhu dotjeranu, bez oduhe i bez 
ikakve sgode, u smrtnom strahu predajuć ko ovce pred nožem, 
kad će ih odvuć na stratište bez obrane i bez opravdanja, skupa 
jadne čase provodiše! 

Svi bijahu obtuženi, i ako ne da su puk pobunili i proti 
vladi se uzdigli, ili ustankom upravljali, da li zato, što ga nisu 
zabranili, ili barem za vrieme vlastim dojavili! ... 

Za četiri duga dana i noći neprekidno nemila iztraga tra- 
jala pod pritiskom smrtnoga strahovanja; ali buduč odgovori 
franovaca i svjedočbe sasvim protivne onomu, čemu su se sudci 
nadali, opet ih u tamnice spratiše. Sad se državnik namjeri na 
žalostan prizor. Nadje se u sobi, gdje je ot. Bono Aničić ni- 
čice na zemlji ležao okovanih ruku i nogu, u tom položaju 
strašnu muku podnoseć. Od 5. rujna do 12. tu su zajedno stali, 
a taj dan iznesoše okovanoga ot. Bonu na drugo mjesto, a dr- 
žavniku pridružiše druge uznike. Ne znajuć ot. državnik, što bi 
moglo od njega biti, naimenova svojim povjerenikom ot. Josipa 
Kukavicu, koji je stanovao u samostanu na Dobrom i imao 
sgodu kradomice se dogovarati sa svojim starješinom, da tim u ne- 
prividnom slučaju država ne bi ostala bez starješine. 

Svaki dan sužnji se mienjali, kako su koje pred sudce 
izvodili, pak opet strpavali, gdje bi koga zapalo, osobito kako 
nisu mogli kazati, o čem su pitani, što bi odgovorili. 

Na 20. rujna prevedoše državnika. u još goru i gnjusniju 
tamnicu, u kojoj nadje ot. Novakovića s Brača, ot. Bitunjca, 
Vrlića, Kunca, Maroevića, Zeca i Kosovića, svoje redovnike, 
i veliki broj mirskih svećenika i pučana. 

Taj dan unidje medju nje predsjednik suda i oštro ih 
prikori, da su protivnici i izdajnivi vlade svi, a osobito držav- 
nik, kod koga su buntovni spisi uhvaćeni. 

Državnik žestoke ćudi, pri poznanju svoje nevinosti za 
čas zaboravi pristojnost i osobu, kojom je imao besjediti, ter 
viknu: to neće nitko dokazati, to je laž! Na što se predsjednik 
uvriedi, te gnjevno odgovori: ,In ferri!“ Poslužnici se izta- 
koše da ovrše zapovjed, ali se "predsjednik obrati i ublaži, na- 
kloni se i otidje. 

Na 3. listopada svi bijahu strpani u crkvu sv. Dominika, 
i ondje bijahu odsudjivani od predsjednika Boissach i auditora Du- 
brovčanina Tomića sa šest štabskih častnika za cielih 48 ura bez 
pretrge i oduška. Tu njekoji bijahu odsudjeni na smrt, a drugi 
na dugo tamnovanje, ostali na slobodu pušteni. Na božju sreću 

franovac nijedan ne bijaše našast kriv, svi bijahu proglašeni 
pravedni. 

Na 4. listopada u 7 sata u večer odsuda bijaše progla: 
šena, ona se je imala ovršiti kroz 24 ure; imali su biti ustrie- 
ljeni od vojnika; ali vojvoda Marmont to bijaše vojnicim za- 
branio, ter oni ne htjeli, a predsjednik pozivao se na zakon, da 
vojnička vlast mora. Tako se prepiranje oduljilo preko zabilje- 
ženoga vremena i odsuda osta ne ovršena, nego smrtna pedepsa 
promienjena u dugo tamnovanje, koje kašnji dogadjaji pomrsiše. 

Na 5. listopada, koji su bili pravedni, bijahu pušteni na 
slobodu. Državnik se povrati u Šibenik, a ostali franovci po- 
djoše na svoja mjesta. Nije francuzko strahovanje bilo samo 
kod spljetskoga sudišta, ono je jednako bilo svud, gdje su se 
kog pokreta bojali; i ako izvan Poljica i Primorja, gdje su 
Rusi puk uzdigli, nigdje ovoga puta nit je narod što znao, niti 
se dogovarao, da bi što složno pokušao, nego Francuzi u bo- 
jazni, da bi se pokret lasno razširio, oni su oružani prohodali - 
od mjesta do mjesta, grozeć se smrtnom kaznom svakomu. 
Trefi se, da na njihovom prolazku izmedju Vrlike i Sinja, kad 
bijahu u selu Hrastcih slučajno u gori neko pušku izmetnu, 
oni to primiše za znak ustanka i navale na prolazeće vojnike, 
pa se na bojni odpor uredili; ali kad su vidili, da nitko k njima 
ne dolazi, onda zaredili, da pronadju, tko je i zašto pušku iz« 
metnuo; što ne moguć doznati, uhvatiše župnika toga sela ot. 
Curkovića, koji je izsmjehavao njihov strah, i bili bi ga za 
stalno na mjestu mušketovali, da gosp. Dome Gjeremija ne bude 
im dokazao njegovu nevinost i tako ga istinite smrti oslobodio. 

Državnik na 9. listopada objavi braći, da on, četiri gvar- 
dijana i osam drugih redovnika bijahu pravedni proglašeni i 
tamnice oslobodjeni. | 

Francuzi mišljahu, da bi tim načinom pučanstvo zastranili 
i svojoj sili podložili, ali je to protivnim plodom urodilo, jer i 
redovnici i pučani prezirahu i mržahu to većma taku silu i 
okrutnost, te opet uzdisali i srdcem vapili blagu Austriju. 

4. Franovci i ako pravedni priznani i proglašeni, oni su 
se bojali, da će im se Francuzi bud u čem osvetiti. Ta se 
bojazan na žalost obistini, jer do godine primiše tužnu viest, 
da će im vlada oduzeti samostan Svetoga Križa u Živogostu, 
pod izlikom, da treba vojsci na posadi u onom selu, te na svrhi 
listopada 1807. dobiše od vladaoca Dandola sliedeću službenu 
odluku: ,Br. 731. Imajuć za nuždne potrebe vojske staviti joj 
na razpoloženje samostan franovačkih redovnika Sv. Križa, nje- 

gova preuzvišenost obći providur naredjiva mi, da vam zapo- 
viedim, gospodine inspektore, da dogovorom gospodina biskupu 
i mjestnoga vladinoga povjerenika u tom predjelu poprimite 
odnosna sredstva, da prikupite redovnike u druge samostane, i 
osjegurate se, da sve pokretine, pokućtvo i slična njegovog vlast- 
ničtva budu na uhar vladina demanija, zabilježiv u popisu sve 
s redovitim zapisnikom, davši svakomu redovniku ono, što bi 
moglo biti pojedinih. Izviestit ćete me ob ovršenom naredje- 
noga vam. Zadar 23. listopada 1807.“ 

Istoga dana pod istim brojem bijaše saobćena jednaka 
naredba starješini samostana, makarskomu biskupu i državniku, 
ter na 29. studenoga dodje u Zivogoste vladin delegat pop 
Grubišić i biskupov tajnik, pa na brzu ruku narediše redovni- 
cim pod sveti posluh, da odlaze. Nebi tute oklievanja, niti 
pogovora; valjalo je slušati, i to namah. Redovnici bolnom du- 
šom i ožalošćenim srdcem sahranili presv. sakrament i utrnuli 
u crkvi svieću; izljubiše pragove, te se cvileć i plačući dieliše iz 
samostana, a na mrtvačkoj knjizi necrologu zabilježiše ovu 
uspomenu: ,Posli nego propade republika mletačka na 21. 
aprila 1797. ostade Dalmacija pod cesarom bečkim, koji ju je držao 
8 i pol godina, to jest do 1806. miseca februara. Imadući tada 
rat s Francuzi bi pridobiven od istih i uzeše Beč i učiniše mir, 
i tada dade Dalmaciju Francuzim. Dalmatinci podložiše se bez 
boja ikakva. Kotorani ne htidoše se podložiti, nego se utekoše 
Moskovitim, koji tada bijahu u Korfu, i navom dodjoše ih bra- 
niti i pružiše se po moru izpod sve Dalmacije, s Kotoranim 
zajedno počeše uzbudjivati vilajet protiv Francuzim. Ciniše da 
se učini revolucija najprvo u Poljicim, pak u četiri sela od _pri- 
morja makarskoga: u Podgorju, u Drašnica, u Igrani i u Zivo- 
goštu. Tomu početnik Ivan Palikuća Antičić iz Igrana Aram- 
baša od istoga sela Igrana. Rečeni Palikuća nastojao je, da i ostala 
sela iz gornjega primorja uzmu praha i olova, to jest: Dr- 
venik, Zaostrog, Podača, Brist, Gradac i Baćina, ali ne hti nitko 
pristati njegovu napastovanju i pritnji, da će porobiti, paliti, 
sići sa ostalim njihovim vitnicim. I tako osta gornje primorje 
bez popaljenja i porobljenja. Rečena četiri sela Podgora, Draš- 
nice, Igrane 1 Zivogoste biše pridobivena od vojske francuzke, 
popaljena i porobljena. I zašto manastir Sv. Križa biše u selu Zivo- 
goštu, koji se biše niki dio rebela, za to fratri biše svi iz ma- 
nastira iztirani, nemilo protirani bez nijednoga milosrdja u Za- 
ostrog. Svu robu manastirsku i crkvenu: prilike, putkriža, otare 
i sve nakitćenje svete crkve i manastira, da ne ostavi ništa gosp. 

don J. Grubišić po zapovjedi; samo dade starcem postelja malo 
dobrih, što je bilo bolje, lancuna, velenaca i sukanaca nisu pri- 
mili. Dilismo se na 29. listopada 1807 u Zaostrog 12, a tri 
za Imotski. Od ovih jedan bijaše prišao godina 80, četiri priko 
70, četiri prišli 60, ostali 3) odmakli.“ 

I ako službena naredba izrično ne kaže uzroka, zašto je 
samostan zaplienjen, jer naznačeni: rad nuždne potrebe 
vojske nije vjerojatan, jerbo su te nuždne potrebe vojske jed- 
nake bile u Makarskoj i Zaostrogu, gdje su u samostanih na- 
trpani ležali vojnici, i sgrada napunjena bila vojničkih i ratnih 
potreboća, ali ipak nisu iz njih redovnici potjerani, niti nji- 
hovo vlastničtvo zaplienjeno, ter nam se čini, da gori pomenuta 
uspomena bistro kaže pravi uzrok, i to: ,Zašto manastir 
Sv. Križa biše u selu Zivogoštu, koji se biše niki 
dio rebela.“ | 

I tako, sasvim da franovci cienjeni na prvi mah da bi- 
jahu krivi te pohvatani i na ratni sud u Spljet dovučeni, pa 
onako strogo i potanko izpitivani, ipak pravedni proglašeni, sve- 
jednako bijahu pedepsani zaplienom samostana Sv. Križa, jed- 
nog izmedju starijih i opravljenijih u državi. Vladin delegat 
popisa sve predmete i posla u Makarsku, gdje na javnoj dražbi, 
što je bilo ljepšega i dragocienijega, bilo je razprodano, a ostalo 
što razjagmeno, a što u podrume bačeno, ter većim dielom sa- 
gnjilo, raznešeno i svakako propalo. Velike rukopisne koralne 
knjige dopadoše stolnu crkvu Sv. Marka, rukopisi i arkivalne 
uspomene, liepa knjižara od cesarice Marije Terezije darovana 
ot. Karapandži, dragociena prikazaonica, bladgano crkovno odielo, 
križi, kadionice, kaleži i sve ostale dragocienosti i svete oprave, 
sve nevidom propadoše, što su biedni redovnici preko 200 go- 
dina sabirali 1 donosili iz dalekih mjesta na ures crkve i samo- 
stana! Imadosmo pred očima uredovni popis u vrieme zaprem- 
ljenja sastavljan; ali u njem ne nadjosmo pomenutih niti po- 
lovicu predmeta; sve bijaše nevidom propalo bez koristi vlade 
i redovnika... 

Vojnici zapremiše ogoljene sgrade crkve i samostana, raz- 
vališe pregrade i od mirnoga redovničkoga pribivališta napra- 
više razvraćenu kasarnu razpuštenoga vojničtva ... 

Na predlog nekih naprednjaka otačbenika, jednaka sud- 
bina imala je snaći franovački samostan u Makarskoj, kao naj- 
sgodniju sgradu za vojničku bolnicu; ali vriedni učitelj ot. An- 
gjeo Miošić odleti u Zadar, i podje mu za rukom, da skloni 
Marmonta i Dandola, da i ako će se u samostanu bolnica na- 

praviti, neka u jednom kutu bude dopušteno, da ostanu redov- 
nici, koji će se priložiti ma kako im bilo, da se u redovničkoj 
stezi uzdrže i u crkvi službu božju vrše; i ti, inačije nepomični 
i neumoljivi muževi, dadoše se sklonuti na liepe rieči i dobre 
razloge redovnika, uzdržavajuć izdanu naredbu oni tu dopustiše, 
da krajne četiri sobice za redovnike ostanu i uzdrže crkovnu 
službu 

I ondje se razvališe pregrade i urediše prostorije, te samo- 
stan bude pretvoren u vojničku bolnicu; ali kad su se Francuzi 
povukli, franovci su opet samostan priredili i onako ga spasili 
od namienjene mu propasti. 

5. Mučno bijaše vladaocu Dandolu, što uz sve brige i na- 
stojanja, da dobro i koristno pokrajinom upravlja, nikako ne- 
mogaše puku omiliti niti njegovo pouzdanje zadobiti. On je 
uvidio, kako mržnja proti Francuzim ne samo se nije umanji- 
vala, nego se na sve strane to veće razpaljivala; ter značajan i 
odlučan, on je mislio, da će silom tu uzgoritost i nepokornost 
svladati, ali sa svom državljanskom mudrosti, kako nije shvatio 
poglavitog uzroka, tako se je prevario u upotrebljenju sredstava. 

Narod bijaše žive vjere, on je u velike cienio i poštovao 
vjerozakon, crkvu i svećenike. Prva austrijska vlada poštovala 
njegova osvjedočenja i on ju ljubio i dragovoljno se pokoravao ; 
ali francuzka! Kad primietimo predsude, koje o Francuzih do- 
 nesoše iz Italije, i glasine, koje predtekoše njihovo došašće, kad 
se sjetimo, da vojnici po selih nisu se najčednije ponašali. kad 
promislimo na prigrabljenje zadužbina i crkovnih vlastničtva, 
na oplienjene dragocienosti crkava, na pretvorenje samostana u 
kasarne a crkava u vojničke spreme, na utamničenje pravednih 
svećenika i ustrieljenje nekrivih redovnika, onda se nećemo ču- 
diti, da se je puk po selih osvjedočio, da Francuzi bijahu oni 
Jakobinci, koje on u pameti predstavljao kao najgore nevjernike 
i protivnike njegova kršćanskoga zakona, ter mu naklona i po- 
sluha ne htjede pokazati. Nije se taj puk dao ublažiti uve- 
denom pečatnjom, novinami, zakoni o poljodelstvu, o zagajivanju ; 
to sve pred njegovima očima bijahu otrovne ponude iz krvničke 
ruke, koje je on srdito odbivao; a vladalac što ne mogaše do- 
stignuti milom, hotijaše silom, nego to još gorim urodi plodom. 

Strašne se naredbe proglasivale i strahovanja nasliedovala : 
zatvaranje u tamnice za najmanju sumnju, prietnje vješala i 

strieljanja, sve se upotrebljavalo, a sve to gorim uspjehom, sviet 
uzavri i poče progoniti vojnike, ubijati, gdje bi koga na sgodi 
mogao. Vlada proglasivaše prieke sude, ali nije mogla dostignut 

zločince; oni se u planine zaklanjahu, ter se gora napuni haj- 
duka. Vrlička krajina bijaše tad najstrašnija, i vladalac, da po- 
kaže gvozdenu odlučnost, posla vojnike da ih pohvataju, ali to 
ne bijaše lasan posao; hajduci na ravno nisu zalazili, a vojni- 
cim ne bilo puta u planinu; ipak da nešto opreme, uhvatiše 
župnika otca Juranovića pod sumnjom, da se je s hajducim 
dogovarao, a nije ih vojnicim prokazivao, ter ga u Zadar od- 
vedoše i baciše u tamnicu. Poslie toliko iztraživanja i propiti- 
vanja ne našavši u njem krivnje, nakon godine dana pustiše ga 
slobodna; Dandolo ga poprati sliedećim pismom: ,Gospodinu 
delegatu državniku ... Bit će bez sumnje poznato vama go- 
spodine delegato provinciale, kako je gospodin otac Ju- 
ranović držao opake dogovore sa neprijatelji vlade i njegovo 
utamničenje u kolovozu 1806. 

Da me ne bude na milost ganula njegova priprostitost, 
barem stvorna, on bi bio možda skrajnom odsudom platio svoju 
krivnju . . .* 

Ta krivnja bijaše, što je obćio sa svojim župljanim, koji se 
ne pokoravahu njegovim naredbam, i koje mu vojnici ne mogahu 
dovući na njegov sud. 

Kad se sjetimo, kako je postupalo vojničko povjerenstvo 
naprama okrivljenim, i samo osumnjičenim, valja da sudimo, 
da ti njegovi dogovori, ako će i sa župljani, ne bijahu potvr- 
djeni i dokazani, te da je sama nevina pravednost a ne pri- 
prostitost redovniku život sahranila. 

Pokrutiše se odnošaji i tim, što vlada nije priznavala 
crkovnih zakona, nego jedino svoje, koje je nasilno proglasila. 

Pod težku pedepsu bi zabranjeno dopisivati s Rimom, 
obustavljeno oblačenje redovnika i redjenje svećenika ; starješine 
nisu mogli svoje vlasti vršiti, pa se takim niti nazivati, ako 
ih po svojoj milosti vladalac za takove nije pripoznao i potvrdio, 
ter ogorčeni redovnici i najgore razpoloženi . pučani iz toga ne , 
mogahu se nadati nikakvu dobru ili redu. S toga sada sam 
vladalac i vojvoda Marmont potražili su način, kako bi se stvari 
poprimile i uredile; oni isti uvidiše, da se to moglo jedino do- 
stignuti sudjelovanjem redovnika franovaca. Vojvoda Marmont 
toga se posla odvažno zauze, uvidiv veliki ugled franovaca kod 
puka i neograničeno pouzdavanje, koje su kod njega uživali, 
poče se dogovarati s državnikom ot. Glumcem, koga je on u 
velike cienio i častio. 

Državnik mu se odazva svom spravnošću i obeća sudje- 
lovanje svojih redovnika, i od toga časa vojvoda postade pri- 


24 


.8(0 


jateljem državnika i sa svim naklon prama franovcim njegove 
održave, što nam on isti pripovieda u svojih uspomenah ,M e- 
morie“ u četiri svezke pečatane, odkle sliedeće prenosimo : 
. Mirski svećenici, koji služe kao župnici i namjestnici, 
bijahu u velikom neznanstvu i malo pouzdanje uživahu. Sasvim 
 drugovačije bijaše sa redovnici franovci, koji su imali jedanaest 
. samostana i mnoge su župe služili. Njihovo djelovanje vrlo 
. dobro bijaše i velik njihov ugled kod puka. 

Bio sam u prigodi da upoznam veliki upliv franovaca u 
Dalmaciji. Ovi redovnici mnogo prosvietljeni i savršeni sa svakog 
. pogleda, nadmašuju ostalo svećenstvo u pokrajini. Milostivi i 
brižni u vršenju svojih dužnosti na velikom broju župa, ništa 
ne bi koristnije bilo, nego dobiti ih na svoju ruku i primiti u 
prijatelje; to bijaše, svu moralnu snagu što im bijaše u po- 
sebnoj vlasti, pridati vladi u ruke. 

Pronaći gdje je snaga jednoga mjesta i sebi ju privući, 
evo za osvojitelje ključa, da može vladati bez usilnosti. .. Ja 
sam dakle prijateljevao s franovci. Nisam nikad putovao, a da 
nisam dragovoljno k njima išao konakovati, kad bih bio u bli- 
zini koga njihovoga samostana. Nalazio sam moju korist na 
veće načina, i svedjerno sam bio primljem spravnom odanošću. 
Hedovnici sa svom sdvornom poniznošću nisu bez ponosa, a 
njih bijahu zamjerni rad svoga znanja i rad svoga smionstva. 
Ot. gvardijan sinjskoga samostana učini onoga vremena djelo 
začudjenja dostojno, koje mu diči značaj i njegovu vjeru. Dal- 
macija često je potresu zemlje podložna i te nesgode često su 
uzrokovale velike nesreće. Sinjski varoš još biljege pokaziva. 
Jedan je tres razrušio njegovu tvrdjavu, koje razvale ovieko- 
vječuju uspomenu. U vrieme o kom spominjemo sinjski gvar- 
dijan propoviedaše u crkvi svog samostana, u kojoj sakupljen 
bi vas puk onoga mjesta. Na jedan mah začu se trešnja; svi 
skočiše, da će bježati. Propoviedalac ne maknu se s mjesta, i 
jakim glasom podviknu: ,Bez vjere lj ste, u kući ste božjoj, 
pak se strašite?#! Svak sjede na svoje mjesto, a propoviedalac 
prosliedi svoj govor. Sličan čin manjkao je slavi Bossueta.! 

Taj gvardijan, o kom vojvoda povieda, bijaše ot. Glumac dr- 
žavnik, koga vrline on je znao uvažiti, svoje mu pouzdanje po- 
kazati i najljepšimi pohvalami njega i franovce obdariti. 


' Memorie del Marsciallo Marmont .... Traduz. ital. Memorie 
Libro 10. 11. p. 425—501. Milano 1857. i 

6. Pošto se je vojvoda Marmont očito već pokazivao lju- 
beznim naprama državniku i u svakoj sgodi naklon i darežljiv 
naprama samostanim i različitim redovnicim.  vriedni državnik 
zamisli što bolje ga s časti i ljubavi pridružiti svojoj državi, 
kojoj je u ona vremena straha i pogibli mogao biti od nepro- 
cienjive koristi. On odredi, da bi ga naimenovao pokroviteljem 
.svoje države, koju bi sa svimi redovnici postavio pod njegovu 
možnu zaštitu, u ono vrieme, kad širom svih pokrajina od 
Napoleona prisvojenih, sve države bijahu. razmetnute i raztje- 
rani redovnici, ter su se u veće navrataka kobni glasovi i u 
Dalmaciji raznosili, da bi i nju jednaka nesreća zadesila, a i 
prilika nije manjkala, jer različiti samostani po gradovih bijahu 
jur od vlade prisvojeni, a i druge povjerenstva mjerila, ter se 
nagadjalo, da će u vojničke svrhe biti upotrebljeni. 

Državnik ode dakle na poklon vojvodi, i otvorenim srdcem 
očitova mu svoju namjeru i želju svekolike braće svoje države. 

Marmont bijaše iznenadjen tom vanrednom ponudom ; 
malko se zamisli pak istomu odgovori: to je za mene stvar 
velika, vanredna, ali ja Vam otče državniče ničesa ne mogu 
zaniekati, ja vas i vaše redovnike puno cienim i štujem. 

> U svibnju te iste god 1808. kad se je državnik radostan 
iz Zadra povratio, on okupi definitorje i poglavite otce svoje 
države, ter im očitova dobar uspjeh svoga k vojvodi poslanstva, 
kako je privolio, da se država stavi pod njegovu zaštitu i da 
ga imenuju njezinim pokroviteljem. Dadoše dakle divno napisati 
dotičnu povelju, koju su najsjajnije okvirili i predali mu na 
ruke u Zadru. On ju najljubeznivije primi i sliedećim pismom 
odgovori: ,Gospodine državniče! Sa zadovoljstvom proštio sam 
pismo, koje ste mi upravili, hvalim izraze u njem sadržane i 
čuvstva, kojimi se izrazivate. Ja sam štovatelj brižljivosti i re- 
dovničke kreposti otaca sv. Frane, i ja vas molim, da im moje 
štovanje dokažete, kojim se ponosim, da ih obdarivam željom 
koju imam, braniti njihov obstanak i da uzmnožam njihovo 
nastojanje. | 

Ništa ne može biti koristnije sreći ovih mjesta i naklo- 
nosti ovih stanovnika, što zaštita pokazana naprama redovnicim | 
vašega reda. Marmont.“ | 

Državnik se presretan smatrao, cieneć, da je tim obezbiedio 
obstanak svoje države, ter namah pisa vrhovnomu starješini 
reda u Rim, da obveseli posred obćih žalosti otčinsko srdce nje- - 
govo, kad je u tako možne ruke položio zaštitu i obranu svoje 
države. Vojvoda da pokaže svoju harnost posla svakomu samo- 
*k 

stanu po jednu oveću sliku cesara Napoleona, i na tankoj 
gvozdenoj ploči liepo napengan svoj grb, kog su redovnici sta- 
vili nad vrata samostana, kad bi se bojali, da bi im vojska 
na prolazku mogla u čem zanovetati, i sbilja pod sjenom toga 
cimera oni bijahu nepovriedljivi. Da ostavi uspomenu toga od- 
likovanja, vojvoda darova državniku molitvenik breviarium 
liepo srebrom i pozlatom okviren, s nadpisom: 


Le Duc de Raguze 
Gčenčral en chef 
De 1' armće de 

Dalmatie 
Protecteur des Francescains 
en Dalmatie 

Au Revćrend Pere 

Joseph Glumcevich 

Provincial de 
IP ordre 
Zara le 4 Novembre 
1808.! 


A samostanu sv. Lovre u Šibeniku kao poglavitom u dr- 
žavi posla liepi srebreni kalež, po dnu koga štije se urezan nadpis: 

Le Duc de Raguze Gečnćral en chef de 1' armće de Dal- 
matie protecteur des Francescains en Dalmatie au Couvent des 
reverends peres de 1' ordre a Sebenico. Zara le 4 Novembre 1808. 
Ovo odlikovanje i privrženost Marmonta prama franovcim ove 
države nekomu se bijaše zazrela, ter bijaše osvadjen principu 
Eugeniju podkralju u Milanu, koji u svom službenom dnev- 
niku javno mu izkaza svoje negodovanje. To u pomenutih uspo- 
menah kaziva sam vojvoda: ,Još za vremena mletačke vlade 
redovnici običavahu odabrati si jednog pokrovitelja, koga su 
uzimali izmedju mletačke vlastele. Postavši njihovim pokrovi- 
teljem, on je njihove tegobe prikazivao, i za uzdarje pokrovi- 
teljstva uživao to, što su za njega Boga molili. Ja to dragovoljno 
primih. Ja sam darovao svakomu njihovu samostanu po jednu 
sliku cesarovu; moje je ime izgovarano u svakdanjih njihovih 
molitvah. Predadoše mi jednu povelju, kojom uzvisujuć čast u 
mojoj osobi, davaše mi pravo, da umrem u odjeći sv. Frane. 
Mislim, da se ne ću poslužiti tom povlasticom ; ali drugu korist 


1 Čuva se u arkivu sam. u Sinju. 

ja dostigoh. Od dana kad postadoh franovačkim pokroviteljem, 
stekoh veću vlast nad privrženosti dalmatinskih seljana, nego 
što sam ju imao kao zapovjednik brojnih mojih vojnika. Ovo 
naimenovanje, koga uzrok i razlog svak može shvatiti, ogorča 
podkralja Italije, koji ga uze kao prigrabljenje vlasti. Pod- 
kralj posluži se imenom cesara, da mi pokaže svoje negodovanje. 
Gazzeta di Milano objelodani članak meni vrlo nepovoljan, u 
kom se kazalo: da je sam cesar_ pokrovitelj i popravitelj vje- 
rozakona. Ja nisam bio pokrovitelj vjerozakona, bio sam po- 
krovitelj nekojih siromašnih redovnika, koji vapijahu naslona 
kod cesara, pače kod državne vlade. Propustio sam, da oluja 
mimoidje, održao sam moje dostojanstvo, tako osobito osum- 
njičeno i prosliedio sam posluživati se korišću, koja proiztjecaše za 
vladanje pokrajine.“ Potla malo vremena odpravi istomu cesaru 
svoje opravdanje sliedećim izvješćem : , Veličanstvo! Osvadjen u 
mojih odlukah, dovučen pred javnost u službenom dnevniku Mi- 
lana, usudjujem se prizvati vašemu veličanstvu proseć, da mi 
dopusti pravedno skazanje čina. Već su dvie godine i pol odkad 
sam jau Dalmaciji; imao sam vremena, da proučim i upoznam 
običaje i značaj njezinib stanovnika. Ne trebaše mi mnogo vre- 
mena, da uvidim veliki upliv, koga franovci uživaju, i veliku 
vlast i vriednost, koju posjeduju. Oni služe polovicu župa u 
zemlji, izučeni su, dokle mirski svećenici u podpunom su ne- 
znanstvu. Puk ih ljubi i štuje, i oni zaslužuju taku naklonost 
rad svoga ponašanja naprama njemu. Svakako sudio sam, da 
je dokazano, kako imajuć ove redovnike za vaš posao, puk bi 
u pokrajini svedjerno vam vjeran bio, za koju mu drago okolnost, 
koja bi mogla nadoći; dok pače, ako bi franovci bili drugoga 
mnenja, a da biste se vi s Austrijom zaratili, puk bi se vas uz- 
digao, i na mjesto da nam pomože, što bi s pravom mogli od 
njega zahtievati, on bi nam mnoge zamršaje uzrokovao. 

Ovo dvostruko razmišljanje bilo bi dostatno da odluči, 
kako se opazom mora postupati, i sa svim osobitim obzirom 
naprama redu franovaca. Ali to ne bijaše samo što me je na- 
pućivalo. Svi katolici Bosne upravljani su od samostana ovoga 
reda, i veliki dio onih u Albaniji, a oni su u tjesnih odnošajih 
izmedju sebe. Ako je zadovoljan red franovaca u Dalmaciji, te 
ge opazom naprama njemu postupa, i odanošću sa strane po- 
glavitih vlasti, osobito one, koja bi imala kakvo poduzeće u 
mejaših turskih pokrajina, oni su vam svi odani, od onoga časa, 
svi su kršćani na vaše razpoloženje; što se ne može tajiti, da 
ovoga ne bi bilo bez onoga, zašto je Austrija od mnogo vre- 

mena duboko žile usadila medju njima. Napokon dalmatinski . 
franovci pokazuju mi se za ovo vrieme najboljim sredstvom i. 
najsigurnijim, da dostignem od zemlje ono, što je ona dužna : 
svomu gospodaru, osobito upogled vojačenja, da ukriepim dobro 
mnienje i utvrdim dobre odnošaje u svih mejaših turskih pokrajina. | 

Cienio sam ovimi opazkami, da mi je dužnost izpraviti ' 
mnienje, koje su redovnici bili o meni začeli, i to sam dostigao. 
Ovi redovnici danas, cienim uslied moga ponašanja, onaki su 
“kakve vaša korist zahtieva da budu, oni jedne države zamoliše. 
me, da budem njihov pokrovitelj i branitelj kod vlade; običaj 
je ovdje od davnih vremena, koji svedjerno sliedi kod njih, kao. 
i kod ostalih redovnika, da takoga odabiraju, običaj koji i danas 
obstoji u Mletcih i blizu: u svih gradovih Italije, kako će vaše. 
veličanstvo osvjedočiti se pogledom na sdruženi popis sastavljen: 
od Talijanaca vjerodostojnih, odnosno na moje pitanje, od dugo 
vremena sastavljen u koliko spada na Dalmaciju. Svakako rek. 
bi, da ovo zasvjedočenje štovanja franovaca u Dalmaciji, za-. 
zrilo se je. principu podkralju; ako on kudi stvar u sebi, 
tad ne bi imala obstojati u nijednom talijanskom niti dalma- 
tinskom gradu, ako li se ne kudi nego samo u meni, ne znam 
s kog uzroka, ta još nisam postavljen u kakvu iznimnu vrstu. 

Rek bi, da se traže osvadjati moje namjere, kad prvi 
korak koga sam učinio bijaše taj, da sam svakomu samostanu 
dao po jednu sliku vašega veličanstva. Rek bi, da me osvadjuju, 
kao da sam prekoračio mimo moj položaj, kad baš ima pet- 
naest dana, da sam se slučajno namjerio. na jednog obrednika, 
koji po mletačkom : običaju u javnih molitvah, po svih crkvah 
ove države naglasivano je moje ime, kao: vojničkoga zapovjed- 
nika, što sam okružnicom zabranio, obrazloživ tu odluku ne 
pristojnošću, da se podanik zajedno pominje sa svojim cesarom.“! 

Po sadržaju rek bi, da Dandolo ne bijaše mnienja Mar- 
montova upogled zaštite franovaca, i da se je možda on isti 
podkralju potužio. Koji je bolje pogadjao? Mislimo da je 
milošću Marmont čudo veće naklonosti i privrženstva vladi pri- 
bavio, nego je Dandolo tamnicom, vješali i strieljanjem, kako 
će se 1 dalje osvjedočiti. 

7. Pri svrhi_prošastoga i na početku ovoga viska. živio 
je u Makarskoj veliki učenjak prečastni kakonik Don Ivan Josip 
Pavlović, Lucić, Vodopić, naučitelj Paju prava i DAM ASEI I 
biskupa Fabiana Blaškovića. 


! Memorie ibid. 

On bijaše tiskom objelodanio veliki broj učenih knjiga 
različitoga sadržaja i raznovrstna predmeta starinarstva, po- 
vjestnoga, pravnoga, bogoslovnoga, pobožnoga, govorničkoga: 
itd, u tri jezika latinski, talijanski i hrvatski, u kojih je vrlo 
dobro govorio i pisao, a 1 druge poznavao, nego povrh toga. 
velikomu se učenjaku nešto većega i uzvišenijega hotjelo, što, 
ne mogav dostignuti, on je biedio Petra i Pavla, da su mu. 
protivni i krivi što zasluženu sreću ne mogaše dostignuti, ter. 
postajao neustrpljiv, zadirkljiv i uvriedljiv. | 

Kako je preko onoga vieka bez prestanka vodjena razpra 
u Makarskoj i neka oporba prot franovcim,- tako ju bijaše kao 
ubaštinio prečastni Pavlović i do kraja dogonio, dokle ju ne: 
pretrže dobri biskup Fabijan i odstrani provikara od daljega. 
priplićanja neharnih zadjevica. Ali toga on nije mogao ravno- 
dušno podnositi, ter istoga biskupa uznemirivao i osvadjao na. 
najuzvišenija mjesta; zašto se bijaše zazrio još mletačkoj sku-. 
pnovladi, ter je dužd Lodoviko Manin na 17. ožujka 1794. izdao 
naredbu Aloizin Marinu providuru gjeneralu u Zadar: ,da se je 
pomenuti kanonik Pavlović pokazao mutne i nemirne ćudi, zlo“ 
savjetovanom upravom i priekornim smionstvom podpisivao bez: 
uoblašćenja listove; ter mu naredjiva, da ga sebi prizovne.i 
oštro opomene vrhu njegovih zahoda i u isto vrieme izkaže' 
mu njegovu srditost.“!' 

Pomenute podpise stavljao je na osvađe iinbića za koje 
od biskupa ne bijaše uoblašćen, i rad kojih pravedni biskup bi- 
jaše bez uzroka ogorčen ; ter kako spomenusmo oprostio ga od 
neke vrste službe na kuriji. Ali tim nije ćudi promienio, nit 
se starih navada kanio; dapače i žešće na franovce nasrtao i 
osvadjao, služeć se kadkad i najprostijimi  sredstvi; nesamo 
kod onda mletačke, dali i kašnje kod cesarove vlade. Uslied. 
česa, potla najtanje iztrage buduć dokazana pravednost osva- 
djanih redovnika, i uz stare pogrješke pristupile političke ne- 
trizmenosti, austrijsko vrhovno sudište izdade u Luxenburgu 
dne 30. rujna 1803. odluku, kojom spomenuti kanonik bijaše 
na neizvjestno vrieme odsudjen na zatvor u samostan Visovac 
na Krci. Noćju na 20. prosinca dodje vladina topnjača u ma- 
karsku luku, gdje se izkrca častnik s 80 vojnika, obkoliše kuću 
i digoše kanonika, te iste noći sobom odvezoše. 

Na 1. siečnja 1804. bi u Šibeniku izkrcan i odpraćen u u 
Skradin, pak u Visovac, gdje ostade za tri godine i petnaest 


1 Ovjerovljena u drž. ark. u Šibeniku. 


376 


dana; to jest, dokle Austrija bijaše prisiljena ostaviti Dalma- 
ciju Francuzim, a ovi kada dodjoše oprostiše ga sužanjstva i 
prosta kući povratiše. 

Gosp. kanonik cieneć, da franovci bijahu poglavitim uz- 
rokom njegove nesreće i tamnovanja god. 1808. zada im žestoku 
parnicu, tražeć od njih odštetu ili naknadu pristojbe za svete 
mise na Visovcu izgovarane preko vremena njegova tamnovanja 
nabrojiv tri godine i 15 dana. Ovu tražbu najprvo upravi na 
vladaoca Dandola u Zadar, ali ju on odbi izjavom: da nije 
stvar, koja bi mogla na gradjansko sudstvo spadati, neka se 
crkovnoj vlasti obrati. Tada istu tužbu upravi na šibenskoga 
biskupa obširnim izvješćem i tumačenjem u dvanaest listova sa 
šestnaest priloga vrhu šestdeset i osam točaka. Franovci ima- 
djahu mudra brata, vriedna pisaoca otca Luiza Skakača izuče- 
noga učitelja bogoslovja i bivšega državnika Albanije, koji kašnje 
postade biskupom Zanta i Cefalonije, koji vitežki znadijaše od- 
biti potvore, razjasniti zamršaje i čistu pokazati istinu i pra- 
vednost svoje braće. Razmieniše se učene razprave u veće tabaka, 
u kojih se zrcali žestoka i naprasita ćud prep. kanonika, koja 
mu je razum čestokrat i razsudjenje zamaglila, ter u naglosti 
izmetnuo ono, česa se malo kašnje poricao. S druge strane u 
otca Skakača prozire hladnokrnost i mirno razsudjenje, čestokrat 
veselo i bocljikavo, ali svedjerno u mejaših pristojnosti i što- 
vanja naprama častnomu suborcu. Ova parnica izmedju takva 
dva vitežka i učena takmaca, sasvim je znamenita buduć pre- 
pletena s epizodi raznih dogadjajah onoga vremena. Nalazi se 
u izvornih spisih u arkivu ove države u Šibeniku, a prepisi u 
Visovcu i Makarskoj. 

Pokle obadvie strane bijahu izkazale sve, što je koja mogla 
i htjela, onda se dogovoriše, da bi za odsuda stavili ju u ruke 
dvaju odvjetnika, svaka strana odabrav svoga, i da njihovoj 
odsudi bez priziva imađu se pokoriti. Ta dva odvjetnika bijahu 
dr. Šimonić i dr. Marcatti obadva iz Šibenika, koji kad razpru 
svestrano razvidiše i proučiše, sliedeću odsudu izdadoše: ,da 
samostan Visovac nije dužan dati kanoniku Pav- 
loviću traženu naknadu.“ Suvišno je pominjati, da je 
kanonik preko druge prepirke uplićao svakake vrste osvada i 
potvora, što je preko života snovao proti franovcim ; a oni mu 
predstavljali: kako mu je to samo po naravi bilo, priloživ dobar 
broj sličnih osvada, na koje ga nit dužnost nit pravda dužile 
nisu, nego njegov usilni nagon da stvara osvade i potvore. Za 
dokaz izmedju ostalih priložiše jednu, što je sastavio proti svom 

dobrotvoru biskupu Fabianu, koga je u Rim osvadio prikazujuć 
ga, kao da je s pameti sašao, te se puštao franovcim u ruke, 
i tim na pogibio stavio vjeru i crkvu u Makarskoj, što bi je- 
dino moglo se izpraviti, kad bi mu se imenovao pomoćnik za- 
stupnik mudar i odvažan. Kardinal mu odgovori, da onoga časa 
nije moguće, ali da njegova briga na korist ove crkve ne će 
biti bez nagrade; nego smrt mu ne dopusti, da ju dočeka. 


8. Državnik ot. Glumac imao je vriedna doglavnika ku- 
štoda, koji istodobno bijaše mu valjani tajnik i savjetnik u 
mučnom vladanju države u ovih tiesnih i pogibnih vremenih. 
Ot. Simun Rebić Imoćanin bijaše učitelj mudroljubja pak bo- 
goslovja u samostanu sv. Lovre u Šibeniku, redovnik koliko 
učen i ugledan, toliko blagoćudan i ljubezan. Koliko ga je pro- 
vidnost obdarila bila duševnimi vrlinami, toliko bijaše i s dvor- 
nimi savršenostmi i uzoritošću ukrasila, kako i danas potla 
10. godina u šibenskom varošu, gdje za veće godina bijaše 
župnikom, sviet o njem pripovieda nekim uzhićenjem, kao o je- 
dinom uzoru savršenoga muža. Oštrouman i oprezan, on se je 
u svih poduzećih tako znao vladati, kako bi zaslužio najveće. 
poštovanje prama sebi i svoje posle svaki put najsretnije obavio. 
Vladaocu Dandolu. onako malo privrženom prama redovnicim, 
bijaše otac Rebić toliko omilio, da mu je dostigao odlikovanje 
zlatnoga križa, i on mu na 27. kolovoza 1807. prsa s njim na- 
regi. Tako kašnje svojom razboritom opreznosti isto odlikovanje 
zadobi od austrijske vlade. 


Uz sve pokroviteljstvo vojvode Marmonta sve su vla- 
dine zaprieke naprama redovničkim zadrugam obstojale i rad 
obustave oblačenja država nazadovala i prietnja se ponavljala, 
da će različiti samostani oduzeti biti, da će se sve tri dalma- 
tinske države franovaca u jednn sbiti, i da će redovnike prikupiti 
u stare samostane van ruke, a ostali da će u vladine svrhe biti 
upotrebljeni. Zašto su i pošiljana različita povjerenstva, da mjere . 
sgrade i opišu prostore. Izmedju ostalih dodje i na Visovac 
povjerenstvo, i ona sveta pustoš, poštovana od redovnika i puka, 
bijaše namienjena za tvornicu praha. 


Državnik dakle da predteče propastne namjere, odredi 
poslati u Milan podkralju svoga tajnika i kuštoda pomenu- 
toga ot. Rebića, neka pismeno i naustice izviesti o potrebah 
puka i koristi uzdržanja samostana, i u dogovoru s državnikom 
sv. Jerolima, jednaki nalog bijaše primio i za one obezbiedjene 
države. Pridade mu prošnje i izvješća za obadvie, s kojimi se 

je imao prikazati principu Eugeniju, kao vrhovnomu vladaru 
Dalmacije i Italije. 


Na božju sreću principu bijaše uz koljeno gos. Ivan krst.: 
Stratico, kao izvjestitelj za dalmatinske posle, a taj gospodin 
bijaše osobni prijatelj državnikov, komu ot. Glumac upravi srd= 
čeno i pouzdano pismo, preporučujuć ,njegovomu blagorodnomu 
srdcu i pobožnoj duši svoju državu, imenujuć ga bratimom, 
braniteljem i zaštitnikom iste.“ Ot. Rebić svojom okretnošću 
obavi sasvim dobro svoj posao, prikaza ondašnje stanje svoje 
države, u kojoj je bilo 240 misnika, i od ovih 110 na službi 
župa, 7 javnih učitelja, a 5 vojničkih kapelana. U prošnji se 
tuži, da zabranom oblačenja broj se redovnika svaki dan smanj- 
kava i ne dotječe za sve službe, ter moli, da bude dopušteno 
obući dvanaest mladića, koji su izučili potrebite nauke, ali rad 
obstojeće zabrane ne mogu biti obučeni. Posredovanjem pome- | 
nutoga Stratica on bijaše najljubeznivije primljen, molba mu 
uslišana, ter mu na razstanku reče isti princip: ,ja mogu uvje- 
riti vaše otačanstvo, da cesar ljubi franovačke države u Dal- 
maciji, ion će ih štititi kao one, koji najkoristnije služe vladu 
i vjerozakon.“ Tako se otac Rebić zadovoljan u otačbinu povrati. 


Istini za volju da za ovi dobar-uspjeh, koliko mogaše doprinieti 
okretnost i ugled ot. Rebića, još veće cienimo, da je pomogao: 
mogući naslon gosp. Stratica, ter ćemo iz harnosti priniti iz: 
izvornih njegovih pisama plemenita čuvstva, koja je gojio na- 
prama našoj državi. 


: »Molitve“, piše on državniku po istom ot. Rebiću, ,molitve. 
tolikih dobrih otaca uzdržat će i povećati u meni tolika dobro- 
činstva, s kojimi me je providnost obdarila bez moga dosto- 
janstva. Molim vaše otačanstvo, da bude sjegurno i izviesti: 
svoje otce, da ću svedjerno tražiti, kako ću biti koristan brat: 
vašega reda, toliko dobrozaslužna naprama mojoj otačbini.“ 


Državnik potanko izviesti Stratica o neizmiernoj šteti puka 
i crkve, ako bi se samostani od vlade preuzeli, i o nepristoj- 
nosti, da se države u jednu strpaju; ter ga je zaklinjao, da se 
zauzme za obstanak obiju. Stratico je u tom smislu i radio, 
ter i državnika napućivao, kako da se vlada i svedjerno računa 
na njegovu pomoć kod principa: ,U svakoj sgodi i potrebi, 
ako bi vaša država trebala moje pomoći, ja vas molim. da se 
sa mnom poslužite i mojim djelom kano vašim vlastitim...“ 1 
granjivaše tračak zore uhvanja i bolje budućnosti, ali ju opet 
zastrješe oblaci rata i velikih prevrtaja. 

God. 1809. ratoborni duh potište opet Napoleona na rat 
prot Austriji. Marmont željan vienca slavodobića na poziv svog | 
cesara okupi vojsku u Dalmaciji, da mu podje u pomoć. Na 
Ostrovici okupljaše tabor, kamo prizva otca državnika, da se 
s njim pozdravi i preporuči mir i red u pokrajini, dokle se po-': 
vrati. On mu se ondje predstavi na 19. ožujka, gdje ga vojvoda 
velikom srdčenošću i poštovanjem odlikova i zapita, da bi mu 
dao šest svojih redovnika za duhovnu službu Dalmatinaca voj-. 
nika, koje je sobom vodio i preporuči mu, da piše svim sta- 
rješinam samostana, neka šalju redovnike po selih, koji bi puku 
propoviedali, da se vjeran uzdrži velikomu Napoleonu. To sve 
državnik učini okružnicom iz Visovca na 27. istoga, koja je 
najboljim plodom urodila, kao što isti Marmont priznaje; jer, 
izuzev nekoje zanešenjake, koji se dadoše obećanji austrijskih 
gjenerala i obmama zavesti, ostali održaše puk i ako ogorčen i 
nezadovoljan u miru i posluhu zakona, inačije kako je bio 
spravan na odmazdu u ovoj prigodi, kad pokrajina ostade bez 
vojnika, tko zna kakvih bi se nesreća i bezakonja bilo dogo- 
dilo, što li bi bilo od šake preostalih Francuza i njihovih pri-. 
vrženika ! a 

Na 29. istog mjeseca istu stvar pismeno državniku pri- 
poručiva: ,poznajuć koliko dalmatinski puk štuje redovnike 
vašega reda, sudio sam, da ne bih mu mogao draže stvari uči- 
niti, što davši mu iste redovnike za kapelane za vrieme vojničke 
službe“, zašto pozivlje državnika, da mu prikaže one, koji bi se 
dragovoljno te službe primili i preporuči mu opet red i pošto- 
vanje zakona _ sa mirom odvisnoga puka. Kad je prodro kroz 
Liku do Rieke, opet mu odande pisa na 30. svibnja: Poštovani 
otče državniče! U času kad se iz Dalmacije odalečivam, dat ću 
vam novu svjedočbu moga štovanja i zadovoljstva, koje ćutim 
rad ponašanja redovnika sv. Frane od početka rata. Ne bih 
znao dovoljno iste pohvaliti, i dragovoljno vazda govorim, kako 
su dobrozaslužni rad duhovnosti, kojom su obuzeti. Živo sam 
bio ožalošćen u vrieme zatvora obrovačkoga župnika otca Gros- 
sellia po Austrijancih; ali se krepko uhvam, da će na brzo biti 
odpušten. Ja sam zasužnjio zapovjednika Rieke, dokle on oslo- 
bodjen bude. U ovoj prigodi, kao i u svakoj drugoj žarko ću se 
zauzeti za sve one, koji zaslužuju moju osobitu naklonost rad 
svoje privrženosti k koristi našega cesara. 

Primite otče državniče posjeguranje moga štovanja i želje, 
koju imam na brzo vam djelom pokazati ... Duca di Ragusa 
Marmont.“ Je li Marmont pravim osvjedočenjem na ovaj se 

način izrazivao, ili su ga ondašnje prigode silovale, da se pre- 
tvara, mi to ne bismo danas znali, da nam on isti ne bude 
sumnju digao i nedvojbeno dokazao, da to ne bijaše hinjenje i 
pretvaranje, nego pravo osvjedočenje, i to u svojem djelu pe- 
čatanu od njega istoga potla 40. godina, kada već nije imao 
potrebe franovačke pomoći nit uzroka potajivati se niti dvo- 
stručiti, nego je na prosto kazivao, što je u Dalmaciji radio. 
On je jednako i onda o franovcih mislio. U rečenih memorie 
kaže: ,svi Dalmatinci, koji me bijahu odpratili, kad se svojim 
kućam povratiše, svečano bijahu pričekani. Nisam zaboravio 
pisati državniku franovaca, da mu pokažem svoje zadovoljstvo 
rad ponašanja njegovih redovnika, njihova bo bijaše zasluga, 
što je pokrajina dugi mir uživala kroz sve ono vrieme.! 

S francuzkom vojskom, bijaše otišla i posada iz Primorja, 
ter samostan sv. Križa u Živogoštu pust ostao. Vladalac tad 
Dandolo naredi starješini samostana Zaostroga, neka onaj sa- 
omostan primi na pričuvu, te on posla dva redovnika u nadi, 
da bi im i crkva bila povraćena, koja i ako satrta i obataljena 
i u špilju razbojnika pretvorena, bila bi popravljena i službi 
božjoj povraćena Ne bilo tako! Dne 3. travnja na prošnju 
starješine odgovara vladalac, da se o tom ništa preinačiti ne će, 
nego samo da sgradu redovnici čuvaju od tudjih ruku. Tako i 
bilo. Dva redovnika uzdržavana od zaostrožkog gvardijana stali 
bezposleni u pustoj sgradi, dokle se opet vojska ne povrati i 
u propaloj sgradi nastani. 


! Memorie ibid. 

Poglavje sedmo. 
1809. —1814. 


1. Ot. Dorotić + gjeneral Knečević namjeravaju u Dalmaciju, krvna ciena 
na ot. Dorotića i vladaoca  Dandola. — 2. Knežević obsjeda Zadar, 
Ot. Ivanković s četnici u Skradinu i Šibeniku. — 3. Pokret u Spljetu, 
Cetini i Imoti — 4. Povratak francuske vojske, ratni sud u Šibeniku 
izmedju ostalih odsudjiva na smrt pet franovaca, ot. Remetin ustrieljen. 
— 5. Državnik ot. Rebić, zidanje Turije. — 6. Svjedočbe franovačkoga 
rada i potreba njihovog obstanka, Francusi ostavljaju Dalmaciju. 


1. Vojvoda Marmont bijaše s vojskom iz Dalmacije pošao ; 
ali nije francuzka vlada snjim pošla. Vladalac Dandolo sjedio 
u Zadru, a njegovi intendanti i delegati po gradovih i varoših 
sudili po francuzku, i priličan broj njihovih vojnika ostade na 
posadi tvrdjava i gradova. Ali dok je puk razumio, da se je 
Marmont s vojskom izselio, ne pazeć na drugo, stade u jedan 
glas s kraja na kraj vapiti austrijskog cesara, kao svoga na- 
ravnoga kralja, ter se diže da goni Jakobince, prieteć smrću 
njihovim privrženicim. 

Ot. Dorotić, na koga glavu Dandolo bijaše udario krvnu 
cienu stotinu zlatnih cekina, baština i drugih pomilovanja, lu- 
taše sirota od nemila do nedraga, da si glavu spasi. Od Visa 
do Malte, od Zaostroga preko Sarajeva i Zagreba do Beča, 
pretrpi na kopnu i na moru, što je sama njegova odlučna po- 
stojanost mogla podnositi. 

U Beču potvrdio je nepokolebivu naklonost hrvatskoga 
puka naprama svome kralju, i želju, da njegova otačbina oslo- 
bodjena bude od mrženih Jakobina. 

Osjeguran o vladinoj sućuti i namjeri, da će opet kraljeva 
vojska u Dalmaciju, povrati se u Hrvatsku i pridruži se gje- 
neralu Kneževiću, koji je namjeravao s vojskom Dalmaciju 
zaokupiti. 

Cuvši vladalac Dandolo, da se u Hrvatskoj okuplja vojska 
na Dalmaciju, i da je uistoj njegovo strašilo ot. Dorotić, poče 

u službenom svom listu Regio dalmata izasipati prot njemu 
potvore, osvade i prietnje, kako su mu što bolje na pero do- 
lazile. U br. 23. ove 1809 godine na 9. lipnja, pokle ga po- 
tvorio, da je sastavio poznato proglašenje, kaže kako je bio 
pod nazorom, ali da je utekao u inostransku krajinu, i nije 
bilo moguće naći ga, sa svim da bijaše preporučeno svimi obla- 
stim, da ga traže. U ovomu zadnjemu ratu vladanje austrijsko 
dozvalo jest odasvuda i razbojnike i zločestnike i sve opake, da 
mu dodju u pomoć, i na taj način iskalo je prosuti svuda duh 
odmetničtva protiva zakonitomu kralju. Mišljaše da tako mo- 
gahu se iznova ponoviti u Dalmaciji i vremena od krvi, poti- 
čući na sramotni način i rečenoga Dorotića. Njega lako nadjoše 
neprijatelji, zašto bijaše sahranjen zajedno s drugim razbojnicim 
Dalmatinim ; došao je u tabor obćeni od Croatie, ondi bio jest 
skovan jedan strašni proklam protiva našemu kralju, protiva 
. njegovoj obitoli, protiva Francuzim. Nije jošte mogao upasti u 
ruke fratar Dorotić podložnik dalmatinski živ ni mrtav, bijaše 
se mislilo za jedan čas, da je on bio uhvaćen od pravde i da 
ga ovdi vodjahu, da ga smaknu, ali ovo nije bila istina. Sada 
ima svedjer virne čeljadi, koji ga traže, i uhvamo se, da ćemo 
ovdi viditi brzo njegovu sramotnu glavu. Te nade Dandolo ne 
dočeka, nego se domalo imao za svoju brinuti, kad mu gjeneral 
Knežević prispi u pohode pod Zadar. 

Još dokle bijaše u taboru na Zrmanji s ot. Dorotićem, 
Knežević izdade proglas 18. srpnja i razasla po Dalmaciji. U 
njem kaže, da je saznao kako vladalac Dandolo nudi stotinu 
cekina krvničku cienu, koju je udario na glavu ot. Dorotića, ali 
on daje na znanje svakomu, kako on vlašču cesara i svom nje- 
govom snagom štiti i brani glavu Dorotića i svakoga vjernoga 
podanika, ter Dandolu odvraća nemilo za nedrago udarajuć istu 
krvnu cienu na glavu njegovu i njegovih viećnika francuzkih 
privrženika, ako se isto pokuša protiva ot. Dorotiću.! 

Austrijski cesar u ratu s Napoleonom opet bi nadvladan, 
jer njegove vojske na veće strana bijahu predobivene od francuzkih . 
gjenerala. Hrvatski ban i gjenerali po krajini bijahu listom digli 
vojnike na obranu vesara; njih je na sve strane dotjecalo, da 
svojom krvju natapaju tudje zemlje, a Knežević koji bijaše 
ostao na obrani domaćega praga i nalog imao da goni iz Dal- 
macije Francuze, nije druge snage imao, nego ono slabe čeljadi 
sabrane po krajini, koja ne mogaše u vojsku na daleka mjesta, 


' Izvornik u ark. samost. na Vrh Brača. 

ali onu malicu vojnika nadao se je, da će nadoknaditi odu- 
ševljenje naroda u Dalmaciji, koji sve to veće mrzijaše Fran- 
ocuze i vapijaše 'svoga hrvatskoga kralja. 

i U toj nadi on je iz tabora na Zrmanji pisao državniku 
ot. Glumcu, neka okružnicami pozovne starješine svojih sa- 
mostana 1 sve župnike, da dignu puk i pomognu cesarovoj 
vojsci. pošto on ,na ime kralja i cesara opet dolazi da združi 
= Dalmaciju s cesarovim zemljam, ter pozivlje vjerne Dalmatince, 
da se s njim sdruže goniti neprijatelja vjere i naroda iz zemlje.“ 

Državnik bijaše vrlo razborit, on se ne dade zamamiti i 
prevariti liepimi besjedami. On je uvidjao, da gjeneralovo po- 
“ duzeće nije moglo uspjeti. a sjećajuć se prvoga pokreta i pre- 
paćenih muka i pogibli na ratnom sudu u Spljetu sa ostalimi 
redovnici, od straha je protrnjivao, bojeć se, da bi se lasno 
gdje koji u nerazboriti pokret upleli. Bojao se je osobito za 
one, kojim bijaše dojadilo strahovanje i žestoki pritisak fra- 
cuzke vlade. On je mirno čekao dogodjaje, a nije se izlagao 
“na jednu. ili na drugu stranu, što je i ostale svjetovao samo 
na rieč, jer pismeno o tom nije besjede pisnuo. Običajno bi 
rekao: gledajte da posliednja ne budu gora od 
prvih. — 

2. Knežević unidje s vojskom u Dalmaciju i obsjede 
Zadar; slabom vojskom sa suha, a goromi hrdjavijom s mora. 
Videć da je Zadar bio tvrdjava, koja se ne bina brzo ni jačom 
silom pridobila, a kamo li onom, kojom je on razpolagao, po- 
kuša tad, da bi priredio obći ustanak puka, ter razasla pozive 
i proglase na ime cesara velikimi obećanji, neka gone iz zemlje 
dušmane. 

Narod i po naravi ratoboran potaknut dvostrukim uzrokom 
što mu je na duši ležao, obrana vjere i domovine , nije mu 
trebalo dugoga motanja i potjecanja. Na mnogih mjestih oku- 
piše se čete pod povjestnim imenom hajduka, koje službeno 
prozvaše ,corpi franchi“, te ovi počeše napadati na Fran- 
cuze 1 goniti ih, dokle ih stjeraše u nekoje tvrdjave. — Kad 
je Knežević razumio, da državnik nije razpisao pozive na župnike, 
zače o njem slabo mnienje, držeć ga francuzkim privrženikom. 
Tada on sam razasla pisma i poziva župnike i njihov puk u 
pomoć cesarove krune. Puk iz Bukovice listom se diže, da 
osveti štete počinjene na prolazku vojske preko Zrmanje na 
Kravijem brodu, i njima se pridruži dobar broj susjednih grani- 
čara, a pred njima bijaše župnik Hervenika ot. Šimun Ivanković, 
ter ovimi četnici sadje u Skradin da goni Francuze. 

Francuzi su pred tom ognjenom četom bježali. Iz Skradina 
povukli se u Šibenik, a Bukovčani zapremili grad na ime cesara. 
Fra Šimun opazi izmedju gospode, koja predanj bijaše izašla, 
malušnoga popića, koji kao francuzki delegat god. 1807. 
bijaše došao po nalogu vlade na Visovac i izmjerio crkvu i 
prostorije samostana i sve potanko opisao. Vlada tada, ili sbilja 
ili da ustravi redovnike, namjeravala iz Visovca franovce po- 
tjerati, te ondje načinjati pušćani prah. 
| Fra Šimun onda mladi misnik bijaše na Visovcu svje- 
dokom prevelike zalosti braće redovnika sa straha, da bi iz- 
gubili ono obljubljeno svetište Majke božje. Sad se okolnosti 
bijahu promienile, i onoga časa on bio gospodar u Skradinu. 
Primače se dakle popiću i uhvativ ga za kiku, nateže handžar 
i reče mu: Jesi li ono ti moju kuću na Visovcu mjerio, misliš 
li opet za onaj posao dolaziti? 

Ne treba kazati, da je popić probliedio i smrtnim strahom 
protrnuo; ali ga fra Šimun pomilova i ljubezno reče mu: 
»Budi pametan, vidiš li kako se stvari mienjaju na svietu.“ 

Ovaj isti popić kašnje postade vriednim učiteljem, župnikom 
i biskupom u Šibeniku, pak u Spljetu. On bijaše Don Luigi 
Maria _Pini. : 

Za tim fra Šimun sa svojimi četnici podje u Šibenik i 
obsjede u gradu Francuze, koji bojeć se, da bi se gradjani 
s četnici složili i lasno ih zasužnjili, ostaviše tvrdjave i na- 
vezoše se u Ljuljevne. Cetnici unidjoše u grad, gdje prispi i 
gjeneral Knežević. | 

I državnik ot. Glumac bijaše tada u Šibeniku, ter se 
nadje na velikih mukah, bojeć se, da će to Francuzi osvetiti 
i tugujuć što njegov redovnik Ivanković i još nekoji odlučito 
se baciše u vrtlog nesmišljenoga pokreta; ali mu još veća 
muka bijaše, kad poglavice privrženici Austrije pozvaše ga na 
ime gjenerala, da sutra na proglašenju austrijske vlade pri 
svečanom obredu u stolnoj crkvi izreče prigodno slovo o sretnom 
povratku pod cesarovu krunu. 

Povieda on isti u svom dnevniku. ...,Ja nisam za 
sami čas mogao začeti nadu, da bi to zaposjednuće trajno bilo 
i uzpješno, ja sam jur začuo bio za nesreće cesarove vojske, a 
po ničem nisam mogao uhvatiti, da bi Austrija svladala bila 
onakog gorostasa, kakav bijaše Napoleon; ter sam predvidjao, 
da ova zaletica gjenerala Kneževića ne bijaše nego prikaza, 
sama sivatanja striele, iza koje imadjaše nasliedovati grmljevina 
francuzke sile, i crni oblak njihovog sudišta izmetnuti grada i 

groma, pak težko onomu koga uhvati. Odgovarao sam se i izvi- 
njavao, ali badava; počeše mi prietiti srditosti gjenerala, koji 
da i tako slabo o meni mnienje ima; pače da su me kod njega 
osumnjičili kao pristašu francuzkog, a neki da sumnjaju i o mojoj 
vjeri, kad sam prijatelj neznabožnih Jakobina. To me je u dušu 
ranilo; nisam već znao što da rečem, želio sam da brzo otidju, 
da se mogu naplakati, srdce mi se bijaše jur uzjecalo. Rekoh 
im, da ću učiniti što budem mogao. Oni otidjoše, a ja suzami 
okajah svoju tugu i njihovu sljepoću.“ 

Državnik u Šibeniku bijaše pozvan kao vrli propoviedalac ; 
puk ga je puno puta slušao za vremena njegovoga boravljenja 
u ovom gradu; ali onoga jutra on ne bijaše onaj, koji prvo. 
On je govorio proti osvjedočenju, on isti ne bijaše svojim go- 
vorom zadovoljan, a još manje zanešeni slušatelji, što je po- 
goršalo sud o njem i kao Jakobincu, što bijaše kao nevjerniku, 
ter kaže, da su mu te muke čuda gore bile od onih pretrpljenih 
na sudu u Spljetu. Prijatelji ga svjetovaše, da podje gjeneralu 
na poklon, jer da bi mogao škoditi sebi i državi; što on 
učini i kaže, da mu se je isti dosta prijazan pokazao. 

2a tim dodje njemu gjeneral na posjet u samostan sa 
častnici i vojvodami, izmedju kojih bijaše i fra Šimun Ivanković 
na četničku obučen, pod oružjem; ,što me je“, sliedi on isti, 
»Vele smutilo, nisam mu onoga časa mogao što reći, a kašnje 
nisam ga već vidio, ali sam se u velike začudio njegovom 
smionstvu, da je onako došao pred svoga starješinu.“ : 

3. Ot Ivanković bio je sa četnici iz Bukovice, a ot. Zi- 
vanović s onimi iz Kotara; ali tada već ne bilo Francuza, nego 
u nekoliko. tvrdjava, gdje ih ne mogahu progoniti; s toga ovo 
četničko poduzeće bijaše uzaludno. Kad se malo kašnje povrati 
francuzka vojska, a Knežević se povuče u Hrvatsku, tad i njih 
dva s njim pridjoše. 

Ot. Zivanović onamo ostade, i god. 1814. umre _ u 
Novoj Gradiškoj, a ot. Ivanković, pokle se uredila stalna austrijska 
vlada, povrati se u otačbinu i preživi kao župnik u Kotaru, 
dokle god. 1836. umre u samostanu Karinu. 

Kako se na donjem kraju čete proti Francuzim digle, tako 
isto bilo na istočnom pod upravom pučkih poglavara, kao što 
bijahu serdar Zuban, kolunel Donež i drugi. — 

Fra Ivan Milošević Arnaut gvardijan na Dobrom u Spljetu, 
pred varošani zaokupi Francuze, koji se bijahu okupili, da će 
na Spljet udariti, pokle oni gradjani bijahu se za Austriju 
izjavili, ter ih junački suzbi i zasužnji kolunela Grguričića, 

a delegat Gavala umače u Klis, gdje ga naši obsjedoše i 
osvojiše. 

Kad se francuzka vojska povrati u Dalmaciju, ot. Milo- 
šević pobježe na englezko brodovlje u Vis, a odandle u Maltu, 
Palermo odkle god. 1814. kad opet austrijska vojska zaposjede 
Dalmaciju, povrati se u otačbinu. 

Biedni državnik bijaše na svih mukah i živoj vatri čujuć 
svaki dan glasove uzbuna i prevrata sa svakoga kraja. 

Starostan za svoje redovnike, željaše svagdje prispjeti, da 
svakoga svjetuje i od ne razmišljenih naprasitih odluka odvrati. 
Na dolnjem kraju bijaše već tiho i mirno, ali od istoka to 
crniji glasovi dolietahu, ter pohiti u Sinj, odkud se glasalo, da 
sve vrije u vatri pravoga prevrata. — 

Došav tute vidi sbilja, da je sve vrvilo u četu serdara 
Zubana, da gone Francuze i njihove pristaše; ali državnik kao 
otačbenik, starješina onoga samostana i za veće godina župnik, 
bijaše u varošu i krajini veliki ugled stekao, ter sad uznastoja 
kod pučkih prvaka, da im obrazloži netrizmenost toga poduzeća 
i nemile posliedice, koje bi ih snašle na povratku francuzke 
vojske. — Njegovi savjeti najboljim plodom urodiše, poglavari 
umirili seljane, ter se mirno svojim kućam povratili. 

U imotskoj krajini bijaše još gore. Onamo nije bilo vojske, 
niti druge vlasti do same obćinske. Seljani se u Krajini po- 
bunjivali i obkupljali, da će na varoš udariti, da gone francuzke 
privrženike i plienom se okoriste. 

U dobar čas prispi onamo ot. državnik i svojom rječitošću 
ublaži srdca, razoruža pobunjene te mir i red povrati. Obćinsko 
upraviteljstvo iz harnosti izdade mu liepu svjedočbu na 18. 
studenoga 1809., u kojoj povieda: kako je ot. državnik okolo- 
rednimi poslanicami na župnike mnogo doprineo za mir one kra- 
Jine i ublažio razdraženi duh pučanstva, umirio i razoružao 
sela, koja se bijahu u čete sastala. ... ,Kašnje dva dana dodje 
on isti u varoš i uznastoja, da se red uzpostavi i zanešenjake 
odvrati, koji su prietili, da će mjesto porobiti.“ 
> »sSvojimi propoviedmi i ponutkovanji podvostruči hrabrost 
u srdcih, da se uredi oboružana obrana, ustroji narodna gradska 
straža i državnom moći da se podigne vladin barjak .. .“ 

Podpisan načelnik Tadić i šest prisjednika! 

U ovom ne razmišljenom pokretu Francuzi se bijahu po- 
vukli iz Skradina, vibenika, Trogira i Spljeta do Cetine, tako 

iz varoša 1 sela iza gore, a ostadoše u Zadru i ostalih mjestih 
po otocih. 

U Primorju makarskom bilo još gore. Kad su se Francuzi 
odalečili, misleć seljani, da se već nikad povratiti neće, a 
sjećajuć se popaljenih kuća i zarobljenih baština, vješala i 
strieljanja, listom se na oružje digoše, a pošto i onamo bijahu 
prispjeli ulaci Kneževića i seljanskimi se glavari dogovarali i 
dielili praha i olova, bijahu naumili, da će najprvo u Neretvu 
pak u Dubrovnik, da od svud gone Francuze. 

U Neretvi bijaše u vlasti kolunel Frano Nonković odlučni 
francuzki pristaša, koji se je bio utvrdio dobrom stražom u 
kuli Norina, da preprieči put i prolaz, nego na sreću! bolje 
nego što bijaše njegov utvrdjeni klanjac, mimo koga su po- 
bunjeni drugim mogli prodrieti, i ovoga puta zaostrožki fra- 
novci veće svojim uplivom i nastojanjem mogoše, te su narod 
od naumljenog pogibnoga poduzeća odvratili, osobito gvardijan 
ot. Martin Despot, koji što s pismi na odvisne župnike, a što 
još bolje osobno ulazeć u skupštine i pučke sborove, svojom 
rječitošću zaustavi valove oružanog svieta i odvrati od tudje i 
njihove nesreće 

Za tako uzvišenu uslugu imade pohvalne svjedočbe od | 
istoga kolunela Nonkovića, od delegata Gavala i od vladaoca 
Dandola.! | 


Gjeneral Knežević s malo vojske ne samo da nije mogao 
što od Francuza predobiti, dali nije niti održati mogao ona 
mjesta, koja po sebi bijahu Francuze potjerala i njemu se pri- 
družila, te na povratku Francuza, bio bi grubo prošao, da za 
njegovu sreću, mirom podpisanim u Sehčnbrunu na 1+. listo- 
pada 1809 , ne bude cesar prisiljen, da dade Francuzim ne samo 
Dalmaciju, dali i dobar komad Hrvatske, ter se Kneževič mogao 
pošteno povući, ostavivši svoje privrženike u Dalmaciji na 
milost i nemilost Francuza, kojim su skupo platili zanos svoga 
rodoljublja. — s 

4. Dočim se francuzka vojska u Dalmaciju povrati, može 
se misliti kakav strah na sve strane zavlada, kad je gjeneral 
Knežević dopirao, i austrijanski prevrženici kidisali na Francuze 
i njihove prijatelje! Oni su već predvidjali, da će biti na račun 
prizvati na ratni sud, koji se bio u Sibeniku ustrojio. Nekoji 
pobjegoše, drugi se u hajduke odvrgli, ali veći dio osumnjičenih, 

što iznenada, što mitom i obećanji, a što izdajom bijahu po- 
hvatani i na prieki sud u Sibenik dovedeni. 

Od franovaca različiti bijahu popisani, ali svi, koji su se 
česa bojali pobjegoše; samo što župnik Imote ot. Prgomet i 
upravitelj župe u Kaštelu staromu ot. Remetin Puljas priznajuć 
se pravednim, ostadoše na svom mjestu. Vojnici ih obadva 
sputili i na sud dovukli. Bili su osvadjeni, da su s oltara proti 
Francuzim propoviedali. 

Ot. Remetin Puljas bijaše mjesto župnika u rodnom 
mjestu Kaštelu staromu, gdje neka obitol od dugo vremena 
upravljaše crkovnom imovinom, i pošto puk osvadjaše upravitelja, 
da mu se ne zna za račune, biedan redovnik pozva javno upravi- 
telja, da prikaže račune svoga upravljanja. To ne bijaše lasan 
posao, on promisli da bi lakše mogao se osloboditi od dosadnoga 
redovnika, nego od posliedica pučkoga suda, ter kako predava 
povieda, on osvadi redovnika, da je proti Francuzim govorio i 
propoviedao. To bi dosta, da su ga vojnici pograbili i u Klis 
odveli, pak dopratili na prieki sud u Šibenik. Na sudu je ot. 
Frano mirno kazivao, da to istina nije, a imao na stotine 
seljana, koji su čuli njegove razgovore i propoviedi; sa svim 
da drugih dokaza nije bilo o njegovoj krivnji, on je imao isto 
biti odsudjen, kao da je taj prieki sud hotio zastraviti svojom 
okrutnošću puk, kako se ne bi već usudio što pokušati proti 
Francuzim, tako mu je premilo, da izmedju franovaca koga naudje 
u krvnoj kazni. Od osvadjenih nadjoše se prisutni pomenuti ot. 
Remetin i ot. Prgomet, ovoga oprostiše i na 22. veljače 1813. 
osudu proglasiše. 
Od svih osvadjenih franovaca, sam .ot. Prgomet župnik 
Imote bi pravedan proglašen, a na smrt odsudjeni ot. Remetin, 
Dorotić, Radonić, Milošević i Kunac. 

Ostali bijahu se u inozemstvo sahranili, a ot. Remetin 
na 3. ožujka te godine mušketan na Sibenskoj poljani i 
pokopan pod zvonik župne crkve u varošu. Istoga jutra vojnici 
ustrieliše i ostale odsudjene. 

Predava u puku tvrdi, da je ot. Remetin pravedan bio, 
a od dana njegove smrti božja pedepsa pade na obitol nepra- 
vednog tužitelja, koja premda jedna od najbogatijih u onih 
mjestih, poče tako nazadovati, da dan današnji drugi uživa 
njezine kuće, baštine i perivoje, a unuci tiesno živu na milo- 
stinji prijatelja. 

Izmedju osudjenih bijaše knez Vrančić Draganić dični po- 
tomak slavnog prabiskupa Antona i biskupa Faušta; njemu za 

milost promjeniše smrtnu odsudu u silnu svotu novaca, koju 
morade smoći, s njom iznemože obitol, koja napokon propade. 

Ova odsuda na bielom platnu harte naliči pokrovu, kojim 
se omotavaju mrtva tjelesa, duga je 2 metra a široka 80 em. ; 
na njem su pečatane odsude u tri jezika: francuzki, talijanski 
i hrvatski, sa uzroci svih tuženih, odsudjenih i oprošćenih; čuva 
se po arkivih samostana. 
pokuša svladati oporbu. Oružane satnije prehodaše od mjesta 
do mjesta, padajuć nenadno po selih na konake i odmore; po- 
pisaše čeljad i goniše na radnju javnih cesta u daleka mjesta, 
da tim egipatskim izumom zamore sviet i podlože, da se ne bi 
kod svojih kuća skupljao i dogovarao, pak koji novi prevrat 
pokušao. Na taj način Francuzi za kratko vrieme probili nove 
sgodne pute i ravne ceste, kakvih se do tada nije vidjelo kod 
nas. Sviet zastravljen, razmetnut, gladom i svakom potrebom 
satrven po tudjih selih u neznanu svietu, duhom klonu i pod 
pritiskom straha pade u mrtvilo dubokoga mira. 

Vojvoda Marmont prosliedi medjuto u najboljem odnošaju 
s državnikom, komu je mnavršivalo vrieme trogodišnje vlasti, 
ter je izgledao način, kako bi od svog starješine iz Rima do- 
stigao potrebito uoblašćenje, da sazovne otce na sbor svoje 
države i obavi nove izbore starješinstva. To bijaše ovoga vre- 
mena premučan posao, kad je vlada bila pretrgla svaki odnošaj 
i dopisivanje s Rimom; ali redovnici sdruženi verigom bratske 
ljubavi, znali su lako pronaći način, i od jednih do drugih 
pisma skrovito podajuć, oni su obćili i potrebite naputke pri- 
mali, ter i ot. državnik tim načinom dostigao uoblašćenje i 
potrebita spravljao za izbore. 

Prvo nego se razstanemo sa starješinstvom ot. Glumca, koza 
kao državnika vladanje bijaše onako burno i ratoborno, treba 
nam se osvrnuti na znamenitu okolnost i proučiti uzroke, što 
su potakli franovce, da se za njegova starješinstva upletu u onake 
zamršaje prevratnih pogibli i znatnih poduzeća. 

Koliko mu drago moglo biti pohvalno preko prošastih 
vjekova slično uplićanje i poduzeće njihovih otaca u borbi pro- 
tiva Turcim, na obrani vjere i domovine, u sadanja vremena 
pokazivalo bi se suvišno pa možda i priekorno. S naše strane 
ne ćemo ih suditi, hvaliti ili odsudjivati, nego ćemo primietiti, 
da sličnih poduzeća u ovakovih prigodah bijaše i po drugih 
mjestih, i da ih nitko nije jednostavno odsudjivao. Sjetimo se 
Vandeje u Francuzkoj, gdje su svećenići digli narod na odpor proti 


090 


rušiteljim vjere i zakona njihovih otaca, ne moguć pripustiti, da 
nekoliko bezvjeraca i neznabožaca traži, da izčupaju vjeru i 
kršćanske kreposti iz poštenih srdaca i nevinih duša njihovog 
puka. Ako se to u njih nije odsudjivalo, kako bi se moglo u 
franovcih u Dalmaciji, gdje stvari čudo grdje bijahu zakoračile, 
De samo u onom što se dogadjalo u pokrajini, kako napome- 
nusmo u prošastom poglavju 5., nego se i gore s dvora 
prietilo vjeri i domovini! | 

Vidjesmo, kako je padom mletačke skupnovlade narod 
zavolio, da se povrati u zajednicu Hrvatske pod krunu svet. 
Stjepana, a Francuzi ga prikrpili kraljevini talijanskoj, a sva- 
kako pod francuzkom vladom. koja je s domovinom i vjeru 
svestrano rušila. Izvan strahota bezbožtva u Francuzkoj, oni 
bijahu Rim zauzeli, papu oglobili ne poštedivši crkve niti za- 
dužbinske zaklade; pak i papu istoga, biednog starca od 81 go- 
dine silovito odvukli, da je od prepaćenih muka u sužanjstvu 
umro. Raztjerali sveti sbor kardinala, novoga papu Pija VII. 
oglobili i zasužnjili; riedko kad slično progonstvo i pogibio 
sveta katolička crkva pretrpi! Sve su te okolnosti potakle 
nekoje vrućega srdca, da onako odvažno, ako će i s pogibli 
života suprotstave se rušećemu požaru, te po mogućstvu obrane 
vjeru i domovinu. 

To tvrdimo po sadržaju jednoga govora, koji se u ruko- 
pisu nahodi u arkivu samostana sv. Lovre u Sibeniku, sastav- 
ljena, da bude pred pukom izrečen u stolnoj crkvi sv. Jakova 
u Sibeniku, kad je gjeneral Knežević došao, da opet na ime 
cesarovo Dalmaciju zaposjedne; ali vidjesmo da drugi govor 
tad izreče državnik Glumac, s kojim on isti zadovoljan ne bijaše, 
a još manje slušatelji. U ovom drugom iztječu se pomenute 
strahote francuzkog bezakonja u Francuzkoj. Italiji i Dalmaciji, 
i pozivlje puk na sveti rat protiva nevjernikom, božjim dušma- 
nom i rušiteljem vjere i zakona. Ako se tim obćim uzrocim 
pridruže osobiti nerazboritog postupanja vlasti proti pojedinim 
redovnicim, kao o dva strieljana i tolikih vezanih i s vojnici 
praćenih na ratni sud, o gorkih mukah podnešenih u tamnici, 
u bježanju, da nekrivi niti dužni odsudjeni na smrt glave ne 
gube, uhvanjem u pomoć hrvatskoga naroda i zaštitu cesara 
i njegovoga gjenerala nije se čuditi, da su zgodu prihvaćali, 
ponudu primali i uz oduševljeni puk digli se na obranu vjere 
i domovine. 

Državnik ot. Glumac uz dobiveni dopust starješine reda, 
dostiže i drugi od vlade ter za 10. lipnja 1810. bez ikakve 

zapreke sa strane vlade ovoga puta na Visovcu okupi sbor 
državni pod predsjedničtvom ot. Luiza Skakača, i ondje odabraše 
državnikom ot. Šimuna Rebića, dotadanjega kuštoda tajnika 
s najvećim zadovoljstvom vlade i svekolike države. 

Vojvoda Marmont bijaše u to vrieme od svoga cesara 
odlikovan čašću i dostojanstvom marešiala carstva, a nalazio 
se tada u Ljubljani. Okupljeni otci na sboru u Visovcu odre- 
dili, neka se odabere odaslanstvo uglednijih otaca, koji bi se 
poklonili na ime države, i čestitali svomu pokrovitelju na dič- 
nom odlikovanju, a u isti mah naviestili mu novoodabrano 
starješinstvo i preporučili njegovoj mogućoj zaštiti. 

Za to odaslanstvo odabraše istog presjednika sbora ot. 
Skakača i definitura ot. Karla Grossellia, koji mu se u Ljubljani 
predstavili, izručili čestitanja i preporuke. Vojvoda ih najlju- 
beznivije primi i zasvjedoči im svoju naklonost i veliku cienu, 
u kojoj drži otce njihove države, što se uhva, da će do prigode 
djelom im pokazati; i tako ot. Luiz u otačbinu se povrati 
punom torbicom liepih rieči i laskavih nada. 

5. Državnik ot. Rebić bijaše muž kakovog se je hotilo u 
ovako nesgodna i pogibna vremena; hladnije ćudi i umirenije 
naravi od srdčenoga predšastnika, mogao je tiho i mirno pratiti 
dogodjaje i naprama njima ravnati kormilom države, da ju 
provede izmedju pećina, posred oluje biesnih valova svjetskih 
komešanja u luku mira. 

On je svojimi okružnicami hrvatski napisanimi opominjao 
svoje redovnike na oprezno i triezno ponašanje. 

Francuzi su gvozdenom nogom čepali liepe pokrajine pi- 
tomih država, krvave čambre Bonapartova orla svakoga su 
zastravile, i od toga straha moglo se reći: siluit terrain 
conspectu ejus; te se nije čuditi, da i medju ustravljenim 
pukom u Dalmaciji duboki je mir već zavladao. Vlada se tad 
odlučno bavila uredjenjem i napredkom pokrajine. Radilo se na 
sve strane, osobito cestami se sdruživali varoši sa poglavitimi 
gradovi primorja, i poprieki poštarski put uzduž unutrenje Dal- 
macije pružao se od Zadra do Dubrovnika. Na ovom silnom 
putu, koji je nosio ime cesara Napoleona, najveća se radnja 
upotrebila na briegu Turija sa sjeverne strane Biokova izmedju 
Župe i Zagvozda, gdje se uzprsito dizala za veće milja dužine 
pak se jednakom duljinom strmo na drugu stranu obarala. 

Uzduž te ceste od Sinja do Vrhgorca ne bijaše mjesta, 
gdje bi putnik pristao i sgodno se odmorio; svud gusta gora 
i divjačna krš, a osobito na pomenutom briegu Turija pogiban 

klanjac na propuhi svih vjetara, izložen vuku i hajduku, ledu 
i sniegu. To mjesto bijaše sv. Bernardo dalmatinski, gdje Fran- 
cuzi odlučiše načiniti redovničko prebivalište za šest redovnika, 
poštarski ured i sgodu putnika; ter ove god. 1810. na 10. ko- 
lovoza vojvoda Marmont podpisa u Petrinji u Hrvatskoj dotičnu 
naredbu, koja glasi: 

»Mi cesarov marešial, obći vladalac država Ilirije, na 
predlog obćega predstojnika financija odlučujemo i naredjujemo 
kako sliedi: 

1. Imadu se poprimiti potrebita sredstva, da što brže 
započme se graditi pribivalište na briegu Turija, na cesti N a- 
poleone, u koje će se nastaniti i uzdržavati ga redovnici 
franovci iz Makarske. 

2. Gradski mjerač dalmatinske pokrajine opredielit će 
mjesto, gdje će pomenuto pribivalište biti, za što bude moguće 
bolju sgodu i korist putnika. 

3. On će napraviti nacrt sgrade i trošak opredieliti, pak 
naznačiti, kako bi se radnja započela prvim stud. tekuće god. 

4. Predstojnik intendant pokrajine nadgledat će izvr- 
šenje prvih naredaba započimanja i u napred naprišitu gradnju 
pribivališta. 

5. Svota 20.000 franaka, koju godine 1808. stavismo na 
razpoloženje makarskih franovaca, biti će uložena u gradnju 
pribivališta. 

6. Ako trošak za ovu sgradu bude nadlazio rečenu svotu 
20.000 franaka, naknadit će samostan redovnika ostalo sa po- 
sebitimi prihodi ili njegovimi milostinjami. 

7. Obćemu predstojniku financija naredjeno je izvršenje 
ove naredbe . . .“ 

Primietiti nam je, da pomenuta svota od 20.000 fran. 
sastojaše u tom, što potla ustanka u Primorju god. 1806., oni 
koji bijahu odsudjeni kao krivci, a pobjegli na rusko brodovlje 
i na otoke, francuzka vlada bijaše zaplienila njihova imanja 
sa svimi baštinami i ove procienila, da vriede 20.00) franaka. 
Ona bi ih bila namah na dražbi razprodala, ali se ne nadje 
kupaca; ona ih je u najam davala, ali ne bijaše tko bi se primio 
krvave tudje muke; ter po odlazku Francuza povratiše se bu- 
štinici i preuzeše svoja posjedovanja. 

Uz sve to zakon bijaše proglašen, gradnja se imadjaše za- 
početi; onoga vremena nije se znalo što znači: ne može se. 
ne ima se čim; moralo se je vršiti što je naredjeno, a kako? 
to bila briga onih, koji su morali vršiti zapovied. 

U kakvoj se muci i neprilici nadje državnik, kad mu 
naredba bijaše prikazana?! Ali on je najbolje znao, da bi ne 
samo zaludno, doli neizmierno štetno bilo svako pravdanje ili 
odgovaranje; znao je, da bez prigovora valjalo se je podložiti, 
primiti i započeti, i ako nije imao on, niti makarski samostan 
novčića razpoloživa, i nikakve se nade ne moglo imati, da bi 
ikad išta od opredieljene vladine svote zaplienjenih baština 
moglo dostignuti, ali da pokaže svoju spravnost i posluh, sazva 
u Sinj državno vieće, da se s otci sporazumi, kako bi se na- 
redba započela vršiti? 

Na isti sbor prispi mu drugo pismo od vlade, kojim ga 
obznanjiva: ,da se mora odmah radnja započeti, a nije prilike, 
da bi se tako na brzo moglo što dostignuti od zaplienjenih 
baština, s toga, da on preuzme posao u svoje ruke i posebnimi 
sredstvi započme graditi, naimenovavši zamjenika. koji bi na 
mjestu radnjom upravljao i potanko svako izvršivao po prilo- 
ženom nacrtu. U tom nacrtu bijaše liepo opredieljeno mjesto 
za šest redovnika, koji bi postojano ondje stanovali, kao i druga 
mjesta za poštarski ured i za putnike, koji bi se ondje odmarali, 
počivali i gostili . .“ To bi bila liepa, veličanstvena sgrada!.. . 
»Neka razpiše poreze na samostane i župnike, pospieši potrebita 
pribavljati i radnju započeti; a kad se od vlade opredieljena 
svota sabere i dostigne, onda će moći svakomu povratiti, koliko 
koji u tu svrhu bude doprinjeo. Na tako drakoničku naredbu, po 
kojoj bijaše samo na papiru obećana pripomoć iz zaplienjenih 
baština, kojoj se oni, kao ni vlada nisu mogli nadati. Opus 
fervebat!... Nacrt im bijaše poslan s naredbom, da se na 
mah vrši naredba. Promislite u sred pustoši, gdje ne bijaše 
ikakve sgode, po sred crne zime! Ne ostajaše drugo, nego da 
po samostanih i župnicih razpišu porez, na prve 5000 franaka 
a na druge 2500 i svakako, da se što započne. Taj porez dakle 
na sboru bi odlučen i naredjen ; ali znajuć, da će većem dielu 
ne mogućan biti ga podmiriti, državnik osobitom okružnicom 
zaklinjao je braću, da ne poštede nikakve muke ni žrtve, da 
ulože sve nastojanje, da ga saberu; jer da bi o njem mogla 
zavisiti sreća il nesreća države. Posluži se takodjer prietnjom 
na svrhi, ter istu okružnicom završiva: ,... koji godj starješina 
samostana ili župnik uzprotivi se izvršenju ove naredbe, ili rieči 
ili zapletaji pomuti dobar red i mir kod redovničkih obitola, 
bit će proglašen neprijateljem našega obstanka i neharnim 
protivnikom koristnih naredaba njihove uzvišenosti marešiala na- 
šega pokrovitelja . . .“ 

Kroz petnaest dana naredjiva državnik, da opredieljene 
Svote budu u Makarsku dostavljene odredjenomu upravitelju 
ot. Prgometu; ali još naredba ne bijaše na svako mjesto do- 
stigla, kad eto ti mu drugih od vlade dopisa: , ... Koliko je 
na srdcu uzvišenoga vojvode podignuće pribivališta na Turiji, 
kako li ga žarko preporučiva, vlada se za stalno uhva, da će po- 
znata privrženost franovaca pram takomu pokrovitelju sve sile 
uložiti, kako će na brzo biti dogotovljeno . . .“ Drugim pita: 
»Da li je već radja započeta?“ Trećomauditeur au conseil 
d' ćtat Intendent de la Dalmatie ište, da državnik iz- 
Viesti, pošto je već imala započeti, koliko je napredovala? 
Delegat jednako traži iz Makarske, da mu kaže što je uči- 
njeno, da sa svoje strane može vladu izviestiti... Mjerač Danilo 
piše iz Zagvozda na vladu: kako je mjesto opredielio, i on je 
ondje na svom mjestu, čeka halat, zajiru i čeljad na radnju ; 
medjuto pita svoje pristojbe, što vlada prietnjom naredjiva 
franovcem, da mu budu podmirene bez daljega oklievanja . .. 

Videć ot. Prgomet kako se stvari mrse i prepleću, zamoli 
državnika, da obzirom na njegovu starost, bude oprošćen od 
upraviteljstva i mladji imenovan, komu bi pridao odnosne spise 
i primljene svote. Videć državnik zamršitost posla, i obziruć 
se na slaboću starca upravitelja, primi njegovu odreku i na- 
imenova mu zamienikom otca Franu Talijančića, koji primiv 
upravu, dieli se na Turiju, gdje bijaše dotjerano nevoljnog puka 
na radnju u planinu u zimno doba bez krova i bez ogrnjača, 
i ot. Talijančić davaše po jednu oku na glavu kukuruzova 
brašna na dan za plaću. Kukuruz isti otac morao je pribavljati 
i tražiti po selih ikonje da ga dogone i odgone u mlin, sve po 
visokoj naredbi, a tužni radnici morali sami pod vedrim nebom 
spravljati ubogu užinu. 

Svakako pod ,moraš“ radnja se nastavila i sliedila ; ali 
nestalo novaca! Tuži se opet mjerač, da ne dobiva redovito 
pristojbe; tuži se redovnik upravitelj, da će puk od gladi u 
pustoši izginuti; od vlade lete državniku priekori i prietnje; a 
on najponiznije javlja, da su samostani i župnici u najvećoj 
nevolji, ter da se od njih drugoj pomoći ne nada; prosi, da se 
bar jedan dio pošalje od namienjene vladine svote; na što mu 
ona odgovara, da za sad od onoga ne ima nikakve nade, neka 
opet traži od samostana i župnika, pak će im kašnje s onim 
povratiti... Za tim pokuša, da što još iztjera, i pisa starješinam 
samostana prieteće ukaze, da, ne misle li se kajati, kad već 
ne bude vremena, neka namah šalju ravnatelju gradnje potrebite 

svote; i da sa svoje strane pokaže svoju darežljivost odredjiva : 
» +... Pošto se je uz pribivalište imala i crkva načiniti, koja 
će se istodobno graditi, milostivo naredjuje, da ono ruho i po- 
sudje, što bi još obstojalo neprodano (?) samostana sv. Križa, 
bude odredjeno rečenoj crkvi na Turiji, ali za ostalo valja da 
se država postara .. .“ 

Svi samostani odgovoriše, da već ne imaju pare, da i ono 
što su poslali u drugoga su zadužili. Sam zaostrožki starješina 
sabra 406 franaka i posla u Makarsku ; ali oni, koji ih je nosio, 
podje popriekim putem k englezkom brodovlju u Korčulu, pak 
dalje ...ter i oni ne doprieše već nikad na opredieljeno mjesto. 
Starješina ot. Despot na 12. kolovoza 1812. javlja, neka se 
osvjedoče o njegovoj spravnosti, pošto već od nikud novčića ne 
može imati, šalje obveznice starih dužnika samostanu od 663 
franka, i te dariva, ako se mogu prisiliti dužnici, da ih podmire. 
Župnici takodjer odgovoriše, da već ništa ne imaju, nego se 
obdužuju, kad im redovina prispije, da će dati koji varičak 
žita. Svakako što milom, što silom, silna se sgrada na četve- 
rokut podigla do pod krov; prazi se vrata i prozori namjestili, 
pregrade unutri razredile i jedan dio počeo pokrivati; kad na 
jedan mah kao grom iz vedra neba puče glas: Propali 
Francuzi! i taj glas radostno se razliegao od jednoga do 
drugog kraja pokrajine . 

Mjerač Danilo podje, da se svojom sudbinom bavi, fra- 
novac se povrati u Makarsku, a radnici k svojim kućam. Pusta 
sgrada u pustoj pustoši ostade pustošna! Danas potla 70 god., 
kad putnik prolazi preko Turije, pri podnožju kršnog Biokova, 
može opaziti mrke obrdane zidine obrasle dračem i kupinom, 
nad kojim rek bi, da trepti božje proklestvo izazvano od uzdaha 
redovnika, pučkih suza i krvavoga znoja ubogoga puka. To su 
mirine pribivališta Turije! Nadstojnik ot. Talijančić posla u 
državni arkiv u Sibenik službene spise i račune one nesretne 
radnje, i kao odušak bolne duše, na snopu listina krupnimi slovi 
zapisa: Prokleta Turija, što se podpuno izpuni. Zadnjih 
doba vlada prodade puste zidine, ter se u njih smjestiše ku- 
ćarice triju stanovnika i četvrta cestarova. 

6. God. 1811. Francuzka bijaše na vrhuncu slave. Veliki 
Napoleon ovienčan tolikimi krunami slavodobića, vojničke i 
državljanske sreće, na volju stvaraše kraljevine i krune dieli- 
jaše. Sva Europa kao da je zavisila o njegovoj milosti. 

Vladalac Dandolo u stavnosti da bi Dalmacija na vieke 
sdružena bila velikomu carstvu, započe uredjivati po pravilih 


parižkih zakonoša, kako gradjansko zakonodavstvo, tako i cr- 
kovne posle, ne obziruć se na kanoničko pravo, jer po ondašnjih 
krivih nazorih, držalo se je, da crkva u svem imadjaše podložna 
biti državnoj vlasti zemaljskoga gospodara, i po tih pravilih 
bez obzira preuzimale se zadužbine i crkovno imanje, a bez 
milosrdja razmetale redovničke zadruge, da se njihovimi bašti- 
nami okoristi i zavali duboke jame državnog demanija. 
Dandolo je htio timi naprednjačkimi milodari usrećiti Dalmaciju ; 
ali ovdje samostani imadoše mogućih zagovaratelja s jedne, a 
s druge strane franovci bijahu župnici na velikom prostoru i 
broju župa, pa ako bi se njihovi samostani razmetnuli, kako 
bi se redovnici za župe odgajali? kako bi se i s kim oni u 
tih službah zamienili? Svakako Dandolo bijaše odlučio; težko 
da bi on pred ikojom mučnosti zastao, on je svoj posao naumio 
goniti do kraja. Prvo potraži od državnika, da mu dokaže, 
»Kojim pravom franovci uzdržavaju tolike župe u pokrajini i uslied | 
kojih povlastica za iste prikazuju biskupim župnike?“ U isti | 
mah razpisa slična pitanja na biskupe i obćine, i suviše neka 
izvieste, ,koju službu franovci obavljaju; koja li korist od nji- 
hovih samostana ; ne bi li se broj mogao smanjiti, onih koji su 
manje potrebiti? ..“ 

Državnik prikupi iz arkiva bule papa, povelje biskupa, 
povlastice i odluke mletačke vlade i priznanje austrijske, kojimi 
mogaše dokazati neprekidno pravo preko 500 godina i obširnim 
izvješćem posla sve na vladu. 

Svi načelnici mjesta, gdje bijaše franovaca, kao isvi bis- 
kupi svjedoci njihovoga koristnoga djelovanja, i ovoga puta 
okitiše svjedočbami i pohvalami koristno djelovanje otaca sv. 
Frane na uhar vjere i domovine. Velimo svi biskupi, jer ovoga 
puta bijahu prestale prepirke i prkosi u makarskoj biskupiji, 
ter se dobri biskup Fabijan kao i ostali pohvalno izrazi za 
korist i obstanak samostana i redovnika, kako ćemo dalje vidjeti. 

Da preveć ne dosadjivamo opetujuć iste stvari samo ćemo 
u izvadku u kratko spomenuti, da šibenski načelnik Difniko 
Mikateo na 1. svibnja 1811. izjavljiva: ,U ovom je samostanu 
učilište mudroljubja i bogoslovja za uzgoj djaka, a uče i dje- 
čake svakog stališa, osobito seljane bez ikoje nagrade. Službu 
božju divno obavljaju u crkvi i svetotajstva diele najizglednijim 
ponašanjem. I ako su siromasi, pomažu uboge u vrieme glada 
i primaju ih vazda na konak Iz ovoga samostana hrvatski 
propoviedaoci preko korizme naviešćivaju rieč božju i s dvima 
župama upravljaju. 

»svakako je potrebito uzdržanje ovoga samostana za po- 
trebe puka... 

Skradinski načelnik Meza na 30. travnja iste godine za 
Visovac povieda: ,... U jedinom samostanu u svoj obćini u 
Visovcu stanuju najizgledniji redovnici sv. Frane, koji su puku 
potrebiti, jer služe sve župe biskupije, uzgajaju seljanske mla- 
diće u naucih, vrše najljubeznivije gostoljubje, mukte prevoze 
putnike, i diele siromahom milostinje, s česa je od najveće 
potrebe i koristi njegov obstanak . . .“ 

Slične izdadoše obćinska upraviteljstva za sve ostale; za 
Knin 29. travnja načelnik Brkljača; — na 1. svibnja za Sinj 
načelnik Anton Tripalo; — na 4. svibnja za Spljet G. Alberti; 
— na 18. svibnja za dva samostana u Primorju nač. Makarske 
Bažtunović; — za onaj na vrh Brača na 12. siečnja 1812. 
načelnik Pučišća Ivelio; — za omiški 1. svibnja načelnik Ma- 
tulić; — za imotski 19. lipnja nač. Kolombani itd. — Biskupi 
takodjer digoše se na obranu samostana dokazujuć veliku korist, 
koju puk dostiže od njihovoga djelovanja. Njihove izjave imamo 
takodjer u izvornicih; ali cienimo, da bi i ove suvišno bilo 
ukupno prilagati, ter ćemo samo nekoje i to u najkraćem iz- 
vadku pomenuti. Šibenskoga biskupa namjestnik Dobrović za 
ovaj samostan izdade svjedočbu 30. travnja 1812. u kojoj kaže: 
» ... franovci gradskoga samostana sv. Lovre izvan što se 
odlikuju izglednim ponašanjem, svetčanom božjom službom u 
crkvi i svakdanjim podieljevanjem svetotajstva, oni uzdržavaju 
naukovni zavod mudroljubja i bogoslovja, bezplatno uče mladiće 
svake vrste i diele milostinje, ter su posve potrebiti ovomu 
gradu, kojih pomanjkanje uzrokovalo bi neizmjerne štete gradu 
i svemu pučanstvu. Uslied česa preporučuje se ljubavi dobro- 
tvornoga cesara uzdržanje ovoga samostana, toliko koristna i 
potrebita.“ Skradinski biskup Altei jednako svjedoči i prosi za 
Visovac. Namjestnik spljetskog prabiskupa Oracio Berghela ta- 
kodjer svjedoči i moli za samostane na Dobrom, u Omišu i Sinju: 
»* . . jer su koristni i potrebiti, da budu uzdržani kao zaslužni 
cesarove milosti . . .“ Makarski biskup Fabijan na 9. svibnja isto 
svjedoči za samostane Makarske, Zaostroga i Imote: ,... Ovi re- 
dovnici služe mnoge župe ove biskupije, koju službu pohvalno obav- 
ljaju i našim se zadovoljstvom ponašaju u toj svetoj službi, dokle 
drugi kao izpoviednici po nama potvrdjeni pomažu izpoviedati 
i dječicu izučavati; diele milostinju i putnike primaju, koji po 
suhu i po moru dolaze, tako i vojnike ova dva samostana pri 
moru; osobito ovaj u Makarskoj prima župnike, kad su za 


398 


uredovne posle pozvani, i svi se ovi redovnici ponašaju kao 
dobri i vjerni podanici u svakoj prigodi . . .“ 
Poslanimi izpravami od državnika, sličnimi svjedočbami | 
i izjavami biskupa i svih obćina na uhar franovaca pomrsi na- 
mjere i začete odluke vladaoca. On se sad nije mogao odlučiti, 
da razpravi stvar o samostanih i o pravu franovaca na župe, 
pošto i po sebi bijaše dosta zapletena, a sad ju biskupi i obćine 
ovakovimi svjedočbami još većma prepletoše. On je nagadjao i 
odgadjao konačno riešenje, dokla ratoborni duh grabežljivoga i 
nezasitnog orla Napoleonova zanese. ga u smrznute pustare 
ruskih ledova, gdje na sniegu i mrazu klonuše mu orlova krila, 
a požar Kremlina izpali mu šape i krvavi nokti odpadoše... 
te napokon velevlasti, da se oslobode gvozdenoga jarma, prot 
njemu se sjediniše i kod Leipziga slomiše mu žezlo i kao 
basnovitoga Prometea zakovaše na sv. Elenu, da na onoj pu- 
stoši kaje silne štete tolike čovječanske krvi u zalud prolivene. 
| Godine 1814. francuzki barjak poče se naopako vijati. 
Austrijski gjenerali Tomašić i Milutinović dodjoše s cesarovom 
vojskom u Dalmaciju; prvi prisili Francuze da mu Zadar pre- 
dadu, a drugi osvoji Dubrovnik. Francuzka vlada propade, 
njihova se vojska dieli iz Dalmacije, koja od tada postade 
austrijskom pokrajinom. | 


Poglavje osmo. 
1814.—1847. 


1. Austrijska vlada, crkovna uredba po pravilih Josipa II., namjera da 
se smanji broj. samostana, dične svjedočbe franovačkoga rada. — 2 Kuga 
u Makarskoj i u Gradcu, ot. Angjeo Miošić tot. Ivan Peko. — 3. No- 
vom uredbom vlada je velike saprieke stavila, s kojih država započe 
nazadovati i propadati. — 4. Dolazak cesara Frane u Dalmaciju, po- 
vraćenje samostana sv. Križa. — 5. Obustava dotadanjih dom«ćih 
nauka + uredba prava na župe, državnik u Beču sretno uspjeva u 
priznanju prava i dopustu domaćih učilišta. — 6. Uzpostavljenje do- 
maćih učilišta po samostanih. — 7. Poslanstva, komisariat sv. Zemlje, 


poslanici u Palestini, pokret sjedinjenja u Petrovupolju i Cetini, pra- 
biskupi Skakač # Topić. 


1. Može se pojmiti kojim zadovoljstvom bijaše se u Dal- 
maciji dočulo, da je Napoleon poražen, te da će se pokrajina 
osloboditi mrženih Jakobina; kojom li željom i oduševljenjem 
očekivaše se cesarova vojska, koja i nije kasnila doći, ter iza 
kratkoga i slaba odpora gjenerali zaposjedoše pokrajinu i pri- 
družiše cesarovoj kruni. 

Odjel vojske, koji bijaše preko Zrmanje došao, da Knin 
zaposjedne, dočim se je pokazao na okolnih brdih, francuzki 
zapoviednik tvrdjave, znajuć za želje franovaca i njihovog puka 
u pogled Austrije, da ne bi što prot njemu u prilog cesarove 
vojske poduzeli, uhvati župnika Vrhpolja ot. Miju Fontanu sa 
nekoliko pučkih poglavica i zatvori u tvrdjavu; ali gore po se, 
jer ot. Fontana kao mješćanin potajno se mogao s varošani 
dogovarati, a oni s austrijskim vojvodom, ter na uročeno vrieme 
vojnici se mrakom dovukoše do pod bedeme tvrdjave, i dok 
zatvoreni poglavari zagovarahu straže, ot. Fontana otvori vrata 
tvrdjave i baci most, po kom vojska u grad usunu i straža se 
na miru predade. Cesarov barjak u jutro se razvi na tvrdjavi, 
kog varošani i puk sve krajine pozdravi uzklikom radosti i 
veselja. Tako sva Dalmacija bi oslobodjena i s ostalimi zem- 
ljami pridružena cesarovoj kruni. 

Prognani od Francuza, koji bijahu prebjegli u Hrvatsku, 
na Maltu i u Bosnu, svi se u otačbinu povratili, da mirno 
uživaju blagodati, koje su im u proglasih obećavali cesarovi 
gjenerali . .. 

Ako se je svaki u obće nadao miru i pokoju pod blagom 
vladom pobožnog cesara, franovci na osobiti način začimahu 
stavno uhvanje, da bi već odahnuli od težkih muka i nevolja 
ljutih, i izvidali duboke rane zadane im kroz dvadeset godina 
nemira, bezvladja, rata i prevrata, 

Kako francuzka vlada bijaše pokratila zapreke oblačenja 
i redjenja svakojakimi potežkoćami, rad kojih ne moguće bijaše 
mladiće uzdržavati i u većih naucih podučavati, tako je država 
danomice slabila i ginula, što sa smrti ostarjelih redovnika, 
što biegom prognanika, a najveće sa zabrane oblačenja, jer 
mladji ne mogabu zamienjivati starije, ter sada pod željenom 
i uzdisanom vladom, koja je znala za žarku prevrženost frano- 
vaca, uzdahu se, da će ih ona pomilovati i pomoći, kako bi se 
dovinuli do prvašnjeg sjaja i ugleda. 

Njihova se je nada temeljila na tom, što su oni sa svojim 
pukom još god. 1797. svojevoljno se predali cesarovoj milosti, 
da sdruženi s Hrvatskom primljeni budu pod zaštitu njegovoga 
otčinskoga žezla. 

Uhvabu se i s toga, što sa svoje prevrženosti naprama 
cesaru izloziše se na ne izrečene trude i pogibli, pretrpiše tamno- 
vanja i progonstva, šest ih bijaše na smrt odsudjenih, a izmedju 
njih dva ustrieljena. 

Napokon stoga, jer rad iste privrženosti izgubiše jednog 
od najstarijih i najuglednijih samostana. Ali na žalost, sve to 
kako bijaše sama nada, tako i ostade pusta i sama nada ; 
država ne dostiže ikakvoga obzira, a kamoli pomilovanja, a samo 
pojedini za zasluge bijahu nagradjeni i to: ot. Dorotić zlatnom 
medaljom i f. 1000 mirovine, a ot. Rebić, Fontana i Milošević 
zlatnom medaljom if. 200 mirovine. Ot. Radonić zahvali se na _. 
ponudi i izjavi: da ako je svojom vjernosti, odanosti i pro- 
gonstvom nagradu zaslužio, najmilija bi mu nagrada bila, kad 
bi svietla kruna povratila državi zaplienjeni od Francuza rad 
te iste odanosti samostan sv. Križa u Zivogoštu, ali onoga 
časa o tom govora ne bijaše, nego se počelo uredjivati zakono- 
davstvo i odnošaji pokrajine u austrijskoj cesarovini. | 

Iz Beča prispješe zakonici, uredbe i naredbe pokojnoga 
cesara Josipa 1II., po kojih se je svaka imala prirediti i ustrojiti, 
osobito ono što je spadalo na crkovnu samoupravu i na redov- 

ničke zadruge napose. Vladalac Tomašić imao je sve potrebite 
spodobnosti, koje su vladi trebale, da izvede te ako će i nepo- 
voljne redovničtvu uredbe. 

Prva briga Tomašića bijaše, da bi se umanjio broj samo- 
stana, jer mu se velik činio u malahnoj osiromašenoj pokrajini, 
te potraži mnienje biskupa ; ali oni odgovoriše naprotiv, do- 
kazujuć veliku korist crkvi i narodu, koju osobito od frano- 
vačkih samostana primaju, ter i potrebu njihovoga obstanka. 

I ove svjedočbe dohranjene su nam u arkivu ove države 
i zaslužuju, da doslovce poznane budu, jer one najbolje slikaju 
djelovanje franovaca ; ali pošto su blizu jednake za sve samostane, 
primit ćemo jedino one skradinskoga i šibenskoga biskupskoga 
namjestnika, kao odnosne na sveukupnu državu. 

Skradinski dakle obći kaptolski namjestnik doktor Leva, 
jedan od najnaučenijih izmedju suvremenika, u ovoj prigodi izdade 
gliedeću izjavu: ... ,Evo su jur 53 godine odkad služimo 
skradinsku crkvu, ter imadosmo prigodu, da se podpuno upo- 
znamo sa redovnici sv. Frane države presv. Odkupitelja, koji 
imadu dvanaest samostana. medju kojimi Visovac u ovoj bisku- 
Diji, u kom je novicijat, jer je jedan od najznamenitijih rad 
redovničke stege i podpunoga redovničkoga obsluženja. On je, 
može se reći. pribivalište svih kršćanskih kreposti, savršenstva 
i ćudorednosti, najuzvišenije bratske sloge i ljubavi, gdje su 
ge redovnici vazda odlikovali pohvalnim ponašanjem umjerenosti 
i tihoće posred različitih svjetskih prevrtaja, koji se nedavno 
bijahu sgadjali u Dalmaciji. — Ovaj samostan u pustinji sve- 
djerno je svetim gostoljubljem putnikom otvoren. U njem vide 
se očita uzdarja božje providnosti; živi se o milostinji i po- 
darštini, a posred ubožtva ničesa ne pomanjkava redovničkoj 
obitoli, nego se svedjerno nadje milostinja, da se i drugim 
udieli; milostinja svedjerna i znamenita na utjehu ubogih siro- 
maha u svako vrieme, a osobito u gladnih godinah, koje su 
često na onom kraju, u kojih ciela sela osobito okolna zalaze 
k rečenomu samostanu, i kod njega nalaze pomoći, da ubjegnu 
smrti. — 

»Mi isti bili smo vidljivi svjedoci toga djela za tri strašne 
godine i ostadosmo začudjeni!“ 

»Koji su odnošaji i koje koristi ova crkva ima od toga 
zaslužnoga samostana ?“ 

rU njem je vaviek našla izpoviednika i izpitatelja, du- 
hovnoga vježbatelja, propoviedaoca i diocezanskoga supohoditelja. 
On je, koji prastarim zakonitim pravom prikaziva i dava sve 

župnike za različita mjesta naše biskupije; s toga, ako bi po- 
manjkala ova redovnička obitola franovaca. biskup ove crkve 
rad oskudice mirskih svećenika ne bi imao komu da povjeri 
župe svoje biskupije.“ 

,Radi ovoga poglavitoga uzroka, koliko su svoj biskupiji 
 koristni redovnici sv. Frane, poznato nam je takodjer, da su 
jednako i ostalim u pokrajini, osobito za planinske župe medju- 
gorske Dalmacije.“ 

»Ne, ne može se zaniekati, da ne čine velikog dobra po 
Svoj Dalmaciji.“ 

»Izvan učilišta šestgodišnjih imadu u državi jedno pod- 
puno (Liceo) i učilišta obćih (generali); šalju izabranije osobe 
izmedju mladih redovnika na velika učilišta Italije, koji, kad 
se izučeni u otačbinu povrate, predavaju braći iste nauke, ter 
imaju zaslugu, što sdruživši pobožni život sa djelatnim koristuju 
spasenju duša ovoga pučanstva. 

»Poznajuć ove istine, kao što i predjašnici biskupi ove 
crkve poznavahu, koji u raznih prigodah svetčano ih zasvje- 
dočiše, dužnost nam nalaže, da im ove dostavimo itd.“ 
| U Skradinu 22. travnja 1815. Dr. Leva obći namjestnik. 

Obći namjestnik šibenskoga kapitula u ovoj prigodi na 
3. travnja iste godine jednako tvrdeć upogled franovaca samo- 
stana sv. Lovre napose, a u obće o franovcih ove države, 
nadodaje: ... »Oni su dobro primljeni i čašćeni od svakoga 
stališa rad svoga izglednoga ponašanja, i mnogo su obljubljeni 
od puka sve Dalmacije, jer neumorni pokazuju se brižni u službi 
božjoj i dobrom izgledu; izučavaju mladiće u naucih, upravljaju 
sa župami velikim našim zadovoljstvom i korišću puka. Iz- 
medju ovih odličnih redovnika ima ih vrlo prosvietljenih 1 
vriednih za propoviedanje i druge visoke službe crkovnih dosto- 
Janstvenika; radi česa veće njih propovieda na odličnih pro- 
poviedaonicah ginu preko korizme i po svojih crkvah velikim 
plodom vjernika . 

Slične bijahu. biskupa Nina, Trogira, Hvara, Spljeta i 
Makarske, ter vladalac odusta od nakane, da se broj samostana 
smanji, ali poduze druge mjere i sredstva, kako malo po malo 
broj redovnika padaše na manje; država poče nazadovati, i može 
se suditi, da je bila sama ruka božja, koja ju je spasila od 
propasti. 

2. Velika nesreća ovoga vremena zadesi grad Makarsku! 
Godine 1815. o polovici svibnja kuga se iznenada pojavi, koja 
mnoge žrtve pokosi i mnoge obitoli u crno zavi. 

Kako po svih crkvah samostana ove države velikim se 
slavljem štuje dan sv. Paškala Bajlona redovnika sv. Frane, 
naprama komu narod izkaziva veliko bogoljubstvo, tako za 
ovaj svetčan dan bijaše iza brda sašlo dosta svieta na po 
menuto bogoljubstvo, da se pokriepi svetotajstvi i ovrši svoje 
bogoljubstvo. . 

Gvardijan franovačkoga samostana bijaše dobri i vriedni 
ot. Angjeo Miošić, koji izpoviedajuć hodočastnike osjeti se, da 
se bio okužio; u toi po gradu tužni se glasovi raznesu, da je 
nemila pošast u mjestu se pojavila. 

Razborit kako bijaše, osami se sam po sebii ne dopusti, 
da mu se itko približi, nego prizva izpoviednika, te u pri- 
ličnoj dalečini pred istim ovrši izpovied, i potraži, da bi sveto- 
tajstvom  presvete pričesti ukriepio dušu; on se je mirno pri- 
pravljao na smrt pravednika. 

Redovnik pred njim ode u crkvu i na kaležnu pliticu 
izvadi mu presvetu ošliu, koju on najvećim bogoljubstvom 
uze i sam sebe pričesti, i pokle ganutim srdcem zahvali Bogu 
na milosti, pokriepljen kruhom angjeoskim, poputbinom blažene 
vječnosti, pozdraviv se s braćom sam se dieli na Luku, gdje 
bijahu namještene daščare za okužene. 

Prolazeć obalom, svjetovaše svakoga na polazku, da mu 
se ne približava, svakoga je pozdravljao i svakim se ljubezno 
opraštao. 

Očevidac svjedok kaže: ... ,Jedan siromah fratrić samo- 
tan prolazio uzduž obale naprama mojoj kući, mašuć prola- 
zećim, da se ne približavaju, i čini mi se, da još čujem ljubezne 
pozdrave, kojimi se je opraštao i pozdravljao; u sred duše 
ostade mi mili pogled, kog je dizao naprama mojoj kući, i 
prijateljski pozdrav, kog mi je rukom upravio. Cini mi se, da 
ga još vidim. Malušan bielih kosa k6 snieg, mršav u licu, za- 
pržen; on je odlazio da umre na polju. ..“! 

Dobri ot. Angjeo izdahnu na 25. svibnja. Bijaše vriedan 
propoviedalaci učitelj bogoslovja u samostanih Udine i Verone. 

Kad Francuzi zaokupiše ona mjesta, onda se on povrati 
u svoju otačbinu i postade gvardijanom samostana u Makarskoj. 
Ondje ga zatekoše Francuzi, koji htjedoše onaj samostan preuzeti 
i namjestiti u njem vojničku bolnicu; ali se starješina onako 
mudro Dandolu i Marmontu prikaza i obrazloži, da uz službu 
vojnika ostane nekoliko redovnika na službi crkve ; što buduć 
dostigao sačuva samostan od namienjene mu propasti. 


' Bullettino di archeologia e storia Spalato 1883. 1. 112. 

Crkva i samostan kao okužena mjesta bijahu zatvorena i 
po propisih čiščena. Svi redovnici morali su na polje izaći, u 
Dolac, i odalečeni jedan od drugoga navršiše quarantenu ; 
i tako na sreću nije od njih već nijedan poginuo. 

U isto vrieme kuga se bijaše pojavila u selu Gradcu u 
primorju. Župnik toga sela ležao bolestan u samostanu Za0- 
stroga; selo u težkoj nesgodi bilo bez svećenika! Taj župnik 
bio ot. Ivan Peko prvi učitelj bogoslovja u Veroni i Rimu, 
bio državnik u Albaniji, a sad duhovni pastir. Vrlo dobar i 
pobožan redovnik čim začu za nesreću rodnog si mjesta, i 
ako u godinah i slab, zaprosi blagoslov svoga starješine i 
apoštolskom žarkošću namah se onamo pješke zaputi i bez 
ikakvog straha i opaza unidje posred kužne pošasti, da tješi 
bolestne i umiruće kriepi svetotajstvi. Dojednoga okuženoga 
on je svojimi rukami pričestio i svetim pomazanjem pokriepio. 
Hrabrio je zastravljene, tješio bolujuće, upravljao zdravstvenimi 
uredbami i pomagao pokopavati mrtve. Bez straha i opreza 
na samu svoju slaboću, kao da je Bog snagu mu podvostručio, 
na sva je mjesta prispjevao i svagdje dotjecao. 

U obćem požaru nemile pošasti on je mirno smrt čekao, 
ali kako je svaki zabavljen bio svojimi nevoljami, bojao se je, 
da u slučaju njegove smrti, ne bi mu mogao tko na pomoć 
priskočiti i njegovo tielo do groblja ponesti, ter sam svojima 
rukama u oboru sebi grob napravi i preporuči mladiću sinovcu 
Juri, koji je sam s njim u kući bio i potrebita mu pripravljao, 
da kad umre, sam ga uztrpljenjem do groba dovuče i položi 
u prigotovljeni grob. Ali božja providnost nije hotjela, da pri 
oonakoj obćoj nesreći tom još većom ucvili tužne seljane i 
ostavi sirote bez tako ljubezna otca, prijatelja i tješitelja. Njegov 
mu pomenuti sinovac u kući na rukama od kuge izdahnu, i 
on ga sam odnese i položi u isti grob, koga sebi bijaše pri- 
pravio; a on prosliedi u apoštolskom poslu do kraja, svedjerno 
zdrav i krepak, dokle bolest prestade i selo se po propisih očisti. 
U to je prispjela promjena župnika; ot. Ivan veće nego od 
truda svladan željan mirne tišine, da se u samoći Bogu posveti, 
povrati se u svoj samostan, a drugi redovnik zamieni ga 
u službi. 

Za tako vitežko požrtvovanje i zaslužno djelovanje dostiže 
svjedočbe pohvale od crkovne i državne vlasti. Bilo predloženo, 
da bude zlatnim križem obdaren, ali on redovničkom poniznošću 
najodlučnije zahvali izjavom: ,da mu je samo ona nagrada 
mila, kojoj se na nebu nada, i koju je jedino pred očima imao 

u svakom svom djelovanju; ali svakako vladalac mu Tomašić 
posla 21. listopada 1817. križ: con Ocechiello e Bindello 
pro piis meritis, a on ga stavi na gospinu sliku u samo- 
stanskoj crkvi, gdje se i sad nahodi. 

Dobri otac Ivan u samostanu Zaostrogu prosliedi izgledno 
živjeti, molitvom i bogoljubstvom na blaženu se vječnost pri- 
pravljati, dokle na 15. veljače 1840. njegova duša poleti na 
nebo uživati zasluženu krunu blaženstva. 


Njegov suvrenik ot. Lulić o njem povieda, da je bio vrlo 
učen u mudroljublju i bogoslovnom ćudoredju, ljubezan u uzgoju 
mladeži, dobar i pobožan osobito naprama Majci božjoj, i vjeran 
ovršitelj svetih zavjeta; od 81 godine zaspa u Gospodinu.! 

Njegovu svetu uspomenu i danas predava spominje i narod 
ju sharnošću blagoslivlje. 


3. Vlada je sliedila po svojih nazorih preuredjivati gra- 
djansku, pak i crkovnu upravu. Na 2. srpnja 1816. dostiže 
državnika ot. Radonića pismo vladaoca Tomašića, kojim mu 
bez okolišanja poprieko naviešćiva, da uslied vrhovne naredbe 
dokinute su sve povlastice i prava redovnika, ter će odsele u 
sve i posve bit podložni vlasti odnosnih biskupa u svih bogo- 
štovnih (cultus) poslih. Malo kašnje na 6. kolovoza opet mu 
naviešćiva, da prestaje svaka odvisnost redovnika od ikog dru- 
goga starješinstva van carstva, s kojimi se strogo zabranjiva 
svako dogovaranje ili dopisivanje; po čem bez razlike bijaše 
zabranjeno svako obćenje s Rimom; ma niti za duhovne potrebe 
nije se moglo dopisivati, niti redovnici tražiti od vrhovnoga 
starješine milosti i dopuste za one stvari, koje se amo ne mo- 
gahu obavljati bez dozvole, kao državni sborovi i potvrde 
obavljenih izbora itd. Niti se je dopuštalo stranim redovnicim, 
ako će biti povjerenici, namjestnici, ma i vrhovni starješina 
glavom, da predsjedaju sborovim, ako nije podložnik cesarov ; 
nego je naredba bila, da se po sebi dogovore i jednoga starje- 
šinu samostana za predsjednika odabiraju, i to poglavitoga 
samostana najuglednijega mjesta kao Spljeta, ni najmanje se 
ne obaziruć na zakone i ustanove reda. 

To bijahu težke odluke, koje su raztavljale redovnike od 
zakonitoga starješine; tim se redovnici ovih strana postavljali 
na nezakoniti položaj, kao da već ne pripadaju zajednici reda 
sv. Frane! Ali to još bijahu samo initia dolorum. 


' Memorie della provincia. 47. 

Prestrašeni redovnici . takom povredom svojih ustanova, 
da ne bi bili prisiljeni što nezakonita u tom položaju djelovati, 
odrediše odaslati u Rim državnikova tajnika. ot. Jerka Palatina, 
da se o svem sa starješinom sporazumi i primi naputke, kako 
bi se u tih prigodah vladali. Pod izlikom da bi želio dobiti 
oprošćenje svete godine, zaprosi od vlade, da mu bude do- 
pušteno poći u Rim. Ali nije onda dopušteno onamo odlaziti ; 
ter i prošnja ot. Jerka bijaše odbivena i njemu povraćena sa 
gvozdenim: ,non sipermette.“ 

Uz sve štovanje naprama zemaljskoj vlasti redovnici ne 
htjedoše nebesku tlačiti, nego su potražili način, kako bi 
pored svih strogosti i protivnosti jednako sa svojim vrhovnim 
starješinom došli u doticaj, i od njega potrebite naputke 
primali. 

Ljubav je ko smri jaka, ter svezom bratske lju- 
bavi oni mogahu svoju svrhu dostignuti. U dogovoru sa redovnici 
u Mletcih odovuda su skrovito na njih pisma pošiljali, a oni 
ih slali u samostane susjedne države, dokle bi tako od jedne 
do druge u Rim dostavljene bile. 

Na taj način dostizahu potrebita dopuštenja i i potvrdjenja 
sa ostalimi naputci, kako bi se vladati imali u tako nesgodnih 
okolovštinah. Vlada je iziskivala, da se od nje potraži dopu- 
štenje saziva sborova i potvrdjenje izbora, bez koga niti se 
mogli sbori obavljati, niti starješinstvo proglasiti ; politički kape- 
tani imali su pravo prisustvovati, i odabrano starješinstvo nije 
se moglo prije zakonitim smatrati, dok ne bi od vlade dostiglo 
priznanje i potvrdu, a ova se kadkad izčekivala tako dugo, da 
bi starješinstvo za puno mjeseci bezposleno čekalo. Na primjer 
god. 1816. bijaše na 21. srpnja redovnički sbor držan na Vi- 
sovcu, a vlada je stopro na 24. rujna došaste godine potvrdila 
izbore. Još gore bijaše u pogled oblačenja, redovničkoga zavje- 
tovanja i redjenja; za sve je valjalo po putu biskupata službene 
spise na vladu upravljati, jer su starješine samostana i državnik 
isti vladinom voljom bili im podloženi, i kao podložnicim 
ne bi dopušteno uprav s vlastima obćiti, nego jedino po biskup- 
skih kurijah spise na vladu upravljati i po njih odgovore pri- 
mati. Da se vidi na kakve nesgode veće krat se državnici na- 
mjeriše, može se suditi po sliedećem činu: 
| God. 1819. državnik Radonić navršivaše tri godine svoga 
starješinstva, ter potajno dostigao od vrhovnoga starješine iz 
Rima dopuštenje, da može okupiti otce na sbor i odabrati novo 
staiješinstvo. On je dakako potla dugoga dopisivanja: i od po- 

litičke vlasti dopust dostigao i njezinim dogovorom urekao sbor 
u samostanu Zaostroga za dan 19. lipnja iste godine, i pozvao 
okružnicom otce izbornike, da budu za taj dan na okupu u 
Zaostrogu. 


U sličnih prigodah državnik znatnim troškom pribavi 
sva potrebita za uzdržanje dvadesetak redovnika na izbor po- 
zvanih izvan običajnih od obitoli, gdje je sastanak. Starješine 
svih samostana, kad poziv prime urečenoga sbora, završe svoja 
upraviteljstva i priprave račune, što će istomu sboru biti pri- 
kazani na pregled; to sve bijaše i ovoga puta učinjeno i dogo- 
tovljeno, kad iznenada prispi na ruke državniku službeni list 
od kapetana spljetskog okružja 3. lipnja, kojim ga obznanjiva, 
da: ... ,zapriečen od osobitih sgoda ne bi mogao doći na 
urečeni dan 19. tek. na sbor u Zaostrog, ter si pridržava 
dužnost, da će ga u napred obznaniti, kad će se moći redovniei 
sakupiti . . .“ Taj sbor bijaše stopro na 22. studenoga! 


Izvan pomenutih potrošaka i zamršaja upraviteljstva i 
računa svih samostana, na kakve se mučnosti i tegoće izvrgavahu 
toliki redovnici uz tadašnje mučnosti putovanja po suhu i 
po moru od Karina, Knina i Visovca do Zaostroga! Ali i ta 
još bijahu; ,initia dolorum.“ 

Pogoršaše se mučnosti i zapreke oblačenja djaka, zavje- 

tovanja i zaredjenja. Sve je valjalo službeno pitati prilogom 
svjedočanstva o naucih ovršenih, o dozvoli roditelja i skrbnika, 
o godinah i dobrom ponašanju itd. dotičnom biljegovinom ; ter 
se propitivala izvješća i iztraživali uzroci, razlozi i pristojnosti ; 
odvlačilo se za mjesece i prolazilo vrieme, dokle mladići u 
neizviestnosti ostavljali samostane i broj redovnika bivao sve 
to manji. 
: Ne bijaše već dopušteno, da po starom običaju državnici 
šalju djake na nauke u Italiju, i jur se je pogovaralo, da će 
se svi nauci preustrojiti i izjednačiti po kalupu bečkih zako- 
noša. Sve je to uzrokovalo, da je država nazadovala i propadala, 
broj redovnika na manje padao, a nije se mogao kako na- 
knaditi, ter se pobojaše, da se zar kani tim načinom uništiti 
državu. Tomu se još veće prestrašiše, kad vladalac Tomašić na 
13. svibnja 1817. preko šibenskoga biskupata naviesti državniku, 
da se pravo franovaca na župe priznaje samo u toliko, koliko 
ga od dužeg vremena posjeduju; ali da će taj posao suglasno 
s alka kurijami centralno dvorsko povjerenstvo 
urediti | 

Svakako franovci bijahu zabrinuti sve to veće za svoj 
obstanak ;. dobar broj župa rad nedostatnog broja bijahu ostarili ; 
samostani ostali na kom staru i slabu; redodržava je vidljivo 
ginula i propadala. 

Ovo vrieme bilježimo kao početak, odkad započe pro- 
padati ova država; vidjet ćemo dalje, da spomenuti uzroci 
ne bijahu sami; kašnje drugi nadodjoše, koji ju na rub propasti 
dovukoše, i milosrdje gospodnje bijaše, da nije sa svim propala. 

Ni desetgodišnja obustava oblačenja god. 1763., niti 
potežkoće mletačkoga vieća, niti francuzke zapreke i straho- 
vanje, od svog obstanka nikad ne bijaše tako izunemožena i 
blizo razrušena, kao što u ovo doba; pak i sve to bijaše još 
initia dolorum | 

4. Godine 1818. u mjesecu svibnju cesar Franjo I. sa 
uzvišenom svojom suprugom cesaricom Karolinom preko 
Hrvatske dodje, da posjeti Dalmaciju, ovu krajnu pokrajinu 
svoga prostranoga carstva. Dodje najprije u Knin, pak preko 
Vrlike u Sinj i od onuda put Dubrovnika. Hrvatski narod u 
Dalmaciji dočeka svoga kralja s najvećim oduševljenjem i ve- 
seljem, jedno što mu srdcem i dušom bijaše privržen, a drugo 
što bijaše potla blizu sedam vjekova, što je ova zemlja vidila i po- 
častila svoga hrvatskoga kralja; a narod po naravi srdčen i 
živahan učini sve, da mu pokaže radosti i podaničku vjernost. 

Ne spada na naš predmet, da pratimo visokoga gosta, i 
da iztičemo potankosti veselja i svečanoga pričeka, gdje je 
god dolazio; samo ćemo spomenuti po dnevniku ot. Glumca, 
da što god bijaše liepa i dragociena, starinske odjeće i skupo 
oružje, srebreni nakiti i zlatom navezene i srebrom okovane 
ječerme i dolame, samo toga puta bijaše sve na sunce izneseno 
i svomu kralju pokazano. U Sinju balka što je dva puta igrana, 
nikad od svoga postanka ne bijaše sjajnija i izglednija. Po izbor 
konji i pasati, starinske odore, srebrene i zlatne oprave, izgledni 
momci i jedeci, kakvi se ni u bogatijih kraljevinah ne bi za- 
mjerili, sve bijaše sjajno i izgledno. Dobitniku gosp. Frani Tri- 
palu darova cesar zlatan prsten s dragulji, koga obitol čuva na 
dičnu uspomenu. Tako po svih ostalih mjestih činila se veselja 
i narodne igre, što tko bolje i ljepše znadijaše prirediti. | 

Kako u svih drugih prigodah, tako i u ovoj sa svojim 
pukom franovci se natjecahu, da mu na osobiti način pokažu 
podaničku vjernost i bezkrajnu odanost. 

Državnik bijaše ot. Ivan Radonić, rodom iz Podgore, 
vriedan propoviedalac i učen naučitelj bogoslovja, koje je prvo 

u Mletcih predavao, a kašnje djacim u svojoj državi. Kao za- 
nešeni privrženik Austrije godine 1810. na ratnom sudu u 
Sibeniku bijaše na smrt za to odsudjen; ali on pametan na 
vrieme zakloni se na englezko brodovlje i preveze na Multu, 
odkle se povrati, kad god. 1814. Austrija Dalmacijom zavlada. 
Na povratku vlada mu opredieli zlatnu medalju vjernosti i 
200 fior. mirovine, kako smo prije vidjeli, ali se on na tom 
zahvali i zamoli, da za nagradu bude državi povraćen samostan 
sv. Križa u Zivogoštu, štono rad privrženosti prama Austriji 
od Francuza bio zaplienjen i napola razrušen. Sad u prigodi 
kad se je kao državnik cesaru predstavio, uz najdublji poklon 
i najsrdčeniji pozdrav, što ga na ime svekolike države svom cesaru 
prikaza, zamoli ga istodobno, da bi zaslužnu državu obradovao 
i obdario i viečni spomenik svoga dolazka vjernim franovcim 
i njihovom puku ostavio, povrativ državi samostan sv. Križa, 
koji joj Francuzi silimice ugrabiše, s jedinog uzroka što su ljubili 
i privrženi bili svomu naravnomu hrvatskomu kralju i cesaru. 
On ga najljubeznivije sasluša i obeća da će njegovu želju iz- 
puniti, samo da prikaže pismenu uspomenu ; a ot. državnik, 
koji ju je pripravnu u njedrih držao, pruži mu ju onoga časa, 
i cesar mu i opet potvrdi obećanje. 

Redovnici željno očekivahu izvršenje cesarove besjede, i 
ova se obistini visokom odlukom 22. rujna 1820., kojom se 
državi povraća ne samo crkva i samostan, dali sve baštine, 
pokretne i nepokretne imovine, koje još obstojahu 

Ta viest obradova svukoliku državu! Po svih samostanih 
obdržavahu se službe božje za uzdržanje milostivog cesara i 
njegove čestite obitoli. 

Bijahu odredjeni ot. Radonić i ot. Prgomet, da prime 
sgrade i nepokretine, a o drugom ne bijaše govora, sve je bilo 
propalo ; ali kakve sgrade, kakve li nepokretine!? Crkovni krov 
razmetnut, a samostanski još gore prolomljen! U samostanu 
nit vrata niti na prozorih vratnica, tavani provaljeni i izloženi, 
pregrade oborene a zidine razrovane! 

Ništa za to, u trošnu sgradu dodje ot. Mijo Majstrović, 
u njoj se smjesti kao predsjednik ; za ostalo mislit će državnik i 
bratska ljubav ostalih redovnika. 

Spomenuta dva otca Radonić i Prgomet zarediše po selih 
i varoših, da sakupljaju milostinje i milodare. Samostani po- 
mogoše ruhom i pokućtvom, crkovnom odjećom i svetim po- 
sudjem. Ot. Dorotić posla liepu svotu novca, japije i klaka, 
i nabavi za crkvu kip sv. Ante. jim Živogošta i Igrana 

povratiše svete slike, što na dražbi bijahu za, svoje crkve -pri- 
bavili. Kanonik Rosandić Pavlinović iz Podgore darova svetčane 
odjeće paramente, dalmatike i plašt, što na dražbi u: 
Makarskoj bijaše kupio; tako i kanonik Pavlović. povrati sveto 
posudje, što na istoj dražbi bijaše uzeo; napokon i gosp. Gru- 
bišić što se je još kod njega nalazilo. 

Tim se bijaše pribavilo što je bilo od najpreče nužde ; za 
ostalo sliedilo se sabirati milostinje i dobrovoljni prinosci, ter 
godine 1824. mogaše prvi gvardijan ot. Ivan Zderić poći u 
Mletke, da nabavi nova zvona, svete slike i potrebite crkovne 
oprave, kojimi samostan i crkva opet se povratili pribivalištu 
redovnika i službi božjoj; a ostali starješine prosliedili popravljati 
kvare; ali se nikad više ne nabavile onake stvari, ko što prvo 
bijahu... — 

Okolo 2000 komada knjiga stare knjižnice nadje se u 
podrumih u Makarskoj i medju njima veći dio onih carske 
knjižnice od Marije Terezije darovane ot. Karapandži i ove 
sve bijahu povraćene; ali bolje i znamenitije nevidom propadoše, 
kao i rukopisi i stare uspomene samostana. Prvo smrti kanonik 
Grubišić povrati dvie starinske dragociene paramente.i po- 
sudu svetotajstva Pixid sa nešto izmršenih rukopisa i.starih 
listina, koje se u arkiv povratiše. 

Sliedi se popravljati i nabavljati, ali i danas potla GO 
godina sve se rane ne izliečiše; još se i danas opažaju crni 
biljezi francuzkih bezakonja . . koje će uhvamo se nastojanje 
brižnih starješina nabrzo izbrisati i popraviti. 

Mjesto liepe prikazaonice Marije Tereze, cesar darova 
samostanu čuda ljepšu i veću, a redovnici iz harnosti na vječnu 
uspomenu urezaše nadpis na mramornoj ploči i sliede svake 
sedmice izgovarati po jednu sv. misu za uzdržanje čestite 
cesarove obitoli. 

Drugi dobročinac nabavi tri velike srebrene kandile; a 
sad opet podižu se mramorni oltari, ter se nadamo, da će stari 
samostan sv. Križa do malo staroj se slavi i savršenosti po- 
vratiti. 

5. Vlada je medjuto u Dalmaciji sliedila pravcem, kog 
naznačismo u prošastom poglavju 3. God. 1827. proglasi zakon 0 
o novom ustroju i uredbi učilišta za svećenstvo, obustavljajuć 
ostala svakolika, kako mu drago obstojeća po pravu ili običaju 
ustanovljena. 

Od svoga postanka ova država imala je po samostanih 
sva svoja domaća učilišta, na kojih su se pitomci i djaci uz- 

gajali od prvoga slabikanja do zadnjega obćega bogoslovja. 
Ovom naredbom sva dotadanja učilišta bijahu obustavljena i 
razmetnuta. Ovom naredbom počeše smrtni udarci državi, jer 
u onako smanjenom broju redovnika, kao što napred opazismo, 
nije lasan posao bio na mah sva učilišta preustrojiti i učitelje 
usposobiti u različitih predmetih, koji do tada kao nepotrebiti 
ne bijahu učeni, niti je moguće bilo na taj mah sve izučiti. 
Medjuto potanko se gledalo, kad bi se zaiskao dopust, da mladići 
budu obučeni u redovnike ; ako ne bi priložene bile sve svjedočbe 
naredjenih nauka kod javnih učilišta, sve se je nazad povraćalo 
i odbivalo bez nade milosrdja, da bi vlada dopuštala i mladići 
ikako mogli postati redovnici. 

Brižni državnik ot. Jerko Palatin rodom iz Skradina 
zamoli visoku vladu, da u nemogućtvu na mah usposobiti do- 
tadanje stare učitelje u novo naredjenih predmetih, što bi 
se u buduće svakako nastojalo, obzirom na veliki broj mladića, 
koji od veće godina čekaju, da budu u red primljeni, i djaka, 
koji po staru izučiše mudroljublje i bogoslovje, a čekaju da 
budu zaredjeni, s opazom na veliku potrebu redovnika za uz- 
držanje samostana i službu župe, buduć je broj pao kako nikad 
dosele, i to na same stare i nemoćne, milostivo dopusti, da 
ovi koji se danas nahode u samostanih po staromu sustavnu 
budu obučeni i zaredjeni, a došasti da će uznastojati, da po 
novom sustavu budu izučeni i u svem uzposobljeni. 

Nikako! bijaše mu odgovoreno, vlada ne odustaje od 
izdanih naredaba ; nego iz osobitoga obzira i naklonosti naprama 
državi, dopušta se: ,da pitomci i djaci do bogoslovja mogu 
po samostanih učiti i na polovici svake naukovne godine na 
izpite se prikazati kod javnih učilišta Spljeta ili Zadra ; ali 
za bogoslovje nikako se drugovačije ne dopušta, nego da djaci 
države moraju pohadjati ustanovljeno centralno bogoslovje 
u Zadru. — 

Nemoguće to bijaše državi i djacim. Državi, jer ne imajuć 
svoga samostana u Zadru, nije svojih djaka onamo mogla slati 
i uzdržavati nego velikim troškom; a odkud taj trošak na- 
knaditi, bez ikojih proizvoda? Djacim takodjer, jer navršiv 
nauke po staromu sustavu, nisu još poznavali novih predmeta, 
za koje se bojali, da ih ne bi mogli odgovoriti; radi česa različiti 
djaci pobjegoše u Bosnu, Albaniju i Italjju, da onamo budu 
zaredjeni, od kud se nekoji već ne povratiše, a i oni koji do- 
djoše kao misnici, podnieše težke pedepse i obustave za veće 
godina. Pitomci zastrašeni ostaviše samostane i povratiše se 

u sviet, ter se država tako razpuči i propade, da u jednom 
izvješću na vladu, tuži se ot državnik 1830., da već nije bilo 
u svoj državi nego 12: misnika, koliko ih u dalja vremena nije 
dotjecalo za samu službu župe. 

Uz sve te žalosti i nevolje sad prispi od vlade i drugo. 
Kao da ona ništa znala nije ob onom, što se je do tada pisalo 
i dokazivalo o pravu franovaca na župe, naredbom 13. veljače 
1828. naviesti državniku: ,da ne obziruć se na prošasta vre- 
mena i na povlastice, koje se proglasuju dokinute, neka dokaže 
na kom se temelju osniva pravo države, uslied koga ona tolike 
župe uzdržaje i za iste prikaziva župnike ?“ 

Riedkom pomnjom i prevelikim uztrpljenjem ot. državnik 
sabra po arkivih svoje države bule papa, izprave, dukale i sve 
povelje na to spadajuće; sve prepisa, priredi i priloži dugomu 
izviešču u deset listova i trideset i dva priloga. K tomu na- 
stavi svjedočbe svih obćina i seoskih starješina svih mjesta, gdje 
su do tada franovci župami upravljali, ter ih odluči sam ponieti 
u Beč i prikazati centralnomu dvorskomu povjerenstvu, i u 
isti mah predati na ruke milostivomu cesaru druge prošnje, 
koje bijaše pripravio, da dostigne potrebite povlastice, s kojimi 
bi još na vrieme bilo naknaditi veliki gubitak, kog je država 
uslied novih zaprieka pretrpila, i tim ju od prieteće propasti 
sahraniti. 

U srpnju dakle iste godine 182% zajedno s otcem Lukom 
Kostanom, razboritim redovnikom, dieliše se iz Dalmaciji put 
Beča, i na 21. istoga mjeseca prikazaše se pomenutomu povje- 
renstvu; predadoše dotčne spise i ponudiše, da bi i naustice 
izviestili, ako bi što trebalo, samo da se pitanje na brzo rieši, 
jer o njem možda zavisi obstanak države i korist vjere 1 
naroda u Dalmaciji. Njihovo nastojanje kod cesara, popečitelja 
i dvorskog povjerenstva bijaše okrunjeno najpovoljnijim uspjehom, 
ter se zadovoljni u otačbinu povratiše i donieše vrhovnu odluku 
1. kolovoza 1828., u kojoj: 

1. Priznavaše se pravo na uzdržavanje župi, i za iste pri- 
kazivanje župnika biskupim, priznanjem i potvrdjenjem prvašnjih 
odluka u tu svrhu izdanih 

2. Dopušta se, da država presv. Odkupitelja po izdanih 
naredbah i vladinih pravilih može zavezti posebita domaća 
učilišta mala, srednja i bogoslovna u svojih samostanih, koja 
će imati pravo javnosti. 

3. Da ista država na vladine troškove može poslati u 
Beč 12 redovnika, koji bi se kod onoga sveučilišta usposobili, 

da mogu kod dozvoljenih domaćih učilišta u državi odredjene 
nauke predavati“ . 

Na zadnjem sastanku kod cesara u Badenu bilježi dr- 
žavnik u svojih uspomenah: pokle običajnom ljubeznivosti bijaše 
od cesara primljen, i pokle prijaznim razgovorom cesar ga o 
raznih uspomenah i predmetih razpita, zamoli ga državnik, da 
mu dopusti jednu izjavu, koja mu na duši ležaše; i kad mu 
to dragovoljno dopusti, onda mu reče: kako uslied strogih 
zabrana i odluka ne bijaše im dopušteno obćiti s vrhovnim starje- 
šinom u Rimu, komu su ipak pred Bogom svečano zavjetovali 
i obećali posluh, tako su redovnici na velikoj muci i duhovnoj 
neprilici. Te zabrane samo štite neposlušne i razkalašene i 
uzrokuju razpuštenost stege i slabe starješinsku vlast na žalost 
dobrih .a razpuštenost nepokornih, ter se na taj način podko- 
pavaju temelji redovničkih uredaba i ustanova. Cesar mu odgo- 
vori: ,to mi je poznato, jer mi je i papa otom isto govorio, 
ali su biskupi tomu protivni, i ne bi se moglo inačije za sada 
popraviti, nego kad bi vaš gjeneral naimenovao namjestnika 
za moje carstvo izmedju mojih podanika. Drago mi je da ste 
vi tu stvar s vaše duše digli, ali ste je liepo na moju pre- 
metnuli ...“; i u tako ljubeznom razgovoru napokon državnik 
zahvali na dostignutih milostih i povlasticah i najsrdčenijim 
poklonom oprosti se i s drugom povrati u otačbinu. 

6. Velike su nesgode sliedile upogled nauka! Uslied do- 
stignutih milosti po starom običaju opet primiše po samostanih 
mladiće od 8 do 10 godina, koje kad bi podučili u normalskih 
(početnih) razredih slali su ih na ispite; tako isto i za gim- 
nazije; ali to bijaše premučan posao u ono doba zaputiti se 
iz Zaostroga i Makarske do Zadra! Još gore bijaše bogoslovje, 
jer kako spomenusmo, dok se je domaće bogoslovje uredilo, 
jedino u Zadru valjalo ga učiti, a onamo mjesta ne bilo za 
njihove djake; ter se na svaki način nastojalo, da se pošalje 
nekoliko u Beč, da se kod sveučilišta usposobe pak domaća 
učilišta uzpostave. Ali tko će u Beč? da onamo uči nove 
predmete, u narod koga jezik ne razumije? To bijahu planine 
koje su cienili, da im ne bijaše moguće prevaliti. Svakako iz- 
glednom samozatajom i najvećim požrtvovanjem za obstanak i 
napredak svoje države, nekoji se odazvaše redovničkom sprav- 
nošću i odvažiše se na vitežko djelo. Ovi i ako po starom 
sustavu nauke dovršili i već postali misnici, podložiše se nuždi 
i podjoše u Beč, da se kod sveučilišta usposobe za bogoslovno 
učiteljstvo. Vriedno je da njihova imena budu poznata nasliednicim, 

jer njihovom odvažnošću granu zora sretnije budućnosti cieloj 
državi; to bijahu najprvo četiri: ot. Simun Milinović, ot. Mate 
Šimunović, ot. Luiz Vrdoljak i ot. Andrija Plavša. 

= Njih odprati ot. Jerko Palatin i preporuči učiteljim i 
braći redovnicim, jer ne poznavahu nijedan samo rieči njemačkoga 
jezika ; ali na sreću dosta dobro govorahu latinski, ter se mogli 
lasno razumjeti s jednim i s drugim. Kad ih drzavnik prikaza na 
sveučilište učiteljim na izpite primljenja, sva četiri posve 
dobro odgovoriše, ter se profesori radovahu državniku, da će u 
njih dobiti vriedne učitelje svojoj državi. 

Kad se je ot. Jerko doma povratio, on je sliedio dopisivati 
s redovničkimi starješinami samostana i s učitelji, s kojimi bijaše 
se zapoznao i sprijateljio, ter svakog mjeseca dobivaše izvješća 
najpovoljnija, koliko o redovničkom ponašanju, toliko o nau- 
kovnom napredku. 

Kroz same dvie godine sva četvorica ovršili nauke, te 
se prikazali na izpite i dostigli pohvalne svjedočbe uzposobljenja. 
Na povratku u otačbinu starješinstvo ove države uzpostavi bogo- 
glovne nauke: u Šibeniku crkovnu poviest i kanonično pravo, 
sa učitelji ot. Šimonom Milinovićom i ot. Andrijom Plavšom, 
a u Makarskoj dogmatiku, moralu ipastiersku sa učitelji 
ot. Matom Šimunovićom i ot. Jerkom Luizom Vrdoljakom. 

Tim djacim, koji davno čekahu redjenje pohadjajuć ova 
učilišta i uz svjedočbe navršenih nauka vlada im dopusti re- 
djenje i župnikovanje. 

God. 1833. četiri druga bijahu poslani, da se usposobe 
za srednja učilišta, i to: ot. Jakov Milinović, ot. Angjeo Ilić, 
ot. Ante Zorica 1 ot. Bono Mlinar. Da se dobar broj mladeži 
okupljene po samostanih bolje usposobi i u gimnazjalnih naucih, 
definitarje odredi, da se napravi kuća na Dobrom u Spljetu, što 
je bila načinjena za tvornicu svite i u nju okupe mladići 
koji su pohadjali javni gimnazij. Djaci su takodjer iz samo- 
stana pohadjali ondašnji humanitet i filosofiju na javnom uči- 
lištu spljetskoga sjemeništa. 

Za gimnazijalno učiteljstvo moglo se onda uspodobiti kod 
javnih gimnazija u Dalmaciji, ter se ot. Ante Lulić prikaza 
na izpite, koje dobrim uspjehom ovrši i bi usposobljen za prve 
četiri godine gimnazija, ter uslied dostignutih povlastica država 
zavede svoje javne domaće gimnazije, za pitomce u samostanu 
Zaostroga, gdje su mladići svih samostana po dovršenih po- 
četnih školah učili pod pomenutim učiteljem Lulićem i dvama | 
pomoćnicima. 

Od četiri posliednja redovnika na sveučilištu u Beču, ot. 
Jakov Milinović zamieni u Makarskoj ot. Vrdoljaka kao učitelj 
morale i pastierske, otci Ilić i Zorica bijahu odredjeni za Sinj, 
prvi se usposobi za fiziku i matematiku, a drugi za poviest i 
filozofiju. Ot. Paško Paić usposobi se kod biskupa za vjeronauk, 
i tim se zavede u samostanu Sinju javno domaće učilište filo- 
zofije. Ot. Mlinar bi usposobljen za humanitet, a ot. Marko 
Vidošević za vjeronauk, ter se i humanitet javna domaća 
ustroji najprije u samostanu Knina pak Karina, gdje otca 
Mlinara kašnje zamieni ot. Balio; tim država steče javna 
domaća svoja učilišta od gimnazije do obćega  bogoslovja, 
na kojih se predavahu jednaki nauci kao i na ostalih javnih 
učilištih pod nadzorom biskupa i vlade, kojim su pošiljana sva- 
koga polugodišta potanka izvješća, potvrdjena od povjerenika, 
koji su dolazili na izpite svrhom školskih tečaja. 


Težkih muka i žrtava stajalo je državu ovo prvo uredjenje 
novih nauka, jer onako iznemožena i na kračak dovedena, 
najjače sile bijahu na učiteljstvo upotrebljene, mnoge župe rad 
oskudice broja redovnika napuštene, te njih veći broj i danas 
potla toliko vremena nije još moguće bilo preuzeti. Samostani 
ostali na staru i slabu, nazadovahu, jer izvan što težko bijaše 
malimi sredstvi uzdržavati samostane 1 redovnike stare i ne- 
moćne valjalo je da svi prinose za uzdržanje pitomaca i djaka 
na domaćih učilištih, za koje njihove obitole nisu trošile, nego 
za samu odjeću, a sve ostalo bilo na trošak države, koja niti 
je od vlade, niti od ikoga primala ikakve pomoći za uzdržanje 
tolikih učilišta, učitelja, djaka i pitomaca Svedjernom nadom 
u bolju budućnost redovnici ništa ne postedili; sve muke 1 
tegoće pretrpili, sve i svaka žrtvovali za vjeru i za svoju 
domovinu. | 

Ustanovljenjem svojih učilišta država uznastoja, da se 
što veći broj pitomaca po samostanih uzgaja, 1 uz sve vla- 
dine zahtjeve i zapreke djaci su se množali i broj redovnika 
rastao; samostani počeše oživljivati i župnici svoja mjesta 
zauzimati, ter se i nada već začimati, da će se država opet 
okriepiti i do prvašnjega sjaja i ugleda dovinuti. 

Tako su svari sliedile preko dugoga perioda dubokoga 
mira uz svekoliko vladanje dobroga cesara Ferdinanda, dokle 
opet svjetski dogadjaji uztalasaše more političkih komešanja, i 
uzdrmaše narode i kraljevine na nove društvene uredbe, kojimi 
započe znamenita godina 1848. 

7. Prvo nego nas zateku svjetski prevrtaji i novi doga- 
djaji, koji i ako ne zavaljaše Dalmaciju u vrtlog rata i pre- 
vrata, ali se i onamo čuo odjek svakojakih glasina i nedalekih 
komešanja, obazriet ćemo se još jednom na poglavitu zadaću 
franovaca ove države, što spada na sveta poslanstva. 


Izvan onih što susliedno franovci obavljaju službom težkih 
župa u pokrajini, početkom ovoga vieka njezini redovnici dosta 
gu djelovali u prilog vanjskih poslanstva. 


Spomenuti nam je najprije, da ova redovnička država kao 
i ostale franovaca po svietu imadjaše komisarijat svete 
zemlje Palestine, gdje sinovi sv. Frane od početka XII. vieka 
do danas pravo vitežkom uztrajnošću čuvaju danom i noći 
sveti grob našega Spasitelja. Nije naša zadaća iztjecati težke 
muke i nevolje ljute od vjekova pretrpljene od divljih Osmanlija, 
nego da sjetimo na gomile pusta novca sasuta u bezdane jame 
turske lakomosti, koje ubogi franovci sakupljahu širom kršćan- 
skoga svieta, da mite krute haračlije i uzdrže pobožne hodo- 
častnike. Kako ostale države, tako i ova imadjaše povjerenstvo. 
Zadnjih vremena kao na središtu pokrajine bilo je uspostavljeno 
u Spljetu i naimenovan povjerenikom ot. Josip Kukavica, koji 
je sabirao milostinje skupljene po gornoj Dalmaciji i slao u 
Jeruzolim. On je za veće godina tim poslom tako brižno i 
koristno upravljao, kako je najljepše zahvale od starješine sv. 
groba dostigao, uslied kojih sveto sjedište odlikova ga naslovom 
ex provinciala. U istom poslu nasliedi ga ot. Ivan Milošević, 
a ovoga ot. Ante Jukić, dokle je vlada ovaj posao na svoj način 
uredila i biskupim sabiranje milostinja povjerila. 

U rečenom samostanu čuva se na uspomenu pečat povje- 
renstva, na kom okolo običajnog znaka svetih mjesta čita se 
nadpis: Sig. V. Commis. Terrae. Sanctae, i veliki u 

ibeniku. 


U isto vrieme kao poslanici u svetoj zemlji bijahu dva 
redovnika, i to: ot. Grgur Kurtović iz Drniša i ot. Ivan Raić 
iz Gradca primorja. Prvi onamo dovrši svoj život, a drugi kroz 
petnaest godina poslanstva bijaše na službi župe u Nazaretu, 
Betlemu, Alepu i Jeruzolimu i starješina samostana u Alepui 
Betlemu. Kako je bio imenovan učiteljem istoga, i kada se 
povrati u otačbinu bi odlikovan nazivom m. pošt. i postade 
državnikovim tajnikom. Napokon ovih zadnjih vremena ot. 
Andrija Vukićević bi za neko vrieme poslanik u Albaniji i 
Prizrenu. 

Kao stvar spadajuću na sveto poslanstvo, spomenuti nam 
je, kako god. 1831. hrišćanski župnici Kričaka i Baljaka u 
Petrovupolju: pop Petar Krička i pop Marko Busović izjaviše 
nadžupniku Drniša ot. Anti Jukiću želju i namjeru, da bi prešli 
na katoličko sjedinjenje. Ot. Jukić to dojavi svomu biskupu u 
Sibenik presv. Bordinu, koji, pokle se osvjedoči o stavnosti nji- 
hove odluke, posla ih u spljetsko sjemenište, da budu podučeni 
u razlikah izmedju obiju crkava; i pokle se ukriepiše u nauku 
katoličke istine, na 31. siečnja 1832. položiše vjero ispoviedanje 
katoličkog jedinstva u ruke biskupa Pavla Miošića u prisut- 
nosti mnogih svećenika i odličnih gradjana. 

Oni se na svoje župe povratiše, u kojih veći dio župljana 
nasliedovaše svoje pastire i s njima pristade na katoličko 
sjedinjenje. | 

Ot. Jukić bijaše stožerom ovoga spasonosnoga pokreta; po 
njegovom nastojanju ne samo u spomenutih selih, dali i u 
varoših Drniša i Vrlike različite obitoli pridružiše se katoličkomu 
jedinstvu i najljepše se nade začimahu, da bi ostala mjesta 
na jedinstvo prešla i mir i ljubav zavladao medju jednokrvnom 
braćom. 

Vladalac Liljenberg srdčeno se bijaše odazvao i vladinom 
pripomoći pomagao, da se načine župne crkve i kuće za sje- 
dinjene u Kričkah, Baljkah i Vrlici; ali protivnici jedinstva, 
sloge i bratske ljubavi, upotrebiše sva sredstva, da sjedinjenje 
preprieče, a kad vidiše, da ne uspjevaju, poslužiše se onim prvo 
upotrebljenim pod episkopom Kraljevićem za istu stvar u Si- 
beniku, kad poslaše razbojnike i iz busije ubiše kanonika uči- 
telja i raniše gradskog zapovjednika i sudca Getalda; tako i 
onoga puta nadjoše razbojnika, koji zasjede kod Jasenja, i kad 
je srdčeni pop Petar Krička, prvo nego je u onoj župi crkva na- 
činjena, odlazio u Drniš, da u nedelju reče sv. leturgiju u 
crkvi sv. Ante, upali na njega iz puške i zrnom ga usmrti. 
Kad se koja sliedba takvim apostolatom služi, da održi svoje 
vjernike, ona može znati, da nije od Boga; tim se može koja 
časovita zapreka postaviti, ali ne može božjoj volji odoljeti, a 
jer je njegova volja, da ujedinjeni budemo, mi mu se krepko 1 
stanovito nadamo. 

Još dva redovnika velikog znanja i nauka dade ova država 
katoličkomu poslanstvu: prabiskupe ot. Luiza Skakoča i otca 
Ivana Topića. 

Ot. Skakoč rodom iz Trogira odličnih i pobožnih roditelja, 
koji da zadovolje želji svoga sina, pokle u otačbini bijaše izučio 

niže nauke, predadoše ga redovnicim franovcim u samostan 
Dobri u Spljetu, gdje bi podučen i poslan u Visovac; ondje 
postade redovnikom i ovrši novicijat. Buduć uz ostale vrline, 
dobrote i pobožnosti, pokazao osobitu sposobnost za nauk, po 
običaju onoga vremena poslaše ga u Italiju na savršenje ostalih 
nauka, kojim se je toliko okoristio, da na obćem natječaju u 
Ferrari bi odredjen za učitelja bogoslovja na prvo mjesto u 
Rimu kod Aracoeli. Ondje za veće godina pohvalno prosliedi ; 
ali ga državnik zaželi u svojoj državi, te u Šibeniku prosliedi uči- 
teljstvo i dostiže jubilaciju. Iz velikog štovanja, koje bijaše zaslužio 
svojom učenošću, odlikovan bi kao prefectus studiorum. 

Bio je vriedan propoviedalac i naviešćivaše po varoših i 
gradovih Dalmacije rieč božju najvećimi pohvalami i plodom 
slušatelja. Od vrhovnoga starješine reda bi naimenovan državnikom 
onda obstojeće još franovačke države u Albaniji i veće krat 
njegovim povjerenikom i predsjednikom sborova u državah 
Dalmacije, i kao takov god. 1810. sa sbora na Visovcu bi 
odredjen, da na ime ove države čestita Marmontu u Ljubljani 
dostignuto odlikovanje maršala carstva, kad na povratku sa 
slavodobića kod Vagrama vraćaše se s tom novom krunom u 
Dalmaciju. Malo kašnje svojim mudrim perom obrani samostan' 
Visovac od zahtjeva kanonika Pavlovića. 

Njegove riedke vrline i kreposti bijahu poznane u Rimu, 
ter god. 1815. bi naimenovan biskupom Zanta i Cefalonie i 
upraviteljem Krfa i Moreje, gdje puno ugleda katoličkoj crkvi 
doprinese, koju je naukom, izgledom i pastierskom brižljivošću 
dičio; tim dostiže izravnanje neharnih razmirica izmedju dvaju 
vjerozakona i uzpostavi pravi mir, ali je u isti mah dosta pre- 
trpio sa strave englezke vlade, koja nije prestala prkositi i svake 
mu protimbe postavljati. 

Kad je opazio, da mu snaga smalaksava, da s toga ona 
crkva ne bi koju škodu pretrpila, zamoli sveto sjedište, da bude 
one službe oprošten i da mu se jači zamjenik imenuje, komu 
bi težko breme izručio; što kada dostiže, odlikovan nazovom 
prabiskupa staropolitanskoga i pristojnom mirovinom, povrati 
se u svoju državu i za neko vrieme nastani se u samostanu 
sv. Lovre u Šibeniku. Darova crkvi ovog samostana svoj liepi 
srebreni pozlaćeni kalež, na kom se čita urezan nadpis: ,Fr. 
AloysiusScacoz Minorum Observ. 1831. Archieppus 
Staropolitan.“ 

Pošto podložan bijaše težkoj i čestoj bolesti, odluči preći 
svojoj rodbini u Trogir, gdje u 85. godini života zaspa u Gospodinu. 

Drugi njegov brat redovnik iste države ot. Ivan Topić 
iz Spljeta po navršenom noviciatu u Visovcu bi poslan na 
nauke u Italiju i postade učiteljem mudroljublja u Peruggi pak 
bogoslovja u Rimu. Proglasi se kao vrstan propoviedalac po 
gradovih Italije, 1 bi imenovan učiteljem controversia u 
zavodu sv. Bartula u Rimu, gdje god. Is341. pokle dostiže 
jubilaciju bi imenovan biskupom Alessia u Albaniji i upra- 
viteljem prabiskupije Škopja. Onamo pretrpi velike trude i ne- 
sgode ; ali dostiže pomirbu zavadjenih plemena, ter za nagradu 
bi imenovan skadarskim biskupom. Nastanjen u tom gradu 
načini sjemenište i uz najžešću protivnost zanešenjaka turskih 
izposlova i svojim trizmenim ponašanjem načini liepu crkvu, 
radi koje veće krat život mu na pogibli bijaše. 

Silni trudi i napori težko mu život oslabili, ter mu sveto 
sjedalište prvo naimenova pomoćnika nasliednika, a malo kašnje 
oprosti ga težkog bremena. imenovavši ga prabiskupom Filipopola 
s mirovinom, ter se vrati u samostan sv. Bartula u Rim, gdje 
god. 1808. na 11. lipnja dovrši sveto svoj zaslužni život. 


Poglavje deveto. 
1848.—1869. 


1. Kobna godina 1847., franovci kroz gladnu godinu uboge pomažu, iz- 
nemogla država dostiže od vlade pomoć za uzdržanje učenika + usta- 
novljenje prvoga hrvatskoga gimnazija. — 2. Ugled sinjskoga zavoda + 
samostana, razbudjenje narodnoga čuvstva. — 3. Velike žrtve za uzdr- 
žanje javnog gimnazija i pitomaca, zaprošenu pripomoć vlade. — 4. Obe- 
ćana pripomoć na razpravi u carevinskom vieću. — 5. Adresa vjernosti, 
poraz popečitelja Šmerlinga. — 6. Osvade u Beču i Rimu. 


1. Zalazimo u doba koja doživismo, ter ćemo nastaviti 
skazanje dogadjaja, koje čusmo i vidismo, u kojih osobno uče- 
stvovasmo. 

Od godine 1815. duboki je mir u Europi vladao; vladaoci 
preokupili svu vlast u svoje ruke i narode u pokornosti držali, 
malo se brineć za borbu nezavisnosti u Grčkoj i Srbiji, puštali, 
da se sami s Turskom gombaju i uredjuju. Pokušaje Fromašuna 
i Karbonara lasno su podušili i gvozdenom rukom nad puci 
kraljevali; ali požar prevrata prošastoga vieka i ako podušen 
tinjao je pod pepelom pritiska, i godine 1847. počeo odušivati 
na veće mjesta, ter kao pošast obladao puke i kraljevstva. Kod 
nas u Dalmaciji druga vrst požara oblada pokrajinu, i to strašan 
glad, kakav se riedko upamtio. Od veće godina slab rod svega 
bio, ali god. 1847. baš nikakav. Kroz žestoku zimu životinja 
poljoskala i svaka travka izginula, ter osobito na proljeće po- 
češe gdjekoji mrtvi od glada padati. 

Žita domaćega u pokrajini ne bilo, a rad opake zime bro 
dovi ga ne vozili; sviet sa sela poče na buljuge salaziti u 
gradove 1 varoše, tražeć pomoći, da sa svojimi obitolami od 
potrebe ne skapaju. Obćine i vlasti tražile od vlade pomoći ; 
ali ta ili kasno, ili posve škrto dolazila. 

Dobro se sjećamo toga nevoljnoga vremena, kad svojima 
očima tužno gledasmo duge povorke sirotinje obojega spola i 
svake dobi u grad dolaziti, plačuć po ulicah i kruha proseći! 

I gradovi raztvoriše krila kršćanske ljubavi i natjecahu se, da 
ubogom puku pomognu. Samostani bijahu u tih nuždah obća 
zakloništa ubogih, danom i noćju vidjesmo našima očima kod 
sv. Lovre u Šibeniku kotluše sočiva i peći kruha svakoga dana 
za take nevoljnike, koji se izmienjivali bez prestanka, a re- 
dovnici im dielili onu istu milostinju, što od njih bijahu primili 
za ljubav božju. Jednako bilo u biskupovoj palači, kod ostalih 
redovnika i svećenika i kod različitih gradjana, ter je zahvaliti 
takoj kršćanskoj ljubavi, što po varoših i gradovih ne bi čudo 
veće mrtvih žrtava. 

Po novih izumih i današnjih obćinskih pravilih, svaka 
obćina samo misli za svoje uboge; sjećamo se, da onda bijaše 
ih u gradu preko 500 iz drugih obćina; da se ovimi pravili 
budu iz grada gonili, možda bi svi bili od glada poginuli. 

Po selih puno je gore bilo Onamo bilo svieta, koji nije 
mogao kuću ostaviti; ali velika bila brižljivost župnika, koji 
su službenimi dopisivanji na vrieme pomoć od vlade dostizali, 
a još bolje u nuždah sve što su imali potrebnjacim razdielji- 
vali i kod prijatelja gradjanskih trgovaca dužili, i tim načinom 
mnoge uboge pomagali i tješili, te i od istinite smrti oslobodili. 

Izmedju zaslužnijih u tom poslu možemo pomenuti otca 
Antu Brakusa, župnika varoša Šibenika, koji je po selih žito i 
bob dielio, ter i od vlade zlatnom medaljom nadaren bio. U 
Promini ot. Mate Zižić župnik razdieli puku sve što je imao 
i od vlade za svoj puk pomoć dostigao, ter i on bi zlatnim 
križem obdaren. Ot. Angjeo Udiljak župnik Studenaca u toj 
prigodi bio drugi sv. Frano od Paule. On je na svom čelu 
mogao napisati Caritas. Ne samo da je sve dao što je imao, 
dali iz Imotskoga od prijatelja žito dužio, i od kuće do kuće 
nosio; svakoga tješio i pomagao, ter i on bi zlatnim križem 
odlikovan. 

Svi ostali samostani i župnici jednako se na ovoj crnoj 
godini odlikovali i zaslužili harnost svoga puka i plaću na 
nebesih 

U ovih okolnostih samostani bijahu se iztrošili i do kraja 
iznemogli. Po uredjenju domaćih učilišta bi vrlo pomnožan broj 
pitomaca i djaka, jeda bi se naknadio potrebiti broj za službu 
samostana i brojnih župa; ter se potrostručiše porezi samostana 
za njihovo uzdržanje, koji i ako su žarkošću srdca polagali na 
žrtvenik uzdržanja i napredka države, kao potrebiti na korist 
vjere i domovine, ali kad prispješe tiesne godine i pomanjkaše 
milostinje, a morali svoje zalogaje dieliti biednim siromahom, 

dodje se do kraja i samostani ne mogahu već prinositi poreza 
za uzdržanje učilišta, učenika i djaka. Zabrinuti otci ove države 
za sebe i za svoje učenike, prikazaše vladi svoje nevoljno stanje 
8 bojagni, da bi prisiljeni bili učilišta razmetnuti i pitomce 
odpraviti, ako im vlada ne bi pristojnom svotom na pomoć 
priskočila. 

Vlada je znala, da franovci uzgajaju svećenike za preko 
sedamdeset župa, koje kad bi oni ostavili, težko bi ih bilo 
odmah zamieniti, što ako bi se i dostiglo, za uzgoj tolikog 
broja popova morala bi ista vlada velike svote ulagati. Uvaživ 
dakle prošnju franovaca, opredieli državi godišnju pripomoć od 
fior. 500, koju prosliedi za nekoliko godina u istu svrhu davati. 


Ne ćemo se baviti o prevrtajih godine 1848. i o političkih 
i ratnih dogadjajih, jer kod nas u Dalmaciji bijaše mirno i 
tiho. Župnici složno s vlastima održaše puk u mejaših zakoni- 
tosti, ter različiti dostigoše liepe pohvale, a ot. Mate Šimu- 
nović nadžupnik Drniša bi odlikovan zlatnom medaljom. God. 
1550. rad slaba zraka učilište humaniteta iz Karina bi 
premješćeno na Visovac, gdje po novom školskom ustroju bi 
promienjeno u V. i VI. gimnazija, malo kašnje predje u Zaostrog ; 
ali kroz to vrieme bijahu se jur zaveli dogovori izmedju vlade 
i države, kako bi se sve gimnazije okupile u jedan samostan. 


Državnikom bio ot. Mate Šimunović, koji potla dugoga 
dogovaranja i pisarenja pristade na predlog vladaoca Mamule, 
da će u Sinju kao središtu Dalmacije u onaj samostan okupiti 
učitelje, pitomce i djake, kako bise ondje uzpostavio podpuni 
gimnazij, za koji je vlada obećavala, da bi sa svoje strane 
pripomogla tim, što bi franovcim dala nekoliko štipendija, 
da se mogu kod bečkoga sveučilišta po novih uredbah uspo- 
sobiti za profesure, i kad bi bio priličan broj usposobljenih, da 
bi tomu franovačkomu gimnaziju udielila pravo javnosti. 

Zamašit dakako bijaše taj podhvat za državu ; ali obzirom 
na naukovni napredak svoje mladeži i one okolnih mjesta, koji 
bi se podučavali, otci države cienijahu, da zasluživa taka stvar 
svako i najveće požrtvovanje. Prvo nego se je ugovor konačno 
riešio, državnik ga prikaza otcem sakupljenim na sboru, i oni 
ga svestrano primiše. Vlada ga potvrdi, a nasliednik ot. Simu- 
novića, državnik ot. Ante Lulić na 12. prosinca 1854. velikom 
svečanošću otvori novouzpostavljeni javni franovački gimnazij, 
s naukovnim jezikom hrvatskim. To bijaše prvi narodni zavod 
u zemljah hrvatskih, pače u svoj carevini. 

Uz stare usposobljene učitelje bijahu namješćeni mladi 
privremeni, koji žarkošću rodoljubja i požrtvovanja bez plate 
i nagrade preuzeše podučavati u svih osam razreda, koji se 
namah svi otvoriše s priličnim brojem franovačkih pitomaca i 
djaka, varoških mladića i učenika iz raznih mjesta pokrajine. 

Savkoliki gimnazij: prostorije, naukovni predmeti, učitelji 
i pitomci, sve to bilo na teret same države. Sinjska obćina pruži 
pripomoć for. 800, a vlada opredieli štipendija za pripravnike u 
Beču, kojih šest bijaše odredjeno, medju njima vriedni ot. Matas, 
koji na povratku postade ravnateljem. 

2. Utemeljenjem javnoga sinjskoga gimnazija započe uz- 
krisenje onoga samostana, koji do tada smanjenim brojem re- 
dovnika, češće ostajaše na 3 ili 4 stara i slaba, koji težko da 
su mogli obavljati u crkvi službu božju onim sjajem, kao što 
se prvo običavalo, kad je u njem postojano stanovalo od 16 
do 20 redovnika. S druge strane prostrana župa od preko 
6000 duša i rastuće duhovne potrebe bogatoga i napredujućega 
varoša, sve je zahtjevalo veći broj zauzetnih duhovnih poslovača. 
Samostan je već priredjen bio brižnim nastojanjem ot. Ante 
Zorice, da može primiti i uzdržavati učitelje, djake i pitomce. 
Pomenuti ot. Zorica zaslužio je vječnu uspomenu harnosti braće 
redovnika i cetinskoga puka radi koristnoga pokreta i pobolj- 
šanja u svih strukah poljskih radja i oplemenjenja pasmine do- 
maće stoke i svakog živeža, kako danas u tom prednjači mimo 
sve obćine Dalmacije. Pokle je osjegurao imovinu samostana i 
pomnožao sgradami, podiže stari samostan na drugi pod, gdje 
bi se napravile sobe za brojne učitelje novoga gimnazija. On 
je započeo, a nasliednici prosliedili i dogotovili. 

S nadošlim sada brojem mladih učitelja, djaka i pitomaca, 
svemu se naknadjivalo, čim redovnici shvatiše poglavitu zadaću, 
kojom su opet crkvu i samostan na dostojni ugled podigli. 
Varoški stanovnici pobožni i bogoljubni, kao što su u obće 
svekolike Cetine i susjedne Bosne, osobito u štovanju čudo- 
tvorne slike Majke božje, koju redovnici sobom iz Rame do- 
nesoše, i po njezinom utočišću puk neizbrojne milosti dostiže: 
Jedno dakle pobožnost puka, a drugo veliko bogoljubstvo na- 
prama Majci božjoj privlačilo množtvo puka u jedinu u varošu 
samostansku crkvu, ter složna braća najprije uznastojala, da 
prirede službu božju svetčanimi obredi i bogoljubstvi, da tim 
razjare ljubav božju u srdcih vjernika, nesamo na velikih 
blagdanih, dali na svih gospinih svetkovinah i nedjelah preko 
godine, kako se riedko u kom gradu obavljahu. 

Za svetkovine majke božje držahu se pohvalna govorenja 
i za sve svetkovine pravilne propoviedi. Uvede se bogoljubstvo 
Marijina mjeseca, trećega reda sv. otca Frane, devetnice i mo- 
lenja, što je tako privlačilo bogoljubnike, da i ako samostanska 
crkva od najvećih ne mogaše zauzimati broja vjernika u svet- 
čanih prigodah. Oglašeno propoviedanje mladih učitelja postade 
živom željom okolnih župa, ter za svaku svetčanu sgodu po- 
zivali ih župnici, da svojom darovitošću nahrane kruhom rieči 
božje njihove župljane. 

Crkva bl. gospe od 150 godina kako bijaše načinjena, 
što od starosti a što s čestih potresa bila vrlo oštećena, i budući 
prietila pogibli, veće krat zatvorena. Slabi popravci u veće na- 
vrataka obavljeni nisu posjeguravali za dug obstanak, ter složna 
braća začeše misao, da bi ju svestrano popravili i ukrasili ; ali 
kojimi sredstvi? Ljubavju, složnim radom i srdčenim nastoja- 
njem, pak neizcrpivom hasnom božje providnosti, koja im u 
sličnih poduzećih nikada pomanjkala nije. To bijaše jedina za- 
klada ubogih franovaca. Kad postade starješinom vriedni kateketa 
ot. Špiro Tomić, započe se zamašita radnja; zidovi se odigoše, 
da širini bolje sgrada odgovara, načini se iz nova jaki krov 
i iznutra priredi i ukrasi, kako mogaše stajati uz gradske 
stolne crkve. | ' 

Uz ogromne žrtve redovničke obitoli i vladine pripomoći 
od 2000 for. harni varošani i puk krajine srdčeno svi pomogoše, 
do ogromne svote svega troška od 18.000 for. Taka čudestva 
sama ljubav i sloga vriedne braće zna praviti. Za tim se do- 
vrši gornji kat samostana i sva sgrada gimnazijske palače, kojoj 
se vas krov iznova načini. | 

Koliko se je tvarno napredovalo i koristilo, toliko se je 
novi zavod naukom odlikovao Učitelji obuzeti žarkošću rodo- 
ljubja svimi su mogućimi silami nastojali, da pokažu narodu i 
svietu korist i napredak mladeži izučavane u materinskom jeziku ; 
čemu se sbilja divili isti nadzornici i ako protivnih političkih 
načela, obuzeti duhom talijanštine mišljahu, da hrvatski jezik 
nije bio dorastao do toga, da bi se uspješno u njem predavali 
nauci, koji se do tada nisu predavali hrvatskim jezikom. Dobar 
red u svakom poslu, stega, ćudoredje i izgledno ponašanje re- . 
dovnika i učenika, sve je bilo kao u riedkom najuredjenijem 
učilištu, ter roditelji iz raznih mjesta slali u Sinj svoje sinove, 
da uz nauke ukriepe se u poštenom, ćudorednom življenju. 

Izvan franovačkih pitomaca, kojih običajno bijaše od 30 
do 40, dobar broj bijaše ih iz drugih mjesta pokrajine i iz 

varoša Sinja, od kojih neki prosliediše nauke kod sveučilišta, 
a drugi zadobiše javne službe. 

Kad se promisli na ovaj broj učenika iz svih krajeva 
Dalmacije, podučenih u žarkom rodoljubju i jeziku hrvatskom, 
koji razasuti na sve strane u srdcu ponješe zublje probudjene 
narodne sviesti, ne ćemo se čuditi, zašto protivnici, kad u ovom 
zavodu uvidiše svoju propast, sa svih strana na njega navališe 
potvorami i osvadami vapijuć mu propast, i svaka sredstva 
upotrebiše na njegov zator. Godine 1860. proglašena bi 
ustavna povelja 20. listopada, kojom se priznavahu historička 
prava narodnosti, ter u Dalmaciji zasja zora nade sdruženja 
sveva hrvatskoga naroda, o kom su franovci svedjerno mislili 
i želili. Za to sdruženje na početku i vlada bijaše, i ona ista 
imenovala je bila narodne pouzdanike iz Dalmacije, koji su 
imali u Zagrebu s banskom conferentiom ugovarati o 
uvjetih sdruženja. 

U ovoj prigodi vlada je uvažavala položaj i ugled ove 
države, odabrav izmedju pouzdanika i njezinoga državnika ot. 
Jakova Milinovića, koji se sa svojim tajnikom ot. Antom Ma- 
tasom ravnateljom sinjskoga gimnazija bijaše već pripravio na 
polazak, ali nadodje na kormilo vlade vitez Šmerling, koji vas 
posao preokrenu na drugu ruku i proglasi ustav veljače 1861., 
sa svim protivnim pravcem. Svim tim rodoljubim u Dalmaciji 
dojavljivaše se s najvećega mjesta, da je želja cesara, da se 
sjedinjenje Dalmacije s Hrvatskom oživotvori ; a franovci obuzeti, 
mišlju narodnoga ujedinjenja, oslonjeni na želju cesara, mišljahu, 
da nema moći, koja bi to prepriečila, ter onom sviešću, kojom bi- 
jahu shvatili u pravom smislu narodno pitanje, na položaju 
uprave preko sto hiljada čistih Hrvata po njihovih župah, 
pomoćju svojih župnika i po njih uzgojenih vatrenih mladića, 
razsijanih cielom pokrajinom, digoše u vis narodni barjak sje- 
dinjenja s Hrvatskom. Gimnazijalni ravnatelj ot. Matas objelodani 
u Zagrebu 1860, knjižicu ,Glas iz Dalmacije“, i ta knjižica 
bijaše iskra, koja pade u skriveni lagum narodnih dušmana ; 
on se zapali te poput vulkana izmetnu množinu dnevničkih 
članaka i brošura svake vrsti, u kojih se izasipalo svega i 
svašta na hrvatski jezik i narod u Dalmaciji. Njima ot. Matas 
ne ostao dužan, nego sliedeće god. 1861. odgovori ,Šilo za 
ognjilo“,a drugi rodoljubi po dnevnicih i u raznih brošurah hr- 
vatskih i talijanskih svrnuše protivnike i obraniše narodno poštenje. 
X U ovom poduzeću odlikova se slavni pop Mijo Pavlinović, 
okolo koga okupi se liepi broj saučenika, pri jateljai štovatelja ; 


426 


a on kao vojvoda krepko odbijaše nasrtaje i branio narodni 
ponos, razložitost i korist sdruženja. Kad po novom ustavu 
prispili izbori za pokrajinski sabor. stvari se većma pokrutile. 

Do tada sva birokracija, malom iznimkom uzgojena 
u duhu talijanske kulture, bijaše po svojem mnienju jedina 
inteligencija, koja je morala vladati sudbinom puka. Drugi 
stališi, ma bili učeni i prosvietljeni koliko mu drago, kad njoj 
nisu pripadali, ona je u političkih pitanjih cienila, da ne vriede | 
da se pogled na njih svrne; ona je okupljena i uredjena bila 
uz krepke i odlučne vojvode Roznera, Lappenu i Allesana, a 
njima se pridružili svi oni, koji su vladine milosti tražili, ili 
se koje štete bojali. S njima se u kolo uhvatili Talijanci po- 
rjeklom ili sućuti, obćine iste po činovnicih tada ravnane i po 
njih pučkimi glavari, seljanskimi redari; u jednu rieč: svud 
i svačim. | 

Spojeni ovakimi verigami svi uredi i obćine od Raba do 
Budve, mislili su, da sudbina pokrajine i paroda jedino o 
njihovoj volji zavisi ; ali kad vidiše, da franovci protivnim putem 
udariše, te da se narod okolo njih okuplja, izkrenuše na njih 
vreće potvora i osvada svake vrste. U Beču ih pokazivali kao 
prevratne neprijatelje dinastije, a u Rimu kao razkalašene bun- 
tovnike bez vjere i redovničtva, koji će sebe i puk odvući u 
razkol i krivovjerstvo. Na vladi u Zadru bio dobri starina 
Mamula, on je hrvatski narod ljubio i dosta dobra Dalmaciji 
učinio; ali za nesreću svoju i naroda bijaše se obkolio četom 
savjetniki, koje on od čobana pašami učinio, te sve po- 
nzdanje u njih postavio; a oni u duši talijanskih čuvstva zna- 
doše mu srdce od naroda odvratiti i sputiti verigami stranačke 
strasti, kako postade vjernim vršiteljem namjera viteza Šmer- 
linga, ma ove bile i na štetu naroda. Na tako pripravljenom 
zemljištu imadjahu se do mala obaviti izbori za pokrajinski sabor. 

3. Mladi zavod gimnazija u Sinju to bolje je napredovao 
i ugled sticao kod rodoljuba, kao i kod narodnih protivnika, 
jer znamenit bijaše napredak učenika, koji se je najbolje poka- 
zivao, kad bi učenici s ovoga prešli na druga učilišta. Ali uz 
svu žarku ljubav i požrtvovanje učitelja i napore države, na- 
pokon se sjetiše tegoće bremena, koje bijahu primili, da bi sami 
po sebi bez vladine pomoći svu gimnaziju sdržavali. Najodlučnije 
želje i dobre volje bijaše preko izma, požrtvovanja redovnika, 
samostana i sve države bijaše dosta. Na poziv pomoći preuz- 
višeni Strosmajer darova 1000 for., redovnici odasvud slali 
knjiga za gimnazijalnu knjižnicu, arkeologičnih i prirodoslovnih 

predmeta za muzej i novčanimi prinosi pritjecali u pomoć; ali 
ti ne bijahu dostatni, da se sama gimnazijalna sgrada preredi i 
uzdrži; a kamo ostalo, što je trebalo onako javnomu zavodu, 
koji je pod tankim nadzorom u svem imao biti uzporedjen 
ostalim ces. kraljevskim, za koje je vlada na hiljade trošila?! 
Učitelji se zadovoljavahu godišnjom pripomoći od 60 for, samo 
da si mogu pribaviti potrebite knjige, bartu i crnilo, a za sve 
ostalo sliedilo se svetim uztrpljenjem! Na opetovane  prošnje 
vlada im darova gdjekoje fizičke strojeve, ali ostalo još je sve 
oskudjevalo. 

Zabrinuti otvi ove države odlučiše na sboru, da se zaprosi 
od vlade koja pripomoć, jer inačije ne bilo već moguće vas 
zavod s tako velikim brojem pitomaca i djaka uzdržavati. 
Državnik ot. Šimunović Fr. Ivan prikaza vladi prošnju obraz- 
loživ ju, da pošto država uzdržava na uzgoju 60 učenika za 
službu župi, te za njihovo podučenje poduze uzdržanje svega 
javnoga gimnazija, za koje dava mukte sve prostorije i ulaže 
najodličnije sile mladih redovnika za učitelje, bez ikoje vladine 
pomoći, i pošto mimo sve te znamenite žrtve prinesene na 
oltar vjere i domovine, mnogo još treba za godišnje troškove, 
kao za popravljenje i uzdržanje sgrade, za nabavljenje naukovnih 
predmeta, prirodoslovnih i fizičnih kabineta, što iztrošena država 
na nijedan način ne bi mogla, moli ces. kr. vladu, da u pomoć 
državi opredieli godišnjih (030 for. kao pripomoć uzdržanja 
javnoga gimnazija i uzgoj franovačkih pitomaca, koji se pri- 
pravljaju za službu župa u pokrajini. 

Prošnja bi preporučena od zadarskoga prabiskupa i ostalih 
biskupa. od sinjske obćine i zastupnika pokrajinskog sabora, 
državnik ju naustice žarko preporuči namjestniku, koji mu obeća, 
da će ju povoljnim izvješćem popratiti u Beč i preporučiti, ali 
u obaljenoj svoti od 4000 for. 

Birokracija onako uredjena, kao što vidjesmo, koja je sve 
u rukama imala i sa svakim sredstvom razpolagala, ma bilo i 
onim ljudskih žrtva, kao što se dogodi u Kninu i u Stonu, za 
koje ne bi dozvoljeno, da se iztraga zametne, dostiže u saboru 
veliku većinu svojih zastupnika, ali jer se uza nje promakoše 
nekoji narodnoga čuvstva, i ovi u saboru iztresoše nekoliko 
žestokih govora, god. 1864. želeć sve zastupnike jednoga ka- 
lupa, samo svojih nazora, razpusti sabor i naredi nove izbore, 
na kojih samo njezini mogahu biti opet odabrani, ali nijedan - 
od prvašnjih narodnih, koji horibile dictu usudili se bijahu 
koje što vladi prigovoriti i pokuditi njezino postupanje. Da to 

dostignu primoraše biednog starinu vladaoca Mamulu, da obadje 
izborne kotare pomenutih narodnih zastupnika, jer on kad gla- 
vom na mjestu pripeli vlastima i seoskim glavarim pred okup- 
ljenim pukom, koji mu je morao na susret izaći, mišljahu, da 
ge tad već nitko ne bi usudio suprotstaviti se. Vladalac ovrši to 
za njega težko putovanje. Mi se trefismo na Ribariću izmedju . 
Sinja 1 Vrlike, gdje pred starca vladaoca po naredbi seoski 
glavari dovedoše ronde i otmenije seljane s obadvie strane 
rieke Cetine, i jedva izašav iz kočije, hodajuć cestom pred 
Markovom oštarijom, govoraše pripravljenu prodiku, koje cieli 
gadržaj bijaše: da slušaju svoje starješine, poteštate 
i preture, da budu s vladom, jer tko je protiva 
vladi cesarovoj, oni je i protiva cesaru. 

I to sbilja tako sudiše, ne samo tko bi glasovao prot 
vladinu predloženiku (4 svi bijahu prot narodu!\, nego i tko bi 
što rekao, ili učinio prot volji najmanjega činovnika i uredov- 
noga poslužnika, taj bi bio smatran protivan vladi, neprijatelj 
vlade dakle protiva cesaru, jer uzporediše sebe krunom, kako 
cesar i činvvnik pred njihovim očima bijaše ista stvar! Tako 
siromah Mamula obadje sva mjesta od Zadra do Neretve, gdje 
su ga kola mogla dovezti, ter trudan i umoran povrati se u 
svoju palaču kod sv. Sime u Zadru. Kod savjetnika vlade bijaše 
gva osnova novih izbora; od svuda se slale naredbe i naputci, 
a preturi i pokorni poteštati skrušeno vršili i pokorno radili, 
kako su svi zastupnici imali biti istoga kalupa, bez onih za- 
nešenih prevratnika, tako su nazivali malicu narodnih zastupnika, 
koji prave nerede i snuju protiva carstvu. 

Od trupla s vlade trakovi su se pružali po vjernih po- 
glovačih širom pokrajine, i ovi poprimiše svakojaka sredstva 
kojimi su cienili, da bi bolje uspjevali i većih si zasluga stekli. 
Mi ta sredstva ne ćemo sva izticati, nego jedino ona upotreb- 
ljena prot franovcim. 

Oni su najbolje znali za veliki upliv i ugled, koga ovi 
redovnici kod naroda uživaju; da ga dakle smanje i puk od 
njih odvrate, valjalo ih je omraziti i potvorami dokazati, da 
franovci kane sebe uzvisiti i puk u propast dovući. Niži dakle 
činovnici i uredovni poslužnici pod različitim izlicim prolažahu 
kroz sela i pripoviedahu puku : ,da su se fratri sdružili s hriš- 
ćani, jer sad hoće svi da se žene; što kako ne bi mogli pod 
vladom našega milostivoga cesara, hoće najprvo, da pridju pod 
Krovaciju, pak da se paharkaće i pridju pod Moskova ; s toga 
da oni puk varaju, dokle ga dovuku da ga pohrišćane i uzdignu 

protiva cesaru. Onda bi se poženili i redovinu podvostručili, da 
mogu hraniti ženu i djecu, sve na štetu ubogoga puka, koga 
bi spravili pod Krovaciju, da budu vojnici od povoja do po- 
krova. Dok bi se mužko diete rodilo, namah bi mu mušket u 
kuću korporal donio, i korporali sudili i batine dielili mužku i 
žensku pred licem svega svieta; ali da cesar i vlada brane 
puk, ter ako oni budu uz vladu i slušali _pretura i poteštata, 
onda će oni suditi fratre i u red ih ugnati, a puk osloboditi 
od davanja dosadanje redovine.“ 

Ove pjesme slušasmo svojima ušima veće puta na više 
strana; da one budu od kojih drugih nabrajane, puk bi ih 
slušao smiehom i porugom, ali ih je često slušao i od onih, koje 
je cienio zakonošami i zagovaratelji pravice 1 istine, što je 
narod stavljalo u sumnju i neko nepouzdanje naprama svojim 
župnicim, osobito kad se je tvrdilo, da su fratri protiva cesaru 
za Rusa 1 da će biti pozatvarani u tamnice, a nekoji da će 
glavom platiti. Kad bi seljani u gradove i varoše dolazili, tamo 
bi im istu pjesmu pripjevali, ter bi dolazili napokon fratru i 
pitali razjašnenja i naputka, što su najlakše radili 1 puk u 
vjernosti svojoj narodnosti kriepili, a lažne spletke razmetali. 
Suvišno je kazivati, da u kotarih, gdje se tražilo zamesti iz- 
bore narodnih zastupnika, sve se je upotrebljavalo; ali im se 
ratila u rukama lomila i slabo im se puk odzivao; a oni s de- > 
pešami na vladu, da su tomu krivi franovci, oni bune prot vladi i 
prave nerede po selih.“ 'Takih dopisa. izvješća i brzojavaka sa 
puno strana, a vlada depeše na državnika i na biskupe, da 
svrću župnike i nemirne franovce, te oni poslanice, da se 
svak svojim poslom bavi i prodje se političkih komešanja, jer 
da će vlada strogo svaki nered kazniti. 

Revni poslovači da sakriju svoju kukavštinu, svaki čas 
navješćivali : franovci nam posle kvare. Ako bi profesor na pra- 
znike otišao, ako bi redovnik roditelje pohodio, ako bi župnik 
jedan drugoga oblazio, sve je u Zadar dojavljivano i osvadjano 
kao agitacije, pobune, urote i tajna snovanja prot vladi; 
ter opet tužbe i prietnje na državnika, pak napokon bijaše na- 
pućen poklisar u Rimu, da se na franovce presv. Odkupitelja 
papi potuži i zaprieti gjeneralu reda, da će vlada u Dalmaciji 
bit prisiljena tranovce s drugimi redovnici zamieniti. Kroz to 
pod pritiskom oružane sile obaviše se izbori. Na Lećevici žan- 
dari s naperenimi bodeži naviestiše župnicim, da se uklone s bi- 
rališta, i moradoše otići; ali puk glasova jednako po imeniku od 
njih sastavljenom. ,Krivi franovci“, vikahu u povjerenstvu, i na 

zapisniku ubilježiše veliki pritisak župnika, i u izvješću predlo- 
 žiše, da budu utamničeni. Na Bristivici, jer župnik ot. Škopianac 
prosvjedovao prot kriomčarenju listnica i tražio, da po zakonu 
izbori budu javno i očito pred pukom, bijaše od povjerenstva 
tužen i žandari ga medju bodeži posred bielog dana dovedoše 
u spljetski lazaret, gdje pod iztragom tamnova ciela četiri mje- 
seca. Jednake naredbe bijahu izdane upogled franovaca za ostala 
mjesta; ali njihovo uredno i zakonito ponašanje osujeti svu 
napetost revnih policijata. 

Ot. Škopijanac dakle bijaše najviše kriv, on ležaše medju 
lupeži i razbojnici u kaznioni spljetskoga sudišta; ali ovaj ve- 
liki krivac osvadjen od činovnika, činovnici imadjahu zasvjedočiti 
njegovu krivnju, i činovnici po osvadi i svjedočbi toga najviše 


krivoga franovca suditi. Potla četiri mjeseca iztraživanja i propi-. 


tivanja, sakupljanja podataka i pobilježenja rieči i koraka, ti 
isti činovnici na javnoj razpravi kod spljetskoga sudišta  mora- 
doše ga proglasiti pravednim. 

Na saboru vlada dakako imala je opet svoju većinu, ali 
joj u oporbi manjine svi prvašnji narodni zastupnici s nadodanom 
snagom odličnih značaja i govornika. Ona nije bila zadovolina 
pobjedom i dojavi u Beč, da su svemu franovci krivci. 

4. Prošnju državnika franovaca za pripomoć zadarska 
vlada bijaše poslala preporukom u Beč, i ondje bijaše dobro 
primljena i uvažena, ter i u proračun uvršćena i pečatana svota 
od fr. 4000 ; ali kad iz Dalmacije prispješe tužni glasovi sa na- 
mjestničtva: ,da su franovci puk protiva vladi bunili i u zadnjih 
izborih pokazali osjećaje protivne carstvu i priestolju, sad već 
ne zaslužuju tražene od vlade pripomoći, ne samo, dali dozvolom 
iste, vlada bi pomagala i množala neprijatelje dinastije.“ 

Vitez Smerling nit najmanje naklon naprama Slavenstvu 
i za manji uzrok bio bi lasno zaniekao podporu; a pošto 
ova franovačka bijaše uvršćena i pečatana u proračunu, naredi 
da odmah bude pomršena. 

Bijaše dan 10. veljače 1865. kad na finaneialnom odboru 
carevinskog vieća dodje na pretresanje namienjena svota pod- 
pore franovcim presv. Odkupitelja u Dalmaciji za uzdržanje 
njihovih pitomaca. Pri toj stavci najprije progovori dalmatinski 
zastupnik Allesani. On bijaše pravo odabran za sinjski kotar, 
pod njegovim je dakle okriljem probitak Sinja i Cetine, kao i 
javni zavod franovačkoga gimnazija i uzdržanje njihovih pito- 
maca, koji su imali upravljati trudnimi župami hrvatskoga puka 
gorske Dalmacije. 

On izreče oduševljen govor, u kom okrivljivaše u obće narodnu 
stranku, a napose franovce kao vladine neprijatelje, ter kad bi 
se u obće toj stranki, a napose franovcim dielila pomoć, da bi 
se tim snažila stranka vladi protivna. 

On je nadalje dokazivao, da franovci sbilja uživaju veliki 
ugled kod puka, ali buduć narodnih čuvstva, šireć narodnu 
stranku, oni proti vladi snuju i rade Kad glasila na javno 
iznesoše njegove rječi, sva neodvisna štampa pokudi njegovu 
izjavu: što kao zastupnik osvadja svoje birače i protivi se pri- 
pomoći, koju kao zastupnik dužan je bio da zagovara. Na io 
on, kao da se opravda pred javnim mnienjem, izjavi u bečkoj 
pressi, da su njegove rieči i namjere krivo shvaćene, s toga da 
ih oprovrgava i izpravlja. Za Allesanijem diže svoj glas vitez 

merling kazujuć, da su tranovci pri zadnjim izborim pokazali 
ne samo protivnost naprama postojećoj državnoj vladi, dali još 
i kao neprijatelji Austrije, s toga, da se namienjena svota iz- 
briše. S franovci vitez napade u obće na jugoslovene kao prv- 
tivne austrijskom carstvu, a s njimi da su u savezu pomenuti 
franovci. Ovi izrazi državnoga ministra pobudiše u odboru naj- 
veće uznemirenje i zastupnici napadoše na viteza raznimi upiti, 
koji ga staviše u nepriliku. Oni kao Niemci bijahu u načelu 
dakako protivni podpori Hrvatim u Dalmaciji, ali su kao slo- 
bodoumni prosvjedovali, da se s toga podpora uzkraćiva, jer 
ne glasovahu za vladina predloženika. To naglasi zastupnik 
Brestel, tražeć dokaze nabačenih potvora; njemu se pridruži 
Brintz, koji s pravničkog pogleda preuze obranu franovaca prot 
osvadam Allesanija i Smerlinga. Neodvisna glasila sad još žešće 
navališe na potvoritelje, kojih izjave bez temelja dokazivahu 
strančarstvo nepojmljivo u državnom ministru. 

Smerling na 11. veljače prizva na pouzdani dogovor za- 
stupnike većine carevinskoga vieća, na kom je bio predložio, da 
mu se izrazi glas pouzdanja — ali se naprotiv dogodi: prisutni 
biskup Dobrila potuži se na izjave ministra i pozva ga, da 
opravda osvade nabačene prot jugoslavenim i franovcim, inačije 
da zasluživa mjesto pouzdanja, da mu se izjavi glas nepouz- 
danja i ukora. Ta izjava pobuni i pomuti prisutne, i bez ikakva 
zaključka sjednica se razstade. 

Ove okolnosti dokaza isti biskup svojim prijateljim fra- 
novcim u Beču otcu Šimunu Milinoviću i ot. Nikoli Ivanoviću 
redovnicim naše države, koji tada pohadjahu sveučilište, kao 
profesori za sinjski franovački gimnazij, kao što su prvo njih 
pohadjali ot. Jukić, Matas, Grubković i Salinović. Pomenuta 

dva pripravnika gorkom žalosti duše čitali su i slušali, što se 
je nepravedno o braći njihove države pisalo i govorilo, ter da 
dokažu njihovu nevinost i zlobu crnih potvora, posjetiše nekoje 
zastupnike i potanko im svaku obrazložiše i dokazaše, kako su 
stvari stale u Dalmaciji, tako isto i nekoje urednike tamošnjih 
dnevnika; a drugi i sami dolažahu u samostan, da se obavieste, 
ter se dosta liepih članaka napisalo onih dana na obranu fra-. 
novaca u Dalmaciji. Kad novine donesoše osvade i potvore,. 
koliko ne zaslužene, toliko nenadne, pojedini prijatelji njihovi 
i hrvatske strane bijahu ogorčeni i smućeni, ali ukupno svi fra- 
novci bijahu do dna duše ožalošćeni, videć se nedužni onako 
napadnuti i osvadjeni pred cielim svietom, i to u onom, 
što su oni i njihovi otci krvlju # smrću potvrdili, u vjernosti 
naprama cesaru. Kad se sjetimo, što dokazasmo u poglav. V. 
VI. VII. što su franovci ove države radili u prilog cesara kao 
hrvatskoga kralja, i njihova poduzeća, trude i žrtve krvi i smrti, 
pa sad ove iste franovce jednakih" čuvstva i želja osumnjičiti 
nevjerom i izdajom kod njihovoga kralja, može se lako suditi, 
kakva to bila rana na srdcu i duši onako vjernih podanika! 
Da prosvjeduju pred bogom i svim svietom proti crnoj potvori, 
ot. državnik i sva braća svekolike države podpisaše na cesara | 
adresu vjernosti, i poslaše dvama pripravnicima u Beč, da ju 
podastru na ime ciele države priestolju njihova veličanstva ce- 
sara i kralja, koja glasi: 

» Cesarsko kraljsko veličanstvo ! 

Redovnička obitol franovaca države presv. Odkupitelja u 
Dalmaciji ostade smućena i iznebušena, kad razumi rieči, s ko-- 
jimi njihova uzvišenost državni popečitelj u financijalnom odboru. 
predlažuć pomršenje fr. 4000 namienjenih za uzgojenje njezinih 
pitomaca, proglasivaše vas cio ovi red neprijateljem vašega carstva. 

Da osvada toliko težka ne bude prodrla u javnost kroz 
glasila javnoga mnienja, i ne bude uvriedila jednu od najstav- 
nijih i najplemenitijih redovničkih predava, kao što je uprav 
privrženost vašemu priestolju uzvišenomu i carstvu od vas vla- 
danomu, potvrdjena slavnim djelim i za 70 godina nigda ni za 
jedan hip ne zaniekana, ova redovnička zadruga ne bi bila uz- 
digla svoga glasa do carskoga priestolja veličanstva vašega, da 
ponovi ona čuvstva poklona i vjernosti naprama sjajnomu domu 
vašemu, koja su jurve od početka ovoga vieka na svakomu 
obrazu njezine poviestnice duboko urezana. 

Ne će spominjati o vitežki vladaoče ova redovnička obitol, 
kako, kad propade duždevo vladanje nad Dalmacijom, bi uprav 

ona, koja pokupi tako rekav želje puka dalmatinskoga, i po otcu 
Andriji Dorotiću jednomu od svojih sinova izruči god. 1791. 
ovu krunovinu slavnomu djedu veličanstva vašega kao kralju 
hrvatsko-ungarskomu. 

Kada ovršivaše ona ovaj čin, što toliko prosjeva u ljeto- 
pisih njezina reda, ona bijaše obuzeta osvjedočenjem, da žica 
nepretrgnuta dalmatinskih narodnih predava spajaše ju u svom 
savezu s državom krune sv. Stjepana, pod žezlo one žarke po- 
rodice, koju predji naši slobodno izabraše u Cetinju god. 1527. 
u osobi Ferdinanda 1. 


Niti će ona napominjati, da kako u propadnuću mle- 
tačke skupnovlade radostno pozdravi izčeznuće tudjinskoga go- 
spodstva, tako na početku ovoga vieka istimi plemenitimi čuvstvi 
potaknuta krepko pripomagaše svojim trudnim znojem i krvlju 
Svojih sinova, da obori francuzko gospodstvo i povrati opet 
Dalmaciju pod otčinski štit vaše slavne porodice. 


Od onoga vremena do današnjega dana mirna dali mučna 
bijaše i plemenita zadaća ove redovničke obitoli u vašem kra- 
ljevstvu Dalmacije; povjerena njoj budući skrb duhovnoga pa- 
stierstva mal da ne svega katoličkoga planinskoga puka ove 
pokrajine, potekavši ona ista iz sredine puka, slaveći ona nje- 
govim jezikom, dieleći i poznajući ona bolje nego itko drugi 
njegove radosti i žalosti, njezinim apoštolskim i čovjekoljubnim 
naporim, kojimi se još sada dično bavi, ima se u zaslugu pri- 
znati, što je ovi puk dalmatinski uzčuvao čitave ove poglavite 
krieposti, što su svojina njegova plemenitoga koljena, s njima 
pak klicu sjajne budućnosti, a medju njimi onu duboku i tako 
rekav obožavanu privrženost k slavnoj osobi svoga vladara, koja 
u tolikoj mjeri mučno bi se igdje našla, i koja očitovala bi 
se u vitežkih djelih na obranu priestolja veličanstva vašega i 
cielokupnosti cesarstva, ako bi dan granuo, u kog bi veličanstvo 
vaše na njegove snažne mišice pozvati se uzvoljilo. 


Tada o cesaru i kralju premilostivi imali biste sgodu 
upoznati plodove djelovanja ove redovničke odkupiteljeve obitoli, 
koja djeluje medju ovim dragocienjenim dielom podložnika vaših, 
i uvidili biste kako viećnici vaše krune u prevari bijahu, kada 
netko u sumnju stavljaše i krivo tumačaše uvjerenje svega ovoga 
reda naprama cielokupnosti države. 


Kad veličanstvo vaše s častnim poveljam od 20. listopada 
god. 1860. i 26. veljače 1861. uzvolji pozvati na jednako udi- 
oničtvovanje prava sva plemena vašega prostranoga carstva, 


28 


434 


ova redovnička obitol pozdravi u toj vladarskoj odluci prepo- 
rodjaj svega dalmatinskoga puka, kojemu bijaše povraćen u 
javne posle njegov narodni jezik. 

Zboreći svakdan s njime ona imade sgodu najbolje uvjerit 
se, da služenje tudjinskim jezikom u učionah i sudih, ma bio 
on kolikomu drago sjajan, mio i prijatan gost na našim obalam, 
vazda bi bio bedem, koji bi se opirao razprostranjenju pro- 
svjete i svakoga napredka uljudnosti i vjerozakona medju pukom 
seoskim. Ovi red pozvan zakonom, da ovršiva nova politička 
prava, pristupi na izbore s jedinom svrhom, da u borbi za 
jezik podupre pobjedu onoga jezika, posjedovanje koga podieljiva 
mu oni krepostni upliv vrhu seoskog puka, kojim je vazda 
dosada na nj djelovao. da mu se razvije njegova narodna ćud 
i uzčuva s vjerom otaca još i predava ljubavi i odanosti na- 
prama svomu cesarskomu poglavici. 

Dali ovaj red ovršujući ustavna prava pruži izgled najveće 
časti prama zakonu, tako da jednog njegovog člana, što ga 
sudu privedoše, osvadom da ih je prestupio, poslie četiri mje- | 
seća tamnice, sud ga isti pravednim proglasi. Ovako djelujuć 
redovnička obitol odkupiteljeva ostajaše vjerna svojoj dvostrukoj 
predavi preponizne i časti pune privrženosti k uzvišenoj vašoj 
porodici i otčinske ljubavi naprama ovomu puku, kog s onu 
stranu pet vjekova iztrže izpod jarma osmanskoga, ter sa svojim 
znojnim naporim i krvlju svojih mučenika spasi za vjeru, na- 
rodnost i prosvjetu. 

Zadahnuta sa ovoliko neoskvrnjenom  prošastnosti, odu- 
ševljena ovim duhom dužnoga posluha naprama vlasti i vladaru, 
kog katolička crkva uči i redovničke uprave i predave potvr- 
djuju, franovačka obitol presv. Odkupitelja izjavljuje preponizno 
pred sjajnim priestoljem veličanstva vašega čuvstva svoga naj- 
dubljega štovanja i najistinitije vjernosti, proseći najvruće, da 
se cesaro kr. apoštolsko veličanstvo vaše o tom uvjeriti dostoji, 
da licumjerstva nije u onomu, tko vjernost i ljubav naprama 
svom vladaru s požrtvovanjem svojih interesa i svoga života 
pečati, kao što to uprav djelom potvrdi i nadalje potvrditi 
spravna je ova redovnička obitol, koja moli, da svemogući Bog 
prospe obilne blagoslove svrhu slavne vaše osobe i sve slavne 
porodice vaše, pak da podieli takodjer kriepost i cielokupno uz- 
držanje prostranomu vašemu carstvu, a uzvišenje i napredak u 
vjerozakonu i u prosvieti pucim, iz kojih ono sastoji. 

Cesarsk. kraljev. apoštol. veličanstva vašega preponizni 
podložnici.“. 

Orom adresom podpisanom od svih redovnika, dva fra- 
novea pripravnika kod sveučilišta moraše se najprvo prikazati 
vitezu Smerlingu i od njega dostignuti dozvolu, da bude pri- 
kazana njihovomu veličanstvu cesaru; ali kad on prouči njezin 
sadržaj, poruči im po svom tajniku, da take adrese ne treba, 
jerbo je cesar osvjedočen o vjernosti franovaca, kao što je i 
vitez popečitelj, koji da je sa svim drugovačije u odboru go- 
vorio, nego što su novine razglasile; ali se poslanici tim ne 
zadovoljiše. nego svakdanjim moljakanjem dostigoše, da uz po- 
vraćenu adresu dade im zapečaćeno pismo za carski kabinet. 
kamo ga predadoše i dostigoše dopust, da na 3. travnja mogu 
se predstaviti njihovomu veličanstvu i izvan izraženih u adresi 
čuvstava ustmeno jh potvrditi na ime svoje države. 

9. Uz spomenutu adresu ot. drzavnik sa brižnim nasto- 
janjem prof. ravnatelja sinjskoga gimnazija ot. Matasa i ostale 
braće bijaše sabrao dosta podataka na obranu nevinosti osum- 
njičenih franovaca, ter ih poslao istim pripravnicim u Beč, da 
ako bi na pretres došlo u carevinskom vieću njihovo pitanje, 
izruče ih komu vriednomu govorniku, koji bi njihovu pravicu 
na vieću zastupao. 

Po mnienju prof. Jigera, grofa Belcredi-a i biskupa Dobrile, 
zamoliše tirolskoga zastupnika kateketu slavnoga Greutera, koji 
se najsrdčenije primi i dobro prouči rečene podatke. 

Zamjerno! Onoga istoga dana kad franovci prikazivahu 
cesaru adresu vjernosti, onoga časa kada mu naustice tvrdiše 
najsrdčeniju odanost svekolike svoje države, onoga se je istoga 
dana i časa na Reichsrathu vodila najžešća borba o istih fra- 
novcih. Tad bijaše na dnevnom redu i pretresanju vladin predlog 
za podpore na bogoštovne i nastavne svrhe, i pošto one ostalih 
pokrajina bez prigovora bijahu primljene, na stavci za Dalma- 
ciju naprije ustade zastupnik Allesani, da podupre vladin predlog, 
kojim se izbrisava namienjena podpora državi presv. Odkupitelja. 

Zastupnik Greuter prihvati ovu sgodu, da pokaže nevinost 
franovaca i iztakne nepravdu, koja se tim izbrisanjem činjaše 
njima i hrvatskomu puku u Dalmaciji, netrizmene besjede vi- 
teza popečitelja, ne dokazane i ne opravdane potvore proti za- 
glužnoj redovničkoj zadruzi i narodu, koji u najznamenitijih 
prigodah pokaza svoju vjernost prama vladaocu zapečatavši ju 
svojom krvlju. 

On opazi, da vlada tim načinom htjela bi se državnim 
novcem poslužiti u izborne svrhe i tlačiti sloboou glasovanja 
načinom do tad ne opaženim u ustavnih državah. | 
* 

Sjajnim govorom, koji je jedan od zanositijih i najzname- 
nitijih toga izmedju prvih govornika na Reichsrathu, on bijaše 
uzhitio i zanio svekoliko carevinsko vieće. Povladjivanju i ples- 
kanju nije bilo kraja; ime zastupnika Greutera raznosiše listovi 
kao pobjednika one znamenite sjednice, o kojoj se baviše dnev- 
nici svih pokrajina 1 svih stranaka. 


Vriedilo bi, da na vječnu uspomenu bude vaskolik uvršćen 
u sgodopisje franovačkoga reda, a mi ga u cielini ne prenosimo, 
pošto je kod nas od svakoga poznan, a svak koji zna čitati 
nasladom ga je većekrat proštio, te je u sve jezike preveden, i 
svaki nas urezao ga je živimi slovi u srdcu i pameti. Svakako 
na uspomenu naših nasliednika položismo u državni arkiv uz 
njemački izvornik i prevod talijanski i hrvatski, a ovdje ćemo 
samo njegov zaključak doslovce preniti. 


». . . Sada ja pitam, kamo temelj osvadam proti ovomu 
redu? Ovakove vsvade padaju pod pedepsni zakonik, i gdje su 
sudbeni spisi, gdje li sud, koji je izrekao odsudu protiva svemu 
ovomu redu bez iznimke. Od ovo dvoje jedno je: ili je sud krivo 
o njih izrečen, ili se ja pozivam na gospodina popečitelja, da 
sudovi nisu izvršili svoje dužnosti. Istina, bila je jedna iztraga 
učinjena, izabrali su najpotla jednoga fratra, zatvorili ga medju 
lupeže, pak potla četiri mjeseca zatvora bio je ab instantia 
odpušten i pravednim proglašen. 


Ako tkogodj u sadašnjih okolnostih radi političkoga pre- 
kršaja prot birokraciji proglašen je na sudu nedužnim, toga 
ja držim pravim političkim svetcem.“!? 

Za njim se diže dr. Lappena tobožnji dalmatinski zastupnik, 
ali ne da brani svoju otačbinu, koja gaje onamo odpravila, da 
štiti njezinu pravicu, nego se on iztače, da brani svoga gospo- 
dara viteza popečitelja; tako su stanovište na Reichsrathu zauzi- 
mali protivnici narodne stranke. On stade rabivati lakrdije, kao 
da bi izsmijavanjem zabunio franovačkoga branitelja; ali sam 
postade smješan. Za njim u prilog franovaca razlagaše dr. Toman. 
Napokon osovi se vitez smerling, da opravda svoje stanovište, 
ter se poče tužiti, što njegove rieči napouzdano izrečene u od- 
boru u javnost su prodrle, i to izvrnute i izopačene ; jer da on 


! Ovomu slavodobiću istine i pravednosti dosta je doprinesla dična 
obrana odvjetnika odličnoga rodoljuba dra. KosteVojnovića. Njemu je za- 
hvalna narodna stranka, a franovačka država harna na vieke, kako mu 
je onda zahvalila na trudu i vitežkom poduzeću, tako će mu ugodnim za- 
dovoljstvom vieke klicati: »Slava!« 

nije namjere imao, da osumnjiči vjernost jugoslovena, a osobito 
Hrvata krajišnika, pa niti svih franovaca; on da je bio od naj- 
vjerojatnijega izvora izviešćen od dalmatinskoga namjestnika, 
ter ne može sumnjati, da neki tranovci nisu gojili misli i želje 
protivne Austriji. Pretrže ga zastupnik Šindler tražeć dokaze, 
da prinese čine. Greuter se diže i opet srdčeno odbi nove po- 
tvore. Brintz oštro prekori Allesania, pitajuć: kako se on pije 
uzprotivio nijednoj drugoj stavci, nego jedino onoj njegovih 
birača. On stade dalje razlagati prot izjavi popečitelja, kao da 
bi se podpore davale samo vladinim privrženikom, koji bi gla- 
sovali za po njoj predložene zastupnike ... hvali djelovanje fra- 
novaca, koji svoje učitelje u Beč šalju na nauke, ter se čudi, 
što, dok se drugomu redu u istu svrhu pomaže sa for. 10.000, 
za for. 4000 franovcim tolika se protivnost pokaziva. Svakako 
četa zastupnika ne upusti vojvode viteza na glasovanju, stavka 
u pomoć franovaca većinom glasova propade. Može se pojmiti, 
kako je novinstvo pratilo ovu znamenitu razpravu. Svi listovi, 
ne izuzamši iste vladine požališe viteza popečitelja onako po- 
biedjena uslied netemeljitih izvješća dalmatinskoga namjestničtva. 


Ost-deutsche Post reče, da je Greuter bio najveći junak 
one sjednice. ,U govoru preko pol ure bio je često sa odobra- 
vanjem prekidan, navali na vladu sa težkimi buzdovani, braneć 
sinjske franovce, 0 kojih je on posve osvjedočen, da su u svem 
carstvu najneporočnijega ponašanja.“ 


Vorstadt Zeitung biedi vladu, što se je dala zavesti bez 
dokaza na onake izjave, ter se raduje što je stvar i ako ne- 
poćudna na javno izašla, da se franovci uzmogoše onako sjajno 
opravdati pri javnomu mnienju. 

Neue freie Presse veli: da i ako Lappena Allesani et 
comp. nisu na carevinskom vieću po izboru franovaca, ,po našem 
skromnom mnienju u tom ne stoji nikakav zločin . . . kad je 
podpora u proračun postavljena bila, je li ona kakvoj stano- 
vitoj svrhi odgovarala ili ne? Ako nije odgovarala, zašto je 
bila uvršćena? Ako li je inače odgovarala, i ako je za uzgoj 
pitomaca u istinu potrebita bila, onda ta potreba nije mogla 
pomanjkati, ma u kom mu drago smislu oni glasovali.“ 


Jednako se izrazi Wanderer, stara Pressa, Debate i Va- 
terland, da druge ne spominjemo. Zagrebački onda vladin list 
Domobran ovako se izraziva: ,S naše strane od svega srdca 
sažaljivamo, što je u carevinskom vieću onaka osvada na sinjske 
franovce nabačena, a najviše sažaljivamo, što ju je državni po- 

pečitelj izrekao. Mi smo toga mnienja, da se on nikako 
opravdati ne može, i rek bi, da je ovoga našega mnienja i 
ona zastupnička kuća, jerbo kada je Šmerling govorio sa svih 
strana digoše se glasovi ištuć dokaze ob onom o čem je go- 
vorio, a da popečitelj nije mogao prinieti nikakvih dokaza, čim 
bi potvrdio bio svoje osvade, to se iz izvješća sjednice naj- 
bolje opaža.“ 

Kako je franovačka stvar najveće spadala na sinjski zavod 
i samostan, i razpra se vodila o pripomoći sinjskomu frano- 
vačkomu gimnaziju i uzdržanju pitomaca kod istoga zavoda, 
tako je kod vlade u Dalmaciji i na carevinskom vieću i po 
novinarstvu bila proglašena i poznavana kao stvar sinjskih fra- 
novaca, mjesto što je spadala na svu nean, kojoj je oni sa- 
mostan i zavod pripadao. 

Ako je ova razpra toliko zanimala novinarstvo drugih 
naroda i pokrajina, može se suditi kako je: rešetana i opravdana, 
u Dalmaciji od glasila narodne stranke, Narodnoga lista. Ovdje 
nam je spomenuti i tu zamjernu okolnost, da sutra dan na 
4. travnja, kad svi listovi u Beču prenosiše viesti jučeranje sjed- 
nice, isti dan isti listovi prenosiše vierni prevod adrese, kao 
jučer prikazane od franovaca cesaru, što naravno probudi veliku 
pozornost i saučešće u javnosti, ter različiti prijatelji i zastup- 
nici štovatelji franovaca dodjoše u samostan, da čestitaju dvama 
pripravnicima, a tako isto na sveučilištu prof. Jager i suučenici. 


6. Bilo bi drzovito uztvrditi, da skromno pitanje ubogih 
franovaca bijaše otajstveni kamečak s brda otisnut, koji je imao 
udarit u podnožje zlatnoga kipa, da obori viteza popečitelja ; 
ali se može uztvrditi, da je govor zastupnika Greutera znatno 
razklimao stolac, na kom je do tada krepko i nepomično za- 
sjedao; od onoga dana počeše ga ostavljati najpouzdaniji pri- 
jatelji i javno mnienje o njem se mienjati; ipak kao muž snažna 
i odlučna značaja on je uztrajao, cieneć, da bi mogao opet 
stvar preokrenuti na svoj račun, znaduć, da položaj na kom je 
bio, pružaše mu dovoljno sredstva, kojimi se je mogao na volju 
služiti. Njegov ponos nije mu dopuštao, da ravnodušno podnosi 
poraz uslied onakoga udarca nanešen, ter se odluči na posao, 
da se opravda pred javnim mnienjem i sa sebe digne sumnju, 
kao da se je lakoumno dao zavezti i bez temelja na onaj 
način izraziti. 

Odpravi dakle u Dalmaciju svog pouzdanika Allesani-a, da 
mu s namjestničtva prinese temeljite dokaze o protuzakonitomu 

ponašanju franovaca u Dalmaciji, na kojih se je osnivalo iz- 
vješće, po kom se je onako izrazio; a toga i preveć u Zadru 
bijaše, nego da _podpunije bude i bez ikog prigovora. Allesani 
zaredi po uredih spljetskoga kapitanata i političkih preturah od 
Neretve do Krke i dalje, ter sabrav sve spise u rukoveti i sno- 
pove ponese u Beč, da na guvnu brižnih poslovača sve se raz- 
metne, prevrne, mlati i raztrese; ali kada se započe vijati, na 
jednu se složi prazna slama, a na drugu vjetar istine odnese 
pljevu, i na čistu ne ostade niti jedno zrnce. Tu bijaše tužba i 
osvada, izvješća i brzojavka, ali ništa dokazana, ništa iztra- 
žena i potvrdjena, zaludna briga, prazna slama, za ništa koristna, 
nego da bude bačena u peć, da ju proždre oganj. 

No bijaše i drugih načina, za koje nisu trebali dokaza i 
svjedočanstva. Znajuć da dva franovca ove države pohadjaju 
sveučilište, naredio je, da se propita rektor i po dekanatih ostali 
profesori vrhu ponašanja i naukovnoga napredka dvaju priprav- 
nika ; ali slabo _ ga sreća posluži, jer svikolici u svem se naj- 
povoljnije izraziše. Sa istoga carskoga dvora bijaše pouzdanik 
poslan, da se u onomu samostanu izviesti kod veleštovanoga 
otca Matzeka najuglednijega redovnika u kapistranskoj državi 
i povjerenika svete zemlje, koliko o dvama pripravnicima, toliko 
u obće o stvarih njihove države u Dalmaciji, i taj ugledni otac 
najpohvalnije se izrazi za jedno i za drugo, kako je kašnje istim 
pripravnicim povjerio. 

Napokon, kad već ništa ne pomagaše, odluči odvratiti im 
udarac ondje, gdje bi ih najžešće zaboljelo. 

Pisa cesarskomu poklisaru kod svetoga sjedališta u Rimu, 
da se na dalmatinske franovce odkupiteljeve potuži sv. otcu 
papi i dojavi gjeneralu franovačkoga reda, kako su postali bun- 
tovnici i protivnici uzpostavljene vlade njihovoga ces. kr. apv- 
štolskoga veličanstva ; radi česa, da bi se moglo doć do razrušenja 
i razpuštenja države, i da se ovi franovci drugim redom zamiene. 

Naravno da su take osvade i prietnje s najvećeg mjesta po 
samo uredovnih spisih, o kojih se ne mogaše dalje iztraživati 
i dokaza iziskivati, ožalostile papinu kuriju, koja je najbolje znala 
za položaj tih franovaca i koliko znamenita bijaše njihova za- 
daća za vjeru u pokrajini, a još veće ucviljeno bijaše otčinsko 
srdce dobroga gjenerala franovačkoga reda. 

Papinu nunciju u Beču stigoše jadikovna pisma iz Rima, 
koja su tražila izvješća o stvari tako zamašitoj i preporučivala 
njegovoj brizi i skrbi tako zaslužnu redovničku zadrugu. Nuncij 
bijaše podpuno obaviešćen koliko po javnih glasilih, toliko po 

podatcih, koje mu prikazaše pripravnici, ter on mogaše ublažu- 
juća i mirna izvješća slati; ali državniku otcu Ivanu Šimunoviću 
dodje na ruke od gjenerala najstrožije pismo, kojim ga starje- 
sina pozivaše na račun: kakvo bijaše njegovo ponašanje, kakvo 
li njegovih redovnika, kad su na taku pogibio propasti dovukli 
svoju državu. Njemu se ne moguće činjaše, da redovnici tako 
zaslužne države s uzvišenom zadaćom, koju su ubaštinili od svojih 
otaca, da bi se takoj pogibli izložili i nezakonito djelovali, i u 
toj stavnoj nadi, da državnik može dokazati svoju i svoje braće 
pravednost, svjetuje ga, da ne časeći časa na taj mah podje 
u Beč i pried priestoljem njegovoga ces. kr. veličanstva pismeno 
i naustice opravda postupanje svoje i redovnika i svoje države, 
u čem će mu na ruku biti papin nuncij, komu je preporučen 
i o svem izviešćen. Koliko ne nadan, toliko strašan pade na srdce 
državnika ovaki udarac sa strane njevoga vrhovnoga starješine. 
Onda, kada na utjehu svoju i ostale braće mišljaše, da onakim 
opravdanjem na carevinskom vieću u javnom mnienju i onakom 
adresom vjernosti mišljaše da je stvar riešena, uvidi, da je 
tekar muka započela, ter sbilja namah poleti u Beč, obzna- 
njujuć svoje redovnike o uzroku poslanicom, iz koje prenosimo: 
»Uzrok, koji nas prisili na ovako ne nadani i naprasiti put, nije 
drugo nego posliedica nekih sasvim zakonitih čina za dobrobit 
našega naroda i pravo, kojim se poslužiše gdjekoja naša braća 
prigodom zadnjih izbora za pokrajinski sabor ; čini, koji dadoše 
povoda zlobnicim, da nas osvade u Rimu i u Beču, kao nepri- 
jatelje zakonito uzpostavljene vlade i posvećene osobe njihovoga 
ces. kr. apoštolskoga veličanstva. 

Užasna osvada bijaše tako strašno sastavljena i priredjena, 
da nas je imala zapasti ništa manje od propasti naše redovničke 
države; i to bijaše dojavljeno našemu vrhovnomu starješini gje- 
neralu, koji štovanim pismom 24. protinca 1865. mudro nas 
svjetova i naredi, da podjemo u Beč 1 uznastojimo pismeno i 
ustmeno razbistriti stvari. da razmetnemo zlobne zapletaje, izpra- 
vimo netemeljne predsude i prosvjedujemo protiva nabačenim 
potvoram, jeda bi pogibio odvratili i ukriepili dugotrajan mir 
i dobro sporazumljenje.“ Državnik u Beču bijaše odmah kod 
nuncija posjeguran, da je stvar pala po sebi, jer da je doka- 
zana bila pravednost redovnika, a netrizmenost nekih prerevnih 
političkih poslovača, uslied česa, da se je kod popečiteljstva i 
dvora promienulo mnienje njima u prilog. Vitez Šmerling primi 
ga na saslušaj, pa i ako nije mu kakvu prijaznost pokazao, 
nije nit one odurne ozbiljnosti, kojaje mu kao prirodjena bila. 


441 


Primio je on na znanje liepe izraze i posjeguranja dr- 
žavnika i preporučio svakako trizmenost i složnost s vladom, 
što je većekrat opetovao. Tako je državnik posredovanjem  nun- 
cija ukriepio u Beču dobro mnienje o franovcih, opravdavši 
na visokih mjestih djelovanje svojih redovnika, i stavnom nadom 
bolje budućnosti zadovoljan se povratio u svoju državu.! 


'* Harnost nas duži, da javno zahvalimo prof. ot. Simunu Milino- 
viću koliko na podatvih potankosti, koje smo u ovomu poslu od njega 
primili, toliko na prevodu iz njemačkih dnevnika o podatcih spadajućih 
na ovu znamenitu razpru. Isto tako prof. Matasu, koji je onda riedkom 
brižljivošću rukovodio dopisivanja, da onako sjajna bude obrana potvo- 
renih redovnika. Obima hvala i vječita harnost. 


Poglavje deseto. 
1866.—1880. 


1. Obrana franovaca na pokrajinskom saboru. — 2. Svjedočba biskupa 0 
koristnom radu franovaca, dostignuta prošena pomoć od vlade. — 
3. Uredba učilišta, preokret franovačkog gimnazija u niži vladin. — 
4. Uredba bogoslovja, učitelji € propoviedaoci. — 5. Posjet cesara i gje- 
nerala franovačkoga reda, uredba države. — 6. Stogodišnjica na Vi- 
sovcu prvslavljena. — 7. Knjičevni rad ovoga veka. — 8. Završenje. 


1. Ako u Beču i po ostalih mjestih toliko zanimahu se 
glasila javnoga mnienja o franovačkom pitanju i zgadjaju na 
carevinskom vieću, može se suditi kako bijaše u Dalmaciji, 
gdje nesamo franovci potvoreni bijahu, dali i narodni zastupnici 
i veliki dio pučanstva. 

Najprije počeše prosvjedovati narodni zastupnici, upra- 
vljajuć na namjestnika otvorena pisma, kojimi ga pozivahu, da 
dokaže: na kom je temelju on osnivao drzovitu potvoru nelo- 
jalnosti naprama svomu cesaru i kralju, kojom je njih i cieli 
narod osvadjao. 


Ostali listovi po pokrajinah prepečatavahu i prenašahu u 
različite jezike te prosvjede i upite; ali naravno namjestničtvo 
je samo najdubljim grobnim mukom odgovaralo. Kad dodje 
vrieme, da se okupi pokrajinski sabor, narodni zastupnici mi- 
šljahu, da bi tad vladu na račun pozvali, ali ona tamo bijaše 
sjegurna o svom poslu, jer joj vjerna većina, onako odabrana 
kako vidjesmo, bijaše po srdcu viteza Smerlinga, poslušno čedo 
namjestnika, i u njem sjedilo ono pet zastupnika dalmatinskih, 
koji sui sami otačbinu osvadjali ili mukom potvore potvrdjivali, 
a da nije jedan usta otvorio na obranu naroda, kog su imali 
zastupati. Svakako pri razpravi adrese diže se narodni zastupnik 
Raimondi i prigovori ovako: ,Obstoji gospodo čin, koji se je 
zbio dne 3. travnja ove godine, kojim isti Smerling potvori 
dobar dio pučanstva Dalmacije; njega će cienimo vrieme iz- 
brisati, ako ga do sada izbrisalo nije. 

U oni dan državni popečitelj, kada se je bavilo o franovcih, 
uhvati prigodu, da po viestih iz Dalmacije dobivenih, i kako 
on kaže obavješćenjem od namjestnika, osvadi franovce, koji po 
jednom stranom zastupniku bijahu obranjeni, a nije se našao 
sam jedan glas izmedju dalmatinskih zastupnika, koji bi se bio 
digao na njihovu obranu! 

Ovi redovnici, koji preko vjekova srdčeno obraniše vjeru 
i državu, koji bijahu održatelji i promicatelji koliko im bijaše 
moguće prosviete izmedju našega planinskoga pučanstva, oni 
koji nikad ne pomanjkaše u vršenju svojih dužnosti naprama 
crkvi, bijahu naznačeni kao njezini protivnici. Ali ne zastaše tek 
ovdje njihovi neprijatelji, dali ih osumnjičiše kod vrhovnih 
starješina u Rimu! 

Suvišno je pominjati, da su oni preokretom stvari osvećeni, 
a to su i zaslužili svojom brižljivošću i svojim ponašanjem 
prošastim i sadanjim. 

Ali potvore nabačene Dalmaciji nisu samo na franovcih, 
nekim postupom one padaju i na druge osobe cieloga jugo- 
slavenstva, koje bi tražilo središte van Austrije . . .“ 

Potla dugoga razlaganja i dokazivanja predlaže, da se u 
adresi nadostavi izpravak proti napadaju državnoga popečitelja. 

Za njim govoraše arhimadrit Kovačević, koji reče: da u 
Beču nije usta otvorio, jer da ne poznaje njemačkog jezika. Zar 
samo s toga? — Beata simplicitas! Ipak sada izjavljiva: 
... »Možemo li mi premučati, gdje naš narod i jedan dio pod 
svakim pogledom odličnih franovaca na javnomu mjestu pred 
očima blizu svih zastupnika carstva bijaše osvadjen s nevjernosti ?“ 
... Pristaje uz predlog. 

Tad biskup Zaffron prihvati: ... , Rad poštenja franovaca 
moram moj glas dignuti i svetčano izjaviti, da su oni vazda 
bili sa svim naprama kralju vjerni. Da je komu u žaru pre- 
pirke izmakla se besjeda (?), to se ne odnosi na vjernost i 
poštovanje sa strane prečastnoga franovačkoga reda...“ 

Liepo se izrazi i prabiskup upogled franovaca ; ali adresa 
bijaše salivena i prošla kroz sedmera sita, ter se ne mogaše 
nadodati, niti oduzeti rieči; poslušna ju većina propusti kakva 
je iz kalupa izašla, bez željnoga nastavka i prosvjeda. 

Kako se je izrazio zastupnik Raimondi, franovci pravo 
bijahu pri javnomu mnenju obranjeni i osvećeni, kako u Beču, 
tako i u Zadru i svagdje. 

Pošto se već ne mislimo na ovaj predmet povraćati, 
ovršiti nam je milu dužnost, da zahvalimo uspomeni za- 

točnika i srdčenoga branitelja, kako u obće vjere i domovine, 
tako i posebito franovaca naše države, pokojnomu dičnomu 
narodnomu zastupniku kanoniku Don Mijovilu Pavlinoviću, koji 
poznavajuć možda bolje no itko poviest franovačkoga rada na 
korist vjere i domovine preko dugih vjekova muka i truda, - 
svaki put bilo u Beču na carevinskom vieću, bilo u Zadru na 
pokrajinskom saboru, bilo u dnevnicih i svojih učenih spisih, 
svagdje i svaki put iztakao se je perom i besjedom na obranu 
njihovih pravica i pravednosti, 

Za sami primjer pripisat ćemo nekoliko njegovih rieči : 
... »Mučenstvo, borbe tristoljetne po Kotarih, po Petrovu 
polju, po Ercegovini, po Primorju, to je franovačka povjestnica 
crkve i naroda hrvatskoga u Dalmaciji i Bosni. 

Dignete ili ozledite i dan danas redovnike u Dalmaciji, 
vi ste digli dušobrižnike najvećim i najtežim župam, ostavili 
ste 150.000 katolika razsijanih po planinah bez jedinih svojih 
duhovnika; krenite u redovnike vi ste uništili upliv carevine u 
Istoku . . .“ u 

... »Mletačka se vlada u Dalmaciji mudro vladala, jer 
je providur Riva zaklinjao, da ne kreće u redovnike, ako ne će 
da amo ruši i crkvu i državu; ako Mletci u ono doba svoga 
ludila, kad u zlu kob svojoj glavi posizaše na svetinju crkve, 
ipak mira pustiše hrvatskim franovcim, bilo bi se uzdati, da 
će se i u Austriji naći čovjek, koji će pridočiti vladi N. V., 
što su po Dalmaciji za vladajuću obitol naoseb franovci presv. 
Odkupitelja, što sve jednako oni znače kod toga naroda. 

Ja sad ne ću da spominjem progonstva, muke, ni same 
razbojničke smrti, što početkom ovoga vieka za vladajući dom 
pretrpiše ti redovnici, nego za slučaj, kad bi se ponovilo ono 
nedavno, kad popečitelj N. V. u ovoj istoj visokoj kući usudio 
se napadati na te redovnike, jer ne služahu protinarodnoj po- 
litici njegovih prokonsula dalmatinskih, za taj slučaj želim, da 
koji vjerni savjetnik kaže caru austrijanskomu, ono što je u 
vrieme Jakobina maršal Marmont kazao silnomu Napoleonu : 
Veličanstvo! ako ćeš ugleda i ljubavi u svem istoku ne kreći 
u redovnike . . .“ (Različiti spisi 616-19-20) 

2. U slabom se stanju država nahodila, jer kako na 
namjestničtvu za stalno bijaše obećano, da će prikazana prošnja 
7a pripomoć biti povoljno u Beč popraćena i preporučena svota 
4.000 fl., tako u stalnoj nadi, da će biti primljena i uslišana, 
državnik bijaše prikupio blizu dvostruki broj pitomaca u zavod, 
ter ih je preko 60 država uzdržavala; ali kad se stvari u Beču 

onako razvedoše, prošnja odbivena i pripomoć zaniekana, može 
se pojmiti u kakvoj se neprilici nadje državnik, sinjski zavod 
i sva država! Kojimi sredstvi toliku mladež uzdržavati, kojom 
li dušom toliku mladež iznevjeriti i zavod stopro uredjen raz- 
pustiti ?! 

Uhvanjem u božju providnost, u svoju pravicu i u po- 
žrtvovanje braće redovnika, ako će i uz najveće žrtve i muke 
zavod je trajao 1 napredovao u svedjernom uvjerenju, da će se 
vlada jednom posve uvjerili o pravednosti franovaca i obećanom 
ih svotom pomilovati. 

Za prvu godinn 1265. samostani 1 svi župnici odazvaše 
se sinovskom ljubavi otčinskom pozivu državnika, i položiše na 
oltar uzdržanja svoje države do zadnjeg zaranka i prepoloviše 
svakdanji zalogaj, ter nadoknadiše vanredne troškove, a za sliedeću 
godinu 1866. državnik obznani biskupe, da pošto je država sve 
učinila, što je mogla da prosliedi uzgoj pitomaca i djaka za 
uzdržanje svoje 1 službu velikog broja župa, pošto ona dalje 
ne može posebnimi sredstvi prosliediti, i pošto joj je vlada 
uzkratila obećanu pripomoć, ona je prisiljena svrhom školske 
godine mladež svojim kućam odpraviti i zavod zatvoriii, neka 
se dakle odsele sami postaraju za uzgoj tolikih župnika, kojimi 
bi franovce zamienili. Jedino, ako bi vlada obećanom svotom 
pritekla državi u pomoć, to bi ona u napred prosliedila zavod 
uzdržavati i svoje pitomce kao i dosad odgojivati. 

Kroz ovo vrieme stvari se u Beču bijahu preokrenule 
posve na drugu stranu. Potla znamenite sjednice na početku 
travnja u carevinskom vieću, mrki oblaci počeše zastirati 
Smerlingovu zviezdu, ona pomrča i zadje, pa s njom i sateliti 
u Dalmaciji Rozner, Lappena, Allesani, Bonda et comp. Šmer- 
linga, u lipnju nastupi dobri knez Belcredi. 

U listopadu starac Mamula dodje u Beč, i nakon razgovora 
s novim državnim popečiteljem dade ostavku dalmatinskoga 
namjestničtva, i nastupi ga pošteni gjeneral Franjo baron 
Filipović. | 

Kada mu državnik franovaca odkupiteljevih spomenuti 
ot. Ivan Šimunović dodje na pozdrav, on ga najprijaznije primi 
i obeća svaki naslon i preporuku franovcim tako zaslužne 
države; i u ovoj prvoj prigodi državnik mu prikaza prošnju, 
kojom moljaše, da u stalnoj nadi, da bi vlada pomogla njegovoj 
državi za uzdržanje učilišta i uzgoja pitomaca, da ne bi rad 
oskudice sredstva prisiljena bila prvo završenja školske godine 
zavod zatvoriti i pitomce razpustiti, bude ma u zajam milostivo 

uduženo f. 2000, koji bi se kašnje odbili od dozvoljene svote, 
jer bi to bio jedini način, da se do svrhe godine održe. 

Na njegovu prošnju prikazanu na 18. veljače, odmah na 
23. istog mjeseca primi odgovor, kojim mu namjestnik javljaše : 
... »da je njegova prošnja uslišana i da prošenu svotu može 
dignuti u zajam, da pokrije prieke potrebe uzdržavanja pitomaca 
za župne službe u biskupijah Zadra, Šibenika i Špljeta-Ma- 
karske . . .“ -— 

Državnik ot. Šimunović pametno se je sad znao poslužiti 
pravednom naklonosti namjestnika, koji se je bio podpuno 
uvjerio o pravednosti franovaca i o velikih zaslugah njihovih 
naprama vjeri i domovini, što je očito izjavljivao, da bi na 
visokom mjestu zagovarao njihovu pravednu prošnju; ter ot. 
državnik opet se navrati, da od vlade pomoć potraži, i to 
žarkom preporukom biskupa, koja je puno vriedila u sličnih 
pitanjih. 

Kako svjedočbe biskupa najpravednije slikaju koristni rad 
franovaca, tako cienimo, da nam dužnost nalaže iste iztaknuti, 
da se vidi u kojoj su cieni i ovoga vremena isti franovce 
držali. Prvoj prošnji bijahu pridružene posebne sviju, u kojih 
franovci vršijahu duhovnu službu, i pošto su istoga sadržaja 
kao i ona priložena ovoj drugoj prošnji, a ova ukupno od svih 
podpisana, cienimo da će ova za sve zadovoljiti. — U ovoj 
dakle nacrtana bijaše ciela poviest franovačkoga djelovanja u 
Dalmaciji; ona kaže cesaru:... ,U vjernom Vašem kraljevstvu 
Dalmacije od šest vjekova obstoji red franovaca od obsluženja 
u tri države, koji biskupim u dušobrižničtvu pomaže; a izmedju 
ovih država presv. Odkupitelja uzpostavljena odieljenjem od 
Bosne i Hercegovine, koje redovnici odlikovaše se vazda revnosti 
i požrtvovanjem života u kobna vremena, kad no preko dva 
vieka Osmanlije bijahu obladali Dalmaciju, sve vatrom i mačem 
razrušili i posakrivane po planinah i dubravah kršćane pro- 
ganjali. 

U ono tužno vrieme za Dalmaciju, koje se još danas 
ćuti, katolička vjera bila bi se utrnula, da ne bude bilo apo- 
štolskih truda redovmika sv. Frane, koji u podpunoj oskudici 
mirskog svećenstva, pošto isti biskupi bijahu primorani za- 
klanjati se u tvrde gradove pri moru, oni se po svaki način 
postaraše, da se živa održi vjera u siromašnom puku, s kojim 
kašnje sudjelovaše, da se nevjernici protjeraju mimo današnje 
mejaše i da se Dalmacija oslobodi tiranstva i bezbožnoga 
njihovoga jarma. | 

S toga nesamo biskupi, dali i mletačka vlada bijahu 
im neizmjerno harni, davši im pravo, da prikazuju župnike, 
gdje bi oni napučivali i uzpostavljali župe, a od Mletčana za- 
služiše povlastice i pripomoći, da grade samostane, crkve i 
župne kuće, da tim sliede djelo spasenja vjerskoga i družtvenoga 
posred hrvatskoga puka u Dalmaciji i susjednoj Bosni. 

Znatna je njihova pripomoć dalmatinskim  biskupim, 
koji za turskog obladanja bijahu izgubili svoje posjede po 
unutrašnjih zemljah 1 tim ostali bez potrebitih sredstva za 
uzgoj mirskog svećenstva, kako onda bijaše potrebita, tako je 
i danas, ter bez pripomoći redovnika franovaca presv. Odku- 
pitelja, i kad planinske župe ne bi od njih služene bile, katolička 
vjera u biskupijah Zadra, Sibenika i Spljeta-Makarske pretrpile 
bi znatne i možda ne popravljive štete, pošto u zadarskoj 
biskupiji od veće godina oni su ostavili šest prostranih župa, 
a u šibenskoj i spljetskoj još su mnoge bez duhovnoga 
upravitelja. 

Dokle ovi redovnici mogahu slati svoje djake u Italiju, 
mnogi se onamo izučavahu i različiti samostani imadjahu dovoljan 
broj učitelja, koji su domaće djake podučavali, i pobožnost 
puka mogoše naknadjivati potrebita za njihovo uzdržanje ; 
samostani imajuć dovoljan broj redovnika mogahu ih priličan 
broj odredjivati za službu župa od biskupa im naručenih na 
želju istih pučana. Danas sve ove sgode pomanjkaše, ter opustiše 
samostani, a što je tužnije, oni su već u nemogućtvu, da pri- 
kažu svećenike za sve župe, koje služahu od veće vjekova. 

U ovom stanju biskupije Zadra, Sibenika i Spljeta-Ma- 
karske nahode se u nesgodi, jer puci vape svoje župnike, a 
biskupi, od kojih onaj u Sibeniku nema svog sjemeništa, nemaju 
broja svećenika potrebita za župe primorja i otoka, a još 
manje, da bi ih slali na planinske župe, koje rad prostora, rad 
mučnoga zraka i položaja, ne bi mogle biti služene od svećenika 
primorja, kao što izkustvo pokaza, niti podnositi tolike mučnosti 
i oskudice. 

Ima jedini način posvećeno Veličanstvo, da se naknadi 
duhovnim potrebam gorskoga pučanstva okružja Zadra i Spljeta, 
u kojih su pomenute biskupije, a to jest, da se obilatom pomoći 
pruži sredstvo franovcim presv. Odkupitelja, kako bijaše pred- 
loženo na carevinskomu  vieću prošaste godine, naime f. 4000, 
da isti uzmognu podgojiti pristojan broj redovničkih pitomaca, 
kojim bi pokrili župe, koje su ostale bez pastira. 

Bez ove pripomoći ona redovnička zadruga to većma će 
propadati, i župe koje danas služe ostarjeli redovnici ostati 
će bez župnika, pa tad će se neznanstvo, strasti i opačine uz- 
množati svake godine to veće, tamnice danas prepune natrpat 
će se zločinci i pobožno čuvstvo utrnuti će se u siromašnomu 
puku. 

S pripomoći pak, oni bi prosliedili slati vriednih sveće- 
niki, koji bi ćudoredno čuvstvo medju pukom uzdržali, od- 
vraćajuć ga od opačina i upravljajuć ga na veću radinost i 
pobožnost, tim da zakon poštuju i tudja imanja, podieljujuć 
mu oni nauk jedino moguć u planinskih župah, jer inačije 
ne moguć rad oskudice mjestnih sredstva i rad prevelike raz- 
trkanosti sela i težačkih kućišta. 

Rad svih pomenutih uzroka preponizni niže podpisani 
prose Vašu kraljsku darežljivost, da se udostoji iz državnih 
zaklada udieliti franovcim države presv. Odkupitelja u Dalma- 
čiji prošenu pripomoć, da mogu naknaditi brojem svećenika 
potrebe župi u rečenih biskupijah, jer se popi ne bi mogli tako 
nabrzo uzmnožati, pošto se opaža svake godine manjak istih, 
i jer biskupi ne bi mogli one popove slati, da služe planinske: 
župe, koje inačije franovci od vjekova služe. 

Tomu je nadostaviti, da isti puk u gorskoj Dalmaciji 
naučan, da bude upravljan od redovnika sv. Frane, žarko njih 
želi i ne bi lasno podnosio, kad bi vidio, da se zamienjuju mirskim 
srećenicim, sve kad bi ovih bilo, što se pokaziva . . .“ 

Pokriepljena državnikova prošnja ovako žarkom preporukom 
ukupnoga biskupata Zadra, Sibenika i Spljeta-Makarske, uz 
priznanu nevinost franovaca i naklonost namjestnika, nije se 
moglo sumnjati, da nebi uslišana bila, i sbilja na 19. svibnja 
18o6. namjestnik brzojavom obznani državnika ot. Simunovića, 
a na o. lipnja pismeno dojavi, da je svietla kruna izdala dozvolu 
za prošenu pripomoć. — 

3. Dostignutom pripomoći najprvo se započe svestrano 
uredjivati sinjski gimnazij pribavljenjem naukovnih predmeta 
u kabinetih fizike i prirodoslovja. Te godine nadodjoše mlade 
sile dvaju učitelja u Beču uzposobljenih, Milinovića i Ivanovića; 
vriedni ravnatelj ot. Matas bijaše se odlikovao kako na upravi 
1 uredbi zavoda, lako i u obrani svoje braće i naroda u različitih 
vlasilih u Zadru, Zagrebu i u Beču, čašćen i ljubljen ne samo 
vd braće redovnika, dali od svih rodoljuba, okolnih svećenika i 
svega cetinskoga puka ; sinjski varošani u veće svetčanih prigodah 
1; Kazaše mu svoju harnost za dobre savjete i uprave u najodlučnijik 

časovih, kako su mogli iztrgnuti svoju obćinu iz gvozdenog 
zagrljaja spljetskih_prokonsula . .. 

Državnik ot. simunović zadovoljan što je posred uzbunjenih 
vjetara i valova prietećih propašću svoju državu preveo u luku 
mira, završujuć trogodišnju vlast predade ju nasliedniku ot. 
Luliću. koji na 5. rujna 1866. na sboru ove države u Spljetu 
bijaše po drugi put odabran za državnika. 

Može se pojmiti koliko je svoj državi na srdcu stalo, da 
se narodni zavod u Sinju usavrši i žarkom ljubavi učitelja do- 
stigne najbolji napredak. I sam je državnik nastojao, da se 
ovo po njem, kad prvi put bijaše državnikom, začeto i uzpo- 
stavljeno učilište sve to veće u svemu razvije i usavrši ; sa svim 
da znatno pomnoža svoje djake i pitomce, da dobar broj varoških 
mladića učaše, 1 sa različitih strana pokrajine na njem se izu- 
čavaše, svakako vlada uvidi, da se nisu obistinile nježine nade 
i namjere, jer je ona cienila, da bi iz Bosne i Hercegovine na 
to narodno učilište mladež dolazila, ter s toga što se nije svake 
godine svih osam razreda pravilno mogl) držati, jer, i ako 
niži bijahu dovoljnim brojom  pohadjani, za gornje običajno 
ne bijaše nego mali broj samih franovačkih djaka, ter se kod 
vlade započelo nagadjati, kako bi se taj zavod snizio na samo 
niži gimnazij. K tomu prispješe iz Beča novi zakoni i naredbe 
za preuredjenje srednjih učilišta, uslied temeljnih odluka god. 
1371. za sve carstvo, po kojih i ovaj do tada samo franovački 
gimnazij imadjaše postati vladin, ter iste godine kao takav 
bijaše proglašen samo kao vladin niži, ali jednako ostade u 
franovačkim rukama, samo što bijahu profesori uzporedjeni 
ostalim javnih učilišta zakonitom pristojbom. 

Tim ovaj narodni franovački zavod izgubi svoj prvobitni 
značaj, i postade kao i ostali u pokrajini na vladine troške i 
razpoloženje; samo što onaj franovački samostan davaše badava 
bez ikakve naknade gimnazijalnu sgradu sa svimi prostorijami 
za razrede, kabinete i ravnateljstvo. 

Preokret gimnazija bijaše na štetu njega istoga, jer ne. 
bijaše već onoga žarkoga zanosa od svih redovnika prama 
njemu, kao što bijaše kad je samo njihov bio; predvidjalo 
se je, da ni tako uztrajati ne će, jer bi sad vlada s njim i 
profesori na volju već razpolagala. Ne buduć podpun, ne samo da 
već nisu učenici iz drugih mjesta dolazili, nego i darovitiji varo- 
šani odlazili u Spljet i Zadar, da kod jednoga od ovih zavoda nauke 
dovrše, ter se broj smanjivao i ostajao na samo franovačkih 
pitomcih, a isti su profesori posebno učili djake svoje države 

i u razredih gornje gimnazije. Videć kako očito propada, uz- 
nastoja koliko ot. državnik, toliko sinjska obćina i zemaljski 
odbor, da bude opet na viši uzdignut i sa svih osam razreda 
usavršen; ali potrebitih uvjeta ne bijaše, ter još neko vrieme 
prosliedi tako živariti, dokle i kao takav izčeznu god. 1880. 
Od tada sama država na njem podučava svoje pitomce i 
djake, kao i varoške mladiće, koji ga posebno pohadjaju. 

Svakako sinjski gimnazij bijaše od velike koristi državi ; 
s njim se znatno pomnoža broj redovnika onako smanjen radi: 
različitih mučnosti, oskudica i protivština s veće strane, ali što 
je znamenitije, s brojem velik bijaše i naukovni napredak. Srdčeni. 
bo učitelji znadoše u nauk zaljubiti svoje učenike, kako se: 
danas mogu dičiti brojnimi redovnici po župah i samostanih, 
po kojih dosta doprinieše uzgoju i prosvjeti naroda, kojim po 
župah upravljaju. | | 

Uz gubitak gimnazija država veći udarac oćuti gubitkom 
četiriju učitelja, koji kao usposobljeni profesori ostaviše državu: 
i primivši vladinu ponudu kao popi pridjoše na druga javna: 
učilišta. Taj gubitak braća od srdca žale, jer u njih država 
izgubi najljepše sile vriednih učitelja, koje u sadanjih okolnostih 
 otežko da će moći naknaditi. | 

S harnošću i u ovoj prigodi izjavljujemo zahvalnost pro-: 
fesorom: Tomiću, Milinoviću i Šalinoviću, koji velikodušno: 
zahvališe vladi na jednakoj ponudi, ostadoše sa svojom braćom 
i prosliediše obučavati na istom zavodu pitomce svoje države, 
samom nagradom zadovoljstva svoje saviesti, da sve čine i 
žrtvuju koristi i napredku vjere, svoje braće i domovine, kao 
zahvalni sinovi majci, od koje primiše sve što su i što znadu.' 


Ogledali se njihovi nasliednici u vrline i žarku ljubav 
naprama svojoj državi, da tako vitežkimi uzori pokažu riečju 1 
djelom potomcim, da su pravi sinovi otaca, koji sličnim vitež- 
tvom preko vjekova ne samo žrtvovaše sve za vjeru i za domo- 
vinu, dali kroz muke i borbe svakojake sačuvaše nam predave 
i svetinje velikog zvanja ove zaslužne države, koje se ponosom 
iztječemo da smo sinovi i nasliednici. 

4. Do sada spominjasmo velike brige i nastojanja o uredbi 
gimnazija i sinjskoga zavoda ili franovačkoga sjemeništa; ali 
nam je dužnost kazati, da jednake brige i pomnje bijahu uložene. 
za što bolje usavršenje i napredak mudroljubja i bogoslovja.. 
Po vladinih naredbah prvo bijaše mudroljublje u prvih godinah, 
bogoslovja, kašnje za neko vrieme bilo odieljeno i posebno uz- 

postavlieno u samostanu Zaostroga, dokle po istih naredbal 
malo po malo izčeznu kao posebiti predmet u učilištih. 

U Šibeniku po prvašnjoj uredbi učitelj ot. Jerko Bela- 
marić predavaše crkovno pravo i mudroljubje, a ot. Šimunović 
crkovnu poviest pa kašnje pravo za blizu trijest godina. Za tim 
se bogoslovje preredi i u Sibeniku ostade crkovna poviest i 
dogmatika. koju preuze ot. Ivan Marković. Ovaj učitelj koliko 
izučen, toliko prevelike želje i ljubavi naprama učenikom, željaše 
preliti sve svoje znanje u srdca i pamet svojih djaka, tako da 
silnim trudom i naporom bijaše zdravlje poremetio; ali se je. 
ipak tješio ljubavju i napredkom svojih učenika, ter i kašnje 
kada rad slaboće zdravlja ostavi učiteljsku stolicu, on se je 
jednako naukom bavio, te jur vidjesmo plod u različitih mudrih 
razpravah i pečatanih učenih djelih. 

Današnji njegov zamjenik na učilištu u Šibeniku ot. Josip 
Miolin, pokle izuči bogoslovje kod sveučilišta u Insbruku vjerno 
ga naslieduje u srdčenom nastojanju, i na vrieme pokaza nam 
plod učenosti u pečatanom djelu Ruska Sinoda; s njim je 
ot. Vukićević predavao crkovnu poviest, a sad ot. Barbić. 

U Makarskoj prve učitelje bijahu zamienili ot. Jakov Mi- 
linović i ot. Angjeo Kukavica, i ove nasliedili vriedni ot. Gabro 
Puratić i ot. Šerafin Vežić, a danas na onomu učilištu predaju 
ot. Bono Parun crkovno pravo i ot. Marko Ivandić ćudoredje 
i pastiersku. Ove imali su zamieniti ot. Ante Marušič, koji kod 
sveučilišta u Insbruku pohvalno bijaše izučio bogoslovje, ali 
ga nemila smrt umori u cvietu mladosti i prekide liepe nade, 
koje je država začimala od njegove dobrote i učenosti. Takodjer 
i mladji ot. Angjeo Kukavica na papinu sveučilištu u Rimu 
ovjenčan je lovorom naučitelja bogoslovja; država očekiva liepi 
plod od njegovog nauka, ako mu slabo zdravlje dopusti, da se 
povrati na učiteljsku stolicu. | 

Danas takodjer naši djaci pohadjaju sveučilišta u Gradcu 
i Zagrebu, te bogoslovna predavanja u Ljubljaui i Zadru, koji 
će stare zamieniti i ugled održati naših domaćih učilišta. 

S našim bogoslovnim naukom znamo, da su sasvim biskupi 
zadovoljni rad dobra uspjeha na izpitih, kada im se prikažu 
naši mladi misnici, da dostignu oblast izpoviedanja i župnikovanja, ' 
što veće krat javno zasvjedočiše u znamenitih prigodah pa i 
pred istim starješinom, kad ih na izpite dovodjahu: ,Mi znamo, 
da fratri dobro uče bogoslovje, mi smo s njimi sasvim zadovoljni.“ 
Oni to izjaviše pred kaptolskim sborom, i mi to čusmo svojima 
ušima ... — 

Franovci iz dubokoga osvjedočenja uče bogoslovje, znadu ć 
da o tom nauku zavisi njihovo spasenje i duša njima povjerenih. 
Taj nauk od najdavnijih vremena medju redovnici znamenit 
bijaše, što nam pokaziva silni broj knjiga po svih knjižnicah 
samostana rukopisnih i pečatanih. To nam svjedoči i veliki 
broj vriednih učitelja bogoslovnih ne samo u ovoj državi, dali 
i u inozemstvu, koji su ga na prvih učilištih reda predavali, 
kako vidjesmo u prošlom vieku. tako možemo i u ovom po- 
menuti i ako rad poznatih uzroka znatno smanjen broj re- 
dovnika, kako ni za posebne potrebe u otačbini ne dotjecali, 
ali svakako rad velike učenosti ot. Topić bijaše obustavljen u 
Rimu, da na zavodu kod sv. Bartula kao Professor Contro- 
versiarum izmedju najučenijih bogoslova visoke nauke pre- 
dava. Isto tako ot. Andrija Miošić mladji na Zmajevića sjeme- 
ništu u Zadru za veće godina bogoslovje predavaše, i ot. Frano 
Perić kroz dvadeset godina na sjemeništu u Spljetu odlikova 
se na učiteljskoj stolici. 


Od ovih učitelja običajno su odabirani državnici, pak i 
povjerenici od gjenerala odredjivani za pohoditelje i predsjednike 
sborova drugih država, kao što zadnjih doba bijahu: ot. Simun 
Milinović stariji u Bosni, ot. Ante Lulić dva puta odabran 
definiturom svega franovačkoga reda za vremena svoga bora- 
vljenja u Rimu kod gjeneralove kurije, bijaše pohoditeljem 
različitih država u Italiji, pak i u Dalmaciji svoje države i 
one sv. Jerolima. Ot. Ivan Simunović bijaše pohoditelj povjerenik 
u Dubrovačkoj, tako isto i ot. Spiro Tomić, ot. Ivan Marković 
u onoj sv. Jerolima iu Dubrovačkoj, te kapistranskoj u Austriji, 
Ungarskoj i Slavoniji. | 


Po ovih učiteljih uzdrža se kako prošastih vjekova, 
tako i u ovom hrvatsko propoviedanje i po gradovih i varoših 
pokrajine u najboljem ugledu. Kad već malo tko brinuo se 
za hrvatski jezik i propoviedanje, oni su ga dično održali na 
propoviedaonicah od Lošinja do Korčule sve do naših doba, 
kad se je narodnom jeziku dostojno mjesto povratilo. Izmedju 
ovih samo ćemo spomenuti za prvu polovinu vieka učenoga | 
Glumca, Balina, Lozu, Radonića, Kalandrina, Paića i Perića, 
a. za drugu ot. Lulića, tri Milinovića, Zoricu, dva Vežića, Ši- 
munovića, Puratića, Šaliuovića i Tomića, da ostale ne brojimo. . 
Ovi kako na učiteljskih zavodih predavahu visoke nauke djacim,.: 
tako u istih naucih s propoviedaonici tumačahu prostomu puku : 
visoka otajstva zakona božjega. 4 a 

5. Odanost i privrženost, koje su vazda iu svakoj prigodi 
pokazali franovei prama svojim koli duhovnim, toli svietovnim 
starješinam, a tako isto i narod, s kojim oni upravljaju, izkazaše 
se najsjajnije u dvie veoma znamenite prigode ovo zadnjega 
vremena. 


God. 1875. Franjo Josip I. cesar austrijski i naš hrvatski 
kralj stupio je prvi put na ovo hrvatsko zemljište. Oduševljenje 
1 zanos ciele pokrajine tom prigodom bijaše najdivnije, svaki 
se je natjecao, da što slavnije pričeka svoga kralja. Od zadarske 
obale po Kotarih. Bukovici, kninskoj i drniškoj krajini, od 
Krke do Cetine i Neretve, od gora do mora uz hrvatsku tro- 
bojnicu hrvatski je narod srdčeno pozdravljao svoga kralja sa 
urnebesnim: Zivio naš hrvatski kralj! 


Od Zrmanje do Neretve na čelu puka bili su franovci. da 
dočekaju i poklone se vitežkomu cesaru ; srdcem na dlanu a dušom 
na jeziku izrazivali su svoju vjernost i odanost kao i svega naroda 
naprama Njegovu Veličanstvu. 

Vitežki cesar vidljivo ganut na tako izkrene izjave srdčene 
odanosti, veće krat je ponovio svoje visoko priznanstvo i izjavio : 
»Milo mi je vidjeti vas na svih mjestih, ja rado imam franovce, 
jer znam da puno dobra činite.“ — 

Iste godine evo im u pohode vrhovnoga starješine gjenerala 
svega franovačkoga reda prepoštovanoga otca Bernardina iz 
Portogruaro, koji u žarkosti otčinske brige za korist i napredak 
redovničkoga savršenja svojih sinova, pokle posebno bijaše 
obašao i uredio mnoge države po različitih pokrajinah, kra- 
ljevstvih i narodih, dodje da pohodi svoje sinove u dalmatinskih 
državah: sv. Jerolima, presv. Odkupitelja i Dubrovnika. 


Po sgodopisih reda zna se, da je ova žala pohodio sv. 
patrijarka Frano na prolazku za iztočne strane, i povieda se, 
da se gjeneral Gerardo Odon na prolazku u Ugarsku i Bosnu god. 
1339. ovud navratio, i evo napokon prepoštovani ot. Ber- 
nardin u družtvu svoga tajnika ot. Frane Marieiz Sa- 
lerna s jednim bratom laikom, dodjoše u nesgodno zimno 
vrieme i poduzeše dosta mučno putovanje po suhu i po moru, 
da obadju poglavite samostane ove države. 

Na 20. listopada prepoštovani otac u Sibeniku bi primljen 
od svojih sinova i svih ostalih redovnika onoga grada najod- 
ličnijimi izrazi najveće časti i poštovanja, u čem se odlikova 
i presvietli biskup Antun Foško za vrieme njegovog boravljenja 
u gradu. 

Na 23. podje u Drniš, gdje bi dočekan od starješine Vi- 
sovca i svih okolnih župnika jednakom svečanošću, i odonda 
dopraćen na Visovac, gdje se je duša njegova i njegovog družtva 
raztapala pri slavnih uspomenah onoga svetišta redovničke 
savršenosti, poštovane preko vjekova najvećom časti i pobožnosti 
okolnog puka. Taj liepi utisak on vlastoručno zabilježi na knjizi 
posjetnika sliedećom uspomenom: ,Presveta Djevica kojoj je 
posvećen ovaj pustošan ostrov Visovac svedjer ga branila i ču- 
vala sinove našega sv. otca_ Frane, koji ovdje od vjekova stanuju 
čuvajuć ga vitežkom jakošću posred turskih progonstva vjeru i 
ljubav kršćansku, i šerafinski patrijarka izlio svoj duh vrhu 
mladih novaka, koji se budu ovdje uzgajali za vlastito posvećenje 
i pripravljali za apoštolat. Visovac 26. listopada 1876. U sv. 
pohodjenju fra Bernardin iz Porto Gruaro gjeneral franovaca.“ 

Njegov veleučeni tajnik, koji kašnje postade biskupom 
nadostavi: , Pridružujuć se svim srdčenim odlukam i željam svoga 
gjenerala podpisivam se ija Fra Frano Maria iz Salerna, 
učitelj jubilat tajnik gjenerala reda.“ Kako je 
ovaj vriedni otac bio pjesnik, nasladjujuć se divotom mjesta i 
uzvišenimi uspomenami njegove prošlosti za vjeru i za otačbinu, 
na istoj knjizi vlastoručno napisa liepu pohvalnu pjesmu, koju 
ćemo na drugom mjestu rado prinieti. 

Iz Visovca podjoše u Knin pak u Sinj, gdje se za dulje 
vremena zaustaviše. U Sinju se dogodi blagdan Svih Sveti i 
uspomena mrtvog dneva. Prepoštovani otac nije se mogao na- 
diviti koliko radu svojih sinova, toliko pobožnosti onoga puka. 
Milo mu se bijaše od njih rastati kod onakoga izglednoga 
prizora; ali su ga otčinske brige na dalje pozivale i zimno 
doba pričvršćivalo ovršenje trudnog poduzeća. On je želio obići 
sve samostane i viditi sve sinove; ali jer je po moru čudo 
trpio ne bijaše mu moguće, da se slabim vremenom zaputi u 
Primorje, ter se povrati u Spljet i ondje pozva otce na sbor 
ove države za dan 13. studena 1876. Tute pod njegovim pred- 
sjedničtvom bi odabran za državnika jednoglasno ot. Špiro 
Tomić, a za kuštoda ot. Vinko Šalinović, koji kašnje u vlasti 
kao državnik nasliedi ot. Tomića. 

Na ovom sboru sastavljene su osobite ustanove za ovu 
državu potrebitimi povlasticami od svetoga sjedališta potvrdjenimi 
upogled osobitoga položaja i duhovnog djelovanja pri upravi 
župa redovnikom povjerenih. 

Iz Spljeta novoodabrani državnik odprati ga u Dubrovnik, 
glje je svojim posjetom obradovao onu braću, kao i ostalu u 

Boki kotorskoj, ali na ovom putovanju po moru mnogo je pre- 
trpio i zdravlju po sebi slabu dosta škodovao, ter se je morao 
odlučiti na dugi nesgodan i dosadan put po suhu iz Dubrovnika 
do Zadra. 

Harni sinovi uznastojaše po mogućnosti ublažiti svom 
oteu nesgode trudnog putovanja, priredivši po svih mjestih 
svoje države od Metkovića do Benkovca najsvečaniji i najsrdčeniji 
doček. Po svih selih, kud je prolazio, po varoših Metkovića, 
Vrhgorca, Sinja i Knina župnici svojim pukom predanj su 
izlazili, da prime otčinski blagoslov i da mu izkažu dužnu 
čast i poštovanje. U Knin kako kasno bijaše prispio, dočekaše 
ga redovnici s pučanstvom i s dupliri dopratiše u crkvu na- 
kićenu i razsvietljenu, proseć njegov blagoslov, tako i dalje 
dokle dodje u Zadar, gdje najsrdčenije zahvali ot. državniku, 
koji ga je dotle dopratio. 

Prepoštovani otac bio je sasvim zadovoljan i s najboljim 
se utiskom povratio u Rim, odkle je svoje zadovoljstvo na 
sliedeći način izjavio: ... ,Povrativši se u Rim, prikazao sam 
svetomu Otcu ujedno s vašimi zaslugami na korist kršćanskoga 
puka vaše prave potrebe, koje je vrhovni pastier po svetom 
skupu biskupi i redovnika dopustio . .. 

Moje pohodjenje kod vas, predragi sinci, bijaše radostno 
momu otčinskomu srdcu, veće nego sam se mogao nadati. 

Vašu dobroćudnost, pouzdanje i sinovsku vašu ljubav 
naprama meni ne ću nikad zaboraviti. Velike su vaše zaslužbe 
u dobru, koje činite kršćanskomu puku posred tolikih truda 
i tolikih nesgoda; sve me je to puno utješilo i nukalo me, da 
vas pohvalim pred svima...“ 

6. Opisat ćemo još jednu znamenitu sgodu ovoga vremena, 
i to veliko slavlje obavljeno na Visovcu u početku kolovoza 
godine 1876. 

Navršivalo se tada 300 godina, odkad stari samostan 
Augustinovaca posvećen sv. Pavlu dobi sliku čudotvornu Majke 
božje i započe se nazivati blažene Gospe ; a navršivalo se takodjer 
200 godina, od kad franovci, pokle u vrieme kandijanskoga 
rata bijahu prisiljeni zakloniti se u Šibenik i zapustiti ovo 
štovano svetište, iza mira opet se na Visovac povratiše go- 
dine 1676.. popraviše crkvu i uzpostaviše službu božju. 

Ova dva dogodjaja odlučiše redovnici proslaviti vanrednim 
nakitom crkve, samostana i svega ostrova, te obaviše slavje 
dne 1. i 2. kolovoza, kad se najveće svieta okuplja na otoku 
Za Asisko proštenje. 

Kako to vanredno slavlje imalo se obaviti na Visovcu, 
mjestu gdje preko 200 godina franovci pretrpiše silne muke i 
nevolje ljute pod turskim progonstvom, da hrvatski puk održe 
vjeran Bogu i svom rodu, tako pokoj. kanonik Pavlinović pravi 
zastupnik vjere i naroda, poznavajuć prošlost puka i zasluge 
redovnika, hotio je u toj svečanoj prigodi pokazat svietu: što 
su franovci učinili na korist vjere i domovine. On izreče za-- 
nosno slovo, kakvo je on sam znao i mogao izreći u toj svet- 
čanoj prigodi... — Ovaj govor dostojan onakoga narodnoga 
velikana i zatočnika bijaše pečatan u ,Katoličkoj Dalmaciji“ 
i u posebnoj brošuri na uspomenu proslavljene svetčanosti. 

Na drugom ćemo mjestu obširnije potankosti opisati. a 
ovdje ćemo samo utisak očevidca primiti, koji je liepu sliku 
pečatao u ,Narodnom listu.“ 

»Kao što je običaj po svih franovačkih samostanih svake 
god. na 2. kolovoza otvara. se Asisko proštenje. Bogoljubni narod 
vrvi sa tri strane od Promine, od Bukovice i od Kotara. Samo- 
stanski brodovi na tri prevoza za dva dana neprestance voze 
hodočastnike k crkvi i k manastiru na otok. 

Ove godine stekao se trostruk broj hodočastnika radi tro- 
struke svečanosti što se na Visovcu proslavila. Tristogodišnjica 
posvećenoga ovoga samostana Gospi ; dvistogodišnjica obnove istoga 
samostana nakon prisiljene seobe u Sibenik; napokon ovogodišnji 
povratak iz Šibenika starodavne slike Majke božje visovačke : tro- 
struki taj god prizva na Visovac presvietloga diecezanskoga biskupa 
Foška, častnoga našega zastupnika Mihovila Pavlinovića, m. p. 
Šerafina Vežića starješinu franovačke države presvetoga Odkupi- 
telja, sve župnike sa dosadašnjih župa visovačkih, obćinska starje- 
šinstva Skradina i Drniša, braće redovnika iz samostana sinjskoga, 
kninskoga i karinskoga ; mirskih svećenika i katoličkih i grčko isto- 
čnih ; odličnih gosta iz Sibenika, iz Knina, iz Zlarina, iz obližnjih 
otoka i iz Like, napokon vanredni broj bogoljubnika i pokornika. 

Na 2. kolovoza ove godine gledajući sa brina Visovac 
okićen stotinami narodnih zastava po okolnom jablanju, nalik 
silnomu taboru slavodobitne vojske, slušajući iz tih jezerskih 
dubina neprestanu slavu zvona, a s kuželjskih visina pucnjavu, 
koja prolamaše okolne brdine, razgledajuć ljudsku mikljavinu 
niz provoze, po jezeru, na otoku, duša ti se potresala 

Tko nije vidio ove godine u oči Gospe od Angjela svetčani 
obhod okolo otoka u tihoj noći, u razsvietljenih  ladjicah 
pratnjom mnogobrojna svećenstva s biskupom na vodi, a puka 
molećega i vapijućega sa kopna; tko na Gospin dan nije vidio 

crkvu visovačku i po njoj mise i pričesti na šest žrtvenika 
bez prestanka od zore do poslie podne, tko s pukom natrpanim 
i u crkvi i okolo crkve i u triemovih nije okusio slasti rieči 
božje iz usta zanosita govornika, rieči prošlosti i budućnosti 
naše, tko s pukom nije se uzhitio pri krunidbi Gospine slike u 
kolu redovnika i njihovih starješina; tko to sve nije čuo i vidio, 
taj težko da pojmi slavu blagdana 2. kolovoza ove godine 
na Visovcu; samo katolička crkva zna ovakve slave slaviti. 

Taj dan visovački samostan ko da se preporodio na stara 
bogoljubstva i na staro gostoljublje, kakvo je u njem bivalo 
za krvavih borba i ljutih progonstva, kad je puk od Zrmanje 
do Cetine u njem nahodio svoje duševno središte i jedino svoje 
uhvanje u svojih najvećih nezgodah. 

Premda po sajmarskom običaju bilo 1 gostioničara 1 piljara, 
pa i mnogo svieta došlo sa svojom brašenicom, opet ne brojeć 
preko 70 gosti pristojno i redovito u 40 soba pričekano, taj 
dan kroz svoje hodnike i triemove samostan je primio i ugostio 
do 500 duša, a do hiljade ih počastio. 

Tolikom  gostoljubju može doteći samo obilje zadužbina 
bogoljubnoga našega puka. Dao Bog, da vanredna svečanost 
ove godine na slavu Majke božje visovačke ovršena bude zalogom 
novomu procvatu rodoljubne braće franovaca, koji još najbolje 
mogu pomoći crkvi i domovini kršćanskim 1 čisto narodnim 
odgojem najjačega i najvjernijega diela našega puka.“ 

Kako je u prvašnja vremena žive vjere i žarkoga bogo- 
ljubstva silni broj hodočastnika na proštenja u Visovac pri- 
stupao, i crkva na otoku i ako dosta prostrana ne dotjecala, da 
zauzme mnogobrojne pobožnike, tako redovnici bijahu podigli 
liepu kapelu na prostoru pri obali na čast Gospe od Angjela, 
koju su vjernici, kad bi se vršila služba božja, mogli vi- 
djeti sa svih strana, ali potla svietskih prevrtaja, kužnih bo- 
lesti i svakojakih mučnosti broj hodočastnika bijaše se sma- 
Njio, i mogla ih sama velika crkva zauzimati, tad pomenuta 
kapela suvišnom posta te bi zapuštena. 

Imajuć se spomenuto slavlje obaviti, kako se sve sgrade 
popravljale, tako se ista kapela iznova napravila i divno uresila ; 
a pošto u samostanu Sv. Lovre u Šibeniku bila jedna stara 
slika Gospe visovačke, zamoliše ju za istu kapelu, redovnici ju 
dragovoljno darovali. te bi popravljena i novi joj oltar načinjen ; 
pošto bi svetčanim načinom okrunjena od biskupa i obašašćem 
po rieci okolo ostrova prenešena, položiše ju na odredjeno mjesto, 
gdje se je pred njom isti dan više sv. misa izgovorilo. 

Tim je ona kapela povraćena službi božjoj, a sveta slika bogo- 
ljubstvu hodočastnika. — 

7. U pogled književnoga rada valja nam se najprvo sjetitr 
sgoda i nesgoda bučnih komešanja na početku ovoga vieka, 
kad su samo ratni prieki sudovi radili vješali i streljanjem, ter se 
svaki brinuo, da sahrani glavu, a ne da se knjigom bavi, piše 
i pečata znanstvena djela. Za tim je red spomenuti se onih 
svakojakih mučnosti i zaprieka, s kojih niti se pitomci mogahu 
uzgajati, niti djaci zaredjivati; rad kojih broj se redovnika tako 
bijaše smanjio, da se je bojalo propasti države, koja je ostala 
bila na staru i slabu, pa i ovi morali održavati sve službe 
samostana i župa, kao i onda kada bijaše trostruki broj; ter 
u takoj malici nije im vremena dotjecalo, da se književnošću 
bave; ali sa svim tim vidjet ćemo, da i u tih neprijaznih 
sgodah štogodj učinili, a pogotovo u drugoj polovini ovoga vieka ; 
kada nastadoše prostija vremena i broj se redovnika popravio, 
onda je i književni rad bolje oživio. 

Primietiti nam je, da po padu mletačke skupnovale austrijska 
i francuzka vlada posve protjerala hrvatski jezik iz svih ureda i 
medjusobnoga obćenja. Već ne bijaše kod nas uspomene bosanice, 
ona je kao štovana starina počivala u arkivih samostana, a i 
hrvatski moglo se jedino rabiti u posebnom dopisivanju po- 
slanica, u svem ostalom morao se jedino talijanski rabiti; jer 
vladalac Dandolo naredbom od 20. svibnja 1805. bijaše oštro zapo- 
vjedio: da se u svih poslih ne samo uredovnih, dali i u domaćih, 
kao zapisnicih i računih jedino talijanski piše, i kako tad 
bijaše narinut, tako i na dalje prosliedi sve do našeg doba. 

Sva učilišta uslied težkih naredba bijahu uzpostavljena iz- 
ključivo u talijanskom duhu i jeziku, bez i rieči hrvatski; 
svi uredovni spisi i dopisi bijaku jedino talijanski kod gra- 
djanskih i crkvenih ureda; isti razgovori po varoših i gradovih 
postadoše samo talijanski, a hrvatska knjiga i jezik bijahu 
stjerani u seljanske kolibe i samostane franovaca presv. Od- 
kupitelja; i ovi ga franovci održaše posred svoga hrvatskoga 
puka ne samo u časti, da li ga posvetiše u crkvi, prosliediv 
u blagdane puku čitati poslanice i evangjelja, sve molitve i 
blagoslove istim jezikom vršiti, i preko korizmenoga vremena 
i većih blagdana propoviedati po crkvah varoša i gradova. 

O radu pečatanih knjiga možemo spomenuti državnika 
Dorotića ,Lettera Enciclica“ u Zadru god. 1804. pečatana, 
i njegov pjesnički sastavak: ,Kratko skazanje jednoga, 
dogadjaja..“ u Beču 1815. Vidjeli smo svojima očima izvorna 

još dva njegova svezka u rukopisu pripravljena za tisak. u 
pjesmi i prostopisu; ali danas već ne znamo gdje se nahode. 

God. 1513. naš jedan redovnik upečata u Spljetu pobožnu 
knjižicu: ,Put križa sdodatkom raznih molitava;“a 
god. 1538. ot. Ante Jukić pripečata u Mletcih Kneževića ,P i- 
štule i Evangjelija“, što se preko godine u crkvah pjevaju. 

Kad pri polovici ovoga vieka narodi se osviestiše i duh 
rodoljublja uzkrisi ljubav pram svom rodu i jeziku. kada u 
Zadru granu Zora Dalmatinska, franovci joj bijahu naj- 
bolji suradnici; dosta nam spomenuti ot. Luiza Vrdoljaka i ot. 
Bonu Mlinara. 

Isti ot. Vrdoljak izvan čestih radnja u dnevnicih pečata 
god. 18552. u Trstu: ,Rodoslovje cesara | kralja kuće 
absburžke“, a god. 1896. prevod iz francuzkoga: ,O po- 
glavarstvu pape rimskoga.“ 

Kad iza Bakova pritiska zasja nova zora ustavnog vla- 
danja, franovac ot. Ante Kost. Matas izdade u Zagrebu 1860. 
»alasiz Dalmacije“, što bijaše početkom narodne borbe kod 
nas; a god. 1561. odgovori Bajamontu ,šilo za ognjilo.“ 

U ovoj borbi franovci napisaše učenih članaka i dopisa i 
objelodaniše ih u glasilih Zadra, Zagreba i Beča. 

Ot. Zorica fra Ante objelodani nekoliko prigodnih pjesama 
i jednu pohvalno-junačku. ,Rat pod Visom.“ Ot. Vinko Ša- 
linović opjeva znamenite u Cetini izbore, mnoge prigodne pjesme 
i izdade u Zagrebu god. 1873.: ,Bogoljubnik Marije.“ 

Profesor ot. Simun Milinović objelodani mnoge učene raz- 
prave i različite sastave u Narodnom Listu, Viencu, arkivu za 
poviest, Hrvatskom učitelju i drugih, i pečata u Zadru 1880.: 
»Crte o svetoj liturgiji“, a 1836.: ,Biač, hrv. priestolnica.“ 

Učitelj bogoslovja ot. Ivan Marković objelodani: ,Leo 
Veliki i Grgur Veliki“ u Zadru 1883., liepi opis svete 
zemlje: Lettere dall'oriente u Trentu 1883., učenu knjigu: 
»Papino poglavarstvou“ Zagrebu 1883. i Gospa Sinjska 
1556. u Zagrebu. 

Ot. Petar Krst. Baćić okiti različite dnevnike liepimi 
sastavci ; izdade u Zadru god. 1877.:,Pouka o češtom pri- 
češćenju“,agod. 1880.:,Pravilokršćanskogaživota“, 
p»Rukovjet cvieća“,iveći broj moralnih novela i članaka 
po dnevnicih. 

Ot. Ivan Despot izvan brojnih prigodnih pjesama okupljenih 
i izdanih u Zagrebu 1881. ,Prve iskre“, prevede Cesara 
Cantu: ,Zdrav razum i pošteno srdce“ nadareno od 

Matice hrvatske i pečatano god. 1580., isto tako Smilesov 
»Značaj“ obdaren od zadarske Matice i pečatan god. 1883. 

Znamo i za druga sgotovljena za pečatanje djela; ali 
kako još nisu objelodanjena, ne ćemo brati voće prvo nego sa- 
zori. Svakako, pošto su naši mladi redovnici izučeni u narodnom 
jeziku, i broj se prilično naknadio, stavnu nadu gojimo, da 
kako su naši otci prednjačili na književnom polju, onda kad 
nisu sgode imali, da ga izučavaju, odsele će njihovi sinovi još 
bolje prednjačiti i svoj narod u njegovom jeziku prosvjetljivati. 

8. Dodjosmo napokon na kraj označenoga, koliko duga 
toliko mučna putovanja. Prevalismo za dugih šest i po vjekova 
gore i dolove, razgledasmo polja i gradove, vidjesmo težke 
muke i nevolje ljute, krvave trude i smrtna progonstva, strašne 
ratove i protimbe svake vrsti, dokle prispjesmo u luku mira i 
tihoće redovničkog pokoja. | 

Kako nam bijaše na onom dalekom putovanju, kud još 
nitko nije prošao, kroz tmine turskog divjačtva, bez pravca 
bistrih izvora, bez pratnje i bez provodića? Ako veće krat za- 
basasmo s puta, ako mnogokrat posrnusmo i možda padosmo, 
može li se tomu čuditi i u grieh nam ubilježiti? Nam se čini, 
da trudnim oduškom možemo uzdahnuti: Milosrdje go- 
spoda, ako sa svim ne propadosmo! 

Svakako milo nam je još jednom nazad se obrnuti i 
razgledati dugi put kog pregazismo, da se opet što bolje osvje- 
dočimo, kako ono otajstveno stablo u vidjenju svetom patrijarki 
Frani pokazano, a prilikovalo njegov šerafinski red, svojimi 
granami bijaše se sbilja razkrililo nad svimi stranami svieta, 
i zar ne ima naroda na zemlji, gdje ubogi sinovi šerafinskoga 
patrijarke ne vrše apoštolat svoga utemeljitelja; što nam evo 
i naša otačbina pokaziva, u kojoj svojom vlastitom rukom sveti 
je Frano zasadio klicu otajstvenoga stabla svoga reda, i vi- 
djesmo, kako ova klica preko vjekova naraste veliko stablo, 
kog se grane razviše nad svimi zemljami jugoslavenskimi, u 
kojih njegovi sinovi preko šest vjekova održaše narod Bogu 
vjeran, onom istom uztrajnošću žive vjere, krepkog uhvanja i 
žarke ljubavi, koju ne oslabi krivovjerska mržnja, ne ohladi 
razkolnička lukavost, niti ugasi nevjerničko progonstvo i okrut- 
nost, ma nit onda kad oni sami ostadoše na braniku vjere, ter 
o njih pravo reče biskup Knina: ,samim njim ima biti 
oharna katoličanska vjera, ako je u onih mjestih 
obstojala“, i kako to on nazad 300 godina bijaše zasvjedočio, 
tako eto skoro god. 1566. naši dalmatinski biskupi javno 

potvrdiše: ,U ono kobno za Dalmaciju vrieme katolička vjera 
bila bi se utrnula, da ne bi bilo apoštolskog truda redovnika sv. 
Frane.“ Tu baštinu svete vjere katoličke crkve oni očuvaše 
do današnjeg dana; to smijemo primietiti onim, koji tvrde, 
da su se stari redovi preživjeli. da su svoju zadaću obavili, za 
koju bijahu utemeljeni, ter da ih već ne treba. 

Tiekom našeg poviedanja vidjesmo franovce svedjer istim 
žarom šerafinske ljubavi obuzete najprije tiho vršiti svoje 
djelovanje u mirnih svetištih pri obalah jadranskoga mora, 
dokle ih pogibio vjere pozva u Bosnu, da kao blagoviestnici 
izmedju bogomila i razkolnika istim žarom apoštolat vrše u 
obraćenju nevjernika i uzdržanju pravovjernih, pak kao posla- 
Nici izmedju Turaka, da jednako brane vjeru i narod prosviet- 
ljuju, tako ih isto vidjesmo i upoznasmo na braniku vjere i 
domovine kao pučke vojvode i upravitelje proti nekrstu u 
krvavih ratovih XVII. i XVIII. vieka. Upoznasmo ih istim 
žarom vjere i domoljubja obuzete, kako u narodnom  po- 
kretu u vrieme Jakobina, tako i skoro na obrani narodnih prava, 
ter im se ne može poreći, da nisu od svog postanka do današnjeg 
danka, sve jednakom žarkošću uztrajali i u svakoj prigodi sa 
8vojim narodom dielili sreću i nesreću, i da sve što su poduzeli, 
djelovali i podnieli, ne bijaše za ino, nego za uzdržanje katoličke 
vjere i obranu hrvatske domovine. 

Možda će nam se prigovoriti. da smo mjesto povjesti 
napisali slavospjev franovaca. Može biti, ali toga mi nismo 
sastavili, nego neoprovrgljiva svjedočanstva, koja smo prinieli. 
Pustili smo da documenta loquantur, ter ako bi sbilja 
takov bio, on je zaslužan, a nismo se mogli iznevjeriti povjestnoj 
istini, da ih zatajimo. 

Našim ako će i preslabim trudom ipak se tješimo, u 
koliko mogosmo izkazati sinovsku harnost naprama materi 
državi, koju kao grančicu velikoga stabla šerafinskoga reda 
mogosmo pokazati, kako dično mjesto zauzimlje na silnom 
stablu, koje je urodilo do sada divnim plodom preko 3.000 
svetih i blaženih od svete crkve priznanih; a izmedju njih 
1.700 ovienčanih krunom mučenstva. izvan ne brojenih kako u 
našoj, tako po ostalih zemljah i mjestih svieta, kojih su imena 
jedino ubilježena u knjizi života. | 

Stablo je to, koje i danas razašilja tisuće redovnika kao' 
poslanike u pet diela svieta, medju narode u mraku i smrtnih 
tminah. Stablo, koje dade svetoj crkvi i ljudskoj prosvjeti hiljade 
svojih naučitelja, a izmedju njih sedam, koji su kao Isusovi 

namjestnici sjedili na priestolju sv. Petra, i sedamdeset koji. 
zaslužiše grimiz kardinala, a preko 3.000 mitru patrijarka, 
prabiskupa i biskupa širom svega svieta. ,Ne bi se moglo znati“, 
reče skoro u znamenitoj prigodi kardinal Parocchi, ,jeli ovaj 
red dao veće svietu naučitelja, ili je veće svetaca nebu darovao.“ , 
Ovo otajstveno stablo i danas sa svoja tri reda sa stotine 
tisuća služi Bogu 1 svetoj crkvi, ter se stavnim uhvanjem 
tješimo, da će se izpuniti Isusovo obećanje svetom patri-. 
jarki Frani: ,da će njegov red trajati na božju. 
slavu i spasenje duša do konca svieta“; jer ovaj red. 
nije bio uzpostavljen za koji posobiti viek ili narod, on je 
za sva vremena i za vas sviet, njegova uprava nije drugo, 
nego podpuno nasliedovanje Isusovo i obsluženje njegova svetoga 
evangjelija, i kako je velika i uzvišena bila u prošla vremena 
njegova zadaća, reče pomenuti stožernik: ,on nije izgubio niti, 
malo svoje životnosti, i on će biti jednak u djelih, koja još ima 
ovršiti, i u pripomoći, koju još ima svetoj crkvi u buduća vre-. 
mena pružiti.“ 
Ako bi tko drugčije mislio, mi bismo opetovali rieči, 
koje je izrekao u svetom sboru jedan veliki kardinal, kada se, 
neki opirahu od njegovih drugova potvrdi uprave, koju sv. 
patrijarka bijaše prikazao velikomu papi Inocentu III., veleć:, 
» Gledajte što radite, ako vi proglasite, da nije moguće obslužiti. 
ono što je Isukrst naredio, jer ova uprava nije drugo nego 
čisto obsluženje svetoga evangjelja. : 
Kao što će sveto evangjelje trajati do konca svieta, . 
tako će sinovi sv. Frane vazda pokazivati rieči i izgledom, da 
se sv. evangjelje vazda i na svakom mjestu obslužiti može. . 
S našim uhvanjem sdruženo je uhvanje prvih suvremenih učenjaka, 
koji na temelju rieči božje prosudjujuć svietske dogodjaje i: 
posliedice predvidjajuć božje providnosti kažu: , Zašto ne uhvati? 
Inocento III. vidio je svetoga Franu, da na svojih plećih uz-, 
država rušeće se zidove Laterana.“ | 
Naše uhvanje pokriepljeno je napokon rieči nepogriešivoga.. 
Isusova namjestnika , pape Lava XIII. koji je rekao : ,Velik jeu | 
crkvi red svetoga Frane; on je jedan od onih glavnih, na koje 
su se rimski pape od blizu sedam vjekova oslanjali, i ja ću. 
tražit u njemu vriednu i jaku podporu, da me pomogne u 
obrani crkovnih prava, da izvedem družtveni preporodjaj.“ 





A. Državnici franovačke države presv. Odkup. u Dalmaciji. 

1713. 

1800. 

1807. 

. 1819. 
. 1823. 
. 1826. 
. 1829. 


Prilog prvi. 


. Jerko Filipović iz Rame. 

. Mijo Jekušić iz Neretve. 

. Petar Karapaža od Mostara. 
. Ivan Turić iz Zavojana. 

. Ivan Vucić iz Promine. 

. Jerko Filipović opet. 

. Grgor Despot iz Zaostroga. 

. Frano Marjanović iz Skradina. 
. Jerko Romčević iz Neretve. 

. Petar Filipović iz Ramljana. 
. Andrija Staničić s Vrh Brača. 
. Karlo Maroević od Drniša. 

. Josip Radman s Muća. 

. Ivan Rajčević iz Uetine. 

. Paškal Grubišić iz Makarske. 
. Kar. Maroević opet. 

. Jerko Loze iz Slivna Imote. 

. Mijo Bilušić iz Promine. 

. Ante Perić sa Sućurja. 

. Paškal Sekula iz Lovinca. 

. Paškal Prgomet iz Imote. 

. Lovro Lovrić s Miljevaca. 

. Andrija Dorotić s Vrh Brača. 
. Josip Glumac iz Sinja. 


imon_ Rebić iz Imote. 


. Mate Šupuk iz Šibenika. 
. Ivan Radonić iz Podgore. 
. Luka Koštan iz Šibenika. 
. Frano Ravlić iz Kozice. 

. Jerko Palatin iz Skradina. 
. Frano Vežić iz Brista. 

God. 1832. ot. Frano Belamarić iz Šibenika. 
God. 1835. ot. Simun Milinović s Lovreća. 
God. 1838. ot. Ivan Kaladrin iz Sinja. 

God. 1342. ot. Frano Talijančić iz Igrana. 
God. 1849. ot. Ante Paić s Ljubostinja. 
God. 1448. ot. Angjeo Ilić s Metkovića. 
God. 1351. ot. Mate Šimunović od Knina. 
God. 1854. ot. Ante Lulić iz Makarske. 
God. 1397. ot. Ante Zorica iz Rupa. 

God. 1860. ot. Jakov Milinović s Lovreća. 
God. 1863. ot. Ivan Simunović od Knina 
God. 1865. ot. Ante Lulić opet. 

God. 1869. ot. Ivan Mandarić iz Promine. 
God 1871. ot. Ivan Šimunović, namjestnik. 
God. 1873. ot. Gabro Puratić s Vrh Brača. 
God. 1874. ot. Serafin Vežić, namjestnik. 
God 1876. ot. Špiro Tomić iz K. Štafilića. 
God. 1879. ot. Vinko Šalinović od Vrhgorca. 
God. 1882. ot. Josip Paić iz Tisnoga. 


B. Biskupi franovci iz Dalmacije. 


. God. 1961. ot. Daniel Vladmirović iz Neretve, biskup 


duvanjski. 


. God. 1577. ot. Nikola Ugrinović iz Dubrave Poljica, 


bisk. Smedereva. 


. God. 1615. ot. Bartul Kačić Žarković iz Brista, bisk. 


Makarske. 


. God. 1625. ot. Tomo Ivković iz Kotara (Vinjalić), 


bisk. Skradina. 


. God. 1638. ot. Jerolim Lukić iz Bagalovića u Neretvi, 


bisk. Drivašta (iz Vareša). 


. God. 1645. ot. Petar Kačić Silje iz Kotišine, bisk. 
“Makarske. : 

. God. 1664. ot. Marijan Lišnjić iz Župe, bisk. Makarske. 
. God. 1515. ot. Luiz Skakoč iz Trogira, bisk. Zanta 


i Cefalonije. 


. God. 1841. ot. Ivan Topić iz Spljeta, bisk. Pulata, 


Skadra itd. 


. God. 1858. ot. Paškal Vuičić iz Imotskoga, bisk. 


Pulata, Bosne itd. 


. God. 1886. ot. Šimun Milinović iz Lovreća, prab. Bara. 





469 


C. Difinituri gjenerali svega franovačkoga reda odabrani iz 


države presv. Odkupitelja. 


1. God. 1798. Ante Perić sa Sućurja, dva puta. 
2. God. 1544. Mato Šupuk iz Šibenika. 
3. God. 1860. Ante Lulić iz Makarske, dva puta. 


m4 now mu 
Cote 


O'iOD= 


. God. 1750. ot. Andrija Kačić Miošić iz Brista. 
. God. 1760. ot Vladmirović iz Neretve. 

. God. 1770. ot. Frano Radman s Muća | 
. God. 1780. ot. Jerko Kojić iz Spljeta / 
. God. 1860. ot. Ante Lulić iz Makarske. 


D. Poslanici apoštolski u inozemstvu. 


. God. 1740. ot. Ivan Nikolić iz Neretve u Bugarskoj. 
. God. 1740. ot. Mate Medvidović iz Neretve u Bu- 


garskoj. 


. God. 1750. ot. Jakov Pletikosa s Vaćani u Palestini. 
. God. 1750. ot. Antun Bustruc iz Neretve u Palestini. 
. God. 1766. ot. Stjepan Bauk iz Makarske u Palestini. 
. God. 1750. ot. Josip Franić iz Vrhgorca u Palestini. 
. God. 1790. ot. Augustin Burilović iz Zagore u Palestini. 


God. 1790. ot. Grgur Kurtović iz Drniša u Palestini. 


. God _ 1810. ot. Ivan Raić iz Gradca Primorja u 


Palestini. 


. God. 1820. ot. Feliks Mijatin iz Betine u Palestini. 
. God. 1771. ot. Pavao _ Bujas iz Sibenika u Kajiru 


Egipta. 


. God. 1781. ot. Josip Bešlić iz Makarske u Aleksan- 


driji Egipta. 


. God. 1781. ot. Tomo Žepina iz Promine u Aleksan- 


driji Egipta. 


. God. 1866. ot. Andrija Vukićević u Albaniji i Prizrenu. 


E. Poslanici apoštolski u pokrajini. 


u sa 


F. Redovnici od različitih vlada odlikovani. 


U arkivu samostana Zaostroga nadjoše se dvie zlatne 
medalje redovnika odlikovanih od dužda u osvojenju Vrhgorca 
i Uitluka u Neretvi, ali nam uspomene ne dohraniše imena ; 
mislimo da bi moglo biti za Vrhgorac ot. Pavao Kačić, a za 
Citluk ot. Bariša Arbić. — 


30 

1. God. 1807. francuzka vlada odlikova fra Šimuna 
Rebića srebrenom medaljom. 

2. God. 1814. ot. Andrija Dorotić od Austrije zlatnom 
medaljom. 


3. God. 


1814. 


daljom. 


oWo go 


. God. 
daljom. 
. God. 1817. 
križem. 
. God. 
God. 
God. 
God. 
10. God. 
11. God. 

12. God. 


1814. 


1850. 
1850. 
1853. 
1853. 
1863. 
1876. 
1880. 


ot. 
ot. 
ot. 


ot. 
ot. 
ot. 
ot. 
ot. 
ot. 
ot. 


lvan Milošević Arnaut zlatnom me- 
Mijo Fontana iz Knina zlatnom me- 
Ivan Frano Kačić Peko srebrenim 


Mate Šimunović zlatnom medaljom. 
Ante Brakus zlatnom medaljom. 
Mate Žižić zlatnim križem. 

Angjeo Udiljak zlatnim križem. 
Ivan Vujčić zlatnim križem. 

Andrija Mlinar zlatnim križem. 

Ante Perić zlatnim križem. 





Prilog drugi. 


Župe s pučanstvom spadajuće samostanim države franovaca pre- 
: svetoga Odkupitelja u Dalmaciji. 



































Redni| Br. | Br. [Redni Pre Br. | Br. 
broj M jes te 4 duša duša | broj mjesto duša duša 
1 
I. Nam. Visovca (1) IV. Sam. Knina f 
1 | Drniš 4655 | 27 | Knin 1817 
2 | Promina 4133 | 25 | Kijevo (1310 
3 | Vrlika 3472 | 29 | Vrhpolje 896 
4 | Miljevci 2119 Svega — (3593 
5 | Kljake (18583 
6 3rada ( Ka | 
ik išao | [e Samos Sinja | 
8 | Mirlović li 12108 | 
9 | Rupe 1 963 | 30 | Sinj 6750 
10 | Banjevac 15921 31 | Hrvatce 1450 
11 | Stankovac-Cista '1540 | 32 | Bajagić 1348 
12 | Lišane-Ostrovica 18731 33 | Otok 11653 
13 | * Dubravice (2) [ 967! — 34 | Grab (1488 
14 | * Hervenik 806 || — 35 Turjaci | 7198 
19 | * Nunić-Kistanje | 261! — 36 | Visoka 1500 
16 | Piramatovci-Vać. I TII 4 Čvrljevo (17495 
veca — ISOaGATa 1 € Brštanovo | 996 
Dvega ' 2034 pa 39 | Lećevica 1180 
| II. Sam. Karina 40 | Prgomet 1174 
Hi | 41 | Suhi Dolac (1238 
17 Perušić 1882 42 Nevest 823 
18 | Kruševo ll 124 43 Ogarje 11262 
19 | * Obrovac 622 | 44 Zlopolje 2400 
20 | * Jasenice 831. 45 | * Bitelić 1860 | 
21 | * Popović 400 46 | * Gala 850 
992 | * Medvidje-Rod. | 964 47 | * Ruda 820 
Svega — [2826 7906 48 | * Tiharice 1295 
zo Nu | X 49 | * Trilj 925 
11. Sam.Sibenika I * Voštane Rože . 
o 3 š * Strižirep Cačv. 
2 Varoš 4076 | 52] » Vojnić Gardun | 689 
2 Konjevrate 1140| 581 « Diao Gornia I :810 
25 | Danilo 1080| sal + o 11690 
26 |* Mandalina [3681 | 551 pogo Ponje [a 
| 95 | * Radošić 7169 
Svega — "368. 6246 | 96 | * Bristivica 722 
') Broj duša po skematizmih biskupija god. 1884. 
*) * Znak da mjesto franovca pop upravlja župom. 

Redui| Br. || Br. [Redni]  , dva o 
broj M j jesto duša (duša | broj Mje jes sto z duda duša 
21 |* Blizna 792 | 84 |* Drašnice 109 
98 | * Ljubitovica 1147 | 85 |* Muć Donji 8857. 
Svega — [1376825809 80 | * Zasiok 669 || 
j e biži Svega — [295015382 
VI. Sam. Spljeta IX. Si. Nakarak | 
Ma! | prakovo o. A.M. NAKATSKE | 
60 | *Muć gornji 806 87 | Tučepi 1251 
Svega — | 806. 935] 88 | Velo Brdo 284 
' ž | (89 | Bast 891 
VII. S. Zaostroga | 90 | Ugljane 3439 
: 1 M 91 [Slivno 1579 
61 | Zaostrog (0 641| 92 [Kozica 1995 
62. | Drvenik 6241 93 |* Župa-Vrhdovo | 7311 
63 | Podaca [594 | 94 |* Krstatice 900 | 
64 | Brist | 4 95 |* Rašćane 1077 
65 | Gradac KENA | kz 
66 | Baćina | i00 | Svega — [260819418 
67 | Metković (1342 | 1 IrhReaž 
03) | Vrheorso > [1580 X. Nam. Vrh Brača 
69 | * Opuzen 1163. 96 |Sv. Martin 


70 | * Otrić 1120 
71 |[* Borovci Novas.| 760. 
72 |* Vid Draganje | 975. 


Svega — 


\I. Sam. Imote 


7838 | * Desne 1700 

74 | * Komin Rogotin 1010 97. | Imotski 

15 |[* Plina 152 | 98 Vinjane 

16. | * Pasičina 124 (99 Proložac | 

77 sk Kovča 800 100 , Lokvičić 

18 | * Dusina 1420 Svega — [1178 [5640 
19 | * Orah Prapatn. | 750, 


XII. Sam. Omiša 


| 10! [Lovreć 
| 102 | Studenci 
103 | Podbabje 


Svega — l1914. 6511 
VIII. Samostan | 
livogošte 





80 | Živogoste 671 104 Runović 
81 | Zavojane (2124 | 105 “ vlC1ce 
82 | Potravlje (1937 0106 |* Poljica 





83 ! * Igrane 121! Svega — 12944 '7635 

Po ovomu izkazu danas bi bilo ukupno franovaćkih župa 106, 
od kojih redovnici danas upravljaju sa 63 i ukupnim broje m 
vjernika 101.110, a rad smanjenog broja franovaca popi slu že 
franovačke 43 župe s brojem puka 41.081. 





Prilog treći. 
Književni rad redovnika države presv. Odkupitelja. 
Knjige tiskom pečatane: 


I. Babić ot. Toma iz Velima skradinske krajine. 


1. Prima grammaticae institutio latinski i hr- 
vatski. Venet. 1712. 

2. Prima gramat. institutio znatno povećana ina 
široko razvedena. Venet. 1745., veće krat prepečatana. 

3. Cvit razlika mirisa duhovnoga. Mletci 1736., 
puno puta prepečatana u Mletcih, Jakinu, Dubrovniku i Zadru. 

4. Nauk kršćanski. Mletci 1741. 


II. Baćić ot. Petar Krst. s Miljevaca drniške krajine. 


1. Pouka o čestom pričešćenju. Spljet 1877. 

2. Pravilo kršćanskoga života Zadar 1880, 

3. Rukovet cvića šerafinskoga. Split 1884. 
Izdade u koledaru i drugih dnevnicih u Zadru i u Zagrebu 
liepi broj poučnih pripoviedaka. 


II. Badrić ot. Stjepan iz Drniša. 


1. Ukazanje istine medju crkvom istočnom i 
zapadnjom. Mletci 1749. Ovo učeno djelo Bugarina Pojića 
pečatano god. 1712. bosanicom, ot. Stjepan prepečata latinicom 
sa kojekakvimi popravci i kašnje veće puta bijaše prepečatano 
u Mletcih, Jakinu, Dubrovniku i Zadru. 

2, Pravi način za dovesti duše viernih na 
život vičnji. Mletci 1746. 


IV. Banovac ot. Josip iz Ciste skradinske krajine. 


1. Propoviedanje korizmeno. Mletci 1741. 
2. Prisvete obitoli skazenje. Mletci 1759. 

3. Predike od svetkovina došašća dose 


dinova. Mletci 1799. 
4. Razgovori duhovnih pastira Mletci 1763. 
5. Izkazanje sabora grčkih i latinskih. Jakin 
1163. 

6. Ispitanje svrhu svetih redova. Jakin 1764. 

7. Ubojstvo duše razložite. Jakin 17693. 

8. Blagoslov polja. Jakin 1767. 

9. Via crucis — Put križa. Jakin 1768. 

Na ova se djela namjerismo, ali ot. Vladmirović u posveti 
djelca slavodobiće kršćansko kaže, da je ot. Banovac 
napisao i tiskom obielodanio dvadeset knjiga nauka du- 
hovnoga. 


V. Božić ot. Bono s Kijeva vrličke krajine. 


1. Marešiallo ili kako valja boj biti na ve- 
likih brodovih. 
| Nenamjerismo se na ovo djelo, ali ga pominje Narinio 
na listu 68. 


VI. Despot ot. Ivan iz Zaostroga makarskoga Primorja. 


1 Zdravrazumi pošteno srce. Zagreb 1880. prevod 
iz U. Cantu nagradjen od Matice hrvatske. 
2. Prve iskre. Zagreb 1881. 


3. Značaj prevod iz Smilesa. Zadar 1833., nagradjeno - 


od Matice Dalmatinske. 

4. Oporuka Bana Pavla Šubića. Zagreb 1881. 

9. Malo zrnja. Zadar 1586. 

Množtvo prigodnih pjesama i poučnih članaka i rasprava 
u glasilih Zadra i Zagreba, osobito Vienca i Narodnoga lista. 


VII. Dorotić ot. Andrija s Vrh Brača. 


i. Philosophicum specimende homine. Venetia 
1799. | 

2. Lettera Pastorale enviclica. Zara 1804. 

3. Kratkoskazanjejednogadogodjaja. Beč 1315 


VII. Dragićević ot. Mihovio iz Vrgorca. 


1. Officije Bl. Div. Marije hrvatski... 
2. Ispitanje svrhu svetih redova Zadar 1779. 

IX. Filipović ot. Jerko iz Rame. 


1. Skup pisnih bogoljubnih. Mletci 1759. 

2. Put križa. Budim 1730. 

3. Pripovidanja u tri velika svezka. Mletci 1750., 
1759. i 1765. 


X. Filipović ot. Petar iz Ramljana. 


1. Kratko istomačenje regule sv. ot. Frane. 
Mletci 1750. 


- 


XI. Gjurinić ot. Josip iz Primoštena šibenskoga kotara. 
1.Slovnica slav. mladežiiliričkoj. Mletci 1795. 


XII. Grabovac ot. Filip iz Vrlike. 


1. Historija naroda iliričkogaili arvackoga. 
Mletci 1745. 

2. Cvit razgovora naroda iliričkoga ili ar- 
vackoga. Mletci 1749. 


XI. Jukić ot. Paška! iz Živogošta makarskoga. primorja. 


1. Pjesmice koje se pjevaju o božićnih svet- 
kovinah. Spljet 1859. 


XIV. Kačić Miošić ot. Andrija iz Brista makarskega primorja. 


1. Razgovor ugodni. Pismarica. Mletci 1792. Veće 
krat prepečatana u Mletcih, Jakinu, Dubrovniku, Zadru i Za- 
grebu. 

2. Korabljica pisma svetoga. Dubrovnik 1760. više 
puta prepečatana u Mletcih, Jakinu, Dubrovniku, Zadru i Zagrebu. 

3. Elementa peripatetica. Venetia 1752. 


XV. Knežević ot. Petar iz Knina. 
. Duhovna pivka. Mletci 1579. 
. Životi četiriju svetaca. Mletci 1799. 
. Pisme duhovne. Mletci 17695. 
Osmina redovnička. Mletci 1766. 
Muka Gosp. naš. Isukrsta. Mletci 1766. veće 
puta prepečatana u Zadru i Spljetu. 


OH odo = 

6. Pisma ćudoredna. Mletci 1766. 

7. Nauk mladoga misnika Mletci 1767. 

8. Pištule i evangjelija preko godine. Mletci 
1773. Prepečatane u Mletcih i Rimu. 


XVI. Kukavica dr. Angjeo. 
1. Misničke dužnosti Zadar 1886. 


XVII. Lekušić ot. Marijan iz Mostara. 


1. Bogoljubna razmišljanja otajstva čovi- 
čanstva sv. Bonaventure, prevod poprav. Mletci 1730. 


XVIII. Lulić ot. Ante iz Makarske. 


1. Stato della Dalmata Osserv. Prov. del St. 
Redentore. Spalato 1857. 

2. Compendio storico Cron. di Macarsca. 
Spalato 1860. 

3. Serie di tutti i ministri generali. Spalato 
1860. ..* 
4. Schematismo della Provincia.. Spalato 1865. 
5. Tesoretto spirituale. Roma 1865. 

6. Memoria della Provincia. Spalato 1867. 

1. Blago razlikih molitva, prepečatano + puta. 

Split 1874. 
8. Fiori Spirituali. Spalato 1874. 


XIX. Matas ot. Ante iz Zagorja. 


1. Glas iz Dalmacije. Zagreb 1860. 

2. Šilo za ognjilo. Split 1861. 

Izvan velikoga broja članaka u domaćih dnevnicih rastavi 
silu poviestnih i poučnih razprava u naukovnih glasilih Koledaru, 
Viestniku, Viencu itd. | 


XX. Matić ot. Frano iz Drniša. 
1. Jezgra istomačenja stvari potrebitih za 
sahraniti se. Mletci 1762. 
XXI. Marković ot. Ivan iz Sinja. 


1. Leo velikii Grgur velikio prvenstvu EYoje 
stolice. Zadar 1888. 

2. Lettere dell' Oriente-Pellegrinaggio in 
Palestina. Triento 1883. 

3. Papino poglavarstvo u crkvi. Zagreb 1583. 

4. Le Parochie Francesane. Zadar 1889. 

5. Majka božja Sinjska. Zagreb 1886. 


XXIL Miolin ot. Josip iz Sućurca kod Spljeta. 


1. Ruska Sinoda. Zadar 1881. 
2. Duhovni pokoj. Zadar 1886 


XXII. Milinović ot. Šimun s Lovreća omiške krajine. 


1. Crtice o sv. Liturgiji. Zadar 1880. 

2. Blač. Zadar 186. 

3. Knez Dumaldo cetinski. Zadar 1886. 

Sastavi i objelodani mnoge poviestne razprave, i opisa krajine 
i pučke običaje naroda obielodanjene u Narodnom listu, Viencu, 
Viestniku i drugih glasilih; uvrštene u čitanke i dobro uvažene. 


XXIV. Mlinar ot. Bono iz Promine kod Knina. 
1. Gdi je prava crkva? Priredi njegov sinovac fr. 


Mate i pod imenom Budilo pečata u Zagrebu 1872. Ot. Bono 
dosta liepih članaka objelodani u Zori dalmatinskoj. 


XXV. Pavlović ot. Bernardin iz Stona. 


'1. Pripravljenje za dostojno reći svetu misu. 
Mletci 1747. 
2. Pokripljenje ummir. pripečata u Mletcih 1747. 


XXVI. Peko Kačić ot. Petar s Gradca makarskoga primorja. | 


1. Opis primorja u arkivu VII. Zagreb 1863. 
Sastavi i objelodani dobar broj pučkih pjesama. 


XXVIII. Radman ot. Frano s Muća kliške krajine. 


1. Život sv. Jurja mučenika. Mletci 1762. Veće 
puta prepečatan u Spljetu. 

2. Sva je prilika, da je on sastavio učenu razpravu pod 
imenom Lettera dell P. Gaetano Deribak pečatanu u 
Bulletino. Spalato 1884. 

XXVIII. Rudež ot. Raimund. 
1. De mutuo et usura. Zadar 1856. 


XXIX. Šalinović ot. Vicko iz Dusine kod Vrhgorca. | 


1. Bogoljubnik Marije. Zagreb 1873. | 

9, Pisma o sinjskih izborih Zadar 1869. 

3. Pisma prigodom svetkovanja VI. stoljeća 
sv. Bonoventure. Spljet 1874. 

4. Enok Ardenić prevod. Zadar 1884. 

Velik broj prigodnih pjesama. 


XXX. Šitović ot. Lovro iz Ljubuškoga. 
1. Pisma od pakla. Mletci 1727. 
2. Slovnica hrvatko-latinska. Mletci 1718. veće 


puta prepečatana. 
3. Nauk kršćanski pominje Narinio 1. 69. 


XXXI. Staničić ot. Andrija s Vrh Brača. 
1. Put križa pominje Narinio na 1. 71. Mletci 1751. 


XXXII. Vinjalić ot. Gašpar iz Zadra. 


1. Compendio Storico Cron. della Dalmazia 
Croazia e Bosna, pečatao ot. Bomman imenom Storia 
Civile ecclesiast. Venezia 1775. 


XXXIII. Vladmirović ot. Luka iz Neretve. 


1. Razmišljanja kršćanska. Mletci 1775. 

2. Način pravi kako kršćani imadu Boga mo- 
liti. Mletci 1768. 

3. Cvit mirisni nauka kršćanskoga. Mletci 1771. 

4, Slavodobitće kršćansko. Mletci 1769. 

5. Zivot sv. Šimuna zadranina. Mletci 1765. 

6. Priprava za sv. misu. Mletci 1765. 

7. Variae sed summae necesariae benedict. 
Mletci 1766. 

8. Metododiesaminare le coscienze. Mletci 1769. 

Pod razlikim pridjevcim Plinia, Naronia, Prudencija, Lucia, 
Starogradjanina itd., izdao je još desetak knjižica talijanskih, 
latinskih i hrvatskih osobito povjestnoga sadržaja o Neretvi 
i Vladmirih... | 


XXXIV. Vojković ot. Lodvik od Imotskoga. 


1. Via crucis — Put križa tal. i hrvat. Venezia 
1763. 

2. Meditazioni per cioscun giorno del mese. 
Venezia 1769. | 


XXXV. Vrdoljak ot. Luiz iz Imotskoga. 


1. Rodoslovje cesara i kralja kuće austrijske. 
Trst 1892. 

2. Od poglavarstva vrimenitoga pape rim- 
skoga. Beč 1856. Prievod. 

3. Historia Patriarchae Joseph. Viennae 1850. 
Prievod. 

Množtvo prigodnih pjesama i poučnih članaka u Zori 
Dalmatinskoj i drugih znanstvenih glasilih talijanskih i hrvatskih. 


XXXVI. Vucić ot. Ivan iz Promine kninske krajine. 


1. Put križa i nauk kršćanski. Mletci 1771. veće 
krat prepečatan. 


XXXVII. Zoričić ot. Mate iz Paukovasela krajine drniške. 


1. Osmina dilovanja redovničkoga. Jakin 1765. 
2. Aritmetika hrvatska. Jakin 1766. 

3. Zrcalo različitih dogadjaja. Mletci 1780. 

4. Uprava mnogo koristna izpovied. Mletci 1781. 


Franovci sliedeće knjižice pečataše bez imena sastavitelja. 


. Purgatorije otvoreno. Mletci 1760. 
. Devetnica sv. Paškala Bailona. Mletci 1789. 
. Način za dilovati put križa. Mletci 1757. 
. Nauk mladoga misnika. Mletci 1767. 
Upravljenje jednoga grišnika k Bogu. 

Mletci 17468. 

6. Stazica duhovna k Bogu. Mletci 1768. 

7. Put križasdodatkom raznih molitava. 
Split 1813. 


Oli Oto = 

Juranić ot. Mate na Turke . . . 4. 
n na obsadi Sinja i Novigrada _. . . . 4.0.4444. 

$ na Hvaru, Braču, Proložeu . . .. 4.4.4... . . 154 
Juranović župnik utamničen. . .. 0. 
Mačić biskup: Bartul: «4 fa ao od a doe do dl ea Li 
Kačić ot _ Luka državnik . . .... 0... er su 

Vlak == Morlako «40 aa ao aa KE od 84 soje 96 
Vlatkovića zadužbina Zaostrog + +. + + 4+ 26 


Vojković ot Lodvik a a sla mak 2 Bačko hala A oD 
Vrdoljak Ot: ENIZ: 662 a iL 1 a E I e Li ati. 18 
Vrgorac osvojen ns ...- 
Vrljić ot. Stjepan na Proložcu + + + 00 
3 utamničen u tvrdjavi pi 0 ai Ai e S e e i, S. 08 
. > bježi s pukom u Primorje + + + + 40 
= na osvojenju Imote. + <. a 684 4 a mm o e 
s. krsti veće Turaka «< « < soja e De g a e ai 
gradi samostan u Omišu + + + + 0 
Vrljika od naših osvojena + + + + ae a 
a obćina i Rožarica + . # + #4 4 a a ae a a a 
ž od Turaka osakaćena + + 4 40 ze 
Vučić ot. Ivan državnik + + + 4 a 273 
Vučković ot. Favao + + + 4. e 4... JE S a a a E! 
Z sužanj u Bagdadu < < + +4 PENJE 

š zasnovatelj crkve i samostana + + +440 
Vučemilović ot. Stjepan + + + a 
Vuk Nemanjić i papa + + + 200 
Zadar posjećen od sv. Frane + + < + 4 
Zadvarje osvojeno i razkopano + + #0. 81, 108 
Zane prabiskup Spljeta a m m ar ar a e 
Zavade u narodu radi vjere + + + + + ea 
Zborovi seoskih pravda Par m ie e? Pume m a at 
Zaostrog franjevački. pk e... 
» obnovljena crkva i samostan + + + 4 a ra 
Zavojane Zivogošta < + + 
Završenje poviesti + . + + <. 
Zemunik osvojiše Kotarci + + + + 4 4 
Zoričić ot. Mato - + + +. <... dić aci jo Ko S. ii rac a ra 
Zulum turskoga progonstva + + ++ + aa 59 
Zvizdović bl. Angjeo + +. + 20. 
Žarko vojvoda Dražoević . + + +44 
Žarković biskup Bartul: + + + 20 +. 53 
Življenje puka pod turskom. vlasti = + + +, 4 e 
Zivljenje u vrieme rata + + + +: 
Živogošte i mostarski fratri + + + + + aa 
$ opisano godine 1640+ + + + 2 ee 
" bieg fratara i puka na otok + + + + 4 e 
m obnovljena crkva i samostan + + + + 4 o. 
m od Francuza zaplienjen + + + + eee 
= samostan povraćen kova) o ri S E 1. O E i o JR 
Župa starih velik obseg + + + + ea rr 
Zupe franovačke + + 0 di di GE ra ci 125 
s tražene oduzeti +. + + . +... Goe Koo 110 
Župnikovanje medju Turci < + + + . 47 
H kako došlo franovcem. + + +40. 28 
g preko rata. + + + +e jo Ten i e 8 125 


.. 


Krupnije tiskarske pogrješke. 




















S Bi |S 

S 3 Izkrivljeno Izpravi 
mn na 

6040 | O; Jajnička : Fojnička 
66/11! utužio : utažio 

" |14 zastupa : zasluga 
08:39| Aksinskoga | Akvinskoga 
70,44| premiti | . preniti 
72.13] ilistuka , ilištaka 
13, 2, nemajdući | neimađući 
87| 1; Joma i Jama 
89,19. Zarziem Zorziem_ 
» | 6; doli dali 

99/11] provodjamo prevadjamo 
104 1/ ustup ustuk 

n |12, doli | dali 

" | 2 zatiecati  zaliećati 
105118] bilo [BE 

111 21/1641 1651 
112.221 mirno misao 
115.121 s malom s nemalom 
118 33, gorencu goremu 
119.10) esvojiše osvojiše 
121,33| Dionići Isto 
124 16; 1679 11670 
125 39] Nevertu : Nevestu 
130, 4| turskih tvrdih 
134 15| robe sode 
1391/38| sklonuše . sblanuše 
140,21] De Grapi De Grassi 
142,13 Drugovića Dragovića 
141,13] sinetiti sunetiti 
143/10; Potranjem | Potravjem 
144, 3; Petronje Potravje 
1495 20] 1672 1682 
152, 9| Vrljić Vrljić 
158 5, serat senat 


Brazda 


za Strana 


166 6 








167 10 
173 26 
172 10 
173 38 
175 24 
177 15 
181 1 
182 27 

u 138 
195 21 
202 1 
208 
212 

36, 


Izkrivljeno 


bore 





obtuženih 
Petrovopolje 
posjećenih 
redovi 
sliepe 
Ropignoli 
vjero 
zakon 
masla 
nahadjaše 
Deveto 
itočnim 
najboljih 
suho 
Tulnja 
narodni 
obziuć 
duhovnik 
Kujnica 
tako 
redava 
krmče 
odlužiše 
Papić 
Zeržića 
posuti rožnje 
trudio 
čuvaju 
Ungare 
osulom 
nadanja 
sada 


Izpravi 


bave 
vieku 
obduženih 
Potravlje 
posjećanih 
redovine 
liepe 
Rossignoli 
vjere 
nakon 
masta 
nahodjaše 
Deseto 
iztočnim 
najdaljih 
suhu 
Talaja 
vanredni 
obziruć 
državnik 
Rujnica 
kako 
nedava 
bravče 
odlučiše 
Pajić 
Terzića 
pasati ražnje 
trefio 
čujahu 
Megare 
usudom 
nadodanja 
tada 

















| 
c3 2 a3 s 
S So Izkrivljeno Izpravi |S S Izkrivljeno Izpravi 
+ i |E 
Ni M mn 
344, 23| Drugi Druzi 400,10 pokratila pokrutila 
365 20 Hrastci Hrvatici 41611 XII. 


n 31| zastranili 
369| 161 stvorna 
" | 35] poprimile 


BT 9 u 
384| 25 Ljuljevne 
387 35! kad 
39112. 13( Skakača 
397 3| Meza 


399, 38| usunu 


XIII. 
zastravili 462 33, Laterana. | 


zdvorna 
popravile Tko zna, da Lav XIII. 
u žarkosti svoje molitve i 
Ljuljevac. uvidjanosti svoje velike 
kud duše nije možda vidio sv. 
Skakoča Franu pripravna da po- 
Mera mogne njegove velikodušne 
usrnu napore o preporodjaju na 
sreću i spas cieloga svjeta ?! 


24. \, 1929 

